
Buvo 1899-ųjų gruodžio 31-oji. 

Trumputė žiemos diena jau temo, kai paskutinio semest- 
ro studentas medikas Justas Veigandas išėjo iš profesoriaus 
Hiubnerio kabineto ir pasuko link durų vaikų klinikos, pri- 
klausiusios dideliam ligoninių kompleksui. 

Griežtais, kietai krakmolytais drabužiais apsirengusi gai- 
lestingoji seselė koridoriuje degiojo dujines lempas. Justas 
Veigandas praeidamas šyptelėjo jai. Jis buvo paskendęs savo 
mintyse ir visai nepastebėjo ilgesingo jaunos seselės žvilgsnio. 

Jis nuskubėjo tolyn — aukštas, liesas dvidešimt penkerių 
metų vyras nedidele, pakaušyje stipriai išgaubta galva su tan- 
kių kaštoninių plaukų kupera. Del išsišovusių žandikaulių jo 
skruostai atrodė įkritę. Šio vyro galvoje sukosi tos ligoninės 
vadovo profesoriaus Hiubnerio pateikti argumentai. "Moks- 
linis vadovas ragino jį rašyti disertaciją, ir S dabar svarstė vi- 
sus „Už Ir „prieš. 

Senasis durininkas, 1870-71-ųjų veteranas, iš tolo pa- 
sveikino jį. 

— Labas vakaras, pone daktare! Linkiu jums linksmų Nau- 
jųjų metų! — jis kariškai prisidėjo prie kepurės ranką. 

— Ačiū, Pašulke! 

Justas Veigandas išėjo į lauką. Pašiurpęs akimirką stab- 
telėjo. 


Šaltas žiemos oras tiesiog užgniaužė kvapą. Jis du kartus ap- 
sivyniojo kaklą storu, rankomis megztu šaliku, kurį pernai per 
Kalėdas jam padovanojo pusseserė Klementina, šaliko galus už- 
metė sau už nugaros, kumščius sukišo giliai į kišenes, palin- 
ko į priekį ir nėrė į gruodžio vakarą kaip į ledinę maudyklę. 

Milžiniška klinikų teritorija buvo kaip išmirusi. Tarp rau- 
donų plytų korpusų matyti tik vienas kitas užsibuvęs lanky- 
tojas. Jam priešais skubėjo seselės, slaugės ir gydytojai, ku- 
rie tą naktį turėjo budėti. 

Justas Veigandas į juos visai nežiūrėjo, tik dideliais žings- 
niais skubėjo priekin. 

Jau buvo praėję daugiau negu septyneri metai nuo to 
laiko, kai jis atvyko į sostinę iš gimtojo Gerceno kaimo Si- 
lezijoje. 

Senųjų klinikų skyriai vienas po kito ėmė nebeatitikti 
mokslo reikalavimų, nebeišlaikė pacientų ir studentų antplū- 
džio ir buvo nugriauti. Nauji tik kilo. Justas Veigandas pui- 
kiai orientavosi šitame pastatų, statybos aikštelių, šiukšlių, 
didelių gazonų, senų liepų ir kaštonų, dabar tiesiančių šal- 
čio nuskainiotais lapais šakas į juodą žiemos dangų, chaose. 

Jo meilė klinikoms nebuvo sentimentali; jis nejuto gailes- 
čio, kad istorinės operacinės, auditorijos, laboratorijos ir pa- 
laros jau baigė savo amžių. Jis taip pat neketino kritikuoti 
naujai statomų ligoninių. Jam visai nerūpėjo, kad jų archi- 
tektūra, šita neskoninga naujoji gotika su savo lengvabūdiš- 
kais ir neturinčiais jokios prasmės erkeriais ir bokšteliais, 
buvo bjauri. Jam ir daugumai jo kolegų buvo svarbu, kad 
naujos medicinos gydomosios ir mokslinio tyrimo įstaigos 
atitiktų naujausius mokslo reikalavimus ir žinias. 

Studijuodamas jis iš arti stebėjo daugelį epochos atradimų. 

Bėringas atrado serumą prieš difteriją, Karlas Liudvigas 
Šleichas — vietinę anesteziją, Rentgenas — tam tikro ilgio 
elektromagnetinius spindulius, Liudvigui Rėnui pirmajam 
pavyko sėkmingai susiūti širdį, Bergmanas parašė savo pa- 


grindinį veikalą apie galvos smegenų chirurgiją, Drezeris pa- 
naudojo aspiriną ir tuo atvėrė kelią sintetiniams vaistams. 

Dviejų amžių sandūroje klinikos tapo pasaulio medicinos 
centru, ir Justas Veigandas didžiavosi, kad joms priklauso. 

Vos tik Justas Veigandas išėjo iš ramaus klinikų kvarta- 
lo, jį užgriuvo triukšmas, jis pateko į žmonių grūstį, Fryd- 
richštatas, dar neseniai labiausiai trokštamas ir brangiausias 
turtingųjų kvartalas, dabar buvo praradęs savo spindesį. Kil- 
mingieji gyventojai išsikėlė į Moabitą, į Tyrgarteno apylin- 
kes. Į jų vietas ėmė plūsti darbininkai, smulkūs amatininkai 
ir prekeiviai. Pati Frydricho gatvė, kitados buvusi pagrindi- 
nė miesto arterija, virto pigių parduotuvėlių gatve. Parduo- 
tuvės reklamavo pigias progines prekes. Naktimis kviesdavo 
smuklės, aludės ir abejotinos reputacijos kavinės. 

Grindiniu riedėjo arkliniai tramvajai, lengvos karietos ir ve- 
žimai, arklių pasagos taukšėjo į akmenis, o iš jų šnervių išpu- 
čiamas oras kilo į gruodžio dangų tirštų garų tumulais. Tarp 
jų pukšėjo ir parpė vienas kitas automobilis, prie kurių Ber- 
lyno gyventojai priprato greičiau negu arkliai: šie vis baidėsi, 
vos tik tokia pūškuojanti pabaisa pernelyg prisiartindavo. 

Justas Veigandas stebėjo visas šio sūkuriuojančio kaleido- 
skopo detales. Berlyniečiai didžiavosi savo gyvenimo tempu. 
Tačiau šiandien tas tempas jį ypač veikė. 

Susitikę du pažįstami šypsodamiesi pasisveikindavo, bet pa- 
plepėti nesustodavo, atrodė, kad kiekvienam labai skubu — tik 
pirmyn, greitai, greitai, kad neprarastų nė minutės, — tarsi jie 
visi tiesiog negalėtų sulaukti, kada pagaliau baigsis paskutinės 
jo, ką veiks šią nepakartojamą naktį, tie likimo nuskriaustieji 
ir atstumtieji — net ir juos įtraukė visuotinio pakilimo verpetas 
ir jie nors trumpam pamiršo, kad seniai nebeturi kur skubėti. 

Prie gatvių sankryžų užkimę berniūkščiai reklamavo 
laikraščius: „Berliner Tageblatt“, „Berliner Lokal-Anzei- 
ger“, „Vossische Zeitung“. 


„Didelė kaizerio sveikinamoji kalba Aleksandro pulkui...“, 
„Mes pasitinkame nuostabius laikus“, „Vokietija atmeta de- 
rybas su Didžiąja Britanija dėl bloko sudarymo!“, „Sunkiai 
iškovota būrų pergalė!“ 

Justas Veigandas nugalėjo pagundą nusipirkti laikraštį. Ši- 
tų išlaidų jis negalėjo sau leisti. Jis nusistatė sau taupymo 
programą ir tvirtai jos laikėsi. Tik taip iš skurdžių, namiš- 
kių siunčiamų lėšų ir menko uždarbio už privačias pamokas 
jis galėjo apmokėti ilgas ir brangias studijas. 

Justas Veigandas įsuko į Elzaso gatvę ir netrukus priėjo 
kitados turtuoliui priklausiusio namo vartus. Prie fasado 
milžiniškos kariatidės laikė parėmusios niekam nereikalin- 
gą balkoną. 

Užpakalinis kiemas, kurį šiltuoju metų laiku dėl keleto 
žalių krūmų ir mažytės vejos namo šeimininkas ir nuominin- 
kai vadino sodu, dabar buvo pilkas ir nykus. Švietė tik keli 
namo langai, kiti žvelgė į nuogą kvadrato formos aikštelę 
tamsūs ir negyvi. 

Kairėje pusėje rūsyje buvo kurpiaus dirbtuvė. Ar Justas 
Veigandas grįždavo vakare anksčiau, ar vėlai naktį, čia visuo- 
met buvo dirbama. 

Justas Veigandas stabtelėjo, pasilenkė ir pabeldė į langą. 
Emilis Kendleris pakėlė galvą, atsitiesė ir pro vėplio ūsus pra- 
šiepė savo geltonus dantis. Žibalinės lempos šviesoje jo pli- 
kė spindėjo kaip stiklas. Justas Veigandas aiškiai sudėjo lū- 
pas, tardamas begarsį „Labas vakaras!“ — tiedu vyrai visada 
taip sveikindavosi. 

Gretimo rūsio langą dengė sunki užuolaida. Ponia Lotė, 
iki vedybų tarnavusi kambarine aristokratiškuose namuose, 
žinojo, kaip dera elgtis. Ir dabar, gyvendama kukliausiomis 
sąlygomis — kurpiaus šeimyna spaudėsi vieninteliame kam- 
barėlyje šalia dirbtuvės, o ji laukėsi jau ketvirtosios atžalos, — 
ponia Lotė viską išblizgindavo, rasdavo laiko ir jėgų, kad vis- 
kas atrodytų gražiai ir padoriai. 


Justui Veigandui patiko šitie žmonės. 

Ši jauno mediko ir amatininko šeimos draugystė turėjo 
ir praktinę pusę. Jie laikėsi tylaus susitarimo. Emilis Kend- 
leris nemokamai taisė studento batus, kada ne kada padova- 
nodavo jam porą batų, kurių nepasiimdavo tikrasis savinin- 
kas, o Justas Veigandas atsilygindavo šeimai patarimais ir 
konkrečia pagalba, kai užgriūdavo kokios ligos. 

Tiesą sakant, jis dar neturėjo teisės gydyti, bet dėl to ne- 
kvaršino sau galvos. Jis žinojo, kad neatima duonos iš kokio 
mokslus baigusio kolegos. Kendleriai būtų kreipęsi į gydy- 
toją tik pačiais sunkiausiais atvejais, nes paprasčiausiai netu- 
rėjo pinigų gydymuisi ir vaistams. 

Nors didmiestis vis labiau klestėjo, gyventojų dauguma 
uždirbo nedaug, buvo neturtinga ir neturėjo jokios vilties 
praturtėti kaip tie, likimo išrinktieji. Per tuos mokslo metus 
klinikose jis ne sykį matė, kaip paprasti žmonės per vėlai at- 
sidurdavo ligoninėje. Jie vengė gydytojo, manydavo galį su- 
sidoroti su kiekviena liga, jei nekreips į ją dėmesio. Liga reiš- 
kė negalėjimą dirbti, o negalėti dirbti ir nedirbti — vadinasi, 
nieko neuždirbti ir, galimas daiktas, netrukus prarasti dar- 
bą ir butą. 

Šį gruodžio vakarą Justas Veigandas galvojo apie sociali- 
nę neteisybę, prie kurios jis niekados negalės priprasti. Bet 
šios mintys buvo tokios įprastos, kad dabar tik šmekštelėjo 
jo galvoje. Šiuo metu jis daugiau galvojo apie paprastesnius 
ir labiau jį dominančius dalykus. 

Jis įėjo pro vadinamojo sodo namo vartus, kuris kaip du 
puošmenų, perkirto antrąjį kiemą ir pro plačias pigaus me- 
džio duris, nuo kurių vietomis buvo apsilupęs storas dažų 
sluoksnis, įėjo į laiptinę. 

Jis lengvai užbėgo numindžiotomis laiptų pakopomis į 
viršų, pro butų duris kairėje ir dešinėje, prie kurių šalia len- 
telės su tikrojo savininko pavarde buvo priklijuota daugybė 


studentų nuomininkų vizitinių kortelių. Jis gyveno šeštame 
aukšte pas našlę Gebern. Jis jau išsiėmė raktų ryšulį ir keti- 
no atsirakinti aukšto duris, bet staiga sustojo. Nebuvo jokio 
noro kalbėtis ir atsakinėti į šeimininkės klausimus. 

Antrosios durys tiesiai iš laiptinės buvo į jo kambarį, ir 
našlė Gebern buvo jam patikėjusi raktą — didelė privilegija, 
kurią jis užsitarnavo per visus tuos metus ramiai ir ištikimai 
gyvendamas čia. Iš pradžių jis gyveno tolimiausiame šio buto 
kambarėlyje, dar už belangės kamaraitės. Bėgant metams jį 
apgyvendindavo vis arčiau ir arčiau laiptinės, kol galiausiai 
jis gavo taip seniai trokštamą kambarį su atskiru įėjimu. 

— Tik todel, kad aš neabejoju, jog esate padorus jaunuo- 
lis, — pabrėžė šeimininkė, įteikdama jam raktą į laisvę. 

Bet jai kaip ir anksčiau nepatikdavo, kai jis vaikščiodavo 
pro tas duris, ir Justas Veigandas dėl šventos ramybės paisė 
jos jausmų. 

Bet šiandien jis vis dėlto pasinaudojo savo teise. 

Kambaryje buvo tamsu. Jo nepajėgė apšviesti vos ruse- 
nanti krosnis. Rausva matinė šviesa krito ant juodai dažytos 
skardos, saugančios nuskarusį kilimą nuo iš krosnies šokinė- 
jančių kibirkščių. Pro pliko lango stačiakampį buvo matyti 
didmiesčio pašvaistės nutviekstas dangus. 

Justas Veigandas užvėrė paskui save duris. Jis žengė prie 
krosnies ir atkišo priešais ją abu delnus. Po žvarbaus šalčio 
lauke ir laiptinėje net ši silpna krosnies skleidžiama šiluma 
buvo tikra palaima. Valandėlę stovėjo nejudėdamas, kol jo 
akys visai apsiprato su tamsa. 

Jis apsisuko ir dviem žingsniais atsidūrė prie stalo, ap- 
čiuopė žibalinę lempą, nuėmė nuo jos balto stiklo gaubtą, 
paskui cilindrą ir atsargiai juos padėjo. Paskui pasilenkė, iš- 
traukė iš kuro dėžės skiautę laikraštinio popieriaus, susuko 
ją, įkišo į krosnį, palaikė prie žarijų, kol užsidegė. Tada ar- 
sitiesė laikydamas popierių degančiu galu aukštyn, kad ne 
taip greit sudegtų, ir uždegė apskritą lempos dagrį. Degantį 

popierių įmetė į krosnį, uždėjo lempos cilindrą ir gaubtą, 
paskui truputį įsuko dagtį. Ant išklibusios komodos stovėjo 
metalinis dubuo. Pripylė jį vandens iš aukšto ąsočio ir pastatė 
ant krosnies. Į krosnį įmetė truputį malkų ir tris gabalėlius 
anglies. Viską darė labai rūpestingai ir tiksliai — kaip žmo- 
gus, įpratęs laboratorijoje dirbti su tiksliais kiekiais ir ven- 
giantis net mažiausio netikslumo. 

Šitame kambaryje buvo viskas, ko jam reikėjo: siaura lo- 
va, stalas, prie kurio galėjo dirbti ir valgyti, drabužių spin- 
ta, komoda, į kurią tilpo jo skalbiniai ir dalis knygų. Čia dar 
buvo kėdė ir drožinėtas krėslas. Didžioji jo knygų dalis — fi- 
losofijos, fizikos, chemijos veikalai, storos medicininės kny- 
gos — gulėjo ant stalo atverstos ar su įdėtomis juostelėmis, 
dalis tomų buvo sukrauta ant spintos, ant komodos, sugru- 
puota ar be jokios sistemos sukrauta į stirtas. Įsigijo jas vi- 
sas atitraukdamas kąsnį nuo burnos, daugiausia iš antrų ar 
trečių rankų po nelengvo ir ilgo derėjimosi. 

Žvelgė į visus tuos savo lobius ir jautėsi turtingas. Šitas 
prastai apstatytas, į kamerą panašus kambarys jam reiškė |a- 
bai daug. Čia buvo jo karalystė, kurioje viešpatavo jis vienas. 

Kai jis buvo dar mažas berniukas ir gyveno savo namuo- 
se Gercene, jo motina dažnai sakydavo: „Niekas nemato, ką 
tu dedi į savo sriubos puodą“. Šito jis ir šiandien neužmiršo. 

Kai energingi draugai norėdavo jį nusitempti į restoraną, 
o jo kišenėje skambėdavo vos keletas pfenigų, gindavosi nuo 
jų sakydamas: „Nieko nepadarysi, aš valgau namuose. 

To nepaneigsi. Tik niekas net nenujautė, kad jo pietūs 
dažnai tebūdavo žiauberė sausos duonos, o kartais tik stik- 
linė vandens iš čiaupo — Justas Veigandas nustatė, kad net 
ir toks „maistas“, nors ir labai neilgam, užpildo skrandį. 

O šiandien jis galėjo ir privalėjo suvalgyti ką nors mais- 
tingesnio, nes prieš akis buvo ilga naktis. 

Jis nusivyniojo pusseserės Klementinos megztą šaliką ir 
pakabino jį ant kabliuko už durų. Nusirengė nudėvėtą pal- 

tą, nupūtė jo aksominę juodą apykaklę ir rūpestingai paka- 
bino ant pakabos. 

Tie prakeikti šventadieniai! Kas metai tas pats, o šiemet 
dvigubai blogiau: tai buvo ne šiaip sau Naujųjų metų išva- 
karės — turėjo prasidėti naujas šimtmetis, ir jis jokiu būdu 
negalėjo tūnoti vienas prie savo knygų ar švęsti su pora drau- 
gų. Šiandien jis turėjo pasirūpinti pussesere Klementina. 

Šventės! Kuo gi jos geros? Nebuvo paskaitų. Nebuvo ga- 
lima nieko papildomai užsidirbti, o nenumatytų išlaidų tikrai 
negalėjai išvengti. 

Justas Veigandas iš kelnių kišenės išsitraukė piniginę ir 
suskaičiavo, kiek turėjo grynais. Nedaug, bet turėtų užtekti. 

Jis pasiėmė iš spintos juodos duonos kepalą, atsiriekė sto- 
rą riekę, aptepė ją kiauliniais taukais ir pabarstė druska. Į 
duoną nuvalė riebaluotą peilį, tada nuo savo sumuštinio at- 
sikando didelį kąsnį. Valgė su sveiku, jaunystei būdingu ape- 
titu, tačiau negodžiai — neskubėdamas, rūpestingai kramty- 
damas. 

Tuo tarpu sušilo ant krosnies stovintis vanduo. Justas į 
odinį diržą pagalando skustuvą, išmuilino veidą ir prieš ma- 
žyų pusaklį ant komodos stovintį veidrodėlį nusigramdė 
barzdos šerius. 

Jis nusirengė, nusiprausė nuo galvos iki kojų, įlindo į šva- 
rius apatinius, apsirengė geriausius marškinius klostyta krū- 
tine ir apsimovė savo gerojo juodo kostiumo kelnes. 

O kol visa tai darė, jo mintys vėl grįžo prie disertacijos, 
suteiksiančios jam mokslinį daktaro laipsnį: „Naujagimio 
kraujo apytaka ir medžiagų apykaita“. 

Profesorius Hiubneris atkreipė jo dėmesį į tai, kad norint 
visapusiškai išnagrinėti temą, reikia pradėti ne nuo naujagi- 
mio, o aprašyti dar negimusį, motinos kūne gyvenantį kū- 
dikį. 

Ar tai teisingas kelias? Ar jis nenuves per toli nuo tikro- 
sios temos? 

Net nesuvokdamas ką daro, Justas Veigandas prisitraukė 
prie stalo kėdę ir pradėjo vartyti pirmuosius savo rankraščio 
puslapius. Jis pradėjo nuo gimimo ir lemiamo momento, kai 
kūdikis pirmąkart įkvėpė. O kas buvo iki tol? 

Jis rausėsi po savo užrašus, vartė ir skaitė specialias kny- 
gas, ber nerado jį patenkinančio atsakymo. Prikandęs apati- 
nę lūpą ir suraukęs antakius pradėjo rašyti. 

Jono bažnyčios bokšto laikrodis du kartus išmušė pilną 
valandą, bet jam buvo nė motais. Jis dirbo nieko nemaryda- 
mas ir negirdėdamas. 

Kažkas pabeldė į jo duris iš šeimininkės buto pusės, bet 
jis nepakelė galvos. Ir tik tada, kai pabeldė, tiksliau — padau- 
žė kumščiu trečią kartą, Justas sukluso. 

— Prašom, — pasakė mechaniškai, sunkiai susigaudyda- 
mas, kas vyksta. 

Durys atsilapojo, ir į kambarį įžengė korporacijos stu- 
dentas Arnoldas Šėras. Jis vilkėjo ištaiginga feodalinės stu- 
dentų draugijos, kuriai priklausė, uniforma. Jo šviesią re- 
tais plaukais galvą puošė apskrita kepurė su aukso galionais, 
ant trumpokų kojų blizgėjo juodi batai su atvartais, kilmin- 
gumą pabrėžė marga plati šerpė, o apskritą pilvuką juosė 
diržas su prie šono kabančiu ilgu kardu meniškai išpuoštoje 
makštyje. 

— Sveikas, seni! — sugriaudėjo Šėras. 

— O, koks spindesys mano trobelėje! — atsakė Justas Vei- 
gandas. — Tu ateini kaip pats Loengrinas. 

Arnoldas Šėras elegantišku judesiu atmetė savo puikaus 
kirpimo peleriną. 

— Šiandien vakare dar turiu posėdį. 

— Tikiuosi, neketinate paskutinę šimtmečio naktį apskal- 
dyti viens kitam ausų? 

Arnoldo Šėro ranka nevalingai pakilo prie kairiojo skruos- 
to, ir jis, neslėpdamas pasitenkinimo, perbraukė per platų 
randą. 

— Na ką tu, — pasakė, — nieko panašaus. Bus visiškai ofi- 
cialus nuobodus pasisėdėjimas. Pora pagyvenusių ponų pa- 
sinaudos proga ir išpils mums ant galvų savo protingus pa- 
mokymus ir gausybę jaunystės prisiminimų. 

Justas Veigandas nusipurtė. 

— Ir tu ten eini? 

Arnoldas Šėras gūžtelėjo pečiais. 

— O ką man damyri? Juk turiu tam tikrų visuomeninių 
įsipareigojimų. 

Nors jis kalbėjo taisyklinga literatūrine kalba, buvo aiš- 
kiai girdėti jo reiniškoji tarmė, tas minkštas monotoniškas 
dainavimas, kuris visada labai pralinksmindavo Justą Veigan- 
dą. Arnoldas Šėras, turtingų tėvų sūnus, buvo kilęs iš Kre- 
feldo ir studijavo čia keliais semestrais ilgiau už savo drau- 
gą. Pirma jis jau buvo mokęsis Heidelberge. 

— Ak tu Dieve mano! — be jokio pavydo pasakė Justas 
Veigandas. 

Arnoldas Šėras nusitraukė peleriną ir numetė ją ant lovos. 

— Šiaip ar taip, džiaugiuosi, kad nurvėriau tave. 

Jis sudribo krėsle. 

— Ta Gebern norėjo man įrodyti, kad tavęs nėra namie. 
O tu, kaip aš ir įsivaizdavau, sėdi prie savo foliantų. 

Justas Veigandas atstūmė savo kėdę, kad geriau matytų 
draugą. 

— Ji nežinojo, — pasakė jis ir mostelėjęs galva kitų durų 
link pridūrė: — Aš parėjau per slaptas duris. 

— Vaje! — pašoko Arnoldas Šėras ir suvaidino apstulbu- 
sį. — Aš, ko gero, trukdau! Kodėl tu man iš karto nedavei 
ženklo? 

Jis pusiau juokais, pusiau rimtai pavaizdavo susidomėjusį 
ir ėmė dairytis kambaryje. 

— Kur tu paslėpei damą? 

Justas Veigandas nusijuokė: 

— Spėk iš trijų kartų! 

— Spintoje? Po lova? Ne tiek jau čia daug tų galimybių. 

— Tu senas avigalvis! 

— Tikrai nieko neturi? 

— Žinoma, ne. Tik to ir trūko. Mano galva ir taip pri- 
kimšta. 

Arnoldas Šėras nusišiepė. 

— Jei paklaustum manęs, pasakyčiau, kad meilė ir aistra 
tai dalykai, kuriems nereikia galvos, bet nesileisiu į smulkme- 
nas, nes pats esi medikas. 

Justas Veigandas pertraukė jį: 

— Tikrai nereikia. Aš viską žinau. Pasakyk geriau, kaip ju- 
da tavo disertacija? 

Arnoldas Šėras vėl krito į krėslą, ir jo kiek pabrinkusia- 
me veide atsirado rūpesčio raukšlių. 

— Visai nejuda. 

— Ber atsiprašau! Mes juk smulkiai aptarėme pirmuosius 
skyrius! 

Arnoldas Šėras pakėlė rankas ir vėl bejėgiškai jas nuleido. 

— Taip, seni, kai tu man aiškini, aš viską suprantu, bent 
jau man taip atrodo. Bet kai lieku vienas prie savo rašomo- 
jo stalo... 

Jis giliai atsiduso. 

— Tu tikrai didžiausias šimtmečio asilas, — draugiškai ta- 
rė Justas Veigandas. 

Arnoldas Ššras išplėtė akis. 

— Praeito ar naujojo? 

Jis uždėjo savo plačią išpuoselėtą ranką ant Justo Veigan- 
do kelio ir primygtinai paprašė: 

— Rimtai, Justai, privalai man padėti. Be tavęs aš tikrai 
nesugebėsiu. 

— Ak, jei pats nebūčiau apsivertęs darbais! Ar negalėtum 
luktelėti vieną semestrą, kol išlaikysiu egzaminus? 

— Kodėl gi ne, jei tai nuo manęs priklausytų! Bet mano 
senis jau ima nekantrauti. Jis nori kuo greičiau vėl matyti 
mane Krefelde. Baigusį ar nebaigusį studijų. 

— Bet... 

Arnoldas Šėras neleido jam kalbėti. 

— Aš privalau baigti. Studentavau beveik dešimtį metų ir, 
jei dabar grįšiu be laipsnio, tapsiu pajuokų objektu. Tėvams 
nepakaks to, kad čia puikiai leidau laiką. 

Justas Veigandas norėjo įsiterpti, bet draugas pralenkė jį: 

— O tau, — pasakė maldaujamai, — tik nesakyk man, kad 
tau nereikia pinigų, ar ne? Žinoma, aš tau paskolinčiau pi- 
nigų išspausdinti disertacijai ir kitiems reikalams, bet, kiek 
žinau, ne tavo būdui. 

— Nepakenčiu skolų. 

— Na, matai. Labai garbingas elgesys, pasakytų mano se- 
nis. Atsikratyk visų papildomų darbų, imkis manęs, o aš pa- 
dėsiu tau išplaukti. 

Justas Veigandas dar dvejojo, bet nebenorėjo versti drau- 
gą ilgiau laukti atsakymo. 

— Tiek to, sutinku. Nemanyk, kad maivausi čia kaip ko- 
kia panelė. Tik turi man pažadėti, kad ir pats pasistengsi, ne- 
paliksi man vienam visų darbų... Juk negaliu už tave išlaikyti 
egzamino žodžiu, kad ir kaip norėčiau. 

Arnoldas Šėras neslėpė palengvėjimo. 

— Ačiū tau, Justai. 

Jis smagiai paplojo draugui per petį. 

— Žinojau, kad galiu tavim pasitikėti. Smulkmenas ap- 
tarsime kitais metais, gerai? Dabar svarbiausia problema, ką 
darysime šį vakarą, kuris jau prasidėjo? 

— Maniau, kad eini pas savo korporantus? 

— Taip, man reikia. O paskui į pokylį filharmonijoje: ten 
šiandien renkasi visas Berlynas. Privalau ten būti dėl savo 
vardo... Bet paskui, Justai, nuo kokios pirmos, ar negalėtu- 
me kur nors susitikti? 

Justas Veigandas kiek sumišęs visais penkiais dešiniosios 
rankos pirštais perbraukė savo tankius kaštoninius plaukus. 

— Tu juoksies, bet būtent šiai nakčiai jau esu susitaręs. 

— Aha, vis dėlto moteris! Pastebėjau tai iš karto, kai tik 
įžengiau čia. Aš turiu tam uoslę. Nagi, pasakok! Kiek jai me- 
tų? Kur ji gyvena? Kaip su ja susipažinai? Kuo ji vardu? 

Justas Veigandas kreivai šyptelėjo. 

— Turiu tave nuvilti, Arnoldai. Tai mano pusseserė... 
tiksliau sakant, mūsų motinos buvo pusseserės. Susipažino- 
me, kai man buvo septyneri, o dabar jai... tiesą sakant, ne- 
žinau, kiek jai dabar. Manyčiau, dvidešimt vieneri ar dvide- 
šimt dveji. Nemačiau jos visą amžinybę, neįsivaizduoju, kaip 
ji dabar atrodo. 

— Pikantiška padėtis, — ištarė su pasitenkinimu Arnoldas 
Šėras. — Sesutė iš kaimo staiga atsirado didmiestyje... Prisi- 
pažink, kad šita tiesa, arba ši versija, skirta poniai Gebern. 

Justas Veigandas atsistojo. 

— Neturiu nė menkiausios priežasties apgaudinėti tave. — 
Atsidaręs spintą jis išsiėmė porą lakuotų batų. — Beje, nema- 
nau mulkinti ir ponios Gebern — Klementina tikrai nieka- 
dos neperžengs šio slenksčio. 

— Klementina, — pakartojo Arnoldas Šėras, su ypatingu 
pasigardžiavimu tardamas vardą. 

Justas Veigandas paėmė skudurėlį ir pablizgino juo lakuo- 
tą batų odą. 

— Beje, ji atsirado didmiestyje ne taip staiga, kaip tu ma- 
nai. Jau pora mėnesių ji čia. Keista, kad tau nepasakiau. 

— Esi slapukas. 

— Ne, gal todėl, kad ligi šios dienos tas faktas manęs ne- 
domino. Ji atvyko į Berlyną su Tylemanų šeima iš Silezijos 
kaip guvernantė. Pats žinai, kaip išnaudojamos tos vargšės 
mergaitės. Šį vakarą ją pirmą kartą išleidžia. 

— Na, tik nepradėk man vėl pasakoti apie socialinę netei- 
sybę, kad kiekvienas žmogus turi teisę į ribotą darbo laiką, ap- 
mokamas atostogas ir visokias kitokias utopines nesąmones. 
Turi pakankamai savo rūpesčių, kam nuolat sukti galvą dėl ki- 
tų! Geriau pasakyk, ką ketini šiandien su pussesere veikti? 

— Ji gavo iš savo ponios du bilietus į pokylį dainavimo 
akademijoje. 

Arnoldas Šėras kilstelėjo savo šviesius antakius. 

— Dainavimo akademijoje? Patikėk manimi, bus gana 
nuobodu. Apie pirmą jau būsi sotus iki kaklo. 

— Pamatysim. 

Justas Veigandas apsiavė batus, užsisegė sagtis ir kritiškai 
apžiūrėjo savo kojas. 
eblogai, bet gana nepatogu. 

„—/ Turbūt kiek mažoki. Taigi išsikvėpsi dar anksčiau. Su- 
sitikime tarp pirmos ir antros valandos Greifo kavinėje — su 
ar be pusseserės. 

Justas Veigandas išsiėmė iš spintos juodą švarką. 

— Jei galėsiu. Tiksliai tartis negaliu. 

Į duris pasibeldė, ir tą pačią akimirką kambarin įžengė 
našlė Gebern, nešdama padėklą su dviem puodeliais arbatos 
ir cukrine. 

— Ak pone Veigandai, — meiliai ištarė ji, — tai jūs čia, 
o aš būčiau galėjusi prisiekti, kad dar neparėjote. 

Jos akys turėjo farališką polinkį žiūrėti vienu metu į kai- 
rę ir į dešinę, ir abu jaunuoliai jautėsi esą stebimi. 

— Tikriausiai išlenkėte kokią taurelę, — tarė Arnoldas 
Šėras. 

— Ne, ką jūs! Vidury šviesios dienos! 

Našle Gebern pastatė padėklą ant stalo. 

— O kodėl ne? Man tai būtų suprantama, jei norėtumė- 
te pasistiprinti vakarui. — Arnoldas Šėras apkabino kaulėtas 
našlės strėnas. — Juk tikriausiai ketinate ką nors veikti? Ar 
ne? Kas, jei mes abu ką nors sugalvotume? 

Našlė Gebern kikendama, aiškiai paglostyta savimeile, iš- 
silaisvino iš jo glėbio. 

— Pone Šėrai! Tie jūsų juokeliai! Jūs tikrai pavojingas! 

Ji pribėgo prie komodos, apžiūrėjo save mažame, blausia- 
me veidrodyje, sukaišiojo žilų plaukų sruogas. 

— Kokia jūs maloni, ponia Gebern, kad išvirėte mums ar- 
batos, — tarė Justas Veigandas, stengdamasis nukreipti po- 
kalbį normalia vaga. 

— Aš ką tik užsiplikiau puodelį sau ir pamaniau... 

— Labai malonu! 

Jis kviėsdamas atidarė duris į koridorių. Ponia Gebern su- 
sivokė, kad ją mandagiai išprašo. 

— Tai aš jūsų nebetrukdysiu, — pasakė ji, norėdama pa- 
rodyti, kad išeina pati. 

— Ber jūs visai netrukdote, — sušuko Arnoldas Šėras. — 
Ar turite dar truputėlį laiko? 

Našlė Gebern apdovanojo jį žvilgsniu, į kurį sudėjo visą 
savo spindinčių akių švelnumą. 

— Na, jei jūs taip prašote, pone Šėrai... 

— Nuostabu! 

Arnoldas Šėras nuėmė nuo kabyklės draugo paltą ir įsprau- 
dė šeimininkei į rankas. 

— Būkite tokia maloni, pavalykite truputį Veigando pal- 
tą, gerai? 

Jis apglėbė liesus šeimininkės pečius ir apstulbusią išstū- 
mė pro duris. 

Abu vyrai ėmė juoktis. 

— Štai kaip reikia elgtis su ta sena boba, — pasakė Arnol- 
das Šėras. — Čia galėtum kai ko išmokti iš manęs. 

Justui Veigandui magėjo paaiškinti draugui, kad tokius 
pokštus anas gali sau leisti tik todel, kad šeimininkei impo- 
nuoja jo turtai. Bet jis tepasakė: 

— Aš — tai ne tu! — Ir dar pridūrė: — Būk atargus, tu jai 
labai patinki. 

Arnoldas Šėras susiraukė. 

— Tai mano nelaimė. Su jaunomis mergaitėmis man ne- 
siseka, bet vos tik mane užuodžia kokia sena ragana, ji žu- 
vusi. 

Jis paėmė nuo lovos savo peleriną ir vėl apsisiautė ja. 

— Na, tai kaip? Greifo kavinėje? Be įsipareigojimų, gerai? 
Jei nesusitiktume, pasimatysime ryt iš ryto Tyrgarteno čiuo- 
žykloje greta paviljono prie didžiojo ežero. Tik nepradėk 
man pasakoti, kad ketini dirbti. Po tokios nakties tai būtų 
neįmanoma. 

— Ko gero, tu teisus, — pasakė Justas Veigandas, sagsty- 
damasis savo juodą švarką. 

— Sutarta: arba... arba... 

Arnoldas Šėras susimąstęs pasižiūrėjo į draugą. 

— Vieno dalyko aš negaliu suprasti. Kad ir ką apsivilk- 
tum, net ir skurdžiausius skarmalus, visada puikiai atrodai! 
O aš... 

Justas Veigandas geraširdiškai paplekšnojo jam per stang- 
rų apvalainą pilvuką. 

— Tu pernelyg apkūnus. Mažiau valgyk ir — svarbiau- 
sia — negerk tiek daug alaus, tada pamatysi... 

Arnoldas Šėras gindamasis pakėlė rankas. 

— Turiu badauti ir negerti? Bijok Dievo! Kokios bjaurios 
idėjos! 

— Tai tik patarimas. Nuoširdžiai prisipažįstu, kad patinki 
man toks, koks esi. — Justas Veigandas su meilė priglaudė bi- 
čiulį prie krūtinės. — Tu sąžiningas, seni, o tai svarbiausia. 
Jei kokia mergina išdrįs tau ką prikišti, atsiųsk ją pas mane... 

Arnoldas Šėras nusijuokė. 

— Tau tai patiktų! Na jau ne, užsikariauk jas pats. O 
svarbiausia... perduok linkėjimus pusseserei Klementinai. 

— Bus padaryta! 

Kai jis išėjo, Justas Veigandas į savo arbatos puodelį įsi- 
dėjo du kupinus šaukštelius cukraus, kad paskanintų tą ne- 
gardų blyškų skystį. Paskui, kad neįžeistų našlės Gebern, 
ištuštino ir antrąjį puodelį. Gėrė stovėdamas ir apgailestau- 
damas žvalgėsi po savo kambarėlį. Jam buvo nemalonu gal- 
voti apie būsimąjį pasimatymą su pussesere — iš visos širdies 
norėjo, kad šis vakaras jau būtų praėjęs. 

Kai senas angliškas laikrodis Tylemanų vestibiulyje savo 
grėsmingais, ilgai aidinčiais dūžiais išmušė devynias, Klemen- 
tina Hergert staiga po krūtine pajuto aštrų, gelianųį skausmą. 

Gal nuo to džiaugsmingo, ją tiesiog svaiginančio lauki- 
mo? O gal nuo ilgesio, kurio dabar, kai tikslas buvo jau taip 
arti, atrodė, nebegalės pakelti? Gal nuo nerimo, kad Justo 
Veigando vis dar nėra? Gal iš baimės, kad jis sugriaus visas 
jos viltis ir visai neateis? 

Klementina nežinojo to ir nemėgino aiškintis. Ji buvo ne- 
sentimentali, blaivi, energinga mergina — bent jau pati ma- 
nė tokia esanti, — ir dabar, įsijautusi į naują vaidmenį, vi- 
sai neketino kreipti dėmesio į neapibrėžtus jausmus ar juos 
nagrinėti. 

Kad bent būtų kokio darbo, kuris sutrumpintų laukimą! 
Visi laiškai į gimtinę seniai parašyti. Visos vaikų kelnaitės, 
marškinėliai, prijuostės ir kojinės švarūs ir suadyti gulėjo 
spintos stalčiuose, kaip ir dera metų gale. Skaitymui dabar 
neužteko kantrybės. 

Ji išėjo iš savo kambario mansardoje ir pasiklausė, kas da- 
rosi apačioje. Durų varpelis tylėjo. 

Paskui jai pasirodė, kad toje didžiulio namo tyloje kaž- 
ką girdi — tarsi duslų dejavimą. Ji įsiklausė. 

Deja, viskas nutilo. Be įprasto seno laikrodžio dūzgimo, 
kai jis tarsi ilsėdavosi išmušęs valandas, ji daugiau nieko ne- 
girdėjo. 

Nejaugi jai tik pasirodė? Gal atsibudo kuris nors iš vai- 
kų ar sudejavo sapnuodamas? 

Jai rodėsi, kad dejonė sklinda iš čia, iš kažkurio mansar- 
dos kambario. Bet taip negalėjo būti. Kambarinė Roza Jano- 
vič išėjo dar po pietų, o virėja šiandien miegojo apačioje, kad 
būtų netoli vaikų. 

Klementina tylutėliai nubėgo užpakaliniais laiptais žemyn 
iki galerijos, apie kurią buvo išdėstyti žemesniojo aukšto kam- 

bariai. Ji šmurkštelėjo į vaikų kambarį, kuriame silpnos nak- 
tinės lempelės šviesoje miegojo jos globotiniai. Ji ėjo nuo lo- 
velės prie lovelės. Pasilenkė prie abiejų mergaičių, pataisė ant- 
klodes. 

Aštuonerių metų Frydrichas, jai priėjus, atmerkė savo 
tamsias akis ir užsimiegojęs sumurmėjo: 

— Tina, tu tokia graži! 

Klementina nuraudo ir nusišypsojo dėl to naivaus berniu- 
ko komplimento, o dar daugiau dėl savęs — kad jo žodžiai 
jai patiko. 

— Tau tik taip atrodo, — sušnibždėjo ji ir nubraukė jam 
nuo kaktos garbaną, — aš tokia kaip visada. 

— Ar jau Naujieji metai? 

— Miegok. Kai rytoj pabusi, jie jau bus čia. 

Ji atsitiesė ir jau ketino eiti pro duris, bet Frydrichas pa- 
šaukė: 

— Tina! 

— Taip? 

— Tu išeini? 

— Čia šalia yra ekonomė. Ji bus visą naktį. Ramiai mie- 
gok, brangusis. 

Klementina rylutėliai užbėgo aukštyn į savo kambarį. Vir- 
šum praustuvo kabojo veidrodis, kuriame ji ilgai apžiūrinė- 
jo save. Tai buvo jai visai neįprasta. Šiaip ji susitvarkydavo 
akimirksniu ir bet koks stoviniavimas prieš veidrodį jai at- 
rodė tuščias laiko gaišimas, nereikalingas krapštymasis, net 
būdo silpnumas. Dabar jai buvo net truputį gėda — tarsi da- 
rytų ką nepadoraus. Tačiau ji negalėjo atsitraukti nuo veid- 
rodžio: truputį suraukusi kaktą ir kietai sučiaupusi lūpas ati- 
džiai apžiūrinėjo save. Ar ji graži? 

Ten, namie, Gercene, buvo vyrų, kurie jai taip sakydavo. 
Ne vienas būtų ją mielai vedęs. Bet ji atsisakė. Atsisakė, nes 
norėjo išvažiuoti, nes, kaip tvirtino pikti liežuviai, dar būda- 
ma vaikas pasirinko vieną vyrą, kurio negalėjo pamiršti. 

Ji mylėjo Justą Veigandą. Ne dėl to, kad jis studijavo, kad 
ketino tapti gydytoju. Net jei jam būtų tekę mesti studijas 
ir lemta kęsti skurdą ir vargą, ją vis tiek visada būtų traukę 
prie jo. Kartais ji net svajodavo, kad jis susirgtų kokia sun- 
kia liga ar kad jį ištiktų koks kitas likimo smūgis, o jai rei- 
kėtų skubėti pas jį, slaugyti ir palaikyti dvasiškai. 

Klementina žinojo, kad merginą veda ne dėl jos charak- 
terio, ne dėl jos doro elgesio. Daug svarbiau, ką gali atsinešti 
į savo santuoką. Santaupas ar kraitį. Ji turėjo pinigų, tiesą, 
nedaug — tai buvo jos anksti mirusių tėvų palikimas, kurį ji 
laikė nepaliestą. Gercene tai buvo nemaži pinigai, bet čia, di- 
deliame mieste, apgailėtini grašiai. Toks mokytas vyras, koks 
buvo Justas Veigandas, galėjo reikalauti ir daugiau. Kaip tik 
dėl to Klementina Hergert tą ilgai laukto ir rūpestingai su- 
planuoto pasimatymo vakarą palinko prie veidrodžio, svars- 
tydama, ar jos išorinis žavesys pajėgs užkariauti vyro širdį. 

Atsakymo į šį klausimą ji nerado. Jai patiko jos didelės 
tamsios akys, ji didžiavosi savo vešliais juodais plaukais, ku- 
rie, perskirti sklastymu ir supinti į dvi storas kasas, juosė jos 
galvą. O daugiau? 

Jos tvirta, tiesi, judriomis šnervėmis nosis nebuvo bjau- 
ri, bet smakras — per daug ryškus, lūpos — per rūsčios ir 
įtemptos. Ji pravėrė burną ir liežuvio galiuku persibraukė lū- 
pas. Štai taip jau geriau. Tačiau jos veidas tebebuvo griežtas. 

Gal reikėjo pasinaudoti žnyplėmis plaukams raityti, kaip 
jai patarė Roza Janovič? Ne, nebūtų mokėjusi su jomis elg- 
tis, be to, tai jai netiktų. 

— Ak, kokia kvailystė, — ištarė garsiai, tarsi savo energin- 
gu balsu būtų galėjusi save sudrausminti. 

Ir šią akimirką Klementina vėl išgirdo tą duslų, nena- 
tūralų dejavimą. Jai net trumpam pasivaideno, kad dejonė 
išsiveržė iš jos pačios krūtinės. Ji sulaikė kvėpavimą ir įsi- 
klausė. Girdėjo savo širdies dūžius — paskui vėl tas skaus- 
mo pilnas garsas. 

Atrodė, kad jis sklinda iš kažkur visai arti. Iš Rozos Ja- 
novič kambarėlio. Ir nors nebuvo visai tikra, nerimas ginė ją 
išsiaiškinti. 

Mergina išėjo iš kambario ir pabeldė į gretimas duris. Jo- 
kio atsako iš vidaus. 

Klementinos santūrumas ir labai stiprus atsakomybės jaus- 
mas grūmėsi tarpusavyje. Tada ji paspaudė rankeną. Mergina 
žinojo, kad durys neužrakintos, nes Tylemanų namuose per- 
sonalui, kuriam ir ji pati priklausė, nebuvo suteikiama tokia 
prabanga, kaip turėti nuosavą kambario raktą. 

Kambarelyje buvo tamsu, bet Klementina tuojau pajuto, 
kad jis netuščias. Buvo šilta, ore tvyrojo kažkoks gyvuliškas 
aitrus kvapas. 

— Roza, — ištarė ji. 

Palaukė ir vėl pakartojo: 

— Roza! 

Nesulaukusi atsakymo ji ryžtingai žengė link sienos, sky- 
rusios jos ir Rozos kambarius, atsuko dujinę lempą, įtaisytą ten 
pat, kur ir jos lempa, tik kitoje sienos pusėje, ir uždegė ją. 

Lempos šviesa užliejo kambarį ir apšvietė Rozą, susirie- 
tusią sujauktoje lovoje. 

— Roza, kas atsitiko? Maniau, tu jau seniai išėjusi! — su- 
šuko išsigandusi Klementina Hergert. Nors Klementina buvo 
dvejais metais jaunesnė už kambarinę, ją tujino, ir tai buvo 
savaime suprantama, nes Roza buvo paprastos kilmės, Sile- 
zijos valstiečio dukra. 

— Išeikite! — suriko Roza. — Duokite man ramybę! Ko 
jums, panele, reikia mano kambaryje? 

Ji abiem rankom apsikabino patalus ir užsitraukė juos iki 
pat smakro. 

Tačiau Klementina nebuvo baikšti. 

— Tau skauda? 

— Noriu tik ramybės! — sušuko Roza. Jos įkritusiame vei- 
de kyšojo susmailėjusi nosis, oda buvo žalsvo atspalvio, po 
prigesusiomis, blankiomis akimis juodavo šešėliai. 


Prasidėjo mešlungiškas priepuolis, ir ji ėmė raitytis iš 
skausmo. Lūpos plačiai prasišiepė, atidengdamos dantis, ir 
dabar galva panėšėjo į kaukolę. | 

Klementiną staiga užplūdo baimė. Jai norėjosi pabėgti ar- 
ba šauktis pagalbos. Negalėjo daryti nei vieno, nei kito. Ji 
negalėjo palikti Rozos vienos, bet taip pat negalima buvo ga- 
dinti nuotaikos poniai ir ponui Tylemanams, kurie dabar 
apačioje, savo miegamajame, rengėsi šventiniam vakarui. 

Rozos veidas vėl išsilygino. 

— Tai... jau praėjo! 

Klementina prisiartino ir uždėjo ranką Rozai ant kaktos. 
Kakta buvo išpilta šalto prakaito. 

— Šiaip ar taip, bent nekarščiuoji, — konstatavo ji su aiš- 
kiu palengvėjimu. 

— Man... — tarė Roza, — jūs, panele, to nesuprasite. Ei- 
kite, palikite mane vieną. Rytoj aš būsiu visai sveika. 

— Ar tau jau yra taip buvę? 

— Taip, taip, panele. 

Vėl prasidėjo priepuolis ir jos bekraujį veidą perkreipė 
šiurpi grimasa. 

— Aš pakviesiu gydytoją, — nusprendė Klementina ir pa- 
suko durų link. 

— Ne! — trūkčiojančiu balsu suriko Roza. — Jokio gydy- 
tojo! Aš nesergu, aš nenoriu! 

— Tu sergi, Roza, nereikia prieš mane apsimetinėti — tau 
baisiai skauda. 

— Manote, man mažiau skaudės, jei mane išmes? Kam 
reikalinga ligota tarnaitė! Tylemanams tikrai ne! 

— Gerbiamoji ponia tikrai labai gera, — atsakė Klemen- 
tina suabejojusi. 

— Ojjis — ne! Jis... tikras velnias! Džiaugtųsi, galėdamas 
mane išgrūsti lauk! O kas tada? Ką tada daryti? 

Ir vėl priepuolis. Roza sunkiai alsuodama dejavo: 

— O Dieve, kiek dar tai truks? Tepasibaigia viskas! 

Klementina stovėjo sustingusi, iki skausmo sugniaužusi 
kumščius ir laukė, kol baigsis priepuolis. Ją apėmė neaiškus 
pasibjaurėjimas šia skausmu ir nešvarumais dvokiančia žmo- 
gysta, bet drauge juto jai gailestį. 

— Roza, svarbiausia tavo gyvenimas! 

— Nuo to nemirštama, panele, šitai turi iškęsti kiekvie- 
na. Na, eikite gi, eikite! 

Klementina nežinojo, ką daryti. Jei Roza būtų prašiusi, 
ji būtų pasilikusi. Bet akivaizdu, kad serganti mergina visai 
nepageidauja jos draugijos — o ir kaip ji galėtų jai padėti?! 

Ne, būtų buvę per daug, jei dėl šio incidento būtų turė- 
jusi paaukoti kaip tik šį vakarą — vakarą, kurio ji su tokiu 
džiaugsmu laukė keletą mėnesių ir dėl kurio dirbo kelerius 
metus. 

Staiga ji su siaubu suvokė, kad per visą tą pas Rozą pra- 
jo 
čia visai nesigirdėjo. Gal Justas Veigandas jau čia, gal stovi 
ten ir laukia, kol jį įleis. Bet ji juk negali tikėtis, kad pati ger- 
biamoji ponia eitų atidaryti durų, tuo labiau kad ji gal dar 
nebaigė rengtis. 

— Gerai, Roza, kaip nori. Palieku tave vieną! Bet ar galė- 
siu dar kartą dirstelėti į tavo kambarį, kai naktį grįšiu namo)? 

— To visai nereikės, panele, — dar spėjo ištarti Roza, ir vėl 
prasidėjo priepuolis, kurio pabaigos Klementina jau nelaukė. 

Išėjusi iš kambarėlio, ji nubėgo laiptais žemyn ir atidarė 


duris į galeriją. Sustojo, pasiklausė sulaikiusi kvėpavimą, vi- 
sa Įsitempusi. 

Neskambėjo. 

Kiek laiko ji buvo pas Rozą? To nežinojo. Tikrai tik ke- 
lias minutes. Negali būti, kad per tą laiką Justas Veigandas 
būtų atėjęs ir vel nuėjęs, nes jo niekas neįleido. 

Klementina prispaudė abi rankas prie smarkiai plakančios 
širdies, tarsi tuo būtų galėjusi ją nuraminti. Ne, ne, negalė- 
jo taip būti! 

„Dorotėja Tyleman jau dešimt metų buvo ištekėjusi, ir vis 
dėlto jai tebebuvo kankinamai nemalonu persirenginėti vy- 
ro akivaizdoje. Šiokiadieniais ji ro išvengdavo, nes keldavo- 
si tik tada, kai jis jau būdavo seniai išėjęs iš namų, o vaka- 
rais guldavo aksčiau už jį. Tačiau tam tikrom progom, 
sakysim, kaip šiandien, tai buvo neišvengiama, ir jai tai bu- 
vo tikra kankynė. 

Otas Tylemanas tą žinojo, ir ponia Dorotėja buvo įsiti- 
kinusi, kad kaip tik todėl jis pasinaudojo padėtimi ir ja mė- 
gavosi. Sutuoktinių miegamasis buvo didžiulis. Vienoje jo 
pusėje buvo vidutinės salės dydžio balto marmuro vonios 
kambarys, o kitoje — taip pat gana didelis persirengimo kam- 
barys. Tačiau Otas Tylemanas nė nemanė paisyti to garsiai 
neišsakyto savo žmonos noro palikti ją vieną bent jau inty- 
miausiais momentais. Jis net nenusukdavo į šoną galvos ir 
nenuleisdavo akių. Be perstojo ją stebėjo tomis juodomis, 
viena šalia kitos susodintomis akimis, kurių veriamas žvilgs- 
nis žemino ją, darė tokią pasigailėtiną. 

Ji apsimesdavo nematanti to žvilgsnio, žiūrėdavo pro jį 
kažkur į tuštumą, bet kažkodėl kiekvieną akimirką suvokda- 
vo, ką jis daro. 

Štai dabar jis stovėjo nepadoriai nuogas. Dorotėjai Tyle- 
man ėmė darytis bloga. Ji krapštėsi su savo korsetu, stipriau 
veržė raištelius. Visa tai darė nuleidusi biakstienas, užmerkusi 
akis, nes nemėgo ir savo nuogumo. 

Ji buvo labai liekna, jos beveik persišviečiantis, baltas, 
mėlynomis gyslelėmis išvagotas kūnas negalėjo paslėpti kau- 
lų — oda buvo tarsi užtempta ant jos trapaus skeleto. Jai vi- 
sai nereikėjo korseto, dėvėjo jį tik dėl mados ir padorumo. 
Jos liemuo buvo toks lieknas, kad net dabar, po penkių gim- 
dymų — du jos vaikai mirė būdami visai maži, — Otas Ty- 
lemanas galėjo apimti jį rankomis. 

Ant ilgo plono kaklo tarsi ant svyruojančio stiebo laikėsi 
labai grakšti, labai tauri galvutė. Smulkus sniego baltumo 

veidelis dėl didelių, plačiai atmerktų akių visada, net jei tam 
nebuvo jokios priežasties, atrodė išsigandęs. 

— Padėti tau suvarstyti raištelius, pelyt? — meiliu balsu 
paklausė Otas Tylemanas. 

Ji susigūžė tarsi nuo smūgio. Tik šią akimirką ji suvokė, 
kad jis stovi jai už nugaros. Ar seniai? Jos baltutėlę odą už- 
liejo švelnaus raudonio banga — nuo vaikiškos krūtinės per 
kaklą ir smakrą pasiekė kaktą. 

— Ne, ne, ačiū, — pralemeno ji. 

— Leisk man, aš tai moku! 

Jis padėjo jai ant peties gelsvą, išpuoselėtą, plaukuotą 
ranką. 

Jos kūnas, rodos, virto ledu. Ji sėdėjo sustingusi, nejudė- 
dama. 

Jis apsimetė nepastebįs jos priešinimosi. 

— Na, kur aš turiu patraukti? 

— Ne, aš nenoriu... Otai, prašau, aš nenoriu! — prašne- 
ko ji netekusi vilties. — Tai ne vyro darbas! 

Ji žinojo, koks užsispyręs jis būna kartais, ir baiminosi 
blogiausio. Šį sykį, atrodo, tai buvo tik staigus nuotaikos 
blyksnis. Jis atitraukė ranką. 

— Tai paskambink tarnaitei. Sunku žiūrėti, kaip negra- 
biai tu čia vargsti, — pasakė šaltai. 

Po trumpo palengvėjimo ji pasijuto labai pažeminta. 

— Negaliu, šiandien negaliu, — tarė ji, — be to, aš jau 
baigiau. 

Dorotėja sukryžiavo ir tvirtai surišo korseto raištelius, at- 
sistojo ir greitai įlindo į vakarinę suknelę — į tikrą pasaką iš 
rudo aksomo, šilko ir mezginių, kuri būtų nuostabiai papuo- 
šusi stotingą moterį. Ją ši suknelė stačiai prislėgė. Be to, ma- 
tinės, neryškios spalvos ją sendino. 

Dabar, kai jai reikėjo užsegti daugybę sagučių ant nuga- 
ros, būtų pravertusi vyro pagalba, bet ji neišdrįso paprašyti 
ir pati įnirtingai ėmėsi darbo. 

Jis stovėjo priešais didįjį veidrodį, taisėsi peteliškę prie 
aukštos, kampuotos marškinių apykaklės ir akies kampučiu 
stebėjo ją. 

— Kur Roza? — paklausė. 

— Daviau jai laisvą dieną. 

— O Klementina? 

— Jos ateis išsivesti pusbrolis. 

Jis priekabiai apžiūrinėjo savo tiesų kaip styga sklastymą, 
per patį vidurį skiriantį juodus blizgančius plaukus. 

— Ar tau neatrodo, kad su tarnais elgiesi per daug kilnia- 
širdiškai? 

— Ber, Otai, šiandien... 

— Šiandien aš kaip tik norėčiau, kad mūsų vaikai nelik- 
tų vieni. 

— Ekonome... 

Jis pertraukė ją. 

— ... turi būti virtuvėje, o ne su vaikais. Pakviesiu tuo- 
jau Klementiną ir pasakysiu jai, kad šiandien vakare ji pri- 
valo būti namie! 

— Ne, Otai! — sušuko ponia Dorotėja su siaubu, o jos di- 
džiulės akys, rodos, dar labiau išsiplėtė. — Negaliu to pada- 
ryti, neturi teisės šito iš manęs reikalauti. Ji taip džiaugėsi tuo 
pasimatymu su pusbroliu, ir aš jai tvirtai pažadėjau... 

— Atsiimk pažadą ir pasakyk, kad išleisi kitą kartą. 

— Ne, to aš nepajėgsiu ištarti, pasakyk jai pats! 

Otas Tylemanas atsisėdo ant žemo minkštasuolio ir įsprau- 
dė kojas į juodus blizgančius pusbačius. Jis visai ir neketino 
taip baisiai nuvilti Klementinos. Jam buvo labai svarbu, kad 
tarnai jį mylėtų, laikytų maloniu, nors ir griežtu ponu. 

— Kas toks apskritai tas vadinamasis pusbrolis? — paklausė. 

— Medicinos fakulteto studentas. 

Otas Tylemanas pliaukštelėjo liežuviu. 

— Aha, prasigėręs genijus. Maniau, kad geroji Klementina 
protingesnė. 

— Jis labai padorus ir uolus jaunuolis, bent jau ji taip sa- 
ko. Jei jis ateis, aš, žinoma, pati su juo pasikalbėsiu. 

Dygios Oto Tylemano akys linksmai spindėjo. 

— Ir jei jis neatitiks tavo skonio, išprašysi? 

Ponia Dorotėja kilstelėjo smakrą. 

— Taip ir padarysiu. Motina man patikėjo mergaitę, ir aš 
jaučiuosi esanti už ją atsakinga. 

— Koks pasiaukojimas, mano meile! Jei tu jaustumeisi 
esanti bent pusę tiek atsakinga už savo šeimą kaip už tuos 
proletarus... 

— Fui! — šūktelėjo ji. — Tai labai bjaurus žodis! Tu ke- 
tini man priekaištauti, kad aš nepakankamai rūpinuosi vai- 
kais? 

— O ne, tai tu tikrai darai. Tai aš tas vargšas, kurį tu 
skriaudi! 

Nuaidėjo durų skambutis. 

Ponas ir ponia Tylemanai pažiūrėjo viens į kitą. 

— Tai jis! — sušuko ponia. 

Otas Tylemanas nuskubėjo prie durų ir didžiuliame ves- 
tibiulyje suriko: 

— Klementina! 

Tą pačią akimirką pamatė ją atbėgančią per galeriją. Ji 
veržliai praskriejo pro jį spindinčiomis akimis. Otas Tylema- 
nas nustebo. 

— Po perkūnais, — ištarė jis, mąsliai pešiodamasis ūso ga- 
liuką. — Mažylė temperamentinga! Kas būtų pamanęs! 


Justas Veigandas buvo sukoręs gražų kelio galą. Jis atėjo 
pėsčiomis nuo Frydricho garvės iki Tyrgarteno kvartalo. Jam 
tai nieko nereiškė, nes buvo įpratęs nukulniuoti didelius at- 
stumus. 

Tylemanų vilą nebuvo sunku surasti. Fon der Heito garvė 
buvo dar neužstatyta, ir pagal aprašymą paskutiniame Kle- 
mentinos laiške jis tuojau atpažino įspūdingą, labai šiuolai- 

kišką pastatą su daugybe dengtų, atvirų, kampuotų ir apskri- 
tų balkonų. 

Išsukęs iš gatvės jis trumpam stabtelėjo gėlyne. Per jį, apė- 
jus kairįjį ir dešinįjį pastato šoną, galėjai patekti į sodą, ku- 
ris labiau panėšėjo į parką. 

Justas Veigandas energingai trūktelėjo varpelį, truputį at- 
sitraukė ir palaukė, kada įsižiebs šviesa pustamsiame lange 
viršum ąžuolinių durų. 

Tačiau viduje tebebuvo tamsu net iki kai durys atsila- 
pojo ir gatvės žibinto šviesoje jis išvydo Klemenrišos veidą. 
Jis gerokai nustebo. Šis buvo labai panašus į anų laikų jo ma- 
žosios žaidimų draugės veidelį. Tos pačios juodos apskritos 
akys, šilta rusva oda, stiprūs balti dantys. Trūko tik sunkių 
rudų kasų, kurios visada taip linksmai švysčiodavo aplink vei- 
dą. Ne, kasos taip pat buvo! Tik dabar ji buvo prisegusi jas 
viršugalvyje. 

— Tina! — riktelėjo jis ir išskėtė rankas. 

Akimirką atrodė, kad ji puls jam ant krūtinės. Bet iš vi- 
daus pasigirdo plonas moteriškas balsas: 

— Klementina, kodėl neuždegate šviesos? 

— Prašau man atleisti, maloningoji ponia, — Klementi- 
nos šypsena užgeso. — Aš... aš taip skubėjau... 

Ji sugrįžo vidun. 

Kai Justas Veigandas įėjo jai iš paskos, marmuru dengtos 
vestibiulio sienos suspindo, ryškiai apšviestos dujinių lempų. 
Klementina atrodė kaip užburta. Jos lūpos susiaurėjo, gražias 
akis pridengė blakstienos, kai priėjo ir atidarė baltu laku 
spindinčias, ornamentais išpuoštas duris. 

— Ar nenorėtum nusirengti? 

Jis nesuprato kodėl. 

— Maniau, mes iš karto eisime. 

— Taip. Bet mano ponia norėtų su tavim pasikalbėti. 

Justo Veigando įsitikinimu, jis buvo socialiai mąstantis 
žmogus, ir vis dėlto, o gal kaip tik dėl to, jam šitai nepatiko. 

— Kodel? — paklausė. — Aš visai nepažįstu ponios Tyle- 
man ir neįsivaizduoju, apie ką turėčiau su ja kalbėti. 

— Sužinosi, — tarė ji ir paėmė iš jo rankų lazdelę. — Ak, 
nebūk toks. 

Nesuvokdamas jokios savo kaltės, jis staiga pajuto, kad el- 
giasi netinkamai. Tai jį suerzino. Nedaug trūko, kad būtų iš- 
plėšęs iš jos lazdelę ir išėjęs. 

Paskui jis suprato, kad elgiasi kaip neišauklėtas berniūkš- 
tis, kuris, susitikęs pusseserę, vėl prisiminė vaikystės įpročius. 
Jis susivaldė, leido Klementinai nurengti paltą, padavė jai 
baltą kaklaskarę, kuria šventinio vakaro proga buvo apsivy- 
niojęs kaklą, nusiėmė skrybėlę ir įdėjo į ją pirštines. 

— Aš labai džiaugiuosi, kad atėjai, — ištarė ji kažkaip 
baikščiai. 

Ji priminė jam namus, motiną, kaimą, daugybę tų mielų 
skausmingų dalykų, kurie dabar buvo be galo nutolę. Tačiau 
tų stiprių, bet gana miglotų jausmų buvo neįmanoma išsakyti. 

— Aš juk buvau tau pažadėjęs, — tepasakė jis ir pats sau 
pasirodė bejėgis. 

Ji pakabino jo paltą. Be atviros drabužinės, buvo dar ke- 
lios uždaros, šeimos nariams skirtos spintos. Ir ši patalpa bu- 
vo išklora baltu marmuru su pilko antracito spalvos gyslelė- 
mis. Pasitelkus vaizduotę, jame galima buvo išvysti veidus ir 
peizažus. Tarp spintų buvo įtaisytas marmurinis praustuvas 
su dideliu veidrodžiu virš jo. Į veidrodį jis net nežvilgtelė- 
jo, tik brūkštelėjo ranka per savo minkštus kaštoninius plau- 
kus — gestas, kuris, užuot sutvarkęs plaukus, dar labiau juos 
sušiaušdavo. 

Klementina jau buvo besakanti jam tai, bet nutylėjo. Jus- 
tas nemėgo būti mokomas. Jis neturėjo pamanyti, kad jai ne- 
patiks, jei jis nepakankamai gerai pasirodys ponios Tyleman 
akyse. 

Namo ponia tarsi trapi porceliano figūrėlė sėdėjo vidu- 
ryje didžiulio vestibiulio, iš kurio platūs lenkti laiptai vedė 

į antrojo aukšto galeriją. Didelės, išsigandusios ponios Do- 
rotėjos akys visai nesiderino su jos ceremoninga ir valgdinga 
laikysena. Ji padavė Justui Veigandui smulkią ranką, tokią 
bejėgę ir šalvą, paskui pakvietė jį sėstis. Jis prisėdo priešais ant 
vienos iš tekintų kėdžių aukštais atlošais, cilindrą ir pirštines 
pakišo po sėdyne. 

Prasidėjo klausimų ir atsakymų žaidimas, kuris Justui 
Veigandui atrodė nereikalingas ir juokingas. Ne kartą jam 
ant liežuvio galo sukosi kokia aštresnė ar ironiška pastaba, 
bet kiekvieną kartą, tarsi mokėtų skaityti jo mintis, Kle- 
mentina pažvelgdavo maldaujamu žvilgsniu, ir jis pasaky- 
davo tai, ko iš jo laukė. 

— Taip, maloningoji ponia... Ne, maloningoji ponia... 
Žinoma, maloningoji ponia... Kitais metais, gerbiamoji po- 
nia... Tikrai taip, gerbiamoji ponia... 

Galų gale viskas pasibaigė. Delsdama, tarsi vis dar kovo- 
dama pati su savim, Dorotėja Tyleman savo vaikų auklei at- 
kišo namų raktą. 

— Bet, prašau, panele, grįžti ne per vėlai! 

— Galite manimi pasitikėti, maloningoji ponia! 

Klementina atsistojo, tiksliau tariant, pašoko, tarsi norėtų 
čiupti raktą poniai iš rankų. Tačiau ponia Tyleman, lyg ne- 
galėdama su juo išsiskirti, laikė raktą prie krūtinės. 

— Štai imkire jį, — ištarė nekantriai ir vis dar dvejodama 
padavė raktą. 

Klementina čiupo jį. 

— Labai ačiū, maloningoji ponia! 

Ji tūptelėjo, bet Justui Veigandui pasirodė, kad tokiai di- 
delei ir tvirtai merginai toks elgesys visai netiko. 

Ponia Tyleman pakilo. 

— Jūs ją gerai prižiūrėsite, pone Veigandai, ar ne? Aš ju- 
mis pasitikiu! | 

— Savaime suprantama, parvesiu pusseserę gyvą ir sveiką. 

Justas Veigandas pasilenkė prie bekraujės, silpnos ponios 
Tyleman rankos ketindamas ją pabučiuoti. Tas mandagumo 

gestas buvo visai ne jo būdui, ryžosi tam tik dėl Klementi- 
nos.Mkačiau jam nepavyko to padaryti. Ponia taip greitai ati- 
traukė ranką, tarsi būtų ją nusideginusi. 

— Linkiu jums gerai praleisti vakarą, panele, — pasakė ji. 

Justas pasilenkė, išsitraukė iš po kėdės cilindrą, išsiėmė iš 
jo pirštines ir pro stiklines duris nusekė paskui pusseserę į 
drabužinę. Ji su meile užrišo jam baltą kaklaskarę, padėjo ap- 
sirengti paltą ir nuo jo aksominės apykaklės nuėmė pūkelį. 

— Na, argi buvo blogai? — paklausė šypsodamasi ir įsidėjo 
brangųjį namo raktą į raudoną vąšeliu nertą, sidabriniais ka- 
roliukais siuvinėtą krepšelį. 

Jis tiesiai neatsakė, tik ištarė: 

— Stebiuosi, kad tu tai ištveri. 

— Kai reikia užsidirbti kasdieninę duoną, daug ką gali, — 
pasakė ji aštriau negu reikėjo. 

Jis žinojo, kad ji teisi, bet jį erzino, kad Klementina tai 
sakė būtent jam. 

— Ar tau tikrai reikia? 

Jos veidas nelauktai sušvelnėjo. 

— O kaip be Tylemanų būčiau galėjusi atsidurti Berly- 
ne? — atsakė klausimu. 

Jam pasirodė, kad jis žengia slidžiomis grindimis. 

— Šiaip ar taip, labai džiaugiuosi, kad tu čia, — pasakė jis 
išsisukinėdamas, — ir tu puikiai atrodai! 

Ji stipriau susisiautė stora trikampe vilnone skara. 

— Nesišaipyk iš manęs, aš tik vargšė mergaitė iš kaimo. 
O tu... tu tai tikrai tapai stotingu! Kad tave dabar pamary- 
tų teta Ana! 

Teta Ana buvo jo motina, ir jos paminėjimas sujaudino 
jį labiau negu jis tikėjosi. 

Jau daug metų jis nebendravo su niekuo, kas būtų paži- 
nojęs jo tėvus ir su kuo būtų galėjęs apie juos kalbėti. 

— Kaip ji? — paklausė Justas. — Jos laiškai visada tokie 


linksmi, kad man kartais neramu. 

— Neramu? — pakartojo nustebusi Klementina ir atida- 
rė namo duris. | 

Ledinio oro gūsis siūbtelėjo vidun, sublykčiojo dujinės 
lempos. 

— Nejaugi nesupranti? Ji rašo man kaip vaikui, kuriam 
dar nepasakojami rimti dalykai, nes jis jų nesuvokia. Aš vi- 
sada turiu skaityti tarp eilučių, kaip ten iš tikrųjų yra. 

Klementina nusijuokė ir įsikibo jam į parankę. 

— Tokia jau ji yra. Jai tu vis dar mažas berniukas. Tačiau 
gali nesirūpinti, ji visai gerai tvarkosi. Geriau nei kas kitas. 

— O tėvas? — paklausė jis. 

— Kalba apie viską iškėlęs smilių. Net nepastebi, kad šei- 
mai kartais sunku tai ištverti. Jis negali gyventi be pamokymų. 

— O jis sveikas? 

— Taip, tik kojos skauda. Bet jis nekreipia į tai dėmesio. 
Kai mūsų senasis gydytojas Kumpmanas, beje, pats jau ge- 
rokai paliegęs, nori jam ką nors išrašyti nuo tų skausmų, jis 
visada sako: „Nereikia, pone daktare, tai nepadės. Palauki- 
me, kol mano sūnus baigs studijas ir sugrįš namo. Tada jis 
mums parodys, kaip susidoroti su visokiais skausmeliais“. 

— Jis tikrai tikisi, kad aš apsigyvensiu Gercene ar jo apy- 
linkėse? — paklausė Justas kiek prislėgtas. 

Ji stabtelėjo ir pažvelgė į jį iš šono. 

— O tu nenorėtum? 

— Tiesą sakant, dar nežinau... 

Jis išsivadavo iš jos rankos, kuri varžė judesius. 

— Manęs paprasčiausiai netraukia namo, supranti? 

— Aš iš karto pastebėjau, kad tu tapai tikru didmiesčio 
gyventoju, — tyliai ištarė ji. 

— Didmiesčio gyventoju! — pakartojo jis. — Ne, tu ne- 
teisingai supratai. Aš neieškau pramogų, jei tu apie tai gal- 
voji... Na, galėčiau suskaičiuoti ant pirštų, kiek kartų per vi- 
sus tuos studijų metus buvau išėjęs pasivaikščioti. Net jei 
norėčiau, neturiu tam pinigų! O reikalas štai koks: jei aš ap- 


2 35 


sigyvensiu kaime, baigsis mano mokslinė karjera... Aš nesu 
garbagroška, bet tada aš negalėčiau tobulintis, supranti? Vis- 
kas baigtųsi kartu su studijomis, toliau negalėčiau nei žings- 
nio... Ir nereikia man pasakoti, kad galima mokytis iš me- 
dicinos žurnalų ir knygų! 

Jis taip įsikarščiavo, kad, nepaisant šalčiu alsuojančios žie- 
mos nakties, ėmė nosine šluostytis suprakaitavusią kaktą. 

— Tai visai nesunku suprasti, — ramiai tarė ji. 

Jis sustojo ir čiupo ją už pečių. 

— Klementina, tu nuostabi! Ar manai, kad tai suprastų 
tėvas ir motina? 

Ji vos patebimai šyptelėjo. 

— O kas jiems beliks daryti? 

Paleido ją. 

— Tai negeras atsakymas. Aš nenorėčiau, kad jie sužino- 
tų apie tai, kaip apie įvykusį faktą, norėčiau, kad jie man 
nuoširdžiai pritartų. Klementina, kai tu vėl grįši į Gerceną... 

Ji neleido jam baigri. 

— Artimiausiu metu nežadu to daryti. 

— Liksi visam laikui čia, Berlyne? 

— Kodel tai tave taip stebina? Tu juk ketini likti — man 
viena priežastimi daugiau. 

— Aš vyras, vyrui visai kas kita! 

Klementinos lūpos įsitempė. 

— Justai, tau visai netinka šitaip kalbėti. Juk aiškiai esi už 
visų žmonių lygiateisiškumą ir socialinę pažangą. 

— Iš kur tu žinai? — suglumęs paklausė jis. 

Ji šyptelėjo. 

— Labai atidžiai perskaičiau visus tavo į Gerceną rašytus 
laiškus. Tu truputį panašus į tetą Aną, slepi teisybę, kad ne- 
sujaudintum kitų, bet visiškai aišku, ką jauti ir ką galvoji. 

— O tėvas ir motina to nepastebėjo? 

— Ne, kiekvienas jų savaip tave įsivaizduoja. 

Paskui po trumpos pauzės ji pridūrė: 

— Aš, beje, taip pat. Maniau, tu kitaip galvosi apie mo- 
ters padėtį. Maniau, žinosi, kad ir mes turime apsispsendi- 
mo teisę. 

— Žinoma, — pasakė jis, mėgindamas visą problemą pa- 
versti juokais. — Jei jums vyras pasiperša, galite sutikti ar ne- 
sutikti tekėti. 

Ji nieko neatsakė, ir jie valandėlę ėjo tylėdami. 

— Nenorėjau tavęs pykinti, — pagaliau išrarė jis. — Žinau, 
kad tam tikru požiūriu tu teisi. Prie progos dar pakalbėsime 
apie tai. Tik ne šį vakarą. Šiandien būkime linksmi ir nerū- 
pestingi kaip visi. 

Ji vis dar tylėjo. 

Gatvės žibinto apšviestame rate jis sustojo, dviem pirštais 
kilstelėjo jos smakrą, kad priverstų pažvelgti į jį- 

— Vis dar pyksti? 

Ji pakėlė į jį juodas akis. 

— Ne, — pasakė, — bet... aš turiu tau kai ką pasakyti... 

Jis visai nesuprato jos. 

— Kuo jis vardu? 

— Kas? — paklausė ji ir tik dabar suvokė, ką jis pasakė. 

— Ne, ne, — greitai ištarė mergina, ir jos rusva oda dar 
patamsėjo. — Ką čia išsigalvoji? Tai... tai visai kas kita... 

— Nenori man papasakoti, kad turi sužadėtinį? 

— Ne, — pasakė ji ir staigiai nusigręžė nuo jo. — Man ne- 
išeina iš galvos Roza... 

Jis pasijuto kvailai. 

— Na, kas vel nutiko? Kas ji? 

— Roza Janovič, — atsakė ji, — tu turėtum ją pažinti. Ji 
lankė mokyklą Gercene ir gal net buvo tavo klasėje. Bet da- 
bar tai nesvarbu. Ji Tylemanų kambarinė ir dabar susirgo... 

Ji papasakojo jam, kokios būklės užtiko Rozą. 

— Ar numanai, kokia liga tai galėtų būti? 

— Traukuliai? Tai daug ką gali reikšti... 


— Manai, jai kažkas negera? — paklausė su baime. 

— Gali būti. Jei tik tu nelabai pasikeitei. 

Jos akys dar suapvalėjo. 

— Kuo čia dėta aš? 

— Anksčiau būdavo nelengva išvesti tave iš pusiausvyros. 
Arba tu dabar... na, sakykim, tapai jautresnė, arba merginos 
būklė tikrai kritiška. 

— Nereikėjo man palikti jos vienos. Bet aš su tokiu 
džiaugsmu laukiau mūsų pasimatymo... be to, ji nenorėjo, 
kad būčiau ten ir pakviesčiau gydytoją! 

— Ji bijo netekti darbo, — atspėjo Justas Veigandas. 

— O ne, Tylemanai ne tokie žmonės, kad be niekur nie- 
ko išmestų vargšę mergaitę į gatvę! 

Jo skruostų raumenys judėjo. 

— Tu tuo tikra? 

Ji tylėjo sukandusi viršutinę lūpą. 

— Na, tai ką darysim? — paklausė jis. — Po tavo pasako- 
jimo aš negaliu taip paprastai eiti ir linksmintis. Tik nežinau, 
ar teisinga būtų pranešti Tylemanams, nes pacientė aiškiai to 
nenori. 

— Raktas, — ištarė ji ir ėmė raustis savo krepšelyje, — jis 
tinka ir užpakalinėms durims. Mes galime patekti į namą 
Tylemanų nepastebėti. Tu, Justai, galėtum ją apžiūrėti. 

Jis suvokė, kad ji tai sugalvojo jau tada, kai pirmą kartą 
paminėjo Rozą Janovič, ir jautėsi apmulkintas. Tačiau tar- 
naitės liga nustelbė jo asmeninius jausmus. 

— Galėčiau, — sutiko jis, — bet neturiu nei medicinos inst- 
rumentų, nei kokių nors vaistų, neturiu net termometro. 

— Ji nekarščiuoja, — įsiterpė Klementina. 

— Jau nekalbant apie tai, kad dar neturiu teisės gydyti, — 
pabrėžė jis. 

— Tu ir neprivalai to daryti, — ėmė įkalbinėti Klementi- 
na, — tik apžiūrėk ją! Jei nustatysi, kad tai nepavojinga, ne- 
suksime sau daugiau galvos, o jei pavojinga, tai visada galime 


pakviesti tikrą gydytoją.... arba viską pasakyti Tylemanams! 

Jis vis dar delsė, ir Klementina jį paragino: 

— Būčiau prašiusi eiti kartu, net jei tu nestudijuotum 
medicinos! 

Justas Veigandas prisimerkęs pasižiūrėjo į merginą. 

— Tu tikrai visai nepasikeitei. Užsispyrėlė Klementina. 
Turi pasiekti, ką sumanei, ar ne? 

— Na, — tarė ji išdidžiai, — ar tai blogai? 

— Eime, neketinu su tavim diskutuoti. 

Jis apsisuko ir ėmė žingsniuoti tokiais dideliais žingsniais, 
kad ji, painiodamasi savo ilgame sijone, vos spėjo įkandin. 
Tuos šimtą metrų, kuriuos jie jau neskubėdami buvo nuėję 
nuo Tylemanų vilos, jai teko įveikti bėgte. 

Kai Justas jau ketino atidaryti sodo vartelius, Klementi- 
na jį sulaikė. 

— Atsargiai, — sušnibždėjo, — kad nesusidurtume su jais! 

Name kaip ir anksčiau buvo tylu. 

— Jie dar neišėjo, — kuždėjo mergina, — bet mes vis tiek 
surizikuosime! Ar manai, kad geriau palaukti? 

— Čia tu įsakinėji, — įgėlė Justas. 

Klementina įsivedė jį pro sodo vartus. Iš pradžių jie ėjo 
namo durų link, paskui pasuko į dešinę aplink vilą ir pa- 
siekė siaurus laiptus su geležiniais pinučiais. Laiptai vedė į 
požemį. Veriamos durys sugirgždėjo. Viduje buvo visai 
tamsu. 

— Pastovėk čia, — sušnibždėjo Klementina. 

Justas Veigandas girdėjo, kaip ji nutolo, ir šyptelėjo, kad 
pakliuvo į tokią keistą padėtį. Jei jį dabar nurvertų ponia Ty- 
leman, tikrai palaikytų Klementinos meilužiu. Niekados ne- 
manė, kad turės naktį sėlinti į svetimą namą. 

Sumirkčiojo švieselė — grįžo Klementina. Ji nešėsi degan- 
čią lajinę žvakę, ranka pridengusi ją, kad neužgestų. 

— Eikš, — sušnibždėjo mergina, — sek paskui mane. Pir- 
miausia koridoriumi, paskui pasuksime į dešinę, paskui laip- 
tais į viršų. Žiūrėk nesuklupk! 

Jis kojomis užčiuopė žemas laiptų pakopas ir nuėjo pas- 
kui ją. 

— Tylemanai gali mus išgirsti, — dar pridūrė Klementina. 

— O aš maniau, jog tu bijai, kad neišsisukčiau kojų! 

— Toks pavojus negresia, — tarė ji. 

Klementina puikiai pažinojo užpakalinius laiptus: ji kas- 
dien bėgiodavo jais aukštyn žemyn ir būtų susigaudžiusi 
net visiškoje tamsoje. Justui buvo daug sunkiau. Jis matė 
ne toliau kaip pusmetrį į priekį ir visai nesusivaikė ant tų 
stačių vingiuotų laiptų. Jam palengvėjo, kai Klementina pa- 
galiau sustojo. 

Ji kilstelėjo žvakę, ir Justas pamatė, kad jie atsidūrė siau- 
rame koridoriuje su keleriomis rudai dažytomis durimis. 

— Mes jau viršuje, — paaiškino Klementina. — Štai čia 
mano kambarėlis, o šalia — Rozos. 

Ji sulaikė alsavimą. 

— Na, tu tik paklausyk, kaip ji dejuoja! Atrodo, skausmai 
dar sustiprėjo. 

Justui Veigandui buvo pažįstami šitie beviltiški žmogiš- 
kos kančios garsai. Dar nepamatęs merginos jis jau beveik 
nustatė diagnozę. 

Klementina tyliai pravėrė duris. 

— Roza, — pašaukė ji, — aš sugrįžau. Negalėjau palikti ta- 
vęs vienos. 

Roza Janovič jau buvo taip nusilpusi, kad nebeturėjo jė- 
gų ginčytis. 

— Ne, panele, — sudejavo ji, — man bloga, man labai 
bloga. Aš turbūt neištversiu. 

Dujinė lempa vis dar degė, ber kambarėlyje viešpatavo še- 
sujaaktą lovą, įkritusį Rozos veidą, susmailėjusią nosį ir juo- 
dus ratilus aplink akis. 

— Ar negalėtum parūpinti daugiau šviesos? — paklausė jis. 

Roza Janovič pašoko. 

— Kas čia? 

— Mano pusbrolis Justas, — paaiškino Klementina. — Nu- 
siramink, Roza... Turėtum prisiminti Justą Veigandą, jūs kar- 
tu mokėtės... 

— Ko jis čia atėjo? 

— Pažiūrėti, kaip tu. Tu negali jo išvaryti, tai būtų ne- 
teisinga. Mes užsėlinome užpakaliniais laiptais, Tylemanai 
net nenujaučia, kad grįžome. 

Roza Janovič nuleido galvą ant kietos pagalvės. 

— Tai gerai. 

Klementina nulašino ant naktinio staliuko lajaus ir pri- 
lipino žvakę. 

— Šviesiau nebus, kambaryje nėra antros lempos, — pa- 
sakė ji. 

— Ar negalėtum atnešti iš savo kambario? 

Klementina papurtė galvą. 

— Čia tik tokios sieninės lempos. Galiu nubėgti į virtu- 
vę — gal ten yra... 

Justas neleido jai baigti. 

— Tiek to. Pamėginsiu taip. Prašau palikti mus vienus! 

Ji delsė, matyt, visai nesitikėjo būti išprašyta ir jau keti- 
no protestuoti prieš išaugusį pusbrolio autoritetą, bet paskui 
pakluso. 

Justas Veigandas prisitraukė prie lovos vienintelę kėdę ir 
ranka švelniai perbraukė per merginos kūną. Kaip ir tikėjosi — 
jis buvo visas įsitempęs. Roza raitėsi iš skausmo, ir tai patvir- 
tino jo įtarimą: tai, ką Klementina palaikė mėšlungio priepuo- 
liais, buvo gimdymo sąrėmiai. Bet jie nebuvo normalūs. 

Jis užčiuopė merginos pulsą, tylėdamas laukė, kol praeis 
sąrėmis, tada suskaičiavo sekundes iki kito sąrėmio. 

— Nežinau, kas man yra, — sudejavo Roza, — šį karf'vi- 
sai kitaip! 

— Tai ne pirmas tavo vaikas? 

— Ne, jau vieną turėjau... 

— Na, ir? 

— Atidaviau jį. Buvo dar vienas persileidimas. 

Jis vos susivaldė, nepasipiktinęs jos lengvabūdiškumu, ta- 
čiau paklausė: 

— Ir šį kartą visai kitaip? 

Ją vėl surėmė skausmai, ir turėjo praeiti laiko, kol ji vėl 
pajėgė prabilti: 

— Daug blogiau. 

— Kada prasidėjo sąrėmiai? 

— Vakar vakare. 

Justas kilstelėjo antakius. 

— Vadinasi, tai tęsiasi jau parą? 

Roza linktelėjo. 

— Reikėjo dirbti, turėjau stipriai susiveržti. Kitaip nega- 
lėjau. Gal tai nuo to, pone? 

Jis neatsakė į jos klausimą. 

— O nuo kada sąrėmiai kartojasi taip dažnai? 

— Nežinau... jau seniai. 

Roza suspaudė sau riešą kita ranka. 

— Ar tai blogai, pone? 

— Bet kuriuo atveju tai kelia pavojų vaikui. 

Jos piktą juoką nutraukė nauja skausmo banga. 

— Man nerūpi vaikas! Aš... aš noriu gyventi! Padėkite 
man, pone! 

Jaunasis medikas palaukė, kol atslūgo skausmas, tada švel- 
niai atpalaidavo merginos rankas, kurios mėšlungiškai spaudė 
antklodę, nudengė ją ir užsmaukė viršun naktinius marški- 
nius. Jis apčiupinėjo jos kūną. Darė tai užsimerkęs, pasikliau- 
damas pirštų jautrumu. 

Justas iš karto pastebėjo, kad pilvas šonuose išpūstas. 
Gilda pagal laiką buvo per maža. 

Sąrėmis nutraukė apžiūrą. 

— Dar šiandien rytą, — gaudydama kvapą tarė Roza, — 
nubėgo vandenys, ir maniau, kad iš karto prasidės, per patį 

darbo įkarštį. Nubėgau į viršų, bet nieko nebuvo, tik ėmė 
skaudėti. 

— Kada tai atsitiko? — paklausė Justas Veigandas. 

— Apie devynias... 

Jau dvylika valandų kaip trūko vaisiaus plėvė, įsidėmėjo 
jis, o balsiai ištarė: 

— Ramiai, Roza, tu dabar nesi viena, mes tau padėsime. 

— Jei man dar galima padėt... — vos girdimai sušnibždėjo 
Roza. 

Pauzę tarp sąrėmių Justas Veigandas išnaudojo tolimes- 
nei apžiūrai. Delnais perbraukė gimdyvei pilvą. Kaire ranka 
užčiuopė apskritą, kietą vaiko kūno dalį. Jis išsigando. 

Atsipalaidavęs pilvas leido nustatyti gana tikslią diagnozę. 
Vaiko galvutė buvo kairėje, o kiek minkštesnis, ne tokių aiš- 
kių formų užpakaliukas — dešinėje. Taigi vaikas buvo sker- 
sai — retai pasitaikanti ir labai pavojinga padėtis. 

Praplyšus plėvei susitraukė gimdos raumenys, tarsi šarvais 
suspaudė negimusį vaiką ir ėmė stumti prie angos. O pro ją 
kūdikis galėjo išeiti tik gulėdamas išilgai. Justo Veigando 
kaktą išpylė šaltas prakaitas. Jautė kylančią paniką, paraly- 
žiuojančią baimę, kad ši padėtis gali būti ne jo jėgoms. Jus- 
tui reikėjo labai pasistengti, kad balsas liktų ramus. 

— Taip, dabar man aišku, Roza, — pasakė jis ir atsistojo. — 
Kvėpuok giliai, mėgink atsipalaiduoti. Aš tuojau grįšiu. 

Klementina stovėjo koridoriuje prie pat durų. Ji ir čia bu- 
vo uždegusi dujinę lempą. 

— Na, kas jai? — paklausė energingu, beveik žvaliu bal- 
su, kuris visai nesiderino su išsigandusiu ir įtemptu veidu. 
Justas nematė reikalo jos tausoti. 

— Roza gimdo, — ištarė be išvedžiojimų, — jau nuo va- 
kar vakaro ją kankina sąrėmiai. 

Klementina prispaudė rankas prie krūtinės. 

— Aš... aš nežinojau! 


43 


— Ir negalėjai žinoti. Niekas tau nepriekaištauja. Bet da- 
bar turime tučtuojau ką nors daryti. 

Ji dar smarkiau suspaudė rankas. 

— Ar reikia pakviesti gydytoją? 

— Kiek tai užtruks? 

— Dvidešimt minučių, jei tik jis namie ir jei galės tuo- 
jau ateiti. 

— O jeigu ne? 

Justas Veigandas dvejojo. Troško nusimesti atsakomybę. 
Bet tą pačią akimirką suprato, kad niekados neatleis sau, jei 
dėl jo delsimo nukentės motina ir kūdikis. 

— Ne, — tarė jis ryžtingai, — negalima rizikuoti. Nega- 
lima gaišti nė valandėlės. Turiu imtis pats. Man reikia dide- 
lio stalo, karšto virinto vandens, geros šviesos... Pagalvok... 

— Virtuvėje, — iš karto atsakė Klementina. 

— Tokiu atveju turime gimdyvę nunešti žemyn. Bėk pir- 
ma ir uždek kelias lempas. Nusispjaut, ar Tylemanai paste- 
bės, ar ne — čia svarbu gyvybė arba mirtis! 

Nunešti Rozą Janovič stačiais užpakaliniais laiptais į pus- 
rūsį buvo daug sunkiau, negu Justas Veigandas įsivaizdavo. 
Jei jo nebūtų ginusi baimė, jis tikrai nebūtų pajėgęs. 

Justui Veigandui buvo labai sunku, o gimdančiai moti- 
nai šita „kelionė“ virto neapsakoma kančia. 

Laiptai buvo labai siauri, ir Klementina negalėjo padėti. 
Justas nešė Rozą ant rankų, o ji buvo sunkesnė už jį patį. Kai 
prasidėdavo sąrėmis, jos kūnas imdavo priešintis, ji su bai- 
sia jėga skausmingai įsikibdavo į vyriškį. Bet Roza tylėjo, ne- 
dejavo — net šiuo momentu nepamiršo noro išsaugoti dar- 
bo vietą. 

Ponų virtuvė buvo erdvi — kaip pokylių salė. Viduryje 
stovėjo didžiulė, anglim kūrenama viryklė, pasieniais — sta- 
lai, spintelės ir kriauklės. Tačiau vietos dar buvo tiek, kad ga- 
lėjai šokti. 

Justas Veigandas su Klementina nuo sienos atitraukė tvir- 
tą baltai nušveistą medinį stalą ir paguldė ant jo Rozą. Šitoje, 
iki pusės keramikinėmis plytelėmis išklijuotoje patalpoje bu- 
vo pakenčiamai šviesu ir gana šilta, krosnyje ruseno ugnis. 
Justas nusirengė paltą ir juodojo kostiumo švarką, pasiraitė 
rankoves. 

Klementina pripylė dubenį verdančio vandens. Justas nu- 
siplovė rankas ir šepetėliu išsitrynė trumpai kirptus nagus. Ji 
padavė jam virtuvinį rankšluostį. 

— Ar neturi ko nors švaresnio? — piktai riktelėjo jis. 

Justas vis labiau nervinosi. Jam rodėsi, kad tuščiai pralei- 
do begales laiko, tuo tarpu dar negimęs kūdikis kovoja su 
mirtimi. 

— Prašau atleisti, — iškart atsiprašė Klemetiną, nes suvo- 
kė, kad elgiasi su ja neteisingai. 

Jis stovėjo šlapiomis rankomis, o Klementina atidarė spin- 
tą ir padavė jam iš ten švarų rankšluostį. Jos rusva oda bu- 
vo išbalusi, lūpos plonos ir kietai suspaustos. 

— Ačiū, — jis nusišluostė rankas. 

Dabar Justas Veigandas suvokė, kad per šį sunkų gimdy- 
mą jam turės padėti nieko nenutuokianti mergina. Ar apskri- 
tai turi teisę to iš jos reikalauti? Bet jei išvarys ją iš virtuvės, 
kas tada jam padės? 

— Klementina, — prabilo jis kimiai, — ar tu žinai, ką rei- 
kia daryti? 

Ji papurtė galvą, o jos juodos akys išgąstingai sumirksė- 
jo. Ne, neįmanoma dabar jai trumpai paaiškinti. 

— Bet tavo nervai stiprūs? 

— Taip, — vos girdimai atsakė mergina. 

— Tau visai nereikės žiūrėti, net nevalia. Pasiruošk dube- 
nį, kuriame galėsi paskui nuprausti kūdikį. Vanduo turi būti 
apyšiltis. Susirask minkštesnių skepetų, į kurias jį suvynio- 
si. Dar žirkles. O kai jau viską turėsi, galėsi laikyti Rozos ran- 
ką ir maloniai ją kalbinti. 

— Taip. 

— Jei pamatysi, kad nebegali ištverti, greitai išbėk ir įkvėpk 
gryno oro. Visai nesigėdydama. 

Ir tą akimirką šaižiai nuaidėjo varpelis. Klementina dar 
labiau išbalo — jei tai apskritai buvo įmanoma. 

— Tai ne durys, tai... maloningoji ponia iš miegamojo... 

Ji žengtelėjo durų link. 

— Pasilik čia! — įsakė Justas Veigandas. — Juk ji nežino... 

Bet Klementina jau buvo koridoriuje. Jis pažiūrėjo jai pa- 
vymu“ raipydamas galvą, bet netrukus visai pamiršo Kle- 
mentiną ir Tytemanus — jam dabar egzistavo tik motina ir 
kūdikis. 

Justas Veigandas apžiūrėjo makštį. Gimdos kaklelis bu- 
vo atsidaręs per plaštaką. Nemaryti nei virkštelės, nei kojy- 
tės ar rankytės. Atsargiai, dviem pirštais jis apčiupinėjo kū- 
dikio kūnelį ir nustatė, kad jis atsisukęs nugara. 

Kai jis atitraukė ranką ir atsitiesė, pamatė, kad Roza, bi- 
jodama surikti, taip stipriai prikando apatinę lūpą, kad nuo 
smakro ėmė lašėti kraujas. 

— Roza, — pasakė jis, — dėl Dievo, rėk, jei tau to nori- 
si. Kas mums tie Tylemanai! Rasiu tau kitą darbą, jei tave 
išmes, prisiekiu! 

Roza gulėjo užsimerkusi. Jos įkritusiame veide nebuvo nei 
lašelio kraujo, kvėpavo negiliai, trūkčiodama. 

Grįžo Klementina. 

— Tylemanai išvažiavo, — pasakė ji. — Roza, ar tu girdi, 
ponai jau išvyko. Name, be mūsų, tik ekonomė ir vaikai. 

— Bet... juk ji... skambino, — pralemeno Roza. 

— Matyt, netyčia. 

— Prakeikimas! — sušuko Justas. — Nenoriu nieko gir- 
dėti apie tuos Tylemanus! Nusispjauti į juos, ar galite pa- 
galiau tai suvokti?! Klementina, daryk, ką liepiau! Paruošk 
viską vaikeliui. 

— Ar jis jau gimė? — paklausė ji. 

Tik Justas visai nebuvo tikras, kad jam tai pavyks. Gali- 
mas daiktas, kūdikis jau seniai negyvas. Mintyse jis dar kartą 
pakartojo tai, ką jam ir kitiems studentams apie tokį atvejį 
buvo sakęs profesorius Hiubneris. Buvo vienintelė galimybė 
išgelbėti vaiką: atsukti jį kojytėmis į priekį. 

Jei nepasiseks to padaryti, prireiks operacijos. Tada vai- 
ką turės gabalais išimti iš motinos kūno — ir labai greitai, nes 
motinos gyvybė irgi kabojo ant plauko. 

Justas Veigandas pabandė mažą vaiko kūnelį atstumti nuo 
angos į viršų. Kūdikis nė krust, ir jis pamanė, kad jam ne- 
pavyks. Bet paskui vaikelis pajudėjo, ir Justas labai lėtai, la- 
bai atsargiai ėmė stumti jį vis aukščiau, kol atsirado tiek vie- 
tos, kad manė galėsiąs jį apsukti. 

Jis užčiuopė vieną koją, paskui antrą, iš išorės padėdamas 
sau ranka. Jis suėmė abi minkštas kojeles ir pasuko kūdikį. 
Dabar jis gulėjo nebe skersai, o išilgai. Tada, laikydamasis są- 
rėmių ritmo, ištraukė jį. 

Naujagimio kūnelis ir veidukas buvo pamėlę. Tai buvo 
mergytė. 

— Žirkles! — sušuko jis. 

Klementina padavė jas nusigręžusi. Justas perkirpo virkš- 
telę per vidurį — vėliau sutvarkys ją kaip reikiant, — čiupo 
kūdikį už kojelių, pakėlė ir pliaukštelėjo per užpakaliuką. 
Kūdikis pravirko, ir Justui pasirodė, kad niekada nėra girdė- 
jęs malonesnio garso. Su džiaugsmu stebėjo, kaip kūnelis ir 
galvutė nusidažo rožine spalva. 

— O, Tina, Tina, — sušuko jis, — tu tik pažiūrėk! Argi 
tai ne stebuklas? 

Klementina prisivertė žvilgtelėti į tą mažą būtybę, tokią 
raukšlėtą, visą išteptą kažkuo gelsvu, ir merginai ji visai ne- 
pasirodė nuostabi. 

— Pažiūrėk į galvytę, — entuziastingai kalbėjo Justas Vei- 
gandas, — ji rodo charakterį! Taip, mūsų maža, narsi mer- 
gaitė bus su charakteriu! Ji bus laiminga! 

Naujagimė vis dar verkė. 

— Pone, nurildykite jį! — sušuko Roza. — Ponai... 

— Nejaugi negali nieko daugiau galvoti, tik apie tuos sa- 
vo prakeiktus ponus! — piktai suriko Justas Veigandas. — 
Štai pažvelk... tavo kūdikis! Naujas žmogus! Tavo kūnas ir 
kraujas! 

Bet Roza nusisuko ir nieko netarusi užmerkė akis. 

Justas padavė kūdikį Klementinai. Ši jau buvo prisijuo- 
susi didelę prijuostę. 

— Išmaudyk, suvystyk jį, ir jis nustos rėkti. Dabar jam 
baisiai šalta. 

Net ir nesulaukęs abiejų moterų pritarimo, jis neprarado 
džiugios nuotaikos. Tik jis vienas žinojo, koks baisus pavojus 
grėsė šitam žmogaus kūdikiui, kuris dabar verksmu reiškė sa- 
vo nepasitenkinimą. Jam, Justui Veigandui, pavyko jį išgelbėti. 
Jei apskritai būna stebuklų, tai šis buvo pats tikriausias. 

Imdamas placentą ir ją apžiūrinėdamas jis nerūpestingai 
švilpavo sau po nosim. Paskui nusiprausė lipnias nuo krau- 
jo rankas, nusišluostė jas, atsiraitė rankoves, apsitampė pil- 
ką liemenę ir rankomis susiglostė minkštus kaštoninius plau- 
kus. Jis priėjo prie Klementinos, kuri dabar vystė kūdikį. 

— Viskas, — pasakė patenkintas. — Bet ką tu čia darai? 
Tu niekad nesi vysčiusi vaiko? Duok man! 

Ir parodė jai, kaip galima visai pakenčiamai suvystyti kū- 
dikį, kai nėra tikrų vystyklų. 

Mergaitė dabar atrodė sveikai rausva. Ji atmerkė dideles, 
melsvai pilkas akis ir pažiūrėjo nieko nematančiu žvilgsniu. 
Jos burnytė buvo panaši į pumpurą. Galvytę dengė juodi 
kaip anglis garbanoti plaukai. Justas Veigandas pakėlė vaiką. 

— Na Klementina, kaip ji tau dabar patinka? — paklausė. 

— Ji žavinga, — vis dar sutrikusi atsakė ji. 

— Tikra gražuolė! — sušuko Justas Veigandas. 

Jis padavė ją motinai į rankas. 

— Roza, pažvelk į savo kūdikį! 

Roza Janovič bejėgė ir mieguista gulėjo ant kieto stalo. 
Blausiomis akimis ji pažvelgė į savo vaiką. 

— Ką aš su juo darysiu? 

— Roza, tai tavo kūdikis, — įsakmiai tarė Justas Veigan- 
das, — jam reikia tavęs... Privalai jį mylėti. 

— Aš jo nenorėjau. 

— To dabar niekas neklausia. Apie tai reikėjo galvoti prieš 
devynis mėnesius, tada, kai prasidėjai su tuo tipu! Roza, juk 
negali būti tokia beširdė! 

Jos lūpos sujudėjo, bet turėjo praeiti dar kelios sekundės, 
kol išrarė žodžius — tuos šaltus, aiškius ir visai abejingai skam- 
bančius žodžius. 

— Aš nenoriu jo turėti. 

— Tu nenori jo turėti? — pakartojo Justas. — Tai ką gi 
mes darysime? Išmesime į šiukšlių kubilą, kartu su placen- 
ta, ar ne? 

Jis paėmė iš Rozos vaikelį, tarsi tikrai norėtų išmesti. Jus- 
tas laukė, kada motina ims protestuoti. Nesulaukė. 

— Darykite su juo ką norite, pone, — šaltai pasakė Ro- 
za, — tik duokite man ramybę. 

Justas Veigandas vėl priėjo prie jos. 

— Tu jau turi vieną vaiką. Tikriausiai jo irgi iš pradžių 
nenorėjai. Bet paskui... 

Ji nedavė jam baigti. 

— Niekados. Atidaviau jį į kaimą. Paskui jis ten mirė. Aš 
tuo džiaugiausi. 

Staiga Roza prabilo garsiai, Ukenas balsu. 

— Taip, džiaugiausi! — rėkė ji. — Ką tokia neturtinga mer- 
gina kaip aš darytų su kūdikiu?! Tai turtingieji gali sau leisti 
turėti tiek vaikų, kiek nori, o mes... 

Klementina nutraukė ją. 

— Tu norėjai pasakyti — ištekėjusios moterys, — piktai 
pataisė ją. 

— Teisybė. Bet kas ves tokią kaip aš? 

Roza pasikėlė ir pasirėmė rankomis. Jos plaukai kaip juo- 
das debesis supo veidą. 

— Visi nori tik pasismaginti, jiems reikia vis to paties. Jie 
apiberia gražiais žodžiais, pažada aukso kalnus. O kai imi ti- 
kėti, kad gyvenime turi būti bent trupinėlis laimės ir tampi 
silpna... Tada... 

Ji dusliai sukūkčiojo. 

— Nereikia praskysti, — geležiniu balsu tarė Klementina. 

— Gera jums kalbėti, panele, jūs nepraskysite! Prie jūsų 
nedrįs prisiartinti joks vaikinas, nes jūs šalta kaip ledas. Jums 
nereikia trokšti nors trupučio meilės ir žemintis kaip man. 
Jums to nereikia! 

Klementina jau buvo beatsikertanti, bet Justas Veigandas 
jai ženklais parodė, kad tylėtų, ir ji pakluso. Rozos kaltini- 
mai ją įžeidė. Ji nebuvo tokia, kokia ją laikė ši mergina. Ji 
irgi praleido ne vieną bemiegę anktį, nes jautėsi labai vieni- 
ša, sapnuodama tokius sapnus, dėl kurių jai būdavo gėda. 
Nejaugi ir kiti apie ją galvoja taip, kaip Roza? Gal ir Justas 
Veigandas? 

— Nustokite ginčytis, — pasakė jis. — Roza, tau dabar rei- 
kia ramybės. Būtų geriausia nuvežti tave į ligoninę, bet tu, 
matyt, nenorėsi. 

— Į ligoninę? Dabar? Kai jau visas praėjo? Ne, pone, man 
negalima sirgti, aš privalau dirbti. 

— O tavo vaikas? Kas bus su juo? 

— Darykite su juo ką norite. Negi galiu laikyti jį paslė- 
pusi savo kambarėlyje? 

— Roza, — tarė Klementina, — ką būtum dariusi, jei vis- 
kas būtų susiklostę kitaip? Jei būtum galėjusi pagimdyti vie- 
na? Jei niekas apie tai nebūtų žinojęs? 

— Jums įdomu, panele? 

Juodos blausios Rozos akys žvelgė į Klementiną taip bai- 
siai, kad ši nevalingai aršlijo. 


— Nebūčiau palikusi jo gyvo. 

— Tai... ai būtų... — sumikčiojo sukrėsta Klementina. 

Justas Veigandas neleido jai baigti. 

— Gerai, Roza, tebūnie kaip tu nori. Pasirūpinsiu vaiku. 
Bet tu galėsi jį pasiimti. Girdi? Kada tik panorėsi. Panelė 
Klementina žinos, kaip mane rasti. 

— Aš jo nenoriu, — dar pakartojo Roza, o paskui netikė- 
tai oriai pridūrė: — Bet aš jums dėkinga, pone. Kas žino, ar 
būčiau ištvėrusi, jei ne jūs. Tikiuosi, nesigailėsit, kad padė- 
jote man ir tam vargšui kirminui. 


Justas Veigandas padavė naujagimę Klementinai. Tada 
abiem rankom pakėlė motiną nuo jos kieto guolio ir užpa- 
kaliniais laiptais užnešė į viršų. 

Paguldęs ją į lovą, jis išlygino ir apkamšė jos paklodę. Nu- 
sikamavusi Roza užsimerkė. Ji užmigo, dar jam nespėjus iš- 
eiti iš kambario. 

Lipdamas žemyn, Justas Veigandas pakeliui užgesino visas 
šviesas. Jam rodėsi, kad po susitikimo su Klementina Tylema- 
nų viloje jis praleido kelias valandas, bet taip pat žinojo, kad 
esant tokiai padėčiai negalima pasitikėti savo laiko jausmu. 

Klementina iš dviejų sustumtų krėslų buvo padariusi lai- 
kiną lovelę naujagimei. Dabar žaliu muilu, karštu vandeniu 
ir iš šaknų padaryta kempine ji šveitė didįjį medinį stalą. Jos 
skruostai įraudo, bet kietai sukąsti dantys ir trūkčiojantys 
skruostų raumenys rodė, kad ji tebėra įsitempusi. 

— Tau reikia truputį išgerti, — pasiūlė Justas. — Šitie Ty- 
lemanai kur nors tikriausiai turi kokį butelį konjako. 

— Gali būti, — ji nuplovė vandeniu stalą, — bet jis skir- 
tas ne man. 

— Nebūk smulkmeniška! Dabar... 

Klementina atsitiesė ir stovėjo tiesi kaip žvakė. 

— Ar sąžiningumą tu laikai yda? 

— Ak tu Dieve mano! — nervingai nusijuokė jis. — Ar tu 
manai, kad Tylemanų pinigai įgyti sąžiningai? Taip, aš ži- 

nau — jis fabriko savininkas, gelumbės fabriko savininkas, ga- 
li man antrą kartą neaiškinti. Bet kaip tik todėl aš tau ir sa- 
kau, kad jis negalėtų taip visko sau leisti, jei neišnaudotų sa- 
vo darbininkų. Ar tu bent nutuoki, kaip niekingai mažai jis 
jiems moka? Ir kaip jie turi sunkiai plūktis? Nei vienas ne- 
praturtės nemulkindamas kitų. 

Paėmusi didelę skepetą, ji šluostė stalą. 

— Net jei jis būtų nusikaltėlis, — tarė ji, — tai neduotų 
mums teisės apvogti jį! 

Justas sukiojosi po erdvią virtuvę. 

— Aš kiek kitaip viską suprantu. Mes abu atlikome sun- 
kų darbą. Tikiuosi, sutinki, kad tai — Tylemanų naudai. 
Mat mirusi kambarinė... 

Jis atvėrė duris į maisto sandėlį. - 

— Pažiūrėkim, ką čia turime? Butelis romo... na, tai jau 
šis tas! 

Mergina puolė prie jo, mosuodama šlapia skepeta. 

— Padėk į vietą! — suriko ji. 

Justas nusijuokė. 

— Na, na, ne taip audringai! 

Jis laikė butelį aukštai iškėlęs ir stūmė Klementiną į šalį. 

— Geriau parodyk, kur stiklinės. 

— Aš tau draudžiu... 

Jis kaip tik pataikė atverti tas spintos duris, už kurių buvo 
sustatyti indai. 

— Gerai bus ir puodeliai! 

Justas Veigandas išėmė vieną tų storasienių virtuvinių 
puodelių ir įpylė romo. 

— Štai išgerk! — padavė Klementinai. 

Įtūžusi ji papurtė galvą. 

— Aš skiriu tau tai kaip vaistus, tau dabar to reikia. Pri- 
sipažink, kad tebesi persigandusi. 

Mergina vis dar neėmė puodelio, ir jis pridūrė: 

— Tina, nebūk paika! Nejaugi lauksi, kol susmuksi? Tu 
buvai labai šauni! Be tavęs nebūčiau susitvarkęs. Bet dabar 
daryk, ką liepiu. 

Justas prikišo puodelį Klementinai prie lūpų. 

Ji nurijo gurkšnelį. Akyse pasirodė ašaros, ir ji užsikosėjo. 

— Degina. 

— Tai paprastas dalykas, — tarė jis, — išgerk dar! 

Mergina pakluso. Paskui giliai įkvėpė. 

Justas su palengvėjimu stebėjo, kaip atsipalaidavo burnos 
ir smakro linijos, vėl sužvilgo akys. 

— Na, matai, dabar geriau, ar ne? Visada reikia klausyti 
dėdės daktaro! 

Justas Veigandas išgėrė romo likutį. 

— K rytoj pasakys ekonomėe, kai pastebės?.. 

— Po velnių ekonomę! Ką ji būtų sakiusi, jei Roza būtų 
mirusi? Pasakyk jai, kad tau buvo bloga, ir tai bus tiesa. 

Klementina prileido kibirą vandens ir supylė jį į didelį 
puodą ant viryklės. 

— Ar tu dar nebaigei? — nekantriai paklausė jis. 

— Pažvelk į grindis! Ar galiu taip palikti? Prašau padėti 
man pastatyti stalą atgal prie sienos. 

Jis padarė, ko prašomas. 

— Kiek čia dar užtruksi? — paklausė. 

— Mažiausiai dešimt minučių. 

Mergina iš sandėliuko atsinešė šluotą šveisti grindims. 

— Justai, kas dabar bus su vaiku? 

— Apie tai aš galvoju visą laiką, — atsakė jis įsipildamas 
į puodelį dar kelis lašus romo. — Maryt, bus geriausia, jei 
nunešime jį į ligoninę. Gal turi kokį seną švarką ar ką nors 
panašaus — į ką galėtume jį suvynioti. 

Klementina vėl paklausė: 

— O paskui? Veliau? 

— Nenorėčiau šiandien dėl to sukti galvos, svarbiausia — 
pasirūpinti juo dabar. 

— Nemanau, — paprieštaravo Klementina, — reikėtų pa- 
mąstyti, kas bus iš to vaiko! 

— Tikiuosi, žmogus. Sveikas žmogus. 

Mergina šluostė virtuvės grindis ir negalėjo matyti jo 
veido. 

— Tai ne atsakymas, Justai! 

— O tu žinai geresnį? 

Justas Veigandas užkimšo butelį, nunešė į maisto sandė- 
lį ir pastatė į vietą. 

— Tai sakyk! Nekantriai laukiu! 

— Ne, nežinau. Ir kaip tik dėl to... 

Jis neleido jai baigti. 

— Aš einu, — pasakė, apsirengė savo juodą švarką ir pa- 
ėmė paltą. 

— Justai! — Klementina sunerimusi pakėlė galvą ir pažvel- 
gė į jį — Kur tu eisi? 

— Paieškosiu karietos. Žiūrėk, kad būtum su mažąja pa- 
sirengusi, kai aš grįšiu. 

Klementina palydėjo jį tokiu žvilgsniu, kuris, jei Justas 
būtų matęs, būtų sukėlęs jam įvairių minčių. 


Po pusvalandžio prie Naujųjų Vartų Justas Veigandas pa- 
dėjo išlipti pusseserei ir sumokėjo vežikui. Klementina nešėsi 
mažylę, įkištą į storą pagalvę. 

Lauke šaltis buvo kiek atlėgęs, daugybės didmiesčio šviesų 
nutviekstame danguje žvaigždžių nematyti. 

Justas Veigandas paėmė Klementiną už parankės ir sku- 
biai nuvedė pirmyn. 

— Ar tu gerai ją įvyniojai? — paklausė. 

— Taip. Ji miega kaip kurmis. 

Mergina stengėsi prisitaikyti prie jo nekantrių žingsnių, 
bet ji nepažinojo kelio ir ėmė klupinėti. Justas sulėtino tem- 
pą, bet neilgam, paskui jo žingsniai vėl ėmė greitėti. 

Tarp pavienių žibintų apšviestų ratų tvyrojo aklina tamsa. 

Ligonių miestelio pastatai su savo įmantriais bokšteliais 
ir erkeriais kaip galinga išminties pilis stiebėsi į dangų. Lan- 
gai buvo tamsūs, tik vienur kitur sunkių ligonių palatose 
plėsčiojo naktinės lemputės. 

Staiga viename pastate iš kairės užsidegė šviesa. Tuo pa- 
čiu metu pasigirdo šaižūs balsai. Keiksmai, kvatojimas, de- 
jonės. 

Klementina persigandusi sustojo. 

— Eime, — paragino Justas ir norėjo ją nusivesti, bet mer- 
gina stovėjo kaip įkasta. 

— Kas tai? 

Kažkas iš vidaus plačiai atvėrė duris. Akimirką šviesos 
ruožas nušvietė kelią. Jame sutamsavo lieknutė, panaši į še- 
šelį žmogysta, kurią vėl prarijo tamsa, kai tik durys užsida- 
rė. Paskui ji vėl išniro kito žibinto šviesos rate. 

Justas Veigandas ir Klementina išvydo jauną moterį, dar 
beveik mergaitę. Ant balto, žemę siekiančio drabužio, ji vil- 
kėjo tamsų paltą. Ji bėgo greitai, brūžuodama medkurpėmis, 
į kurias buvo įsispyrusi basomis. Sužvilgėjo šviesios garbanos, 
paskui vėl viską prarijo tamsa. 

Riksmai name tapo dar garsesni, piktesni ir skausminges- 
ni. Vėl atsivėrė durys, laukan išpuolė du vyrai ir nubėgo ta 
pačia kryptimi kaip ir moteris — tiesiai Justo Veigando ir 
Klementinos link. 

— Bėk! — sušuko jis pusseserei. — Pasitrauk į šalį! 

Justas pats išskėtęs rankas užtvėrė bėgančiai moteriai kelią. 
Ji pamėgino prasmukti, bet jai kliudė medkurpės ir ilgi balti 
marškiniai. Jis nutvėrė ją ir, nors moteris įnirtingai stengėsi iš- 
trūkti, nepaleido. | 

— Prašau, — gailiai dejavo ji, — prašau, pone! Paleiskite 
mane! Aš niekuo nenusikaltau! 

Justas ją lengvai papurtė. 

— Matai, kokia! Tu žinai, kad negalima bėgti! 

— Aš noriu namo... ak, leiskite mane namo. Šiandien visi 
turi teisę linksmintis! O man kodėl negalima? Kodėl mane 
laiko uždarytą? 

Klementina kaip nebylė liudininkė stebėjo incidentą. Ji 
žiūrėjo čia į pusbrolį, čia į moterį, kuri plėšėsi iš jo glėbio, 
ir manė, kad tas sulaikė ją neteisėtai, prieš jos valią. 

— Paleisk ją, Justai! — sušuko Klementina. 

Šviesa užsidegė dar keliuose kitų pastatų languose. Triukš- 
mas išaugo iki šaižaus crescendo, o paskui staiga nutilo. Abu iš 
kairiojo pastato išbėgę vyrai pasiekė Justą ir pacientę, kuri vis 
dar maldavo ir bandė išsivaduoti. Tai buvo sanitarai, savo bal- 
tais palaidais kostiumais ir apskritomis, trumpai kirpromis gal- 
vomis primenantys japonų imtynininkus. 

Keliais įgudusiais judesiais jie išlaisvino Justą Veigandą 
nuo besiblaškančios moters, negailestingai užlaužė jai rankas 
taip, kad ji riktelėjo ir nustojo priešintis. 

Tik dabar Klementina išvydo moters veidą ir vos nešūk- 
telėjo. Veidas buvo sudarkytas. Vietoje nosies, kyšojo plikas 
kaulas, visos mėsos buvo nukritusios. Si negyvėlės nosis at- 
rodė dar šiurpiau dėl to, kad po ja buvo jauna daili burna, 
o ant šviesių blakstienų blizgėjo ašarų karoliukai. 

— Dėkui, daktare, — tarė vienas iš sanitarų, pažinęs jau- 
nąjį mediką. — Jūs padėjote mums išvengti daugybės nema- 
lonumų. 

— Pas mus šiandien tarsi velnias būtų apsėdęs, — paaiš- 
kino antrasis pataikaujančiu, bet kartu sąmokslininkišku bal- 
su. — Tiems šunsnukiams vėl panižo pasturgaliai! 

Tik dabar jis pastebėjo Klementiną, kuri su vaiku ant 
rankų išėjo iš šešėlio. Tada jis visai nesumišęs pridūrė: 

— Nesupykite, ponia, kad taip sakau. 

Jis kiek atleido ranką, kuria buvo sugniaužęs pacientės 
riešą. 

— Na, tai gal jau elgsiesi padoriai, Berta? Ar reikės tave 
pamokyti gražaus elgesio? 

Atsakymas buvo ištisas srautas baisių šlykščių keiksmažo- 
džių. Klementinai tiesiog užėmė amą, nors pusės žodžių ji ir 
nesuprato. 

— Eime, ko tu čia stoviniuoji? — riktelėjo jai Justas Vei- 
gandas. — Juk sakiau tau, kad pasitrauktum toliau! 

Jis nutempė ją su savim. 

— Bet aš nežinojau, kur bėgti! — sumikčiojo apdujusi 
Klementina. 

Justas vėl atgavo savitvardą. 

— Atsiprašau, nepyk, aš nesusivaldžiau. Tokie reginiai 
ne tau. 

— Kas jai yra? Prašau man paaiškinti... ta nosis!.. Nesu 
mačiusi nieko siaubingesnio. 

Jis apglėbė ją per pečius. 

— Tu šiąnakt visur dalyvauji, ar ne taip? Vargšė Klemen- 
tina! Man rodos, aš gerokai sujaukiau tavo gyvenimą. 

Ji neleido jam nukrypti. 

— Kokia tai liga, Justai? 

— Sifilis, — atsakė jis striukai. 

Klementina valandėlę ėjo šalia jo tylėdama, kovodama su 
savimi. 

— Tai ta... lytinė liga? 

Justas žvilgtelėjo į ją iš šono. 

— Ką tu apie tai žinai? 

— Beveik nieko. Tik tiek, kad tai baisi liga. 

— Taip, viena baisiausių. Ji ardo odą, minkštuosius kū- 
no audinius, smegenis ir... visada baigiasi mirtimi. 

— Laimė, — naiviai pareiškė Klementina, — kad ta liga 
serga tik blogi žmonės. 

Justas Veigandas nusijuokė. 

— Tikrai taip manai? Bet tu klysti. Tai atsitinka ir gar- 
bingoms žmonoms, kai jų vyras vieną vienintelį kartą... 

Jis nutilo. 

— Nekalbėkime apie tai. Pamiršk tai, Klementina. 

Tačiau ji buvo atkakli. 

— O šita mergina, šita Berta, juk ji buvo bloga? Antraip 
ji nebūtų... 

Klementina nebaigė sakinio, jai buvo gėda pasakyti aiškiai. 

— Tu labai supaprastini viską, — tarė jis griežtai. — Ge- 
ras ir blogas. Negalima taip paprastai skirstyti žmonių. Jei 
būtum mačiusi tiek skurdo, kiek aš jo mačiau! 

Mergina kilstelėjo smakrą. 

— Man dar egzistuoja dorovinės vertybės! 

— Taip, jos egzistuoja. Ir ne tik tau. Tik jos visai nesu- 
sijusios su liga ar sveikata. Būtų neprotinga galvoti kitaip. 

— Gerai, — Klementina buvo nusiteikusi karingai, — jei 
šita liga nesusijusi su nedoru gyvenimu, tai iš kur ji gauna- 
ma? Galėtum man tai paaiškint? 

— Ją sukelia bacila, lygiai kaip cholerą, difteriją, stabligę, 
plaučių uždegimą, marą, dizenteriją ir kitas ligas. 

Justas trumpam nutilo. Ji taip pat tylėjo, atrodo, jai tai 
padarė įspūdį. 

Teisybės dėlei jis pridūrė: 

— Deja, tos bacilos dar nepavyko rasti. Jau kokius dvi- 
dešimt kartų mokslininkai manė ją atradę, bet vis pasirody- 
davo, kad tai klaida. O kol neatrastas ligos sukėlėjas, nega- 
lima efektyviai kovoti su liga. | 

— Taip, bet tada... 

Jis nelaukė kito pusseserės klausimo. 

— Duok man mažylę, — pasakė. 

Justą Veigandą persmelkė baisi baimė, apie kurią jis ne- 
galėjo kalbėti su Klementina. Ar Roza Janovič buvo sveika? 
Jis jau buvo matęs ne vieną tų nelaimingų būtybių, kurias 
motinos buvo užkrėtusios baisiomis ligomis — anksčiau tos 
ligos laikytos paveldimomis. Jau savo gimimo valandą tie kū- 
dikiai būdavo pasmerkti kentėti ir mirti. 

Klementina iš pusbrolio balso pajuto, kad jis susirūpinęs, 
bet viską išsiaiškino savaip. 

— Ar tu nepasitiki manimi? 

Netardamas nei žodžio, Justas paėmė iš jos pagalvę, ku- 
rioje buvo mažoji. 

Jie pasiekė vaikų kliniką. Justas patraukė skambutį. Pra- 
ėjo gerokai laiko, kol durininkas atidarė. 

Senasis Pašulkė nustebo, bet jis buvo per daug gerai iš- 
auklėtas, kad pultų klausinėti. 

— Labas vakaras, pone daktare, — pasveikino jis, — nesi- 
tikėjau, kad šiemet dar kartą pasimatysime! 

— Labas, Pašulke, — trumpai atsakė Justas Veigandas ir 
stumtelėjo Klementiną į vidų. — Palauksi manęs čia, apačio- 
je, ar eisi į viršų? 

Ji truktelėjo pečiais. 

— Žinoma, eisiu su tavimi! 

Justas nustebo del aštraus pusseserės balso, kuris čia vi- 
sai nederėjo. 

— Gerai, — taikiai sutiko jis, — aš tik norėjau, kad nesi- 
vargintum lipdama laiptais. 


Kūdikių skyrius buvo ketvirtajame aukšte. Tai buvo di- 
delė pailga patalpa su eilėmis lovelių, iš kurių mažiausiai dvi- 
dešimt buvo užimtos. Kūdikiai buvo neramūs. Vieni jų rė- 
kė, kiti verkšleno ir vos keli ramiai miegojo. 

Budėjo sesuo Margaretė, pagyvenusi vyresnioji gailestin- 
goji seselė griežtomis akimis ir pilkšvu, išvargusiu veidu. Jos 
rankos buvo raudonos ir pabrinkusios kaip kokios skalbėjos. 

— Labas vakaras, sesele! — Justas Veigandas prisivertė nu- 
sišypsoti, kad užkariautų tos senos moters simpatiją. — Štai 
atnešu jums papildymą! 

Sesers Margaretės veido išraiška nepasikeitė. Bereikšmis 
jos žvilgsnis nuo Justo Veigando nuslydo prie Klementinos. 

— Su paskyrimu? — paklausė. 

— Na, negi jūs manote, jog tokią naktį tik tam trukdy- 


timą į ligoninę! Tai padarysime ryt rytą, sesele. 

— Tikėkimės, pone diplomante! 

— Žinoma, žinoma, — su palengvėjimu ištarė Justas Vei- 
gandas, patenkintas, kad nesusidūrė su didesniu pasiprieši- 
nimu. 

— Aš jam tik perpjoviau virkštelę, dabar baigsiu tvarkyti! 

Jis pasidėjo pagalvę su mažyle ant patalpos gale stovinčio 
vystymo stalo ir išvyniojo ją. 

— Sesele, prašome gnybtus ir tvarstį. 

Paniurusi moteris padavė jam, ko buvo prašęs, paskui, su- 
kryžiavusi rankas ant savo suglebusio kūno, stebėjo, kaip jis 
prie pat mažosios kūno sugnybo virkštelę, dezinfekavo ir dėjo 
tvarstį. 

— Ji atrodo visai sveika, — pastebėjo seselė, — kas jai yra? 

— Jai disfunkcija, — oriai pasakė Justas Veigandas. 

Bet jis nepakankamai įvertino seserį Margaretę. Per savo 
ilgametį darbą ji buvo prisigaudžiusi visokių lotyniškų nuo- 
trupų ir suvokė, koks silpnas šis paaiškinimas. 

— Funkcijų sutrikimas? — paklausė ji. — Bet to visai ne- 
matyti! Ir apskritai... 

Justas Veigandas suvaidino pasipiktinusį — kad tik už- 
čiauptų jai burną. 

— Ar jūs ketinate nustatyti diagnozę? 

Seselė gūžtelėjo pečiais. 

— Aš nieko nesakau. 

— Geriau atneškite man marškinėlius, švarkelį, vystyklų... 

Kai ji vilkdama kojas išėjo, jis dar šūktelėjo jai pavymui: 

— Ir gyvsidabrio tirpalo! 

— Kodėl ji tokia pikta? — sušnibždėjo Klementina. — Gal 
geriau aš būčiau nėjusi kartu? 

Justas neatsakė. Lankstė mažos mergytės rankeles ir ko- 
jeles, apžiūrinėjo kojų ir rankų pirštukus. Kai sesuo Mar- 
garetė grįžo su gyvsidabrio tirpalu, jis į dar nemokančias 
žvelgti akis įlašino po vieną lašelį. Mergaitė pravirko, bet 
tuojau nurimo. 

— Kažin ar padės, — skeptiškai pasakė sesuo Margaretė. 

— Juk žinote, kad profesorius Hiubneris skiria tai, ir, kol 
neturime ko nors geresnio... 

Jis ėmė vynioti vaikutį. 

— Duok man, — paprašė Klementina, kai Justas norėjo 
aprengti kietus marškinėlius su apdriskusia, susiglamžiusia 
juosta — tą varganą valdiškų įstaigų drabužį. 

Jis užleido pusseserei vietą prie vystymo stalo. 

— Na, o dabar rimtai, pone diplomante, — pasakė sesuo 
Margaretė Justui, — kuo vardu tas kirminas? 

— Ji dar nekrikštyta, — atsakė jis. 

— O kaip ji bus pavadinta? 

— Zenta, — greitai ištarė Klementina. 

Kartą Breslau buvo mačiusi Vagnerio „Skrajojantį olan- 
dą“, ir spektaklis padarė jai didį įspūdį. 

Sesuo Margaretė priėjo prie tuščios lovelės, išsitraukė iš 
prijuostės kišenės gabalėlį kreidos ir ant juodos medinės len- 
telės galvūgalyje išvedžiojo Zentos vardą. 

— Toliau, pavardė? 

Dabar nei Justas Veigandas, nei Klementina nesumojo, 
ką atsakyti. Jie nenorėjo nurodyti Rozos Janovič pavardės, 
nes žinojo, kaip ji nusistačiusi. 

— O jeigu ji jos neturi? — klausimu atsakė Justas Veigan- 
das. — Jeigu ji pamestinukė? 

— Tada jai vieta ne čia, o prieglaudoje! — Sesuo Marga- 
retė ranka nutrynė ką tik užrašytą vardą. — Be to, ji visai 
sveika. Man labai gaila, pone diplomante, bet manęs neap- 
kvailinsite. 

Justas Veigandas priėjo prie jos, paėmė jai iš rankos krei- 
dą ir juodoje lentelėje energingai užrašė: „Zenta Veigand, gi- 
musi 1899 12 31“. Paskui atsistojo prie pat seselės ir pažiū- 
rėjo į ją Iš viršaus. 

— Na? Patenkinta? 

Pilkas neišraiškingas sesers Margaretės veidas pasikeitė: iš 
susidomėjimo jis pagyvėjo. 

— Veigand? — pakartojo ji. 

— Teisingai. Jos pavardė Veigand — kaip ir mano. Ji ma- 
no dukra. 

— Bet... aš nieko nežinojau, pone diplomante. 

— Tikiu. Jūs dar daug ko nežinote, sesute. Eikš, Klemen- 
tina, paguldyk Zentą į lovelę... 

Visą kelią nuo ligoninės iki gatvės jie nubėgo susikibę už 
rankų kaip išdykę vaikai. Bent jau kol kas jie jautėsi atsikratę 
atsakomybės naštos. 

Jie prisiminė čia vieną, čia kitą didelio šios nakties įvy- 
kio detalę, kvatojo iki ašarų, ir tas juokas padėjo jiems išsi- 
vaduoti nuo dvasinės įtampos. 

— Zenta! — šaukė juokdamasi Klementina. — Ar tu ne- 
nustebai, kai aš pasakiau „Zenta“? Pati nežinau, kaip man 
tuo momentu tai atėjo į galvą... Bet argi ne gražus vardas? 

— Nuostabus vardas! Nebūčiau sugalvojęs geresnio! 

— O kaip tu jai nė nemirktelėjęs pareiškei: „Mažylė ma- 
no dukra!“ Aš vos susivaldžiau nepratrūkusi juoku. 

— Taip, čia jau mano idėja, — pritarė Justas Veigandas, — 
ir taip pat nebloga. 


— O, taip! — Klementina prispaudė rankas po krūti- 
ne. — Bet rytoj turėsi viską sutvarkyti, ar ne, Justai? Juk 
taip ketinai? 

— Kaip? 


— Na, negali juk Rozos vaiko paskelbti savu. 

Jis nurijo žodžius, kuriuos jau ketino sakyti, ir tarė: 

— Nesukime šiandien dėl to sau galvos! 

— Juk tu neketini... 

Klementina nebaigė sakinio, nes kaip tik tuo metu pasi- 
girdo pirmasis Adalberto bažnyčios varpo dūžis, skelbiantis, 
kad stojo vidurnaktis. Po akimirkos prabilo visų bažnyčių 

varpai. Nuaidėjo patrankų salvės, o viršum Tyrgarteno, va- 
karinėje miesto dalyje, į dangų pakilo fejerverkas. 

— Naujieji metai! — sušuko Klementina. — Jie jau atėjo! 
Mes pavėlavome į naujametinį pokylį! 

— Neliūdėk, — paguodė Justas. — Mes patyrėme gražes- 
nį nuotykį! 

Jis čiupo merginą į glėbį. 

— Klementina, linkiu tau gerų Naujųjų metų ir puikaus 
naujo šimtmečio! 

— Ir aš tau linkiu to paties! 

Priartėjęs Klementinas veidas tapo švelnus. Dabar ji dar 
labiau priminė jam tą mažą mergaitę, su kuria kitados žai- 
dė ir pešėsi; ji jam reiškė vaikystę, tėviškę ir šeimą. 

— Klementina! 

Justas pabučiavo merginą į lūpas, o jos lūpos prasivėrė su 
tokia aistra, kad Justas nustebo ir suglumo. 


Didžioji filharmonijos salė buvo ištuštinta ir paruošta 
naujametiniam pokyliui. Ten, kur visada stovėjo kėdžių ei- 
lės klausytojams, šiandien blizgėjo parketas. Juo slydo lakuoti 
ponų batai, kaukšėjo karininkų auliniai, skriejo platūs damų 
sijonai. Tačiau daugiau buvo vaikštoma, koketuojama ir šne- 
kama, negu šokama. 

Ner dabar, kai jau buvo iššautas šampanas, kai pritilo tau- 
rių skambesys ir džiaugsmingi vidurnakčio šūksniai, kai or- 
kestras užgrojo valsą, vis tiek niekas nešoko. Visi stoviniavo, 
linksmai arba tik mandagiai šnekučiavosi. 

Ponia Dorotėja Tyleman stovėjo atsirėmusi į balkono tu- 
rėklus. Vienoje rankoje laikė dramblio kaulo vėduoklę, ku- 
rią be paliovos nervingai judino, kitoje — aukštą plonakoję 
šampano taurę, kurią buvo vos vos prilietusi lūpomis. 

Ji žiūrėjo žemyn į išsiskirstančius ir vėl susieinančius žmo- 
nių būrelius, kurie iš čia, iš viršaus, atrodė jai kaip margi ka- 
leidoskopo akmenėliai. 

Išsiskyrė karininkų ir studentų korporacijų uniformos, 
švytinčios aukso kutais ir sagomis, žvilgančios sidabru ir žai- 
žaruojančios išblizgintu žalvariu. 

Ponia Dorotėja žiūrėjo į viską, beveik nesuvokdama, ką 
mato. Ji beveik negirdėjo, ką kalba dvi šalia jos stovinčios da- 
mos: komercijos patarėjo žmona ponia Mėnert ir bankinin- 
ko žmona ponia rą Kai tos kreipdavosi į ją, ji išsiblaš- 
kiusi atsakydavo, bet trumpai. 

Visą dėmesį ji buvo sutelkusi į savo vyrą. Šis stovėjo su 
jauna moterimi. Dorotėja matė tik rausvą apkūnią moters 
nugarą, liekną, tvirtą kaklą ir kaštoninius plaukus. Doro- 
tėja Tyleman jos nepažinojo, nieko apie ją nebuvo girdė- 
jusi ir nejautė jai beveik nieko, tik truputį niekino ją. Jo- 
kia padori moteris nebūtų sau leidusi tokios spalvos plaukų 
ir tokios iškirptės. Ir apskritai apie „tokią“ neverta net gal- 
voti. 

Ber ji nepajėgė atitraukti akių nuo Oto Tylemano. Suža- 
vėta ir kartu apimta pasibjaurėjimo, Dorotėja Tyleman ste- 
bėjo, kaip jis, įtraukęs pilvą ir išpūtęs krūtinę, ištiesęs kelius 
ir suglaudęs kulnus kaip koks įsimylėjęs gaidys puikavosi 
prieš nepažįstamąją. Jis raitė ūsus, įsidėdavo į akį monoklį, 
paskui išmesdavo jį vienu antakio kilstelėjimu. 

Ponios Dorotėjos veidą išpylė apskritos raudonos dėmės. 
Kai komercijos patarėjo žmona ponia Mėnert palietė jos petį 
suskleista vėduokle, ji krūptelėjo ir pažvelgė plačiai atmerk- 
tomis akimis — tarsi pažadinta iš košmariško sapno. 

— Na, ar ji nežavinga, ta mažytė? — patarėjo žmona vė- 
duokle parodė žemyn, ir tas ženklas galėjo būti skirtas bet 
kuriai žemai esančiai damai. 

Ponia Dorotėja neturėjo nei menkiausio supratimo, apie 
ką ji kalba. 

— O taip, žinoma... labai žavi, — sumikčiojo ji. 

— Kokios tos jaunos mergaitės dabar savarankiškos, — to- 
liau porino patarėjo žmona su susižavėjimu, atmieštu prie- 

kaištu. — Aš tokio amžiaus... o, puikiausiai prisimenu: bu- 
vau baikšti kaip paukštelis. 

Poniai Dorotėjai pagaliau pavyko atplėšti savo žvilgsnį 
nuo vyro parteryje ir pažiūrėti į draugę. Buvo tiesiog neįma- 
noma įsivaizduoti šią apkūnią patarėjo žmoną su storu dvi- 
gubu pagurkliu, su briliantais, blizgančiais ant riebaus kak- 
lo ir mėsinguose ausų speneliuose, panašią į paukštelį. 

Ponia Elvira fon Štuken atsiduso. 

— Deja, deja, aš žinau, kad mano Štefani elgiasi truputį 
per laisvai. Bet ką padarysi! Dabar jauniems žmonėms negali 
nieko pasakyti. Gal kaltas tas internatas Šveicarijoje, kur ši 
baigė auklėjimą. 

Tik dabar ponia Dorotėja susivokė, kad abi ponios kal- 
ba apie jaunąją Štefani fon Štuken. Ji su drauge stovėjo ki- 
toje salės pusėje, ir apie ją sukosi keli jaunuoliai. 

— Kiek laiko ji buvo Šveicarijoje? — paklausė ponia Do- 
rotėja, prisiversdama dalyvauti pokalbyje. 

— Metus, — atsakė ponia fon Štuken, — jai dabar septy- 
niolika, ir tai jos pirmasis sezonas. 

— Parts tas amžius, — pareiškė ponia patarėjo žmona. — 
Kertu lažybų, kad jau ne vienas jai rimtai piršosi. 

— Ji tokia išranki, — pasiskundė ponia fon Štuken. — 
Kartais būna tikrai bjauri, tarsi norėtų tik pasišaipyti iš tų 
jaunuolių. 

— Manyčiau, jie dėl to nepyksta, — atrėmė ponia Mė- 
nert, — juk Štefani puiki partija: tokiu atveju vyrai apsime- 
ta, kad daug ko nepastebi. Tuos nelygumus vėliau nušlifuos 
santuoka. 

Ponia Štuken niekaip negalėjo nurimti. 

— Per visą vakarą ji su niekuo nešoko daugiau kaip po 
vieną kartą. 

Valsas baigėsi, ir staiga pasirodė, kad balsai ir juokas šioje 
šventiškoje salėje skamba kažkaip keistai. 

Ceremonmeisteris užšoko ant mažos scenos ir suplojo 
rankomis, kad jo klausytų. 

— Ponios ir ponai, gerbiamos damos ir kavalieriai, pra- 
šom sustoti polonezui. Ponai, pakvieskite savo širdies damą! 
Jūs esate istorinio įvykio dalyviai. Tai pirmasis naujojo šimt- 
mečio polonezas! 

Dar nespėjus ceremonmeisteriui baigti, Otas Tylemanas 
nusilenke damai kaštoniniais plaukais. Bet Imperatorienės 
Aleksandros pulko karininkas — kaip iš viršaus matė ponia 
Dorotėja, — pagrobė ją jam iš panosės. 

Tikriausiai ji jau buvo pažadėjusi šį šokį. 

Toks šiurkštus poelgis su jos vyru poniai Dorotėjai reiš- 
kė ir pažeminimą, ir kartu sukėlė pasitenkinimą. Jos gerklė 
išdžiūvo, ir ji gurkštelėjo šampano. Tačiau gėrimas, taip il- 
gai laikytas rankoje, buvo šiltas ir išsivadėjęs. 

alia stovinti ponia Štuken prie akių pakėlė savo auksi- 
nį, deimančiukais išpuoštą lornetrą. 

Prie Štefani apspitusio būrelio atskubėjo korporantas, su- 
mušdamas kulnimis nusilenkė jos dukteriai ir pasiūlė savo ran- 
ką, ant kurios tarsi ant minkštos pagalvės ji uždėjo savąją. 

Ponia fon Štuken dar nespėjo paklausti, o ponia patarė- 
jo Žmona jau turėjo atsakymą. 

— Tai jaunasis Šėras, — paaiškino, — kilęs iš labai gerbia- 
mos šeimos, vienturtis sūnus, tiesa, kiek pauliojęs... 

— Tai bent atėjęs į protą. Labai mielas, ar ne taip, ponia 
Tyleman? 

Ponios Dorotėjos akys ir mintys vėl sekiojo vyrą, kuris 
dabar sukosi apie Štefani draugę. 

— Žinoma, — ištarė ji mechaniškai, — labai. 

— Aš atsimenu, — pasakojo ponia fon Štuken, — kad ma- 
no sūnus Egonas buvo poną Šėrą atsivedęs porą kartų pas 
mus. Tik įdomu... 

Toliau aiškinti nereikėjo, patarėjo žmona ir dabar buvo 
pasirengusi suteikti informaciją. 

— Tėvas turi chemijos fabriką — kažkur prie Reino, Noi- 
se ar Krefelde, o gal Ksantene. 

— Aha! — ponia Štuken energingai suglaudė savo lorne- 
tą. — Gerai, kad sužinojau. Vadinasi, jis negali būti rimtas 
pretendentas. Negaliu leisti savo vaikui išsikelti taip toli. 


Arnoldas Šėras ir Štefani fon Štuken klausė maestro nu- 
rodymų: jie atsistojo į jau besiformuojančią porų gretą. 

Jis pažvelgė į ją iš šono. 

— Aš laimingas, mieloji panele, kad galiausiai man pasi- 
sekė jus pagrobti. 

Mergina tylėjo, žiūrėjo tiesiai prieš save, tik jos lūpos vos 
šypsojo. 

— Mano ponios ir ponai, dešine koja pirmyn, kaire at- 
gal! — sušuko ceremonmeisteris. 

Nuaidėjo pirmieji polonezo garsai. 

— Tam taram tara! Viens, du, trys... 

Virtinė pajudėjo. 

Arnoldas Šėras pamėgino dar kartą. 

— Ar žinote, mieloji panele, kaip žavingai jūs atrodote? 

— O taip, — rimtai atsakė Štefani. 

Atsakymas buvo toks netikėtas, kad Arnoldas Šėras supai- 
niojo koją. 

— Viens ir du, trys ir keturi, — maloniai padėjo ji, — gal 
paskaičiuokime, pone Šėrai? 

Jis vėl susivaldė. 

— O jūs, Štefani, tebesate ta pati mažoji akiplėša. Kai pa- 
mačiau jus salėje, pamaniau: po perkūnais, tas mielas krabas 
su styrinčiomis kasytėmis virto jauna dama! 

— Tai tik dar kartą patvirtina, kad išvaizda gali būti ap- 
gaulinga! 

— Štefani, ar tik jūs nesišaipote iš manęs? 

— Ar jums geriau patiktų, jei aš verkčiau? 

— Norėčiau, kad būtumėte švelni ir nuolaidi kaip kitos 
jūsų amžiaus mergaitės. 

Dabar Štefani garsiai nusikvatojo. Jos šviesiai rudos akys 
su auksinėmis kibirkštėlėmis žaižaruodamos žvelgė į jį. 

— Švelni ir nuolaidi? Ak tu Dieve mano! Jūsų pažiūros 
kaip akmens amžiuje! 

— Mes dar visai neseniai gyvename dvidešimtame amžiu- 
je, — kietai atrėmė jis, — dar nespėjau prie jo priprasti! 

Jos ližuna ranka, apmauta alkūnę siekiančia balta piršti- 
ne, lengvai spūstelėjo jo ranką. 

— Nepykite, Arnoldai, tikrai nenorėjau jūsų įžeisti. Bet 
iš tiesų darosi juokinga, kai visi vyrai tau sako tą patį. 

— Tikrai? 

— Taip! Jau šiandien mažiausiai dvidešimt kartų girdėjau, 
kaip aš žavingai atrodau! 

— Tai tiesa! 

— Ne, nes jūs, vyrai, nieko daugiau nesugebate sugalvoti. 
O gal laikote nereikalinga eikvoti savo proto galios pokalbiui 
su tokia vištele kaip aš? Apsidairykite aplinkui, Arnoldai! 

Tuo tarpu skambant polonezui jiedu jau buvo nužings- 
niavę per visą salę, pasukę ir atsidūrę prieš visą gretą. 

— Juk visos jaunos mergaitės žavingos, ar ne? Visos pui- 
kiai apsirengusios, pasigražinusios ir visos mėgaujasi švente. 
Taigi sakyti tokius dalykus banalu. 

Arnoldas Šėras nusišypsojo iš jos įkarščio. 

— Ber jūs, Štefani, ypač žavi! 

Iš nusivylimo ji net treptelėjo koja — tiesa, į muzikos 
taktą. 

— Nesu kuo nors ypatinga. Kodėl nei su vienu vyru ne- 
įmanoma kalbėtis? | 

Jis palinko prie merginos. 

— Apie ką norėtumėce kalbėtis, Štefani? Apie meilę? 

— Ak, nutilkite! — piktai sušuko ji. — Jūs toks pat kaip 
ir kiui! 

Dabar Štefani fon Štuken ėmė vaidinti neprieinamą, ge- 
rai išauklėtą jauną damą iš geros šeimos. 

Arnoldas Šėras stengdamasis ją pralinksminti panaudojo 
visą savo pokštų repertuarą. Štefani šypsojosi, sakė „taip“ ar- 
ba „ne“ ten, kur to reikėjo, bet liko šalta. 

Gražbylystė pamažu seko. Jis pajuto, kad dėl fizinės ir 
protinės įtampos jį ima pilti prakaitas. 

O Stefani, priešingai, buvo tokia pat šalta ir gaivi kaip ir 
polonezo pradžioje. Ji buvo labai liekna — per liesa to meto 
madai, — tačiau mažoje ovalo formos iškirptėje matyti pui- 
ki oda ir jaunas, tvirtas kūnas. 

Polonezo procesija tris kartus apėjo salę ir pasuko laiptais. 
Kai jie buvo maždaug laiptų viduryje, šalia jų staiga užgeso 
dujinė lempa ir valandėlę sutemo. Arnoldas Šėras nepajėgė 
atsispirti pagundai ir uždėjo ranką Štefani ant liemens. Mer- 
gina tarsi tikėjosi šito ir reagavo žaibiškai. Balto batelio kulnu 
ji užmynė jam ant kojos. 

Arnoldas Šėras tyliai riktelėjo ir paleido Štefani. Tą pa- 


"PIT 


sai raudoną veidą. 

— O, pardon, — veidmainiškai atsiprašė ji, — tikiuosi, 
jums nelabai skauda? 

Už jų einanti pora skubino juos; Arnoldas paėmė Švefa- 
ni už rankos, ir jie nužingsniavo toliau. 

— Jūs manęs nei truputėlio nemylite. 

— O kodėl gi? — paprieštaravo Štefani. — Gerai žinau, 
kad jūs labai mielas žmogus. 

— Tai kodėl? — paklausė jis. 

— Na, pagalvokite. Del viso to, kas jums nutiko, kaltas 
tik jūs pats. 

Jie jau pakilo į balkoną ir dabar ėjo pro ten stovinčias 
motinas. Štefani šypsodamasi pamojo poniai fon Štuken; Ar- 
noldas Šėras sveikindamasis nusilenkė. 


69 


— Taigi galiu tik prašyti jūsų atleidimo! — pasakė jis. 
— Seniai jums atleidau, — kilniaširdiškai pareiškė Štefani. 
— Ar tikrai galiu tuo tikėti? 

— Žinoma. 

— Tai padarykite man malonę, padovanokite man kitą 
šokį! 

Štefani nusijuokė. 

— Jūs nepasotinamas, Arnoldai... Lygiai kaip mano bro- 
lis Egonas vaikystėje, kai valgydavo pyragaičius. 

— Tai kaip, jūs sutinkate? 

— Ne! — ryžtingai atsisakė mergina. 

— Vis dar pykstate? 

— Visai ne, — pareiškė ji rimtai, — man tai tik principo 
reikalas. 

Šalia jos Arnoldas Šėras pasijuto senis. Jis tėvišku balsu 
paprašė: 

— Turite man aiškiau pasakyti. 

— Arnoldai, jūs pats viską žinote. Nuo to laiko, kai aš vėl 
esu Berlyne, mano mama nori mane laikyti po gaubtu. Ją 
tiesiog apsėdo mintis kuo greičiau ten mane pasodinti. Ją iki 
šiol sulaikė tik tai, kad aš visiems buvau vienodai palanki. 
Bet vargas man, jei suteiksiu jai bent mažiausią dingstį ma- 
nyti, kad kuriuo nors jaunuoliu ypatingai domiuosi! 

— Bet mano ketinimai kuo rimčiausi, — skubiai tarė jis, — 
ir mano dosnus tėvas suteikia man galimybę... 

Šie žodžiai nepadarė Štefani įspūdžio. 

— Tuo blogiau. Aš nieko prieš jus neturiu, bet supraski- 
te mane teisingai, visai neketinu artimiausiu laiku tekėti. Nei 
už jūsų, nei už ko nors kito. 

— Tai būtų jūsų klaida. Tikroji moters paskirtis yra san- 
tuoka, ir jos laimė... 

— Ar skaitėte Ibseno „Norą“? — nutraukė ji. 

— Vaje! — Arnoldas suvaidino esąs pritrenktas. — Tai jūs 
priklausote prie tų emancipuotų? Tuomet visai nesistebiu, 


70 


kad jūsų motina visą laiką stebi jus pro lornetą, nė sekundę 
nepaleidžia iš akių. 

— Tikrai? — Štefani nerūpestingai nusijuokė. — Štai dar 
viena priežastis laikytis savo principo. Nešoksiu su jumis dau- 
giau nė vieno šokio, Arnoldai! Bet neliūdėkite — čia tiek daug 
žavingų merginų, kurios mokės geriau už mane įvertinti jūsų 
galantiškumą. 

— Ne, Štefani, liksiu ištikimas jums. Jei atsisakysite tekėti 
už manęs, aš pasitrauksiu. 

— Ir vaizduosite nuskriaustąjį? 

— Ne visai. Esu susitaręs su vienu kolega. Dėl jūsų atsi- 
sakyčiau to susitikimo. 

— Ak, kaip tai glosto mano savimeilę. Jūsų draugas tu- 
rės man už tai padėkoti. 


Kai Justas Veigandas surado vietas sau ir Klementinai — 
pačiame patalpos gale, ant raudonu pliušu dengtos sofos prie 
mažyčio marmurinio stalelio, kur jie turėjo sėdėti taip susi- 
spaudę, kad lietėsi jų keliai — suvokė, kad nereikėjo čia eiti 
su pussesere. 

— Tu dažnai čia lankaisi? — paklausė Klementina ir už- 
sikosėjo, nes ore tvyrantys dūmai kuteno jai gerklę. 

— Nelabai. 

Tarp staliukų paskui frakuotą vyrą brovėsi jauna aukšta 
moteris. Jos vešlūs plaukai, susukti į daugybę garbanėlių, pa- 
nėšėjo į peruką. Nugrimuotas veidas, ryškiai raudonos lūpos, 
platūs juodai dažyti antakiai ir nupudruoti skruostai. Tačiau 
net ryškiai išdažytas veidas neatrodė sveikas. Skruostai buvo 
įdubę, nuogi pečiai pasibaisėtinai liesi, ji atrodė visai išsekusi. 

Moteris pamojo Justui Veigandui ir šyptelėjusi parodė di- 
delius, gelsvus dantis. 

— Labą vakarą, daktarėli! 

— Sveika, Lili! 


— Atsivedėte šiandien savo sužadėtinę? 

Lili stabtelėjo. 

Justas Veigandas vargais negalais atsistojo ir nusilenkė. 

— Linksmų Naujųjų metų, Lili, kad išsipildytų visi tavo 
norai! 

— Neatrodo, kad taip atsitiks. Bet kiekvienam pagal ga- 
limybes. 

— Na, neperdėk, — pasakė Justas Veigandas, — prižiūrėk 
save! 

— Jeigu tai padėtų! 

Lili atkišo Klementinai ranką. 

Klementina apsimetė, kad nepastebėjo. Ji tarsi neregėmis 
akimis žvelgė tiesiai prieš save, jos nosies šnervės išsipūtė. 

Kankinamai ilgai Lili ranka kabojo ore. Tada ją nutvė- 
rė Justas Veigandas. Jis prisitraukė Lili ir pabučiavo į abu 
skruostus. 

— Tu žinai, kaip aš iš visos širdies linkiu tau gero. 

— Ačiū tau, daktarėli! 

Lili balsas nuskambėjo dusliai. Ji greitai apsisuko ir nu- 
skubėjo durų link — paskui savo palydovą. 

Justas Veigandas truktelėjo žemyn švarką ir atsisėdo. 

— Nereikėjo taip elgtis, Klementina. 

Ji palinko prie jo. 

— Bučiuoti šitos moters? 

— Privalėjau, kad bent kiek užglaistyčiau tavo įžeidimą. 

— Koks tu kilnus! — atkirto įsižeidusi Klementina. 

Justas vėl atsistojo. 

— Manau, bus geriau, jei dabar palydėsiu tave namo. 

Mergina net neketino eiti. 

— Ber kodėl? — sušuko ji ir abiem rankom įsikibo į sta- 
lelį, tarsi bijotų, kad jis išsives ją prievarta. 

— Manau, kad tau čia nepatinka. 

— Man keista, kad tu lankaisi tokiuose restoranuose, bet 
kaip tik todel ir nenorėčiau išeiti: man įdomu, kas čia da- 
rOSi... 

Jis vos nedrėbė, kad jam prižiūrėtojų nereikia, bet nepa- 
noro be reikalo jos įžeidinėti. 

— Gerai, — pasakė jau susivaldęs, — ką gersi? 

Justas Veigandas atsistojęs per kitų galvas pamojo pada- 
vėjui. 

— Tą patį, ką tu, — nuolaidžiai atsakė Klementina, bet 
tai nuskambėjo ne švelniai, o užsispyrusiai. 

Jis mintyse gretai perkratė savo piniginę. Važiavimas ka- 
rieta nebuvo numatytas ir kainavo brangiai. Jei jis dabar bū- 
tų vienas, užtektų bokalo alaus. Gal paimti butelį vyno? Ne, 
tokios prabangos negali sau leisti. 

— Prašom dvi taures punšo, — užsakė Justas. 

Plokščiapėdis kelneris papilkavusiu veidu buvo nusiplū- 
kęs, bet ne atbukęs. Jis metė įvertinantųį žvilgsnį į Klemen- 
tiną ir pasakė: 

— Tuojau, pone daktare! 

Klementina sėdėjo tiesi kaip žvakė. 

— Atrodo, čia tave visi pažįsta, — pasakė ji. 

— Tau tik taip atrodo. 

Justas Veigandas svarstė, kaip jai suprantamai paaiškinti, 
kad kavinėje lankosi labai marga publika ir kad jie visi be- 
veik nesusiję vienas su kitu. 

— Padavėjas manęs apskritai nepažįsta. Jis tik žino, kad 
aš studentas, todėl ir vadina daktaru. 

— O šita moteris? Lili? 

— Ji serga, — trumpai atsakė Justas, — labai serga. 

Greifo kavinėje visi žinojo apie Lili ligą, ir jis, pasakyda- 
mas ligos pavadinimą, neišdavė jokios paslapties. 

— Tuberkuliozė. 

Įnoringos raukšlelės aplink Klementinos burną išsilygino. 

— Džiova? — pasitikslino ji. 

Justas linktelėjo. 

— Ar ji tavo pacientė? 

— Aš ne daktaras ir dar negaliu turėti savo pacientų. Bet 
kartą ji manęs prašė patarimo... 

— Ir ką... tu galėjai jai padėti? 

— O kaip? Mes puikiai žinome, kas jai tiktų... Grynas 
oras, saulė, šiluma, pilnavertis maistas, o geriausia — pagy- 
venti Šveicarijoje. Ber argi ji gali sau tai leisti? Be to... nie- 
kas neduos garantijos, kad ji pasveiks. 

Padavėjas atnešė puodelius su garuojančiu punšu. 

— Į sveikarą, pone daktare! 

Justas Veigandas liemenės kišenėje sužvejojo pinigą ir 
įspraudė jam į delną. Justas jau neketino laukti Arnoldo Šė- 
ro, jam labiau norėjosi kuo greičiau atsisveikinti su Kle- 
mentina. 

— Aš pavargau, — tarė jis, — be to, pažadėjau poniai Ty- 
leman, kad parvesiu tave nelabai vėlai. 

Mergina nuleido tamsiomis, sunkiomis kasomis apsuktą 
galvą. 

— Gailiuosi, kad nebuvau malonesnė. 

— Taip, tai nebuvo malonu. 

Klementina iš karto pratrūko: 

— Ber aš atsiprašau! Nustok man priekaištauti! 

— Bet, Klementina... 

— Tu pats sakei, — ji pritildė balsą, pastebėjusi, kad į juos 
žiūri aplinkiniai, — kad liga ir sveikata nesusijusios su gėriu 
ar blogiu. Ar ne taip tu man sakei? 

Jis pamėgino gurkštelėti punšo, bet bijodamas nudegti vėl 
nuleido puodelį ant stalo, net nepalietęs jo lūpomis. 

— Tokiu atveju visai nėra reikalo aukštinti žmogų vien 
dėl to, kad jis serga. Dėl ligos niekas netampa geresniu. 
tankių, trumpų blakstienų apsuptomis akimis. 

— Na atsakyk gi, — Klementina įsmeigė į jį savo žvilgs- 
nį. — Ar aš vėl pasakiau kokią kvailystę? 

— Tu sunkaus būdo mergina. 

— Ar tu nesupranti? — Ji palinko į pusbrolį, norėjo pa- 
imti jo ranką, bet paskui susivaldė — Aš norėčiau, kad tarp 
mūsų būtų viskas aišku, kad mūsų nuomonės nesiskirtų. Juk 
tai labai svarbu. Aš irgi galėčiau apsimetinėti, kalbėti tai, kas 
tau patinka. Kur mes taip nueitume... 

— Aš pripažįstu, kad tu manęs neapgaudinėji, — bejėgiš- 
kai ištarė Justas. 

— Anksčiau, — priminė Klementina, — mes taip pat gin- 
čydavomės, prisimeni? Bet tada stengdavaisi mane įtikinti, 
kad esi teisus. Tada tu girdėdavai, ką aš sakau, nesistengda- 
vai taip visko iš karto paneigti. 

— Klementina, nuo to laiko mes subrendome. Aš nema- 
tau prasmės ginčytis dėl tokių dalykų, dėl kurių esu visai tik- 
ras. Ir apskritai, Žinai... aš nenorėčiau ginčytis. Bent jau su 
artimais žmonėmis. 

— Ar aš tau artima? — primygtinai paklausė Klementina. 

— Žinoma, artima. 

Ji nuleido pečius ir pagaliau apsigobė skara. 

— Ak Justai, tu laikai mane visiška neišmanėle. 

— Ne, tik didele užsispyrėle. Bet tu visada buvai tokia. 

Jis kilstelėjo taurę. 

— Išgerkime... Už ką? 

— Už mūsų ateitį, — atsakė mergina. 

Ji nugėrė didelį gurkšnį, ir jos rausvi skruostai sulieps- 
nojo. 

— Gal tai tik dėl to, kad aš provincialė. Prieš atvažiuo- 
dama į Berlyną niekados nebuvau mačiusi išsidažiusių mo- 
terų. Ir rūkančių taip pat! 

Klementina pasilenkė ir sušnibždėjo jam į ausį: 

— Labai prašau neišjuokti manęs, bet pasakyk teisybę: juk 
čia ne damos? 

— Ne, tavo tiesa. Man nereikėjo čia tavęs vestis. Bet kai 
būni vienas, kai bendrauji tik su vyrais, apie tokius dalykus 
nebegalvoji. 

— Tai nieko, — ji nusišypsojo ir vėl gurkštelėjo punšo, — 
man įdomu. 

Justas pajuto palengvėjimą: ji, matyt, nusprendė jo nebe- 
kamuoti. 

— Beje, — pasakė jis, — tu nesi čia vienintelė padori mo- 
teris. Pažiūrėk ten, į aną pusę, tik nepastebimai. Šrai ten — 
kampe. 

Klementina pažvelgė ten, kur rodė jo akys, bet nenusišyp- 
sojo, kaip jis tikėjosi, o tik kietai suspaudė lūpas. 

— Na, o kas dabar atsitiko? — dabar jau tikrai susierzi- 
nęs pasiteiravo Justas Veigandas. — Mažylė nenusigrimavu- 
si, neišsipusčiusi, nerūko, jos suknelė visai uždara, ji net ne- 
susigarbanojusi plaukų... 

Klementina nutraukė ji: 

— Jai daugių daugiausia šešiolika, Justai. Ir tik nesakyk: 
„Na, ir kas iš to?“ Šešiolikmetei mergaitei visai ne vieta to- 
kioje kavinėje, tuo labiau po vidurnakčio ir su jaunu vyru. 

Justas turėjo prisipažinti, kad ji teisi. Šitai jį supykdė dau- 
giau, nei būtų supykdęs nepagrįstas prieštaravimas. Kaip jam 
galėjo ateiti į galvą atkreipti jos dėmesį būtent į šią porą — 
porą, kurios laimė aiškiai netilpo į visuomenės rėmus. 

— Ar tau labiau patiktų, kad mažytė čia būtų viena? — 
irzliai paklausė jis. 

Klementina nesusivokė ką atsakyti. 

— Puikiai žinai, ką turiu galvoje. 

Mergaitė buvo labai jauna ir labai daili, tiesiog jaudina- 
mai žavi, žydromis kaip dangus akimis ir per vidurį perskir- 
tais ugnies spalvos plaukais. Ji buvo papūstžandė, figūra dar 
nesusiformavusi, kiek apkūni, rankos su trumpai nukirprais 
nagais buvo tvirtos, truputį gremėzdiškos. 

Gal kaip tik dėl to ji atrodė tokia gaivi ir jauna, tokia ke- 
rinti. Jos suknelė buvo kuklaus kirpimo, pasiūta iš tamsios 
medvilnės, prigludusi prie liemens ir rauktu sijonu — tokio- 
mis vilkėdavo nekilmingos merginos ir moterys. 

Jos palydovas, siauro veido jaunuolis šviesia barzdele, ilgo- 
mis išpuoselėtomis rankomis ir nepriekaištingai pasiūtu pilku 
kostiumu aiškiai priklausė kitam visuomenės sluoksniui. 

Abiem buvo nė motais, kad juos kažkas stebi. Jie matė tik 
vienas kitą ir kalbėjosi suglaudę galvas. 

Jaunuolis paėmė plačią mergaitės ranką ir pabučiavo vi- 
sus pirštelius iš eilės. Ji paraudo iš laimės ir, rodėsi, tuojau 
puls mylimajam ant kaklo. 

— Kad ir kaip ten būtų, jie labai įsimylėję, — Justas Vei- 
gandas pamėgino ginti savo netvirtas pozicijas, — ir laimin- 
gi. Kodėl tu jiems pavydi? 

— Nes mažylė, kuri tau taip patinka, sumokės už šitą lai- 
mę skausmu ir ašaromis, — griežtai pareiškė Klementina. 

— Nuo kada tapai aiškiarege? 

— Aš nepatyrusi ir mažai pažįstu žmones, bet čia didelio 
mokslo nereikia. Beje, manau, kad tu pats kuo puikiausiai 
viską suvoki. Prieštarauji todel, kad nenori prisipažinti esąs 
neteisus. 

Jis nusijuokė. 

— Na va, ir atsiskaitėme. 

Klementina taip pat nusišypsojo. 

— Tokia tu man patinki. Kad tu žinotum, kaip pagražė- 
ji, kai šypsaisi. 

— Aš žinau, kad esu sena užsispyrėlė, — apgailestaudama 
kalbėjo mergina, — bet ir tu, Justai, ne geresnis. Ginčijamės 
čia dėl visai svetimų žmonių, o juk turime tiek daug pasikal- 
bėti apie mus pačius. 

— Tą klaidą dar galime ištaisyti, — pasakė Justas ir išgė- 
rė punšą. — Gal užsisakytume dar po vieną? 

Ji visai nekoketuodama atsisakė: 

— Ne, tikrai ne. Dabar turiu eiti namo. Jau pats laikas. 

— Bijai savo ponios? — paerzino Justas. 

— Ne, bet reikia pažiūrėti, kaip ten Roza. 

— Teisybė. 

Jis atsistojo, prisiyrė prie savo palto ir palaukė jos. 

— Pakviesk mane, jei bus kas negerai, girdi? 

— Gerai, — pažadėjo Klementina. — Bet mažoji Zenta... 

Justas paspaudė jai ranką. 

— Maniau, mes daugiau nekalbėsime apie kitus žmones... 

Iš Greifo kavinės jie išėjo į garvę. Susikibę, žengdami koja 
kojon, jie nuėjo Unter den Linden kryptimi. 

— Ir vis dėlto vakaras buvo puikus, — tarė Klementina, — 
ar ne taip? 

— Mudu jo tikrai neužmiršime. 

Justas truputį patylėjo, o paskui tarsi alyvos šliūkštelėjo 
į Ugnį: 

— Susitiksime kada nors jau kaip du senučiukai ir saky- 
sime: „Ar dar prisimeni Naujųjų sutikimą tūkstantis devy- 
nišimtaisiais?..“ 

Klementinos mintys krypo kitur. 

— Aš suprantu, kad tu dar neketini greitai vesti. 

— Artimiausiu metu — tikrai ne. 

Tik atsakęs Justas Veigandas suprato, ką ji nori pasakyti. 

— Tai nieko, aš galiu palaukti. 

Jis buvo atsargus. 

— Niekas to iš tavęs nereikalauja. 

— Bet man tai visai nesunku, supranti? Nė truputėlio. 
Aš turiu ką veikti, ir gal bus visai neblogai, jei dar kiek pa- 
taupysiu. 

— Klementina, — prašneko Justas, bet nebežinojo, ką to- 
liau sakyti; jis nenorėjo suteikti jai vilčių, bet nenorėjo ir 
šiurkščiai atstumti. 

— Tu žinai, aš turiu truputį pinigų, — kalbėjo toliau 
mergina, — tai mano tėvų palikimas. Jų gal užtektų tau 
pradėti privačią praktiką, nors aš, aišku, neišmanau, kiek tai 
gali kainuoti. 

— Klementina, aš nenorėčiau nei privačios praktikos, nei 
tavo pinigų. 

— Nebūk kvailas! Kada nors turėsi tai padaryti. O kur ge- 
riau aš galėčiau panaudoti savo pinigus? 

Justas Veigandas įtraukė į plaučius oro. 

— Dabar klausyk, Tina. Jei man pavyks, po diplominio gy- 
nimo aš gausiu asistento vietą pas profesorių Hiubnerį. Tada 
galėsiu atsidėti moksliniam darbui ir imtis disertacijos. 

— Tu ketini tapti profesoriumi? — Klementinos balse pa- 
sigirdo nuoširdi pagarba. 

— Taip, — nekantriai tarė jis. — Bet ne tai svarbiausia. Aš 
dirbsiu darbą, kuris man patinka ir kuris atveria daug gali- 
mybių. Yra begalės darbo. Mes jau šiandien vakare kalbėjo- 
me apie tai. Reikia atrasti sifilio sukėlėją, reikia rasti vaistus 
nuo tuberkuliozės — tai tik du uždaviniai iš tūkstančio. Iš- 
tisus tūkstantmečius žmonija nemokėjo padėti sau, o dabar 
tie sprendimai jau tiesiog sklando aplinkui. Štai, paklausyk... 

Klementina buvo gera klausytoja. Kartais ji šio to paklaus- 
davo ir ryte rijo kiekvieną jo žodį. Taigi visą kelią, kol jie per- 
ėjo Unter den Linden gatvę, Paryžiaus aikštę ir Tyrgarteno 
gatvę, jis pasakojo apie savo ateities planus ir disertaciją. 

Pagaliau jie priėjo vilą Fon der Heito gatvėje, o jis vis dar 
kalbėjo. Laiptinė buvo apšviesta. 

— Vaje, — pasakė Klementina, — ponai jau namie. 

— Ar tai blogai? 

— Ne, nieko. Aš tyliai kaip pelytė užsėlinsiu užpakaliniais 
laiptais. 

— Ar gali man duoti kokį ženklą, kaip Roza? 

— Taip, — pažadėjo Klementina, — duosiu. Matai ap- 
skritą langelį ten viršuje, viduryje? Ne, tamsoje jo visai ne- 
matyti. Ber kai laikysiu priešais jį žvakę, matysi. Aš pri- 
dengsiu ją ranka, o paskui tris kartus nudengsiu — tai reikš, 
kad Rozai viskas gerai. 

— O jei ne? Turi būtinai pamatuoti jai temperatūrą! Jei 
ji pakilo... 


— ... aš nusileisiu žemyn ir atvesiu tave. 


79 


Justas Veigandas pasiliko ir su kiekviena akimirka jautė- 
si vis bjauriau. Mintis, kad antrą kartą šią naktį slinks užpa- 
kaliniais laiptais, jam buvo labai nemaloni. Jis negalėjo pa- 
kęsti slapukavimo. 

Justas Veigandas, nenuleisdamas akių nuo mansardos, 
mažais žingsniais vaikščiojo pirmyn ir atgal. 

Kokia nesąmonė! Kodėl jis nepareikalavo, kad dabar Kle- 
mentina įleistų jį per paradinės duris? Vaikas jau atėjo į šį 
pasaulį, ir Rozai Janovič nebėra ko bijoti. Tylemanai gali ir 
sužinoti, kad ji serga. Juk taip paprastai neišmes jos į gatvę 
ir net būdami kietaširdžiai iš jo, Justo Veigando, nepareika- 
laus, kad jis dėl Rozos pakęstų tokią padėtį. 

Justas apsisuko ant kulno ir nuėjo vilos durų link. Jis bu- 
vo tvirtai pasiryžęs paskambinti ir šitaip perimti iniciatyvą. 
Tada namo frontone pasirodė šviesa. Ji užtemo, nušvito, vėl 
užtemo... 

Justas Veigandas daugiau nelaukė. Signalas galėjo reikšti 
tik tai, kad sunkus Rozos gimdymas praėjo be grėsmingų pa- 
sekmių. 

Jis su didžiausiu palengvėjimu atsikvėpė ir nužingsniavo 
iš mažai apgyvendintos vietovės prietemų į Tyrgarteno gat- 
vę, kur ryškiai apšviestose vilose buvo švenčiama šimtmečio 
naktis. 


Dorotėja Tyleman gulėjo aukštoje, meniškai išdrožinėtoje 
dvigulėje lovoje po rožinio ir balto šilko raukinių baldakimu. 
Antklodę buvo užsitraukusi iki pat smakro. Kambaryje bu- 
vo labai šilta. Visi langai uždaryti, sunkios, tamsiai raudonos 
užuolaidos užtrauktos, o didžiuliame šlifuoto marmuro židi- 
nyje iš daugybės mažyčių skylučių plazdėjo melsvi dujų ug- 
nies liežuvėliai, laižydami storas, tarsi apsamanojusias netik- 
ras ąžuolines pliauskas. 

O ji visu kūnu drebėjo. Stengdamasi sulaikyti barškančius 
dantis, ponia Dorotėja iki skausmo įtempė skruostų raume- 

nis. Jos liesas kūnas, įvilktas į baltus siuvinėtus naktinius 
marškinius, buvo šaltas kaip ledas. Gulėjo užsimerkusi. Ner- 
vai buvo taip įtempti, kad, rodėsi, tuojau ims trūkinėti. 

Paskui ponia Dorotėja išgirdo, kaip tyliai suburzgė liftas 
ir atsidarė durys. Tik po keleto minučių tylos ji išdrįso pra- 
simerkti. 

Miegamajame ji buvo viena. Otas Tylemanas buvo išėjęs, 
tik nerūpestingai ant krėslo numesti drabužiai — kai kurie 
drykšojo ant grindų, — rodė, kad jis čia nusirengė. 

Otas Tylemanas, jau su pižama, nulipo, kaip ir kiekvie- 
ną vakarą, į pirmą aukštą užgesinti šviesų ir patikrinti, ar už- 
darytos visos durys ir langai. Ponia Dorotėja žinojo, kad tai 
tik pretekstas surūkyti bibliotekoje cigarą ir išgerti konjako. 
Kai jis grįždavo, ji dažnai jau būdavo užsnūdusi. Kartais jis 
grįždavo tuojau pat, ir tada įvykdavo tai, apie ką prieš ves- 
tuves jos motina buvo užsiminusi kaip apie kažką nemalo- 
naus ir neišvengiamo. 

Dorotėja Tyleman niekados nepamitš tos pirmosios nak- 
ties šoko, kai jos jaunas vyras, kurį ji ligi šiol pažinojo kaip 
mandagų, santūrų, gerai išauklėrą kavalierių, virto šnopščian- 
čiu, prakaituojančiu, nemaloniai kvepiančiu gyvuliu, kuris 
puolė ant jos ir padarė jai kažką skausmingo ir bjauraus. 

Ji norėjo pasipasakoti motinai, tačiau viskas įvyko Pary- 
žiuje, povestuvinės kelionės metu, ir poniai Dorotėjai pasi- 
rodė neįmanoma išdėstyti tai popieriuje. Jie grįžo tik po trijų 
savaičių, o kadangi ta bjaurastis taip dažnai kartojosi, gėda 
ir pažeminimas vertė ją tylėti. 

Tik daug vėliau ponia Dorotėja Tyleman suprato, kad jos 
motina gerai žinojo, kam pasmerkia dukterį, sutikdama iš- 
leisti už Oto Tylemano. Veliau ji nenorėjo girdėti nei prisi- 
pažinimų, nei skundų. Nuo tada nutrūko ir šis ryšys. Meilė 
ir vaikiškas klusnumas virto neapykanta. 

Laiptinėje pasigirdo žingsniai, ir vėl prasidėjo drebulys. 
Brūžuodamas šlepetėmis įėjo Otas Tylemanas. Ji jautė, kad 

jis vis arčiau ir arčiau. Jai rodėsi, kad ir per užmerktus vo- 
kus ji mato jo veidą, paraudusias akis, fauno šypseną drėg- 
nose lūpose, pasišiaušusius ūsus. 

Ne, maldavo ji mintyse, nereikia! Ne šiandien! Ne šią 
naktį! 

Bet Dorotėja Tyleman jau pajuto jo sunkų kūną ant lo- 
vos krašto šalia savęs. Lova sugirgždėjo, ir į ją pūstelėjo sals- 
vas alkoholio, šaltas cigarų dūmų ir aitrus prakaito tvaikas. 

— Na pelyte, juk tu dar nemiegi? 

Ji ieškojo kokios nors įtikinančios dingsties, kuri ją galėtų 
išgelbėti, bet galva buvo tuščia kaip puodynė. Ji apsimetė mi- 
rusi kaip išgąsdintas, plėšrūnų gaujos persekiojamas žvėrelis, 
gulėjo nejudėdama, tik virpčiojo kietai suspaustos blakstienos. 

— Mano pelytė negali taip greitai užmigti! 

Jo juodais susisukusiais gyvaplaukiais apžėlusios rankos 
kaip juodo voro kojos patraukė šilkinę antklodę. 

Dabar ji turėjo kažką daryti, turėjo gintis. Dorotėja Ty- 
leman sušnibždėjo: 

— Ne, Otai, prašau. Aš labai pavargau. 

Vyro veidas palinko prie jos, ir alkoholio, dūmų ir pra- 
kaito tvaikas ėmė ją tiesiog dusinti. 

— Aš tave pažadinsiu, pelyte! 

— Man taip skauda galvą! 

— O kam mums galva? 

Jis vienu mostu nuplėšė nuo jos antklodę. Nors jos ilgi 
šilkiniai marškiniai dengė visą kūną — ant riešų ir prie kak- 
lo buvo surišti siauručiais kaspinėliais ir slėpė net kojas, — ji 
gindamasi ant krūtinės sukryžiavo rankas. 

Otas Tylemanas nusijuokė, pakišo vieną ranką žmonai po 
galva, ir drėgnos lūpos palietė jos šaltą kaip ledas burną. Kita 
ranka atraišiojo kaspinus ir ėmė knibinėti mažytes perlamut- 
rines naktinių marškinių sagas. 

Jos kūnas sustingo. Jo deginanti ranka įsliuogė į jos iš- 
kirptę ir apčiuopė krūtinę. Dorotėja gulėjo nejudėdama, be- 
veik nekvėpuodama. 

Jo tvirti pirštai spaudė jai galvą ir pešė plaukus. 

— Pažiūrėk į mane! — suriko jis. 

Dorotėja Tyleman atmerkė savo nepaprastai dideles, baugš- 
čias akis, pamatė jo persikreipusį veidą ir tik tuomet suvokė, 
kad kambaryje šviesu, o jis jau plėšia jai nuo pečių marškinius, 
norėdamas ją apnuoginti. 

Ji suriko: 

— Išjunk šviesą! 

Oto Tylemano akys virto siauručiais plyšeliais, rodėsi, jis 
mėgaujasi žmonos kančia. 

—- Ar tada klausysi manęs? — jis toliau knibinėjosi su jos 
drabužiais. — Būsi man miela? 

Nuo jo atgrasių pirštų ant jos baltos odos liko degantys 
ruožai. 

— Taip! — suriko ji. — Taip! Tik užgesink šviesą! 

Kai ją paleido, ji užsidengė rankomis veidą. Otas Tyle- 
manas išjungė šviesą, sugrįžo ir visu sunkiu, prakaituotu kū- 
nu užgriuvo ant jos, ir ji nesigynė. Jis paėmė ją tamsoje, o 
ji be menkiausio garso ir judesio pasidavė jam. 


Kai Justas Veigandas pasiekė Unter den Linden ir Fryd- 
richo gatvių sankryžą — aišku, pėsčiomis, nes jo įprastas 
taupumas neleido imti karietos, o tramvajai šią nakties va- 
landą jau ar dar nevažinėjo, — jis pasijuto išvargęs, bet dar 
ne mieguistas. Kad ir daug jis patyrė keičiantis šimtme- 
čiams, jo nuotykių alkis dar nebuvo patenkintas. Siela dar 
kažko laukė, nedavė jam ramybės, ir Justas žinojo, kad da- 
bar neužmigs. 

Jis norėjo ir turėjo kažką daryti, tik dar nebuvo nuspren- 
dęs ką. Miesto centre buvo gyva, rodėsi, kad pusė Berlyno 
gyventojų dar nemiega. 

Justas dar mąstė, o jo kojos jau nusprendė pačios. Užuot 
ėjusios Frydricho gatve aukštyn, jos pasuko į priešingą pu- 
sę. Kai jis tai pastebėjo, suprato, kad jo svarstymai tebuvo tik 

apsimetinėjimas. Dar būdamas su Klementina, jis ilgėjosi 
Amalijos Henčel. 

Sparčiais plačiais žingsniais, kuriuose nebuvo nė krislelio 
nuovargio, jis skubėjo pirmyn ir, tik pasukęs į šoninę gatvelę, 
susivokė, kad Amalijos gali nebūti namie arba kad ji gali būti 
ne viena. Dabar Justas beveik bėgo. Iš tolo viršutinis namo 
aukštas pasirodė tamsus, bet netrukus jis atsikvėpė lengviau: 
atsistojęs ant šaligatvio priešingoje gatvės pusėje, svetainės 
lange pamatė blausią, iš koridoriaus sklindančią šviesą. 

Justas Veigandas skubiai perkirto gatvę ir paskambino 
trečiame aukšte. Namo durys, kurios paprastai būdavo už- 
darytos, šiandien buvo atviros. Įėjęs į tamsią laiptinę, apgrai- 
bomis surado laiptus, — jo kojos pažinojo kiekvieną pakopą, 
o rankos kiekvieną geležinių tureklų vingį. Pasiekęs trečiąjį 
aukštą, Justas kumščiu pabeldė į duris dešinėje. 

Durys su uždėta grandinėle prasivėrė. 

— Tai aš, — pasakė jis, — Justas Veigandas. 

— Įeik, mano berniuk! 

Suskambo grandinėlė, durys plačiai atsivėrė, ir Amalija 
Henčel puolė jam į glėbį. 

Ji prisiglaudė prie jo ir laiminga sušuko: 

— Aš jau ketinau eiti miegoti! 

— Nemanau tau trukdyti. 

Amalija sukikeno. Jos garbanėlės kuteno jam nosį, jis jau- 
tė jos tvirtą vėsų kūną ir uodė pažįstamą pudros ir žibuok- 
lių kvapą. 

— Ak tu pasileidėli! 

Ji virptelėjo, kai jo lūpos ėmė kilti vis aukščiau jos pui- 
kia ranka. 

Justas užvėrė paskui save duris. 

— Bijojau, kad nerasiu tavęs namie. 

— Ir būtumei neradęs — aš ką tik grįžau. 

Amalija apipylė jo veidą bučiniais. 

— Na, na... įeik pagaliau! Išgersime dar butelį šampano? 

— Aš nenorėčiau... 

Ji pertraukė: 

— Žinau, ko tu norėtum, pramuštgalvi! — ji išsisuko iš jo 
glėbio. — Eik į buduarą ir patogiai ten įsitaisyk! 

Tai, ką Amalija vadino buduaru, buvo miegamasis, kurį 
ji anksčiau dalinosi su savo vyru, galanterijos pirkliu Valde- 
maru Henčeliu. Iš jos pasakojimų Justas Veigandas žinojo jį 
buvus trisdešimčia metų vyresniu, bet vis dėlto pajėgusiu at- 
likti savo vyrišką priedermę. Jo mirtis Amalijai buvo dvigu- 
ba netekis. Gražus butas ir nuomojamas namas Balandžių 
gatvėje guodė ją vienarvėje tiek pat, kaip ir paveldėta apvali 
pinigų sumelė. 

Visur, išskyrus miegamąjį — Justas Veigandas prašė, kad 
čia jų nebūtų, — nuo sienų žvelgė Valdemaro Henčelio fo- 
tografijos. Tai buvo stambus vyras pelėdos akimis ir ilga, 
iki bambos siekiančia barzda. Nuotraukos buvo kaip du 
vandens lašai panašios viena į kitą, darytos to paties foto- 
grafo, kuriam Henčelis visada pozuodavo apsirengęs viziti- 
niu švarku, vieną ranką pakišęs po barzdą, kita atsirėmęs į 
šešiakampį stalelį. 

Tačiau miegamajame Valdemaras Henčelis nebegalėjo 
prižiūrėti savosios Amalijos. Justas Veigandas tuo džiaugėsi, 
nes jam būdavo nejauku nusirenginėti, jaučiant griežtą šio 
pono žvilgsnį. Ir tas rudo aksomo chalatas, kuriuo jis ap- 
sisiausdavo intymiomis vizitų pas Amaliją valandėlėmis, be 
abejonės, priklausė velioniui, tačiau apie tai nebūdavo kal- 
bama. 

Justas Veigandas išsiėmė chalatą iš spintos, apsirengė jį ir 
pasvarstė, ar jam iškart sliuogti į viliojamai atklotą lovą, ar 
ne. Vis dėlto paskui atsisėdo į platų patogų krėslą prie Ama- 
lijos tualetinio stalelio. 

Netrukus į kambarį įėjo ji pati — tokia rožinė ir apvalutė 
kaip jos lėlytės — duobutės skruostuose, smakre, visur duobu- 
tės. Ji atsinešė pusiau pilną aptirpusio ledo sidabrinį kibirėlį, 

iš kurio kyšojo butelis šampano, ir pastatė jį ant grindų šalia 
Justo. 

Jis norėjo pasisodinti Amaliją ant kelių, bet ji išslydo, vėl 
ištipeno iš kambario ir netrukus grįžo su padėklu, ant kurio 
stovėjo dvi taurės ir pintinėlė su kepiniais. 

Amalija vilkėjo violetinį peniuarą su daugybe raukinu- 
kų ir mezginių aplink riešus ir kaklą. Justas Veigandas ne- 
žinojo, kiek metų jai iš tikrųjų — ji slėpė savo gimimo da- 
tą, ir jis tik kartą juokaudamas pabandė ją sužinoti, — bet 
spėjo, kad trisdešimt penkeri. Ir vis dėlto jos veide ir ant 
kaklo nebuvo nei raukšlelės, jie buvo tarsi jaunos mergai- 
tės, tik minkštesni. Justas žinojo, kad kaip tik tas riebalų 
sluoksnis ir suteikia jai apgaulingo jaunatviškumo. 

Amalija apkabino jį ir pabučiavo už ausies. 

— Būk geras, berniuk, atidaryk butelį. 

— Su malonumu! — jo ranka apglėbė moters liemenį. 

Amalija skambiai sukikeno. 

— Eli, paleisk! Juk žinai, kad bijau kutenimo! 

Jai spurdant jos kūnas taip vibravo, kad Justas turėjo už- 
simerkti, jog neimtų svaigti galva. 

Moteris, pasinaudojusi ta akimirka, pabėgo, pasilenkė 
prie kibirėlio ir ištraukusi butelį padavė jį Justui. 

— Jau pakankamai atšalo... daugiau nebegaliu, turiu grei- 
čiau išsitiesti! 

Vargdamas su butelio kamščiu, Justas žavėdamasis stebė- 
jo, kaip Amalija atsisegė peniuarą ir ėmėsi korseto raištelių, 
kabliukų ir ąselių. 

— Padėti tau? — paklausė jis. 

— Rūpinkis šampanu! Tokia vieniša moteris kaip aš bū- 
tų žuvusi, jei būtų nesugebėjusi pati nusiimti korseto! 

Ji baigė kaip tik tą akimirką, kai jis iššovė šampano kamš- 
tį ir vikriai, nepraliedamas nei vieno lašo, pripylė taures. Kor- 
setas nukrito ant grindų. Amalija pasitrynė po peniuaru lie- 
menį, pilvą, klubus ir sudejavo iš malonumo. 

— Ak berniuk, tu net neįsivaizduoji, kokia tai palaima. 

— Galiu įsivaizduoti. 

— Negali, nes esi vyras! 

— Aš medikas ir žinau, kad moterys net mirdavo nuo per 
stipriai suveržto korseto. 

Ji išsigando, nusipurtė ir nusijuokė, norėdama nuslėpti 
siaubą. 

— Netiesa! 

— Nori tikėk, nori ne. Kai paskutiniam semestre skro- 
džiau moters lavoną, kepenys buvo per vidurį plyšusios, kaip 
tik dėl korseto. 

Amalija išplėtė akis. 

— Tikrai? Tu nesišaipai iš manęs? 

— Visai ne. 

— Bet kvailoji mergaitė turėjo tai jausti. 

— Ji, žinoma, jautė. Bet jūs, moterys, pasirengusios ken- 
teti dėl grožio... kuriuo suviliojate vyrus. 

Ji paėmė iš Justo rankos taurę ir išgėrė už jį. 

— Ar tau atrodo, vėjavaiki, kad noriu tave suvilioti? 

— O, taip, — nusišypsojo Justas ir godžiai nugėrė didelį 
gurkšnį; paskui pastatė taurę į šalį ir išskėrė rankas. — Šam- 
panu ir šimtu kitų mažų gudrybių! 

Jis pasisodino moterį ant kelių ir veidu įsikniaubė į jos 
kvepiantį, vėsų kūną. | 

— Bet viso to nė nereikia, — sumurmėjo Justas, — aš vi- 
są naktį svajojau apie šią akimirką! 

Amalija atlošė galvą ir atidengė savo baltą, apvalų kaklą 
jo bučiniams. 

— Ir aš, tu šelmi... būčiau baisiai nusivylusi, jei nebūtum 
atėjęs! 

Justas Veigandas svyrinėdamas nuo naštos atsistojo ir nu- 
nešė ją į lovą. 

— Ar esu tave, mergyt, kada nuvylęs? 

— Niekados! — sušnibždėjo ji. — Tu mano didelis, stip- 
rus pramuštgalvis! 

Užmerktomis akimis Amalija prisitraukė jį, ir vėsios jos 
kūno bangos jam tapo išganymu, kurio troško. 

Kai Justas Veigandas pabudo, pro sunkias užuolaidas kri- 
to siauras, pilkas žiemos šviesos ruoželis. Jis susivokė, kad dar 
anksti ir kad miegojo neilgai. Vis dėlto jautėsi žvalus ir pail- 
sėjęs. Jis dažnai mokydavosi iki ryto ir buvo įpratęs tenkin- 
tis trumpu miegu. 

Amalija Henčel miegojo šalia, pasidėjusi galvą ant sto- 
ros rankos. Ji buvo prasižiojusi, skruostai karojo, o pagurk- 
lis virpėjo su kiekvienu įkvėpimu. Dabar ji atrodė tokio 
amžiaus, kokio iš tiesų ir buvo. Jos sugarbanoti plaukai iš- 
sileido ir nutriušusiomis sruogomis prilipo prie smilkinių 
ir kaktos. 

Ši moteris nebežavėjo Justo. Jis apžiūrinėjo ją atlaidžiai, 
su užuojauta ir ne be dėkingumo. 

Justas Veigandas pasisuko į šoną ir norėjo tyliai ir grei- 
tai atsikelti, tačiau lova sugirgždėjo ir subraškėjo. 

Amalija neatsimerkdama pačiupinėjo jo pagalvę ir rado ją 
tuščią. 

— Kas atsitiko? — mieguistai sumurmėjo ji. — Ar jau tu- 
ri eiti? 

Justas tuo metu apsimovė apatines kelnes. 

— Taip, mergyt, bet tu miegok. 

Amalija pasikėlė ant alkūnės ir praplėšė akis. 

— Bet negaliu išleisti tavęs be pusryčių! 

— Kodėl negali? — jis priėjo prie moters ir paguldė argal 
ant pagalvės. — Pamiegok dar, juk turi marias laiko. 

Bet kai Amalija ištiesė į jį rankas, Justas greitai atsitraukė. 

— Malchen, tikrai turiu eiti. 

Ji susirado peniuarą, apsirengė, įsispyrė į kurpaites, sun- 
kiai nusišypsojo jam užmiegotomis akimis ir pabrinkusiu vei- 
du. Tada išsvyravo iš kambario. 

Justas Veigandas neskubėdamas rengėsi, ilgai prausėsi vo- 
nioje — pas našlę Gebern jis tokio patogumo neturėjo, — nu- 
siskuto velionio Henčelio skustuvu. Paskui apsirengė suglam- 
žytus marškinius ir šiam paros metui visai netinkamą juodą 
kostiumą. 

-Amalija per tą laiką atnešė bandelių, išvirė kavos, kiau- 
šinių ir svetainėje padengė stalą. Susišukavusi ir nusipraususi 
ši moteris vel atrodė labai patraukliai. Ji patarnavo Justui, 
įpylė kavos, padavė grietinėlės ir cukraus, o jis valgė su di- 
džiausiu apetitu. Ji pati gėrė tik juodą kavą. 

Justas paplekšnojo Amalijai per ranką ir pilna burna pa- 
sakė: 

— Tavo idėja atsikelti buvo puiki. Man labai skanu! 

Ji šyptelėjo. 

— Galėtum kasdien turėti šitą malonumą. 

— Kaip? — paklausė apstulbęs Justas. 

— Pats žinai! Atsisakyk savo studentiško kambarėlio ir 
kraustykis pas mane. Juk siūlau tai jau ne pirmą kartą! 

Jis atitraukė ranką ir paėmė kavos puodelį. 

— Tai suteikia man garbę, bet, deja, negaliu šio pasiūly- 
mo priimti. 

— Nesuprantu. 

Amalija palinko į priekį ir tarp raukinukų ir mezginių 
švystelėjo jos krūtinė. 

— Galėtum sutaupyti pinigus, kuriuos moki už tą juokin- 
gą kambariūkšų, ir daug patogiau gyventum. 

— Tu tuojau imtum gailėtis, — Justas pasijuto nesmagiai. 

— Tikrai ne! Mums būrų gerai, esu tikra. Aš įrengčiau tau 
savo vyro kambarį ir... 

Jis neleido jai baigti. 

— Amalija, o jei atsiras rimtas kandidatas vedyboms, kas 
tada? 

Moteris kilstelėjo apvalius pečius. 

— Tu visada galėtum dingti. 

Justas Veigandas nusijuokė, nusišluostė servetėle lūpas ir 
atsistojo. 

— Tu nuginkluoji savo atvirumu, brangute. 

— Pyksti, kad neketinu už tavęs tekėti? Vien dėl žmonių 
tai būtų neįmanoma, o be to, mano Valdemaras visada sa- 
kydavo... 

— Niekados netekėk už vyro, jaunesnio už save, — pra- 
tęsė Justas jos sakinį. — Jis tik atneš tau aibes rūpesčių ir iš- 
švaistys pinigus! 

Jis vėl nusijuokė, pasilenkė ir prabėgomis ją pabučiavo. 

— Ne, aš visai nepykstu. Tu visai teisi. Man labai patin- 
ka taip, kaip yra, ir nekeiskime nieko. Geriau mums negali 
būti. 

Amalija atsistojo, išsekė paskui jį į koridorių ir žiūrėjo, 
kaip Justas nusikabino paltą, apsisuko kaklą baltu šaliku; ci- 
lindrą jis suspaudė ir pasikišo po pažastim. 

— Jei tu čia gyventum... — pamėgino ji dar kartą. 

Justas nesiklausė. 

— Lik sveika, Malchen, pakalbėsime kitą kartą, žinoma, 
jei jis bus. Šiandien turiu labai skubėti, dar reikia užsukti į 
ligoninę. 

— Naujųjų metų rytą? 

Tik dabar jam dingtelėjo, kad nepapasakojo Amalijai nei 
apie mažosios Žentos gimimą, nei apie kitus praeitos nakties 
įvykius. Jis apskritai nejuto poreikio pasakoti jai apie save ir 
savo gyvenimą. 

— Na, lik sveika, — teištarė Justas ir, jau atidaręs duris, 
pabučiavo ją. — Iki pasimatymo, Malchen! 

Jis lengviau atsiduso, kad moteris nemėgino konkrečiai 
tartis dėl pasimatymo. 

Justas Veigandas žvilgtelėjo į laiptinę ir išėjo iš buto tik 
įsitikinęs, kad ten nieko nėra. Jis nenorėjo kompromituoti 
Amalijos. Pirmoje laiptų aikštelėje atsisuko ir pasiuntė jai oro 

bučinį. Tada lengvai nubėgo žemyn ir išėjo į gatvę. Po ke- 
leto žingsnių jis jau buvo pamiršęs Amaliją. 

Justas Veigandas nusprendė negaišti laiko ir neiti namo 
pas našlę Gebern tam, kad persirengtų. Jis pavažiavo tram- 
vajumi — nuo šalčio barškančiais dantimis, nes vagonas bu- 
vo nešildomas, o per duris ir langus pūtė, — iki Oranien- 
burgo vartų, o nuo ten nuėjo tiesiai į ligoninę. Justas labai 
skubėjo, nes jam baisiai magėjo pamatyti mažąjį žmogutį, 
kuriam tokiomis dramatiškomis aplinkybėmis buvo padė- 
jęs ateiti į pasaulį. 

Dvi seselės tuo metu kaip tik guldė sergančius vaikus į ve- 
žimėlį, kad nuvežtų juos pas motinas ar žindyves. Seserį Mar- 
garetę pakeitusi vyresnioji sesuo Klara prižiūrėjo ir davė joms 
nurodymus. Jai buvo apie trisdešimt, ir visas jos moteriškas 
žavesys, jei ji jo apskritai kada nors turėjo, buvo seniai išblė- 
sęs. Ir vis dėlto, o gal būtent dėl to, ji prieš gydytojus vai- 
dino mažą, išdykusią mergaitę. 

— O, pone daktare! — sušuko ji, pastebėjusi Justą Veigan- 
dą. — Aš kaip tik svarsčiau, ar jūsų dukrelę perkelti į nauja- 
gimių skyrių, ar... Aš tikrai nežinojau, ką daryti. Ji tokia dai- 
lutė, tiesiog nuostabus kūdikis! 

Justas Veigandas atėjo pasiryžęs sudėlioti daiktus į savo 
vietas ir išsklaidyti mistiką. Dabar tiesiai pavadintas tėvu, ne- 
pajėgė nieko pasakyti. Nesvarstydamas motyvų nusprendė 
neišduoti mažosios Zentos. 

— O kaip praėjo naktis? — tepaklausė jis. 

— Ji visai ramiai miegojo! — uoliai aiškino sesuo Klara. — 
Pervysčiau ją šeštą valandą... Žinoma, pati — juk negalėjau 
kam nors patikėti pono daktaro dukrelės... 

Abi seselės, kurios iki šio momento dėjosi esančios labai 
užsiėmusios, žinoma, jos gaudė kiekvieną vyresniosios sesers 
Klaros ir Justo Veigando pokalbio žodį, — dabar žiūrėjo į jį 
išplėtusios akis ir tyliai kikeno. Sesuo Klara jas išbaidė, ir tos 
išstūmė savo prikrautą vežimėlį. 

Justas Veigandas priėjo prie mažosios Zentos lovelės. Ji gu- 
lėjo aukštielninka, prie galvelės iškėlusi suspaustus kumštelius, 
veidelis buvo paraudęs, o burnos kampučiai trūkčiojo. 

— Na, ne, Zenta, mano brangioji, juk tu neverksi! To- 
kia graži maža mergytė turi šypsotis. Taip taip, tu turi juok- 
tis, O ne pūstis! 

Justas žinojo, kad kūdikis negali jo suprasti, o tuo labiau 
šypsotis ar juoktis. Tačiau atrodė, kad jo balsas mergytę ra- 
mina. Mažylės akelės išdžiūvo, raudonis išblėso ir net lūpe- 
lės nustojo virpėjusios. Tai nustebino jį labiau nei ką nors ki- 
tą; jis negalėjo to palaikyti grynu sutapimu. 

Vyresnioji seselė stovėjo jam už nugaros. 

— Ji jus supranta! — sušuko ji ir suplojo rankomis. — Ne, 
tai tikras vunderkindas... Ji jus supranta! 

Nuo garsaus pliaukštelėjimo rankomis Zenta krūptelėjo. 

— Atrodo, tarsi ji tikrai girdėtų ir skirtų garsus, — kiek 
galėdamas ramiau pasakė Justas Veigandas. — Beje, sesele, gal 
pastebėjot dar kokius nors ypatumus? 

— Vystykluose buvo truputis išmatų, jei jūs tai turite gal- 
voje... 

— Aš norėčiau dar kartą kruopščiai apžiūrėti mažylę, — 
tarė Justas Veigandas, — bet... 

Jis išsitraukė iš po pažasties savo cilindrą ir reikšmingai 
šypsodamasis išskleidė jį. 

— Esu tam visai nepasiruošęs. Šita naktis... 

— O, suprantu, puikiai suprantu! — gyvai ir manieringai 
šūktelėjo Klara. — Atnešiu jums pono profesoriaus stetoskopą. 

— Labai malonu. Bet pirmiausia norėčiau karšto vandens 
nusiplauti rankoms. 

Justas nusirengė paltą ir švarką, o sesuo Klara pakabino 
drabužius už užuolaidos. Jis kruopščiai nusiplovė rankas ir 
šepečiu išsišveitė nagus. Mažoji Zenta, negirdėdama jo švel- 
naus balso, ėmė verkti; iš pradžių tyliai, vėliau verksmas virto 
reikliu riksmu. 

Justas Veigandas laikė šį riksmą stiprumo ir sveikumo 
ženklu, jis buvo mielas jo širdžiai. 

— Ji atrodo išalkusi, ar ne, sesele? Gal jūs jai paruoštu- 
mėte buteliuką? Karvės pieno, per pusę atskiesto avižų nuo- 
viru. 

Sesuo Klara padavė jam rankšluostį ir nebepajėgdama su- 
tramdyti smalsumo paklausė: 

— Motina gal... gal ji nenori... gal ji negali... 

— Prašyčiau nekalbėti apie motiną, — paprašė Justas ir 
skubiai nusisuko, nes vyresniosios sesers užjaučiamas ir vis- 
ką suprantantis veidas kėlė jam juoką. 

— Žinoma, kaip norite, pone daktare, — nedelsdama pa- 
tikino ji, — bet norėčiau jums pasakyti, kad aš... kad mes vi- 
si... mes taip apgailestaujame dėl jūsų ir dėl mažylės, pone 
daktare! 

— Jūs labai maloni, — atsakė jis oriai, — bet taip jau yra, 
kiekvienam savas kryželis. 

Justas Veigandas vėl priėjo prie Zentos lovelės, ėmė ją 
kalbinti ir, kai jam pavyko prasibrauti pro garsų sieną, ku- 
ria mažylė buvo atsitvėrus, stebuklas pasikartojo — Zenta nu- 
rimo, nustojo verkti, kelis kartus sukūkčiojo ir visai nutilo. 

— Štai taip geriau, brangute, — pagyrė Justas, žavėdamasis 
savo sėkme; manė pasiekęs ją savo ir Zentos ypatingais su- 
gebėjimais. — Jau moki verkti ir klausytis. Dabar pažiūrėsi- 
me, ką dar gali. 

— Ar nereikėtų jai žindyvės? — pasiūlė sesuo Klara. 

— Ne, norėčiau praktiškai patikrinti profesoriaus Hiub- 
nerio kūdikių mitybos teoriją. 

— Eksperimentuoti? — sesuo Klara nervingai sunėrė ir vėl 
paleido rankas. — Su nuosava dukra? — nežiūrėdama dar pa- 
klausė ir tuo išsakė slaptas jo abejones. 

Bet jis tarė: 

— Jei mes patys netikėsime savo tyrimų rezultatais, tai 
kaip galėsime reikalauti to iš kitų? 

Bet čia buvo ne vienintelė priežastis, paskatinusi Justą 
ryžtis tokiam žingsniui. Jam buvo nemalonu net įsivaizduoti 
savo Zentą prie storos, apskritos krūties — taip paprastai at- 
rodo tų vulgarių, labai daug pieno turinčių moterų krūtinės. 

— Ne, — pakartojo Justas Veigandas, — darykite, kaip sa- 
kiau, — paruoškite buteliuką. Na, tarkim, pirmam kartui tu- 
rėtų užtekti dvidešimties gramų. 

Jis pasidėjo kūdikį ant vystymo stalo, išvyniojo jį, nuren- 
gė švarkutį ir marškinėlius ir, apžiūrėjęs kiekvieną mažyčio 
kūnelio dalį, nustatė, kad viskas be priekaištų. 

Pulsas mušė šimtą trisdešimt tvinksnių per minutę, per 
tą patį laiką Justas suskaičiavo keturiasdešimt penkis įkvėpi- 
mus. Sesers Klaros atneštu mediniu stetoskopu jis išklausė 
plaučius ir širdį, pakeitė tvarstį ant jau pradėjusios džiūti 
virkštelės. 

Dirbdamas Justas Veigandas be paliovos švelniai, meiliai 
kalbino mažylę, gyrė ir žavėjosi ja. 

Taip pat jis neatsisakė malonumo paduoti Zentai pirmąjį 
buteliuką. 

Kai pervysčiusios kūdikius grįžo abi jaunosios seselės, jos 
rado Justą Veigandą vienmarškinį. 

Kaire ranka jis laikė savo tariamąją dukrą ir kvalifikuo- 
tai maitino ją iš buteliuko. Šitas vaizdas seselėms buvo toks 
juokingas, kad jos net bijojo pažvelgti į tą pusę. Taip, tai bu- 
vo juokinga, bet drauge ir graudu. 

Paskui Justui neliko nieko kito, kaip padėti mergytę į lo- 
velę. Vyresnioji sesuo norėjo pagelbėti, bet jis neleido. Jus- 
tui Veigandui buvo malonu jausti šį mažytį, gerai sudėtą šiltą 
kūnelį. Jam tikrai buvo gaila skirtis su šiuo kūdikiu. Deja, 
jis negalėjo rasti preteksto ilgiau pasilikti kūdikių skyriuje. 

— Gal aš dar užbėgsiu vakare, — jau su švarku ir paltu 
žengdamas pro duris lyg šiaip sau pratarė Justas. 

Ir jau tą pačią akimirką panoro, kad taip atsitiktų. 

Kai prieš Justą Veigandą išniro didysis Tyrgarteno ežeras, 
žiemos saulė jau buvo pasiekusi aukščiausią tašką. Geltonas 
diskas nušvietė blizgų ledinį ežero paviršių ir smulkius spin- 
dinčius sniego kristalėlius, nuo saulės sužaižaravo apšarmo- 
ję krūmai, medžiai ir vejos. Tačiau saulė skleidė tik šviesą — 
ji nešildė. Oras buvo ledinis, dangus blyškus, o iškvepiamas 
oras stingo į mažus garo debesėlius. 

Norėdamas sušilti, Justas Veigandas žingsniavo sparčiai, 
jam po kojomis gurgždėjo kietai sušalusi žemė. Jis jau buvo 
persirengęs ir dabar mūvėjo senas, per kelius ištampytas, apa- 
čioje nubrizgusias kelnes iš smulkiai languotos medžiagos, vil- 
kėjo tamsiai mėlynu storos vilnos megztiniu, kurį numezgė 
stropiosios jo motinos rankos — dvi geros akys, dvi išvirkščios. 
Ant per petį permesto susiuvinėto diržo kadaravo pačiūžos. 

Justas Veigandas jau iš tolo pamatė Arnoldą Šėrą, tačiau 
nebuvo visiškai tikras, kad tai jis: draugas stovėjo nusisukęs 
su dviem, Justui net iš matymo nepažįstamom moterim. Pla- 
ti nugara, elegantiškas apsiaustas su pelerina, trumpos tvir- 
tos kojos, trumpas kaklas, apskrita šviesiaplaukė galva su 
sportine kepuraite — visa tai jam buvo pažįstama, bet Justas 
bijojo apsirikti. 

Tik kai jis jau visai priartėjo, Armoldas Šėras atsisuko — gal 
dairydamasis jo, o gal pakaušiu pajutęs įdėmų draugo žvilgs- 
nį, — ir pasitraukė į šalį. Dabar Justas pamatė abi damas. 

— Justai, pagaliau! — sušuko Arnoldas. — Maniau, kad 
pramiegojai ar vėl sėdi prie savo disertacijos?! 

Justas Veigandas šią akimirką nematė nei apskrito, besi- 
šypsančio draugo veido, nei santūrių abiejų damų šypsenų. 
Jo žvilgsnį kaip magnetas prikaustė vienos iš jų sijonas — pla- 
tus sijonas su daugybe klosčių, pasiūtas iš geros angliškos me- 
džiagos. Bet svarbiausia — jo ilgis! Kailiu apžvedžiotas sijo- 
no pakraštys siūbavo pakilęs nuo žemės kokius trisdešimt 
centimetrų. Po juo buvo matyti maži suvarstyti bateliai ir net 
ruoželis kojos, aptemptos geros vilnos kojine. 

Jaunasis medikas, kuris laikė save visko mačiusiu, buvo 
pritrenktas. Jis, kaip specialistas, jau seniai išmoko nieko ne- 
jausdamas liesti, čiupinėti ir glostyti moters kūną, tačiau Čia 
buvo kas kita. Kad padori jauna dama vidury šviesios dienos 
niekieno neverčiama atidengtų tiek savo intymaus grožio, 
jam buvo kaip smūgis į veidą. 

— Nei... nei... — sumurmėjo Justas, — matai, aš čia. 

Jis pakėlė akis, ir jos susitiko su jaunosios damos akimis. 
Akys buvo nuoširdžios, šviesiai rudos, su auksiniais taškeliais 
aplink lėliukes. 

— Ar galiu jus supažindinti su savo draugu ir bendra- 
moksliu Justu Veigandu? — oficialiai pasakė Arnoldas Šėras. 

Jaunoji dama trumpu sijonu ištraukė savo ranką iš ma- 
žos bebro kailio movos ir padavė Justui Veigandui. 

— Štefani fon Štuken, — pristatė merginą Arnoldas Šėras. 

Štefani ranka buvo tvirta ir šilta, Justas Veigandas mie- 
lai būtų palaikęs ją ilgiau. Kai mergina atitraukė ranką, jis 
pasijuto dar skurdžiau. 

— Lisbetė fon Panvic! 

Ir antroji dama padavė Justui Veigandui savo ranką, tačiau 
tarsi prisiversdama. Tai buvo tik trumpas atsargus prisilieti- 
mas, tačiau Justas Veigandas tik probėgšmais žvilgtelėjo į ją. 

Lisbetė fon Panvic buvo gerokai aukštesnė už dailutę Šte- 
fani fon Štuken. Ji buvo stotinga, impozantiška dama, ku- 
rios vešlios, į korsetą įspraustos formos atitiko tų laikų ide- 
alą. Jos gražių bruožų veidas buvo dramblio kaulo spalvos, 
jame ryškiai išsiskyrė šviesiai mėlynos, ilgesingos akys. 

i moteris buvo puiki, tačiau visas Justo Veigando dėme- 
sys vėl nukrypo į Štefani fon Štuken, kuri jam rodėsi nepa- 
lyginamai žavingesnė. Iš po bebrų kepuraitės kyšojo šviesiai 
rudi, iš prigimties garbanoti plaukai, šaltis parausvino jos 
skruostus, o tarp vos papūstų lūpų blizgėjo balti dantukai. 

— Bet ko gi mes čia stovime, — sušuko ji, — greičiau už- 
sidėkime pačiūžas! 

Ji visai ramiai sutiko Justo Veigando žvilgsnį, o kai pas- 
kui vis dėlto nuleido akis, jis pajuto, kad mergina šitaip pa- 
darė ne iš drovumo, o prisiminusi įvairiausius savo auklėto- 
jų pamokymus. 

— Ar galiu jums padėti, mieloji panele? — paklausė Justas. 

— Būtumėt labai malonus. 

Kai abi merginos paėjėjo pirmyn, Arnoldas Šėras sušnibž- 
dėjo draugui: 

— Kaip visada, seni! Tavęs negalima pažindinti su jokia 
mergina, kurią pats esi nusižiūrėjęs! 

— Tu domiesi panele fon Šruken? Tada aš, žinoma, pa- 
sitrauksiu! 

— Rimtai? 

— Taip. Aš vis tiek neturiu laiko flirtuoti. 

Jis pasikeitė su Arnoldu Šėru vietomis ir dabar sekė iš 
paskos Lisbetei fon Panvic. 

Abi merginos priėjo suolą, atsigręžė, ir Štefani fon Štu- 
ken žaibiškai padarė tą patį, ką prieš valandėlę padarė abu 
draugai — taigi poros liko vėl tos pačios kaip anksčiau. 

— Nieko nepadarysi, — pro dantis iškošė Arnoldas Šėras. 

Justas Veigandas nusijuokė. Jis vis labiau domėjosi Šte- 
fani fon Štuken. Jam magėjo sužinoti, ar ji tyčia pasikeitė 
vietomis, ar tai buvo tik atsitiktinumas. Tačiau į jį žvelgian- 
čios akys buvo tokios nekaltos, kad negalėjai nieko įtarti. 

Justas priklaupė ant dešinio kelio, ir jo ilgi stiprūs pirš- 
tai greitai ir vikriai atpalaidavo raištelius ir nutraukė batuką. 

Akimirką jis laikė jos šiltą kojelę savojoje rankoje. 

— Čiužinėti, — tarė Justas, žvelgdamas į viršų, — vienas 
mėgstamiausių mano užsiėmimų. 

Jis nudžiugo, pamatęs, kad mergina raustelėjo. Ji pada- 
vė jam savo pačiūžų batelį. 

— Aš irgi labai mėgstu sportą — lauko tenisą ir jodinėji- 
mą, — atsiliepė ji. 

Justas padėjo merginai apsiauti batelį. 

— Jūs atrodote esanti nutrūktagalvė jauna dama. 

— O, būti vaikinu man teiktų dar didesnį malonumą. 
Kad jūs žinotumet, kaip aš visada pavydėjau broliui Egonui. 
Visi tie nepatogumai, su kuriais turi taikstytis mergina, vi- 
sas šitas mums kalamas maivymasis ir koketavimas... 

Jis nusišypsojo žiūrėdamas į ją. 

— Bet šito jūs beveik neturit. 

Štefani fon Štuken žiūrėjo sumišusi. 

— Ar aš blogai elgiausi? Mama visada sako... 

— Ką jūs, mieloji panele! — skubiai nuramino ją Justas. — 
Mane žavi jūsų atvirumas. 

— Tikrai? 

— Nejaugi laikote mane saldžialiežuviu? 

Ji vėl nusijuokė. 

— Ne, tikrai ne. Jūs atrodote kaip... kaip laisvas žmogus. 
Žmogus be prietarų. Dėl to iš pat pradžių jūs man pasiro- 
dėte mielas. 

— Jūs pervertinate mane, — pasakė Justas ir, nors žino- 
jo, kad pažeidžia elgesio normas, pridūrė: — Prieš kelias mi- 
nutes pats save nutvėriau, kad esu prietaringas. 

— Mano sijonas pasirodė jums per trumpas, — iš karto ar- 
spėjo Šrefani. — Aš tai pastebėjau. Jei norite, bėgsiu rytoj pas 
siuvėją, kad pridurtų. Mama bus neapsakomai laiminga: ko- 
vojau su ja del kiekvieno centimetro. 

Jis paėmė jos antrą koją. 

— Taigi savo noru neatsisakykite sunkiai iškovotos pa- 
žangos. 

— Padaryčiau tai tik dėl jūsų, — rimtai pasakė mergina. — 
Iš tikrųjų manau, kad tie ilgi sijonai paiki ir nepatogūs. O 
čiuožiant jie apskritai nepakenčiami — tiesiog plėšia per pusę. 
Šitaip galima smarkiai parkristi. Frane mes čiužinėjomės tik 
trumpais sijonėliais. 

— Kur? — apstulbo jis. 

— Ftane. Tai kaimas Šveicarijoje. Aš buvau ten pensio- 
nate, ir mes daug sportavome. Šiaip jau ten buvo labai nuo- 
bodu, ne mažiau kaip namie. 

Dabar Štefani jau buvo su abiem pačiūžom, ir Justas no- 
rėjo padėti jai atsistoti. Bet ji atsisakė. 

— Ne, ne, aš palauksiu, kol jūs susitvarkysite. 

Arnoldas Šėras tebeklūpojo priešais Lisberę fon Panvic. Jo 
galva buvo raudona, žinoma, ne nuo sumišimo, o todėl, kad 
lankstymasis jam buvo tikra kančia. 

Štefani fon Štuken stebėjo, kaip Justas Veigandas tvirti- 
no prie batų pačiūžas. Jos buvo išblizgintos ir išgaląstos, bet 
visai nebemadingos formos. Štefani buvo per daug taktiška, 
kad šaipytųsi iš to, bet Justas nujautė, ką ji galvoja. 

— Beveik iš antikos, tiesa? — nerūpestingai pasakė jis. — 
Pirkau jas sendaikčių parduotuvėje. Jos atrodė baisiai, pats 
jas susitvarkiau. 

Justas meiliai paglostė žvilgančią geležtę. 

— Vaikystėje turėjau tik medines. 

Juodu drauge atsistojo. Dar jam nespėjus paraginti kitos 
poros, kad neatsiliktų, mergina patraukė jį pirmyn. 

— Greičiau! — Ir, pasistiebusi iki jo ausies, pridūrė: — Pa- 
bekime nuo jų. 

— Ar nesupyks jūsų draugė? 

— Supyks, — be užuolankų atsakė Štefani, — bet aš prie 
to pripratusi. Lisbetė nuolat pyksta. Bet man ji patinka, aš 
jai — irgi. 

Jie su pačiūžomis nužirgliojo šlaitu žemyn ir pasiekė ledą. 

Justas tylėjo, ir ji tarė: 

— Pone Veigandai, aš jums turbūt atrodau labai įžūli. 
Mama man tai sako kokius dešimt kartų per dieną. Bet man 
tikrai smagiau dviese su jumis. 

Justas sustojo ir nusišypsojo jai iš viršaus. 

— Mieloji panele, aš prašau... jūs trikdote mane. 

Štefani smilkinyje sutvinksėjo melsva gyslelė. 

— Bet aš visai to nenorėjau! — sušuko ji. — Tik neįsivaiz- 
duokite sau ko nors! Aš jums visai abejinga! 

— Gaila, — ramiai ištarė jis. 

— Tai tik dėl to, kad keturiese neįmanoma kalbėtis, ta- 
da tik erzinamasi. Ypač su Arnoldu. Jis apskritai nežiūri į 
mane rimtai. Taip visada būna, kai pažįsti ką nors nuo vai- 
kystės. 

Jis kilstelėjo antakius. 

— Ar seniai? 

— Jau beveik dveji metai. Jį į namus atsivedė brolis dar 
prieš man išvykstant į pensionatą. Ir štai po kelių mėnesių 
aš vėl Čia. 

Iš Štefani balso galėjai suprasti, kad jai tie mėnesiai vir- 
to amžinybe. Justas ėjo pirmas. Prie ledo sustojo ir padėjo 
merginai nusileisti. 

— Tas pats brolis, kuriam jūs taip pavydite? 

— Kuriam pavydėjau. Dabar jau nebe. Jis dabar kari- 
ninkas. 

Nors jis nieko į tai nepasakė, ji toliau kalbėjo taip karš- 
tai ir tokiu balsu, tarsi gintųsi nuo neišsakyto prieštaravimo: 

— Žinau, visos merginos žavisi kariškiais. Spalvingos uni- 
formos, blizgančios sagos, galionai ir ordinai. Bet man tai ne- 
patinka. Gal aš tikrai nenormali. Man tai visai neimponuo- 
ja. — Šrefani pritildė balsą ir paslaptingai sušnibždėjo: 

— Žinote, ką aš nustačiau? Dauguma kariškių kvaili. 

Justas Veigandas nusikvatojo. 

— Jums tai juokinga? 

— Ne, visai ne. Bet šito tikrai negalima sakyti garsiai. 
Jūs žinote, kad mūsų valstybėje kariškiai groja pirmuoju 
smuiku. 

— Na ir blogai! Mokslas, pavyzdžiui, daug svarbesnis. Ar 
mėgstate teatrą, pone Veigandai? 

— Žinoma, — atsakė jis, — bet, deja, retai tam turiu pi- 
nigų. Turiu drebėti dėl kiekvieno pfenigo. 

— Jūs neturtingas? — apstulbusi sušuko Štefani fon Štu- 
ken ir, norėdama sušvelninti savo netaktą, greitai pridūrė: — 
Tada jūs man dar mielesnis. 

Taip gyvai šnekučiuodamiesi, jiedu ritmingai šliuožė le- 
du — susikibę rankomis, greta vienas kito, — ir vis labiau to- 
lo nuo kranto. 

Jie abu buvo geri čiuožėjai, o kai prisitaikė vienas prie ki- 
to ir nebeturėjo galvoti apie kojas, ėmė mėgautis greičiu ir 
nesvarumo jausmu. 

— Šią žiemą, — pasakojo Štefani, — mačiau Hartlebeno 
„Užgavėnes“. Nuostabu! Mama nenorėjo leisti, bet tą kartą 
brolis mane palaikė. Dar gerokai pasigerinau tėveliui, kol jis 
sutiko. Deja, spektaklis buvo labai liūdnas, ir aš labai ver- 
kiau. Bet turbūt įdomu patirti ką nors tikrai liūdno, ar ne? 

— Tiesą sakant, man mieliau geri ir linksmi dalykai, liūd- 
nų ir blogų ir taip pilna. 

— Tai todel, kad jūs vyras. Vyrams vis kas nors nutinka. 
O mes, moterys... 

Mergina žvelgė į jį labai rimtai, ir jos švelnus veidas at- 
rodė vaikiškas. 

— Mes tik vegetuojame diena po dienos. Jei mums pa- 
tinka vyras — privalome to neparodyri. Jei norime skaityti 
knygą, tai mums uždrausta. Taip visada. — Štefani suraukė 
kaktą ir pacitavo: 

— „Tai ne jaunoms mergaitėms... To tau visai nereikia ži- 
noti... Kaip tu gali klausinėti tokių dalykų!“ 

— Kai gerai pagalvoji, — tragiška, — pajuokavo Justas ir 
tuoj pamanė, kad į tokią merginą reikia žiūrėti rimtai. 

— Ak, jei tik tiek būtų! Tai menkniekis! Iš mūsų reika- 
laujama eiti per pasaulį užrištomis akimis ir ausimis. Paskui 
turime tekėti už vyro, kuris patinka tėvams. O tada priva- 
lome paklusti jam iki gyvenimo galo. Argi tai teisinga? 

— Manau, kad jums, mieloji panele, toks likimas negre- 
sia, — patikino jis. 

— Tikrai? 

— Tikrai! Jūs ne iš tų, kurias galima stumdyri ir privers- 
ti tylėti. 

— Jums tai nepatinka? 

Justas giliai įkvėpė. 

— Mane jūs labai žavite, — nuoširdžiai pasakė jis, — ir aš 
pirmąkart gyvenime gailiuosi, kad... 

Justas Veigandas užsikirto ir susivokė per toli nuėjęs. Šte- 
fani tuojau paklausė: 

— Ko jūs gailitės? 

— Kad nesu turtingas, — ištarė jis ir, nelaukdamas atsa- 
ko į savo prisipažinimą, greitai pasiūlė: — Pamėginkime su- 
šokti valsą! 

Juodu kaip tik priartėjo prie rylininko. Šis stovėjo ant le- 
do, šildėsi trepsėdamas kojomis ir grojo Paulio Linkės valsą. 

— O, taip! — entuziastingai sušuko Štefani. 

Justas apglėbė merginą ir ėmė skaičiuoti: 

— Viens, du, trys... viens, du, trys... 

O tada jie nuskriejo valso ritmu, pamiršę viską, kas juos 
skyrė ir kankino, džiaugdamiesi tik jaunyste ir buvimu 
drauge. 


Arnoldas Šėras turėjo šūktelėti kelis kartus, kol Štefani 
fon Štuken ir Justas Veigandas pastebėjo, kad jis modamas 
juos kviečia. Juodu su Lisbete fon Panvic stovėjo jau netoli 
kranto. 

— Bijau, kad turime sugrįžti, — apgailestaudamas pasakė 
Justas Veigandas. 

Štefani, lengva ir grakšti kaip snaigė, glustelėjo prie jo. 

— Taip greitai? — paklausė ji ir šypsodamasi pažvelgė į 
Justą. Jos akyse žaižaravo auksinės kibirkštėlės. Paskui, kai 
sukdamasi ji pati išvydo krantą, sušuko: 

— O, jūs teisus, pone Veigandai. Štai ateina mano bro- 
lis, jis atvažiavo mūsų. 


102 


Štefani išsivadavo iš jo glėbio, padavė jam kariąją ranką — 
antroje ji laikė savo mažą movą, — ir taip susikibę jie nučiuo- 
žė pakrantėje stovinčios poros link. Iš šlaito pusės prie jos 
kaip tik priėjo Egonas fon Štukenas. 

Nors elegantiška Imperatorienės Aleksandros pulko kari- 
ninko uniforma, kuria jis dabar vilkėjo, jį labai pakeitė ir su- 
teikė jam vyriško šaunumo, Justas Veigandas tuojau atpaži- 
no tą jaunąjį poną, kuris krito jam į akį pereitą naktį. Tai 
jis buvo su savo miela, jaunute palydove kavinėje ir taip ne- 
patiko Klementinai Hergert. 

Egonui fon Štukenui anas trumpas susitikimas Greifo ka- 
vinėje, atrodo, nebuvo padaręs jokio įspūdžio. Gali būti, kad 
jis net nematė Justo Veigando. Kad ir kaip ten būtų, jo veide 
nieko neatsispindėjo. Justui tai patiko: šitaip jie išvengė kai 
kurių keblumų. 

Egonas fon Štukenas pasisveikino su seserimi, su jos drau- 
ge, paskui su Arnoldu Šėru, kuris supažindino jį su savo ko- 
lega. 

Egonas fon Štukenas paėmė seserį už rankos, padėjo įkop- 
ti į šlaitą. 

— Tikiuosi, gerai pasilinksminai, mažyle, — žvaliai pasakė 
jis. — Man labai gaila, kad turiu nutraukti jūsų subuvimą. 

Lisbetė fon Panvic stengėsi juodu pasivyti. 

— O ne, nedaryk to, Egonai, — apgailestaudama kalbėjo 
ji. — Labai gaila, kad negalėjai su mumis pačiuožinėti. 

Mergina žvelgė į jį ilgesingomis akimis. Karininkas žvilg- 
telėjo į ją per petį. 

— Deja, turėjau šiokių tokių reikalų. 

Štefani sustojo. 

— Ber dabar tu čia, Egonai, ir galėtum prisidėti prie mū- 
sų, — atėjo ji savo draugei į pagalbą. — Ponas Šėras mielai 
paskolintų tau savo pačiūžas, ar ne? Jis, vargšelis, jau visai iš- 
sikvepė! 


103 


Arnoldas Šėras iš tikrųjų dar negalėjo argauti kvapo ir 
tuojau pareiškė mielai suteiksiąs tokią paslaugą. 

Tačiau Egonas fon Štukenas atsisakė. 

— Aš labai apgailestauju. Man griežtai įsakyta parvežti abi 
damas namo. Karieta laukia prie Didžiosios žvaigždės. Ar ga- 
lėčiau kiek pavežėti ir abu ponus? 

— Jūs labai malonus, bet mes neskubame, — greitai atsakė 
Justas Veigandas, — ar ne, Arnoldai? 

Arnoldas Šėras susiraukė. 

— Taip, tikrai, — atsakė jis, bet kai kiti paėjėjo tolyn, jis 
sušnypštė draugui: — Kodel tu taip pasakei? 

Justas Veigandas šyptelėjo. 

— Na, man rodos, mes dar turime kai ką aptarti, kaip 
manai? 

Arnoldas Šėras piktai dėbrelėjo į jį ir nuskubėjo pirmyn, 
norėdamas prisigretinti prie Štefani iš dešinės. Bet jam ne- 
pavyko: Egonas fon Štukenas nesileido nustumiamas ir pats 
padėjo seseriai pasikeisti batelius. Justas Veigandas ėmėsi Lis- 
betės fon Panvic. Jis gerai nežinojo, džiaugtis ar liūdėti, kad 
taip išėjo. Žinoma, jis būtų galėjęs dar valandėlę pasėdėti ša- 
lia. Štefani, antra vertus, per tą trumpą, su ja praleistą valan- 
dėlę, tapo jam tokia artima, kad net tas įprastas galantiško 
kavalieriaus patarnavimas jam būtų buvęs kankinantis. 

Justui labai norėjosi sužinoti, ką dabar galvoja Štefani, bet 
ji nerūpestingai plepėjo su broliu. Tik atsisveikindama mer- 
gina vėl pakalbino jį. 

— Iki pasimatymo, pone Veigandai! — Štefani padavė jam 
ranką. — Mama rengia priėmimus kiekvieną ketvirtadienį, ji 
tikrai džiaugtųsi, galėdama jus netrukus pamatyti. 

Ji pasakė tai šypsodamasi, abejingu balsu, bet Justui pa- 
sirodė, kad jos plačiai atmerktos, aukso grūdeliais žibančios 
akys bylojo kažką daugiau. 

— Tai būtų man didelė garbė, maloningoji panele, — at- 
sakė jis Ir mandagiai nusilenkė. 

Štefani paleido jo ranką. 

— Jūs, Arnoldai, žinoma, irgi esate kviečiamas. 

— Mums taip pat būtų didelė garbė, — pridūrė Egonas 
fon Štukenas; padavė seseriai vieną, Lisbetei fon Panvic antrą 
ranką ir nusivedė jas keliuku. 


Tik po keleto dienų Justui Veigandui pasitaikė proga pa- 
kalbėti apie mažąją Zentą su profesoriumi Hiubneriu, savo 
mokslinio darbo vadovu ir kūdikių skyriaus vedėju. 

Profesorius buvo gyvo būdo ir labai dalykiškas. Studen- 
tai mylėjo jį ir žavėjosi juo, nes net pačias sunkiausias teorijas 
jis sugebėdavo suprantamai paaiškinti. Kolegos gerbė jį už 
nuodugnius mokslinius tyrimus, bet dėl jų profesorius vis 
giliau klimpo į mokslines diskusijas. Jį nuolat supdavo stu- 
dentai, laisvieji klausytojai, asistentai, pagalbos ieškančios 
motinos. Jei jis nebūdavo paskyręs tikslaus laiko, prie jo pra- 
simušti būdavo tiesiog neįmanoma. 

Ir vis dėlto Justas Veigandas sugebėjo tai padaryti, nes 
jam labai reikėjo. Baimė ateiti vieną kartą į kūdikių skyrių 
ir nerasti čia Zentos, suteikė jam įžūlumo — šiaip jau tai jam 
buvo visai nebūdinga. 

Justas pamatė profesorių dumiantį visos savo svitos prie- 
kyje ilgu trečiojo aukšto koridoriumi ir pastojo jam kelią. 

— Pone profesoriau, prašau valandėlę... 

Pirmasis asistentas norėjo ranka nustumti jį į šoną, bet 
Justas Veigandas nepasidavė ir nepajudėjo iš vietos. Visa ei- 
sena sustojo, ir profesorius Hiubneris pastebėjo savo dokto- 
rantą. 

— Ak, Veigandas, — tarė jis, pilkomis gudriomis akutė- 
mis žvelgdamas per storus pensnė stiklus. — Kas atsitiko? Ko 
jums reikia? 

— Nejaugi nematote, kad ponas profesorius užsiėmęs? — 
įsiterpė asistentas. 

Justas Veigandas, pajutęs visuotiną nepritarimą, sudvejo- 
jo, ar teisinga buvo taip brautis; tikriausiai būtų buvę geriau 
nelįsti. 

— Aš tik... prašom man atleisti, — sumikčiojo Justas. 

Profesorius jau norėjo bėgti toliau, palikęs jį čia stovėti. 
Tačiau staiga sulėtino žingsnį: 

— A, taip, Veigandas, — profesorius pabrėžė jo pavardę, 
tarsi jam tik dabar būtų paaiškėję, kas prieš jį stovi. — Ge- 
rai, kad pasirodėte. Aš ir šiaip jau norėjau su jumis pasikal- 
bėti. Palaukite manęs laboratorijoje. 

Laboratorijoje, pilnoje tiglių, buteliukų, kolbų ir Bunze- 
no degiklių, Justas laukė gerą pusvalandį, taigi turėjo pakan- 
kamai laiko apmąstyti kiekvieną žodį. Galiausiai kaip visa- 
da audringai įgriuvo profesorius Hiubneris. 

Profesorius tuojau perėmė pokalbio iniciatyvą, ir visi Jus- 
to Veigando sugalvoti paaiškinimai nuėjo perniek. 

— Norite pasikalbėti dėl savo dukters? Galiu jus pacikinti, 
kad nuodugniai ją apžiūrėjau — ji visiškai sveika. Galite nors 
ir šiandien pasiimti ją namo. 

— Kaip tik to aš ir nenorėčiau, — pasakė Justas Veigandas. 

Profesorius atkišo į priekį smakrą su rūpestingai apkarpy- 
ta balta barzdele. 

— Kaip turėčiau tai suprasti? Ar motina serga? Tokiu at- 
veju kūdikis turi būti kitame skyriuje. Ji jokiu būdu ne mūsų 
pacientė. 

— Aš pamaniau... — sunkiai išstenėjo Justas Veigandas, — 
aš tikėjausi... Tai būtų vienintelė galimybė klinikos sąlygo- 
mis išstudijuoti sveiko vaiko vystymąsi. 

— Norite savo nuosavą dukrą padaryti bandomuoju 
triušiu? 

— Ji ne mano... Aš visai ne tėvas. 

Profesorius Hiubneris atsisėdo ant pintos kėdės, užsikėlė 
koją ant kojos, nusiėmė nuo nosies pensnė ir pasitrynė akis. 

— Taigi... papasakokite. 

Justas Veigandas papasakojo visą tiesą ir išsikalbėjęs pa- 
juto palengvėjimą. 

— Hm, suprantu, — tarė profesorius, kai jis baigė, — tarp 
jūsų ir kūdikio egzistuoja ne giminystės, o stiprus emocinis 
ryšys. 

— Taip, tai tiesa. , 

Profesorius Hiubneris ėmė sukti pensnė ant juodos šilki- 
nės virvutės. 

— Tik nemanykite, Veigandai, kad aš nieko nesuprantu. 
Jūs turbūt laikote mane senu, bejausmiu, patyrusiu specia- 
listu, bet aš visada kenčiu, kai pagydyrą, gal net iš mirties na- 
gų išpleštą vaiką reikia grąžinti į tą aplinką, kurioje jis susir- 
go. Kai buvau tokio amžiaus kaip jūs, vos nepalūžau dėl to. 
O dabar aš žinau, kad gydytojo paskirtis gydyti sergančius, 
o ne keisti savo pacientų gyvenimo sąlygas. 

— Aš tai žinau. 

Profesorius Hiubneris šyptelėjo. 

— Tikrai žinote? Tai lengva pasakyti. Bet kai viską pati- 
ri pats... Aš dar ir dabar dėl to kenčiu, nors tai dabar mane 
nebe taip smarkiai jaudina. Aš kaip tas senas aktorius, kuris 
net ir šimtąjį kartą vaidindamas karalių Lyrą lieja beveik tik- 
ras ašaras. 

— Galbūt, — atsiliepė Justas Veigandas, — ir nereikia su 
tuo apsiprasti. Gal mes turime kovoti už darbininkų ir ypač 
vaikų sveikesnes gyvenimo sąlygas. Juk mes žinome, kaip žu- 
do drėgni, sausakimši butai, tamsūs kiemai ir skurdus mais- 
tas... Mes tai žinome ir kaip tik dėl savo žinojimo esame at- 
sakingi. 

— Nervirtinsiu, kad jūs klystate, ir neatkalbinėsiu jūsų 
nuo kovos, kurią laikote teisinga. Bet vieną dalyką jūs pri- 
valote aiškiai žinoti: jei pradėsite šią kovą, turėsite atsisaky- 
ti gydytojo profesijos. Mūsų profesija reikalauja visiško at- 
sidavimo, to paties reikia ir kovojant su socialine neteisybe. 
Jūs turite apsispręsti, Veigandai. 

Justas Veigandas prikando apatinę lūpą, susimąstė, ieško- 
jo žodžių, profesorius Hiubneris jo neskubino. 

— Aš manau, — pagaliau ištarė jaunasis medikas, — kad 
mokslininkas visuomenės pažangai gali duoti daugiau negu 
revoliucionierius. 

— Taip, tai labai gera mintis, — profesorius Hiubneris at- 
sistojo, — bet ji tik tada bus veiksminga, jei jūs taip ir gy- 
vensite. 

— Esu tam pasiryžęs. 

— Labai gerai. Tokiu atveju nugabenkite kūdikį ten, kur 
jam ir dera būti — pas jo motiną, o jei nenori juo rūpintis — 
į vaikų namus. 

Jis pasisuko į duris, tarsi būtų tą reikalą baigęs. 

— Aš negaliu to padaryti, — paprieštaravo Justas Veigan- 
das. — Ar žinote, kiek pamestinukų namuose miršta vaikų? 
Trejų metukų nesulaukia nė penkiasdešimt procentų. Nega- 
liu atiduoti Zentos mirčiai. Kam tada būčiau jai padėjęs at- 
eiti į šį pasaulį? 

— Kol jūs taip traktuosite medicinos problemas, nieka- 
dos netapsite geru gydytoju, — griežtai pareiškė profesorius 
Hiubnerius. 

— O jei traktuočiau kitaip, — atrėmė Justas Veigandas, — 
būčiau blogas žmogus. 

Jau nutvėręs durų rankeną, profesorius atsigręžė. Abu vy- 
rai gręžė vienas kitą žvilgsniais, ir, kad ir kaip gerbė profe- 
sorių, Justas Veigandas nė nemanė nuleisti akių. 

— O kiek laiko, jūsų manymu, kūdikis turi būti ligoni- 
nėje? — galiausiai paklausė profesorius Hiubneris. 

— Kol surasiu jam tinkamą vietą. 

— Aš jums leidžiu, — šiurkščiai pasakė profesorius ir už- 
trenkė laboratorijos duris. Justas Veigandas su palengvėjimu 
atsikvėpė. 

Tačiau mažosios globotinės prieglaudos paieškas Justas 
turėjo laikinai atidėti, nes įvyko tai, ko jis visai nebuvo nu- 
matęs — mažoji Ženta susirgo. 

Profesorius Hiubneris nustatė diagnozę: infekcinis gleivi- 
nės uždegimas. Susirgo ne tik Zenta — vienu metu susirgo 
daugiau negu pusė visų skyriaus kūdikių. 

Profesorius Hiubneris pašėlo. Jis suorganizavo labai rimtą 
tyrimą, per kurį buvo nustatyta, kad susirgo viena iš jaunųjų 
seselių. Ji tikriausiai ir apkrėtė vaikus. Tačiau seselė nenusipel- 
nė priekaištų. Pajutusi pirmuosius ligos požymius, ji buvo pa- 
kankamai sąmoninga ir neatėjo į darbą. Matyt, dar nepasireiš- 
kus išoriniais požymiais liga jau buvo užkrečiama — štai tokią 
išvadą po visų įvykių padarė profesorius Hiubneris. Jis palie- 
pė, kad niekas — nei seselės, nei gydytojai, nei tėvai, — nejei- 
tų į naujagimių skyrių be marlinės kaukės. 

Profesoriaus autoriteto ligoninėje pakako, kad tas nuro- 
dymas būtų vykdomas, nors kai kurie tėvai bandė protestuo- 
ti, keli studentai iš to šaipėsi ir tik nedaugelis suvokė, kad tai 
būtina. 

Tačiau susirgusiems vaikams ši priemonė nepadėjo, atsar- 
gumo buvo griebtasi per vėlai. Jie karščiavo, jų oda buvo pa- 
raudusi ir įkaitusi, jie nenorėjo valgyti ir net nebeturėjo jė- 
gų rėkti. 

Justas Veigandas nesitraukė nuo mažosios Zentos lovos. Jis 
nesuko sau galvos dėl to, kaip ateityje reiks įveikti tokias in- 
fekcijas, jį domino tik šiandiena. Justas jautėsi esąs atsakingas 
už kūdikio gyvybę ir kovojo už ją įprastinėmis priemonėmis. 
Jis vertė mergytę prakaituoti, dėjo šaltus ir šiltus kompresus, 
tvarstė kojeles. Ir visą laiką kalbino Zentą, stengėsi perduoti 
jai savo meilę, jėgą ir sveikatą. 

Praėjus dienai po ligos protrūkio mirė pirmas kūdikis, ki- 
tą dieną į patologijos skyrių buvo išvežti dar keturi bejausmiai 
kūneliai, o studentai ten jau buvo pasiruošę preparuoti, pjaus- 
tyti ir tirti kiekvieną jų organą, kiekvieną raumenų skaidulą. 

Zenta dar buvo gyva. Tačiau gulėjo viskam abejinga, už- 
simerkusi. Įkritęs veidelis pamėlo, ir, nors mergytė badavo 
neilgai, jos kūnelis baisiai sulyso. 

Vėlai vakare į skyrių dar kartą užėjo profesorius Hiubne- 
ris. Jis buvo vienas. Žingsniavo nuo lovelės prie lovelės, da- 
vė nurodymus. Į mažąją Zentą tik žvilgrelėjo, bet paskui su- 
stojo prie jos lovelės. Profesorius savo mokiniui ant peties 
uždėjo ranką. 

— Daugiau nieko negalime padaryti, Veigandai, man la- 
bai gaila. 

— Bet turi būti koks nors išsigelbėjimas! 

— Nieko nėra, — profesorius Hiubneris atitraukė ran- 
ką. — Gal ateis tokia diena, kai ir kūdikius pagydysime nuo 
tokios infekcijos, bet kol kas... 

— Aš nepasiduosiu, — prislėgtu balsu atkakliai tvirtino 
Justas Veigandas. 

— Ar tik neįsivaizduojate galįs padaryti stebuklą? Nesi- 
kraustykite iš proto, Veigandai. Aš pažįstu požymius, pasi- 
kliaukite manim. Jokios vilties. 

— Negaliu tuo patikėti. 

Profesorius Hiubneris nusiėmė pensnė ir perbraukė ran- 
ka pavargusias akis. 

— O kodėl ne? 

— Žmogus turi turėti apsauginių medžiagų prieš tokias 
infekcijas. 

— Taip, jų yra, bet, matyt, ne pirmaisiais mėnesiais po 
gimimo. Tuo laikotarpiu žmogaus gyvybė dar nesubrendu- 
si ir labai silpna. 

— Bet Zenta tokia stipri, — paprieštaravo Justas Veigan- 
das, — ji nori gyventi. Antraip ji jau būtų mirusi gimdoma. 

— Visa tai, mielas drauge, — pasakė nusikamavęs profeso- 
rius Hiubneris, — tokios nemokslinės, beveik mistinės mintys, 
kad geriau būčiau visai jų negirdėjęs. 

— Tik pasakiau, ką galvoju... 

— Ne, Veigandai, jūs negalvojate, jūs jaučiate, o mes ne- 

Justas nutilo. Jis dar būtų galėjęs kai ką pasakyti, bet su- 
vokė, kad yra dalykų, del kurių jo ir profesoriaus nuomonės 
niekados nesutaps. 

— Man labai gaila, kad negaliu jums padėti, — kalbėjo 
profesorius, — bet patikėkite manim: aš iš visos širdies lin- 
kiu, kad jums netektų skaudžiai nusivilti. 

— Dėkoju, — pasakė Justas. 

Justas Veigandas nežinojo, ar profesorius pasakė tai rim- 
tai, ar jis iš tiesų norėjo, kad žiaurūs gyvenimo faktai paža- 
dintų jį iš sapno. 

Bet apie tai jis nenorėjo galvoti. Justas pamiršo profeso- 
rių, vos tik tas išėjo. Visas savo proto ir širdies galias jis nu- 
kreipė į sergantį kūdikį. 

— Neklausyk, ką sako profesorius, — kalbėjo Justas mer- 
gaitei, — jis protingas, bet ne visažinis. Juk tokia mergaitė kaip 
tu tikrai susidoros su ta juokinga liga, ar ne taip, meilute? 

Zentos veidelis dar labiau pamėlo, ji buvo išsižiojusi, al- 
suodama švogždė. 

Justas Veigandas paėmė ją ant rankų. Jis net sau bijojo 
prisipažinti, kaip nerimauja. Atrodė, mergaitė tuojau ims 
dusti. Maryt, išburko nosies gleivinė, kvėpavimo takai užsi- 
kimšo ir nepraleidžia oro. Mergaitė beveik negalėjo kvėpuoti, 
nepajėgė čiulpti, neteko jėgų ir noro gyventi. 

Justas paguldė ją ant pilvuko, ir mergaitės veidelis nukrito 
ant plokščios pagalvėlės. 

— Nedarykite taip, — pasakė prabėgdama vyresnioji seselė 
Klara, — ji uždus. 

Justas Veigandas visai nesiklausė. Jis įtemptai stebėjo kū- 
dikį, kuris dabar kilstelėjo galvelę, pasuko ją į šoną ir vėl pa- 
dėjo ant pagalvės, bet burnytė ir noselė buvo neuždengtos. 

Justas tikėjosi, kad taip gulint jai bent kiek palengvės, 
kalbino ją tyliu, raminančiu ir padrąsinančiu balsu. 

Skyriuje degė tik naktinė lemputė. Pirmyn ir atgal šmėkš- 
čiojo seselės. Sergantys vaikai net nebeverkė. 

Justas Veigandas buvo pasiryžęs budėti. Tačiau nemigos 
naktys jį įveikė. Nė pats nepastebėjo, kaip pradėjo snausti. 
Kai jis pašoko, suprato, kad buvo užmigęs, tik nežinojo ar 
ilgam. Tebebuvo naktis. 

Kūdikis tebegulėjo veidelį pakreipęs į šoną ir visai neju- 
dėjo. Akimirką jis su siaubu pagalvojo, kad jau viskas. 

Bet paskui Justas pamatė, kad veidelio spalva kiek svei- 
kesnė. Jis pasilenkė prie mažylės. Ant pagalvės buvo ištekė- 
jusios žalsvos gleivės, kvėpavimo takai prasivalė. 

Vyresnioji seselė Klara į jo džiaugsmą pažiūrėjo skeptiš- 
kai. Ji paruošė jam buteliuką, pervilko pagalvę, o iš viršaus 
dar uždėjo vystyklą išskyroms sugerti. 

Zenta kelis kartus išstūmė žinduką, bet kai Justas jos lū- 
peles sudrėkino skiestu pienu, ji ėmė čiulpti ir, tiesa, sunkiai, 
bet ištuštino pusę buteliuko. 

Jis nusprendė, kad pakaks. 

— Bravo, Zenta, — pagyrė, — krizė praėjo, tu pasveiksi! 

Justas atsigręžė į vyresniąją seserį; jo skruostai buvo įkri- 
tę, po tamsiai mėlynomis akimis — nuovargio šešėliai. 

— Ji įveikė krizę! — švyrėdamas kartojo jis. 

— Džiaugiuosi dėl jūsų, pone kandidate, — nuoširdžiai pa- 
sakė seselė. — Jūs tikrai vertas, kad jūsų dukrelė išgyventų. 

— Ji gyvens, ji gyvens! — tvirtino Veigandas. 

Ir jis buvo teisus. Kitą rytą mergaitei nukrito karštis, ir, 
nors noselė vis tekėjo, atsirado apetitas; po poros dienų ji at- 
gavo savo svotį. 

Profesorius Hiubneris apsimetė, kad jam tai nepadarė di- 
delio įspūdžio. 

— Atsitiktinumas, — pasakė jis, — galbūt jos ypač stiprus 
organizmas. 

— Aš visai nemanau, kad ją išgelbėjau, — aiškino Justas 
Veigandas, — aš tik žinojau... — jis pasitaisė, — aš tikėjausi, 
kad ji ištvers. 

— Taip, jūs ir jūsų vunderkindas, — pasišaipė profesorius. 

Justas nieko nebesakė. Jis žinojo, kad už daug ką turi būti 
dėkingas profesoriui Hiubneriui ir kad ateityje dar daug kas 
nuo jo priklausys. Justas patenkintas tylėjo. 


Dabar nebebuvo nei kalbos, kad mažoji Zenta greitai 
netektų vietos ligoninėje. Justas Veigandas vėl galėjo sėsti 
prie savo knygų, tačiau neįstengė visai nesirūpinti vaiko at- 
eitimi. Tačiau dabar jis nusprendė susikaupti artimiausiam 
tikslui — disertacijai. Ją užbaigęs rimtai ketino griebtis ki- 
tų savo problemų. 

iuo momentu Justas Veigandas tikrai negalėjo užsiimti 
asmeniniais reikalais. Dėl Zentos ligos disertacija nusistūmė 
į antrą planą. Be to, jis turėjo parašyti ne tik savąją, bet ir 
Arnoldo Šėro disertaciją. Artimiausias disertacijų gynimas, į 
kurį norėjo patekti abu jaunuoliai, buvo numatytas balan- 
džio pabaigoje, vadinasi, darbus reikėjo įveikti vėliausiai va- 
sario gale. 

Justas Veigandas sėdėjo prie rašomojo stalo, kai į kambarį 
įgriuvo Arnoldas Šėras — kaip visada, nepranešęs, nes našlės 
Gebern namus jis pažinojo ne blogiau kaip įnamiai. 

— Pagaliau nutvėriau tave, seni! — sušuko jis ir abiem 
rankom ėmė sagstytis apsiaustą su pelerina. 

— Nagi, pasakok, kur buvai dingęs visą tą laiką? 

Justas Veigandas padėjo plunksnakotį ir atsisuko: 

— Tu juk žinai, kas atsitiko kūdikių skyriuje. 

— Na taip. Bet tu dar nepriimtas. Tai ką, tu... 

Tik dabar jam atėjo į galvą mintis Justo Veigando din- 
gimą susieti su mažąja Zenta, apie kurią draugas buvo jam 
pasakojęs. 

— Ak taip, — tarė Arnoldas, — buvau visai pamiršęs. Ar 
tu vis dar rūpiniesi tuo kirminėliu? 

— Taip, — atsakė Justas Veigandas, — ir ateityje rūpin- 
siuos. 

Į tai Arnoldas Šėras nieko neatsakė. Jis švystelėjo apsiaustą 
ant lovos ir atsidrėbė išklerusiame krėsle. 

— Tau, žinoma, tai atrodo baisiai neprotinga? — paklausė 
Justas Veigandas. 

Arnoldas Šėras pakėlė ir nuleido savo apvalainus pečius. 

— Nemanau, kad galiu apie viską spręsti, todėl net neban- 
dysiu. Aš visada sakau: kiekvienas savaip kraustosi iš proto. 

Justas Veigandas atitraukė kėdę ir užsikėlė koją ant kojos. 

— Apskritai aš džiaugiuosi, kad atėjai. Mat būčiau turė- 
jęs tavęs ieškoti. Reikia kai ką aptarti iš tavo disertacijos. 

— Ir vėl? — pasibaisėjo Arnoldas Šėras. — Maniau, jau vis- 
kas. Kam aš tada tave įpareigojau? 

— Kad ją rašyčiau. Bet tu bent jau turi žinoti, apie ką ji... 

Arnoldas Šėras uždėjo savo putlią, išpuoselėtą ranką drau- 
gui ant kelio. 

— Aš ją vėliau perskaitysiu. 

— To nepakaks. Privalai taip tiksliai viską žinoti tarsi pats 
būtum rašęs. 

— Taip taip, tu, žinoma, teisus. Turėsi išdėstyti man vis- 
ką iki smulkmenų. Bet tik jau ne šiandien. Mūsų laukia kai 
kas malonesnio. Ar žinai, kokia šiandien diena? 

Justas net nesistengė galvoti. 

— Neturiu supratimo, — atsakė. 

— Šiandien ketvirtadienis, — pabrėžė Arnoldas Šėras. 

Justą Veigandą pervėrė prisiminimas; jis pats pastebėjo, 
kad ima rausti. 

Arnoldas Šėras stebėjo draugą neatitraukdamas akių. 

— Žinojau, kad negalėsi taip greitai pamiršti mažosios 
Štefani, — nusijuokė jis. 

— Aš ir nežadėjau. 

— Na, nereikia taip jaudints, aš tik norėjau pasakyti, kad 
tau, lygiai kaip ir man, bus malonu dalyvauti ponios mamos 
rengiamame priėmime. Nagi prisipažink! 

Justas Veigandas jau susivaldė ir papurtė galvą. 

— Labai gaila, drauguži, bet manau, kad tai tik laiko švais- 
tymas. 

— Mar neketini prašyti bankininko fon Štuken dukters 
rankos? Justai, bet juk tai ne priežastis visai nutraukti ryšius 
su šitais žmonėmis. 

— Tai tiesa. Bet taip pat neturiu jokio noro tupėti prieš 
tuos dabitas kaip šunelis. 

— Na gerai, o ar tau visai nerūpi pasimatyti su Štefani? 

— Rūpi, — prisipažino Justas Veigandas, — bet negali da- 
ryti visko, kas patinka, sutinki? Gal tavęs likimas dar nepa- 
mokė, o man tai įėję į kraują. 

Arnoldas Šėras atsistojo ir tylėdamas ėmė žingsniuoti po 
kambarėlį — tarp stalo, komodos ir spintos. Paskui prabilo 
visai kitu balsu: 

— Justai, — švelniai ištarė jis, — o jei aš tavęs prašau... 

— Arnoldai, visai nesuprantu tavęs! Kas tau iš to, jei nu- 
sitempsi mane pas Štukenus. 

— Daugiau, nei manai, — nenoromis prisipažino jis. — Aš 
buvau ten praeitą ketvirtadienį. Vienas. Ne todėl, kad neno- 
rėjau vestis tavęs, o tiesiog taip susiklostė. Štefani man aiš- 
kiai davė suprasti, kaip jai svarbu, kad atsivesčiau tave. 

— Tuo blogiau, — atkirto Justas Veigandas. 

Tik rakštis jau buvo įstrigusi, ir jam nepavyko ištraukti 
jos iš savo širdies. Justui staiga ėmė rodytis, kad jis dažnai 
galvojo apie Štefani fon Štuken ir net ilgėjosi jos... 

Arnoldas Šėras teisingai suprato jo veido išraišką. 

— Na, pirmyn! Imkis darbo. Turi persirengti, ir nusiskus- 
ti būtų ne pro šalį. Pradėk. Aš tuo tarpu išjudinsiu tavo šei- 
mininkę ir parūpinsiu karšto vandens. 


Pono fon Štukeno „Privataus komercijos banko“ tarny- 
binės patalpos ir kontora buvo Kunigaikščių gatvėje, viena- 
me senųjų Berlyno namų, kurį dar prieš 1870-uosius sėk- 
mingai įsigijo bankininko tėvas, gelumbės pirklys Gustavas 

Štukenas. Jo tituluotas sūnus jau ne vieną kartą atnaujino na- 
mo vidų, bet kuklų ir garbingą fasadą paliko tokį, koks bu- 
vo. Jis teikė nepaprasto solidumo ne tik pastatui, bet ir 
bankui. 

Ponas fon Štukenas sąmoningai nepasidavė laiko dvasiai 
ir nepasistatė vilos Tyrgarteno kvartale. Jis su žmona ir 
dviem suaugusiais vaikais liko gyventi sename bute virš ban- 
ko. Žinoma, šitas kuklumas buvo kiek snobiškas, nes, be jo- 
kių abejonių, ponas fon Štukenas, kaip ir ber kuris kitas kles- 
tintis bankininkas, būtų galėjęs pasistatyti šiuolaikišką namą. 

Jo žmona Elvira, buvusi grafaitė Hachvic, pripažino gy- 
venimo miesto centre privalumus, tik abejojo, ar jos drau- 
gės pakankamai nuovokios, kad deramai įvertintų tokį disk- 
retišką puikavimąsi. 

Tarsi žaisdama šachmatais ponia Elvira savo šypsena, dy- 
giomis pastabomis ir pataikavimu pasiekė, kad jos vyras sau 
ir savo šeimai pastatydintų vasaros vilą Grunevalde. Ji labai 
didžiavosi naujuoju namu ir savo sėkme; ji net nenujautė, 
kad Karlas Frydrichas fon Štukenas tik dėl akių taip ilgai 
šiaušėsi. Jis žinojo, kad, įsigydamas žemę gerokai už miesto, 
kur sklypai buvo nebrangūs, puikiai investuoja kapitalą. Ban- 
kininkas rėmėsi tuo, kad didžiulis miestas plėsis į visas ke- 
turias pasaulio šalis ir per kokį dešimtmetį užims aplinkines, 
beveik neliestas žemes. 

Jau dveji metai, kaip Štukenai vasarą gyvendavo Grune- 
valde, o rudenį grįždavo į senąjį namą Kunigaikščių gatvė- 
je. Štai čia kiekvieną ketvirtadienį ponia Elvira fon Štuken 
priimdavo šeimos draugus, o kai iš pensionato grįžo Štefa- 
ni — ir daugiau ar mažiau rimtus pretendentus į dukters ran- 
ką ir kraitį. 

Arnoldas Šėras ir Justas Veigandas užkopė plačiais, į pri- 
vatų butą vedančiais laiptais ir paskambino. Duris atidarė au- 
galora mergina. Ji tūprelėdama pasveikino ponus ir pakvie- 
tė juos vidun. 

Justas Veigandas neturėjo savo vizitinės kortelės, todėl 
Arnoldas Šėras prirašė savojoje: „Su geru draugu“ ir padėjo 
ją ant tarnaitės atnešto sidabrinio padėklo. 

Mergina pradingo už sunkios, tamsiai raudono aksomo 
užuolaidos, tačiau labai greitai sugrįžo, pakėlė užuolaidą ir 
pakvietė ponus įeiti. 

Elvira fon Štuken buvo įsitaisiusi ant drožinėtos, sunkiu 
damastu aptrauktos sofos. Vienoje rankoje ji laikė taurelę port- 
veino, antroje — auksinį lornetą, kurį su auksine grandinėle 
nešiodavosi ant kaklo, o dabar, įėjus abiem vyrams, pakėlė prie 
akių, kad kruopščiai ir visai atvirai apžiūrėtų svečius. 

Justas Veigandas šitoje pompastiškai įrengto kambario 
erdvėje, tarp šitų aiškiai aukštą padėtį užimančių žmonių su 
savo vieninteliu, ganėtinai apsitrynusiu juodu kostiumu pa- 
sijuto gana nesmagiai. Jis staiga prarado nuovoką, kaip turi 
judėti ir kur žiūrėti. Atrodė, kad tuojau suklups, užkliuvęs 
už nuosavų kojų. Širdyje Justas keikė save, kad taip netikė- 
tai bjauriai sumišo, tačiau susivaldyti neįstengė. 

Jis net nepastebėjo, kaip Štefani su damai visai netinka- 
mu skubotumu šovė link jo. Tik pajutęs jos ranką ant savo- 
sios ir išgirdęs skambų balsą, suvokė, kad ji šalia. 

— Pone Veigandai, aš taip džiaugiuosi, kad jūs atėjote! 

Justas mielai būtų pasakęs ką nors sąmojinga, bet kad ir 
kaip stengėsi, galvoje buvo tuščia. 

— Aš taip pat džiaugiuosi, — teįstengė išspausti, ir tai bu- 
vo tiesa. 

Tuo tarpu Arnoldas Šėras, sveikindamasis ir linkčiodamas 
į visas puses nusiyrė iki ponios Elviros, kuri jau pastačiusi 
taurelę ir suglaudusi lornetą laukė, kol jis pavyzdingai pabu- 
čiuos jai ranką. 

Kadangi apie jį patį ji turėjo sau pakankamai informaci- 
jos, tai negaišo laiko tuščioms kalboms. 

— Pone Šėrai, kas tas draugas, kurį atsivedėte? Iš kur Šre- 
fani jį pažįsta? 

— Supažindinau juodu Tyrgartene. 

Ponia Elvira vėl prisidėjo lornetą, kad dar kartą kaip rei- 
kiant apžiūrėtų Justą Veigandą. O jis to visai nepastebėjo, jis 
matė tik Štefani. 

— Ar to reikėjo, pone Šėrai? — nepritariamai paklausė po- 
nia Elvira. 

— Mes kartu studijuojame, be to, jis mano draugas. La- 
bai išsilavinęs vyras. Bet kuris profesorius patvirtins, kad jo 
laukia didelė ateitis. 

— Ak, štai kaip! — Ji vėl pakėlė lornetą ir jau palankiau 
apžiūrinėjo Justą Veigandą. — Iš išvaizdos neatrodo, bet jei 
jūs sakote... 

Ponia fon Štuken vėl suglaudė lornetą — šį kartą visam 
laikui. 

— Ar jis nori tapti profesoriumi? — tyliai paklausė ji. 

— Dar šiais metais jis gins disertaciją ir vėliau atsidės vien 
moksliniam tiriamajam darbui. 

Poniai Elvirai tai padarė įspūdį. 

— O kiek jūsų draugui metų, pone Šėrai? — paklausė ji 
maloniai šypsodamasi. 

— Dvidešimt penkeri, maloningoji ponia. 

— Atrodo, tas jaunuolis vertas dėmesio, — tarė ponia El- 
vira ir paklausė jai iš kairės sėdintį poną: 

— Ką jūs apie tai manote, grafe? 

Grafas Hugas Donersbergas plonu ilgu smiliumi perbrau- 
kė per savo puikius raudonai rudus kaizerio Vilhelmo ūsus 
nuo nosies iki išorinio akies kampučio. 

— Turės praeiti mažiausiai dešimt metų, kol šitas... hm... 
jaunuolis iš kaimo pasieks savo tikslą, — pašaipiai pareiškė jis,- 
tačiau tuoj pat diplomatiškai, to buvo išmokęs dirbdamas 
antruoju pasiuntinybės patarėju užsienio reikalų ministerijo- 
je, pridūrė: — Tik prašom nepagalvoti, mieloji ponia, kad 
noriu tą jaunuolį apjuodinti. Priešingai, visada labai džiau- 
giuosi, kai pamatau jauną žmogų, turintį tą lemtingą garbės 

troškimo kibirkštį, be kurios nebūtų įmanomas joks progre- 
sas. Deja, deja, daugumai šios teigiamos ambicijos per grei- 
tai išgaruoja... 

— Remiatės patyrimu, grafe? — paklausė Arnoldas Šėras 
su tokiu pykčiu, koks jį retai teapimdavo. 

Grafas Donersbergas nesidavė išmušamas iš pusiausvyros: 

— Na na, mielasis drauge! — Jo apskritos šviesios akys 
žvelgė šaltai. — Juk mes nekalbame apie konkretų asmenį! 

— Ak, jūsų pastabos apie mano draugą buvo beasmenės? 

Ponia Elvira nutraukė šį grėsmingą pokalbį: 

— Pone Šėrai, supažindinkite mane pagaliau su savo drau- 
gu ir... pasirūpinkite tuo tarpu Štefani. 

— Savimi patenkintas vaikigalis, — sušnypštė grafas, kai 
Arnoldas Šėras klusniai pasišalino. 

— Nespręskite taip griežtai, grafe, — šypsodamasi subarė 
jį ponia Elvira. — Ponas Šėras labai mielas žmogus. Man ne- 
patinka tik vienintelis dalykas — kad po studijų jis privalo 
grįžti į Krefeldą. Galite įsivaizduoti — Krefeldas. To užten- 
ka, kad ryžtingai pasipriešinčiau jo ir Štefani vedyboms. 

— Mieloji ponia, apskritai išmeskite iš galvos mintis apie 
šiuos ryšius. Jūs žinote, kad aš... 

Grafas Donersbergas pasilenkė prie ponios rankos ir pri- 
spaudė lūpas prie jos pirštų. 

Ponia Elvira suvirpėjo iš malonumo, kai jo ūsų plauku- 
čiai pakuteno jos odą. 

— Taip, grafe, žinau, — skubiai patikino ji, — ir visiškai 
palaikau jus. Bet juk jūs pažįstate mano vyrą. 

Grafas Donersbergas paleido jos ranką, tiesus kaip žvakė 
atsisėdo į sofos kampą ir sukryžiavo rankas. 

i ik api jam nieko 


nereiškia geras vardas, — pareiškė jis. 
— Na, ne visai taip, — paprieštaravo ponia Elvira, — nes.. 
Ji nespėjo baigti sakinio, nes tuo momentu priėjo Šiefą- 
ni. Ji buvo įraudusi. 

— Mama, — prašneko mergina, vos atgaudama kvapą, — 
ar galiu tau pristatyti Justą Veigandą? Aš jau tau apie jį pa- 
sakojau. 

Ponia Elvira maloniai nusišypsojo. 

— Žinau, žinau, jūs Arnoldo Šėro draugas, ar ne? Prašom 
sėstis Čia prie mūsų, o tu, Štefani, pasirūpink kitais svečiais. 

— Bet, mama, aš... 

— Daryk, ką sakau. 

Ponia Elvira vis dar šypsojosi, bet jos balsas jau skambė- 
jo griežtai. 

Štefani neliko nieko kita, kaip palikti Justą Veigandą li- 
kimo valiai. Galėjai pastebėti, kaip ji to nenorėjo. Justas 
Veigandas atsakė į merginos žvilgsnį ir atsisuko į jos mo- 
tiną. 

Ponia Elvira tuojau supažindino jį su grafu Donersbergu. 

— Ar jūs taip pat iš Reino srities? — paklausė ji be užuo- 
lankų. 

— Ne, maloningoji ponia, iš Silezijos. Tiksliau tariant, iš 
Gerceno kaimo Silezijoje. 

— Aš iš karto supratau, kad jūs iš kaimo, — tarė grafas 
Donersbergas. 

— Tai visai nesunku, — šypsodamasis atsikirto Justas Vei- 
gandas, — pagaliau beveik pusė visų Berlyno gyventojų kilę 
iš kaimo, sakyčiau, sveikesnioji pusė. 

— O jūsų tėvas?.. — paklausė ponia Elvira. 

— Ne, nesakykite, leiskite man spėti! — sušuko grafas. 

Justas Veigandas nebuvo įpratęs kalbėti apie save, o tuo 
labiau būti tardomas apie asmeninį gyvenimą. Jis pasijuto nei 
šiaip, nei taip. 

— Ši mįslė per daug paprasta jūsų nuovokiam protui, gra- 
fe. Mano tėvas — mokytojas! 

Tuo tarpu Štefani fon Štuken nubėgo pas brolį, kuris sto- 
vėjo tarp dekoratyvinės spintos ir dygiosios palmės jaunų ka- 
rininkų būrelyje. Jau iš jų juoko galėjai suprasti, kad kalbos 

skirtos ne moteriškoms ausims. Kai priartėjo Štefani, pokal- 
bis iš karto nutrūko. 

Ji atmetė rudais, vos garbanotais plaukais apsuptą galvą 
ir pažvelgė į brolį. 

— Egonai, ar galiu valandėlę su tavim pasikalbėti... 

Egonas fon Štukenas didžiavosi savo mažąja seserimi ir 
paprastai būdavo jai labai paslaugus, bet draugų akivaizdoje 
staiga panoro pademonstruoti vyrišką kietumą. 

— Na, tai kas gi atsitiko? — globėjiškai paklausė. 

— Galiu tai pasakyti tik tau vienam. 

Ponai šypsojosi. 

Egonas fon Štukenas pamerkė jiems: 

— Trumpam atsiprašau. 

Jis leidosi nuvedamas į šoną. 

— Ar vėl turiu pasirūpinti tavo drauge Lisbete? — paklau- 
sė jis. 

— Fui, koks tu neišauklėtas! — Štefani treptelėjo koja. — 
Be to, Lisbetei visai nereikia tavęs! Pažvelk, ji puikiausiai 
linksminasi ir be tavęs! 

Egonas fon Štukenas žvilgtelėjo nurodyta kryptimi ir mu- 
zikos salone pamatė Lisbetę fon Panvic ir Arnoldą Šėrą, įsi- 
traukusius į pokalbį. 

— Na, tai kas tada? 

— Tu turi padėti Justui Veigandui! — pratrūko Šcefani. 

Jis kilstelėjo šviesius antakius. 

— Na Egonai, nejaugi neprisimeni? Tas jaunuolis Tyrgar- 
tene, tas studentas! Tu sakei, jis padarė tau gerą įspūdį. 

— Tikrai? Neprisimenu. 

Štefani giliai kvėpavo: ji turėjo valdytis ir atrodyti rami. 

— Mama nusiviliojo jį pas save, — paaiškino ji, — ir da- 
bar surengė jam griežtą apklausą — ji ir grafas Donersbergas. 
Tu privalai jį iš ten išvesti. 

— Ber kaip? Aš jo beveik nepažįstu. 

— Bet mamai to visai nereikia žinoti! Padaryk taip, tarsi 
jis būtų geras tavo draugas. Nusivesk jį. Manau, sugalvosi ko- 
kį pretekstą. 

— O jei jis nesupras? 

— Tai jis bus avigalvis ir nusipelnys būti paliktas likimo 
valiai. 

Egonas fon Štukenas primerkęs akis stebėjo Justą Vei- 
gandą. 

— Ar jis tau, sesut, labai rūpi? 

— Ne, visai ne, — atšovė ji, — man tik jo gaila! 

Brolis nusišypsojo jai. 

— Man regis, labai įpareigojanti užuojautos rūšis... Bet 
prašom, tu juk žinai, — jis dviem pirštais paplojo seseriai per 
"skruostą, — dėl tavęs aš padarysiu viską. 

— Aš lauksiu muzikos salone, — skubiai pasakė Štefani, — 
atvesk jį nepastebimai ten! 

— Pažiūrėsime, ką čia galima padaryti. 

Tiesus kaip styga jis nuėjo dideliais žingsniais. 

Štefani nedrįso lydėti jo žvilgsniu, kad dar labiau neat- 
kreiptų dėmesio. Ji skubiai grįžo į muzikos saloną, kurį nuo 
svetainės skyrė užuolaida. Štefani prisidėjo prie Lisbetės fon 
Panvic ir Arnoldo Šėro. 

Ji negalėjo matyti, kaip jos brolis žvaliai linktelėjo moti- 
nai ir grafui Donersbergui. 

— Atsiprašau, mama... Pardon, grafe... 

Jis padavė Justui Veigandui ranką ir nuoširdžiai ją pa- 
spaudė. 

— Tik dabar pastebėjau jus, mano mielasis. Man labai 
malonu... 

Justas Veigandas sutriko, bet tik akimirką. Paskui pašo- 
ko ir atsakė tuo pačiu: 

— Pagaliau! Jau bijojau, kad nesutiksiu jūsų! 

— Tikiuosi, neprieštarausi, mama, — pasakė Egonas fon 
Štukenas ir nusitempė Justą Veigandą su savim. 


122 


Kai jų jau niekas negalėjo girdėti, šypsodamasis pridūrė: 

— Pagrobimas pavyko! Jūs labai greit susigaudėte, pone 
Veigandai! Galėtumėte būti generalinio štabo karininku! 

— Ta mintis man dar nebuvo kilusi, bet aš jums dėko- 
ju. Tai tikrai buvo labai malonu. 

— Apie tai neverta kalbėti. Iš patyrimo žinau, kad mama 
sugeba užkurti tikrą pirtį, ypač jei kalbama apie jos numylė- 
tą dukterį. Norėčiau manyti, kad jūs turite rimtų ketinimų? 

Justas Veigandas pamanė, kad jam pasigirdo. Bet jis vėl 
greitai susivaldė ir tvirtu balsu atsakė: 

— Aš apskritai neturiu jokių ketinimų, pone leitenante. 
Man labai patinka jūsų sesuo. Bet aš dar ne vienerius metus 
negalėsiu galvoti apie vedybas. 

Egonas fon Štukenas tylėjo, ir Justas Veigandas jau pagal- 
vojo, kad gal nereikėjo taip tiesiai atsakyti. 

Bet tada leitenantas netikėtai pasakė: 

— Aš dėkoju jums, pone Veigandai, už atvirumą. Mano 
klausimas buvo kvailas. Bet šitas amžinas vedybų jomarkas 
taip viską sujaukė. 

— Aš suprantu. Ir jūsų rūpestį dėl Štefani taip pat. 

— Nepadarykite mano mažosios sesutės nelaiminga. 

— Tai aš jums pažadu. 

Kai brolis įvedė Justą Veigandą į muzikos saloną, Štefa- 
ni nušvito. Tačiau jos viltys ne visai išsipildė. Egonas fon 
Štukenas, rodos, visai pamiršo laukiančius draugus ir nepaisė 
jas raktiškų užuominų pasišalinti. Arnoldas Šėras taip pat ne- 
ketino niekur eiti; Lisbetė fon Panvic irgi liko čia. Taigi Šte- 
fani nepavyko pasikalbėti su Justu Veigandu dviese. 

- Bet ir visiems drauge šnekučiuotis buvo malonu, siūlomi 
gėrimai — puikūs. Pyragaičiai ir kitokie skanėstai atstojo Jus- 
tui Veigandui pietus. Jis vaišinosi nesivaržydamas, ir jo nuo- 
taika buvo puiki. 

Tada, lydima grafo Donersbergo, į muzikos saloną įšla- 
mėjo ponia Elvira. 

— Štefani, — priekaištingai tarė ji, — štai kur tu! Juk aš ta- 
vęs prašiau užimti kitus svečius! Egonai, tavęs laukia draugai! 

Ji valdingai įsikibo Justui Veigandui į ranką. 

— Beje, pone Veigandai, aš dar norėjau jus paklausti... 

Egonas fon Štukenas įsiterpė į jos žodžių srautą: 

— Mama, tu labai laiku atėjai. Štefani kaip tik ketino 
mums pagroti! 

Nieko negalėjo būti veiksmingiau. Šie žodžiai tiesiog pa- 
ralyžiavo ponios Elviros veiksmus. 

— Gera mintis, vaikeli, — nenoromis pagyrė ji ir suplo- 
jo rankomis, kad prasidėtų koncertas. 

Štefani paklusniai atsisėdo ant sukamosios kėdutės, atvožė 
Bechšteino gamybos rojalį ir pasirausė natose. Tada jos pirš- 
tai palietė klavišus. 

Štefani skambino Listo „Meilės sapną“. Ji grojo laisvai, 
jausmingai, nors ir ne virtuoziškai. Justui Veigandui, kuris 
nemokėjo groti jokiu instrumentu, tai padarė didelį įspūdį. 

Kai ji baigė, visi mandagiai paplojo. 

— Nuostabu, panele fon Štuken, — nuoširdžiai pasakė 
Justas Veigandas. 

Štefani nusijuokė. 

— Atrodo, jūs nelabai muzikalus, — pasierzino ji. 

— Pakankamai muzikalus, kad susižavėčiau jūsų grojimu. 

— Bet per mažai muzikalus, kad pastebėtumėt mano klai- 
das. Žiūrėkite, tai man geriau sekasi! 

Štefani iškėlė rankas, paskui nuleido jas ant klavišų ir ėmė 
groti kažkokį šokį tokiu pašėlusiu smagiu ritmu, kokio Jus- 
tas Veigandas dar nebuvo girdėjęs. 

— Tai pyragaičių eisena, — paaiškino ji, — irgi importuo- 
ta iš Valstijų. 

Tik darbar ponia Elvira pastebėjo, kas čia vyksta. 

— Štefani! — pasipiktinusi sušuko ji. — Kaip tu drįsti?! 

Šrefani nuleido rankas ir pusiau juokais, pusiau nusimi- 
nusi tarė: 

— Nepyk, mama, tai buvo tik pokštas. 

Netrukus svečiai ėmė skirstytis. 

Arnoldas Šėras sušnibždėjo draugui: 

— Kaip tau atrodo? Aš manau, mums jau metas. 

Justas Veigandas vos nepaklausė: „Jau?“, bet laiku susi- 
griebė. 

— Tu teisus, — tepasakė jis, — mums dar reikia padirbėti. 

Atsisveikindama Štefani pasakė: 

— Juk jūs vėl mus aplankysite, ar ne, pone Veigandai? — 
Ir tyliai pridūrė: — Ar mano mama labai jus nukamavo? 

— Dėl jūsų, mieloji panele, aš pasirengęs didesnėms kan- 
čioms. 

— Gražiai pasakyta. Bet man būtų mieliau, kad ateitumėt 
čia noriai. 

— Taip ir yra, — patikino Justas, — tikrai taip. 

Juodu žiūrėjo vienas kitam į akis ilgiau negu derėjo. 

Pakeliui į namus Justas Veigandas buvo nekalbus, atsaki- 
nėjo tik vienskiemeniais žodžiais. 

— Kas tau atsitiko? — paklausė Arnoldas Šėras. — Ar tik- 
rai taip jau negerai, kad tave ten nusitempiau? 

— Ne, visiškai ne, — gynėsi Justas, — aš tik truputį pa- 
vargau. Dar tiek portveino. 

Jis buvo dėkingas Arnoldui Šėrui, kad tas daugiau neklau- 
sinėjo. 

Neapsakomai gėlė širdį. Justas suvokė, kad prieš savo valią 
ir protą jis pamilo Štefani fon Štuken. 


Po poros dienų, kai Justas Veigandas vėlyvą popietę grį- 
žo iš bibliotekos namo, jį pasitiko našlė Gebern. 

— Jums laiškas, pone Veigandai. 

Ji ištraukė voką iš prijuostės kišenės. 

— Ačiū! — ištarė jis ir norėjo jį paimti, bet šeimininkė ne- 


paleido. 

— Jis ne nuo jūsų tėvų, — pasakė ji, ir šitas teiginys reiš- 
kė neišsakytą klausimą. 

— Gali būti, — abejingai mestelėjo Justas ir pasiėmė laišką. 

— Jis iš Berlyno. 

Justas Veigandas žvilgtelėjo į voką ir atpažino pusseserės 
rašyseną. 

— Taip, žinau. 

Našlė Gebern atakavo dar kartą: 

— Dama jums dabar dažniau rašo! 

Justas Veigandas suprato šeimininkės smalsumą, bet ne- 
turėjo jokio noro kalbėtis ir atsakinėti į klausimus. 

— Ji turbūt taip darys ir toliau, — jis nusišypsojo šeimi- 
ninkei ir dingo savo kambaryje. 

Dar stovėdamas nugara į duris, jis atplėšė paprastutį vo- 
ką be įdėklo, išėmė laišką, išmargintą Klementinos Hergert 
kampuota rašysena, rūpestingai išvedžiotais plonais brūkš- 
niais raidžių viršuje ir dvigubais raidžių apačioje. Jis jau daug 
metų pažinojo šią rašyseną, ir niekados jam ji nebuvo nema- 
loni. Tačiau dabar jam pasirodė, kad iš visų tų plonų smai- 
galių sklinda prieš jį nukreipta agresija. Tas kankinamas jaus- 
mas buvo toks stiprus, kad jis vos nesuplėšė laiško net jo 
neperskaitęs. Tik suvokdamas, kad Klementina nenusipelnė 
tokio elgesio, susilaikė. 

Suraukęs kaktą ir antakius Justas akimis perbėgo Klemen- 
tinos laišką. Jo veidas kiek praskaidrėjo, kai pamatė, kad laiš- 
kas beveik vien apie Rozą Janovič. Ji, kaip rašė Klementina, 
kelias dienas jautėsi labai blogai, tačiau ištvermingai laikėsi 
ant kojų, o dabar jau atsigavo. Anot Klementinos, Roza kaip 
ir anksčiau visai atsisako savo mergaitės, gimusios naujame- 
tinę naktį. 

Laiškas buvo labai oficialus, bet kaip tik dėl to susidarė 
įspūdis, kad Klementinos jausmai taip sustiprėjo, jog ji tu- 
rėjo tvardytis, kad neperžengtų elgesio normos ribų. 

Justas Veigandas buvo pakankamai jautrus, kad tai su- 
prastų. Įspūdį sustiprino ir paskutiniai sakiniai, kuriuose 
mergina truputį prasitarė apie save. Ji rašė: „Mums būtų dau- 
giau apie ką pakalbėti. Būčiau laiminga, jei tu, mielas Jus- 
tai, man paskambintum. Iki devintos valandos ponai nieka- 
dos nenusileidžia žemyn. Tave mylinti...“ 

Perskaitęs Justas Veigandas lengviau atsikvėpė, suglamžė 
voką ir laišką, atidarė geležines krosnies dureles ir įmetė viską 
į ugnį. Kai popierius suliepsnojo ir susiraitė, jis uždėjo dar 
tris pliauskas, užpylė semtuvėlį anglių ir vėl uždarė dureles. 

Jam atsitiesiant nuo krosnies, į duris pasibeldė našlė Ge- 
bern su padeklu, ant kurio stovėjo puodelis arbatos. 

— Tikiuosi, gavote gerų žinių, — tarė ji. 

— Bent jau ne blogų, — atsakė Justas, imdamas iš jos ran- 
kų padėklą. — Ačiū! 

Tačiau šeimininkė visai neketino išeiti iš kambario: pa- 
kišusi rankas po kartūno prijuoste ji stovėjo ir žiūrėjo į Jus- 
tą, mėgindama savo abi į skirtingas puses žiūrinčias akių lė- 
liukes suvesti į jį. 

Supraręs, kad našlė Gebern taip lengvai neišeis, Justas nu- 
sprendė patenkinti jos smalsumą. 

— Laiškas nuo pusseserės. Aš jums jau pasakojau, kad ji 
dabar gyvena Berlyne. Ji rašo, kad jai gerai sekasi. 

— Ir nieko daugiau? — paklausė aiškiai nusivylusi šeimi- 
ninkė. 

— Ne, daugiau nieko, — Justas švelniai išstūmė ją iš kam- 
bario. 

Kai jis, bijodamas nusideginti liežuvį, mažais gurkšneliais 
gėrė labai silpną ir labai karštą arbatą, jam dingtelėjo, kad su- 
degintame laiške buvo slaptas Tylemanų telefono numeris. 

Kokią akimirką Justas pyko dėl savo žioplumo, bet iš tik- 
rųjų visai nesigailėjo: jis jau buvo nusprendęs neskambinti 
Klementinai. Rozai po gimdymo jokių komplikacijų nekilo, 
o daugiau reikalų nebuvo. 

Klementina Hergert neturėjo jokio supratimo apie pus- 
brolio dvasinę būseną. Jai buvo savaime suprantama, kad jis 
taip pat ilgisi jos kaip ir ji jo, tik kiek blaiviau, vyriškai. Nau- 
jųjų metų nakties išgyvenimai jai turėjo ypatingą reikšmę: 
priartino ją prie trokštamo tikslo. Dabar Klementina jautė- 
si dar artimesnė vyrui, kurį mylėjo. 

Jo pabučiavimas, tiksliau pasakius, jų buvo du: vienas vi- 
durnaktį, kitas atsisveikinant, — jai reiškė slaptų sužadėtuvių 
patvirtinimą. 

Klementina Tylemanų viloje tarsi ant sparnų skraidė laip- 
tais aukštyn ir žemyn. Ji turėjo valdytis, kad visą dieną ne- 
niūniuotų sau po nosimi. Kvailiojo su savo auklėtiniais ir net 
tada, kai jie blogai elgėsi, sunkiai prisiversdavo būti griežta. 
Klementinai dar niekada nebuvo taip lengva atlikti savo pa- 
reigas. Ji buvo laiminga ir spinduliavo laime. 

Su atbudusia tuštybe Klementina kritiškai apžiūrinėjo sa- 
ve veidrodyje ir mėgino pasigražinti. Ji norėjo būti graži Jus- 
tui Veigandui ir kiekvieną kartą, kai eidavo su vaikais pasi- 
vaikščioti, buvo pasiruošusi susitikti jį. 

Ponia suprantančios motinos žvilgsniu stebėjo, kaip kei- 
čiasi Klementina, stebėjo be graužaties ir pasitikėdama. Ji net 
neabejojo, kad to priežastis — Justas Veigandas. 

— Ar jūs, Klementina, tikra, kad jaunuolis turi garbingų 
ketinimų? — kartą paklausė ji. 

Mergina paraudo. 

— Tikrai, maloningoji ponia. 

— Tai aš džiaugiuosi, Klementina, kad jūs laiminga. Ta- 
čiau tikiuosi, kad nepaliksite mūsų greitai. 

— Tikrai ne, — patikino Klementina, — artimiausiais me- 
tais tuoktis neketinu. Justas turi baigti studijas ir užsidirbti 
lėšų pragyvenimui. 

— Aš džiaugiuosi dėl vaikų, jie labai prie jūsų priprato. 

— Ačiū, maloningoji ponia, aš juos taip pat labai pamilau. 

Ponia Tyleman pagalvojo, kad dvidešimt dvejų metų Kle- 
mentina jau ne tokia jauniklė, kad galėtų sau leisti ilgam ati- 
dėti vedybas. Tačiau ji nutylėjo savo abejones. Ponia Doro- 
tėja nenorėjo įžeisti Klementinos ir negalėjo per daug kištis 
į asmeninį merginos gyvenimą. 

Ir Otas Tylemanas pajuto nuo Klementinos sklindantį 
spinduliavimą. Naujųjų metų išvakarėse, kai ji laukė Justo 
Veigando, jis pirmą kartą pastebėjo, kad ši griežta mergina 
turi daug tokio žavesio, kuris jį ypač jaudina. Nuo to laiko 
jis su vis didesniu susidomėjimu stebėjo ją, tačiau meistriš- 
kai slėpė šį domėjimąsi nuo savo žmonos. 

Būdamas vienas su Klementina, — pastaruoju metu jis vis 
dažniau ieškojo tokių progų ir sumaniai jų rasdavo, — ponas 
Tylemanas neslėpė savo domėjimosi. Jis tol prisispyręs žiū- 
redavo į ją skvarbiomis, arti viena kitos susodintomis akimis, 
kol ji sumišusi nuleisdavo savąsias. Tada jo labai raudonos, 
drėgnos lūpos po siaurais ūsais imdavo keistai šypsotis. Jis sa- 
kė jai komplimentus ir laidė kandžias pastabas, kartais pamė- 
gindavo apkabinti per liemenį, tačiau Klementina mikliai iš- 
sisukdavo. 

Ponas Tylemanas nedavė jai ramybės, persekiojo ją taip ne- 
taktiškai ir geidulingai, jog sutrikusi mergina ėmė jausti pasi- 
bjaurėjimą. Antra vertus, pono dėmesys glostė jos savimeilę. 

Vieną popietę — tai atsitiko vasario viduryje, — ponia 
Tyleman su vaikais buvo pakviesta į gimtadienio šventę. 
Klementina, naudodamasi proga, nusprendė išlyginti savo 
ir auklėtinių apatinius skalbinius. Lyginimo kambarys bu- 
vo pirmame aukšte, šalia didžiosios virtuvės, ir Klementi- 
na vis persimesdavo vienu kitu žodžiu su ekonome Augus- 
ta, gaminusia ten vakarienę. 

— Skambino! — sušuko ekonomė per atviras virtuvės 
duris. 

— Na tai atidarykite! — atsakė Klementina, pamaniusi, 
kad skambutis, kurį ji ir pati girdėjo, nuaidėjo prie durų. 

— Ne, — tarė ekonomė, — skambino ponas. Iš miegamojo. 

Klementina su lygintuvu rankose atbėgo į virtuvę. Vilo- 
je neseniai buvo įrengtas elektrinis skambutis. Kiekvienas vir- 
šutinių aukštų kambarys buvo sujungtas su juoda stačiakam- 
pe dėže, kur įtaisytuose langeliuose matyti, į kurį kambarį 
reikia eiti. 

Mamzelė Augusta buvo teisi: švietė lentelė su užrašu „Tė- 
vų miegamasis“. 

— Ką dabar darysime? — paklausė virėja ir įsisprendė ran- 
komis į šonus. — Roza trumpam išėjo apsipirkti. 

— Na, pirmiausia reikėtų išjungti signalą! — sušuko Kle- 
mentina. 

Augusta neryžtingai prisiartino prie juodosios dėžės, iš 
kurios vis dar sklido šaižus garsas. 

— Aš nežinau, — tarė ji, — nemėgstu čiupinėti šito bau- 
ginančio daikto. Šita elektra — tikra velnio išmonė, visi ži- 
no, kokia ji pavojinga. Sako, kad yra namų, kur elektra nau- 
dojama net kambariams apšviesti, bet aš visada sakau... 

— Jūs bijote, — nusijuokė Klementina, — bet visai be rei- 
kalo. 

Ji pastatė lygintuvą ant viryklės kampo, nuspaudė mažą 
signalinio įrenginio svirtelę, ir skambėjimas liovėsi. 

— Na, o dabar? — paklausė mamzelė Augusta. 

Klementina truktelėjo pečiais. 

— Jei nėra Rozos, turėsit eiti jūs pati. 

— Aš? Ne! Jokiu būdu! — Visi jos dešinės rankos pirštai 
subeldė į virtuvės stalo lentą. — Man priklauso tik virtuvė! 
Aš ir maloningajai poniai pasakiau: man — tik virtuvė! 

— Tokiu atveju ponas Tylemanas palauks, — abejingai 
pareiškė Klementina, tačiau dar iki galo neištarusi, prisimi- 
nė ką kita ir pridūrė: — Na, aš nubėgsiu greit į viršų ir pa- 
klausiu, ko jis nori, antraip vėl atkentės maloningoji ponia. 

Ji įspraudė lygintuvą virėjai į rankas, paduodama jį me- 
dine rankena į priekį, ir, net nenusijuosusi didelės drobinės 

prijuostės, užpakaliniais laiptais užbėgo į vestibiulį, o paskui 
paradiniais laiptais į miegamąjį. 

Durys buvo tik privertos, bet Klementina pasibeldė. 

— Įeikite, — pakvietė malonus, kiek prikimęs šeiminin- 
ko balsas. 

Akimirką ji jautėsi slogiai, bet paskui energingai pastūmė 
duris ir įėjo. 

Otas Tylemanas šilkiniu, turkiškais raštais išmargintu 
chalatu stovėjo priešais veidrodį ir šepečiu šukavosi juodus 
kaip anglis pomada išteptus plaukus. Kai Klementina per- 
žengė slenkstį, jis net neatsisuko, ir ji nejučiomis žengė kelis 
žingsnius prie jo. 

— Jūs skambinote? — paklausė ji ir pasijuto kvailai. 

— Tikra tiesa, skambinau, — patvirtino Otas Tylemanas 
ir nusišypsojo savo atvaizdui veidrodyje. 

— Ar galiu paklausti, ko pageidautumėte? 

— Būkite gera, prileiskite man vonią. 

Nuo lyginimo išraudę Klementinos skruostai dar labiau 
paraudo. 

— Tai neįeina į mano pareigas, — atkirto ji. 

Pagaliau jis atsisuko į merginą. 

— Ak, tikrai neįeina? — Otas Tylemanas žengė kelis žings- 
nius artyn. 

Klementina su pasibaisėjimu pamatė, kad chalatas jam ei- 
nant prasiskleidė: švystelėjo gelsvos, kreivokos vyriškos kojos; 
matyt, jis nemūvėjo net apatinių kelnių. 

Ji jau ketino apsisukti ir bėgti, tačiau nenorėjo susikomp- 
romituoti. Klementinai rodėsi, kad girdi tą fauno kvatojimą, 
kuriuo jis ją išbėgančią palydėtų, ir būgštavo, jog paskui jis 
jaustųsi tik pranašesnis. 

Visa įsitempusi ji nepajudėjo ir prisivertė žiūrėti jam į akis. 

— Ne, aš esu čia tik dėl vaikų. 

Klementina staiga prisiminė taip dažnai kartojamą virėjos 
Augustos sakinį: „Man — tik virtuvė!“ ir dar labiau sutriko. 

— Jei pageidaujate vonios, — pasakė ji nebesuvaldydama 
savo balso, — turėsite palaukti Rozos. Ji išėjo kai ko nupirkti 
ir netrukus sugrįš. 

Otas Tylemanas žengė dar vieną žingsnį. Aitrus jo kūno 
kvapas sumišęs su salsvu jo vartojamos pomados aromatu 
trenkė Klementinai į nosį. 

— O jei aš noriu visai ko kito? 

Jo persikreipusi burna šypsojosi, o lūpų kampučiuose pri- 
sirinko seilių. 

— Nežiūrėk į mane tokiomis nekaltomis akimis, gerai ži- 
nai, ką turiu galvoje, ir pati šito nori! 

— Prašau! — sustenėjo Klementina ir išsigando, išgirdu- 
si, koks gerždžiantis jos balsas: — Prašau! Leiskite man eiti! 

Klementina norėjo bėgti, bet kojos neklausė, jos pasida- 
rė kaip švininės. 

Oras Tylemanas pakėlė rankas. Klementina pamanė, kad 
jis nori ją nučiupti, ir pasitraukė į šoną. Bet ponas ketino da- 
ryti visai ką kita. Vienu šuoliu jis atsidūrė prie durų, pasuko 
raktą, ištraukė jį ir įsikišo į slyvos mėlynumo chalato kišenę. 

— Ne! — sulemeno Klementina. — Ne! Jūs negalite to 
daryti! 

Otas Tylemanas atsigręžė, lūpos vis dar taip pat velniš- 
kai šypsojo, akys blizgėjo. 

— Juk tu nebijosi, — tarė jis, — juk tu didelė mergaitė? 
Neapsimesk, kad niekada nesi to dariusi! Na, ateik, nebūk 
tokia! — Jis žaibiškai griebė ją už riešo. 

Klementina beviltiškai priešinosi. 

— Paleiskite mane! 

Jai nepavyko ištrūkti, bet ji buvo pakankamai stipri, kad 
sužlugdytų jo užmačias: jis nepajėgė jos nutempti prie lovų. 

Otas Tylemanas netikėtai atsisakė šito sumanymo ir ap- 
stulbino Klementiną, staiga nustumdamas ją į kitą pusę — 
prie galinės sienos, ten, kur tarp tualetinio stalelio ir spin- 
tos buvo tarytum kokia niša. Čia ji stovėjo suspausta. De- 

šinioji pono Tylemano ranka vis dar laikė ir iki skausmo 
spaudė merginos riešą, kairioji savininkiškai nusileido ant 
jos krūtinės, ir net per tankų suknelės audinį Klementina 
oda pajuto jos drėgną, gašlų spaudimą. Ji žvilgtelėjo žemyn: 
jo gelsvi plaukuoti pirštai atrodė jai kaip didžiulis į jos kū- 
ną įsisiurbęs vabzdys. 

Klementina būtų galėjusi priešintis, tačiau stovėjo lyg pa- 
ralyžiuota. Jos gilus, nuoširdus pasibjaurėjimas sumišo su dar 
ligi šiol nepažintu kankinamu geismu. 

Tačiau ne todėl mergina nesigynė iš visų jėgų. Ji labai ge- 
rai suvokė, kas būtų, jei ji suduotų, įspirtų ar bent įžeistų po- 
ną. Jis nesunkiai rastų pretekstą apšmeižti ja žmonos akyse 
ir išmesti į gatvę. O paskui prieš ją visiems laikams užsiver- 
tų visos padorių Berlyno namų durys. 

Taigi Klementina tik maldavo: 

— Prašau, prašau paleisti mane... leiskite man eiti! 

Jos neviltis vis augo: mergina jautė, kad jos priešinima- 
sis tik dar labiau jaudina poną. 

Jis sunkiai ir tankiai alsavo, nuo kaktos lašėjo prakaitas, 
o mažos akys pasruvo krauju. Klementina jautė kūną spau- 
džiančią jo lytį; jis norėjo priversti jos ranką nusileisti žemyn. 

— Ne! — staiga jos balsas vėl atgijo. — Jūs negalite to da- 
ryti! Pagalvokite apie savo žmoną! Aš imsiu rėkti, jei tuojau 
manęs nepaleisite! 

Otas Tylemanas nusijuokė ir pakraipė klubus. 

— Norėtum, kad visi mus tokius pamatytų, ar ne? 

— Jūs... jūs pabaisa! — jos smūgis keliu visai nepaveikė. 

Perkreipta pono Tylemano burna, jo karštos seilėtos lū- 
pos buvo visai arti. Klementina matė greitus, nešvankius jo 
raudono tarp dantų šokinėjančio liežuvio galiuko judesius. 

Jos baimingas abejones nuslopino vienintelė stipraus pa- 
sipriešinimo banga. Klementina giliai įkvėpė, užsimerkė ir 
sukaupė visas jėgas, kad nustumtų jį nuo savęs. Ji jau nebe- 
galvojo, kas bus paskui, tegu tai net kainuotų jai gvvybę, bu- 

vo peržengta pažeminimo ir gėdos savo pačios akyse riba, ir 
ji negalėjo to ištverti. 

Turėjo praeiti kelios akimirkos, kol Klementinos sąmo- 
nę pasiekė kambaryje nuskambėjęs abejingas ir aiškus balsas: 

— Atleiskite, kad trukdau... 

Klementina atmerkė akis ir pamatė Rozą Janovič, akme- 
niniu veidu stovinčią kambario viduryje. 

Otas Tylemanas dar nebuvo pastebėjęs, kad jie kambaryje 
nebe vieni. Įniršęs jis stengėsi priversti Klementiną pasiduoti 
jo instinktams, apakintas ir apkurtintas aistros puolė ją. 

— Pone Tylemanai, — pakeltu balsu pasakė Roza Jano- 
vič, — jūs skambinote! 

Klementina pajuto, kaip ponas Tylemanas suglebo ir nu- 
slydo nuo jos į šalį. Jis svyravo į šonus, rodėsi, tuojau par- 
kris, tačiau jai neatėjo į galvą prilaikyti jį. 

Lėtai, kaip išsisukęs vilkutis Otas Tylemanas atsigręžė į 
kambarinę. 

— Čia tu, Roza? Nebūčiau pamanęs... 

Roza Janovič stovėjo tiesi ir žvelgė aklu, bereikšmiu 
žvilgsniu. 

— Susisiauskite chalatą, pone Tylemanai, — kimiai pra- 
tarė ji, — galite persišaldyti. 

Otas Tylemanas sudribo į sunkų, raudonu aksomu ap- 
trauktą krėslą. 

— Lauk! — sustenėjo jis. Paskui suriko: — Lauk! Lauk! 
Lauk! Abi! Nenoriu jūsų matyti! Kiaulės, paleistuvės jūs, gaš- 
lios mergšės! 

Klementina puolė prie durų, vedančių į galeriją. Bėgda- 
ma prisiminė, kad Otas Tylemanas jas užrakino. Ji apsisu- 
ko, pamatė Rozą, bepradingstančią vonios kambaryje, ir tik 
dabar suvokė, kad toji per čia ir pateko į miegamąjį. Tada 
nubėgo jai iš paskos. 

Baisūs šeimininko keiksmai lydėjo merginą iki pat gale- 
rijos. 

Abi moterys bėgo laiptais žemyn ir tik pasiekusios pus- 
rūsį sustojo. Klementina negalėjo atgauti kvapo ir rankomis 
įsikirto į turėklus. Ji apžiūrėjo save, įsitikinusi, kad gašlios 
šeimininko rankos turėjo palikti žymes. Tačiau balta lininė 
jos prijuostė kaip ir anksčiau tebebuvo švarutėlė. 

Klementina abiem rankom perbraukė savo storus plau- 
kus, užčiuopė išslydusius segtukus ir sukaišiojo juos atgal. 

— Roza, aš negaliu patikėti... 

Mergina neleido jai baigti. 

— Man nereikia aiškinti, panele, aš žinau, kaip yra. 

Tačiau Klementinai reikėjo pasiteisinti. 

— Aš to nenorėjau, Roza, tikrai ne! Aš nieko negalėjau... — 
bet tuojau kaip visada sąžiningai prisipažino: — O gal! Aš kvai- 
lai elgiausi. Man reikėjo būti atsargiai. 

— Jūs nieko neišmanote apie tuos dalykus, panele, — truk- 
telėjo tvirtais pečiais Roza. 

— Ne, aš gi ne vaikas! 

— Nekalbėkite apie tai, apie ką nutuokiate mažiau už 
vaiką. 

— Vedęs vyras, — vis dar sukrėsta kalbėjo Klementina, — 
kaip galėjau to tikėtis... 

— Tokie patys bjauriausi, — su panieka ištarė Roza Janovič. 

— Ber kaip tik Otas Tylemanas, turintis tokią gerą ir gra- 
žią žmoną! 

— Gal ji per gera jam, o grožis su tokiais dalykais neturi 
nieko bendra. 

— Neturi? — nustebusi pakartojo Klementina. — Tu ma- 
nai, nesvarbu, ar mergina graži, ar ne? 

— Tam nesvarbu, — karčiai atsakė Roza Janovič. 

Klementina išsilygino prijuostę. 

— Kad ir kaip ten būtų, ateityje pasisaugosiu. 

— Pasisaugokit, panele, nes negalėsiu visada ateiti jums į 
pagalbą. 


Klementina, jau pasisukusi eiti, vėl stabtelėjo. 

— Ar tu manai, kad jis vėl bandys? 

— Žinoma! Senas katinas nepaleis pelės, kol negaus kaip 
reikiant per nagus. 

— Roza, aš negaliu leisti, kad kiltų triukšmas. 

— O kas galėtų? 

— Prašau nepalikti manęs bėdoje! Padaryk, kad neatsidur- 
čiau su juo dviese, pasirūpink manim! 

— Aš darysiu viską, ką galiu. Tai savaime suprantama. 
Nepamiršau, kiek aš jums esu skolinga, — atsakė Roza. 

Šis pasakymas truputį nuramino Klementiną, bet ne tiek, 
kad galėtų atgauti sielos ramybę. Per tą trumpą laiką ji suabe- 
jojo daugeliu sąvokų, kurios ligi šiol atrodė tokios patikimos. 


Justas Veigandas ketino eiti į susitikimą su Arnoldu Šėru. 
Kai pasigirdo beldimas į duris, jis kaip tik vilkosi paltą. Jus- 
tas atidarė ir įleido našlę Gebern. Buvo devinta valanda ryto, 
ir jis pamanė, kad ji atėjo išsinešti nuo pusryčių likusių indų. 

Bet pamatęs jos veido išraišką tuojau suprato, kad bus at- 
sitikę kažkas ypatinga. 

— Kas yra? — paklausė Justas. — Apgailestauju, turiu ne- 
daug laiko. Jau rengiausi... 

— Jums laiškas pneumatiniu paštu, pone Veigandai. 

Justas liko ramus. 

— Turbūt nuo Arnoldo Šėro, — spėjo jis, — tas tinginio 
pantis vėl nerado laiko... 

Justas nutilo, nes pamatė užrašą ant voko, kurį šeiminin- 
kė laikė jam prieš akis. 

— Ne, jis nuo mano pusseserės. 

— Bent jau nemeluojate, — patenkinta tarė našlė Gebern. 

Ji tebestovėjo, žiūrėjo, kaip jis atplėšia voką, išima laiš- 
ką, skaito; ji visai neketino išsidanginti arba slėpti savo smal- 
sumo. Kai Justas tylėdamas sulankstė laišką ir įsikišo jį į palto 
kišenę, šeimininkė perėjo į atvirą puolimą. 

— Tai ką ji rašo? — paklausė. 

— Ji nori su manim susitikti. 

— Na, ir? Eisite? 

— Dabar dar nežinau. 

Jis pastūmėjo našlę į šoną ir atvėrė duris. 

— Na, tai iki pasimatymo! — Justas išskubėjo, nelaukda- 
mas, kol ji dar ko nors paklaus. 

Iš tikrųjų jis buvo labai susierzinęs, o suvokęs, kokia ne- 
pagrįsta šita bloga jo nuotaika, supyko dar labiau. Klemen- 
tina norėjo kuo greičiau su juo pasikalbėti. Kuo gi pussese- 
rė jį taip supykdė? Po Naujųjų metų nakties buvo praėję 
penkios, ne, septynios savaitės. Jis negali sakyti, kad per tą 
laiką ji jam įkyrėjo. Klementina teparašė vieną vienintelį laiš- 
ką ir tą patį visai oficialų, į kurį jis neatsakė. Matyt, dabar 
tikrai kažkas atsitiko... Negalėjo įsivaizduoti, kas tai galėtų 
būti, bet turėjo patenkinti jos norą. 

Kaip tik tai Justą Veigandą ir siutino. 

- Ji nustatė dieną, laiką ir vietą — šiandien, penktą po pie- 
tų, prie Paryžiaus aikštės, — ir jis bandė save įtikinti, kad ji 
įžūliai jam komanduoja. 

Tačiau Justas žinojo, kad šiaip, esant normalioms aplin- 
kybėms, šitas be sutarimo nurodytas laikas jam būtų buvęs 
visai tinkamas. Jį erzino tas faktas, kad šiandien ketvirtadie- 
nis — ponios fon Štuken priėmimų diena. 

Jau kelios savaitės, kaip Justas Veigandas reguliariai da- 
lyvaudavo tuose priėmimuose, kurie jam, tiesą sakant, tebuvo 
tuščias laiko švaistymas. Justas negalėjo įtikinti savęs, kad į 
Kunigaikščių gatvę vaikšto tik taupumo sumetimais. Žino- 
ma, ketvirtadieniais jis nepietaudavo, o vakare nemokamai 
kirsdavo gausiai patiektus pyragaičius ir kitus skanėstus, bet 
tai buvo tik tariamas taupumas, nes bent kas antrą ketvirta- 
dienį turėjo nešti šeimininkei gėlių ir, kad gerai atrodytų, net 
nusipirko naujus marškinius. 

Ne, pas Štukenus jį traukė viena vienintelė priežastis: jis 
norėjo būti kartu su Štefani, matyti jos auksu žaižaruojančias 


137 


akis, girdėti jos melodingą balsą, kuriuo ji su tokiu gaiviu pa- 
prastumu ištardavo tiek protingus, tiek naivius žodžius. 

Kaskart, išeidamas iš buto viršum banko, Justas prisieki- 
nėjo sau daugiau ten negrįšiąs. Susitikimai su Štefani nenu- 
maldydavo jo ilgesio, tik skausmingai paryškindavo vienat- 
vę ir beviltišką padėtį. 

Tačiau per kitas dienas tos priesaikos išblėsdavo. Matyti 
Štefani jam tapo būtinybe, ir Arnoldui Šėrui nebereikėjo 
gražbyliauti, kad Justas eitų drauge į ponios fon Štuken ar- 
bacėles. 

O šiandien tas visą savaitę nekantriai lauktas susitikimas 
neįvyks. Dėl Klementinos. Jis negalėjo vienu metu būti Pa- 
ryžiaus aikštėje ir Kunigaikščių garvėje ir buvo dėl to baisiai 
nusivylęs. 

Ir vis dėlto Justas Veigandas nė valandėlę nesusigundė pa- 
prasčiausiai perkelti pasimatymą su Klementina. Klementi- 
na buvo jam daugiau negu giminaitė, ji buvo jo vaikystės 
dienų draugė, ir juos siejo tūkstančiai prisiminimų. 

Justas pamanė, kad būtų galima paskambinti pusseserei 
pas Tylemanus, bet ji buvo rašiusi, jog skambinti galima tik 
iki devintos valandos ryto. Vėlyvas skambutis, kai telefonu 
atsilieptų ponas ar ponia, galėjo sukelti jai problemų. 


Klementina Hergert nedrįso prašyti leidimo susitikti su 
pusbroliu, ji bijojo, kad jo negaus. Be to, tą popietę ponų ne- 
buvo namie: jis — užsiėmęs reikalais, ji — svečiuose pas draugę. 

Ir Klementina pasielgė taip, kas jai, atvirai ir tiesiai, bu- 
vo visai neįprasta — išėjo slapta. Nors Roza Janovič pažadė- 
jo neišleisti vaikų iš akių, jautėsi nesmagiai. Tačiau ilgesys ir 
noras pasikalbėti su Justu Veigandu, vieninteliu artimu žmo- 
gumi jai vis dar svetimame didmiestyje, buvo nepaprastai 
stiprus. 

Klementina atėjo į susitikimo vietą dar bokšto laikrodžiui 
neišmušus penkių. Paryžiaus aikštės erdvė su griežtu klasicis- 

tiniu Redernų rūmų fasadu dar labiau sustiprino vienišumo 
jausmą. Vaikštinėdama su vaikais ji neišeidavo už Tyrgarte- 
no kvartalo ribų ir dabar pirmą kartą atsidūrė toje miesto da- 
lyje, kuria taip didžiavosi Berlyno gyventojai. Tačiau vidinis 
jaudulys neleido merginai ramiai apžiūrinėti namų ir žmo- 
nių. Klementina turėjo per daug asmeninių problemų, jai 
reikėjo suprantančio žvilgsnio ir paguodžiančio žodžio to 
žmogaus, kuris jai tiek daug reiškė. 

Justas Veigandas, kaip visada, buvo punktualus, ir Kle- 
mentina pamatė jį iš tolo. Nors jis buvo vidutinio ūgio, jai 
rodėsi, kad jis pranoko visus praeivius. Ji pasistiebė ir pamo- 
javo ranka, kad Justas ją pamatytų. Tačiau jo mintys, atro- 
do, buvo kažkur kitur, ir Klementinai teliko jį stebėti, o tai 
irgi teikė jai džiaugsmą. 

Justas Veigandas ėjo atkišęs į priekį savo liesus pečius, gi- 
liai susikišęs rankas į palto kišenes ir atrodė kaip spyruoklė, ku- 
ri dar tebėra suspausta, bet pasiruošusi bet kuriuo momentu 
išsilaisvinti. Jo tankūs kaštoniniai plaukai nepaklusniai krito 
ant kaktos, atsikišusių žandikaulių linija paryškino įdubusius 
skruostus, jo įkritusios, tankių trumpų blakstienų apsuptos 
akys buvo tokios mėlynos ir gilios, kad galėjai palaikyti jas juo- 
domis ar rudomis. 

Kai Klementina pamatė jį, tokį rūškaną besiartinantį prie 
jos, nejučiomis susigūžė, panoro tapti maža ir nepastebima. 

Bet Justas ją pamatė, kažkaip gailiai šyptelėjo, tuo privers- 
damas smarkiau plakti jos širdį, ir padavė savo grakščią, tvirtą 
ranką. | 

— Sveika, Tina! 

Kai jis paspaudė jai ranką, lediniais merginos pirštais ėmė 
srūti pulsuojanti šiluma. 

— Justai! — sušuko ji. — Aš taip džiaugiuosi, kad atėjai! 

— Tu tam suteikei tiek daug reikšmės, — tarė jis ir nu- 
sišypsojo, tarsi atsiprašydamas už nelabai mandagią pastabą. 

— Man reikėjo tave pamatyti, Justai! 

— Ir man taip pasirodė. 

Justas pasiūlė pusseserei savo ranką, apsisuko ir nusivedė 
ją ta kryptimi, iš kur buvo atėjęs. 

— Šalta taip stovėti, — tarė jis. — Na, tai kas atsitiko? 

Staiga viskas, ką ketino jam sakyti, ėmė atrodyti kitaip, 
ir Klementina mieliau būtų su juo pakalbėjusi apie bendres- 
nius, ne tokius keblius dalykus. 

— Atrodai išvargęs, — pratarė ji, — tikriausiai per daug 
dirbi. 

— Taip, — ramiai atsakė Justas, — bet dabar tai neišven- 
giama. 

— Nesakyk taip! Visada prisimink, kad tau nebus iš to jo- 
kios naudos, jei prieš egzaminus išsikvėpsi. 

— Girdžiu kalbant savo motiną, — tarė jis pusiau irzliai, 
pusiau sujaudintas. 

— Blogai, kad čia nėra kas tavim pasirūpintų. Štai ką aš 
tau pasakysiu. 

Justas sustojo ir pažvelgė į pusseserę. Jie buvo vienodo 
ūgio, bet dėl stambesnio kūno sudėjimo ji atrodė aukštesnė. 
Tačiau jų akys buvo tame pačiame lygyje. 

— Ar tai viskas, kas tau slegia širdį? — Iš Justo veido vi- 
sai dingo šypsena. 

— Ne, žinoma, ne! — skubiai patikino Klementina. — Ką 
tu manai! 

— Na, tai pradėk! 

Justas pats pastebėjo, kad jo balsas nuskambėjo irzliai ir 
nekantriai, todel vėl pridūrė: 

— Man labai gaila, Tina, bet suprask mano būklę. Man 
brangi kiekviena akimirka. 

Tuo pat metu jis pagalvojo, kad jei nebūtų buvę Klemen- 
tinos pagalbos šauksmo, jis dabar būtų sėdėjęs ponios fon 
Štuken salone ir gaišęs laiką tuštiems pokalbiams. Justas pa- 
sijuto esąs veidmainis, ir jo nuotaika dar labiau subjuro. 

Klementina net nenujautė, kas darosi jo galvoje. 

— Aš... aš nenorėčiau tau to visko pasakoti va taip, gat- 
vėje, — bejėgiškai ištarė ji. — Ar negalėtume kur nors užei- 
ti? Gal į kokią kavinę 

— Tam aš neturiu pinigų, — atkirto Justas. 

— Aš turiu! — Klementina kilstelėjo megztą, karoliukais 
išsiuvinėtą Pompadur stiliaus krepšelį. — Aš su malonumu 
pakviesčiau tave. Maldauju, leisk man tai padaryti! 

— Ne, — paprieštaravo jis, — nesutinku. Absurdiška idėja! 
Be to, čia galime daug geriau pasikalbėti, negu kokioje kavi- 
nėje. Čia niekas nesiklausys mūsų. Ar tau nepatinka ši vieta? 

Klementina pastebėjo, kad jis paklausė su pašaipa, bet ne- 
sugebėjo atsakyti tuo pačiu. 

— Ne, kodėl, čia labai gražu. 

— Tai mane neapsakomai džiugina. Deja, negalėjau pa- 
daryti, kad žydėtų liepos... 

— Kokia nesąmonė, juk dabar žiema... 

Justas kilstelėjo antakius. 

— Tikrai? Tu labai nuovoki. 

Klementina ištraukė ranką ir piktai sušuko: 

— Tu mane erzini, Justai? Kodėl? Ką aš tau padariau? 

— Nesijaudink taip. Tu tikriausiai vis dar nesupranti 
juokų. 

— Tavo juokų — nesuprantu. Jie bjaurūs. Jei ketini ma- 
ne tik kankinti, geriau visai nebūtum atėjęs. 

Ji sujudėjo, tarsi ketindama pabėgti. Justas nutvėrė mer- 
giną už rankos. 

— Gerai, Tina. Nesijaudink taip. Juk žinai, kad negaliu 
pakęsti slapukavimo. Tu man siunti nerimą keliantį laišką 
pneumatiniu paštu, rašai, kad kuo skubiausiai, skubiausiai 
pabraukta, turi su manimi pasikalbėti, aš atskubu, tu, užuot 
pasakojusi, kas tau slegia širdį, visaip išsisukinėji. 

— Tau visai neįdomu. 

— Galimas daiktas, — abejingai ištarė jis, — bet jei tu jau 
iš anksto taip nusprendei, tai visai nereikėjo manęs čia tempti. 


141 


Justas broliškai ir nuoširdžiai paspaudė jai ranką. 

— Na, Tina, nedelsk! Gal susipažinai su kokiu prašmat- 
niu jaunuoliu? 

Mergina pažiūrėjo į jį tokiu žvilgsniu, kuris aiškiai bylo- 
jo apie jo klausimo kvailumą. 

Justas truktelėjo pečiais ir paleido Klementiną. 

— Ne, mano miela. Aš matau, tu apsigalvojai. Bus geriau, 
jei mes atsisveikinsime. Žinai, koks brangus man laikas. 

Klementina suprato, kad jis kalba visai rimtai ir tikrai gali 
palikti ją čia stovėti. Ji skubiai pasakė: 

— Justai, prašau, tu privalai viską sužinoti! Suprask, kad 
man tai... labai nemalonu. 

— Tu ką nors sugadinai? — paklausė jis, vėl giliai susiki- 
šęs rankas į kišenes ir dideliais žingsniais eidamas Frydricho 
gatvės kampo link. 

Klementina tapeno šalia, ir jai buvo ne taip jau paprasta 
neatsilikti. 

— Ne, ne! — sušuko ji. 

Justas daugiau nieko neklausinėjo ir net nežiūrėjo į ją, ir 
Klementina ryžosi neraginama kalbėti toliau. 

— Tai dėl pono Tylemano. Jis... jis kėsinosi į mane. 

Ji žiūrėjo į Justą iš šono, bet šis visai nereagavo. 

— Visą laiką jis mėgina... užklupti mane vieną. Aš visą lai- 
ką drebu, kai ponia Tyleman išeina iš namų. Jis nuolat randa 
vis naujų pretekstų. 

Justas reagavo visai ne taip, kaip ji tikėjosi. 

— Ber tu juk neturi su juo nieko bendra, — blaiviai pa- 
sakė jis. — Jeigu aš teisingai supratau, tu pasamdyta prižiū- 
rėti vaikus. 

— Taip, bet... jam tai nė motais. Jis kokia nors dingsti- 
mi išsiunčia Rozą Janovič, duoda darbo virėjai, o tada kvie- 
čiasi mane į viršų. Jis neduoda man ramybės. Justai, jis tik- 
rai šlykštus tipas. 

— Aš tikiu tavim. 

— Ką man dabar daryti, Justai? Jei nebūtų Rozos, jau 
seniai būtų kas nors įvykę. Ji visą laiką seka ir atsiranda rei- 
kalingiausiu momentu. Bet jis dabar su ja taip bjauriai el- 
giasi. Aš negaliu leisti, kad jis dėl manęs taip kankintų 
Rozą! 

— Ką, tavo manymu, turėčiau tau pasakyti, Klementi- 
na? — paklausė jis, vis tebeskubėdamas pirmyn. 

— Aš nežinau, — atsakė mergina, ji buvo uždususi ir su- 
trikusi. — Jei žinočiau, neklausčiau tavęs. 

— Tau nereikėjo išvažiuoti iš Gerceno, — susitvardė Jus- 
tas. — Tu netinki Berlynui, ir, be to, tau nėra reikalo pas sve- 
timus žmones uždarbiauti pragyvenimui. 

— Ber aš čia, Justai! 

— Taip. Bet tau nereikia čia pasilikti. Atsisakyk tarnybos 
ir grįžk namo. 

itas patarimas prilygo smūgiui į paširdžius. Klementina 
išbalo ir, atrodė, tuojau ims vemti. Justas tai pastebėjo. 

— Kas tau? Tu sergi? 

Jis sulėtino žingsnį. 

Tylėdama, kietai sukandusi dantis, ji papurtė galvą. 

Justas sustojo, smiliumi pakėlė dešinį merginos akies voką 
ir kaire ranka užčiuopė jos pulsą. 

— Man tai visai nepatinka, Klementina. Jei nesi visai svei- 
ka, tai tuo labiau tau reikia grįžti namo. 

— Aš nenoriu, — išlemeno ji, — be to, esu visai sveika. 

— Bet man taip neatrodo. Aš, žinoma, negaliu gatvėje ta- 
vęs apžiūrėti, be to... Žinai ką, ateik į ligoninę. Galime da- 
bar konkrečiai susitarti kada, aš laukčiau tavęs ir pasirūpin- 
čiau, kad tave priimtų geriausias specialistas. Sutinki? 

— Tu puikiausiai žinai, kad aš negaliu, — paprieštaravo 
Klementina. — Kaip į tai pažiūrėtų Tylemanai? Geriau tada 
iš karto atsisakyti vietos. Kam reikalinga serganti auklė? 

— Ber kažką turi daryti! 


Mergina droviai uždėjo delną jam ant rankos. 

— Taip, Justai, bet ne tai... Visai ką kita! Ar tu negalė- 
tum... — Klementina delsė, nedrįsdama ištarti garsiai. — Jus- 
tai, jeigu tu pakalbėtum su ponu Tylemanu? 

— Aš? — jis taip nuoširdžiai nustebo, kad Klementina įsi- 
žeidė. 

— Kaip, po velnių, tu tą įsivaizduoji? Ką turėčiau sakyti 
tam ponui Tylemanui? — Justas išsilaisvino iš jos rankos ir 
nulėkė pirmyn. Mergina skubiai jį pasivijo. 

— Paprašytum jo, kad duotų man ramybę! 

— Tu suvoki, ką sakai! Manai, aš noriu taip apsijuokti? 

— Ber tau tereikia jam pasakyti... | 

Ji vėl užsikirto. 

— Ką? 

Ji giliai įkvėpė. 

— Kad mes susižadėję! 

Akimirką buvo visai tylu, ir Klementina nedrįso net pa- 
žvelgti į Jusrą. Ji nežinojo, iš kur jai radosi tiek drąsos — tie- 
siai ištarti tai, apie ką ji tik svajojo ir ko tikėjosi. 

Justas Veigandas ilgai negalvojęs atsakė: 

— Bet mes visai nesusižadėję, Tina. 

— Oficialiai ne... 

— Apskritai ne! — drėbė jis. — Aš tau jau ne kartą sakiau, 
kad neketinu greitai vesti. 

— Bet aš ir nenoriu, kad tuojau vestum, — nei šiandien, 
nei ryt! Kada nors. Aš neskubu. Aš lauksiu... Juk negali man 
uždrausti laukti tavęs, Justai! 

— Tina, — prisiversdamas prašneko Justas. — Tu įsikalei 
sau kažką... 

— Tu žadėjai mane vesti! Tada, dar prieš išvykdamas į 
Berlyną. Ar jau pamiršai? 

— Bet tai buvo vaikiškas paikiojimas. 

— Aš žiūrėjau į tai rimtai. 

— Tu, Klementina, vėl bandai galva pramušti sieną. Bet 
tau nepavyks. Tai, ką tau dabar pasakysiu, bus rimta. Žinok, 
negali būti nei kalbos apie jokias mūsų sužadėtuves. 

Išvydęs pusseserės akyse skausmą ir kietai suspaustų lūpų 
kampučių virpčiojimo išduodamą tramdomą raudą, jis švel- 
niai pridūrė: 

— Tu man tikrai patinki, Tina... 

— Tikrai? — dusliai paklausė ji. 

— Taip, tikrai. 

— Tada viskas gerai. 

— Ber aš vis tiek negaliu eiti kalbėtis su ponu Tylemanu. 
Aš tam netinku. Aš tuojau pat susiriesiu su juo ir pasieksiu 
tik tai, ko tu nori išvengti: tave išmes į gatvę. 

Klementina nusišypsojo jam ir atbula ranka persibraukė akis. 

— Tai buvo... tik kvailas sumanymas. 

— Tu negali ilgiau likti pas tą žmogų. 

— Tai tau vis dėlto rūpi mano problemos? 

— Nejaugi manai, jog man malonu, kad tu taip kenti? 

— Aš tik tai ir norėjau iš tavęs išgirsti. Nesirūpink, Jus- 
tai, aš su viskuo susidorosiu. 

Justas žiūrėjo į pusseserę šypsodamasis ir suraukęs kaktą. 

— Jūs, moterys, elgiatės visai nelogiškai. Pirmiausia tu 
mane sunervini, o paskui prašai, kad nesijaudinčiau. Aš ta- 
ve visą laiką laikiau ne tokia kvaila, Klementina. 

— Atleisk man, bet aš visai susipainiojau. 

— Man irgi taip atrodo. 

Klementina žengė kelis spartesnius žingsnius ir užbėgo 
jam už akių. 

— Pasakyk man nuoširdžiai, Justai, ar nėra kitos mergi- 
nos, kuri.. Na, ar tu nesi kitai pasižadėjęs? 

— Ar laikai mane melagiu? 

— Bet, Justai! 

— Aš tau jau sakiau, kad negaliu vesti, nes neturiu lėšų, 
nes mano karjera dar tik prasideda. Negaliu vesti nei tavęs, 
nei kurios kitos, ar tu mane supranti? 

— Taip, prašau man atleisti. Žinau, kad aš kvaila. Aš per- 
gyvenu sunkų laikotarpį, tokie dalykai ištampo nervus. Bet 
dabar viskas gerai. 

Justą ėmė graužti sąžinė, kad dabar ji tokia laiminga. Jis 
jautėsi esąs daugiau negu melagis. Bet ar tai, ką jis pasakė 
Klementinai, netiesa? Ar turėjo prisipažinti, kad myli mer- 
giną, kuri jam nepasiekiama? 

Jie priėjo Kranclerio kavinę. Norėdamas sumažinti įtam- 
pą, Justas pasiūlė: 

— Sumeskime savo pfenigus ir leiskime sau pasivaišinti 
puodeliu kavos ir gabalėliu trupininio pyrago. Ar norėtum, 
Tina? 

— Taip, puiki idėja. 

Klementina jautėsi pavargusi, bet ir patenkinta — tarsi po 
sunkaus fizinio darbo. 


Štefani fon Štuken neklausė, kur Justas, bet iš jam per pe- 
tį mesto žvilgsnio Arnoldas Šėras suprato, kad ji ieško jo 
draugo, kuris neatėjo. 

Jam patiko ją erzinti. 

— Ar ne per daug nusivylėte, Štefani? 

— Visai nenusivyliau, — paprieštaravo ji. — Kodėl turė- 
čiau nusivilti? 

Tačiau merginos skruostus užliejo raudonis. 

— Jei būsite su manim maloni, pasakysiu, kur šiandien 
užkliuvo Justas. 

Štefani paniekinamai sušnypštė, pasisuko ant kulno ir nu- 
sigręžė nuo jo. 

— Tarsi man tai būtų įdomu. 

Arnoldas Šėras nusijuokė jai pavymui. 

— Tikrai tuo džiaugiuosi, mano meile! Tai reiškia, kad 
turiu daugiau šansų negu tikėjausi. 

Jis pasisveikino su namų šeimininke ir su kitais nuolati- 
niais ponios fon Štuken rengiamų ketvirtadienių svečiais. Į 
Štefani Arnoldas nebekreipė dėmesio. Ji prarijo jo mestą jau- 


ką, ir jis buvo tikras, kad užkibo ant kabliuko. 

Vėliau, kai svečių būrelis apie ponią fon Štuken kiek pra- 
retėjo, Štefani staiga atsidūrė šalia jo. Arnoldas Šėras sekė 
merginą akies krašteliu, bet apsimetė jos nepastebįs. 

— Arnoldai, — pašaukė Štefani plonu vaikišku balseliu. 

Tik dabar jis atsigręžė į ją. 

— Maloningoji panelė? — rimtai paklausė. 

— Arnoldai, jūs pažadėjote man kažką papasakoti... 

— Tikrai? 

Arnoldas Šėras raukė kaktą, mirksėjo akimis ir atrodė la- 
bai juokingai. Štefani nusijuokė. 

— Ar negalite bent kartą surimtėti, jūs, neįmanomas žmo- 
gau? — sušuko ji. 

Arnoldas sumušė kulnimis, išsitempė ir gedulingu balsu 
ištarė: 

— Kaip liepsite, maloningoji panele. 

— Aš jums liepiu tuojau man pasakyti, kodėl šiandien ne- 
atėjo jūsų draugas?! 

— Jus tai domina? Aš maniau... 

Štefani pertraukė jį. 

— Negražu, Arnoldai, visą laiką mane erzinti. Jei ir toliau 
taip elgsitės, tai pasilaikykite sau tą paslaptį, aš nieko neno- 
riu Žinoti. 

Ji greitai nuėjo šalin. 

Arnoldas Šėras išsigando, kad bus perlenkęs lazdą. Jis vėl 
akimirksniu atsidūrė šalia Štefani. 

— Nėra jokios paslapties, Štefani. 

Mergina pažvelgė į jį. 

— Nėra? Tai kodėl iš karto nepapasakojote? 

— Argi tai nusikaltimas, jei noriu jus nors truputį sudo- 
minti savimi? O kadangi mano, kaip vyro, teigiamybės jums 
nedaro jokio įspūdžio, naudojuosi vienintele savybe, kuri jū- 
sų akyse šio to verta. 

— Kokia ta savybė? — neatsargiai paklausė Štefani. 

— Esu Justo Veigando draugas ir patikėtinis. 

— Ar jums to reikia? — išsisukinėjo panelė fon Štuken. — 
Jūs ir pats — įspūdingas vyras. 

Arnoldas paėmė jos ranką ir pabučiavo pirštų galiukus. 

— Jūs labai gražiai pasakėte, panele Štefani... 

Štefani žiūrėjo į jį savo skaidriomis rudomis akimis net 
nemirktelėdama. 

— Aš taip ir manau. 

Tačiau šis naivus manevras nepaslėpė tikrųjų Štefani Štu- 
ken jausmų. 

— Atsidekodamas, — tarė Arnoldas, — aš papasakosiu... 

Jam buvo skaudu matyti, kad vos tik jis ištarė šiuos žo- 
džius, Štefani akys sužėrėjo auksinėmis kibirkštėlėmis. 

— Na? — paragino ji. 

— Justas turėjo susitikti su savo pussesere. 

Bet jis nepamatė to, ko tikėjosi. Štefani veide net nešmės- 
telėjo nepasitikėjimo ar pavydo šešėlis. 

— Štai kaip, — tepasakė ji. 

— Šiandien rytą jis gavo jos laišką pneumaciniu paštu, — 
paaiškino Arnoldas ir pasilenkęs prie merginos ausies pridū- 
rė: — Ji yra Tylemano vaikų auklė. 

Štefani susimąsčiusi atkišo putlią apatinę lūputę. 

— Manau, kad gal net ją pažįstu, — pasakė. 

Ji pati pradėjo kalbėti kitomis temomis, ir Arnoldui su- 
sidarė įspūdis, kad ši tema jos nebedomina. Štefani šypsojosi 
ir plepėjo su juo bei kitais jaunuoliais, ir niekas nepastebė- 
jo, kaip įtemptai ji galvoja apie Justą. 

Netrukus, kai tik pasitaikė patogi proga, Štefani pasive- 
dėjo į šalį brolį, kuris iki šiol mandagiai, bet kiek pasipūtęs 
šnekučiavosi su Lisbete fon Panvic. 

— Egonai, — prašneko ji, — padarysi man paslaugą? 

— O kuo galiu tau pasitarnauti, sesute? 

— Tėtis neseniai kalbėjo, kad kai tik pasitaisys oras, va- 
žiuosime savaitgaliui už miesto, į Grunevaldą. 

— Norėtum likti mieste? 

— Ne, Egonai, žinai, kaip mėgstu būti už miesto. 

— O aš ne! Aš nieko nenusimanau apie kopūstus ir bulves. 

— Kopūstai ir bulvės, — smagiai nusijuokė Štefani. — Pa- 
sakyk man, kur tu matei Grunevalde kopūstus ir bulves? 
Mūsų sklype jų nėra, apylinkėse taip pat. 

Ji uždėjo ranką ant jo elegantiško uniforminio švarko ran- 
kovės. 

— Bet žinau, ką nori tuo pasakyti — mirtinas nuobodu- 
lys, ar ne, Egonai? 

— Teisingai, mažylė! Esu per daug gerai išauklėtas, kad 
taip sakyčiau. 

— Galima rasti išeitį, — veidmainiškai pasiūlė Štefani. — 
Aš kaip tik apie tai ketinau su tavim kalbėti. O jei tu pasi- 
kviestum porą draugų? 

Egonas iškart ją suprato. 

— Tu juk turi galvoje konkrečius žmones? — paklausė jis 
savo malonia Berlyno tarme. 

— Ne, ką čia išsigalvoji? — paprieštaravo Štefani. — Šiaip 
pamaniau — porą tavo draugų... 

— Ak, ką tu čia! Juk tau nepatinka kariškiai! 

— Juk nebūtinai turi būti jie. Yra visai malonių civilių. 
Sakysim, Arnoldas Šėras... ir Justas Veigandas... 

Egonas fon Štukenas kilstelėjo antakius. 

— Lakštingalėle, mielas paukšteli... 

— Kodėl tu iš karto imi šaipytis! — sušuko ji piktai, steng- 
damasi nuslėpti sumišimą. — Jei tu pažįsti malonesnių ponų... 

Egonas paėmė seserį už alkūnės ir nuvedė į gilią lango ni- 
šą, kur sunkios užuolaidos užstojo juos nuo kitų žvilgsnių ir 
prislopino balsus. 

— Aš kalbėjausi su Justu Veigandu, — reikšmingai tarė 
Egonas. 

— Jam nieko negali prikišti, — piktai atkirto Štefani, — 
nors jis ir kilęs iš paprastos šeimos, o jo pusseserė dirba aukle. 

— Tikrai? Ji dirba aukle? Aš to nežinojau. 

— Taip, pas Tylemanus. Bet man tai visai nekliudo. Juk 
mes irgi nesame labai aukštos kilmės. Senelis buvo gelumbės 
pirklys, o prosenelis... 

Brolis pertraukė ją: 

— Nėra ko taip jaudintis. Gerai žinai, kad nesu snobas, 
nors mano pulke tai vertinama. 

— Bet jei ne kilmė, tai ką tu turi prieš jį? 

— Visai nieko, mažyle. 

Štefani pasistiebė ir savo putniomis šiltomis lūpomis pa- 
lietė jo skruostą. 

— Žinojau, kad suprasi mane. 

Egonas apkabino ją per liemenį. 

— Aš tik nenorėčiau, kad tu būtum nelaiminga. 

— Aš irgi nenorėčiau. 

Egonas paleido seserį ir ėmė timpčioti stačią uniformos 
apykaklę, tarsi toji būtų jam per siaura. 

— Tiesą sakant... — nedrąsiai prakalbo jis. 

Štefani nusišypsojo, ir jos skruostuose atsirado apskritos 
duobutės. 

— Šiandien tikra prisiminimų diena! 

Nekreipdamas dėmesio į jos pastabą, Egonas kalbėjo to- 
liau: 

— ... aš jį atsargiai iškamantinėjau. 

Štefani šypsena dingo. 

— Tau nereikėjo to daryti, Egonai! 

— Gali būti, kad aš... gerokai paskubėjau. Bet tikriausiai 
pačiu laikiu. Aš sužinojau, kad jis neketina nei tavęs, nei ki- 
tos jaunos mergaitės vesti prie altoriaus. 

— Vadinasi, tai tiesa, — su palengvėjimu ištarė Štefani, — 
jis nemeluos. 

— Tu negali į jį dėti jokių vilčių, — perspėjo Egonas. — 
Jo nuostata visai aiški. ; 

— Aš ir nededu jokių vilčių, — ramiai atsakė Štefani. — 
Manai, aš bėgsiu kokiam vyrui iš paskos? Aš, lygiai kaip ir 

jis, visai nenoriu tuoktis. Tai tiesiog... aš su juo smagiai lei- 
džiu laiką. 

— Šrefani... — Egono balsas skambėjo neįprastai: jis bu- 
vo vos girdimas nuo užgniaužto jaudinimosi. 

Štefani pažvelgė į brolį nieko nesuprasdama. 

Egonas uždėjo abi rankas jai ant pečių. 

— Prašau tave saugotis! Aš visai nenoriu, kad ir tu išken- 
tėtum tą pragarą! 

Jis paleido seserį ir skubiai nuėjo. 


Prieš išeidamas iš tėvų namų Egonas fon Štukenas uni- 
formą pakeitė į civilinius drabužius bei surdutą. Jis jautėsi 
kaip kostiumus kaitaliojantis aktorius — kaip blogas aktorius, 
nes būdamas tiek kariškis, tiek civilis, nemokėjo vaidinti įti- 
kinamai. 

Jo draugai iš Imperatorienės Aleksandros pulko nesmerkė, 
kai tam tikromis neoficialiomis progomis kas nors nusireng- 
davo uniformą. Jam pačiam vos prieš kelis mėnesius tai reiš- 
kė tik patogų inkognito. Bet nuo to laiko, kai susipažino su 
mažyle iš gėlių parduotuvės, Lote Mylke, viskas pasikeitė. 

Viskas prasidėjo nuo įprasto karininkų ir mergaičių iš 
liaudies flirto, — toks egzistavo visais laikais. Tai būdavo san- 
dėriai, kur nei viena pusė nenukentėdavo. Merginos dovano- 
davo savo jaunystę ir paklusnius kūnus, jų meilužiai — meilės 
ir didybės atšvaitus. Visi žinojo, kad šita meilė negali tęstis 
visą gyvenimą, ir niekas nepuoselėjo jokių iliuzijų. Tačiau 
kaip tik žinojimas, kad šitas mylavimasis neamžinas, suteik- 
davo kiekvienai glamonei, kiekvienam švelniam žodžiui ne- 
įkainojamą vertę; būdavo bandoma išspausti visus dar liku- 
sius saldžius syvus iš jau įpuvusio vaisiaus. 

Egonas fon Štukenas ilgą laiką galvojo, kad kaip tik toks 
ryšys jungia jį su Lote Mylke — pilnas švelnaus linksmumo 
ir aistringo rimtumo, kaip tik toks, o ne kitoks. Taip reikia 
mylėti, kai pabaiga neišvengiama. 

Nors širdyje buvo tam pasiruošęs, Egonui buvo didelis 
smūgis, kai neišvydo jos sutartoje vietoje. Pilkos žiemos su- 
temos ištrynė kontūrus. Jis pamanė, kad apsiriko, ir nusku- 
bėjo pirmyn. Prie Neptūno fontano buvo daug jaunų mo- 
terų. Čia vaikščiojo aukštuomenės damos, pasipuošusios 
didžiulėmis skrybėlėmis, Šprėvaldo žindyvės valstiečių dra- 
bužiais — jos rinkdavosi čia paplepėti — ir jaunos mergai- 
tės, tokios kaip Lotė Mylkė, kurios priklausė dirbančiųjų 
gyventojų sluoksniui. Bet Lotės nebuvo. 

Iš Senosios pilies sklido karinė muzika: mušė būgnai, tri- 
mitas spygčiojo į žiemos orą skambius garsus. Egonas fon 
Štukenas vėl atgavo viltį. 

Jis perkirto aikštę ir pasuko pilies link, kur kaip tik kei- 
tėsi sargyba. Šis spektaklis galėjo sudominti Lotę Mylkę, taip 
mėgstančią visokius kariškus dalykus. 

Nebuvo taip paprasta prasibrauti pro glaudžias žmonių 
eiles. Jie stovėjo susispaudę, neatitraukdami akių nuo sargy- 
binės ir meniškai iškalinėtų geležinių vartų, sužavėti ryškių 
uniformų spalvų, blizgančių sagų ir antpečių, bet labiau- 
siai — tikslių judesių ir žygiavimo aidint karinei muzikai. 

Egonas fon Šiukenas turėjo gerokai pasidarbuoti alkūnė- 
mis, iškęsti ne vieną pasipiktinusį žvilgsnį ar piktą pastabą — 
„Na, na, berniuk, kas atsitiko, ar tau ne visi namie!“ Pagaliau 
jis sulaukė atpildo: minioje išniro ugniaspalvė Lotės Mylkės 
galva. Egonas matė tik jos pakaušį, bet nė akimirką nesudve- 
jojo, kad tai ji. Jis dar niekuomet nebuvo sutikęs kitos mer- 
ginos tokiais ryškiai ugniniais, bet kartu švelnios spalvos plau- 
kais. Egonui fon Štukenui pasirodė, kad net pilkas vakaras 
nušvito nuo tų plaukų spindėjimo. 

Jis uždėjo ranką merginai ant sprando, o ji atsisuko pa- 
tikliai šypsodamasi, tarsi būtų laukusi jo kaip tik čia, šią va- 
landėlę. Jos švelni oda, nuo ryto iki vakaro gairinama vėjo 
išnešiojant geles, buvo per daug paraudusi ir nelabai graži. 
Burna plati, lūpos sutrūkinėjusios nuo šalčio, nenusakomos 

formos, nosis kiek gremėzdiška. O Egonas matė tik įkypas 
merginos akis: jų rainelės švietė tokia tyra ir skaidria žaluma, 
kad, rodėsi, tamsoje turėtų švytėti kaip katės akys. 

Lotės žvilgsnis jį nuramino, ir netrukus Egonas jau bu- 
vo visai pamiršęs savo būgštavimus, jog nesuras jos. 

— Sveika, Lote, — pasisveikino šypsodamasis. 

Ji kryptelėjo galva pilies vartų pusėn. 

— Gražu, tiesa? 

Egonas linktelėjo jai kaip vaikui, kuriam nesinori gadin- 
ti malonumo. 

Jam pačiam, patyrusiam kvailą karinį muštrą, šis tikslus 
manevravimas visai nekėlė susižavėjimo. 

Galiausiai ceremonija baigėsi. Pakeistoji sargybos grupė 
nužygiavo rikiuotės žingsniu, ir žmonių minia prie Senosios 
pilies ėmė skirstytis. Jau visai sutemo ir užsižiebė pirmieji 
dujų žibintai. 

Lotė Mylkė įsikibo jam į parankę. 

— Aš labai tavim didžiuojuos, — pasakė ji. 

Egonas spustelėjo merginai ranką. 

— Kodėl gi? 

— Tu taip pat jiems priklausai. Nėra nieko pasaulyje gra- 
žesnio už kariškius. 

— O man būtų geriau, jei nebūčiau kariškis, — sąžinin- 
gai prisipažino Egonas. 

Lotė pažvelgė į jį plačiai atmerktomis akimis. 

— Nesuprantu. 

— Jei būčiau civilis, gal galėčiau... tave vesti. 

— O tu to norėtum? — nustebusi paklausė ji. 

— Otu ne? 

Mergina papurtė galvą. 

— Na, to negali būti. O jei negali, tai ir nereikia. 

Egonui patiko jos blaivus požiūris, bet kartu ir nerami- 
no. Jis baiminosi, kad Lotė ne tiek prisirišusi prie jo, kiek jis 
prie jos. | 

Mergina to nejuto. 

— Ką tu toliau darytum su tokia kaip aš, — pasakė ji, — 
aš net nemoku gerai vokiškai kalbėti. 

— Moki, kai nori! 

— Truputį, — sutiko ji. — Bet man tai gana sunku. 

— Reikia tik įprastu. 

Egonas sustojo ir uždėjo rankas merginai ant pečių. Lo- 
tės kūnas po pilka stora skara buvo toks liesas, jog, rodėsi, 
gali užčiuopti kiekvieną kaulelį. 

— Lote, jei aš paprašyčiau tavęs tapti mano žmona... Ką 
tu sakytum? 

— Kad tai neįmanoma! 

— O jei atsirastų tokia galimybė? 

Lotė Mylkė dabar stengėsi kalbėti taisyklingai. 

— Kaip? 

Egonas paleido ją ir sparčiai žingsniavo toliau. 

— Aš nežinau, — nusiminęs atsakė jis. — Tai ir blogiausia, 
kad aš nežinau. Margąjį švarką aš galėčiau pakabinti ant vinies, 
ir nemanyk, kad dėl to sieločiausi. Ber kas toliau? Aš moku 
tik... Ne, atidžiau pažvelgus, aš nemoku nieko, kas būtų bent 
kiek naudinga. Kas iš to, kad moku joti, elgtis su ginklais, ko- 
manduoti? O bankininkystei neturiu nei noro, nei talento. 

Lotė pasivijo jį ir šiurkščia ranka įsikibo jam už parankės. 

— Lik toks, koks esi. Kaip tik toks tu man patinki! 

— Ak Lote, — atsiduso Egonas šyptelėjęs. — Ar tau nesi- 
norėtų ko nors daugiau negu tie slapti pasimatymai? Negu 
tos trumputės laimės akimirkos? Šicie susitikinėjimai vogčio- 
mis pigių viešbučių kambariuose? 

— O ko dar? — paklausė nesuprasdama. — Aš juk myliu 
tave! 

— Kaip tik dėl to, — Egono balsas buvo duslus nuo slo- 
pinamo jaudulio. 

Lotės plaukai liepsnote liepsnojo dujinių žibintų šviesoje. 

— Aš to nesuprantu, — ištarė ji. 

— Ar tu niekados negalvoji apie ateitį? 

— Galvoju, — prisipažino, — ir bijau jos. 

— Na, matai. 

Ji praleido pro ausis paskutinius jo žodžius ir karštai kal- 
bėjo toliau: 

— Aš nenoriu būti sena ir stora ir nenoriu, kad manęs ne- 
būtų! Nenoriu gyventi taip, kaip mano motina. Dirbti nuo 
ryto iki vakaro, grįžti sutinusiomis rankomis ir kojomis ir dar 
gauti namie pylos! Norėčiau, kad visada būtų taip, kaip da- 
bar... ir kad tarp mūsų viskas būtų kaip dabar. 

— Iš esmės mes norime to paties. 

— Gali būti, — staiga prablaivėjo Lotė, — bet tarp norų 
ir jų išsipildymo yra didelis skirtumas. Taip mėgdavo saky- 
ti mūsų ponas mokytojas. Ne, tegu viskas bus taip kaip yra, 
nekvaršinkim sau galvos, geriau džiaukimės tuo, ką mums 
duoda gyvenimas. Sutinki? 

— O kas man belieka, — kreivai šyptelėjo Egonas. — Na, 
tai kur einam? Tu alkana? 

— Visada. 

— Tada pirmiausia eikime pavalgyti. 

— Nee, — nutęsė ji, — geriau paskui. Pirmiausia aš norė- 
čiau... na, pats žinai, ko norėčiau. Pirmiausia norėčiau pa- 
būti su tavim dviese. 

Egonas tylėjo, ir mergina sunerimusi paklausė: 

— O gal tu nenori? 

— Ak Lote, kad tu žinotum, koks stebuklas man esi! 

Ji nusijuokė, bakstelėjo smailia alkūne jam į šoną. 

— Na, nelaikyk manęs dievai žino kuo! Aš ne su dviem 
galvom gimęs veršelis. Aš esu — kas esu! 

— O, aš myliu tave tokią, kokia esi. 

— Tada viskas gerai, — laiminga pasakė ji. 


Su Justu Veigandu Kranclerio kavinėje Unter den Linden 
gatvėje Klementina prabuvo ilgiau negu tikėjosi. Darbuoda- 

masis desertine šakute jis bandė aiškinti jai medicinos proble- 
mas, kurios jį be galo domino. O ji laiminga, išplėtusi akis 
klausėsi jo. Ji negalėjo skubinti Justo eiti, nors puikiausiai su- 
vokė, kad šiuo momentu jos vieta ne čia, ne tarp tų elegan- 
tiškai apsirengusių žmonių, o Fon der Heito gatvėje, pas savo 
globotinius. 

Tik kai juodu išsiskyrė, Klementiną apėmė baimė, jog 
Tylemanai jau bus sugrįžę namo ir pastebėję, kad ji išėjusi 
be leidimo. O gal ir dar blogiau, gal Roza neįvykdė savo pa- 
žado kuo kruopščiausiai prižiūrėti vaikus. 

Artėdama prie Tylemanų vilos Klementina ėmė bėgti. Vi- 
sa uždususi paspaudė užpakalinių durų skambutį ir laukda- 
ma, kol jai atidarys, nervingai gniaužė pilkomis megztomis 
pirštinėmis aptemptas rankas ir trepsėjo. 

— Galų gale, panele, — tarė ją įleisdama virėja Augusta. 

Klementina nusimovė pirštines ir jau norėjo bėgti. 

— Ar viskas gerai? 

Virėjos veido išraiška sukėlė jai nerimą. 

— Ar nieko neatsitiko vaikams? 

— Nee, — virėja Augusta reikšmingai pažiūrėjo į lu- 
bas. — Pavojus! Maloningasis ponas norėtų su jumis pasi- 
kalbėti. 

— Jau sugrįžo Tylemanai? 

— Tik jis. Jis pasakė, kad atsiųsčiau jus pas jį. Jis savo 
kambaryje. 

— O Roza? 

— Su vaikais. Bet ji jau laukia jūsų. Ji turi dengti stalą. 

Klementinos galvoje sukosi prieštaringos mintys. Ji la- 
bai nenorėjo viena eiti pas Otą Tylemaną. Vis dėlto tikėjosi 
nuteikti jį savo naudai. Ponia Dorotėja mažiausius nusižen- 
gimus tarnyboje visada laikydavo nusikaltimu. Ji nesupra- 
to tokių dalykų kaip silpnumas ar nesugebėjimas susidoroti, 
ir, žinoma, būtų negailestinga, jei sužinotų, kad Klemen- 
tina neatliko savo pareigos — tegu tik vieną vienintelį kartą. 

— Aš, jumis dėta, panele, — pasakė virėja Augusta, — ne- 
svarstyčiau taip ilgai, o stengčiausi atlikti tai kuo greičiau, kol 
dar nesugrįžo ponia. 

— Jūs teisi, — sutiko Klementina ir padavė virėjai savo 
skarą. — Palaikykite truputį. 

Ji nuskubėjo siauru koridoriumi pro virtuvę, paskui laip- 
tais aukštyn ir, perėjusi vestibiulį, priėjo pono kambarį. 

Klementina pasibeldė į 4žuolines duris. Viduje niekas ne- 
atsakė. Jos nerimas augo. Mergina pabeldė dar kartą. 

Dabar išgirdo Oto Tylemano balsą: 

— Įeikite! 

Ponas Tylemanas, pasisukęs šonu į duris, sėdėjo prie di- 
džiulio, visą kambario kampą užimančio rašomojo stalo. Jis 
žiūrėjo savo juodomis blizgančiomis akutėmis ir nejudėjo. 
Gelsvas, juodais gyvaplaukiais apžėlusias rankas buvo pasidė- 
jęs ant stalo. 

Klementinos nugara perbėgo ledinis šiurpulys. Jai norė- 
jo bėgti iš čia, bet sustingusiomis kojomis, kietai sukandusi 
dantis ji artėjo prie pono Tylemano. 

Oras Tylemanas palaukė, kol juos skirs tik rašomasis stalas. 

— Na, — sugergždė jis kimiai, — ką turi man pasakyti? 

Klementina įsižeidė, kad jis ją tujina, bet nedrįso pasipik- 
tinti ir tik dar labiau pajuto savo beteisiškumą. 

— Atleiskite, pone Tylemanai, — per jėgą išstenėjo ji. 

— Kaip tau atėjo į galvą pamesti vaikus? 

— Aš paprašiau Rozos... 

— Argi tai pasiteisinimas? 

— Ne, — vos girdimai atsakė Klementina. 

— Prisipažink, buvai pas savo berną! 

Klementina tylėjo sučiaupusi putlias lūpas. Otas Tylema- 
nas pasiėmė rimbą auksine rankena — buvo gavęs jį kaip pri- 
zą per vienas jodinėjimo varžybas ir be galo juo didžiavosi, — 
ir ėmė tampyti tarp rankų. 

— Nori, kad papasakočiau savo žmonai? 

— Ne, — atsakė Klementina, nepajėgdama atplėšti akių 
nuo jo žaidžiančių rankų. 

— Taigi... buvai pas savo berną? 

— Taip. 

— Vieno „taip“ man neužtenka. Noriu žinoti daugiau. Ką 
jis tau darė? Ar jis čiupinėjosi tau po sijonu? Ar jis tau... 

Merginai į veidą plūstelėjo kraujas. 

— Ne, — suriko ji, — mes buvome Kranclerio kavinėje. 
Mes valgėme pyragaičius, ir tai viskas. Aš... aš labai atsipra- 
šau, kad išėjau be leidimo. Man reikėjo skubiai su juo pasi- 
kalbėti. Prašau atleisti man, kad taip pasielgiau... kad taip vė- 
lai grįžau... Bet dabar turiu... 

Klementina apsisuko ir buvo bebėganti iš kambario. Bet 
ją sulaikė piktas, grėsmingas pono balsas. 

— Stok! — sugriaudėjo jis. — Ateik čia prie manęs! 

Klementina lėtai atsisuko. Ponas Tylemanas jau nesėdė- 
jo prie rašomojo stalo. Buvo atsistojęs ir priėjęs prie vienos 
iš knygų spintų, kurios atviras apatines lentynas dengė šir- 
ma. Rimbą jis dabar laikė dešinėje rankoje ir rodė juo vietą 
ant rytietiško kilimo, vos už pusės metro nuo jo kojų. 

— Čia! 

— Vaikai, pone Tylemanai... — bejėgiškai suvapėjo Kle- 
mentina, — aš privalau... 

— Pirma paprašysi manęs atleidimo! 

— Aš jau prašiau... 

— Nieko tu neprašei! Prisipažink, kad esi netikusi mer- 
giotė! 

— Pone Tylemanai, aš... 

— Tu netikusi mergiotė, taip ar ne? 

Sukaupusi visas savo jėgas ji bandė atsispirti beveik hip- 
notizuojančiam spaudimui. 

— Ne! 

Otas Tylemanas pakėlė rimbą, ir Klementina akimirksnį 
pagalvojusi, kad jis ją muš, atbula ranka užsidengė veidą. Ta- 
čiau lanksti oda tik garsiai pliaukštelėjo ore. 

— Na gerai, — tarė ponas Tylemanas, — jei nenori, tai lei- 
sime spręsti mano žmonai. Gal jai pavyks atvesti tave į protą. 

— Pone Tylemanai, aš... 

— Tu esi bloga mergiotė. 

— Taip, — iškankinta tarė ji. 

— Kartok: aš esu didelė bloga mergiotė... 

— Taip... 

— Sakyk: aš esu... 

— Aš esu didelė bloga mergiotė... 

— Aš supykdžiau savo gerąjį poną, — pasakinėjo Otas Ty- 
lemanas. 

Klementina kartojo bejausmiu balsu. 

— Aš nusipelniau bausmės! — mygo jis. 

— ... nusipelniau bausmės! 

— Klaupkis! 

Visa merginos esybė priešinosi šiam įsakymui. Bet ji pagal- 
vojo — jei apskritai šitaip košmariškai susiklosčius padėčiai pa- 
jėgė bent kiek mąstyti, — kad Otas Tylemanas nedvejodamas 
apjuodins ją ponios Dorotėjos akyse. Jis buvo visagalis ir ga- 
lėjo šiandien pat išvaryti ją. 

— Aš negaliu! — sudejavo Klementina, bet jos kojos pa- 
čios sulinko, ji susmuko ant grindų ir iš gėdos užsidengė ran- 
komis veidą. 

— Prašyk sau bausmės! 

Oto Tylemano balsas skambėjo tarsi iš tolo, tarsi iš už va- 
tinės sienos. 

— Prašau! 

Klementina pasilenkė laukdama smūgio. Ji pamėgino at- 
palaiduoti raumenis, kad lengviau pakeltų būsimą skausmą. 

Bet nieko neatsitiko. Kankinama tyla. Klementinos siau- 
bas augo. Ji susirietė. 

— Tu bloga mergiotė, — tarė Otas Tylemanas įsiteikian- 
čiu, vylingu balsu, — bet aš tau atleidau, nes esu geras po- 
nas. Tu išeisi iš čia nenubausta, jei pažadėsi man... — Jis nu- 

tilo. — Na, tai gal dabar atmerksi akis ir pažvelgsi į mane? 
Aš juk nusipelniau, kad man padėkotum, ar ne taip? 

Klementinai taip palengvėjo, jog iš jos gerklės išsprūdo pa- 
naši į juoką smaugianti rauda. Ji nuleido nuo veido rankas. 

Prieš pat merginos akis stirksojo įsitempęs Oto Tylemano 
vyriškasis organas ir geidulingai virpčiodamas artėjo prie jos. 

Jis buvo taip arti, beveik virš jos, kad ji negalėjo maryti 
geismo iškreipto veido, krauju pasruvusių, iš susijaudinimo 
išsprogusių akių, raudonos, glebios ir seilėtos burnos. 

Klementina matė tik nuogą pono kūną, ir jos gerkle aukš- 
tyn kilo baisus pagalbos riksmas, kuriam nebuvo lemta išsi- 
veržti. Tą pačią akimirką į duris subūgnijo maži kumšteliai 
ir pasigirdo vaikiški balsai: 

— Tėte, tėte, atidaryk! Ar galima pas tave? 

Otas Tylemanas atšoko kaip nusvilęs ir apvertė širmą. Jis 
nusikeikė ir visas išraudęs susitvarkė kelnes. 

Klementina lėtai atsistojo — ji svyrinėjo nuo palengvėji- 
mo, — ir lygindama sijono klostes nuėjo prie durų. Jau pa- 
ėmusi už durų rankenos ji atsisuko į poną Tylemaną, kuris 
susitvarkęs drabužius dabar mėgino pastatyti širmą. 

Klementina palaukė, kol jam pavyko tai padaryti, paskui 
atidarė duris. 

Kai vaikai pamatė Klementiną, visai pamiršo ėję pas tė- 
vą ir triukšmingai apspito auklę. 

— Tina, Tina, tu jau grįžai? Kur tu taip ilgai buvai? Ko- 
dėl iš karto neatėjai pas mus? Ką mums parnešei? 

Klementina sunkiai atrėmė vaikų ataką. 

— Viską papasakosiu vėliau, — vargais negalais ištarė ji, — 
dabar bėkite pas savo tėvą ir palinkėkite labos nakties! 

Ilgais naktiniais marškiniais ir flaneliniais chalatais aprengti 
vaikai puolė prie tėvo, bet dar nepribėgę, sulėtino žingsnius; 
Frydrichas žemai nusilenkė, o abi mergaitės padarė reveransą. 

Iš paskos vaikams pasirodė Roza Janovič: švari ir tvarkin- 
ga, juoda suknele, balta prijuoste ir balta kepuraite. 

Abi moterys iš akių suprato viena kitą. 

— Ačiū, — sukuždėjo Klementina ir išbėgo pro ją į ves- 
tibiulį. 

Otas Tylemanas suko savo auksinį kišeninį laikrodį. 

— Ar jums dar ne per anksti? 

— Mes irgi taip sakėme Rozai, — aiškinosi Frydrichas, — 
mes miegojome po pietų, bet ji nenorėjo... 

Jis nutilo išvydęs įsiutusias tėvo akis. 

Otas Tylemanas per visą kambarį sužaibavo akimis į Ro- 
zą, bet toji akiplėšiškai atrėmė jo žvilgsnį. 

— Pamaniau, kad bus geriau šiandien juos anksčiau pa- 
guldyti, — pasakė ji. 

Otas Tylemanas užsimerkė ir pliaukštelėjo bizūnu ore. 
Vaikai išsigandę atšoko, o jauniausioji mergytė ėmė verkti. 

— Tu taip manei, — pro dantis iškošė jis. 

— Taip, — neišsigandusi atrėžė Roza, — ir manau, kad 
buvau teisi. 

— Aš tave ne sykį įspėjau! — suriko ponas Tylemanas. — 
Dabar gana! Tai buvo paskutinis kartas! 

— Tikiuosi! — atsakė Roza. 

Ji išleido vaikus, kurie skubiai nubėgo nuo tėvo į vesti- 
biulį ir užvėrė paskui save duris. 

Klementina stovėjo ant paskutinės plačių laiptų pakopos. 
Ji mešlungiškai abiem rankom įsikibo į turėklus ir palinko 
į priekį. 

— Nebežinau, kaip tau dėkoti, Roza. 

Klementinos balsas vis dar virpėjo nuo patirto siaubo. 

— Nėra už ką, — atžariai pasakė Roza ir nusisuko. — Pa- 
dariau tai ne dėl jūsų, panele! 

Kitą rytą, kai tik ponas Tylemanas išėjo iš namų, iš savo 
kambario paskambino ponia Dorotėja. Klementina Hergert, 
kuri ką tik aprengė vaikus pasivaikščiojimui ir jau buvo be- 
išeinanti su jais pro duris, paprašė mažąjį Frydrichą prižiū- 
rėti sesutes, 0 pati, trumpai pabeldusi, įžengė į medžiaga iš- 
muštą kambarėlį. 

Ponia Dorotėja, vis dar su sidabriniu varpeliu rankose, 
nervingai vaikščiojo po kambarį. Įėjus Klementinai, ji sustojo 
ir pažvelgė p ją. 

— Ak, čia jūs, panele, — tarė ponia prislėgtu balsu, — aš 
norėjau pakalbėti su Roza. 

Klementina jau buvo beprasižiojanti klausti, bet ponios 
žvilgsnis užkando jai žadą. 

Ji nubėgo pro vaikus į viršų pakviesti Rozos. Ši kaip tik 
ketino vėdinti patalus. 

— Tave kviečia maloningoji ponia, Roza. 

Roza lėtai atsitiesė, pakėlė stiprias rankas ir sukaišiojo iš- 
sidraikiusias juodų plaukų sruogas į plaukų mazgą ant pa- 
kaušio. 

— Ko ji nori? 

Klementina patraukė pečiais. 

— Aš nežinau, juk negalėjau jos klausti. Bet ji atrodė... 
pikta ir rūškana. 

Impulsyviai, kas buvo visai nebūdinga jos charakteriui, ji 
prišoko prie merginos ir apkabino ją per pečius. 

— Aš bijau dėl tavęs, Roza! Gal man eiti su tavim? 

Roza sustingo nuo tokio neįprasto švelnumo. 

— O ko? 

— Gal galėčiau tau padėti, apginti tave... paaiškinti, kaip 
viskas buvo. 

— Jūs manote, kad ponas mane apšmeižė? — sušvogždė 
Roza. 

— Taip, — prislėgtu balsu atsakė Klementina. 

— Tada jūs niekuo nebegalite man padėti, viskas baigta. 

Kai Klementina pabandė dar kažką sakyti, Roza nutrau- 
kė ją: 

— Ne, panele. Taip turėjo būti. 

— Bet aš galėčiau... 

— Ne. Gana, kad išvaro vieną. Aš geriau mokėsiu verstis 
viena negu jūs. 

Klementinos ranka nuslydo Rozai nuo peties. Ji stovėjo 
kietai sučiaupusi lūpas ir žiūrėjo, kaip Roza išėjo iš kamba- 
rio. Roza nubėgo plačiais laiptais žemyn ir pasuko per ves- 
tibiulį ponios kambario link, tada Klementina lėtai nusekė 
jai iš paskos. 

Ji kovojo pati su savimi. Roza aiškiai atsisakė jos paramos, 
ir niekas nebūtų išdrįsęs jai priekaištauti, jei ji dabar, kaip ir 
ketino, būtų paėmusi vaikus už rankų ir išėjusi. 

Bet Klementina negalėjo taip paprastai palikti Rozos ne- 
laimėje. Ji nusivedė vaikus į drabužinę tuo pretekstu, kad jie 
dar nepakankamai šiltai aprengti. Šitoje aukštoje, baltu mar- 
muru su pilkomis gyslelėmis išklotoje patalpoje buvo labai 
šalta. Kad pralinksmintų ir išjudintų vaikus, Klementina su- 
manė žaidimą su šuoliukais. Ji juokėsi, šėlo su vaikais, bet vi- 
są laiką klausėsi, kas vyksta vestibiulyje, ir su nerimu laukė, 
ar vis dėlto neprireiks jos pagalbos. 


Ponia Tyleman ir Roza valandėlę tylėdamos stovėjo vie- 
na priešais kitą. Akiplėšiškas, provokuojantis merginos žvilgs- 
nis baugino ponią Dorotėją, ir ji ne iš karto pasiryžo pasa- 
kyti jai tai, ką turėjo. 

— Tu žinai, Roza, kad visada buvau tavimi patenkinta, — 
galiausiai tarė ji. 

— Aš visada labai stengiausi, maloningoji ponia. 

— Taip, neabejoju... 

Ponia Dorotėja ėmėsi tvarkyti dirbtinių gėlių puokštes, 
kad tik nereikėtų žiūrėti į Rozą. 

— Ir vis delto tau nevalia pas mus pasilikti... jau vien dėl 
vaikų... Tikiuosi, supranti, apie ką aš kalbu? 

— Taip, — atsakė Roza, — puikiai suprantu. 

Ponia Dorotėja atsiduso. 

— Eik dabar į viršų, susirink daiktus, daugiau aš neno- 
riu tavęs matyti. — Prisiversdama ji dar pridūrė: — Ir pasi- 

stenk pasitaisyti, Roza. Negalima sakyti, kad viskas praras- 
ta. Visada yra išsigelbėjimas. 

— Ir tai sakote jūs, išmesdama mane į gatvę! 

Ponia Dorotėja pažvelgė į Rozą. 

— Tau nederėtų būti akiplėša po viso to, ką tau padarėme. 

Roza nepasidavė. 

— O ką gi jūs padarėte? Vertėte dirbti nuo ryto iki nak- 
ties ir truputį mokėjote už tai, kaip tik tiek, kad galėčiau su- 
taupyti kelias markes. Ar tai dėl to turėčiau dabar bučiuoti 
jums kojas? 

— Išeik! Tuojau išeik! 

Roza priėjo prie ponios Dorotėjos. 

— Aš noriu gauti pažymėjimą, kad galėčiau vėl įsidarbin- 
ti. Man reikia pažymėjimo. Parašykite, kad buvau stropi ir 
švari, juk buvau, ar ne? 

Visa galva už Rozą žemesnė ponia Dorotėja nejučiomis 
atsitraukė. 

— Ne, — tarė ji. — Ne. 

— Bet man reikia to pažymėjimo. Tiek metų tarnavau 
jums, juk negalite manęs taip išvaryti! 

Ponia Dorotėja gniaužė baltas liesas rankas. 

— Negaliu, Roza, negaliu tavęs rekomenduoti... po viso 
to, ką apie tave sužinojau... 

— Ir ką gi jūs sužinojote? 

— Roza, maldauju, neversk manęs to pakartoti! 

— Tai aš jums pasakysiu, ko jums pripūtė maloningasis 
ponas! Kad aš sugedusi... | 

Ponia Dorotėja užsidengė rankom ausis, tačiau šaižus Ro- 
zos balsas įveikė šią užtvarą. 

— ... jog taip gyvenu. Ir aš to neneigiu! Bet kas mane to- 
kia padare? Kas? Ar apie tai kilnusis maloningasis ponas ir- 
gi išsipasakojo? Visada, kai nebūdavo maloningosios ponios, 
jis vesdavosi mane... 

— Meluoji! — suriko ponia Dorotėja. — Nutilk! 

Ber Roza jau buvo įtūžusi ir net norėdama nebegalėjo su- 
stoti. Ji turėjo išrėkti visą jos širdyje susikaupusį įniršį, ne- 
apykantą ir panieką. Ji norėjo įskaudinti ponią Dorotėją, nes 
pati buvo įskaudinta. 

— Taip, net tada, kai maloningoji ponia su migrena gulė- 
davo viršuje savo lovoje! Tada užsiiminėdavome tuo pono 
kambaryje, o kai ponia viešėdavo pas drauges — viršuje, mie- 
gamajame! Niekšas! Šunsnukis! Suvedžiotojas! O paskui, kai 
ėmiau lauktis vaikelio, jis pasakė, kad vaikas ne jo, kad turiu 
pasiieškoti kito tėvo... Tada jis paliko mane, įstūmęs į bėdą. 

Rozai pritrūko oro, ji turėjo atsikvėpti. 

— Vaikas? — suglumusi pakartojo ponia Dorotėja. — Tu 
sakei, kad pagimdei nuo jo vaiką? 

— Taip, tai tikra tiesa, nors jis tūkstantį kartų meluotų, 
kad... 

— Kur tavo vaikas? — su grėsminga ramybe paklausė po- 
nia Dorotėja. 

— Aš jo nebeturiu. 

Ponia Dorotėja piktai nusijuokė. 

— Tu jo niekada ir neturėjai! Tu viską išsigalvojai! 

— Aš jį pagimdžiau apačioje, virtuvėje! — suriko Roza. — 
Naujųjų metų naktį... Panelė matė, gali paliudyti! 

— Klementina? — dar netikėdama pasitikslino ponia Do- 
rotėja. 

Ją jau apniko dvejonės. Nors ji nenorėjo tikėti Rozos pa- 
sakojimu, suvokė, kad mergina niekados nebūtų drįsusi kviesti 
Klementinos liudytoja, jei viską būtų tik išsigalvojusi. 

— Taip! — rėkė Roza. — Ir jaunasis daktaras irgi ten bu- 
vo! Jis ištraukė vaiką ir tuoj pat jį išsinešė, kai aš jo atsisa- 
kiau. — Kiek švelniau ji pridūrė: — Tai buvo mergaitė. 

— Kur ji dabar? 

Roza truktelėjo pečiais. 

— Kas žino, gal jau jos nėra gyvos. Gal, jos laimė, Vieš- 
pats Dievas pasiėmė ją, kol ji netapo blogesnė už savo mo- 
tiną ir piktesnė už vyrą, kuris yra jos tėvas. 

Ponia Dorotėja susmuko į vieną iš aksomu muštų rau- 
donmedžio krėslų. Ji sėdėjo įsitempusi kaip styga, ištiesusi iš 
mezginių kyšantį ploną kaklą ir iš visų jėgų stengėsi susitvar- 
dyti. Tačiau ėmė visu kūnu drebėti. Jos plonos, griežtų li- 
nijų lūpos pamėlo, o dantys ėmė garsiai barškėti. Jos kančios 
nepalengvino nė viena ašara. 

Roza žiūrėjo į ją ir tik dabar pradėjo suprasti, ką pada- 
rė. Ji puolė prieš savo ponią ant kelių, nutvėrė jos šaltas kaip 
ledas rankas ir apipylė bučiniais. 

— O, atleiskite man... atleiskite man, maloningoji ponia! 

Su netikėta jėga ponia Dorotėja išplėšė iš jos savo rankas. 

Roza pasilenkė dar žemiau ir priglaudė prie lūpų jos dra- 
bužio kraštą. 

— Nepaniekinkite manęs, aš bloga, bet ne mano vienos 
kaltė! Tai jis... 

— Stokis! — tvirtu bejausmiu balsu įsakė ponia Dorotėja. 

Roza kaip primuštas šuo paropojo atgal. 

— Aš neturėjau taip elgtis su maloningąja ponia... 

— Tu nieko man nepadarei, — griežtu balsu atsiliepė po- 
nia Dorotėja. — Tu neatėmei iš manęs nieko, ką bent kiek bū- 
čiau vertinusi. Dabar atsistok ir išeik. Daugiau niekados ne- 
noriu tavęs matyti. Privalai tuojau pat išeiti iš mano namų. 

— Taip, — gailiai suinkštė Roza. — Taip. 

Ji pakilo nuo grindų ir norėjo dar kartą prieiti prie ponios 
Dorotėjos. Tačiau blausios, šešėlių apsuptos ponios akys žiū- 
rėjo su tokiu pasibjaurėjimu ir tokia panieka, kad ji visai pra- 
rado drąsą ir savigarbą. Roza apsisuko ir išbėgo iš kambario. 

Klementina išgirdo, kaip trinktelėjo uždaromos durys. Ji 
nubėgo į vestibiulį, bet pavėlavo. Roza jau buvo dingusi vir- 
šuje. Tačiau Klementina buvo tikra, kad jai nepasigirdo. 

Ji pasišaukė vaikus iš drabužinės ir nuvedė juos pas virėją 
į virtuvę. Čia buvo šilta ir jauku. Kol Klementina nuraišiojo 
vaikams šalikus, nuėmė kepures, numovė pirštines ir nuren- 
gė paltus, jos su virėja pusbalsiu persimetė keliomis frazėmis. 

Klementina jau buvo bebėganti į viršų, kai abi moterys 
išgirdo koridoriumi aidinčius žingsnius. Virėja Augusta grei- 
tai atidarė virtuvės duris, ir jos pamatė Rozą, bėgančią prie 
užpakalinių durų. Jos skruostai degė, tarsi kas būtų ją mu- 
šęs per veidą, akys žerėjo laukine liepsna, plaukų sruogos, iš- 
sipešusios iš šiaip jau visada tvarkingo kuodo, karojo ant kak- 
tos. Vienoje rankoje ji nešėsi siuvinėtą krepšį, kitoje drabužių 
ryšulį. 

— Roza! — šūktelėjo Klementina ir užtvėrė jai kelią. — 
Kur tu eini! 

— Leiskit! — Roza pamėgino nustumti ją į šalį. 

— Ar atsisakei tarnybos? 

— Ką jau ten, — ramiai tarė virėja, — ją išmetė, iš karto 
matyt. 

— Ar tai tiesa, Roza? — išsigandusi paklausė Klementi- 
na. — Gal ne dėl manęs? 

Roza papurtė galvą. 

— Jūs, panele, čia niekuo dėta. 

— Maloningasis ponas, ar ne? — įsiterpė Augusta. 

— Tu negali taip išeiti, — nepasidavė Klementina, — pa- 
lauk, kol viską paaiškinsiu maloningajai poniai. 

— O ką jūs galite pasakyti? Juk jūs nieko nežinote. 

Roza pasidėjo drabužių ryšulį ir padavė ranką Klementi- 
nai, o paskui virėjai. 

— Likit sveikos. Gal dar kada susitiksime... Jei galite, ne- 
parašykite apie tai į Gerceną, panele. 

— Bet kur tu eisi? Ką tu dabar veiksi? 

Roza tūžmingai nusijuokė, apnuogindama dantų smege- 
nis ir pasidarė panaši į piktai dantis šiepiantį laukinį žvėrį. 
— Nesibaiminkite, panele, tokios kaip aš neprapuola. 

Klementina priėjo artyn ir tylutėliai, kad neišgirstų virė- 
ja, sušnibždėjo: 

— O tavo vaikas? Kas bus su juo? Ar tu juo pasirūpinsi? 

Roza dabar atrodė viskam abejinga. 

— Darykite ką norit su tuo bambliu, — pasakė ji niršiai. — 
Dėl manęs tegu padvesia! 

Roza pasiėmė ryšulį, pastūmė Klementiną į šoną ir nubė- 
go durų link. 

Klementina buvo taip pritrenkta, kad net nemėgino jos 
sulaikyti. 

— Vaje, — pasakė su pasigardžiavimu ekonomė Augusta, — 
tai ji ir vaiką turi? Aš taip ir pamaniau, kai ji sausio mėnesį 
staiga taip sulieknėjo, bet kai nežinai tiksliai, tai geriau laiky- 
ti liežuvį už dantų. Kodėl nieko man nepapasakojote, panele? 

— Papasakosiu, kai tik turėsiu laiko, — pažadėjo Klemen- 
tina. — Būkite gera, nepykite! Ar negalėtumėte padaryti man 
paslaugos ir pasaugoti vaikų? Aš privalau pasikalbėti su ponia. 

Ji išskubėjo, nelaukdama ekonomės sutikimo. 

Ponia Dorotėja sėdėjo lygiai tokia pat poza, kaip ir tada, 
kai išbėgo Roza. Ji stipriai sukando dantis, sunėrė rankas, bet 
niekaip negalėjo sulaikyti ją purtančio drebulio. 

— O, maloningoji ponia! — sušuko Klementina, — jums 
bloga? Luktelėkite, tuojau atnešiu jums ko nors išgerti! 

Ji nubėgo į valgomąjį, čiupo iš spintos krištolinį grafiną, 
įpylė į vieną iš tų pūstų taurių auksinės spalvos konjako ir 
nuskubėjo atgal pas ponią Dorotėją. 

— Štai! Išgerkite, tai jums padės... 

Ponia Dorotėja nusigręžė nuo jos. 

— Alkoholio — ne! 

— Jums būtinai reikia, maloningoji ponia, nesvarbu, kad 
neskanu, išgerkite kaip vaistus... 

Klementina prinešė gėrimą poniai prie lūpų. 

Ponios Dorotėjos dantys barškėjo į taurės kraštą, ir Kle- 
mentinai buvo nelengva įpilti gėrimo jai į burną. Ponia Do- 
rotėja užspringo ir, atrodė, tuojau ims vemti. Bet paskui jos 
skruostai ėmė rausvėti ir drebulys pamažu praėjo. 

— Ar jums geriau, maloningoji ponia? Gal atnešti dar 
taurelę? 

— Aš maniau, jūs išėjote su vaikais pasivaikščioti. Ar jau 
grįžote? — pralemeno ponia Dorotėja. 

— Aš nebuvau išėjusi... — prisipažino Klementina. 

— Bet aš nesuprantu... 

Klementina užmiršo visą mandagumą, kurio buvo išmo- 
kyta, ir viduryje sakinio nutraukė ponią. 

— Aš privalau pasikalbėti su jumis, maloningoji ponia. 

Ji giliai atsikvėpė. 

— Man labai gaila, bet aš nebegaliu daugiau pas jus dirb- 
ti, norėčiau atsisakyti tarnybos. 

Ponios Dorotėjos rankos mėšlungiškai sugniaužė krėslo 
atramą. 

— Manote, kad aš neteisingai pasielgiau su Roza? — pa- 
klausė ji su mažyte vilties gaidele. 

Klementina delsė. 

— Aš nežinau, kuo jūs ją kaltinate. 

— Jūs nežinote? Tai Roza melavo. Ji viską išsigalvojo, kad 
įžeistų mane, kad atsikeršytų. 

— Ką? — paklausė Klementina. — Ką ji sakė? 

— Kad ji pagimdė kūdikį. Naujųjų metų naktį. — Kimus 
ponios Dorotėjos balsas virto švogždžiančiu šnabždesiu: — 

ituose namuose. 

Ištarusi šiuos žodžius, ji pažvelgė į Klementiną, žiūrėjo į 
ją beveik maldaujančiomis akimis ir sulaikiusi kvėpavimą 
laukė, ką toji pasakys. 

Klementinai norėjosi pameluoti. Rodėsi, tarsi kas būtų jai 
įdavęs rankon peilį ir liepęs prapjauti pūliuojančią žaizdą: ji 
šūsteli atgal, bet suvokia, kad tai neišvengiama. 

— Tai tiesa, — tarė ji, žiūrėdama poniai į akis. 

— Vis delto tiesa. 

Ponia Dorotėja atsistojo, nusisuko nuo Klementinos, pri- 
ėjo prie sekretero ir abiem rankom sunkiai atsirėmė į stalą. 

Klementina buvo pakankamai moteriška, kad pajėgtų su- 
vokti, kas dabar vyksta jos ponios viduje. Ji jau neketino aiš- 

kinti savo vaidmens šioje aferoje ir gintis. Kietai suspaudusi 
lūpas žiūrėjo į siaurą, virpančią nugarą. 

Tik po geros valandėlės ponia Dorotėja vėl atsisuko į ją. 

— Kodėl aš apie tai sužinau tik dabar? 

Klementina turėjo daug ką pasakyti, bet ji juto, kad kiek- 
vienas jos ištartas žodis tik dar giliau žeis ponią Dorotėją. 

Ponia Tyleman neteisingai suprato jos tylėjimą. 

— Jūs žinojote, kas vaiko tėvas! — išrėkė ji kaip kalti- 
nimą. 

— Ne, — paprieštaravo Klementina, — tikrai ne, malonin- 
goji ponia. To aš iki šiol nežinau, Roza nepatikėjo man tos 
paslapties. 

Ponia Dorotėja dusdama draskė apykaklės raukinukus. 

— Norėčiau tikėti jumis, — sušvokštė ji. — Ir dabar ne- 
būtų jokios priežasties jums priekaištauti. Bet turite supras- 
ti, kad po viso to, kas įvyko, aš negaliu savo namuose pakęsti 
tokios merginos. 

— Taip, — sutiko Klementina. 

— Taigi jums visai nedera užsistoti Rozos ir palikti ma- 
nęs nelaimėje. 

— Bet... tai visai ne dėl to. 

Klementina kovojo su savimi, bet taip ir neišdrįso apskųs- 
ti pono Tylemano ir susikompromituoti pati. 

— Aš turiu asmeninių priežasčių, — ištarė ji ir tą pačią 
akimirką pajuto, kaip neįtikinamai nuskambėjo tas paaiški- 
nimas. | 

— Pasakykite bent vieną! 

— Man labai gaila, maloningoji ponia, bet... aš negaliu. 

Ponia Dorotėja tampė savo pirštus, tarsi norėtų juos po 
vieną išrauti. 

— Ar jūsų noras palikti mane ir vaikus susijęs su... ma- 
no vyru? 

Klementina neatsakė. Ji išsisuko nuo tiriamo liūdnų mė- 
lynų akių žvilgsnio ir ėmė žiūrėti į grindis. 

— Nereikia manęs gailėtis, — pasakė ponia Dorotėja dūž- 
tantį stiklą primenančiu balsu, — aš seniai viską nujaučiau. 
Šiandien aš tik sužinojau. Apie Rozą... Jis jos vaiko tėvas. 

Klementinai išsprūdo nuostabos šūksnis. Otas Tylema- 
nas — mažosios Zentos tėvas! Tą pačią akimirką ji pagalvojo 
apie Justą Veigandą: kaip jis pažiūrės į šią žinią. Gal tada ne- 
besijaus atsakingas už šį kūdikį? Klementina nenorėjo sau to 
prisipažinti, bet mažoji mergaitė atrodė jai savotiška varžovė, 
jos galva, Justo Veigando elgesys buvo keistokas ir kvailas. 

— Jūs tuo džiaugiatės? — sumišo ponia Dorotėja. 

— O, maloningoji ponia, ne! Esu taip sukrėsta, aš... 

Klementina pamatė, kad ponia ėmė svyruoti ir, rodėsi, 
tuojau apalps. Ji žengė prie ponios Dorotėjos, norėdama ją 
prilaikyti. 

Tačiau aiškus, nors ir nervingas rankos mostas ją sulaikė. 

— Ar jis ir jus persekioja, panele? Aš reikalauju, kad sa- 
kytumėt tiesą! 

Klementina ieškojo žodžių. 

— Aš nelabai sumani, kai bendrauju su vyrais, — ji išven- 
gė tiesioginio atsakymo. 

— Taip, nelabai. 

Nors Klementina pati šitai pasakė, jos širdis krūptelėjo, 
išgirdus tokį šaltą patvirtinimą. 

Ponia Dorotėja buvo per daug užsiėmusi su savomis prob- 
lemomis, kad gilintųsi dar ir į auklės jausmus. 

— Tai aš ir vertinu jumyse, panele, — kalbėjo ji toliau. — 
Likite su manim ir vaikais, nepaisydama to, kas įvyko, aš 
prašau jūsų. 

Klementina suprato, ką poniai Dorotėjai reiškė toks pa- 
siūlymas. Tačiau ji nieku būdu negalėjo prisiversti sutikti. 
Dabar, kai nebuvo nuo pono Tylemano persekiojimo ją gi- 
nančios Rozos, jai grėsė visiškai aiškus pavojus. 

— Nesirūpinkite del savo padėties šiuose namuose, — tarė 
ponia Dorotėja, ir jos baltą peršviečiamą veidą išpylė nesvei- 

kas raudonis. — Jums nebereikės bijoti. — Pastebėjusi klau- 
siamą ir nepasitikintį Klementinos žvilgsnį, ji ryžtingai pri- 
dūrė: — Aš išsiskirsiu. 


Justas Veigandas ir Arnoldas Šėras sėdėjo vienas priešais 
kitą jaukioje ir patogioje korporacijos studentų svetainėje. 
Mokydami ir mokydamiesi jiedu stengėsi gilinti medicinos 
mokslo žinias. 

Langų užuolaidos dar nebuvo užtrauktos; švelnios mels- 
vos sutemos skelbė artėjantį pavasarį. Tačiau Arnoldas Šėras 
jau uždegė žibalinę lempą ir pastatė per vidurį apskrito, šūs- 
nimis atverstų knygų apkrauto stalo. 

Netikėtai Justas Veigandas pakėlė galvą, užvertė storą va- 
dovėlį „Rentgeno spindulių panaudojimas diagnostikoje ir 
terapijoje“, pasirąžė ir žiovaudamas pasakė: 

— Man reikia kiek pailsėti! Aš, ko gero, pamankštinsiu 
kojas! 

Arnoldas stipriai užsitraukė savo ilgą lenktą pypkę su gra- 
žiai išdrožinėta jūros putų galvute ir išpūtė didžiulį dūmų 
kamuolį. 

— Man tai patiktų, — smagiai pritarė jis, — eime išgerti 
alučio. 

— Ne, aš... 

Nors ir nesijautė esąs skolingas, Justas sumišo. 

— Pasakyk tiesiai... tu numatęs kai ką geresnio! 

— Na, klausyk... — piktai prašneko Justas Veigandas, bet 
paskui užsikirto ir nebaigė šakinio. 

Arnoldas Šėras nusišiepė. 

— Ko taip pyksti, seni, — vaipėsi jis toliau, — manai, aš 
nežinau, kur tu lakstai? Ne tik aš, visi studijų draugai ir vi- 
sa profesūra žino apie tavo užgaidą. 

— Tai ko klausinėji, jei Žinai? 

Justas Veigandas jau ketino rengtis paltą. 

— Kad pasimėgaučiau tavo žaviu įsipainiojimu. 

— Idiotas! 

Arnoldas Šėras dar plačiau nusišiepė. 

— Ar negalėtume paskui susitikti Greifo kavinėje? 

— Aš privalau kalti. 

— Kaip tik dėl to. Aš irgi. Paskui vel grįšime pas mane. 
Jei užsisėdėsime iki vėlumos, galėsi pernakvoti pas mane ant 
kanapos. 

Justas Veigandas, kuris jau buvo berenkąs knygas, stab- 
telėjo. 

— Sutinku. Tai iki... 


Vyresnioji medicinos seselė Klara laikė du kūdikius ir 
maitino juos iš dviejų buteliukų. Kai Justas įbėgo, ji pakėlė 
galvą. 

— Gerai, kad atėjote, daktare. 

— Kas nors Zentai? — sunerimo jis. 

— Ne, ne, visai nieko, mažylė sveikutėlė, bet... 

Justas Veigandas neleido seselei baigti: 

— Tai ačiū Dievui, jūs tikrai kartais mokate išgąsdinti. 

Justas nuskubėjo prie Zentos lovelės ir vos tik pasilenkė 
virš to mažo padarėlio, mergytė reikalaudama ištiesė į jį ran- 
kutes. Jis paėmė ją iš patalo, pakėlė aukštyn. 

— Labas vakaras, mano brangute! Tai kaip mes praleido- 
me visą ilgą dieną? Valgei, miegojai ir truputį dainavai? 

Zenta kažką nesuprantamai suburbuliavo, ir tai, beje, nu- 
skambėjo labai linksmai ir svarbiai, tarsi ji tikrai pasakotų apie 
daugybę malonių dalykų. Ji sukrykštė, kai Justas pametėjo ją 
į viršų ir linksmai nusišypsojo bedante burnyte, kai ją pagavo. 

— Sesele, tik pažiūrėkite! — sušuko Justas Veigandas. — 
Ji juokiasi, ji tikrai juokiasi, tai nebuvo atsitiktinumas... ji 
man nusišypsojo! | 

Jis pasidėjo mergytę ant vystymo stalo ir pradėjo lukštenti 
iš jos kiauto. Švelniai nuplovė jai užpakaliuką, lankstė ran- 
keles bei kojeles, ir vaikui tai aiškiai patiko. 

Zenta buvo gražus kūdikis. Tai jį džiugino, bet drauge ne- 
ramino. Meilė jai atrodytų kilnesnė, jei mergytė būtų pasigai- 
lėjimo vertas padarėlis. O dabar taip paprasta ją mylėti. Zen- 
ta užkariavo visų seselių simpacijas. Kitaip ir negalėjo būtu. 
Seselės ne vėliau kaip praėjus trim savaitėms po motinos išlei- 
dimo turėdavo atiduoti joms patikėtus kūdikius į namus ar- 
ba ligonių skyriui. Dabar jos buvo labai patenkintos, kad iš- 
imties tvarka vienas kūdikis pasiliko ilgiau ir jos gali stebėti, 
kaip jis auga. 

Zentos rankelės ir kojelės buvo storos su duobutėmis ant 
sąnarių, švelni ir balta kaip pienas oda, didelės, apskritos, pa- 
našios į juodąsias vyšnias akys ir švelnūs garbanoti plaukeliai, 
kurių spalva jau buvo pasikeitusi. Garbanos ant ryškios, iš- 
gaubtos kaktytės ir ant pakaušio jau nebebuvo juodos: dabar 
jos buvo aukso ir vario spalvos. 

Dabar, kai ji plikutė, visa savo gerai sudėto kūnelio gro- 
žybe gulėjo prieš jį, Justas pasidavė netikėtam širdies impul- 
sui, pasilenkė ir pabučiavo ją į kojytę. Mergytė savo mažais 
piršteliais čiupo jam už plaukų, sugniaužė kuokštelį ir guguo- 
dama iš malonumo stebinamai stipriai papešė. 

Ir šią akimirką suskambėjo profesoriaus Hiubnerio balsas. 
Profesorius prakalbo taip arti ir taip nelauktai, kad Justas Vei- 
gandas net krūptelėjo. Jis norėjo atsitiesti, tačiau smulkučiai 
mažosios Zentos piršteliai nenorėjo paleisti, ką buvo pačiupę, 
ir skaudžiai pešė plaukus. 

— Žavingą, iš tiesų žavinga! — šnypščiantis profesoriaus „Ž“ 
aiškiai rodė, kad jis tam nepritaria. — Atrodo tikra idilė. 

Justas Veigandas nutvėrė vis dar skaudžiai jo plaukus pe- 
šantį kumštelį ir pagaliau išsivadavo. Raudonas kaip vėžys ir 
nežmoniškai sumišęs jis stovėjo priešais savo profesorių, už- 
klupusį jį taip nevyriškai ir nemoksliškai elgiantis. 

— Atleiskite, pone profesoriau... 

— Už ką? Kad elgiatės kaip paskutinis kvailys ar kad ne- 


paisote mano aiškaus įsakymo? 

Dar Justui nespėjus sugalvoti tinkamo atsakymo, į pagal- 
bą atskubėjo vyresnioji seselė. 

— Man labai gaila, pone profesoriau, bet aš visai pamir- 
šau pranešti ponui daktarui... 

Profesorius Hiubneris šiurkščiai pertraukė ją. 

— Neužbėkite už akių: kol kas šis jaunuolis dar ne dak- 
taras, ir aš nesu tikras, jog kada nors juo taps. 

— Norėjau tik paaiškinti... 

— Ačiū. Žinau, ką jūs norėjote pasakyti. Kol kas čia 
sprendžiu aš ir noriu, kad mano nurodymai būtų vykdomi. 

Mažoji Zenta, nepripratusi prie tokio šiurkštaus balso, iš- 
plėšta iš malonaus žaidimo ir, be to, dar alkana, ėmė verk- 
ti. Mergytės veidelis paraudo, akutes paslėpė storos raukš- 
lės — ji virto viena išsižiojusia bedante burna. Prisispaudusi 
prie savęs kumštelius ji garsiai reiškė savo nepasitenkinimą. 

Justas Veigandas norėjo paimti vaiką ant rankų ir paguos- 
ti, tačiau šį kartą širdies balsą įveikė protas. Jis suprato, kad 
neverta dar labiau siutinti profesoriaus, ir tik uždėjo ranką 
ant jos kojytės, saugodamas, kad nenukristų. 

Vyresnioji seselė nesileido įbauginama. 

— Aš tikrai dar nespėjau ponui dak... — ji užsikirto ir 
greitai pasitaisė, — ponui Veigandui pranešti, kad jūs, pone 
profesoriau, jo laukiate. 

Profesorius Hiubneris atsikrenkštė. Nors ir supykęs, jis vi- 
sai nesiruošė ginčytis su nepakeičiamomis seselėmis. 

— Gerai jau gerai, — prisivertė ištarti, — žinoma, aš tikiu 
jumis, vyresnioji sesele. Eime, Veigandai, man reikia su ju- 
mis pasikalbėti. 

Profesorius staigiai pasisuko į dešinę ir išėjo iš kūdikių 
skyriaus. 

Justui neliko nieko kita, kaip sekti paskui — bet tik kai 
įsitikino, kad prie vis dar garsiai rėkiančios Zentos prišoko 
viena iš jaunesniųjų seselių. 


Profesoriaus kabinetas buvo virš naujagimių skyriaus. Tai 
buvo gana didelė patalpa, bet dėl daugybės sunkių ir tam- 
sių baldų atrodė ankšta ir tvanki. 

Įstiklintoje knygų spintoje buvo sudėti pavyzdiniai me- 
dicinos vadovėliai, ant rašomojo stalo, ant kėdžių ir net ant 
išsidėvėjusio, visą kambarį dengiančio kilimo pūpsojo krū- 
vos supjaustytų ir dar nesupjaustytų brošiūrų. 

Kambaryje tvyrojo baisus karštis, dujų krosnis šnypštė, o 
oras buvo pritvinkęs tabako, dulkių, popieriaus ir baimės 
kvapo — studentų baimės kvapo, kai sėdėdavo čia priešais 
profesorių, atsakinėdavo į jo klastingus klausimus ir klausy- 
davosi negailestingo nuosprendžio. Kai profesorius Hiubneris 
pralindo tarp knygų spintos ir rašomojo stalo, Justas Veigan- 
das pamanė, kad jis atvers seniai nevalytą langą arba suma- 
žins šildymą. 

Šis nepadarė nei vieno, nei kito. Pragariška kambario at- 
mosfera profesoriui Hiubneriui buvo tokia įprasta, kad jis ir 
nemėgino jos sušvelninti. 

Jis atsisėdo prie savo rašomojo stalo, patrynė ilgas, išraiš- 
kingas mokslininko rankas, pažiūrėjo per blizgančius pensnė 

„stiklus į Justą Veigandą ir pagaliau, kai Justas jau pajuto tarp 
menčių riedančius prakaito lašus, pasakė: 

— Sėskitės! 

Justas neturėjo net kur pasisukti. Nuo vienos kėdės jis 
nuėmė šūsnį brošiūrų, atsargiai padėjo ją ant kilimo ir su- 
spaudęs kojas atsisėdo priešais profesorių Hiubnerį. 

— Skaičiau jūsų disertaciją, — be užuolankų prašneko 
profesorius. 

Justui Veigandui staiga išdžiūvo burna, ir, net prireikus, jis 
nebūtų galėjęs ištarti nė žodžio. Prieš kelias savaites jis įteikė 
rūpestingai sutvarkytą savo daktaro disertacijos rankraštį, kad 
profesorius jį įvertintų. Nuo tada nekantriai laukė šios akimir- 
kos, o dabar, kai ji atėjo, Justas nejautė palengvėjimo, o tik 
siaubą keliantį įsitikinimą, kad disertacija bus atmesta. 

— Joje yra keli pagrindiniai klaidų šaltiniai. 

Justas Veigandas jautėsi toks išsekęs ir sužlugdytas, kad jo 
beveik nesukrėtė toks triuškinantis teiginys. 

— Jūs čia kuriate teoriją, pagal kurią, jei aš teisingai su- 
pratau, lukterėkite... 

Profesorius atvertė bloknoto lapeliu pažymėtą rankraščio 
vietą. 

— Aha, štai čia! Jūs rašote... 

Profesorius nutilo, per stalą padavė rankraštį Justui Vei- 
gandui. 

— Štai, skaitykite pats! Pabrauktą vietą! 

Justas Veigandas kimiu balsu užsikirsdamas skaitė sakinius. 
Kai jis juos rašė, jie rodėsi jam tikras proto blyksnis, o dabar 
buvo tušti ir beprasmiai: „Lemiamą reikšmę kūdikio augimui 
turi ne tik tinkama priežiūra ir vaiko organizmą atitinkantis 
maistas, bet ir asmeniniai žmogiški santykiai su juo. Ypač tai 
svarbu tada, kai pati motina negali maitinti, o žindyvės ten- 
ka atsisakyti. Naujagimis, kurį ims ant rankų, vystys ir mai- 
tins vis kita sesuo ir darys tai dažniausiai be meilaus, pagiria- 
mo ir skatinančio žodžio, ims dvasiškai skursti. Neigiama 
dvasinė būsena sukels ir fizinius reiškinius. Kaip tik auginant 
tokį iš buteliuko maitinamą kūdikį, ypač svarbu ne tik numal- 
šinti jo alkį, bet ir patenkinti meilės bei globos poreikį. Prie- 
šingu atveju gali būti padaryta didelė žala, dėl kurios kūdikiui 
gresia mirtis, nors tam ir nėra organinių priežasčių . 

— Pakaks! — Profesoriaus balsas nuskambėjo kaip rimbo 
kirtis. 

Justas, kaip tik ketinęs atversti kitą puslapį, nuleido rank- 
raštį ir pažiūrėjo į profesorių. 

— Kaip jums atėjo į galvą kurti tokius teiginius? — su- 
griaudėjo profesorius. 

— Aš... kai kurie stebėjimai... — išlemeno Justas Veigandas. 

— Kokie stebėjimai? Kelių vaikų? Kokiomis aplinkybėmis? 

Justas tylėjo. 

— Kalbekite! Kokius mokslinius tyrimus jūs atlikote už 
mano nugaros mano institute? 

— Jokių, pone profesoriau. 

— Tai kaip jūs drįstate?.. 

Pagaliau Justas Veigandas atsitokėjo nuo patirto šoko ir 
vėl pajėgė rišliai kalbėti. 

— Tai teorija, — pasakė jis. — Jūs pats esate sakęs: teorija, 
o aš tikrai galėčiau ją pagrįsti, jei turėčiau laiko ir galimybių... 

— O kodėl prieš užrašydamas šią teoriją neišdėstėte jos 
man ir nepaklausėte mano patarimo? 

— Aš tikrai nenorėjau apeiti jūsų, pone profesoriau, bet 
man ta mintis visai nelauktai atėjo į galvą. 

— Ir jūs kuo laisviausiai išklojote ją popieriuje, tarsi ji bū- 
tų daugybės rūpestingų apmąstymų rezultatas, o ne silpnu- 
tė užuomazga. 

Justas Veigandas daugiau nebegalėjo žiūrėti į ant juodos 
virvutės aplink profesoriaus smilių pasiutusiu greičiu besisu- 
kančią pensnė ir nukreipė žvilgsnį į didžiulę žalvarinę pele- 
ninę, kurią puošė atsilošusios mergaitės figūrėlė. 

— Dabar matau, kad klydau, — sutiko jis. 

— Jūs suvokiate, kokia abejotina jūsų teorija? 

— Ne, ne tai... Man tik nepakanka medžiagos ją įrodyti. 

— Labai teisingai, — jau švelnesniu balsu ištarė profeso- 
rius, ir jo pensnė ėmė suktis lėčiau. — Jūs pakankamai il- 
gai buvote mano mokiniu, kad žinotumėt, jog moksle nie- 
ko negalima teigti, jei negali to atitinkamai įrodyti. Tiksliau 
sakant, moksle apskritai negali būti teiginių, o tik įrodyti 
faktai. 

Justas Veigandas juto, kad dabar būtų geriausia užsičiaup- 
ti ir tyla pripažinti profesoriaus teisumą. Bet jam tai rodėsi 
per daug pasigailėtina. 

— Mano teorija, — nepasidavė Justas, — galėtų paaiškinti, 
kodėl ligoninėse ir kūdikių namuose toks didelis mirtingumas, 
nors, medicininiu požiūriu mažyliams nieko netrūksta. 

— Šitą, mano mielasis Veigandai, galima kitaip ir daug 
paprasčiau paaiškinti, būtent: esame kažką praleidę medici- 
nos srityje. 

— Šito negaliu įsivaizduoti, aš viską patikrinau... Juk tai 
sudaro didžiąją mano disertacijos dalį. Aš neradau jokios 
klaidos, kuri... 

Profesorius Hiubneris įsikišo pensnė į išorinę švarko ki- 
šenę ir palinko į priekį. 

— O dabar, Veigandai, paklausykite, ką aš pasakysiu, — 
beveik tėviškai tarė jis. — Jums yra tik dvi galimybės: arba 
jūs atsiimate savo disertaciją ir tol darote tyrimus, kol galė- 
site savo teoriją patvirtinti ar paneigti.... 

— Tam man dar prireiktų mažiausiai vienerių metų, — iš- 
rėžė persigandęs Justas Veigandas. 

— Būtent. Geriau pasinaudokite antra galimybe: perdirb- 
kite savo rankraštį, išbraukite viską, kas nepagrįsta ir skam- 
ba neįtikinamai, ir atiduokite spausdinti. 

Justas Veigandas pašoko. 

— Pone profesoriau, jūs manote... jūs norite pasakyti, 
kad, nepaisant šitų smulkmenų, jūs sutinkate su mano diser- 
tacija? 

Profesorius Hiubneris kostelėjo į kumšųį. 

— O ko jūs laukėte? Nejaugi taip nepasitikite savimi? 

— Apskritai pasitikiu, bet šiuo atveju... 

— Artimiausiu metu galėsite laikyti egzaminą, o paskui, 
Veigandai, — manau, jau esame apie tai kalbėję, — pradėsi- 
te dirbti mano asistentu už atlyginimą, žinoma, jei neturite 
kitų planų. 

— Ne, pone profesoriau, dėkoju, pone profesoriau, — iš- 
tarė Justas Veigandas, o jo ryškių bruožų veidas įkritusiais 
skruostais nušvito iš palengvėjimo. 

— Nereikia man dėkoti, Veigandai. Jūs, kaip ir aš, gerai 
žinote, kad nepraturtėsite tapęs mano asistentu, net negalė- 
site išmaitinti šeimos. Aš esu tiek pat priklausomas nuo ide- 

alistiškai mąstančių, jaunų, inteligentiškų žmonių, kaip ir jie 
nuo manęs. 

Profesorius Hiubneris išsiėmė iš kišenės pensnė, užsidė- 
jo ant savo siauros nosies ir pro blizgančius stiklus pažvelgė 
į savo doktorantą. 

— Bet dirbdamas čia galėsite atlikti visus jūsų paminėtai 
temai reikalingus bandymus; jei jums pavyks, to gal užteks 
ir daktaro disertacijai. 

— Pone profesoriau, tai jūs nelaikote to dalyko visiškai 
neįmanomu? 

— Ne, kol neturėsiu įtikinamų kontrargumentį. 

Profesorius Hiubneris atsistojo ir per stalą atkišo jam savo 
ploną, kaulėtą ranką. 

— Ciupkite disertaciją ir imkitės darbo. 

Justas Veigandas paspaudė ranką žmogui, kurį jis garbi- 
no ir kurio bijojo, žemai nusilenkė ir, kietai suspaudęs rank- 
raštį, ėmė atbulas trauktis durų link. 

Bet jo dar nepaleido. 

— Luktelėkite, — sustabdė jį profesorius Hiubneris, — dar 
kažką ketinau pasakyti... 

Jis palietė ranka kaktą. 

— Ak, taip, jūsų vunderkindas! Ji nieku būdu negali il- 
giau likti skyriuje, ji jau per didelė. 

— Bet Zenta niekam netrukdo, — išdrįso paprieštarauti 
Justas Veigandas. 

— Man trukdo. Ir ne tik man, seselėms taip pat. Taip, 
taip, žinau, ką jūs pasakysite: visi ją pamilo. Kaip tik dėl to 
ji turi išnykti. Ji žadina seselėms motiniškus jausmus, o tai 
blogai. Jos turi tą patį jausti kiekvienam kūdikiui, bet drauge 
būti pasirengusios bet kuriuo momentu su juo išsiskirti. Ma- 
no skyriuje negali būti privačių ryšių. 

— Taip, pone profesoriau, — ištarė prislėgtas Justas. 

— Jūs turbūt dar neradote jai vietos? Aš puikiai įsivaiz- 
duoju, kad tai ne taip paprasta neturtingam jaunuoliui. Pa- 

klausykite mano patarimo: išsivaduokite nuo šito vaiko. Ją 
išlaikyti būtų prabanga, kurios jūs negalite sau leisti. 

— Taip, pone profesoriau, — pakartojo Justas Veigandas, 
tarsi ketindamas paklusti profesoriui. 

Tik nė valandėlę nepagalvojo, kad tikrai galėtų išsiskirti 
su savo globotine. Paprasčiausiai Justas suvokė, jog šia tema 
ginčytis su profesoriumi negali. 


— Sveikas, seni! — Arnoldas Šėras pamojo draugui pro 
melsvų dūmų kamuolius. — Ateik čia, sėskis. Tu, kaip visa- 
da, punktualus... 

Kai Justas Veigandas pro pliušu aptrauktas sofas ir mar- 
murinius staliukus pagaliau prisiartino, Arnoldo Šėro žodžių 
srautas nutrūko. 

— Nagi? Kaip tu atrodai? Atsitiko kažkas ypatinga! Gal 
sumeškeriojai mielą lėlytę? 

— Ką čia išsigalvoji, — išsisukinėdamas atsakė Justas. 

Jis nusirengė paltą, numetė jį ant krėslo ir atsisėdo šalia Ar- 
noldo Šėro ant raudonos kanapos priešais veidrodį. Šiuo anks- 
tyvu metu Greifo kavinė buvo apytuštė. Naktinės gražuolės 
dar nesirinko, kavinę buvo užėmę beveik vieni studentai. 

— Turiu kitų rūpesčių, — paaiškino Justas. 

Arnoldas Šėras spragtelėjo pirštais, ir padavėjas iškart su- 
prato, kad reikia dar vieno bokalo alaus. 

— Kažkas nepasisekė? — susirūpinęs paklausė Arnoldas. 

— Ir taip, ir ne. Žinai, aš visai neketinu tavęs intriguoti, 
galėsiu tau viską papasakoti, bet tik suvilgęs gerklę. 

— Čia aš visiškai tau pritariu. 

Arnoldas Šėras neskubino draugo, palaukė, kol jis godžiai 
nugėrė iš bokalo. 

— Paskui aš tau irgi kai ką pasakysiu... 

Justas Veigandas buvo taip pasinėręs į savo išgyvenimus, 
kad visai neatkreipė dėmesio į draugo žodžius, ir ėmė pats 
pasakoti. 

Arnoldas Šėras mokėjo atidžiai klausyti. 

— Tau reikės daug perdirbti? — paklausė jis, kai Justas 
baigė. 

— Ak, smulkmenos. Susidorosiu per vieną naktį. 

— Tada nesuprantu, kodėl taip susirūpinęs. 

— Žinoma, dėl Zentos. Kur aš ją dėsiu? Jei turėčiau pi- 
nigų, nebūtų jokių problemų, bet dabar?.. 

— Atsikratyk jos! Aš žinau, tai skamba brutaliai, bet tai 
vienintelis geras mano patarimas. 

— Manai, negalvojau apie tai? Daugybę kartų klausiau sa- 
vęs, ar nebūtų geriau su ja išsiskirti? Ne man — jai. Jai reikia 
motinos ir namų, o ką aš galiu duoti? Nieko. Visiškai nieko. 

Justas Veigandas nejučiom sunkiai atsiduso. 

Arnoldas Šėras paplekšnojo jam per ranką. 

— Seni, neimk taip giliai į širdį. Tu dovanojai jai gyvy- 
bę, o tai jau šis tas. Nereikia pačiam susikurti per daug rū- 
pesčių. Didžioji dalis problemų išsisprendžia savaime. 

— Atsiprašau, bet aš nesutinku su tavim. 

— Aš žinau, tu kitaip suvoki gyvenimą. Bet ar toli taip 
nueisi? 

Justas Veigandas vienu mauku ištuštino bokalą. 

— Per daug skiriasi mūsų starto sąlygos, kad apskritai ga- 
lėčiau ką nors lyginti. 

Arnoldas Šėras toli gražu nebuvo toks nejautrus, kokiu 
mėgdavo apsimesti: draugo balse jis iškart išgirdo kartėlio 
gaidelę. 

— Klausyk, — sumišęs tarė, — juk tu nepavydi man? Tai 
ne mano kaltė, kad mano tėvas turtingas, be to, patikėk, tai 
taip pat ne vien malonumas. 

— Žinau, — taikiai sutiko Justas Veigandas, — atleisk 
man už irzlumą. Tiesą pasakius, pykstu pats ant savęs. Už- 
sikariu sau visokias problemas, kurių negaliu išspręsti, pas- 
kui dar dėl to kankinu tave, nors, dievaži, negaliu net tikė- 
tis, jog kas nors pašalinis galėtų tai suprasti. Pats save vadinu 

sentimentaliu šunimi, bet nieko negaliu padaryti. Sunkiau- 
sia peršokti savąjį šešėlį. 

Pilnas Arnoldo Šėro veidas pražydo plačia šypsena. 

— Aš esu sau pasakęs, kad tai neįmanoma, ir visai neban- 
dau to daryti. 

Po kelių minučių abu vyrai išėjo į vakaro aptemdytą 
Frydricho gatvę. 

Justas Veigandas stabtelėjo. 

— Ar tu neprieštarautum, jei ateisiu kiek vėliau? Turiu 
dar vieną reikalą. 

Arnoldas Šėras šyptelėjo. 

— Tai skamba gana paslaptingai. 

— Visai ne. Noriu užsukti pas vieną pažįstamą. 

— Aba, vis dėlto! 

— Ne tai, ką tu manai. Taigi lauk manęs. Tik nesugal- 
vok kur nors šlaistyris. Žinai, kad dar turi kai ką išmokti ir... 

Arnoldas Šėras sumušė kulnimis ir pridėjo ranką prie įsi- 
vaizduojamos kepurės. 

— Kaip įsakysite, pone kaprale! — išsitempęs atraportavo. 

Justas juokdamasis bakstelėjo jam į pašonę ir nuėjo. 

Jam nužengus vos kelis žingsnius, Arnoldas Šėras riktelėjo 
pavymui: 

— Ei, Veigandai! Būčiau pamiršęs svarbiausią dalyką! 

Justas Veigandas dvejodamas atsisuko. 

— Na? 

— Noriu tau kai ką parodyti, bet turi prieiti arčiau. 

Arnoldas Šėras atsisagstė paltą, įkišo ranką į vidinę švar- 
ko kišenę ir išsiėmė dramblio kaulo spalvos laiškutį. 

— Aš tikrai nesidomiu tavo meilės laiškeliais, — su vos 
juntamu nepasitenkinimu pasakė Justas Veigandas. 

— Tu klysti. Imk, paskaityk pars! Čia tų mano, anot ta- 
vęs, abejotinų visuomeninių pastangų rezultatas. 

Justas Veigandas nespėjo net apsidairyti, o Arnoldas jau 
įbruko jam į rankas puikaus popieriaus lapelį. Jame buvo pa- 

rašyta ne rašalu — raidės buvo išdurtos, perskaityti jas gali- 
ma buvo tik iškėlus lapelį priešais žibintą: „Karlas Frydrichas 
fon Štukenas ir ponia fon Štuken, mergautinė pavarde gra- 
fairė Hachvic, turi garbės... " Toliau buvo įrašas lengva, lais- 
va rašysena: „... pakviesti poną Arnoldą Šėrą sekmadienį, ko- 
vo aštuntąją, papusryčiauti jų užmiesčio name Grunevalde. 
Prašome atsakyti: Berlynas, Kunigaikščių gatvė...“ 

Justas Veigandas pajuto, kaip jam suspaudė paširdžius. Jis 
turėjo gerai susiimti, kad galėtų ramiai ištarti: 

— Linkiu gerai praleisti laiką! Sveikinu! 

— Tavo balse negirdėti entuziazmo. 

— Priešingai. Džiaugiuosi dėl tavęs. 

— Na sakyk, ar jau visai susipykai su protu? Nejaugi įsi- 
vaizduoji, kad pakvietė tik mane vieną? 

— Žinoma, ne. Sprendžiant iš oficialaus laiško pobūdžio, 
ten turėtų būti didesnė draugija... 

Arnoldas Šėras pertraukė jį: 

— Teisingai. Kartais tu būni aklas kaip kurmis! Didesnė 
draugija... kam ji reikalinga? Svarbiausia, kad būsime ten mes 
abu — tu ir aš! Nejaugi iki šiol nesupratai? 

— Kol kas, — nenatūraliai slėpdamas susijaudinimą pasa- 
kė Justas Veigandas, — aš tik suprantu, kad tu gavai kvietimą. 

— Taip, nes šiandien po pietų buvau namie. Jei netiki 
manim, eik pas našlę Gebern ir įsitikinsi, kad ji iš savo pri- 
juostės kišenės išsitrauks lygiai tokį patį laiškutį. 

— Ne toks jau čia skubus reikalas. Vis tiek gausiu jį pa- 
kankamai anksti. 


Tai buvo grynas melas, bet Justas Veigandas dėl to nesi- 
jaudino. Jis turėjo taip pasakyti, kad apsaugotų save ir savo 
intymiausius jausmus. Draugas buvo nudrėbtas iš kitokio 
molio ir mėgdavo viską atskleisti be jokios atodairos. 

Dabar Justui baisiai norėjosi paklausyti draugo patarimo 
ir, pasukus iš kelio, užbėgti į savo butą, kad įsitikintų, ar vis- 

kas tikrai taip, kaip kalbėjo Arnoldas Šėras. Tačiau jis už- 
draudė sau taip pasielgti. Pagal paties susidarytą saviauklos 
programą nevalia veltui švaistyti laiko. 

Justas Veigandas prisivertė negalvoti apie Štukenus, o svar- 
biausia — apie Štefani, visą dėmesį sukaupti į savo pareigas. 
Šiuo momentu buvo svarbiausia pasirūpinti mažąja Zenta. 

Kai jis priėjo Balandžių gatvę, galėjo būti apie devynias, 
tai yra gerokai anksčiau, negu jis paprastai čia lankydavosi. 
Bet šiandien Justui rūpėjo ne meilės valandėlės, šiandien jis 
ketino pasikalbėti su Amalija kaip su drauge ir žmogumi. Jis 
buvo sudėstęs kiekvieną žodį, numatęs visas galimas Amali- 
jos replikas — per kelerius metus neblogai pažino jos būdą. 

Antrame aukšte degė šviesa. Justas palaikė tai geru ženklu, 
užbėgo laiptais ir pabeldė į jos buto duris sutartu ženklu — 
dukart lėtai, dukart greitai ir vėl lėtai. 

Amalija tuoj pat atidarė, tačiau sutiko jį ne taip nuošir- 
džiai kaip paprastai. 

— Tu? — toli gražu ne maloniai nustebinta nutęsė ji. 

Justas iškart sureagavo. 

— Man labai gaila, jei laukei ko nors kito. 

Amalijos balsas pasikeitė. 

— Ne, žinoma, ne! Kaip tau atėjo į galvą? 

Ji įsivedė Justą į butą ir puolė ant kaklo. Jo nosį pakute- 
no pažįstamas pieno ir žibuoklių kvapas, jį apkabino švelnios 
vėsios rankos. Moteris suvirpėjo pajutusi Justo rankų prisi- 
lietimą. 

Tačiau ji atsitraukė kiek per greitai. 

— Prašau, ne dabar, — pasakė abiem rankom glostydama 
pakeltus, žnyplėmis gražiai sugarbanotus plaukus, — aš ką tik 
pasigražinau. 

— Ketini kažką daryti? 

Amalija delsė. 

— Ketinau. Bet dabar, kai tu čia, žinoma... 

— Aš galiu tuojau pat išeiti. 

— Na, nebūk toks. 

Ji atvėrė duris į svetainę ir pakvietė įeiti. Tai buvo kažkas 
nauja. Ši moteris turėjo žinoti, kaip jis nemėgo šito kamba- 
rio su jo griozdiškais baldais, pabrėžtinai šalta pasiturinčio bur- 
žua atmosfera, su daugybe veliono Henčelio nuotraukų. 

— Ką tai reiškia? — atsisukęs paklausė Justas. 

— Koks tu nenuovokus! Aš laukiu svečių. Ar tu vis dar 
nesupratai? Pono, kuris užvažiuos manęs. Man ir į galvą ne- 
atėjo, kad tu būtent šiandien vėl prisiminsi kelią pas mane. 

— Aš nepriekaištauju, tik... 

Amalija neleido jam baigri. 

— To dar trūktų! Sėskis ir nebūk toks surūgęs. — Ji šel- 
miškai nusijuokė ir staiga tapo keleriais metais jaunesnė. — 
Net nenujaučiau, kad esi toks pavydus, pramušrgalvi! 

— Nesu, — nuoširdžiai pasakė Justas, — aš tik nenorėjau 
trukdyti... 

Iš virpančių moters lūpų kampučių jis suprato, kad pa- 
sakė ne tai, ką reikėjo, kad įžeidė ją. 

— Gerai žinau, kad neturiu jokios teisės pavyduliauti, — 
netvirtai pridūrė. 

— Tai nieko. Visada žinojau, kad nemyli manęs iš tikrųjų. 

Amalija įsisprendė rankomis į šonus ir, nutaisiusi pozą, 
atsistojo priešais konsolės veidrodį. 

— Ir apskritai aš galiu be tavęs išsiversti. Tokių kaip tu 
galėčiau turėti po dešimt kiekvienam rankos pirštui. 

— Visiškai su tavim sutinku. Tu šauni ir labai graži mo- 
teris. 

— Tu rimtai? 

Amalija su malonumu apžiūrinėjo save veidrodyje, pasi- 
sukusi bandė per petį pamatyti savo putlią nugarą. 

— Žinoma. Nauja suknelė? Neprisimenu, kad būčiau ją 
matęs. Ji puikiai tau tinka. 

— Skonis, — gėrėdamasi savim tarė ji, — visada buvo ma- 
no stiprioji pusė. 

Amalija atsargiai atsikvėpė, nes jos talija buvo taip tamp- 
riai suveržta, kad visai neatitiko natūralių proporcijų. 

Justas nusišypsojo, bet vis dėlto susivaldė nepasakęs pa- 
šaipios pastabėlės: buvo labai svarbu nesugadinti jai nuotai- 
kos. 

— Rožinė tikrai tavoji spalva, — truputį veidmainiškai pa- 
gytė jis. 

— Tik pamanyk! Lygiai tą patį visada man sakydavo ve- 
lionis Henčelis. 

Amalija paėmė nuo konsolės nuotrauką ir garsiai pabu- 
čiavo ją drėgnomis lūpomis. 

— Jis suprato mane kaip niekas kitas! Aš tik negaliu jam 
atleisti, kad taip anksti mane paliko. 

— Negražu jam dėl to priekaištauti, — sumurmėjo Jus- 
tas, — jis tikriausiai mielai būtų su tavimi pasilikęs. 

Jis suko galvą, kaip pradėti kalbą apie reikalą, bet taip 
nieko ir nesugalvojęs, ryžosi atidėti pokalbį kitam kartui. 

— Turbūt bus geriau, jei aš dabar eisiu, mergyt. Išsiskir- 
kime be pykčio širdyje. Juk ne visam laikui išsiskiriame. 
Kaip, jei susitartume rytdienos vakarui? Pasitenkinčiau ir 
porytdiena... 

Amalija sušlamėdama šilkais apsisuko ant kulno. 

— Ne, prašau pasilikti! Man kaip tik patinka, kad galė- 
siu poną Causlerį supažindinti su tavimi. Jis vyresnysis banko 
inspektorius. Ponia inspektorienė, — svajingai ištarė ji. — 
Skamba neblogai, ar ne? 

— Ar šį kartą taip rimtai? 

— Nežinau! — Amalija Henčel sugniaužė savo putlias ro- 
žines rankeles. — Kad aš žinočiau! Yra visokių smulkmenų, 
kurios man nepatinka, be to... iš kur galiu žinoti, kad jam 
svarbiausia ne mano turtas. 

— Kai moteris tokia žavinga, pinigai nebegali vaidinti jo- 
kio vaidmens. 

Ji išplėtė savo rudas apskritas akis. 

— Tu tai sakai nuoširdžiai? Aš neįpratusi, kad man pa- 
taikautum. 

— Aš ir nepataikauju. Gryna tiesa. Jei aš būčiau... na, 
sakykim, penkeriais metais vyresnis, aš nė nemirktelėjęs ves- 
čiau tave. 

— Akiplėša! 

Amalija plekštelėjo jam per skruostą, bet jai aiškiai pati- 
ko, kad Justas ją laiko tokia jauna. 

— Luktelėk, atnešiu ko nors išgerti. Juk neatsisakysi tau- 
relės chereso. 

Moteris buvo bepraeinanti pro jį, bet Justas ją sulaikė. 

— Amali, tu man tikrai labai daug reiški... 

Ji pasistiebė ant pirštų ir prabėgomis pabučiavo jį. 

— Tu man irgi, berniuk! 

Justas neleido savęs pertraukti. 

— ... ir kaip tik dėl to man sunku žiūrėti, kaip tu veltui 
stengiesi rasti sau naują gyvenimo tikslą. 

-— Tikrai? — Amalija labai nustebo. — Tau tikrai tai 
svarbu? 

— Taip. Man skaudu. Jau seniai noriu apie tai su tavim 
rimtai pasikalbėti. Aš tikras, kad tu ne tik neteisingai prade- 
di, bet ir sieki ne to tikslo. 

— Nematau čia nieko bloga. Noriu vėl ištekėti ir būti lai- 
minga. Juk tai suprantama? 

— Ne. Iš tikrųjų tau trūksta ne vyro, nepyk, kad tau taip 
atvirai pasakysiu, o vaiko! 

Jam palengvėjo, kai ištarė šiuos žodžius. 

— Taip, aš visada norėjau vaiko, mažyčio Henčelio. Bet 
mums nebuvo lemta. Ar tai būtų teisinga dabar? Šiaip ar 
taip, pirmiausia reikia ištekėti. Taigi mes vėl grįžome prie to 
paties. 

— Ne, Amali, — paprieštaravo Justas savo liesomis, tvir- 
tomis rankomis suimdamas jos vėsias plaštakas, — aš nekal- 

bu apie savą kūdikį, aš tik norėjau pasiūlyti tau paimti auk- 
lėti vaiką. 

Ji bandė prieštarauti, bet jis neklausė. 

— Tu, Amali, tokia motiniška, nors tau ir nebuvo lemta 
tapti motina. Kad tu žinotum, kiek vaikų ištroškę meilės, 
švelnumo ir priežiūros! 

Dabar Amalija nebesileido užčiaupiama. 

— Kokių vaikų? — paklausė. 

Šaižus jos balsas turėjo perspėti jį, bet Justas jau buvo įsi- 
važiavęs ir negalėjo sustoti. 

— Našlaičių, pavainikių vaikų, tėvų nepripažintų, moti- 
nų atstumtų vaikų. 

— Ir vieną tokį tu ketini man įpiršti? 

Staigiu judesiu Amalija ištraukė rankas ir žengė atbula. 

— Kas smaginosi, o kam purvą kuopti? 

Jam pasirodė, kad prieš jį stovi visai nepažįstama moteris. 

— Kalbame ne apie purvą, o apie vaikus, — piktai pasa- 
kė Justas. — Apie jaunus, gyvus padarėlius, visai nekaltus, 
kad nepageidaujami ir nemylimi atėjo į šį pasaulį. 

— Bet aš dėl to taip pat nekalta, juk neimsi įrodinėti prie- 
šingai! Tegu jais rūpinasi tie, kuriems tai suteikė malonumo. 

— Amali... 

— Ne, dabar tu paklausyk. Kodėl turėčiau bijoti ir nepa- 
sakyti tiesos? Ar tu jau mane laikai visai kvaila? Aš jau seniai 
supratau, kur tu suki! Nori pakišti man savo paties pavaini- 
kį, kurį motina pametė ir, matyt, buvo dėl ko. Dabar, kai 
jau šaukštai popiet, tu nori mano sąskaita atsikratyti atsako- 
mybės. Aš turiu atsisakyti savo laisvės ir imtis to suskretėlio 
vystyklų, aš... 

Justas apsisuko ir išėjo. Jei būtų pasilikęs dar bent valan- 
dėlę, būtų sudavęs Amalijai per isteriškai perkreiptą veidą. 


Justas Veigandas buvo visai suglumęs. Ne dėl Amali Hen- 
čel isterijos, bet dėl to, kaip sunkiai jam pavyko susivaldyti. 

Aiškiau negu bet kada jis suvokė, kad ir jame po civili- 
zuoto žmogaus kiautu slypi laukinis žvėris. Justas staiga pa- 
sijuto galįs suprasti, kaip iš neapykantos vienas žmogus gali 
sunaikinti kitą. 

Justas ėjo per miestą, jo galva ir širdis pamažu nurimo, 
tačiau jis tebesijautė prislėgtas. 

Bausdamas pats save, jis dirbo su Arnoldu Šėru iki vėlios 
nakties, paskui pasnaudė porą valandų ant kietos draugo ka- 
napos. Bet kitą rytą neištvėrė — jį traukte traukė į savo nuo- 
mojamąjį kambarį. Pamatęs ant stalo gulintį Štukenų kvie- 
timą — našlė Gebern tikriausiai palaikė jį virš garų, atplėšė 
ir paskui vėl užklijavo, — Justas pasijuto išvaduotas. 

Staiga viską nustelbė vienintelis dalykas: Štefani tėvai pri- 
ėmė jį į savo ratą, ir jis galėjo apgaudinėti save mintimi, jog 
jo meilė turi ateitį. Justas žinojo, kad tai tik svajonė, tačiau 
juk niekas negalėjo iš jo atimti teisės svajoti. 

Jis rado ir dar vieną laišką — nuo savo pusseserės Klemęn- 
tinos Hergert. Ji norėjo su juo pasimatyti ir siūlė susitikti 
Tyrgartene. 

Justas Veigandas tuojau par atsakė į abu laiškus. Jis pri- 
ėmė kvietimą vykti į užmiesčio vilą Grunevalde ir neigiamai 
atsakė Klementinai; jį graužė sąžinė, nes žinojo, kad pusse- 
serė to nenusipelnė. Širdimi juto, kad reikia baigti šį reika- 
lą, net jei įžeistų ją. Jis neturėjo teisės žadinti ir palaikyti jos 
vilčių, kurioms nelemta išsipildyti, negalėjo ir nenorėjo ap- 
simetinėti. 

Pakeliui į ligoninę išsiuntė abu laiškus ir pagalvojo, kad 
jau tikrai apsisprendė. 


Tylemanų šeimoje siautėjo karas. Ponia Dorotėja, kuri 
beveik dešimtmetį taikėsi su tuo, kas neišvengiama, už- 
gniauždama vidinį pasibjaurėjimą romiai vykdė savo parei- 
gą, dabar neketino nusileisti, ir šitos trapios moters tvirtu- 
mas buvo tiesiog neįtikėtinas. 

Jos vyras, nors ir ne iš tikros meilės, o bent dėl akių, ieš- 
kojo būdų susitaikyti, tačiau susidūrė su geležiniu pasiprie- 
šinimu, kuris giliai žeidė jo vyrišką savimeilę. Nepadėjo nei 
grasinimai, nei švelnumas, ir netrukus jis visai prarado sa- 
vitvardą, ėmė baisiai plūstis ir įžeidinėti žmoną, tačiau rodė- 
si, kad viskas nuo jos atšoka kaip žirniai nuo sienos. 

Karas neturėjo perspektyvos, nes ponia Dorotėja nieka- 
dos nemylėjo savo vyro, jos širdyje nebuvo nei vieno, nors 
ir mažiausio, malonaus prisiminimo iš jų bendro gyvenimo 
metų. Bet Otas Tylemanas, laikąs save moterų numylėtiniu, 
to negalėjo įsivaizduoti, ir kova virė toliau. 

Klementina Hergert ir ekonomė gūždavosi, kai anksčiau 
tokioje aristokratiškoje viloje dabar skambėjo baisūs, tūžmin- 
gi žodžiai, griaudėjo keiksmai ir garsiai poškėjo durys. Vai- 
kai dažnai verkdavo, pasidarė nervingi ir baikštūs. Jie dar ne- 
suprato, kas aplink juos darosi, bet jautė kažkokią grėsmę. 
Mažasis Fricas dažnai pašokdavo iš miego šlapiu nuo ašarų 
veidu: jam sapnuodavosi baisūs sapnai, ir Klementina nuo- 
lat jį guodė ir ramino. 

Per tą laiką buvo priimtos ir vėl išėjo dvi kambarinės. 
Viena neištvėrė įtampos ir naktį patyliukais išnyko. Vėliau 
paaiškėjo, kad ji išsinešė tuziną sidabrinių šaukštų, kuriuos 
manė čia uždirbusi. Tylemanai niekam apie tai nepranešė. 
Antrąją atleido pati ponia Dorotėja, nes toji buvo pasipūtusi 
akiplėša ir bjauriai elgėsi su ponais. Klementina ir ekonomė 
dalijosi papildomą darbą pusiau. 

Visi lengviau atsikvėpė, kai Otas Tylemanas liepė iš man- 
sardos atnešti odinį kelioninį krepšį ir sukrauti į jį daiktus. 
Arkliai buvo pakinkyti į dvivietę karietą — ponas svarbiais 
reikalais turėjo išvykti į Londoną. Jį išleido Klementina: po- 
nia Dorotėja, norėdama išvengti tėvo ir vaikų atsisveikinimo, 
išsivedė juos pasivaikščioti. 

Buvo vėlyva kovo pradžios popietė. Klementina nuvilko 
žemyn sunkius lagaminus ir stovėjo prie karietos, kol veži- 
kas krovė bagažą. Ji buvo įraudusi nuo nešimo. 

— Nesidžiaukite per daug, Klementina, — perspėjo Otas 
Tylemanas. — Mes dar neatsiskaitę. 

Klementina atmetė savo juodais plaukais apsuptą galvą ir 
nesivaržydama pažiūrėjo jam į akis. 

— Aš jums už viską atleidau. 

Jis skambiai nusikvatojo. 

— Tu — man? Vaikuti, tu mane pralinksminai! 

Klementina nespėjo atsakyti, nes vežėjas atidarė karietos 
dureles ir įsodino poną. Paskui pats įsitaisė ant pasostės, ir 
arkliai pajudėjo. Ponas Tylemanas iškišo per langelį galvą ir 
pašaipiai pamojo šilkine nosinaite. 

Klementina stovėjo sustingusi, kietai sučiaupusi lūpas. Ji 
nepakėlė rankos atsisveikindama, bet jos akys sekė karietą, 
kol ji dingo gatvės gale. 

Po dviejų dienų į Fon der Heito gatvę atėjo advokatas 
daktaras Alfonsas Rozenbaumas. Šį elegantišką, apkūnų, ko- 
kių keturiasdešimties metų poną mėsinga nosimi ir užgriu- 
vusiomis rudomis akimis, apgaulingai kuriančiomis išsiblaš- 
kiusio įspūdį, pasikvietė ponia Dorotėja. 

Klementina įleido jį, nuvedė į marmurinę drabužinę ir 
padėjo nusirengti paltą. 

— Dėkoju jums, — mandagiai pasakė daktaras Rozen- 
baumas. 

Laikydamas kairėje rankoje cilindrą ir pirštines jis atsisto- 
jo priešais veidrodį, dviem laisvos rankos pirštais suglostė 
tamsius tankius, smilkiniuose jau pradėjusius žilti plaukus. 

Veidrodyje jo akys susitiko su Klementinos akimis. 

— Juk jūs ne kambarinė? 

Klementina krūptelėjo nuo to nelaukto tiesaus klausimo 
ir pasijuto netyčia užklupta. 

— Ne, — patvirtino ji. 

Dabar jau visai nemieguistos advokato akys buvo įsmeig- 
tos į Klementiną. Ji turėjo atsakyti į jo neištartą klausimą. 

— Esu vaikų auklė. 

Daktaras Rozenbaumas atsisuko į ją ir pasitrynė tvirtą, 
glorniai nuskustą smakrą. 

— Jūs žinote, kas vyksta namuose? 

— Nežinau, — sumišo Klementina. 

— Ne, žinote. Tik nenorite su pašaliniu žmogumi apie tai 
kalbėti. Tokia nuostata daro jums garbę, bet mums nieko 
neduoda. Supraskite, aš atėjau, nes manęs prašė padėti. Aš 
norėčiau vėl viską sustatyti į savo vietas, žinoma, jei tai dar 
įmanoma. 

— Aš tikiu jumis, pone daktare, — pasakė Klementina 
plačiai atverdama duris į laiptinę, — bet neįsivaizduoju, kaip 
galėčiau jums padėti. 

Daktaras Rozenbaumas apsimetė nepastebėjęs jos ragini- 
mo išeiti iš drabužinės. 

— Jūs galite padėti man viską išsiaiškinti. Ar šita Roza Ja- 
novič yra jums kada nors sakiusi, kas jos vaiko tėvas arba ką 
ji laiko savo vaiko tėvu? 

— Ne, aš jau sakiau maloningajai poniai... 

Daktaras Rozenbaumas išraiškingu, labai baltos, pilnos 
rankos mostu nutraukė ją. 

— Vadinasi, nesakė. Gaila. O merginą, aišku, tuojau iš- 
vijo iš šių namų. Gal žinote, kur ji dabar galėtų būti? 

— Ne, pone daktare. 

— Na, bet jūs abi buvote... na, sakysim, ne draugės, bet... 

— Roza Janovič kilusi iš tos pačios vietovės, kaip ir aš. 
Bet, — pridūrė Klementina, suvokdama savo socialinį pra- 
našumą, — ji valstiečio dukra, o aš užaugau mokytojo šei- 
moje. 

— Ar ji turi tėviškėje giminių? 

— Jos motina dar gyva. 

— Tada galima tikėtis, kad anksčiau ar vėliau ji užmegs 
ryšius su savaisiais. Gal jums per savo šeimą pavyktų sužinoti 
naują merginos adresą. 

— Aš mielai pamėginsiu. 

— Labai gerai. Šiandien pat parašykite namo. Aš jumis 
pasitikiu. 

Jis žengė pro Klementiną, mažais, bet labai energingais 
žingsneliais nuėjo prie laiptų vestibiulyje ir ėmė lipti raudonu 
kilimu išklotomis pakopomis. 

Klementina užlipo paskui jį ir didžiajame vestibiulyje su- 
sigretino su daktaru. Jis stabtelėjo, nežinodamas, kurios po- 
nios Dorotėjos kambario durys. 

— Prašom štai čia, — pasakė Klementina, bet paskui, tarsi 
pastūmėta kažkokio impulso, užbėgo jam už akių. 

— Pone daktare Rozenbaumai, prašau... 

Ją nustebino jos pačios drąsa, balsas virpėjo. 

Jis nesupyko, o padrąsinamai tarė: 

— Nagi išsakykite viską, kas slegia jums širdį. 

Daktaras apsidairė didžiulėje patalpoje ir įsivedė ją į ni- 
šą po laiptais. 

— Viskas, ką man pasakysite, liks tarp mūsų. 

— Ponas Tylemanas... jis ir mane persekiojo, — prisipa- 
žino Klementina. — Aš pasirengusi pasakyti tai teisme, bet 
tik tada, jei bus neišvengiama. Maloningoji ponia apie tai 
nieko nežino, ir mano sužadėtinis... Man būtų be galo ne- 
malonu. 

Daktaras Rozenbaumas tėviškai paplojo jai per petį. 

— Šaunuolė, dėkoju jums už atvirumą. Tačiau manau, 
kad jūsų paliudijimo neprireiks. 

Klementina greitai nusisuko, kad paslėptų nuo susijaudi- 
nimo ištryškusias ašaras. Pribėgusi atvėrė ponios kambario 
duris ir pranešė: 

— Ponas daktaras Rozenbaumas, maloningoji ponia! 

Klementina matė, kaip daktaras Rozenbaumas priėjo prie 
ponios Dorotėjos, palinko prie jos rankos ir išgirdo jį sakant: 

— Matote, maloningoji ponia, ateinu be jokių bylų ir nie- 
ko neketinu rašyti. Tiesiog noriu asmeniškai pasikalbėti su 
jumis. Galite manim pasitikėti... 

Vienas iš nenuginčijamų daktaro Rozenbaumo talentų 
buvo mokėjimas klausytis. Jis gerai žinojo, kaip reikia klausti, 
kad žmogus prabiltų ir išsipasakotų. Šitas sugebėjimas buvo 
ne tik jo gyvos ir atidžios prigimties dovana, bet ir dauge- 
lio metų darbo rezultatas, kai keletas gudrybių dažniausiai 
padėdavo pasiekti tikslą. 

Tik su ponia Dorotėja nepadėjo niekas. Daktaras norėjo 
jai padėti, norėjo, kad ji bent išsiverktų, tikėjosi, kad paskui 
jai palengvės, pasikeis jos nuotaika ir ji geriau suvoks protin- 
gus išvedžiojimus. 

Bet ponia Dorotėja buvo per daug prislėgta, kad galėtų 
su kuo nors kalbėti apie tai, ką ji iškentėjo santuokoje. Ji ne- 
patikėjo to nei savo motinai, nei geriausiai draugei, tai kaip 
galėjo išsipasakoti beveik svetimam žmogui — na ir kas, kad 
profesija įpareigoja jį tylėti. 

Įsitempusi ir kietai suspaudusi kelius, ponia Dorotėja sė- 
dėjo priešais advokatą. Ji vilkėjo tamsiai pilka, beveik juoda 
suknele ir todėl buvo panaši į našlę. To įspūdžio nepajėgė su- 
švelninti net kreminės spalvos įsiuvas prie kaklo, iš kurio 
kaip plonakotė gėlė stiebėsi jos širdelės formos liesas veidas. 

— Mano vyras apgavo mane, aš nusprendžiau išsiskirti, — 
bejausmiu balsu kartojo ji kaip išmoktą tekstą. — Viską, ką 
apie tai žinau, aš jums surašiau. Smulkmenos neįdomios. 

— Mano miela gerbiamoji ponia... — dar kartą kantriai 
prašneko daktaras Rozenbaumas. 

Ponia Dorotėja šiurkščiai jį nutraukė. 

— Man nereikia nei jūsų patarimų, nei užuojautos. Pra- 
šau jus imtis mano skyrybų bylos, ir tai viskas. 

Advokatas žiūrėjo į ją mįslingu užgriuvusių rudų akių 
žvilgsniu ir tylėjo. 

— Mano pateiktų įrodymų, manau, užteks, kad mus iš- 
skirtų, tiesa? — paklausė ji; jos ploni pirštai, be atvangos pe- 
šiojantys mezginiuotą nosinaitę, atskleidė jaudinimąsi. 

Daktaras Rozenbaumas sėdėjo visai ramus ir laukė. 

— Mano vyras juk pats prisipažino, jis net neneigė, kad 
jis ir šita mergina... — ponios Dorotėjos balsas nutrūko. — 
To turėtų užtekti, ko jūs dar norite? 

— Visiškai nieko, — ramiai atsakė ponas Rozenbaumas. — 
Jūs norite, kad jus išskirtų — aš vesiu skyrybų bylą. Jei reikės, 
surasime šitą Rozą Janovič, bet gal pakaks, jei apsimesime turį 
jos parodymus juodu ant balto. Jūsų vyras neturi jokių šansų 
pasipriešinti jūsų norui skirtis, maloningoji ponia. Manau, jūs 
nedavėte jam dingsties, kad jis galėtų iškelti priešieškinį. 

— Aš visą laiką vykdžiau savo kaip žmonos pareigą, — su- 
stingusiom lūpom ištarė ponia Dorotėja. 

— Aš taip ir maniau. Ar galėčiau sužinoti jūsų ateities 
planus? 

— Neįsivaizduoju, ką tai turi bendra su jūsų užduotimi? 

— Deja, turi, — kuo ramiausiai atsakė daktaras Rozenbau- 
mas. — Sakysim, iki šiol teisybė jūsų. Labai gerai. Ir vis dėlto 
turite ir ateityje vengti klaidų. 

— Kokių klaidų? 

— Sakysim, būtų klaida intymiai suartėti su savo vyru... 

Liesą ponios Dorotėjos veidą užliejo nesveikas raudonis. 

— Niekados! — ryžtingai ištarė ji. 

Tačiau daktaras Rozenbaumas kalbėjo toliau: 

— Teismas galėtų tai traktuoti kaip. jūsų atleidimą vyrui. 
Ir dar. Negali kilti nė menkiausio įtarimo, kad tarp jūsų ir 
kokio kito pono galėtų būti tam tikras ryšys. 

Ponia Dorotėja pašoko. 

— Ką jūs sau leidžiate? Šitie įtarinėjimai tiesiog baisūs! 

Atrodė, kad ji pasiryžusi parodyti daktarui Rozenbaumui 
duris, o advokatas, kuris taip pat atsistojo, būtų buvęs tuo 
patenkintas. Atvejis buvo labai keblus. Bet ponia Dorotėja 
atgavo savitvardą taip pat staigiai, kaip ir ją prarado. 

— Sėskimės, — prislėgtu balsu ištarė ji ir ėmė apie smi- 
lių vynioti nosinaitę. — Atleiskite, jei nesupratau jūsų, bet 
mano nervai... aš daug išgyvenau. 

Daktaras Rozenbaumas pasekė jos pavyzdžiu ir vėl atsisėdo. 

— Aš privalau jums pasakyti visus tuos nemalonius daly- 
kus, nes mano pareiga apsaugoti jus. 

— Aš suprantu! 

Dorotėja Tyleman pirmą kartą pažvelgė tiesiai į jį savo 
gražiomis, didžiulėmis akimis. Tas vienintelis žvilgsnis suža- 
dino jam užuojautą ir simpatiją. 

— Aš su vaikais grįšiu į savo šeimą, — tarė ji. — Žinoma, 
jei mano tėvai sutiks mane priimti, — pridūrė trūkinėjančiu 
balsu. — Man nieko daugiau nereikia, tik ramaus prieglobs- 
čio, kur galėčiau su vaikais tyliai gyventi. 

— Tačiau negalite išeiti iš namų anksčiau, negu laimėsi- 
me skyrybų bylą. Del šito taip pat privalau jus perspėti. Prie- 
šingu atveju atrodytų taip, tarsi jūs pati sugriovėte šeimą. 

— Ber aš nebegaliu su... su šiuo vyru gyventi po vienu 
stogu, — ponios Dorotėjos balsas virpėjo ir trūkčiojo. — Aš 
negaliu! Supraskite mane, pone daktare! Padėkite man! 

Daktaras Rozenbaumas suvokė, kad jos jėgos iš tikrųjų 
baigia išsekti. 

— Nesirūpinkite, maloningoji ponia, — nuramino jis. — 
Kol kas įsakymu uždrausime jūsų vyrui būti šiuose namuo- 
se. Jis juk turi dvarą Silezijoje, ar ne? Puiku. Pareikalausime, 
kad jis apsigyventų ten. O jei jis panorėtų likti Berlyne, te- 
gu persikelia į viešbutį arba tegu išsinuomoja butą. 

— Ar tai įmanoma? — dusdama nuo ašarų paklausė po- 
nia Dorotėja. — Aš jums taip... negaliu apsakyti, kaip aš jums 
dėkinga. 

— Geras advokatas gali beveik viską, — ne be pasididžia- 
vimo savimi pasakė daktaras Rozenbaumas. — Bet... — jis už- 
sikirto. 

Ji iškart sukluso. 

— Ką norėjote pasakyti? Neslėpkite, maldauju! 

— Ar galėtumėte akimirką įsivaizduoti, kad kalbatės ne su 
advokatu, o su geru draugu? — paklausė jis įsiceikdamas ir 
kartu primygtinai. 

— Jei nepasitikėčiau jumis, — atsakė ponia Dorotėja, no- 
sinaite sausindama akis, — nebūčiau pavedusi tokio delika- 
taus reikalo. , 

— Tokiu atveju gal patikėsite, jei aš iš širdies jums pasa- 
kysiu: mieloji ponia, atsisakykite skyrybų! — Daktaras Ro- 
zenbaumas neleido jai įsiterpti ir maldaujamu balsu kalbėjo 
toliau: — Yra kitų priemonių ir kitų kelių pasiekti tam, ko 
jūs norite. Skyrybas prie stalo ir lovoje galima pasiekti be 
teismų, pakaktų asmeninio susitarimo. 

— Ne! — šaižiai nuskambėjo ponios Dorotėjos balsas. — 
Ne! Jūs nepažįstate Oto Tylemano. Jis visada, nuo pat pra- 
džių nepaisė mano norų, įžeidinėjo ir žemino mane, visaip 
tyčiojosi iš mano moteriško gėdos jausmo... Ne! Jam nieko 
nereikštų jėga... 

Gniauždama gerkle kylančią raudą ponia Dorotėja pri- 
spaudė prie burnos kumštį. 

— Maloningoji ponia, jūs dabar esate labai susijaudinusi, 
ir aš viską puikiai suprantu, — švelniai tarė daktaras Rozenbau- 
mas. — Bet vis tiek turiu jus perspėti. Mūsų visuomenėje mo- 
teris tik tol reikšminga, kol ji po vyro sparnu. Jauna mergaitė, 
kuri neranda sau vyro, yra niekas, jos gailimasi, ji tik apsunki- 
na šeimą. Ne geriau ir našlei, nors ji tam tikra prasme gerbia- 
ma: ji tapo vieniša ne dėl savo kaltės, o taip nulėmus likimui. 
O išsiskyrusi moteris apskritai netenka savo reikšmės. Net ta- 
da, kai ji visai nekalca, jai slapta prikaišios, kad ji nesugebėjo 
išlaikyti gynėjo sau ir vaikams. Ją atstums ir niekins. 

— Pone daktare, nejaugi manote, kad aš to nežinau? 
Manote, nesvarsčiau nemigo naktimis ir neieškojau geres- 
nio sprendimo? Deja, kito kelio nėra. Tik skyrybos. Aš no- 
riu vėl laisvai kvėpuoti, noriu gyventi — tegu visuomenė 
galvoja ką nori. Aš noriu skyrybų. 

Advokatas daktaras Rozenbaumas atsistojo. 

— Tada, — oficialiai pareiškė jis, — aš kuo skubiausiai 
laukiu jūsų savo kontoroje. 

Arnoldas Šėras kvietimo pas Štukenus proga sugalvojo 
kažką ypatinga. 

Abu draugai buvo susitarę drauge vykti į Grunevaldą, bet 
Justas Veigandas jau geras dešimt minučių laukė prie vartų 
ir nervinosi. Paskui jį tiesiog apėmė neviltis, nes jis buvo pa- 
aukojęs savo paskutinius pinigus, kad namų damai nupirk- 
tų pompastišką rožių puokštę. Pagaliau pasirodė Arnoldas 

ėras. Jis sėdėjo ant daimlerio sėdynės ir buvo tiesiog neat- 
pažįstamas: su šaliu, kepure su snapeliu ir automobilininko 
akiniais. Jis taip sukinėjo vairą, kad Justas Veigandas išsigan- 
dęs šoktelėjo į šalį. Arnoldas Šėras tarškėdamas įsuko į tar- 
puvartę ir sustojo prieš pat du nuskurdusius buko medelius, 
kurie galinį kiemą turėjo paversti sodu. 

Akimirksniu automobilį apspito vaikai. Nepaisydami savo 
sekmadieninių pašvitų, jie korėsi ant automobilio radiato- 
riaus ir užpakalinės ašies. 

Arnoldas Šėras nušoko nuo sėdynės, nusiplėšė akinius ir 
sušuko: 

— Nustebai? Net drąsiausiose svajonėse negalėjai įsivaiz- 
duoti, kad į Grunevaldą vyksime automobiliu? 

— Fantastiška! 

Justas Veigandas priėjo artyn ir primerkęs savo mėlynas 
akis apžiūrėjo automobilį. 

— Regis, naujausias modelis. Dar pasakyk, kad jį nusi- 
pirkai! 

— Pirmiausia išsinuomojau pabandyti. Ne, tikrai neme- 
luoju. Kai išlaikysiu egzaminus, tėvas turės apie tai pagalvoti. 
Eikš, lipk čia! Ko lauki? 

Justas Veigandas pasidėjo rožių puokštę po sėdyne. Jis 
jautėsi netinkamai apsirengęs, nes iš Arnoldo Šėro paskolin- 
tas vizitinis švarkas ir juodas paltas netiko tokiai sportinei 
ekspedicijai. Nenorėdamas pasirodyti smulkmeniškas ir ga- 
dinti draugui nuotaikos, jis apie tai nutylėjo. 

Tačiau Arnoldas Šėras pastebėjo pats. 

— Palauk, taip negerai, — pasakė jis, įkišo ranką į piršti- 
nių skyrelį ir ištraukė iš ten dar vienerius automobilininko 
akinius bei languotą kepurę su snapeliu ir ausinėmis, vertą 
paties Šerloko Holmso. — Dabar trūksta tik... 

Sakinio pabaigą nustelbė kurtinantis automobilio signalas. 

Hansui Kendleriui, vyriausiam batsiuvio sūnui, pavyko 
pasiekti signalą, ir dabar jis pats buvo gerokai išsigandęs. 

Justas Veigandas palypėjo ant laiptelio, nutvėrė berniūkštį 
už sprando ir lengvai papurtė. 

— Nustok, pramuštgalvi! 

Tas žiūrėjo į jį didelėmis nuoširdžiomis akimis. 

— Bet aš tik norėjau... 

— Nesvarbu, ko tu norėjau. Lipk žemyn. Bet tu gali 
man pasitarnauti: kuo greičiau skuosk pas našlę Gebern ir 
atnešk man šaliką! 

— Ar paskui galėsiu pasivažinėti? 

Justas Veigandas nusijuokė. 

— Tu dar kelsi sąlygas! 

— Kas yra sąlygos? 

— Bėk greičiau, paskui paaiškinsiu. 

Berniukas nubėgo, keli draugai nusekė paskui jį, bet dau- 
gumai automobilis buvo kur kas įdomesnis. Arnoldui Šėrui 
ir Justui Veigandui niekaip nesisekė jų atbaidyti. Jiems į pa- 
galbą atėjo motinos: jos ėmė garsiai šaukti pro langus. 

Abu vyrai apsimuturiavo. Arnoldas Šėras sėdo prie vairo 
ir įjungė variklį, Justas Veigandas klestelėjo šalia draugo. 

Kai mojuodamas šaliku atbėgo mažasis Hansas, Arnoldas 
Šėras paleido variklį visu garsu. Justas Veigandas ant laipte- 
lio atsistojusį berniuką užsitraukė pas save ir stipriai jį laikė. 
Arnoldas Šėras atleido stabdį. Automobilis nustojo purtytis 
bei drebėti ir pradėjo važiuoti. 

— Jis važiuoja! — šaukė Hansas. — Jis pats važiuoja! 

Justui Veigandui šis berniuko teiginys visai neatrodė juo- 
kingas. Jis tiesiog išreiškė tai, ką Justas Veigandas pats jau- 

te: didelį nustebimą, sumišusį su lengvu svaiguliu, ir dar ne- 
paprastą suvokimą, kad esi tikro progreso liudininku. 

Tik kai Arnoldas Šėras prie artimiausio gatvės kampo su- 
stabdė automobilį, kad išlaipintų berniuką, Justas Veigandas 
pagaliau galėjo apsivynioti šaliką. Tiesą sakant, važiuojant per 
miestą jo visai nereikėjo. Jie važiavo lėtai, lėčiau už karietas 
ir keturviečius vežimaičius, kurie nuolat juos lenkdavo. 

Tik nuvažiavęs gerą galą Kurfiurstendamo gatve, Arnol- 
das Šėras paleido automobilį visu pajėgumu, ir jie švilpte nu- 
švilpė vėsiu ankstyvo pavasario oru. Cia, už miesto, provin- 
cijoje, kur dar beveik nebuvo namų, o tik sodų sklypeliai, 
lūšnelės ir valstiečių sodybos, mažai kas važinėjo. Retai su- 
tinkami vežėjai įtempdavo vadžias ir garsiai ramindavo ark- 
lius, kai abu draugai automobiliu lėkė pro šalį. 

Jie įsuko į Karališkąją alėją, ir dabar abiejose kelio pusė- 
se buvo žalia. Aplinkui driekėsi miškai, parkai, sodai ir tik 
retsykiais suraudonuodavo vilų stogai. Kelias suprastėjo; ma- 
tyt, čia jo niekas netaisė. Jie yrėsi pirmyn poškėdami, šoki- 
nėdami per duobes, apsupti dulkių debesio. 

Justas Veigandas palietė draugo ranką. 

— Tu žinai, kur važiuoti? 

— Žinoma, jokių problemų, — patikino Arnoldas Šėras. 

Kiek vėliau jie pasuko į kairę, į gana platų šoninį kelią, ku- 
rio nedidelė atkarpa turėjo šaligarvį. Šaligarvis baigėsi prie pla- 
čios alėjos, į kurią ir įbildėjo Arnoldas Šėras. Aukšti, gėlių or- 
namentais iškalinėti vartai buvo atlapoti. Dar kiek pavažiavę 
keliuku, vedančiu tarp medžių ir krūmų, jie pagaliau pamatė 
Štukenų užmiesčio vilą su bokšteliais, erkeriais ir dantytomis 
sienomis. Pastatas buvo tikrai įspūdingas, o tą įspūdį dar la- 
biau stiprino iš abiejų pusių prilipdyti du žemesni priestatai. 

— Po velnių, — sužavėtas ištarė Justas Veigandas, — kaip 
pas kunigaikšų! 

— Galima sakyti, kad Štukenai puikiai įsitaisę, — pritarė 


Arnoldas Šėras. — Ten, kairėje ir dešinėje, arklidės ir ratinės. 

Priešais vilą stovėjo kelios karietos, bet arkliai buvo iš- 
kinkyti, ir kai draugai privažiavo, nebuvo matyti nei gyvos 
dvasios. 

Šėras paspaudė signalą, ir tuojau par pro duris išbėgo tar- 
naitė, apsirengusi juodo šilko suknele, su balta prijuostėle ir 
gobtuvėliu. Arnoldas Šėras laukė ne jos. Jis vėl ryžtingai pa- 
spaudė akceleratorių, ir automobilis staigiai šoktelėjo pirmyn. 
Justas Veigandas, kuris jau buvo beketinąs išlipti, vos neiš- 
krito. Jis mėšlungiškai įsikibo į sėdynę ir suriko: 

— Ką tu nori daryti? 

— Tuojau pamatysi! 

Jis nuvažiavo palei namą, medžių šakos pliekė jiems per 
veidus, ir apsuko jį. Už namo buvo didžiulė po žiemos dar 
ruda pieva. Arnoldas Šėras nedvejodamas pasirinko ją sto- 
vėjimo aikštele. Jie sustojo po pat didele terasa. Ten tuo 
metu susibūręs jaunimas apspito automobilį ir ėmė juos 
sveikinti. 

Arnoldas ir Justas spaudė iš visų pusių kišamas rankas, 
paskui išsinėrė iš savo apsauginių apdarų ir nušoko žemėn. 

Justas Veigandas buvo be galo išsiilgęs Štefani, tačiau jis 
vis dėlto labai sutriko, kai išvydo ją iškart, tiesiog pirmąją 
minutę po atvykimo — vos palietęs kojomis žemę. 

Jis buvo taip sukrėstas, kad nepajėgdamas ištarti nei žo- 
džio tik pasilenkė prie jam paduotos rankos. Atsitiesęs susi- 
dūrė su įdėmiu jos šviesių rudų akių žvilgsniu. 

— Labai džaugiuosi, Justai, kad atvykote, — tarė ji jai bū- 
dingu pakiliu balsu. 

— Turiu padėkoti jums už kvietimą, — atsakė jis ir pasi- 
juto toks bejėgis šalia jos, tiesiog net juokingas. 

tefani nusišypsojo. 

— Nėra už ką. Jus pakvietė mama, ne aš. — Pastebėjusi, 
kad Justas vis dar labai sumišęs, ji nuoširdžiai pridūrė: — Bet 
jūs teisus, aš kiek prisidėjau, kad jūsų pavardė atsirastų kvie- 
čiamųjų sąraše. 

Ji pasakė daugiau negu derėjo, gerokai daugiau, bet dėl 
savo menkos patirties tokioje visuomenėje jis to nesuprato. 

— Ber kokia jūsų veido išraiška! — paerzino Stefani. — 
Atrodote taip, tarsi gailėtumetės, kad atplėšėme jus nuo eks- 
perimentų. O gal bijote egzamino? 

— Ne, nebijau, — medinėmis lūpomis atsakė Justas. 

Justui Veigandui buvo kankinamai sunku slėpti savo jaus- 
mus, bet jis privalėjo taip elgtis. Šiandien šitame puikiame 
dvare jis kaip niekados aiškiai suvokė, kad, palyginti su ja, 
yra niekas — jis nieko neturi ir, nepaisant visų savo vilčių ir 
ambicingų planų, tėra grynas nulis. 

Štefani staiga pasilenkė, ir jos platus baltas sijonas suban- 
gavo kaip gėlės žiedas. Ji pakėlė į jį savo smulkų spindintį 
veidą ir sušuko: 

— Tik pažiūrėkite, ką aš radau! Žibuoklė! Pati pirmoji ži- 
buoklė! 

Ji švelniai ir vikriai ją nuskynė, vėl atsitiesė ir įteikė jam. 

— Jums, Justai... 

Štefani bandė pritvirtinti gėlytę jam prie švarko, bet Jus- 
tas paėmė žibuoklę jai iš rankų, išsiėmė užrašų knygelę ir įdė- 
jo ją tarp dviejų prirašytų lapelių. 

— Aš ją išdžiovinsiu, o vėliau, kai jūs, Štefani, būsite ma- 
ne jau visai pamiršusi, ji man primins jus. 

— Bet... to neturi būti! — sušuko mergina, ir jos akyse pa- 
sirodė ašaros. 

— Kas žino, — pasakė Justas, stengdamasis, kad jo balsas 
skambėtų nerūpestingai, — gal kada pakviesite mane savo 
vaikams, kai jie susirgs tymais ar kiaulyte. Tada jūs jau bū- 
site laiminga ištekėjusi ponia, o aš užkietėjęs senbernis. 

Jis susikūprino, „pasirėmė“ įsivaizduojama lazda ir suvai- 
dino dedąs prie akių lornetą, kad geriau matytų. 

— Maloningoji ponia, — sugergždė jis, — aš diagnozuo- 
ju, kad jūsų jaunesnysis prisiragavo per daug saldumynų nuo 
Kalėdinės eglutės, ir todėl prirašau jam ramunėlių arbatą ir 
lovos režimą. 

— Fui! — sušuko Šrefani, juokdamasi ir verkdama drau- 
ge. — Kaip jūs galite iš to juoktis! Aš pasirengusi kovoti už 
savo laimę. O jūs? 

Ji apsisuko ir nubėgo. 

Justas Veigandas nevalingai žengrelėjo jai iš paskos, bet 
paskui sustojo. Ar jis teisingai suprato? Ne, čia negali būti 
klaidos! Štefani pakankamai aiškiai davė suprasti, kad neabe- 
jinga jam. 

Pirmiausia jį apėmė vien tik didžiulė nuostaba. Kuo jis 
jai patiko? Jis — tik eilinis jaunuolis iš provincijos, tegalin- 
tis pasiūlyti vien viltis. 

Paskui nuostaba užleido vietą jį visą persmelkusiam laimės 
pojūčiui. Štefani myli jį! Gal vis dėlto likimas juos suves. 


Vėliau Justas Veigandas nebeturėjo progos pasikalbėti su 
Štefani. Ji visą laiką buvo apsupta jaunimo, ir jam nepavy- 
ko iki jos prasibrauti. 

Jo jau laukė Arnoldas Šėras. Jiedu drauge įteikė šeiminin- 
kei gėles. Juos maloniai priėmė ir supažindino su kitais sve- 
čiais. Šėras pažinojo beveik visus čia esančius, o Justui Vei- 
gandui visai apsisuko galva nuo tų vardų, kuriuos jis ne visai 
aiškiai nugirsdavo, ir nuo daugybės vaiduokliškai praslenkan- 
čių veidų. 

Į terasą išėjo tarnas ir labai ceremoningai balta pirštine ap- 
mauta ranka sudavė į gongą. Tai buvo ženklas svečiams rink- 
tis prie stalo. Sode vaikščiojantis jaunimas pasuko namo link. 

Tarnas atidarė sustumiamas spalvoto stiklo duris. Valgo- 
majame kiekvienas susirado prie ilgo, balta staltiese uždengto 
stalo savo vietą. Justo Veigando vieta, jo dideliam nusivyli- 
mui, buvo ne prie Štefani ir ne prie jos draugės. Šalia jo prie 
stalo sėdėjo neišraiškinga blondinė, su kuria jis buvo supa- 
žindintas ir kurios vardo neprisiminė. Kaskart, kai ją užkal- 
bindavo, ji labai parausdavo, ir Justui buvo sunku bendrauti 
su savo stalo kaimyne. 

Ir apskritai, aukštuomenės pašnekesiai buvo silpnoji Justo 
Veigando vieta. Jį trikdydavo tai, kad niekas rimtai nedisku- 
tuodavo, jokia mintis nebūdavo išsakoma iki galo. Žodžių 
nuotrupos kaip sviedinukai šokinėjo per stalą, buvo taikliai 
atmušinėjami, tačiau tai nebuvo tikras nuomonių pasikeiti- 
mas. Pokalbis laisvai šokinėjo nuo temos prie temos. Buvo 
paminėtas nuo sausio pirmosios įsigalėjęs civilinis kodeksas, 
pasidomėta meteorologijos stočių įrengimu ant Šnėkopės ir 
Cugšpicės, kažkas pranešė, kad šiemet Berlyne pradės važi- 
nėti pirmi samdomi automobiliai. Bet Justui Veigandui ne- 
spėjus ko nors paklausti ar pasakyti kokią bent kiek protin- 
gesnę pastabą, tema vėl pasikeisdavo. 

Galiausiai jis visai pasidavė, nes pajuto, kad svarbiausia čia 
ne tai, ką turi pasakyti, svarbiausia — kuo geriau pasirodyti. 
Jam to mažiausiai reikėjo, todėl dabar visą savo dėmesį skyrė 
vadinamiesiems pusryčiams, kurie pasirodė esą labai gausūs. Iš 
pradžių buvo patiekta skaidraus sultinio, paskui vėžių, trijų rū- 
šių kepsnių su įvairiausiomis namie konservuotomis daržovė- 
mis, riebių padažų, šaltų pudingų su grietine, kepinių, ledų, 
sūrių. Justas buvo nustebintas. Pusryčius jis įsivaizdavo kitaip. 
Jis nebuvo pratęs tiek daug ir taip sočiai valgyti, tačiau vis vien 
godžiai visko ragavo, tikėdamasis taip sutaupyti vakarienę. 

Valgius padavinėjo dvi tarnaitės, o tarnas visą laiką vaikš- 
čiojo aplink stalą ir pripildydavo taures; iš pradžių buvo pa- 
tiekta baltojo, vėliau raudonojo vyno, o po jo — maderos... 
Justas Veigandas matė, kad Arnoldas Šėras daug geria, ir to- 
dėl pats vyną ragavo labai saikingai: vienas iš jųdviejų turė- 
jo būti blaivas, kad parvairuotų daimlerį atgal į miestą. 

Pusryčiai užsitęsė geras dvi valandas. Visi susėdo dvylik- 
tą, ir tik po antros ponia Elvira pakilo iš užstalės, o banki- 
ninkas pakvietė ponus į savo darbo kambarį, kur tarnas at- 
nešė konjako ir kavos. 

Justas Veigandas tuojau priėjo prie Arnoldo Šėro ir Ego- 
no fon Štukeno, besišnekučiuojančių prie didelio lango. 

— Tu, seni, atrodai taip atsipalaidavęs, — sunkiai besiver- 
čiančiu liežuviu pasišaipė Arnoldas Šėras, — tarsi būtum iš- 
sisukęs nuo sutuoktuvių. 

— Tiesą sakant, šitos kalbos dėl kalbų ne man, — prisi- 
pažino Justas Veigandas. — Man tai atrodo taip beprasmiš- 
ka. Gal dėl to, kad pats nemoku to daryri. 

Tarnas jiems pasiūlė rūkalų ant sidabrinio padeklo, ir jau- 
nieji ponai pasiėmė po cigarą. 

— Taip part beprasmiška, — netikėtai piktai pritarė jam 
Egonas fon Štukenas, — kaip beveik viskas, ką mes darome. 

Arnoldas Šėras nusijuokė ir paplojo jam per petį. 

— Man rodos, jūs sergate dorovine liga — jautrumo ka- 
taru. Gydykitės pas mano draugą Veigandą, jis žino vaistų 
nuo visų ligų. 

— Yra ligų, kurių vaistais neišgydysi, — atsakė Egonas fon 
Štukenas ir ūmai nusisuko. 

— Na? Kas jam atsitiko? — nieko nesuprasdamas paklausė 
Arnoldas Šėras. — Ar aš ką nors pasakiau, kas galėjo jį įžeisti? 

— Tikrai ne, — nuramino jį Justas Veigandas, — antraip 
jis būtų ne nuėjęs, o pakvietęs tave į dvikovą. 

— Teisybė. Bet jis juokingas berniukas. Nei iš šio, nei iš 
to sugadino visą nuotaiką. 

Jis išsiėmė iš burnos cigarą ir susimąstęs įsižiūrėjo į jo bal- 
tus pelenus. 

— O cigaras nuostabus. 

— Išgerk dar puodelį kavos. Gal aš ir galiu parvairuoti au- 
tomobilį į miestą, bet turėsi sugebėti man paaiškinti, kaip tas 
automobilis veikia. 

— Ne lengviau nei... — pradėjo dėstyti Arnoldas Šėras, 
bet nutilo nebaigęs sakinio ir sušnibždėjo: — Dėmesio! Šių 
namų šeimininkas artinasi prie mūsų! Ypatinga garbe. Ra- 
miai! 

Iš tikrųjų bankininkas fon Štukenas su pūstašone konja- 
ko taure dešinėje ir degančiu cigaru kairėje rankoje yrėsi jų 

link. Savo mažą violetinės spalvos burną jis buvo prašiepęs 
šypsenai, tačiau jo kiek išsprogusios akys žvelgė rimtai, gal 
net griežtai. Nuo valgymo ir gėrimo įraudęs veidas ir balti, 
vis dar labai tankūs plaukai sudarė ryškų kontrastą. 

— Na pone Šėrai, — maloniai tarė jis, — tikiuosi, jums 
malonu mano namuose. 

— Ačiū, pone fon Štukenai, — gyvai atsakė Arnoldas Šė- 
ras, — čia viskas nuostabu! 

— Malonu girdėti. Kaip matau, atvedėte pas mus ir savo 
draugą. 

Po šio sakinio sekė trumpa, nemaloni pauzė. Tada Jus- 
tas Veigandas tarė: 

— Aš gavau oficialų kvietimą, pone fon Štukenai. 

— Tikrai? Gavote? Na, tada viskas gerai. 

Čia įsiterpė Egonas fon Štukenas, kuris buvo nugirdęs 
pokalbį: 

— Tikrai taip, tėti! 

Jis švelniai patraukė tėvą, norėdamas jį nusivesti. Bet se- 
nasis ponas pasipriešino. 

— Paleisk mane, berniuk, džiaugiuosi pagaliau galėdamas 
pasikalbėti su ponu Veigandu. 

Jis mostelėjo ranka, kurioje laikė degantį cigarą, ir tarė: 

— Apie jus sklinda įvairiausi gandai... 

— Aš nesuprantu jūsų užuominos, pone fon Štukenai! 

— Matote, aš neketinu kištis į jūsų asmeninius reikalus, 
jaunuoli. Mes vyrai ne šventieji ir to visai nereikia, bet vis 
dėlto yra tam tikros ribos, kurių nederėtų peržengti. Supran- 
tate, apie ką kalbu? 

Justas Veigandas sumetė, kur kreipia bankininkas. Ant 
liežuvio galo jau sukosi kandus atsakymas, bet priešais jį sto- 
vėjo jo mylimos merginos tėvas, ir jis prisivertė susivaldyti. 

— Taip, pone fon Štukenai, — atsakė Justas ir pasijuto 
pažemintas. 

— Tai gerai, labai gerai... 

Bankininkas atsargiai, kad nenukratytų pelenų kepurėlės, 
užsitraukė cigarą, ir Justas Veigandas pamanė, kad nemalo- 
ni pokalbio tema baigta. Tačiau jis klydo. 

— Žinote, aš visai nemanau, kad blogai pasielgėt prasidė- 
damas su kažkokia — pagaliau taip jau pas mus įprasta. Bet da- 
bar jums tik vienas kelias: nekišti nagų. Jokių sentimentų. Kas 
buvo, tas buvo. Tik to ir trūko, kad užsikrautumėt šitą pavai- 
nikį sau ant sprando. Tegu ta moteris tvarkosi pati. 

Justas Veigandas nebesusivaldė. 

— Kaip, leiskite paklausti? 

Bankininkas dėbtelėjo į jį krauju pasruvusiomis akimis. 

— Norite, kad aš dėl to sukčiau sau galvą? Įsprauskite jai 
į ranką pinigą — tai viskas, ką galiu patarti. 

— To, deja, negaliu padaryti, be to, visai nemanau, kad 
pinigai padėtų išvengti žmogiškų įsipareigojimų. 

— Tai jūs neišvengėte? 

Arnoldas Šėras kumštelėjo draugui. 

— Žmogau, ką tu darai! Pasakyk pagaliau, kaip yra iš tik- 
rųjų! 

Ber net ir norėdamas, Justas Veigandas nebūtų galėjęs pa- 
siaiškinti, nes bankininkas jau kalbėjo toliau: 

— Na, ta moteris turėjo žinoti, kad ji rizikuoja. Dabar ji 
turi susirasti šaunų berną, ištekėti už jo ar dar ką nors sugal- 
voti. Visai nesukite sau dėl to galvos: jos ištvermingos kaip 
katės, visada krinta ant kojų. 

Dabar Justas Veigandas jau nebeištvėrė. 

— O ne, pone fon Štukenai, — paprieštaravo jis, tiesa, dar 
kaip išauklėtas žmogus. — Manau, kad jūs viską blogai su- 
prantate. Kaip tik moterims mūsų pažangusis pasaulis yra vi- 
siškai negailestingas. Išnaudotos vyrų ir politikos skursti... 

— Na, na, na, jūs labai perdedate, jaunasis drauge. Juk 
dar yra ir padorių moterų. 

— Sutinku, bet tai nereiškia, kad vadinamosioms pado- 
rioms moterims geriau sekasi. Pabūkite nors vieną dieną ar 

nakrį mūsų ligoninėje, pone fon Štukenai, ir jūs pats pama- 
tysite, kiek daug skurdo, beviltiško skurdo... Ne kažkur to- 
li, ne Amerikoje ar Afrikoje, o čia, Vokietijoje, pačiame mū- 
sų gražiajame Berlyne. 

— Dėl to kalti patys žmonės. Visi padorūs ir norintys 
dirbti gyvena pasiturimai. 

— Taip, jei jie gali dirbti! — sušuko Justas Veigandas. — 
Bet kūdikio laukianti moteris negali. Ir ligonis negali, ir vai- 
kas! Tik nesakykite, kad rūpinamasi ir tokiais žmonėmis. Ži- 
noma, dabar nei vienas nemiršta iš bado. Bet yra daugybė 
trisdešimtmečių pacientų, kurie jau visai prarado sveikatą ir 
kuriuos numarina net nepavojingos ligos. Tai dabartinių są- 
lygų aukos. 

— Ak, štai kaip, — grėsmingai ramiai ištarė bankinin- 
kas. — Jūs norite pakeisti sąlygas? 

— Pakeisčiau, jei galėčiau, — atvirai prisipažino Justas 
Veigandas. — Kai aš pagalvoju apie šią šaltą žiemą... 

— Na, manau, ji visiems buvo nemaloni! 

— Nemaloni? — Justas Veigandas nusijuokė. — Aš nekal- 
bu apie malonumą ar nemalonumą. Aš kalbu apie juodą var- 
gą, kurį kenčia didelė dalis mūsų gyventojų. Dėl stiprių šal- 
čių sustojo visos statybos. 

— Na, džiaugiuosi, — sarkastiškai pasakė bankininkas, — 
kad kaltinate šaltį, o ne mus! 

— Aš apskritai nieko nekaltinu, kalbu tik apie faktus. Be- 
veik trečdalis gyventojų vyrų šiltu metų laiku dirba statybose, 
ir, atėjus Žiemai, jie visi netenka darbo. Jie ir jų šeimos pri- 
versti badauti. 

— Jūs pamirštate labdaros įstaigas. Kasdien dalijama karš- 
ta sriuba. 

— Karšta sriuba! Lyg būtų kalbama apie tai! Šitas prakeik- 
tas gailestingumas verčia elgerauti darbingus žmones. Pone 
fon Štukenai, nejaugi nesuprantate, kad tuo žeidžiamas žmo- 
gaus orumas? Efektyviai padėsime tik tada, kai dirbantis 

žmogus turės teisę gauti paramą. Bedarbio pašalpą, pašalpą 
vaikams... 

— Nee, aš turbūt blogai išgirdau? 

Bankininkas pastatė į šalį savo konjako taurę ir prisidėjo 
ranką prie ausies. 

— Jūs norite mokėti žmonėms už tai, kad jie tinginiauja 
ar dauginasi kaip triušiai? Jūs skelbiate labai pavojingas idė- 
jas! Jei nelaikyčiau jūsų neišmanėliu... 

— Bet jūs pats ką tik pripažinote, kad vyrai prarado sa- 
vo darbo vietas ne iš tinginystės, o dėl oro sąlygų! 

— Jie to ir tenori! Aš truputį... ė... susijęs su statyba ir ge- 
rai žinau. Vasarą plėšytis, o Žiemą tinginiauti — štai tų žmo- 
nių idealas! Kaip manote, ką jie mums pasakytų, jei sugal- 
votume ir žiemą duoti jiems darbo?! 

— Net jei ir taip, tai mūsų abejingumas vis tiek nepatei- 
sinamas. Tiems žmonės reikia atverti akis! 

Skaisčiai raudonas bankininko veidas dar labiau parau- 
do, įgavo violetinį atspalvį. 

— Na, pagaliau išleidote katę iš maišo. Aš to ir laukiau! 
Jūs kairysis radikalas! Taip kalbėti gali tik socialdemokratas! 

Justo Veigando veidas įdubusiais skruostais visai sustin- 
go, pulsavo tik gyslelė smilkinyje. 

— Vadinkite mane kaip norite, — piktai pasakė jis, — bet 
nereikalaukite, kad meluočiau vien todel, kad valgiau prie jū- 
sų stalo! 

Jydviejų vis garsėjantis ginčas jau seniai buvo atkreipęs po- 
nų dėmesį. Kiti pokalbiai nutilo, bet niekas neišdrįso įsikišti. 

Ir šitą kapų tylą staiga nutraukė grafo Hugo Donersber- 
go murmėjimas: 

— Norėčiau tik žinoti, ar šis vaikinas turi teisę stoti į dvi- 
kovą? 2 

— Friaai, prašau, — ištarė bankininkas fon Štukenas, ir jo 
balsas staiga tapo pavargęs, — išveskite poną Veigandą. Jis 
nori išeiti. 

Justas Veigandas skubiai nusilenkė, apsisuko ant kulno ir 
išėjo pro tarno jau atvertas duris. Jis suvokė, kad dabar ga- 
las visoms jo viltims dėl Štefani fon Štuken. 

Bet jis nesigailėjo. 


Tik atsidūręs lauke, Justas Veigandas prablaivėjo. Jis svars- 
tė, ar nebūtų išvengra šito susidūrimo, jei jis iš pat pradžių bū- 
tų paaiškinęs, kad Zenta — bankininko užuomina, be abejo- 
nės, buvo apie jo ryšį su mažyle, — yra visai ne jo duktė. 

Tačiau atsisakyti Zentos būtų buvę tolygu išdavystei. Ir 
dar: kaip būtų galėjęs paaiškinti bankininkui savo jausmus 
naujagimei, su kuria nesiejo jokie giminystės ryšiai? Tokie 
dalykai, pamanė jis, viršytų bankininko proto galimybes. 

Ar būtų kitaip pasielgęs, jei šalia būtų buvusi Štefani, Jus- 
tas nežinojo. Bet jis jautė, kad ji nebūtų tikėjusis, jog jis pad- 
laižiaus, ir ši mintis jį savotiškai guodė. Jis liko toks, kokio 
Štefani norėjo, jis jos neapvylė. Jai nereikės dėl jo gėdintis. 

Gaivus kovo vėjas vėsino jo įkaitusią kaktą. Tik dabar 
Justas suvokė, kad išmestas iš Štukenų užmiesčio vilos atsi- 
dūrė keblioje padėtyje — apie tai jis anksčiau visai negalvo- 
jo. Iki Frydricho gatvės, jo apskaičiavimu, buvo mažiausiai 
penkiolika kilometrų, kišenėje — nė grašio; visus savo pini- 
gus buvo išleidęs ponios Elviros rožėms. 

Ką dabar daryti? 

Justas Veigandas nuslinko prie automobilio, kuris dabar 
stovėjo prie ratinės, ir pasiėmė savo šaliką. Viską darė nesku- 
bėdamas, nes širdies gelmėse tikėjosi, kad iš namo, iš kurio ką 
tik buvo išprašytas, bet kurią akimirką išeis Arnoldas Šėras. 

Tačiau ornamentuotieji vartai tebebuvo uždaryti, ir Jus- 
tas Veigandas turėjo prisipažinti, kad per daug tikėjosi iš 
draugo, kurio aiškiausias gyvemėjao tikslas buvo patogumai 
ir gerovė. 

Jis visai neketino čia slampinėti, kad dar kas nors pama- 
tytų jį pažemintą. Justas Veigandas apsimuturiavo šaliku, su- 

kišo rankas į palto kišenes, dideliais žingsniais nuskubėjo prie 
kalinėtų vartų, išėjo pro juos ir pradėjo savo tolimą vargin- 
gą kelią namo. 

Jis priėjo Karališkąją alėją ir nuo čia bent jau nebebijojo 
pasiklysti. Platus ir be galo ilgas kelias vingiavo per parkus 
ir miškus. 

Kai už jo pasigirdo arklių kanopų bilsnojimas ir vežimo 
dardėjimas, Justas neatsisuko. Dviem žirgais kinkytas veži- 
maitis pralenkė jį ir sustojo. Egonas fon Štukenas atsigręžė 
ir sveikindamas kilstelėjo botagą. 

— Ar galiu jus pavežėti, pone Veigandai? — pabrėžtinai 
mandagiai paklausė jis. 

Justas delsė, kovojo su nepasitikėjimu, įtarė, jog jam pa- 
spendė spąstus, kad dar labiau pažemintų. 

Tačiau Egonas fon Štukenas didelei jo nuostabai tarė: 

— Turiu atsiprašyti jūsų. 

— Už ką? Jūs man nieko nepadarėte. 

Justas Veigandas dviem žingsniais atsidūrė prie vežimo ir 
atsisėdo ant pasostės šalia jaunojo karininko. 

— Aš neišdrįsau jums pritarti, nors kai kurie jūsų žodžiai 
ėjo tiesiog iš mano širdies. Egonas fon Štukenas pliaukštelėjo 
liežuviu, atleido vadžias, ir arkliai pradėjo risnoti. — Bet tu- 
rite suprasti, aš esu priklausomas nuo tėvo. 

— Gera buvo man kalbėti, kai nereikia jo bijoti. Pati- 
kėkite manimi, su savo profesoriais aš retai išdrįstu prasi- 
Žioti. 

— Negaliu įsivaizduoti, — niūriai pasakė Egonas fon Štu- 
kenas, — kad jūsų profesoriai būtų tokių keistų, pasenusių 
pažiūrų kaip mano tėvas. 

— Ne be reikalo taip sakote apie jį. Visi valdančiosios kla- 
sės atstovai galvoja būtent taip. Deja, jo žodžiuose daug tei- 
sybės: mūsų visuomenės aukos nežino, kad gali būti kitaip, 
ir nenori, kad būtų kitaip. 

Egonas fon Štukenas atgręžė į jį savo šviesų, jaunatvišką 
veidą. 

— Ar jums taip pat kartais atrodo, kad viskas darosi at- 
virkščiai? Kad norite pakeisti gyvenimą, bet visai nežinote, 
nuo ko pradėti, nes viskas neturi jokios prasmės? 

— Ne, visiškai ne. Manau, kad pasaulyje daug ką reikia 
keisti, ir esu tikras, kad tai įvyks. Ir ne be mūsų pagalbos, ne 
be mokslo pagalbos, kuris vis daugiau atranda ir ištyrinėja. 
Tie nauji dalykai neišvengiamai apvers pasaulį aukštyn ko- 
jomis. Negali viskas likti taip, kaip dabar yra, ateities pasaulis 
bus geresnis. 

— Aš jums pavydžiu! 

— Nėra ko pavydėti. Viskas, ką jums dabar pasakiau, 
skamba kiek pagyrūniškai. Aš pats sau atrodau kaip tamso- 
je pats su savim kalbantis žmogus, kuris nori pasidrąsinti. 
Mano asmeniniame gyvenime viskas taip beviltiška. 

— Dėl ginčo su mano tėvu? — paklausė Egonas fon Štu- 
kenas nežiūrėdamas į jį. 

— Taip. 

— Tada aš dvigubai daugiau žaviuosi jumis, kad turėjo- 
te drąsos ginti savo įsitikinimus. 

— Kas žino. Yra ir tokia drąsa, kuri velniškai artima kvai- 
lybei. 

Egonas fon Štukenas neatsakė, ir valandėlę jie sėdėjo ty- 
lėdami, o lengvas vežimaitis, pakinkytas gražiai iššukuotais 
arkliais, riedėjo žaliuojančia vietove. 

— Aš norėčiau jums padėti, — pasakė Egonas fon Štuke- 
nas, kai jie jau artėjo prie Halenzės geležinkelio stoties. — 
Bet, ko gero, negaliu nieko daugiau padaryri, tik papasako- 
ti Štefani, kaip viskas iš tikrųjų buvo. 

Geležinkelio pervaža buvo atidaryta, ir jie nudardėjo per 
bėgius. 

— Tai būtų labai daug, — tarė Justas Veigandas. — Kū- 
dikis, del kurio mane kamantinėjo jūsų tėvas, ne mano duk- 

ra. Aš tik ją priėmiau, nes... Bet tai ilga istorija, ir nėra pras- 
mės jums jos pasakoti. Jūsų seseriai aš tik galiu palinkėti kuo 
greičiau mane užmiršti, nors atvirai pasakysiu, kad jai tai bus 
nelengva. 


Egonas fon Štukenas pasinaudojo proga išnykti, kai po- 
nų draugija ėmė skirstytis ir kai visi rinkosi pas damas, ku- 
rios, pasigražinusios ir atsigavusios, sėdėjo salone. Jis atsiprašė 
tėvo, teisindamasis tarnybine užduotimi, ir niekas nepaste- 
bėjo, kad jis dingo. Tą pastebėjo tik Lisbetė fon Panvic, kuri 
vis labiau pūsdama akis žvilgčiojo į duris. 

— Kur dingo Egonas? — paklausė ji labai nusivylusi. — 
Juk jis galų gal... 

— Ką tu, — nuramino ją Štefani, — tikriausiai įlindo kur 
nors su Justu Veigandu ir užsikalbėjo. Eikš, nebūk tokia. Ne- 
reikia, kad visi pastebėtų tavo nelaimingą meilę. 

— Tai ką mes dabar darysime? — sušnibždėjo Lisbetė. 

— Juoksimės ir linksminsimės! Tiedu jokju būdu neturi 
pastebėti, kad jų pasigedome. Vyrai ir taip pakankamai pa- 
sipūtę ir nesuvokia, kaip mes jaučiamės. 

Ji čiupo už rankos draugę ir nusitempė su savimi. Netru- 
kus jos jau stovėjo linksmo būrelio viduryje ir pabrėžtinai iš- 
dykėliškai juokėsi ir pokštavo. 

Tačiau praėjo geras pusvalandis, o nei Justas Veigandas, 
nei brolis nesirodė. Dabar jau ir Štefani ėmė nervintis. Ji pri- 
siartino prie tėvo, kuris tuo metu kalbėjosi su grafu Doners- 
bergu ir pasivedėjo jį į šalį. 

— Tėti, kur Egonas? Kai kas jo čia jau labai pasiilgo. 

— Jis turėjo grįžti į miestą, — trumpai paaiškino tėvas. — 
Tarnybos reikalais. 

— O, vis ta tarnyba, — Štefani nevalingai treptelėjo ko- 
ja. — Ką dabar pasakyti Lisbetei? 

— Tegu susiranda kitą kavalierų. 

Ponas fon Štukenas, norėdamas išvengti kito pakibusio 
klausimo, skubiai nusisuko. 

Bet Štefani jau pastebėjo, kad kažkas ne taip, ir jai, žino- 
ma, reikėjo išsiaiškinti. 

— O kur ponas Veigandas? 

Kai ji pamatė, kaip bauginamai pasikeitė tėvo veido spal- 
va, mieliausiai būtų atsiėmusi klausimą, bet buvo per vėlu. 

— Šitos pavardės aš daugiau nebenoriu girdėti iš tavo Iū- 
pų! — išrėkė jis. 

tefani sukaupė visą savo drąsą. 

— Kodėl? 

— Niekados! — sušnypštė bankininkas vietoj atsakymo. — 
Supratai? 

Štefani neapkentė ir kartu bijojo tų retų, bet stiprių tė- 
vo pykčio protrūkių, todėl dabar neišdrįso pasipriešinti. 

— Taip, tėti, — sušnibždėjo ji. 

Grafui Donersbergui, kuris jau norėjo ją palinksminti, 
Štefani nemandagiai atsuko nugarą ir išskubėjo iš kambario. 
Kai po gero ketvirčio valandos ji sugrįžo vėl švytinti ir kaip 
visada linksma, niekas nebūtų galėjęs pastebėti, kad ji ką tik 
slapčia liejo karštas ašaras. Dabar Šefani guodė Lisbetę, lei- 
do meilintis gerbėjams, net pasisiūlė paskambinti savo vir- 
tuozišką pjesę — Listo „Meilės sapną“ — ir šypsodamasi pri- 
ėmė plojimus. 

— Dėkui Dievui, — sušnibždėjo ponia Elvira savo vy- 
rui, — ne taip jau blogai, kaip aš tikėjausi. 

— Mažylė moka tinkamai elgtis, — pritardamas pasakė 
grafas Donersbergas, — tuojau matyt, kad iš gerų namų. 


— Kas atsitiko? — paklausė ji ir žaismingai prisidengė vė- 
duokle, kad niekas nematytų jos veido išraiškos. 
— Kur? Mene, politikoje, moksle? — pajuokavo Arnoldas 
ėras. 
Ji plekštelėjo jam vėduokle. 
— Nebūkite neišauklėtas! Jūs puikiai žinote, ko aš klau- 
siu. Kodėl tėtis supyko ant Justo Veigando? 

— Ak, štai ką jūs norėtumėt sužinoti, — erzindamasis pra- 
dėjo kalbą Arnoldas Šėras, bet pamatęs kibirkščiuojančias 
Štefani akis surimtėjo. — Gerasis Justas išdėstė kelias labai 
kvailas idėjas. 

— Kokias idėjas? 

— Norite, kad pakartočiau jums visas tas nesąmones? Pra- 
šau neversti manęs to daryti. Tiesą sakant, aš ne viską su- 
pratau. 

— Ir dėl to nepadėjote jam? Aš jau buvau benustemban- 
ti. Bet jei tai viršijo jūsų protinius sugebėjimus, galima jus 
šiek tiek pateisinti. 

— O kaip, kaip galėčiau pasiekti, kad visai man atleistu- 
mėt? — paklausė jis ir pabandė nusivesti merginą po didžiule 
palme. 

Štefani taip stipriai kirto vėduokle per ją palietusią ran- 
ką, kad Arnoldas Šėras rikelėjęs paleido ją. 

— Išdavikams neatleidžiama, — tarė ji. 

Jis trynė skaudamą vietą. 

— Ber, Štefani, ką aš jums padariau? 

— Maniau, kad Justas Veigandas jūsų draugas? 

— Tam tikra prasme taip, bet visas reikalas ne toks ro- 
mantiškas, kaip įsivaizduojate. Matote, tai... tai tokia drau- 
gystė iš išskaičiavimo. Aš remiu jį pinigais, o jis padeda man 
pasiruošti egzaminams. 

— Vadinasi, jis neturtingas, o jūs tinginys, mėgstantis 
lengvai gyventi. Taip, jūs nuostabiai papildote vienas kitą. 

— Šrefani, negalėjau ir įsivaizduoti, kad galite būti tokia 
žiauri. 

— Aš labai nusivyliau jumis, Arnoldai. 

— Jūs neteisi man, Štefani. Pabandykite pažvelgti į viską 
realiai. Kas įvyko? Juk aš supažindinau jus su Justu Veigan- 
du, aš atvedžiau jį į jūsų namus. O kaip jis man atsidėkojo? 
Išstūmė mane iš jūsų širdies. 

Ji pertraukė Arnoldą Šėrą. 

— Klystate, pone Šėrai! Jis negalėjo to padaryti, nes jūs 
ten neturėjote nei mažiausio kampučio, ir aš neprisimenu, 
kad būčiau kada nors suteikusi jums vilties. 

Arnoldas Šėras nejaukiai trypčiojo nuo kojos ant kojos. 

— Tai tiesa. Ber aš siekiau jūsų, ir jis tai žinojo. Buvau 
jam sakęs. Bet tai jam visai nesukliudė nustumti mane ir at- 
kakliai pirštis jums. 

— O! — riktelėjo Štefani ir apsimetė labai nustebusi. — 
Justas Veigandas piršosi man? Kaip aš to nepastebėjau! 

— Še tau, kad nori! Ber jis vis tiek mane nustūmė, ir man 
neliko nieko kita, tik šypsotis, kai su manim piktai žaidžia- 
ma. Tai kodėl turėjau jam padėti, kai jis leidosi į ginčus su 
jūsų tevu? 

— Jūs žinojote, kad tėtis nepakenčia, kai jam prieštarau- 
ja. Jūs galėjote duoti Justui kokį ženklą... 

Kad ir buvo sukaupusi visą drąsą, Štefani balsas ėmė 
drebėti. 

— Kažin ar tai būtų padėję. Tikriausiai būčiau buvęs iš- 
mestas kartu su juo. 

Štefani akys išsiplėtė. 

— Ar tėtis taip padarė? Jis tiesiog parodė jam duris? 

— Taip. Kitaip šito nepavadinsi. 

— Aš jam to niekados neatleisiu! — impulsyviai sušuko 
mergina. 

— Justas irgi negražiai elgėsi... 

Štefani jo nesiklausė. 

— Ir jums taip pat, pone Šėrai! Aš negaliu uždrausti jums 
ateiti ir būti čia, bet mano simpatiją jūs praradote visiems 
laikams. 

Ji paliko jį stovėti ir, kai Arnoldas Šėras norėjo sekti jai 
iš paskos, metė jam tokį piktą žvilgsnį, kad jis visai neteko 
drąsos. 

— Velniava, — sumurmėjo jis ir pamėgino atgauti vyriš- 
ką orumą įsikišdamas tarp dantų cigarą. Paskui vėl įsimaišė 
tarp svečių. 

Kai Justas Veigandas grįžo į Elzaso gatvę, tamsiame, be- 
langiame Berlyno kambaryje jo laukė pusseserė Klementina 
Hergert. Ji gėrė kavą su našle Gebern ir tuščioje pyragaičių 
lekštelėje šakute rankiojo paskutinius trupinius. Rodesi, kad 
dvi tokios skirtingos moterys puikiausiai suprato viena kitą. 

— Klementina, tu? — šūktelėjo jis labiau nustebęs, negu 
nudžiugęs. 

— Taip, jūsų panelė pusseserė jau pusvalandį laukia jū- 
sų, pone daktare, — paaiškino šeimininkė, — nors aš jai iš 
karto pasakiau, kad apie poną Veigandą niekados negali ži- 
noti... Laimė, jūs sugrįžote. 

Klementina atsistojo. Vos pastebimas rausvumas iejpras: 
tai sušvelnino jos griežtus bruožus. 

— Labai džiaugiuosi, Justai, kad parėjai, — pasakė ji pa- 
duodama ranką. — Man labai reikia su tavim pasikalbėti. 

Ji jau buvo prisitaikiusi prie didmiesčio gyvenimo, nebe- 
buvo apsigobusi sunkia skara. Vilkėjo tamsiai pilką, galima 
sakyti, elegantišką, per liemenį įsmauktą kostiumėlį, iš po 
plataus sijono švysčiojo juodų susegamų batelių galiukai. 
vos iki kojų. Pagaliau pritariamai pasakė: 

— Po velnių, bet kaip tu išsipuošusi, mažyte! 

— Taip, toks tas mūsų Berlynas, — įsiterpė ir našlė. — Jis 
padaro žmonėmis. Išgersite su mumis puodelį, pone daktere? 

— Ne, ačiū! Aš jau šiandien gėriau ir kavos, ir konjako, 
valgiau pyrago ir visokių kitokių dalykų. Kadangi mano pus- 
seserė nori pasakyti man kažką svarbaus... 

— ... Jūs norėtumėte parodyti jai savo kambarį, aš su- 
prantu, — nuovokiai šypsodamasi baigė jo minų Gebern. — 
Aš neprieštarauju, bet prašau palikti atviras duris. Tai tik 
dėl kitų... 

— Vidury baltos dienos? 

— Cha, moralė nepriklauso nuo paros laiko, pone dakta- 
re! Aš sena moteris ir nemažai mačiau. 

— Ber, bet nebūčiau apie jus taip manęs, ponia Gebern. 
Štai kas išaiškėja! — pašmaikštavo Justas Veigandas. 

Jis paėmė Klementiną už parankės ir nusivedė į savo kam- 
barį. 

— Durų dėl viso pikto neuždarysime, — pasakė jai. — 
Apskritai didelė garbė, kad senasis drakonas įleido tave į mano 
urvą. Tu esi pirmoji čia įžengusi moteris. Kaip tau tai pavyko? 

— Mes labai maloniai pasikalbėjome. 

— Negaliu įsivaizduoti, apie ką jūs galėjote kalbėtis? 

— Negali? Aišku, apie tave. 

Klementinos tiesumas taip išmušė iš vėžių, kad Justas ne- 
bežinojo, ką sakyti. 

Bet Klementina ir nelaukė, kad jis ką sakytų. Ji smiliu- 
mi švelniai perbraukė paprasto stalo paviršių ir tarė: 

— Tai čia tu dirbi. 

Ji mūvėjo pilkomis zomšinėmis pirštinėmis, kurios buvo 
jai gerokai per mažos ir taip ištemptos, jog, rodėsi, plyš per 
siūles. 

— Taip. Nuo tada, kai atvykau į Berlyną. 

Justas pasikabino paltą ant kablio už durų ir apsidairė 
mažame, varganame kambarėlyje. Blaiviai tikslingas kamba- 
rėlio apstatymas buvo visiška priešingybė ištaigingai užmies- 
čio vilai, iš kurios jis ką tik sugrįžo. 

— Nieko gero, ar ne? Ir vis dėlto man bus truputį gaila, 
kai turėsiu susikrauti daiktelius ir persikelti į ligoninę. 

— Tu ketini persikelti? 

— Taip, kai tik baigsiu egzaminus. Būsiu profesoriaus 
Hiubnerio asistentu. 

— Kiek jis tau mokės? — ramiai ir blaiviai, kaip žmogus, 
visą savo gyvenimą priverstas skaičiuoti kiekvieną pfenigą, 
pasiteiravo Klementina. 

— Kiek daugiau negu kišenpinigius. Bet aš nemokamai 
maitinsiuos, turėsiu pastogę ir galėsiu tęsti bandymus. — 
Justas prisiminė, kad derėtų pasirūpinti viešnia. — Bet tu 

sėskis... Čia, į krėslą. Tiesa, jis gerokai iškleręs, būk atsar- 
gi, užtat švarus — gali nebijoti, kad susitepsi naują kos- 
tiumą. 

— Ponia Tyleman padovanojo man medžiagą, — lyg tei- 
sindamasi pasakė Klementina, — nenorėjau, kad gulėtų be 
naudos. 

— Kitą kartą, kai susitiksime, tu būsi su skrybėle! Aš pui- 
kiai įsivaizduoju... platūs kraštai, plunksnos, gėlės ir kitokios 
puošmenos. 

Ji movėsi pirštines. 

— Tu, atrodo, puikiai nusiteikęs. 

— Klysti. Pakaruokliškas humoras. Likimas ką tik kaip 
reikiant kaukštelėjo man per galvą. 

Klementina labai susirūpino. 

— Kas atsitiko? 

— Nieko, kas tave galėtų sudominti. Apskritai... gal ir ge- 
rai, kad taip atsitiko. Kai ima truputį sektis, per greitai pa- 
miršti, iš kur esi ir kas esi. 

Jos juodos didelės akys įsisiurbė į jį. 

— Ir man kartais taip būna. 

Justas nelinksmai nusijuokė. 

— Gal tai mūsų šeimos savitumas. 

Klementina nepasakė „taip“ tik iš noro jam patikti. 

— Ne, — paprieštaravo ji, — tai tikriausiai būdinga vi- 
siems Žmonėms. 

Justui Veigandui nežmoniškai norėjosi kuo greičiau lik- 
ti vienam su savo neviltimi, ir jis mąstė, kaip Čia greičiau at- 
sikračius Klementina. 

Bet ji užbėgo jam už akių. 

— Kaip sekasi Zentai? 

Justas, net pats to nejausdamas, iš karto nušvito. 

— Puikiai. Ji nuostabiai vystosi. Tau reikėtų ją pamaty- 
ti. Būtum sužavėta. 

— Ar ji vis dar ligoninėje? 

— Taip, ir tai viena mano problemų. Profesorius Hiub- 
neris nori, kad jos ten nebūtų, ir jis teisus; Zenta per dide- 
lė, kad galėtų likti tame skyriuje. Bet kur aš ją dėsiu? Gal tu 
gali ką sugalvoti? 

— Manau, turėtum perleisti šiuos rūpesčius jos tikrie- 
siems tėvams, — atvirai atsakė Klementina. 

Jis išsigando — ji pastebėjo tai iš violetinio jo mėlynų 
akių atspalvio. 

— Ar Roza Janovič kreipėsi į tave? 

— Šita? Ką tu sau manai? Ji džiaugiasi atsikračiusi vaiku. 

Justui vos neišsprūdo „ačiū Dievui“, ir jis prikando lūpą, 
nenorėdamas parodyti džiaugsmo. 

— Taip, tada... 

— Vis tiek jos pareiga rūpintis vaiku. Juk nepadedi jai iš 
tikrųjų, jei perimi jos atsakomybę. Tuo tik palaikai jos leng- 
vabūdiškumą. 

— Net jei tu ir teisi, aš nesijaučiu galįs būti Rozos Jano- 
vič auklėtoju! 

— Tačiau jautiesi galįs būti visai svetimo vaiko įtėviu! 

Mergina kirto jam, ir Justas nežinojo, kaip atremti smūgį. 

— Tu esi velniškai kandi. 

— Įsikalbi sau, kad turi padėti mažylei, — varė toliau 
Klementina, — bet tai tik sentimentai. Ką tu jai gali duoti 
iš tikrųjų? 

— Meilę, — nedvejodamas atsakė Justas. 

Ji valandėlę kietai suspaudė lūpas, paskui pasakė: 

— Labai lengva mylėti vaiką, nes tai tik būtybė. Jo cha- 
rakteris dar tik pradeda formuotis. Jis neprieštarauja, nerei- 
kalauja, neparodo nieko, ką turi savyje. Ar tu jį mylėsi, kai 
jis pradės darytis savarankiškas? Kai jis parodys savo tikrąjį 
veidą? 

— Aš žinau, kad vaikai ne angelai, aš žinau, kad jie užsi- 
spyrę, išdykę, neklusnūs. 

— Bet tu tikiesi išauklėti ją savo pavyzdžiu. 

Justas atstūmė kėdę, pašoko; jis nebegalėjo nuslėpti, kad 
pusseserės žodžiai jį labai užgavo. 

— K nori tuo pasakyti? 

— Vaikai atsigimsta į tėvus. Manau, tu tai žinai. Nors da- 
bar ir nenori to pripažinti. 

— Mes net nežinome, kas tėvas. 

— Klysti. Aš žinau. Ir jei tau įdomu, galiu pasakyti. 

— Kas? 

— Otas Tylemanas. 

Justas nieko neatsakė, nes reikėjo bent kiek laiko, kad su- 
voktų šitą naujieną. Kaip suerzintas liūtas žingsniavo jis to- 
je mažoje erdvėje tarp stalo, spintos ir lovos. 

Klementina buvo jam negailestinga. 

— Jo žmona kaip tik ketina skirtis, nes gyvenimas su juo 
pasidarė nepakenčiamas. 

Kai jis ir vėl neatsakė, ji pridūrė: 

— Negali būti bjauresnio, purvinesnio, nemalonesnio, ne- 
sąžiningesnio ir niekšiškesnio žmogaus už Otą Tylemaną. 

Justas sustojo priešais pusseserę susikišęs rankas į kišenes. 

— Reikia pripažinti, Klementina, kad tu nesistengi pasal- 
dinti piliulės. 

— Tai karti tiesa, ir cukraus žiupsnelis čia nieko nepadės. 

Jis kietai suspaudė kumščius. 

— Ir vis dėlto aš nepaliksiu Zentos nelaimėje! Net jei jos 
tėvas būtų žmogžudys! 

— Laimė, jis ne žmogžudys. Priešingai. Jis plačiai gyve- 
na ir yra turtingas. Pagal naujus įstatymus Roza Janovič ga- 
li per teismą pareikalauti iš jo lėšų vaiko išlaikymui. Daug, 
žinoma, nenubyrės, nes Roza priklauso žemiausiam gyven- 
tojų sluoksniui, bet vis daugiau, negu tu gali skirti mažylei 
artimiausiu metu. 

Jis stovėjo priešais ją lengvai supdamasis ant padų, įbe- 
dęs į ją pilnas neapykantos akis. 

— Tu stebėtinai gerai informuota. 

— Aš kalbėjausi su advokatu daktaru Rozenbaumu, klau- 
siau jo patarimo, — nė nemirktelėjusi atsakė Klementina. — 
Jis atstovauja poniai Tyleman ištuokos byloje. 

— Tai pasakyk tam savo advokatui Rozenbaumui, kad 
Zenta jau seniai ne netekėjusios Rozos Janovič dukra. Civi- 
linės metrikacijos biure ji įregistruota kaip mano dukra. Zen- 
ta Veigand, Justo Veigando dukra, motina nežinoma... Ir 
taip liks. 

— Bet, — ištarė Klementina, sunkiai nurijusi seiles, — tai 
galima užprotestuoti? 

— Galima, jei Zentos tėvai pretenduotų į vaiką. Bet iš vi- 
so to, ką man papasakojai, vargu ar to galima tikėtis. Taigi... 
keiskime temą. O gal tai ir norėjai man pasakyti? Nepyk, bet 
paprašysiu kalbėti trumpiau — aš dar turiu darbo. 

Mergina net neketino stotis, ji tik dar stipriau abiem ran- 
kom suspaudė ranktūrius. | 

— Bet svarbiausia visai ne teisinė pusė! Tu, kaip medikas, 
kaip kylantis mokslininkas, turėtum žinoti, kokią reikšmę tu- 
ri paveldėjimas. Aš ką tik perskaičiau tokio Černako knygą. 
Jis ten nurodo Gregoro Mendelio paveldėjimo dėsnius... 

Justo nuostaba nustelbė sumišimą. 

— Tu tai skaitei? 

— Taip, o kodėl gi ne? 

— Ta knyga visai neseniai išėjo, ir, po velnių, tai ne pa- 
siskaitymai moteriai! 

— Nesikeik taip dažnai, — papriekaištavo Klementina, — 
tai blogas įprotis, kuris visai nepatiktų tavo motinai. O dėl 
skaitymo — gal jau aš pati spręsiu, kas man įdomu ir kas ne. 
Aš jau suvoksiu, kas viršija mano galimybes. 

— Tu ypatinga moteris! 

Ji prisivertė šyptelėti, o Justas net nenutuokė, kiek jai rei- 
kėjo pastangų, kad nepravirktų. 

Justą Veigandą slegianti problema išsisprendė visai atsi- 
tiktinai arba, kaip jis pats buvo linkęs manyti, laimingai su- 
siklosčius lemčiai. 

Savaitės viduryje, eidamas į biblioteką per priekinį kiemą, 
jis sutiko batsiuvio žmoną Lorą Kendler. 

Justas, kaip visada, maloniai pasisveikino. Jam pasirodė, 
kad moteriai norėtųsi šnektelėti, todėl jis sustojo, paklausė, 
kaip sekasi jų šeimai. Drėgnomis iš laimės akimis ji prane- 
še, kad mažasis Fricas išlaikė egzaminą, buvo priimtas į Fryd- 
richo Vilhelmo gimnaziją ir įgijo teisę nemokamai naudotis 
mokymo priemonėmis. 

Justas Veigandas ją pasveikino, o moteris gailiai šypsoda- 
masi pakreipė galvą. 

— Nežinau, nežinau, ar tai berniuko laimė. Juk jūs pa- 
Žįstate mano vyrą. Jis tiesiog pamišo iš pasididžiavimo. 

— O Hansas? Ar jis nesidžiaugia? 

— Žinoma, pone daktare. Jis noriai ir daug mokosi. Bet 
ar jis žino, kas jo laukia? Esu tarnavusi geruose namuose ir 
gerai pažįstu tuos puikius ponus. Jie nepriima nei vieno, ki- 
lusio ne iš jų sluoksnio. 

— Gal nebus taip blogai, — paguodė jis. — Berlyne dau- 
gybė žmonių, kurių praturtėjo tik paskutinė karta. 

— Bet jie turi pinigų, ir yra didelis skirtumas, eini į mo- 
kyklą su gražiais drabužiais ar su nudėvėtais skarmalais. 

Lota Kendler atsiduso. 

— Juk vaikai tokie žiaurūs. 

— Čia gal ir jūsų teisybė, ponia Kendler, bet žiaurūs tik 
silpniesiems. Pažįstu jūsų Hansą — jis drąsuolis; mokės kumš- 
čiais ir protu išsikariauti pagarbą. 

Ji nusišypsojo ir atbula ranka nusišluostė akis. 

— Kai paklausai jūsų, pone daktare, viskas pasidaro taip 
paprasta. 

— Taip ir yra, ponia Kendler. Hansas išlaikė egzaminus, 
dabar galės studijuoti, ir aš žinau, kad jam seksis. Tik nener- 
vinkite jo savo motiniškomis abejonėmis ir rūpesčiais. 

Justas Veigandas padavė poniai Kendler ranką ir norėjo 
eiti, nes jau ir taip per ilgai užsišnekėjo. Moteris paėmė jo 
ranką ir nepaleido iš savo šiurkščių, pabrinkusių delnų. 

— Dar vienas reikalas, pone daktare. 

— Taip? 

— Aš džiaugiuosi, kad kaip tik šiandien jus sutikau. Ma- 
no vyras ir aš, mes vakar apie tai ilgai kalbėjomės lovoje. 

— Jis susirgo? — tuojau pasiteiravo Justas Veigandas. — 
Ar jis kuo skundžiasi? 

— Ne. Tai dėl mūsų Hanso. Mes pagalvojome, kad kai 
„mūsų Hansas eis į gimnaziją ir iš karto pradės mokytis sun- 
kių dalykų... lotynų kalbos, aukštosios matematikos, apie ką 
mes neturime menkiausio supratimo, negalėsime jam padė- 
ti, o tada kiti vaikai... 

— ... ne visi turi išsimokslinusius tėvus, — pertraukė ją 
Justas. 

— Taip, bet jie gali sumokėti už mokslą. Jiems ne taip 
svarbu, kad mokslas visada gerai sektųsi! Pone daktare, mes 
žinome, kad tai didelis prašymas, ir aš visai nenustebsiu, jei 
dabar palaikysite mane tikra begėde... Bet ar negalėtumėt pa- 
dėt mūsų Hansui? Nors kokią valandą vakarais — tai mus 
taip nuramintų! 

Justas Veigandas svarstė. Jis nenorėjo atsakyti poniai 
Kendler, jam patiko jų darbšti ir kruopšti šeima, o maža- 
sis Hansas nusipelnė šito realaus šanso. 

— Matote, po kelių savaičių aš iš čia išsikelsiu, o tada... 

— Mes visai nenorime, kad jūs veltui dirbrumėt, nesame 
tokie akiplėšos. Atliekamų pinigų mes, deja, neturime, jūs 
pats tai gerai žinote, bet mes galime jums kaip kitaip pasi- 
tarnauti. 

Moteris matė, kaip Justas Veigandas dvejoja, ir įkalbinėjo: 

— Galėčiau jums skalbti ir lyginti. Bet to, ko gero, per 
maža už paslaugą, kurios iš jūsų prašome, — atsiduso ji. — 
Nesupykite, pone daktare. 

Justas ją sulaikė. 

— Valandėlę, ponia Kendler! Jūs tikrai pasirengusi man 
pasitarnauti? Aš turiu omeny — užsikrauti sau rimtą darbą? 

— Žinoma, pone daktare, kad tik žinočiau... 

— Aš jums tuojau pasakysiu. Kaip manote, ar galėtumėt 
prižiūrėti trijų mėnesių mergytę? Ji labai miela ir sveika, jai 
nereikalinga ypatinga priežiūra, o už maistą aš, žinoma, mokė- 
siu... Kai tik pradėsiu gauti atlyginimą. Kol kas turiu džiaug- 
tis, kad pats šiaip taip prasimaitinu. 

— Dėl to visai nesirūpinkite, pone daktare, — nušvito po- 
nia Kendler, — kur pavalgo šeši, prasimaitins ir septintas. 

— Tai jūs sutinkate? 

— Su džiaugsmu. Kada atnešite vaikelį? 

— Šiandien pat, po pietų! Ir tada iš karto prispausiu jū- 
sų berniuką, pažiūrėsiu, ką jis moka! 


Kai Justas Veigandas įėjo į kūdikių skyrių, iš karto pa- 
stebėjo, kad čia kažkas buvo atsitikę. Nors jau buvo mai- 
tinimo laikas ir keli kūdikiai garsiai reikalavo sau dėmesio, 
seselės visai jais nesirūpino, stovėjo sukišusios galvas prie vi- 
duriniosios vystymo komodos ir susižavėjusios džiaugsmin- 
gai aikčiojo. 

Pirmiausia Justas Veigandas pagalvojo apie Zentą, kuri 
nebuvo pratusi prie tokio elgesio. Nuskubėjęs prie jos love- 
lės pamatė, kad ji jau graudžiai susiraukusi, o veidelis tam- 
siai raudonas. | 

Justas pakėlė vaiką ir pradėjo guosti: 

— Tik neverk, mano mergyt! Žiūrėk, mes tuojau priver- 
sime šitas savo pareigas pamiršusias damas bėgioti risčia! 

Tamsios Zentos akys dar blizgėjo nuo ašarų, bet veidelis 
jau šviesėjo. Nusiraminusi ir pamiršusi alkį, ji ėmė čiupinė- 
ti jo palto sagas. 

Justas su kūdikiu ant rankų priėjo prie seselių. 

— Nagi, nagi, kas čia darosi? 

Persigandusios jos išsilakstė į šalis, bet pažinusios jį vėl 
nusiramino. 

— Kaip jūs mus išgąsdinote! — sušuko jauniausioji sese- 
lė. — Aš maniau, kad ponas profesorius! 

— Taip, to visada galite tikėtis. Profesorius Hiubneris 
mėgsta netikėtai išnirti ir nebūtinai dėl kurtinamo verksmin- 
go koncerto. 

— Ar jau taip vėlu? — šūktelėjo vyresnioji seselė Klara. 

— Vėliau negu manote. Kuo greičiau nukraustykite tą 
šlamštą ir imkitės darbo. 

Justas paėmė vieną iš tų ant komodos sukrautų drabužė- 
lių; jo rankose išsiskleidė žavus rožinės spalvos švarkutis. 

— Dovanos? — paklausė jis. 

— Taip, — informavo vyresnioji, — bet ne skyriui, o tik 
mūsų numylėtinei! 

Ji paėmė Zentą iš Justo rankų. 

— Prieš kelias minutes tuos daiktus atnešė jauna dama. 
Jie kiek padėvėti, bet matote — geriausios kokybės. Niekur 
neįplyšę, niekur nesuadyti. 

— Prieš kelias minutes? Tai mes turėjome susitikti? 

— Gal ir susitikote, bet nepažinote. 

— Gal ji ir seniai išėjo, — įsiterpė viena iš seselių. — Ji pa- 
vyniojome paketą, ji jau buvo dingusi. 

Vyresnioji seselė pasivedėjo Justą Veigandą į šalį. 

— Mes manome, kad tai buvo motina. 

— Motina? 

Justas Veigandas perbėgo mintimis Rozos iškraustymą iš 
Tylemanų vilos ir visa kita, ką apie ją pasakojo Klementina. 

— Ne! Tikrai ne! į 

— Tai kas tada čia galėjo būti? Ji nepasakė savo pavardės, 
pasakė, kad jūs, pone daktare, žinosite. 

— Ar ji buvo daili? 

— Elegantiška moteris. Su tamsiu šydu. 

— Tai tikrai buvo mano pusseserė, — įsitikinęs pasakė 
Justas Veigandas; šydas, žinoma, nebuvo Klementinai tin- 
kantis daiktas, bet ji galėjo įsivaizduoti, kad įsibrauna į ki- 
tokį pasaulį, ir iš padorumo nenorėjo, jog kas pažintų. Kiti 
duomenys sutapo. Tie švarkeliai, vystyklėliai, marškinėliai ir 
kepurytės, aišku, buvo Tylemanų dukters vilkėti daiktai, ku- 
riuos Klementina pasiėmė poniai leidus, o gal ir be leidimo, 
kad perduotų juos neteisėtai tų namų atžalai. 

Vyresnioji seselė, kuri negalėjo net nujausti visų aplinky- 
bių, netikėdama paklausė: 

— Pusseserė? 

— Jūs teisingai išgirdote, — nekantriai atkirto Justas Vei- 
gandas. — Jei norite žinoti, tai būna ir tikrų pusseserių. 

Vyresnioji paraudo, tarsi pagauta dievaži ką galvojanti. 

— Bet, pone daktare... 

— Gerai. Maitinkite vaikus, o po to sudėkite visus Zentos 
daiktus ir paruoškite ją kelionei. Pagaliau radau jai vietą. 

Seselių atsisveikinimas su savo globotine, kuri dabar tarp 
mažutėlių naujagimių atrodė kaip tikra gegutė, buvo širdį ve- 
riantis. Niekados anksčiau nebuvo leista taip ilgai laikyti kū- 
dikio ir, sprendžiant iš visko, nebus leista ateityje. Seselės bu- 
vo tiesiog laimingos, kai Justas Veigandas dėkingas priėmė 
jų pasisiūlymą palydėti: pasirodė, kad jis negali nešti ir vai- 
ko, ir didelio drabužių ryšulio. 

Iš medicinos seserų bendrabučio akimirksniu buvo pa- 
kviestos dvi tuo metu nedirbusios slaugės. Viena paėmė 
Zentą, antroji ryšulį, ir maža kolona patraukė Elzaso gat- 
vės kryptimi. Justas Veigandas suprato, kad seselės ir atei- 
tyje žada kada ne kada aplankyti savo mažąją globotinę. 
Jam tai patiko. 

Abi Zentą į jos naujuosius namus atlydėjusios seselės tie- 
siog apipylė gerąją ponią Kendler visokiais nurodymais, pata- 
rimais ir perspėjimais. Justas Veigandas jau beveik išsigando, 
kad toji apsigalvos ir atsisakys prižiūrėti tą mažąją princesę. 

Gal ponia Kendler būtų taip ir padariusi, jei ne mažasis 
Hansas, dėl kurio ateities ji galėjo paaukoti viską. 

Galiausiai Justui Veigandui pavyko nubaidyti abi perne- 
lyg uolias merginas. Zentą paguldė į naująją lovelę. Tai bu- 
vo ištrauktas ir minkštai išklotas komodos stalčius: Kendle- 
riai negalėjo parūpinti nieko geresnio. 

Zenta kiek laiko verkė, bet Justas neleido sau imti ją ant 
rankų ir guosti. Ji turėjo priprasti prie savo naujos aplinkos, 
ir kuo greičiau. 

Justas skubiai atsisveikino, nes vaiko klyksmas draskė 
jam širdį, ir išsivedė su savim mažąjį Hansą. Ten, antrame 
sodo name, savo kambaryje pas našlę Gebern, jis ketino su 
juo draugiškai pasikalbėti ir išsiaiškinti, ką jis moka. Han- 
sas Kendleris buvo sumanus berniukas, ir darbas su juo ga- 
lėjo teikti džiaugsmo. 

Paskui jis pats parvedė jį į kurpiaus butą; apsimetė, kad 
nori pakvėpuoti grynu oru, o iš tikrųjų jam rūpėjo, kaip jau- 
čiasi Zenta. 

Kai pamatė ją rausvais skruosteliais ir ramiai miegančią, 
jam nuo širdies nusirito akmuo, ir tik dabar paaiškėjo, kaip 
sunkiai jį slėgė savanoriškai užsikrauta atsakomybė. 

Jam buvo taip lengva ir gera, kaip seniai nebuvo buvę. 


Meilė mažajai gelininkei Lotei Mylkei Jos Didenybės Im- 
peratorienės Aleksandros pulko leitenantui Egonui fon Štu- 
kenui pamažu virto jo gyvenimo tikslu. 

Jam nerūpėjo tarnyba ir visuomeniniai įsipareigojimai — 
karininko ir bankininko sūnaus. Jis gyveno tik tomis vog- 
čiom su Lote praleistomis valandėlėmis, tai buvo tikrosios 
šventės jo kalendoriuje. Flirtas virto pražūtinga aistra, ir be- 
miegėmis naktimis Egonas fon Štukenas suvokdavo, kokia ta 
aistra pavojinga. 

Dažnai jis norėdavo, kad jo širdis atšaltų, įsivaizdavo galįs 
su ja išsiskirti. Bet kartą, privertęs ją veltui laukti, suprato, 

jog pervertino savo jėgas. Jo ilgesys ėmė staigiai stiprėti, kol 
galiausiai tapo nepakeliamu: jis nebegalėjo galvoti nieko ki- 
ta. Vienintelė mintis buvo pamatyti ją, sutarti pasimatymą. 
Prie ilgesio dar prisidėjo baimė, kad dėl savo kaltės bus ją vi- 
sai praradęs. Bet Lotė niekados nekerštaudavo, nebausdavo 
jo šaltumu ir neversdavo pavyduliauti. Ji nuoširdžiai patikė- 
davo, kai jis išsisukinėdamas teisindavosi kokiu nors netikėtu 
tarnybos reikalu. 

Savaime suprantama, kad keletas Egono tarnybos drau- 
gų žinojo apie jo ryšį su Lote Mylke, tačiau nenujautė, ką 
mergina jam iš tikrųjų reiškė. Jie sprendė pagal save ir ma- 
nė, kad šitie santykiai užsitęsė, matyt, todel, kad jie tam tikra 
prasme patogūs, o visai ne del to, kad peraugo į gilų jaus- 
mą. Kai jau baigiantis žiemai, vienas jų draugų leitenantas 
baronas fon Štrachvicas kartą kazino paklausė, kur jis susi- 
tikinėjąs su savo mergyte šaltu metų laiku, Egonas paraudo 
ir baisiai sumišo del tokio nediskretiškumo. 

Ber Šrrachvicas tik nusijuokė, paplojo jam per petį ir pa- 
sakė: 

— Na, neįsižeisk! Aš pamaniau, gal galėčiau jums padė- 
ti. Todėl ir paklausiau — visai nenorėjau įžeisti. Bet matau, 
tu pats vienas puikiai išsiverti. Pamiršk viską. 

Bet dabar Egonui fon Štukenui pasidarė smalsu. 

— K3 tu turėjai omeny, sakydamas „padėti“? 

— Tu juk žinai, kad aš turiu butą mieste, atskirai nuo sa- 
vo senojo pono, bet tuo butu retai naudojuosi. Miegu daž- 
niausiai kareivinėse, o kai turiu laiko, važiuoju į Štrachvicą. 

Grafas pamojo kitam draugui, ir tas atsisėdo prie jų sta- 
liuko. Kalba pakrypo kita linkme, ir Egonas fon Štukenas su- 
prato pražiopsojęs progą. 

Tačiau šitas dalykas neišėjo jam iš galvos, ir po poros die- 
nų jis grįžo prie to pokalbio. 

— Tu neseniai sakei mane apie savo butą, — tarė jis, at- 
sitiktinai radęs baroną Štrachvicą vieną. 

Tas tuojau viską suprato. 

— Tu susidomėjai? 

— Taip, net labai. 

Baronas įsispraudė į akį monoklį, įdėmiai pažiūrėjo į Ego- 
ną ir pasakė: 

— Gerai. Suderinsime pagal dabartinį tarnybos grafiką. 

Nuo to laiko Egonas fon Štukenas ir Lotė Mylkė galėjo 
naudotis butu. Jis buvo tamsus, apstatytas senamadiškais bal- 
dais, gerokai pridvokęs ir pilnas dulkių. Jį išvalydavo tik ta- 
da, kai senasis baronas Štrachvicas sugalvodavo apsilankyti 
sostinėje. Bet vis tiek tai buvo geriau negu pigūs nuomoja- 
mi kambariai, kuriuose jie ligi šiol leisdavo savo meilės va- 
landas. Čia jiedu mėgavosi savo laime. 

Lotė nebuvo rafinuota meilužė. Mylėti ji išmoko iš savo 
draugo. Tačiau kai Egonas įsiveržė į jos gyvenimą, ji jau ne- 
buvo nekalta. Apie tai Lotė jam niekados nepasakojo. 

Ją išprievartavo dėdė, kai jai tebuvo dvylika metų. Ji buvo 
fiziškai neišsivysčiusi, ir šitas įvykis neturėjo kokio nors po- 
veikio jos jausmams, ji net nejuto pasibjaurėjimo, tik baisų 
skausmą. 

Ji atsidavė Egonui fon Štukenui, nes jis jai buvo toks švel- 
nus ir baiminosi labiau negu ji pati. Ligi šiol jis pažinojo dvi 
moterų kategorijas: padorias, vadinasi, nepasiekiamas, mer- 
ginas ir praradusias gėdą profesionalias prostitutes. Jis abe- 
jojo savimi ir, nors labai to trokšdamas, be galo bijojo pir- 
mojo suartėjimo. 

Bet paskui viskas įvyko kažkaip savaime. Abiem tai bu- 
vo tikras išganymas, nes jie išsivadavo nuo savo traumos. 

Jis negalėjo nupasakoti to, ką patyrė su Lote ir negalėjo 
reikalauti iš jos patyrusiems meilužiams įprastų glamonių, 
nes ir jis pats buvo gavęs jų iš merginos, kurios jis visai ne- 
galėjo ir nenorėjo sieti su meile, arba žinojo apie jas iš ne- 
švankių draugų pasakojimų. 

Abiem jaunuoliams užteko bučinių: iš pradžių švelnių, 
vėliau vis aistringesnių, po kurių jų kūnai ėmė veržtis vienas 
prie kito. Viskas baigėsi taip greitai, kaip baigiasi trumpas 
smarkus lietus saulėtą balandžio dieną. O tai, kas buvo pas- 
kui — tas švelnus gulėjimas vienam šalia kito — jiems sutei- 
kė beveik daugiau negu kūniškasis susiliejimas, kurio Lotė 
dar nebuvo iš tikrųjų patyrusi. Bet ji to ir nepasigedo. Net 
ir kūniška meilė jai buvo svarbu tik tiek, kad jis būtų laimin- 
gas. Tada ji jausdavo tokią palaimą, jog nebūtų galėjusi net 
įsivaizduoti, kad kūniška dviejų žmonių meilė moteriai bū- 
tų suteikusi dar didesnį malonumą. 

Tačiau šiandien ji buvo kitokia. 

Egonas žvelgė į ją, į jos ugninius ant pilkos pagalvės iš- 
sidraikiusius plaukus. Ji, kaip visada, buvo užsimerkusi, bet 
putli, gražių linijų burna nesišypsojo ta svajinga šypsena, 
kurią jis taip mėgo — lūpos buvo rimtai ir kietai suspaus- 
tos. Jis iš visų jėgų stengėsi, kad jai būtų gera, nenorėjo jos 
nuvilti, valdėsi kiek begalėdamas, kol jo geismas beveik pa- 
siekė skausmo ribą. Jam nežmoniškai norėjosi išplėšti ją iš 
to stingulio. 

Ji negalėjo nepastebėti, kaip jis dėl jos kovojo, ištvėrė il- 
giau negu visada, daug ilgiau. 

— Ar tu laiminga? — paklausė jis sunkiai alsuodamas. — 
Ar jauti, kaip tave myliu? 

Ji atmerkė savo žalias, šviesių blakstienų apsuptas akis ir 
pažvelgė į jį tokiu blaiviu ir tyru žvilgsniu, kad jis pasijuto 
tarsi perlietas rimbu. Kai jo jėgos išseko, jis krito ant jos. 

Lotė pakentė jį, tylomis glostė trumpai nukirptus pakau- 
šyje plaukus, o jis jautė, kaip jos žvilgsnis slysta kažkur pro 
ji. Egonas pasijuto toks pažemintas ir menkas, kad vos ne- 
pravirko. 

Jis atsitraukė nuo jos, o ji tuojau pat nusismaukė drobi- 
nius marškinėlius, kurių nenusirengdavo net intymiausiomis 
akimirkomis. Į langų stiklus barbeno lietus. 

Pirmą kartą jie neprisiglaudė vienas prie kito: gulėjo at- 
skirti kietos dvigulės lovos lentos, o tarp jų žiojėjo bedugnė, 
kuri kas akimirką platėjo. 

Lotė pirmoji neištvėrė tylos. 

— Egonai, — tarė trūkinėjančiu balsu, — kas tau? 

Jis neatsakė ir net nekrustelėjo. 

Lotė persirito per jį, įkniaubė veidą į įprastą vietelę pa- 
žastyje, bet jis nepriglaudė ir neapkabino jos. 

— Egonai! — dar kartą pašaukė ji, glaustydamasi kaip ka- 
Čiukas. 

— Man visai nereikia, kad vaidintum, — piktai pasakė jis, 
visai nesirūpindamas, kad tuo ją atstums. 

Jam norėjosi keltis, rengtis ir eiti. Tačiau Lotė veikė jį 
kaip magnetas, ir jam neužteko valios pasitraukti. Jis prabi- 
lo, nors žinojo, jog tyla ją būtų paveikusi daug labiau. Jam 
tiesiog reikėjo kalbėti. 

— Klausi, kas man yra, o pasikeitei tu. Aš jau anksčiau 
pastebėjau. Jei nebemyli manęs, tai privalai man pasakyti. 
Mes galime išsiskirti. Bet kada. 

Jis laukė jos protesto, tikėjosi, kad prisiglaus prie jo, bet 
Lotė gulėjo nejudėdama. Savo žavinguoju Berlyno dialektu 
ji tyliai tarė: 

— Maryr, taip bus geriausia. 

— Po velnių! — suriko jis. — Kalbėk padoriai! Žinau, kad 
moki taisyklingai kalbėti! 

Ji pravirko — šito Egonas visai nesitikėjo. Ji apsivertė ant 
pilvo, užsidengė veidą rankomis ir kaip mokinukė ėmė gar- 
siai ir graudžiai raudoti. 

Jis tuojau ėmė atgailauti. 

— Lote, mano mieloji Lote, atleisk man! Aš be reikalo ta- 
ve taip apšaukiau. Tai dėl to, kad aš... kad aš taip bijau ta- 
vęs netekti! 

Jis uždėjo ranką jai ant nugaros ir per šiurkščius marški- 
nius pajuto jos šilumą ir pulsuojančią jos kūno gyvybę. 

Ji neatstūmė jo, bet vis taip pat graudžiai kūkčiojo. 

— Ak Lote, ak Lote... 

Egonas nutvėrė ją abiem rankom ir atsuko į save, kad 
matytų šlapią nuo ašarų veidą. 

— Na neverk taip, maldauju, — prašė jis. — Juk nėra 
priežasties. 

Vis dar kūkčiodama ji abiem kumščiais patrynė užtinu- 
sias akis. 

— Tu džiaugiesi manęs atsikratęs, — sunkiai ištarė. 

— Kokia nesąmonė! Kaip gali taip sakyti! Aš myliu tave, 
Lote, mano vaikeli! 

— Taigi: Lote, vaikeli! Bijau, kad pati netrukus turėsiu 
vaikelį. 

Jis persigando, bet susivaldė. 

— Tau gal tik taip atrodo. 

Lotė nusišnypštė nosį. 

— Ne, tai... — tarė ji tarmiškai, bet tuojau pasitaisė ir tai- 
syklingai ištarė: — Nemanau. Jau kelis kartus rytais mane py- 
kino ir taip keistai veržia krūtis. 

Jis nieko nenutuokė apie tokius dalykus. Nei namie, nei 
kadetų mokykloje niekas apie tai nekalbėjo, draugai visada 
žinojo daugiau už jį, ir jis, nenorėdamas susikompromituo- 
ti, nieko neklausinėdavo. Su arkliais jis turėjo daugiau paty- 
rimo šioje srityje, bet nežinojo, ar įmanoma lyginti. Kartą 
buvo matęs, kaip kumelė atsivedė kumeliuką. Tada buvo 
sunkus atvejis: kumeliuką turėjo traukti dviese. Jį nukrėtė 
šiurpas, kad jo mylimoji irgi gali patirti kažką panašaus. 

— O, mano vargše mažyte Lote, — pasakė Egonas, švel- 
niai glostydamas žėrinčius merginos plaukus. 

Ji to nesitikėjo. 

— Tu toks geras man. 

„ Lotė paėmė jo ranką ir priglaudė sau prie lūpų. 

— Najjau, — susigėdo Egonas, — nejau manei, kad prie- 

kaištausiu tau? Tai mano kaltė. 

— Ne, — nesutiko ji, — tai aš įstūmiau tave į bėdą. 

Nuo minties, kas jo laukia, Egonui fon Štukenui pasidarė 
bloga, ber jis neišsidavė. 

— Kada tai turėtų įvykti? 

— Aš manau, pastojau Naujųjų metų naktį. 

Jis skaičiavo. Kad nėštumas trunka devynis mėnesius, 
Egonas žinojo. 

— Tai maždaug rugsėjį, — su palengvėjimu pasakė. — Iki 
to dar daug laiko. 

Lotė papurtė galvą. 

— Po dviejų mėnesių jau matysis. Negaliu aš staiga pradėti 
varžytis korsetu — motinai pasirodys keista. O kai jie pastebės? 
Kas tada? Nesakau, kad tėvas mane užmuš — jis nesiteps ran- 
kų. Ber kad jie mane išmes iš namų, gali būti tuo tikras. 

— Tada pirmiausia tau reikia pastogės, — pasakė jis ir pats 
sau pasirodė labai praktiškas. 

— Taip, — patvirtino ji, — bet iš kur gauti pinigų? Juk 
neisi vogti. 

— Aš pasirūpinsiu. 

— Ar tu turi tiek daug pinigų? 

— Aš jų kaip nors gausiu. 

Egonas prisitraukė mylimąją, ir jos jaunas tvirtas kūnas 
dabar vėl patikliai prisiglaudė prie jo. 


Egono pažadas nebuvo lengvabūdiškas. Žinojo, kad ne- 
gali palikti jos nelaimėje. Tik jis veltui suko galvą, ieškoda- 
mas būdų jai padėti. 

Savo reikalams jis visada turėjo pakankamai pinigų. Ego- 
no mėnesinį atlyginimą bankininkas visada papildydavo so- 
lidžiu vekseliu. Bet Egonas tikrai nebūtų galėjęs išsiversti tik 
su savo atlyginimu — nė vienas neišsiversdavo. Tarnyba Im- 
peratorienės Aleksandros pulke buvo laikoma garbės reika- 
lu, ir tarnauti galėjo tik tie, kurie turėjo savo lėšų. Arkliai ir 
jų priežiūra, specialiai siūdinamos uniformos ir brangūs jų 

priedai, civiliniai kostiumai, kurių taip pat reikėjo — viskas 
kainavo brangiai; o kai dar kelis kartus per savaitę pasėdi su 
draugais kazino, tai irgi neišvengiama, neįmanoma šykštau- 
ti. Imperatorienės Aleksandros pulko karininkas turėdavo 
duoti solidžius arbatpinigius: iš jo buvo to tikimasi. O kur 
dar nuolatinės rinkliavos visokiems jubiliejams, gimtadie- 
niams, ordino suteikimo ar kokio mūšio, kuriame pulkas bu- 
vo pasižymėjęs, metinėms, draugų vestuvėms, viršininkų pa- 
aukštinimams ir palydoms; ir niekur negalėjai šykštauti. 
Būdavo mėnesių, kai visą atlyginimą atiduodavo tiems paša- 
liniams dalykams, visai neskirdamas lėšų sau. 

Ne, pinigų, kuriuos turėjo Egonas fon Štukenas, pakako 
tik jo asmeniniams ir tarnybos reikalams. Kelias gėles ar ne- 
didelį papuošalą jis dar galėjo nupirkti ir Lotei, bet daugiau 
nieko. Tokių pinigų, kokių jam dabar prireikė, jis negalėjo 
susitaupyti. 

Netekęs vilties, Egonas ryžosi žūtbūtiniam žingsniui. Kai 
jis vėl susitiko su draugais kazino, savo kišenėje turėjo visus 
kruopščiai surinktus ir pundeliais sudėliotus grynus pinigus. 
Jam nieko nereikėjo daryti, tik palaukti, kol vienas jo drau- 
gų pasiūlys palošti. Pats jis nebuvo lošėjas ir retai dalyvau- 
davo tokiuose žaidimuose. 

Ir šį kartą Egonas fon Štukenas apsimetė, kad jam nuobo- 
du. Prie stalo jie buvo penkiese. Čia sėdėjo baronas Štrachvi- 
cas ir labai turtingas jaunasis grafas Kenigšteinas. Šis tuojau iš- 
sitraukė kortų malką ir lygino ją tarp pirštų. 

— Tai tik vaikiški žaidimai, — apsimestinai abejingai pa- 
sakė Egonas. — Tikras malonumas tada, kai statomos rimtos 
sumos. 

— Ar išprotėjai? — sušnypštė baronas Štrachvicas. — Žiū- 
rėk, kad neišgirstų pulkininkas! Juk tai griežtai draudžiama! 

— Nebūcinai turime sėdėti čia, — pasakė Egonas fon Štu- 
kenas. — Bet tai buvo tik pasiūlymas. Jei norite ir toliau ter- 
liotis su smulkme, tai... 

Jie nenorėjo. Aistringas lošėjas grafas Kenigšteinas iš karto 
užkibo ant kabliuko, o baronas Štrachvicas ir kiti du jauni 
leitenantai prisidėjo, nes manė, jog atsisakydami susikompro- 
mituotų. 

Greitai buvo nutarta patraukti į Štrachvico butą prie Šprė 
upės. Egonas fon Štukenas parūpino kelias malkas naujų kor- 
tų, o Kenigšteinas tokiems atvejams būtino šampano. 

Senamadiškame bute nebuvo nei dujų, nei elektros. 
Štrachvicas uždegė žibalinę lempą ir pastatė ją ant bydermė- 
jerio stiliaus stalo. Jaunuoliai nusiėmė kepures, nusimovė 
pirštines ir nusisegė kardus. Jaunasis namų šeimininkas iš 
stiklinės spintos išėmė taures ir prieš išdalindamas išpūtė iš 
jų dulkes. Grafas Kenigšteinas iššovė šampaną. Kamštis at- 
sitrenkė į lubas ir numušė gabalėlį gipsinės girliandos. Gra- 
fas Kenigšteinas mikliai nupylė pirmąsias putas į vieną iš tau- 
rių, paskui išpilstė atvėsintą gėrimą nenuliedamas nė lašelio 
ant kilimo. 

Jaunieji ponai kaip išdykę mokinukai juokėsi ir šūkavo 
vienas per kitą. Egonas fon Šrukenas stengėsi prisitaikyti prie 
jų smagybių. Jie pristūmė prie stalo nusidėvėjusiu aksomu 
apmuštus krėslus, susidaužė taurėmis ir susėdo. Po pokštų ir 
šūksnių pagaliau buvo nuspręsta, kad kortas pirmasis dalins 
Štrachvicas. 

Jis atplėšė naują kortų malką, perskaičiavo kortas, ilgai ir 
atsidėjęs jas maišė, pagaliau padalino į dvi lygias dalis, sustū- 
mė krūvelės ir vėl sujungė į vieną. 

Tada pradėjo dalinti. Darė tai labai lėtai, rūpestingai, kad 
visi žaidėjai galėtų sekti kiekvieną jo judesį ir įsitikinti, jog 
viskas teisinga. 

Vienas po kito jie ėmė savo kortas. Egonas fon Štukenas 
turėjo tris valetus, damą ir dešimakę. Puiku, bet ne ta kor- 
ta, su kuria būtum galėjęs išlošti. Jis atidėjo damą ir dešima- 
kę ir gavo dvi naujas kortas. Gavo vėl damą ir devynakę. Tai 
jau buvo nesėkmė. Jei čia būtų buvęs nekaltas draugiškas lo- 

šimas iš nedidelių sumų, jis būtų išbandęs savo laimę, bet da- 
bar nerizikavo, ir šiame rate liko tik stebėtoju. 

Viena vertus, jis džiaugėsi, kad lošė Kenigšteinas, nes jau- 
nasis grafas buvo laikomas nepaprastai turtingu; jo šeima Ry- 
tų Prūsijoje turėjo didžiulius dvarus. Antra vertus, jį labai 
sunku įveikti, grafui neapdumsi akių. Bet vis dėlto jis rizi- 
kuos statyti didžiausią sumą, Egonui fon Štukenui buvo vi- 
siškai aišku, kad jo šansas — tik labai gera korta, be to, pats 
Kenigšteinas gal turėjo neblogas. Trečiame rate Egonui fon 
Štukenui iškrito puikios kortos, bet supasavo Kenigšteinas, 
o jo pavyzdžiu pasekė kiti. Egonas laimėjo net neatvertęs 
kortų, bet laimikis buvo menkas. 

Galiausiai, dvyliktame ar tryliktame rate — vietoj Štrach- 
vico tuo tarpu lošė Bodas fon Hermansdorfas, — Egonui fon 
Štukenui nušvito laimė. Jo rankose jau buvo trys karaliai. Jis 
atstūmė abu valetus. Iš dviejų paimtųjų kortų viena buvo 
ketvirtasis karalius, o penktoji — dama. 

Atmosfera įkaito. Hermansdorfui, Heidenui ir Štrachvi- . 
cui jau buvo per karšta, bet Kenigšteinas visiškai įsijautė ir 
vis didino sumą. 

Egonas fon Štukenas slapta triumfavo. Tai buvo jo lauk- 
tas didysis malkos perkėlimas. Jis jau buvo užstatęs visus gry- 
nus pinigus ir dabar nedelsdamas pridėjo dar vekselį trim 
šimtams markių. 

Egonas pastebėjo, kad Kenigšteino plonos lūpos ėmė kiek 
vypsoti. Jį staiga apėmė siaubas. O jei jis pats paklius į spąs- 
tus? Kas garantuos, kad galiausiai Kenigšteino korta nepasi- 
rodys geresnė? Tada būtų viskas baigta. Tėvas, žinoma, pa- 
dengtų jo skolas, bet Lotė veltui lauktų pagalbos. 

Egoną fon Štukeną apėmė panika, kaktą išmušė šaltas 
prakaitas, uniformos apykaklė staiga ėmė smaugti. Nedaug 
trūko, kad būtų pasidavęs. Jis sukando dantis ir parašė dar 
vieną vekselį, šį kartą šimtui markių, ir virpančiu balsu pa- 
sakė: 

“ — Atverskite kortas! E 
Grafas Kenigšteinas atidengė savo kortas — lėtai, beveik 
pasigardžiuodamas dėjo jas po vieną: tūzą, antrą tūzą ir — 
dar vieną. Egonui fon Štukenui rodėsi, kad jo krūtinę ima 
spausti geležinis lankas. 

Tačiau ketvirtasis tūzas, kurio jis taip baisiai bijojo, nepa- 
sirodė: vietoj jo buvo būgnų dama, o po jos — čirvų dama. 

— Viskas, ką turiu, — pasakė Kenigšteinas ir pažvelgė prie- 
šininkui į veidą. 

Egonas fon Štukenas metė kortas ant stalo. 

— Keturi karaliai! — suriko Štrachvicas. 

Kiek laiko visi kartu šaukė ir juokėsi. Kai Egonas žėrėsi 
užstatą ir laimėjimą, jo rankos drebėjo. 

Grafas Kenigšteinas deramai sutiko pralaimėjimą. Žaidi- 
mas tęsėsi. Egonas fon Štukenas porą kartų pralošė nedide- 
les sumas. Daugiau jis nedrįso bandyti savo laimės. 

Po pusvalandžio Egonas atsistojo, teisindamasis, kad yra 
susitaręs, ir nekreipdamas dėmesio į draugų protestus atsi- 
sveikino. 

Baronas fon Štrachvicas palydėjo jį iki durų ir visai rim- 
tai pasakė: 

— Tu žinai, kad lieki skolingas Kenigšteinui galimybę at- 
sirevanšuoti. 

— Šitą aš puikiai žinau. 

Egonas fon Štukenas delsė, bet paskui nusprendė griebti 
jautį už ragų ir prisipažino: 

— Taigi man verkiant reikia pinigų, aš esu įklimpęs. 

Štrachvicas pakėlė aukštyn žibalinę lempą, o jo didžiulis 
persikreipęs šešėlis grėsmingai sujuodavo ant baltai dažytos 
laiptinės sienos. 

— Moterys? 

Egonas fon Štukenas tylomis linktelėjo. 

— Aš taip ir pamaniau. Gerai, pabandysiu paaiškinti Ke- 
nigšteinui. Jis pagaliau irgi žmogus. 

— Niekados nepamiršiu tavo paslaugos, Štrachvicai. 
— Geriau pažadėk man, kad daugiau to niekada nedary- 
si, Štukenai. Ir tai tavo paties naudai. Lošti galima tik tada, 
kai to nereikia. Bet kai esi įklimpęs, lošimas gali kelti pavo- 
jų gyvybei. 

Egonas fon Štukenas jau nesiklausė protingų draugo per- 
spėjimų, tik išsiblaškęs pasakė: 
— Taip, taip, aš žinau. Iki rytojaus! 


Štefani fon Štuken net nenujautė apie brolio problemas. 
Ir nebūdama taip užsiėmusi savo pačios rūpesčiais, ji vis tiek 
nebūtų apie jas sužinojusi. Geroje šeimoje nebuvo galima 
kalbėti apie jausmus ir kai kuriuos kitus dalykus: sakysim, 
moterys nesiskundžia vyrams savo visokiais negalavimais arba 
nuolatine migrena. 

Ir apie savo nusivylimą Štefani tegalėjo kalbėtis geriausiu 
atveju su savo drauge. Lisbetė fon Panvic jau seniai buvo 
įpratusi išsiverkti pas Štefani. Ji būtų mielai išklausiusi kiek- 
vieną romano smulkmeną, pati smalsiai teiravusis. Keista, bet 
Štefani kažkodėl negalėjo patikėti draugei savo paslapties. 
Lisbetės klausimai, jos intarpai — „Taip, man buvo lygiai tas 
pats!“ — viską labai supaprastintų ir šią švelnią meilės isto- 
riją, tokią kerinčią ir nepakartojamą, paverstų įprasta ir kas- 
dieniška. Todėl Štefani Lisberės akyse įprato dėtis išdidžia ir 
neatverti širdies. 

Kad ir kokia kebli buvo susidariusi padėtis, Štefani ne- 
prarado vilties. Nors girdint bankininkui niekas neišdrįsda- 
vo paminėti mylimojo vardo, nors Justas Veigandas nepa- 
bandė užmegzti su ja jokio ryšio, nors nebuvo nė mažiausios 
vilties, kad jis pasipirš jai ar vėl bus pripažintas vienu iš kan- 
didatų į žentus, Štefani nebuvo visiškai nusivylusi. Ji puikiai 
žinojo, kad tik stebuklas tegali suvesti ją su mylimu vyriškiu 
ir, būdama jaunatviškai optimistiško ir linksmo būdo, tuo 
stebuklu tikėjo. Ji kentėjo, bet nesijautė beviltiškai nelaimin- 
ga, be to, buvo jauna ir sveika. 

Ir šią kovo popietę, kai su Lisbete fon Panvic vaikštinė- 
jo Unter den Linden gatve — jos ėjo mažais skubiais žings- 
neliais, kad kas nors nepamanytų, jog vaikšto savo malonu- 
mui arba ieškodamos nuotykių, — ji jautėsi ir nelaiminga, ir 
laiminga: nelaiminga, nes ilgėjosi Justo Veigando, ir laimin- 
ga, nes kvepėjo pavasariu, liepos krovė pirmuosius pumpu- 
rus, nes buvo smagu vaikščioti po parduotuves, jaustis beveik 
suaugusiai ir gražiai atrodyti. 

Jos abi, Štefani fon Štuken ir Lisbetė fon Panvic, žavėjo 
aplinkinius. Merginos matė į save krypstančius dykinėjančių 
ponų žvilgsnius, ir tai buvo malonu, nors pačios sau to ne- 
prisipažino. Įraudusios jos priėjo Bauerio kavinę ir tarsi su- 
sitarusios sulėtino žingsnį. 

— Aš truputį pavargau, — tarė Lisbetė, — ar mes dar tu- 
rime laiko... 

Štefani iš kostiumėlio iškirptės išsiėmė mažą, dailutį agatu 
ir deimančiukais papuoštą laikrodėlį ant ilgos grandinėlės ir 
atidarė dangtelį. 

— Mama nesibars, jei ir kiek vėliau grįšime, — pasakė 
ji. — Pagaliau mes daug ką nuveikėme! 

Jos vieningai įžengė į ištaigingą ir tamsų, vien raudonme- 
džio baldais apstatytą restoraną. Padavėjas su balta prijuoste 
nuvedė jas prie vieno iš galinių staliukų po pat garsiosiomis 
freskomis, bet Štefani tuo tarpu pastebėjo laisvą staliuką prie 
lango, ryžtingai pasuko į dešinę ir nusitempė paskui save drau- 
gę- Padavėjui teliko eiti iš paskos ir priimti užsakymą. Jos nu- 
sprendė užsisakyti kakavos ir torto, ant laisvos trečios kėdės su- 
sikrovė ryšuliukus, pasistatė palei ją skėčius ir atsisėdo. 

— Štai kur laimė, — atsikvėpusi pasakė Lisbetė. 

— Taip, bet ir aš čia prisidėjau, — tarė Štefani. — Jei ne aš, 
būtume sėdėjusios ten gale ir žiūrėjusios tik į skrybėlių jūrą. 

Lisbetė apsidairė. 

— Senosios damos, atrodo, niekaip negali išsiskirti su pla- 
čiakraštėmis skrybėlėmis. Jos jau seniai nebemadingos. 


241 


— Kas? Senosios damos ar skrybėlės? — paklausė Štefani. 

Abi vos neprunkštelėjo garsiai. Lisbetė išsitraukė iš ran- 
kinės prie jos nėrinių palaidinės derančią šilkinę nosinę ir 
nusausino nuo tramdomo juoko sudrėkusias akis. Taip jau 
atsitiko, kad ne ji, o Štefani tarp lėtai prašmatnia gatve ju- 
dančių pėsčiųjų pamatė skubiai žingsniuojantį jaunuolį — 
liekną, aukštą, tamsiaplaukį, į palto kišenes susigrūdusį ran- 
kas, nedidele, atsikišusiais skruostikauliais galva ir tamsiai 
mėlynomis, nuo saulės primerktomis akimis. Štefani vos ne- 
iššoko širdis iš krūtinės: Justas Veigandas! 

— Luktelėk, — ištarė ji net jai pačiai svetimu balsu, — aš 
tuojau grįšiu! 

tefani pašoko, nutvėrė savo ilgą skėtį ir nuskubėjo prie 
durų, taip stumtelėdama joms kakavą atnešantį kelnerį, kad 
rudas karštas skystis išsitaškė į paauksuotas lėkšteles. 

— Bet, Štefani! — sušuko Lisbetė. — Ką tu sumanei? 

Ji taip pat buvo bekylanti, bet pamačiusi į save nukreip- 
tus smerkiamus, pašaipius ir smalsius damų žvilgsnius, apsi- 
galvojo. 

Štefani tikrai nepakenčiama, mąstė ji nutaisiusi išdidžią 
veido išraišką. Ir šita meilės istorija su biurgeriu... tiesiog 
trūksta žodžių! 

Atsargiai, kad niekas nepastebėtų, ji naršė akimis gatvę, 
norėdama nustatyti, kas sudomino Štefani ir kur ji taip grei- 
tai nubėgo. Bet draugės niekur nebuvo matyti. 

Tuo tarpu Šrtefani, kiek tik nešė kojos ir leido ilgas sijo- 
nas, skuodė damai visai nepritinkančiu greičiu pilies krypti- 
mi. Ji pasivijo Justą Veigandą ir mielai būtų uždėjusi ran- 
ką jam ant peties, bet tai buvo visai neįmanoma, Štefani 
negalėjo sau to leisti. Ji pralenkė jį, tikėdamasi, kad tas pa- 
žins ją ir užkalbins. Bet nieko panašaus neįvyko. Štefani jau 
ketino sulėtinti žingsnius, kad palengvintų jam užduotį, bet 
paskui tas planas pasirodė jai per daug rizikingas. Ji nusku- 
bėjo pirmyn, ėjo tol, kol jau manė pakankamai toli jį pra- 

lenkusi, o tada sustojo prie vyriškų drabužių parduotuvės 
vitrinos. 

Štefani luktelėjo valandėlę, kol atgavo kvapą, po to lyg at- 
sitiktinai atsisuko ir pamatė ateinantį Justą Veigandą. Deja, 
greičiausiai jis jos iki šiol nebuvo pastebėjęs, nes atrodė išsi- 
blaškęs ir kartu susimąstęs. Tokia veido išraiška buvo jam 
būdinga tada, kai jo galva būdavo užimta šią akimirką su ap- 
linka nesusijusiomis problemomis. 

Justo būsena palengvino jos užduotį. Štefani pasuko į ša- 


Justas negalėjo jos nepastebėti. 

Jis stabtelėjo, ir jo akys taip nušvito, jog Štefani būtų 
mielai puolusi jam ant kaklo. 

Užuoc taip padarius, ji, kaip ir dera damai, oriai atkišo 
ranką ir tarė: 

— Justas Veigandas! Koks netikėtas susitikimas! 

Justas nežinojo, kaip sunku jai buvo suvaidinti šitą susi- 
tikimą, ir negalėjo nujausti, kaip ji to susitikimo troško, to- 
dėl nieko daugiau nepajėgė pralementi: 

— Maloningoji panele... — Tačiau, pats to nepastebėda- 
mas, nepaleido jos rankos. 

— Ber, Justai, — tarė Štefani, ir jai ėmė peršėti gerklę, — 
aš maniau, kad mes geri draugai. 

— Ar dar tebeesame? Aš manau, jūsų ponąs tėvas... 

— ... neturi jokios įtakos mano pažiūroms | gyvenimą. 

Jis nusišypsojo žiūrėdamas į jos rudas ir auksines akis ir 
vis dar nesiryžo paleisti jos rankos. 

— Jūs puikiai pasakėte, Štefani. 

— Aš pasakiau rimtai. 

— Aš dažnai apie jus galvojau, Štefani. 

— Ir man jūsų labai trūko. 

— Aš nebegalėjau ateiti. Jums turbūt papasakojo Arnol- 
das Šėras... 

— Jis blogas draugas. Turite jo pasisaugoti. 

— Ak, žinote, aš ir neturėjau iliuzijų. 

Štefani arkišo į priekį savo mažą, tvirtą smakrą. 

— To aš nesuprantu. Man arba draugas, arba aš visai ne- 
bendrauju. 

— Tai labai nedogmariškos pažiūros, Štefani. Jei laikysi- 
tės jų, jūsų pažįstamų ratas gerokai sumažės. 

— Jūs vėl iš manęs šaipotės! Negražu! 

Jos akys patamsėjo. 

— Ne, Štefani, nė nemanau šaipytis. Aš taip džiaugiuosi 
vėl jus matydamas, gal todėl pats nežinau ką kalbu. Štai ką 
jums pasakysiu... aš skolingas Arnoldui Šėrui, jis užmokėjo 
už mano disertacijos spausdinimą. Negaliu ant jo labai pykti, 
net jei jis būtų jums blogai apie mane kalbėjęs. 

— Jis bandė, — vis dar piktai pasakė Štefani, — bet jam 
nepavyko. 

— Jūs tokia žavinga, kai pykstate. 

— Aš tuojau pravirksiu, — prisipažino ji ir skubiai nusi- 
suko, kad jis nematytų jos ašarų. 

— Štefani, mielai papasakočiau jums, kaip viskas buvo. Aš 
nepasielgiau nedraugiškai ar nemandagiai. Yra klausimų, kur 
reikia turėti savo nuomonę, antraip liausies gerbęs pats save. 
Juk jūs taip pat nenorėtumėte, kad man būtų gėda prieš save. 

— Ak Justai, prašau... — ji sunkiai nurijo kylančias aša- 
ras, — ar negalėtume kur nors susitikti ir ramiai viską aptarti? 
Jums gal pasirodys nelabai padoru, kad jūsų to prašau, bet... 
man tai labai svarbu! Dabar, deja, visai neturiu laiko: manęs 
laukia mano draugė Lisbetė. 

— Aš to noriu lygiai taip pat kaip ir jūs, jeigu ne dau- 
giau, — rimtai ištarė jis. — Ir nemanau, kad tai nepadoru. Aš 
žaviuosi jūsų drąsa. 

— Rytoj ketvirtą, — skubiai pasakė Štefani, — turiu for- 
tepijono pamoką. Galėčiau ją praleisti. Galime susitikti ket- 
virtą ar... jūs labai užsiėmęs? 

— Ne, visai ne, — atsakė Justas negalvodamas, nors nuo 
darbų jam jau tikrai sukosi galva. — Aš ateisiu. Tik kur mes 
galime... 

— Zoologijos sode, — pasiūlė ji su vos pastebima šypse- 
na, kuri tebuvo tik šešėlis jos ankstesnio nerūpestingo links- 
mumo. — Prie beždžionių narvo! 

Štefani greitai nubėgo — tarsi bijotų, jog jis apsigalvos. 

Justas Veigandas sekė merginą akimis, kol ši dingo žmo- 
nių minioje. Tegu su elegantiška skrybėlaite ir formas išryš- 
kinančiu sijonu, jos figūra tebebuvo švelniai mergaitiška. Šią 
akimirką pats sau prisipažino, jog apgaudinėjo save įsivaiz- 
duodamas, kad jau nugalėjo meilę jai. Justas atsidusęs nusi- 
suko, vėl nužingsniavo tolyn, tik ilgai negalėjo prisiminti, 
kur ir ko ėjo. Paskui paspartino žingsnį. 

Štefani sugrįžo į Bauerio kavinę, kur prie tuščių puode- 
lių ir lekštučių sėdėjo susiraukusi Lisbetė. 

— Na, pagaliau, — pasakė ji, — aš jau ketinau eiti. Tu tik- 
ra beširdė, kad palikai mane vieną. Buvau tarsi išstatyta pa- 
rodai. 

— Man labai gaila, — sumurmėjo Štefani nepakeldama iš- 
davikiškai spindinčių akių. 

— Neįsivaizduoju, kaip galėjai taip pasielgti. Ir apskritai, 
kur tu buvai? 

— O, man staiga į galvą šovė tokia mintis, — prabėgom 
atsakė Štefani, o paskui, nudžiugusi pati galėdama dėl ko 
nors užsipulti draugę, paklausė: — O kur mano tortas? Ir ma- 
no puodelis tuščias! Tai tu viską... 

— O ką turėjau čia viena sėdėdama daryti? — suniurnė- 
jo Lisbetė. 

— Na, galėjai apie ką nors galvoti. Yra visokių galimybių 
nuoboduliui malšinti, ne tik prisikimšu pilvą. Aš jau paste- 
bėjau, kai pradedi auginti lašinius... Taip, mieloji, ir, tiesą 
sakant, tai tavęs nepuošia. Žinoma, dabar dar gali susispausti 
korsetu, bet netrukus... 

— Tu esi bjauri! O, kokia tu bjauri! — įsiutusi suriko Lis- 
betė. 

Štefani lengviau atsiduso, nes jai pavyko draugės dėmesį 
nukreipti kitur. 

— Galbūt kaip tik todėl Egonas mažai domisi tavim, — 
negailestingai pridūrė. — Kartą jis man prisipažino, kad ne- 
gali pakęsti riebių moterų ir todėl... 

Ji nutilo, pamačiusi, kad Lisbetė visai neteko jėgų, o po 
to juokdamasi tarė: 

— Na, nepradėk verkti, mažyte, aš tik pajuokavau. Aš 
džiaugiuosi, kad tau patiko mano tortas, ir tu tikrai nesi sto- 
ra. Supykau, kad tu iš karto puolei man priekaištauti, o man 
čia tiesiog būtų pritrūkę oro. Taip, man reikėjo į gryną orą, 
nes bijojau, kad nukrisiu nuo kėdės. Turėtum būti bent kiek 
jautresnė, mieloji. 

— Ber iš kur aš galėjau žinoti, — sumurmėjo Lisbetė, pati 
nežinodama, ką galvoti. 

— Taigi, — atsikirto Štefani, — tu iš karto užsipuolei ma- 
ne, net neišsiaiškinusi, kaip buvo iš tikrųjų. Bet tu mano 
draugė, ir aš tau šį kartą atleisiu. Tu jau sumokėjai? Deja, 
mums reikia skubėti. Eime. 

Kol Lisbetė atsiskaitė su padavėju, ji susirinkusi savo ry- 
šuliukus pasuko durų link. Stefani turėjo lėkte lėkti namo, 
kad nesukeltų motinos nepasitikėjimo — tada būtų prasidė- 
jęs tardymas. Motina — ne Lisbetė, jos neapgausi ir neįbau- 
ginsi. 

Bet Štefani pasisekė. Kai ji pasiekė butą Kunigaikščių gat- 
vėje, duris atidariusi tarnaitė pasakė, kad ponią fon Štuken 
išsivežė komercijos patarėjo žmona ponia Menert ir ji dar ne- 
grįžo. Laiminga spruko į savo kambarį, kad išklotų dienoraš- 
čiui apie susitikimą su Justu Veigandu. 


Tuo tarpu Elvira fon Štuken ir ponia Mėnert sėdėjo ele- 
gantiškoje ponios Dorotėjos Tyleman svetainėje, gurkšnojo 

iš taurelių cheresą, o ponia patarėjienė negalėjo susivaldyti ir 
vis tiesė ranką į sidabrinę saldaininę. Graužiama sąžinės, ji 
be perstojo smaguriavo saldainiais, nors jos kūno formos jau 
seniai nebeatitiko tų laikų vešlių formų grožio idealo — jos 
buvo greičiau išplerusios. 

Damos plepėjo apie įprastus dalykus — apie vaikus, tarnus, 
siuvėjas, apie madą, — bet šį kartą pokalbis sroveno vangiai. 
Buvo įprasta, kad Dorotėja Tyleman paskęsta savo mintyse, 
bet šį kartą buvo ne taip. Šiaip jau visada labai energinga po- 
nia bankininko žmona ir aštrialiežuvė patarėjienė vis užsikirs- 
davo ir nežinodavo, kaip įveikti ilgėjančias pauzes. 

Abi ponios ne kartą apsikeitė reikšmingais žvilgsniais, at- 
sikrenkštė, net po stalu kumštelėjo viena kitą ir tada beveik 
kartu prabilo: 

— Mieloji ponia Tyleman... 

— Mieloji ponia Dorotėja... 

Jos vėl užsikirto ir susižvalgė. Bet šį kartą ponia Dorotė- 
ja išgirdo jų bendrą kreipinį. Iš savo minčių pasaulio ji grį- 
žo į tikrovę. 

— Taip... prašau? 

Ponia Menert paslaugiai tarė: 

— Kad galėtume jums padėti, ponia Tyleman! 

— Taip? — nieko nesuvokdama paklausė ponia Dorotėja. 

— Aš suprantu, kad tai labai keblus reikalas, — varė to- 
liau ponia fon Štuken, — ir kažin, ar mums apskritai dera 
kištis... 

— Mieloji, — pertarė ją ponia Menert, — jūs pamirštate, 
kad ponia Tyleman visai nežino, apie ką kalbame. 

Ji prispaudė savo dvigubą pagurklį prie krūtinės ir dabar 
panėšėjo į pasipūtusį kalakurą. 

— Kalbame apie gandus ir būtent apie tokius gandus, kad 
tie, apie kuriuos kalba, sužino paskutiniai. 

— Gandai? — pakartojo ponia Dorotėja, ir ant jos peršvie- 


čiamų skruostų atsirado apskritos raudonos dėmės. — Aš ma- 

nau, kad kalbos sklinda apie... — ji nesiryžo ištarti, bet pas- 
kui įveikė save, — Otą Tylemaną. Galiu jus patikinti... 

Bet damos dar nebuvo pasirengusios išklausyti jos apgai- 
lestavimų. 

Patarėjo žmona mostelėjo ranka ir įsikišusi saldainį už 
kairiojo žando, kad netrukdytų kalbėti, pasakė: 

— Apie jūsų vyrą ir jus, mieloji. Kalbama, kad jūs keti- 
nate skirtis. 

Pagaliau viskas buvo išsakyta. Stojo reikšminga tyla, tada 
abi ponios Dorotėjos viešnios savo aštriomis, visažinėmis aki- 
mis įsisiurbė į šeimininkę, o ši iš visų jėgų stengėsi likti ori. 

Paskui nugalėjo ponios fon Štuken geraširdiškumas. 

— Mes, žinoma, manome, — švelniai tarė ji, — kad šie 
gandai visai be pagrindo, bec kaip tik dėl to turime visos pa- 
mąstyti, kaip juos paneigti. 

Ponia patarėjo žmona tuo metu sėkmingai baigė čiulpti 
saldainį. 

— Taip, kai apie tai išgirdome, abi buvome vieningos 
nuomonės: vargšė ponia Dorotėja, negalime palikti jos ne- 
laimėje, mūsų pareiga jai padėti... 

— ... nes kurgi matyta, kad apie padorią moterį būtų sklei- 
džiamos tokios bjaurios paskalos. 

Ponia Dorotėja sėdėjo tiesi kaip žvakė ir nejučiomis nars- 
tė savo plonus pirštus. 

— Tai... visa tai nesusipratimas, — sunkiai ištarė ji. 

— Na, ar nesakiau jums, ponia fon Štuken? — triumfa- 
vo patarėjienė. 

Ji pasisuko į ponią Dorotėją ir uždėjo ant jos lieso kelio 
savo mėsingą, žvilgančiais žiedais apmaustytą ranką. 

— Mes tuo visai neabejojame, mieloji, nusiraminkite. 

— Aš ne tą norėjau pasakyti, — pralemeno ponia Doro- 
tėja, — tai taip sunku... aš nežinau... aš tikrai skirsiuos! 

Ir vėl stojo tyla, tik šį kartą ji nežadėjo nieko gero. Po- 
nia fon Štuken čiupo savo auksinį lornetą ir tiriamai nukrei- 

pė jo blizgančius stiklus į vos už dviejų metrų sėdinčią po- 
nią Dorotėją. Ponios Mėnert ranka mechaniškai siekė vilio- 
jančio saldainio, bet paskutiniu momentu atsitraukė atgal, 
tarsi saldumynai būtų skleidę nuodingus garus. 

Ponia Dorotėja, veriama negailestingo ponios fon Štuken 
žvilgsnio, bejėgiškai pasakė: 

— Jūs visai nežinote, kas atsitiko. Jei jūs žinotumėt... 

— Nėra nieko, dėl ko būtų galima nepaisyti visuomenės 
elgesio normų, — pareiškė ponia fon Štuken ir taip suglau- 
dė lornetą, tarsi norėtų išreikšti kažkokį negailestingą ir ga- 
lutinį sprendimą. 

— Mūsų vyrai, — tarė ponia komercijos patarėjo žmona, — 
ne šventieji, mes visos tą žinome, nors paprastai apie tai ne- 
kalbame. Mano vyras per visus mūsų santuokos metus prikrėtė 
tiek eibių, kad aš jų negalėčiau net suskaičiuoti. Bet aš nė ne- 
manau to daryti, nes man tai žema. O ponas bankininkas... 

Ponia fon Štuken prieštaraudama pakėlė ranką. 

— Nereikia, mieloji, prašau, tegu iš viršaus viskas atrodo 
gražiai. 

Komercijos patarėjo žmona truktelėjo apvaliais pečiais, 
kurie, rodėsi, tuoj perplėš įtemptą šilkinį apvalkalą. 

— Kaip norite, brangioji. Kalbame ne apie detales, o apie 
moters misiją išlaikyti šeimą, neleisti kilti skandalui, priminti 
ponams vyrams dorovės normas — be mūsų paramos jie būtų 
žuvę. 

— Koks skandalas! — sušnypštė ponia fon Štuken. — Pri- 
siminkite karališkosios šeimos mums rodomą pavyzdį! 

— Ber jūs nesuprantate! Jis... Otas Tylemanas... — prara- 
dusi viltį suriko ponia Dorotėja, — ... apgaudinėjo mane nuo- 
savuose namuose! 

Valandėlę damų dorovinį pasipiktinimą nugalėjo smalsumas. 

— Su vaikų aukle? — paklausė ponia komercijos patarė- 
jo žmona ir pebraukė liežuviu lūpas. — Man ji nuo pat pra- 
džių nekėlė pasitikėjimo. Ji kažkokia... 

— Ne! — suriko Dorotėja. — Ne panelė! Jei bent būtų bu- 
vusi panelė! Tai buvo kambarinė! Paprasčiausia tarnaitė! 

— Neįmanoma! 

— Jūs vargšelė! 

— Tikiuosi, dabar suprasite, kad po viso šito iš manęs ne- 
galima reikalauti... — pradėjo sakinį ponia Dorotėja. 

Bet ponia fon Štuken neleido jai baigti. 

— Mes jus užjaučiame, mieloji, neabejokite tuo, — griež- 
tai pasakė ji. — Jūsų vyro elgesys neįtikėtinai įžeidžiantis! Bet 
tuo labiau jūs privalote laikytis savo priedermės. Tikiuosi, at- 
leidote tarnaitę? 

— Žinoma. Tą pačią akimirką, kai apie tai sužinojau. 

— Puiku. Tuo jums šis reikalas ir baigėsi. Pagalvokite apie 
vaikus! Jūs negalite visuomenei demonstruoti savo nešvarių 
skalbinių. Pažymėtumėte vaikus gėdos dėme, kurios jie nie- 
kados nenusiplautų. 

— Jei jūs norite nubausti savo vyrą, — pasakė patarėjo 
žmona, — tai yra kitų būdų. Mes nereikalaujame, kad jūs 
jam taip paprastai atleistumėte. Tai pakenktų moterims. Ne, 
tegu jis atgailauja. Jūs dabar prieš jį turite kozirį. Kelkite jam 
savo reikalavimus, tegu jis pasinervina... 

— Aš negaliu, — su ašarom akyse paprieštaravo ponia Do- 
rotėja, — niekados negalėsiu jam atleisti... niekados... 

— Nė viena moteris negali visai atleisti, kai įžeidžiami jos 
švenčiausi jausmai, — tarė ponia fon Štuken. — Yra nuoskau- 
dų, kurios kaip rakštis įsminga į širdį. Bet ne tai svarbiau- 
sia. Svarbiausia — išlaikyti šeimą. Patikėkite manimi, neapy- 
kanta sujungia lygiai taip pat kaip meilė. 

iuos žodžius ji ištarė prislopintu balsu, tarsi sakytų pa- 
slaptį. 

Patogiame ir skoningai apstatytame kambaryje jau buvo 
visai tamsu, vos galėjai įžiūrėti baldų kontūrus. Tačiau po- 
niai Dorotėjai neatėjo į galvą uždegti šviesas. Ji sėdėjo sulin- 
kusi ir tyliai kūkčiojo. 

Ponia komercijos patarėjo žmona vėl pasičiupo saldainį. 

— Tik pagalvokite, ką išsaugosite, — pasakė ji, įsidėdama 
saldainį į burną, — visuomeninę padėtį, gražius namus, turtą, 
papuošalus, elegantiškus drabužius, keliones, vaikus. Ir kiek 
nedaug tereikia padaryti... Tik atlikti savo kaip žmonos pa- 
reigas, nieko daugiau. 

Ji įsikišo saldainį tarp lūpų ir ėmė garsiai čiulpti. 

— Aš negaliu, — kūkčiojo ponia Dorotėja, — aš negaliu! 

Paskui, padrąsinta abiejų moterų tylėjimo ir ją supančios 
tamsos, pridūrė: 

— Man taip... nenusakomai... šlykštu! 

Ponia fon Štuken užsimovė ir rūpestingai užsisagstė 
pirštines. 

— Net ir tada visada galima rasti kitokią išeitį negu sky- 
rybos. Norint viską galima sutvarkyti. Bet kai to noro visai 
nėra, visi mūsų geri patarimai kaip Žirniai į sieną. 

Ji atsistojo ir akimis pakvietė patarėjo žmoną. Toji taip 
pat pakilo. Ponia Dorotėja šito net nepastebėjo. 

— Mūsų gyvenimas, — tarė ponia fon Štuken, — ne pri- 
vatus reikalas. Gyvuoja sena prūsų tradicija, pagal kurią tu- 
rime visiems rodyti pavyzdį. 

Jos kalbą pertraukė beldimas į duris. Į kambarį įėjo Kle- 
mentina Hergert. Ji impulsyviai žengė kelis žingsnius, bet 
paskui sustojo. 

— Jūs sėdite tamsoje, maloningoji ponia? — šūktelėjo ji 
ir tik paskui pasakė: — Atleiskite, nežinojau, kad turite sve- 
čių! Labą vakarą, ponia komercijos patarėjo žmona... labą va- 
karą, ponia bankininko žmona! 

— Mes jau ketiname eiti, — pasakė ponia fon Štuken, — 
gal galėtumėte mus išlydėti? 

— Valandėlę! Aš tuojau uždegsiu šviesą.., — pasisiūlė Kle- 
mentina. 

— Ačiū, nėra reikalo, — tarė ponia fon Štuken ir nušla- 
mėjo pro Klementiną į apšviestą vestibiulį. 

Ponia Menert kiek padelsė, dar kartą žvilgtelėjo į kūk- 
čiojančią ponią Dorotėją ir tada nusekė paskui bankinin- 
ko žmoną. 

Klementina kokią akimirką neryžtingai pastoviniavo, ta- 
da nubėgo paskui abi ponias, pralenkė jas, atvėrė duris į holą, 
nuvedė į drabužinę, padėjo apsirengti paltus ir išgirdo tik 
trumpus: 

— Ačiū! Viso gero! 

Uždariusi paskui viešnias namo duris, ji vėl užbėgo į vir- 
šų, šūktelėjo vaikams, kad būtų geri ir lauktų jos, pati vėl nu- 
skubėjo į svetainę ir uždegė dujines lempas. 

— Ačiū, panele, — bejėgiškai ištarė ponia Dorotėja, atsi- 
stojo ir nusisuko. 

Nuo to laiko, kai išvyko ponas, Klementinos padėtis šiuo- 
se namuose gerokai pasikeitė. Su savo energija ir tvirtu cha- 
rakteriu ji šeimai tapo tarsi kokiu ramybės uostu ir, net pa- 
ti to nesuvokdama, dabar leisdavo sau tokius dalykus, kurių 
anksčiau nebūtų išdrįsusi. 

— Ko norėjo damos? — paklausė ji. — Tikiuosi, malonin- 
goji ponia, jos neįžeidė jūsų! 

— Ne... taip... būkit gera, nenorėčiau apie tai kalbėti, — 
pralemeno ponia Dorotėja ir puolė iš kambario. 

Klementina, kietai sučiaupusi lūpas, susirūpinusi žvelgė 
jai pavymui. Paskui ji paskambino naujajai kambarinei, ku- 
rią pati buvo supažindinusi su jos pareigomis, paprašė, kad 
toji sutvarkytų svetainę ir davė nurodymų dėl vakarienės. 

Atlikusi tai, Klementina vėl užkopė į viršų pas savo glo- 
botinius, kurie dūko vaikų kambaryje, ir paprašė žaisti tyliai. 

— Visada mamai migrena, — sušuko supykęs mažasis Fri- 
cas, — ir mes visada turime tylėti! 

— Reikia turėti kantrybės, — paguodė vaiką Klementina, 
glostydama jo rudus garbanotus plaukus. — Netrukus mama 
vėl bus kaip ir anksčiau sveika ir linksma. 

— Ar tėtis tada irgi sugrįš? 

Klementina prispaudė pirštą prie jo lūpų. 

— Tss! Apie tai negalima kalbėti! 

Pastebėjusi, kad Fricas nori dar kažką sakyti, ji greitai 
sušuko: 

— Jei būsite geri, eisime rytoj į zoologijos sodą, norite? 

Vaikai džiūgavo, net Fricas nebekankino jos savo kebliais 
klausimais. 


Kai kitą popietę Justas Veigandas per metalinį turniketą 
įėjo į Zoologijos sodo teritoriją, pajuto gėdą, kad per visus 
tuos sostinėje praleistus metus jis čia, vietoje, kuria taip di- 
džiavosi berlyniečiai, buvo lankęsis tik vieną vienintelį kar- 
tą, dar būdamas visai žalias bernelis iš provincijos. Paskui 
tam nebuvo laiko, pinigų ir — turėjo tai pripažinti — noro 
lankytis šiame žvėrių rezervate. 

Dabar šmėkštelėjo mintis, kad gal būtų ne pro šalį pastu- 
dijuoti laukinių žvėrių gyvenimo būdą ir palyginti jų ir žmo- 
nių elgesį atitinkamose padėtyse. Tarp civilizacijos dar nepa- 
liestų naujagimių ir žvėrių turėtų būti mokslui naudingų 
panašumų. Tyrimai ir bandymai su vaikais dėl dorovinių ir 
praktinių priežasčių visada keblūs. Gal gerai patyrinėjus gy- 
vūnus atsivertų nauji keliai... 

Tačiau ta mintis dingo taip pat greitai, kaip ir atsirado. 
Šiuo momentu Justas negalėjo blaiviai mąstyti apie mokslą. 
Jis net nepažvelgė į taurųjį elnią, su savo kaimene letargiš- 
kai stovintį už geležinių pinučių, nepasidomėjo didžiuliu 
drambliu, primenančiu ornamentais išpuoštą islamo meče- 
tę, nekreipė dėmesio į žirafas, zebrus ar karališkąjį tigrą, pa- 
gautas jausmo jis skubėjo į pasimatymą su Stefani. 

Justas artinosi prie sutartos vietos ir vis labiau baimino- 
si, kad Štefani neišlaikys duoto pažado arba kad jai sukliu- 
dys tėvai. Bet netrukus Justas ją išvydo ir iškart pažino, nors 
Štefani stovėjo nusisukusi į šimpanzių narvą. Šviesiai rudos, 
pakaušyje juodo aksomo kaspinu surištos garbanos krito jai 

ant pečių. Ant galvos privaloma maža skrybėlaitė, šį kartą iš- 
puošta baltais raukiniais ir mažais įvairiaspalviais vaisiais. 

Gėrėdamasis ja, Justas lėtai žingsniavo artyn, tačiau pri- 
ėjęs nemaloniai sutriko. Šimpanzės, kurias taip įdėmiai ste- 
bėjo Štefani, išdarinėjo visai ne gerai išauklėtos damos akiai 
skirtus dalykus. Jos begėdiškai pakluso pavasarį pabudu- 
siems lytiniams instinktams, darė tai taip geidulingai ir ne- 
sivaržydamos, kad nuo to vaizdo net šiukšlių vežikas būtų 
susigėdęs. 

Justas Veigandas paraudo dėl Štefani, jam norėjosi pra- 
smegti skradžiai žemę. Jis pamėgino susitvardyti, karštligiš- 
kai galvojo, ką reikės sakyti Štefani, kad sušvelnintų padėtį, 
pagaliau kostelėjo. 

Štefani tik dabar pastebėjo, kad jis čia, atsisuko ir, žiū- 
rėdama giedromis akimis, šypsodamasi tarė: 

— Ar jos ne juokingos? 

Justas su palengvėjimu suvokė, kad šitas beždžioniškas 
smaginimasis, šitas iškrypėliškas poravimasis jai tebuvo ne- 
kalti žaidimai. 

— Taip, labai, — tyliai pritarė jis. 

Sveikindamasi Štefani padavė jam ranką, Justas ją paėmė 
ir greitai nusivedė merginą kuo toliau nuo beždžionių nar- 
vo — į plačią alėją, ratu juosiančią visą teritoriją. 

— Aš taip džiaugiuosi, kad jūs, Justai, atėjote, — višai ne- 
koketuodama pasakė Štefani ir kaire ranka pasūpavo natų ap- 
lanką. 

— Mano mažoji mokinukė, — švelniai pasakė Justas. 

Iškilia lygia Štefani kakta šmėstelėjo nepasitenkinimo še- 
šėlis. 

— Aš jau ne vaikas. 

— Aš žinau. Gaila. Mums reikėjo susipažinti vaikystėje, 
būtume nuostabiai žaidę drauge. 

— O, ne! Aš žinau, kokie tie dideli berniukai. Jūs net ne- 
būtumėt pažvelgęs į mažą, kvailą mergaitę. 

— Bijau, kad jūs būtumėte nusukus nuo manęs savo no- 
selę. Jūs būtumėte buvusi maža išlepusi princesė, o aš pras- 
tai aprengtas, negrabus berniūkštis iš namo kieme. 

Štefani nusišypsojo, ir jos akyse sužėrėjo jo taip mėgsta- 
mos auksinės kibirkštėlės. 

— Vadinasi, jūs pritariate, kad geriau buvo susitikti kaip 
tik dabar? 

Paskui ji nuleido savo tankias šilkines blakstienas ir, žiū- 
rėdama į viršutinę savo palto sagą, pridūrė: 

— Vis delto jūs itin mylite visai visai mažas mergaites... 

Justas iš karto suprato užuominą. 

— Gerai, kad apie tai prašnekote, Štefani, aš jums skolin- 
gas pasiaiškinimą... 

Ji pertraukė Justą. 

— Ne! Skolingas pasiaiškinimą! Kaip kietai ir nedraugiš- 
kai jūs kartais kalbate. Jūs man nieko neskolingas, Justai. Tik 
aš, aš esu baisiai smalsi. Žinau, kad tai negražu. Turite man 
atleisti. 

— Aš džiaugiuosi, turėdamas progos viską jums papasa- 
koti... Jūsų tėvas buvo tuo tikras, o aš buvau toks įniršęs, kad 
taip jam nieko ir nepasakiau, — sumikčiojo Justas Veigandas; 
galiausiai jam pavyko susitvardyti. — Iš tikrųjų Zenta ne ma- 
no duktė, bet ji man be galo brangi. Labai dramatiškomis 
aplinkybėmis padėjau jai išvysti pasaulio šviesą. Aš išgelbė- 
jau jai gyvybę, suprantate? Todėl jaučiuosi esąs už ją atsakin- 
gas. Juk negalėjau pasakyti: „Na štai, dabar žinokis. Dėkok 
už gyvybę ir verskis kaip išmanai!“ Turėjau ir toliau ja rū- 
pintis, nes motina nieko nenorėjo apie ją žinoti. Bet tam kū- 
dikiui jaučiu ne tik užuojautą... ji man labai brangi. 

— Taip, aš gerai suprantu, — rimtai pasakė Štefani, bet 
tikriausiai ji būtų pasakiusi tą patį, jei jis būtų prisipažinęs 
nužudęs žmogų. 

Juodu jau buvo gerokai paėjėję alėja. Justas stabtelėjo ir 
sušuko: 

— Aš žinojau! Žinojau, kad suprasite mane, Štefani! Net 
neįsivaizduojate, kokį laimingą mane padarėte! 

— Aš tik dabar, kai viską man papasakojote, gerai supra- 
tau, — prisipažino ji, — bet niekuomet neabejojau, kad taip 
elgtis jus skatina kilnumas. Jūs negalėtumėt padaryti ką nors 
bloga ar niekinga. 

Justą Veigandą užliejo anksčiau nepažintas laimės jausmas. 

— Štefani, kaip aš tave myliu! — iš visos širdies pasakė jis. 

Justas niekados neketino jai to prisipažinti. Pats aiškiai 
jautė, kad iš to nieko gero nebus, jų padetis tik dar labiau 
pasunkės. Ber dabar, ištaręs šiuos žodžius, pajuto tiesiog fi- 
zinį palengvėjimą. Justas nebūtų gailėjęsis šito savo žingsnio 
net tada, jei Stefani būtų pasipiktinusi. 

Tačiau ji tik pakėlė į jį savo giedrą, atvirą veidą, kaip kad 
gėlė atsisuka į saulę, ir paprastai tarė: 

— Aš tave taip pat, Justai, nuo pirmos akimirkos... prie 
didžiojo ežero Tyrgartene! 

— Aš laimingas ir kartu nusiminęs. Štefani, mes neturi- 
me nė mažiausio šanso. — Justas patylėjo, bet, nesulaukęs iš 
jos nei pritarimo, nei pasipriešinimo, kalbėjo toliau: — Ta- 
vo tėvas niekados nesutiks. O jei aš tave pagrobsiu... 

— Aš eisiu paskui tave į pasaulio kraštą. 

— Ber net ten negalėčiau tavęs išlaikyti! 

— Kad tu žinotum, kiek aš mažai valgau, — tarė Štefani 
su vos pastebima šypsena. 

— Negaliu duoti tau net to trupučio. Aš esu varganas šu- 
va, Štefani. Vos verčiuosi pats su Ženta, bet gali taip atsitikti, 
kad ir su ja turėsiu išsiskirti. 

— Jeigu aš dirbčiau... — prašneko Štefani, bet nutraukė 
pati save. — Ne, nieko nesakyk, tu, žinoma, teisus. Aš nie- 
ko nemoku, tik truputį prancūzų kalbos, pabarškinti forte- 
pijonu, virti ir tvarkyti namus, bet tai ne profesija. Ar nėra 
jokios išeities? 

— Ne kartą sukau sau dėl to galvą... ir nieko nesugalvo- 
jau. Gal jei būčiau diplomaciškiau elgęsis su tavo tėvu... 

— Nepriekaištauk sau, — skubiai pasakė ji, — aš pažįstu 
savo tėvą... Negalvok, kad nemyliu jo, bet žinau, koks jis 
kartais būna. Jis moka įrodyti, kad jo pokalbio partneris ne- 
teisus, ir, kai nori ko nors pasiekti, visada naudojasi šituo sa- 
vo sugebėjimu. Šeimoje taip pat. Egonas niekuomet nesugę- 
bėjo jam pasipriešinti. Kaip galėjai tu tai padaryti? 

— Priešingai. Aš, ko gero, priklausau prie tų nedaugelio 
žmonių, kurie jam išsakė savo nuomonę. Kaip tik už tai jis 
man niekados neatleis. 

Jie jau buvo priėję alėjos galą ir pasuko į šalutinį taką. 
Abu jautėsi labai prislėgti, nežinojo, ką pasakyti, nes kiekvie- 
nas žodis galėjo dar padidinti skausmą. 

— Ber kada nors, — pagaliau ištarė Štefani, — tu tapsi 
profesoriumi, garsiu žmogumi... 

— Galbūt. Ber iki to laiko gali praeiti dešimt metų ir dar, 
žiūrint, kaip seksis... 

— Man būtų dvidešimt aštuoneri... Ar aš tau būčiau per 
sena? 

Justas sustojo ir paėmė ją už rankų, jis tiesiog negalėjo 
elgtis kitaip. 

— Aš visada mylėsiu tave, Šefani, visą savo gyvenimą, — 
prisiekė jis. 

— Tai aš tavęs lauksiu. 

— Ne, Šrefani, nedaryk to! Nežudyk savo jaunystės! Ne- 
lauk laimės, kuri gal niekuomet neateis. Niekas negali garan- 
tuoti... 

Štefani žvelgė jam tiesiai į akis. 

— Kaip tu gali manyti, kad man reikia iš tavęs ar iš liki- 
mo kokių nors garantijų? 

— Štefani! 

Nepaisydamas atsargumo ir proto balso, Justas norėjo pri- 
glausti ją prie krūtinės... bet tuo metu jam kažkas stipriai at- 
simušė į koją... Jis paleido Štefani, atsitraukė argal, bet dar 
ilgai negalėjo suvokti, kad atsimušęs į jo kelį daiktas buvo 

raudonas sviedinys, kuris dabar dar sukosi prie ilgo Štefani 
sijono. Justas pasilenkė ir kaktomuša susidūrė su mažu ber- 
niuku, irgi siekusiu kamuolio. Jie sumišę pažvelgė vienas į ki- 
tą: sviedinys buvo Justo rankose, o mažasis trynė skaudan- 
čią kaktą. Berniukas buvo aprengtas balto šilko kostiumėliu, 
siauros žemiau kelių siekiančios kelnytės buvo papuoštos per- 
lamutrinėmis sagomis, po smakru surištas didžiulis tamsiai 
mėlynas kaspinas, o garbanoti rudi plaukai siekė pečius. 

Tai buvo mažasis Fricas Tylemanas, bet Justas jo nepa- 
žinojo ir net nenujautė, kas jo dabar laukia. 

— Laba diena, Fricai, — tarė susivaldžiusi Štefani ir pa- 
davė berniukui ranką. 

Fricas dailiai nusilenkė. 

— Laba diena, teta Štefani! 

Tada jis vėl pažvelgė į Justą Veigandą ir paklausė: 

— Ar dabar galėčiau paimti savo sviedinį? 

Justas Veigandas pamėgino apsisaugoti nuo galimų šio 
netikėto ir nepageidautino susitikimo pasekmių. 

— Tik tuomet, jei pažadėsi man... — prašneko jis. 

Bet tada pro Frico galvą jis išvydo savo pusseserę Klemen- 
tiną Hergerr. Ji stovėjo prie balto lokio narvo, laikydama už 
rankos abi mažas mergaites, ir kietai suspaudusi lūpas žvel- 
gė į jį savo juodomis, pykčiu liepsnojančiomis akimis. Da- 
bar ji buvo graži, būtų galėjusi sužavėti ne vieną dailininką: 
išdidi laikysena, iškelta juodomis kasomis vainikuota galva, 
apkūnių, bet tvirtų formų figūra. 

Justas Veigandas viso to nematė; per daug gerai ją paži- 
nojo, kad galėtų žavėtis jos moterišku grožiu. Šiuo momen- 
tu jį smaugė nemalonus jausmas ir jam baisiai norėjosi ap- 
ginti Štefani. | 

— Sveika, Klementina, — pasisveikino jis. — Maloningoji 
panele, ar galėčiau supažindinti jus su savo pussesere? 

Štefani žengė prie Klementinos. Ji puikiai tvardėsi, ir iš jos 
veido nebuvo matyti, koks nemalonus jai šitas susitikimas. 

— Mes jau pažįstamos, — maloniai pasakė ji duodama 
Klementinai ranką, — panelė prižiūri Tylemanų vaikus. 

Klementina, dėl savo pareigų be skrybėlaitės, vis tiek bu- 
vo visa galva aukštesnė už Štefani. Ji nepaėmė jai atkištos Šte- 
fani rankos, tik nužvelgė ją degančiu žvilgsniu, o paskui pa- 
sakė Justui. 

— Tai štai kur tu švaistai laiką, — prapliupo iš pykčio dre- 
bančiu balsu, — o savo gerąją motiną ir mane mulkini saky- 
damas, kad turi dievai žino kiek dirbti! 

Štefani išsisuko iš keblios padėties: padavė ranką Mari- 
jai, paskui palinko prie jos mažosios sesers ir pabučiavo ją 
į skruostą. 

— Kaip tu drįsti? — atsakė ne mažiau už savo pusseserę 
įsiutęs Justas. — Kas davė tau teisę man priekaištauti? 

— Aš pažadėjau tavo motinai... 

— Nesąmonė, mano motina niekados neprašė tavęs to 
daryti! 

— Aš tai dariau savo noru, nes jaučiuosi esanti už tave at- 
sakinga. 

— Jai net sapne nebūtų šovę į galvą reikalauti, kad pri- 
žiūrėtum mane! | 

Štefani fon Štuken priėjo prie Justo. 

— Atleisk man, Justai, aš turiu eiti... 

— Štefani! 

Ji nusišypsojo jam, bet jos akių kibirkštėlės buvo užge- 
susios. 

— Lik sveikas, Justai... sėkmės tau! 

Štefani nuskubėjo. 

Justas negalėjo pajudėti iš vietos. Jis jautėsi draskomas 
dvejopo noro: palydėti Štefani ir galų gale išsiaiškinti su Kle- 
mentina. 

— Jūs tujinate vienas kitą, — su kartėliu pasakė mergi- 
na, — O norėjai mane apmulkinti, kad... 

— Puikiai pažįstu tavo prakeiktą pavyduliavimą, tavo ne- 
nuolaidumą ir tavo pretenzijas! 

Justas tik dabar pastebėjo, kad rankose vis tebelaiko rau- 
doną sviedinį ir įtūžęs sviedė jį tolyn. 

Mažasis Tylemanas nubėgo paskui sviedinį, gaudydamas jį. 

— Argi nėra priežasties pavyduliauci? 

— Tu neturi tam teisės! 

— Čia ne atsakymas. 

— Kodėl gi? Tuo viskas pasakyta. Tačiau jei tu nenori su- 
prasti, aš pasakysiu aiškiau. Aš myliu Štefani fon Štuken. 

Klementina susigūžė, tarsi gavusi rimbu. Jos sveikus, raus- 
vus skruostus užliejo tamsus raudonis. 

— O man tu abejingas. 

— Ne, bet aš tavęs nemyliu. Tarp abejingumo ir nemei- 
lės didelis skirtumas. Bet tau turbūt bus malonu sužinoti, 
kad Štefani fon Štuken man tiek pat nepasiekama kaip mė- 
nulio fėja. Mūsų ryšiai apskritai neįmanomi. 

— Tai kodėl susitikinėjate? — logiškai ir atkakliai paklausė 
Klementina. 

— Kad atsisveikintume visiems laikams. Tave tai turėtų 
džiuginti, ar ne? Taigi juokis, tu turi tam priežastį. 

— Taip, retai būna šitaip linksma, — kandžiai tarė Kle- 
mentina ir paėmė abi mažąsias mergaites už rankų. 

— Ateik, Fricai, mums metas! 

Justas Veigandas pastojo jai kelią. 

— Jei tu bent žodeliu užsiminsi kam nors apie Štefani ir 
mane arba leisi išplepėti vaikams... 

Klementina atmetė galvą ir nė kiek nenusigandusi pažvel- 
gė jam į akis. 

— Tai kas tada? 

Tapo aišku, kad Klementina net neketina pasigailėti Šte- 
fani ir kad ją ne taip lengva įbauginti. 

— Tada pastatysi ant kortos mano gyvybę! — pagrasino 
Justas. — Panelės fon Štuken brolis — karininkas. Jei jis su- 
žinos apie-mūsų pasimatymą, iškvies mane į dvikovą. 

Iš pykčio įsitempęs Klementinos veidas tuoj atsileido. 


260 


— Dėl Dievo meilės, Justai, ar tai įmanoma? 

— Ir dar kaip! Bet juk tau visai nesvarbu. Gal tau net bū- 
tų malonu pamatyti mane parkritusį ant žemės ir mirštantį. 

— Koks tu piktas ir kaip mažai mane pažįsti. 

— Atleisk man, juk turėjau kažkur išlieti savo pyktį. Ži- 
noma, tu negalėtum taip elgtis, tu gera mergaitė, todėl pa- 
sitikiu tavim. 

Jis padarė tai, ko nebūtų drįsęs Štefani akivaizdoje: ap- 
kabino ir pabučiavo pusseserę į abu skruostus. 

— Beje, visai pamiršau tau padėkoti. 

— Už ką? 

— Ak, pati žinai... 

Kaizerio Vilhelmo atminimo bažnyčios varpai išmušė 
penkias. Justui tai buvo proga atsisveikinti. 

— Labai gaila, senoji mano drauge, bet dabar tikrai tu- 
riu bėgti. Profesorius laukia manęs svarstyti darbą. 

Dar nebaigęs paskutinio žodžio, jis apsisuko ir nuskubėjo. 

— Kada?.. — sušuko Klementina jam pavymui, bet var- 
pų skambėjimas prarijo jos klausimą. 

Justas Veigandas nuėjo neatsigręždamas. Jis pasuko į cent- 
rinę alėją, nubėgo iki vartų. Štefani fon Štuken jau niekur ne- 
buvo matyti. 


Kai Štefani parėjo namo, ją prie durų pasitiko motina. 

— Kaip tu atrodai! — papriekaištavo ponia fon Štuken, 
pamačiusi įraudusius Štefani skruostus ir iš po skrybėlaitės 
išlindusias, ant kaktos išsidraikiusias garbanas. — Bėk į savo 
kambarį ir susitvarkyk plaukus. Paskui ateik į svetainę, tėvelis 
ir aš norime su tavimi pasikalbėti. 

Po kelių minučių — jau be skrybėlaitės, skėčio, pirštinių 
ir natų, bet tvarkingai sušukuotomis garbanomis ir nuleisto- 
mis akimis, — bjauriai nusiteikusi Štefani įžengė į svetainę. 
Buvo tikra, kad tėvai bus sužinoję apie jos slaptą pasimaty- 
mą su Justu Veigandu ir kad tuojau jai virš galvos ims žai- 
buoti ir griausti. 

Todėl Štefani gerokai nustebusi pakėlė akis, kai tėvas pa- 
kalbino ją neįprastai švelniai: 

— Mano didele mergaite! Ateik čia, sėskis prie mūsų... 
taip, šalia mamos ant kanapos. 

Štefani sukluso. Jai kiek palengvėjo, bet nerimas nepra- 
ėjo — tiesiog fiziškai juto artėjant kažką grėsminga. 

— Šią žiemą tu patyrei daug gražių įspūdžių, — priminė 
ponas fon Štukenas, — šokai pokyliuose, lankei teatro spek- 
taklius, operas, meno parodas, susipažinai su daug malonių 
jaunuolių... 

Jis užsikirto. 

— Taip, tėti, — klusniai tarė Štefani. 

— Karlai Frydrichai, nereikia sukti aplinkui, — įsiterpė 
ponia fon Štuken, — Štefani jau ne vaikas, ji supranta, kad 
taip negali tęstis amžinai. Tiesa, Štefani? 

— Taip, mama, — ištarė Štefani, ir bloga jos nuojauta ta- 
po tikrove. 

— Pasiuntinybės patarėjas grafas Hugas Donersbergas pa- 
prašė tavo rankos, — po mažytės pauzės iškilmingai pranešė 
ponas fon Štukenas. 

Dabar Štefani prarado savitvardą. 

— Ką? — sušuko ji. — Kurgi ne! Tas avinas! Ką jis sau 
mano? 

Ponia Elvira atsitraukė nuo dukters. 

— Elkis kaip pridera, mano vaike, ir prašom pagarbiau! 
Grafas Donersbergas įspūdingas vyras, labai protingas ir ne- 
paprastai išsilavinęs... 

— Jis padarys puikią karjerą, — palaikė žmoną banki- 
ninkas. 

— Be to, jis kilęs iš geros, senos aristokratiškos šeimos, 
kuri artima kaizeriui, — triumfuodama užbaigė ponia Elvira. 

— Bet aš jo nemėgstu. Jis man nepatinka, taip arogantiš- 
kai elgiasi... 

— Tai tik vaikiški plepalai, — pareiškė ponia Elvira. — 
Kiekviena blaiviai mąstanti mergina jaustųsi labai pagerbta 

šiuo grafo pasiūlymu. Tik pagalvok, kas tu esi, o kas jis. Ži- 
noma, tu iš geros, garbingos šeimos. Bet tavo tėvą tik prieš 
pat tau gimstant Jo Didenybė malonėjo įtraukti į kilmingųjų 
luomą, ir nors tavo mama kilusi... — ponia Elvira užsikirto 
ir nukreipė žvilgsnį į savo vyrą, norėdama pasitikrinti, ar jis 
šiomis aplinkybėmis pakęs, jei ji atskleis ją graužiantį, nie- 
kuomet neišsakytą sielvartą, — iš vienos seniausių šalies šei- 
mų; mano mergautinė pavardė grafaitė Hachvic... 

— Esu tikras, kad tavo dukra apie tai viską žino, — kan- 
džiai pertraukė ją bankininkas. 

— Atleisk man, Karlai Frydrichai, bet aš tik norėčiau Šte- 
fani paaiškinti, kad grafo pasipiršimas padės jai iškilti į tuos 
sluoksnius, kurie man buvo uždaryti po mano — pavadinki- 
me kartą tikruoju vardu — mezalianso. 

— Bet man nereikia tų sluoksnių, mama, — nepasidavė 
Štefani. — Aš ligi šiol puikiai jaučiausi ir be jų... 

— Nes tu negali lygint! Jei galėčiau nupasakoti tau ma- 
no jaunystės blizgesį ir žavesį... tas nuostabias šventes... 

— ... per kurias tavo šeima visai nusigyveno ir pasmerkė 
tave tam, anot tavęs, mezaliansui! — nutraukė ją bankininkas. 

— Ne, kaltos buvo ne šventės ir ne per didelės mano varg- 
šės mamos pretenzijos, dėl kurių, kaip tu manai, finansiškai 
žlugo mūsų šeima. Kalta tėvelio aistra kortoms! Bet tie rei- 
kalai mums abiem labai gerai žinomi, ir nėra jokios prasmės 
dabar juos svarstyti, — griežtai atkirto ponia Elvira ir paten- 
kinta savo valdinga pastaba atsirėmė į stačią kanapos atkaltę. 

Bankininkas jau žiojosi paprieštarauti, bet žmona per bliz- 
gančius savo auksinio lorneto stiklus metė jam tokį žvilgsnį, 
kuris privertė jį pakeisti temą. 

— Tu visados norėjai pamatyti pasaulį, vaikeli, — ištarė 
jis, — tu tik pagalvok: tavo būsimasis vyras yra diplomatas. 
Galimas daiktas, kad jį pasiųs į užsienį, į Paryžių, Londoną, 
Niujorką, gal net į Meksiką ar Bankoką, Honkongą... Aš ste- 


bėčiausi, jei tavęs tai neviliotų! 

— Ne su Donersbergu, — ryžtingai pasakė Štefani. 

— Bet, vaikuti, tu neturi pasirinkimo! — ponia Elvira su- 
glaudė lornetą. — O gal tu gali pasakyti man kitą kandida- 
tą — Žinoma, ne priklydusį skurdžių, o kilmingą, geros re- 
putacijos jaunuolį, kuris rimtai ketintų tave vesti? 

— Ne! Bet Donersbergas tik todėl taip padarė, kad tu jį 
visą laiką skarina?- 

— Mat man jis atrodė esąs tinkamiausias žentas, taip! Ko- 
dėl turėčiau tai slėpti? Bet jei tu būtum buvusi vikresnė, sa- 
vo elgesiu ir įžūliomis pastabomis nebūtum atstūmusi nuo 
M visų vyrų, turėtum pasirinkimą. Bet dabar... 

tefani nežinojo, ką atsakyti. Ji sėdėjo nuleidusi galvą ir 
jautėsi kaip niekada nelaiminga. 

Bankininkas paėmė ją už smakro. 

— Pažvelk į mane, vaikuti. Ar tau geriau patiktų jauna- 
sis Štrachvicas? Hermansdorfas? Fon der Heidenas? 

— Aš visai nenoriu tekėti! — piktai pridūrė Štefani. 

Bankininkas atitraukė ranką ir reikšmingai susižvalgė su 
žmona. 

— Bent kol kas ne! — piktai pridūrė Štefani. 

— Man rodos, mes tau pakankamai aiškiai pasakėme, — 
prislopintu balsu tarė ponia Elvira. — Žinoma, tu gali šokti 
dar vieną sezoną, bet nuo to tavo šansai tik sumažės, nes tada 
rinkoje pasirodys naujos debiutantės ir kiekviena norės kuo 
greičiau susirasti vyrą. 

— Nair tegu! — nusiminusi sušuko Šrefani. — Juk sakiau, 
kad man tai visai nesvarbu. 

— Parylėk. Leisk man viską pasakyni. Jei tu dabar nesu- 
sižieduosi, visas Berlynas susidomės kodėl ir būtinai ims ieš- 
koti tavo trūkumų. 

— Tegu! Aš dėl to nė kiek nesijaudinu. 

— Mano vaike, — vėl prašneko bankininkas, — matau, 
dabar esi labai susijaudinusi. Grįžk į savo kambarį ir nusi- 
ramink. Kai ateisi į protą, pasakysi man. Iki to laiko prašau 
neišeiti iš namų. 

Štefani pašoko ir išbėgo apimta nevilties dėl liūdnos są- 
vo padėties. Drauge ji džiaugėsi, kad gali bent valandėlę at- 
sikvėpti. 

Likusi dviese su vyru ponia Elvira tarė: 

— To reikėjo tikėtis. Išauklėjome ją nutolusią nuo gyve- 
nimo. Bet nesijaudink, Karlai Frydrichai, esu tikra, kad ge- 
rai pamąsčiusi Štefani paklus. 

Bankininkas atsistojo. 

— Jei nepadarys to savo noru, turėsiu, kad ir kaip man 
būtų skaudu, ją priversti. Patikėk, turiu tam rimtų priežas- 
čių. Ji turi ištekėti šią vasarą. Gal tau tai pasirodys kiek sku- 
bota, bet man būtų daug ramiau, jei kuo greičiau ją saugiai 
ištekinčiau. 

Ponia Elvira nepasidomėjo, kokios tos priežastys, tik pa- 
žadėjo: 

— Aš padarysiu viską, ką galėsiu. 

— To iš tavęs ir tikiuosi. Pakanka jau, kad Egonui lem- 
ta visą gyvenimą priklausyti nuo savo metinės rentos... 

— O, tikrai ne, — skubiai paprieštaravo ponia Elvira, — 
manau, kad ir jis susiras gerą partiją. 

— Kol kas visai neieško. 

— Karlai Frydrichai, jis dar toks jaunas, leisk jam išsidūkti! 

— Tą jis, manau, ir daro. 

Bankininkas rankos mostu nutildė vėl beprieštaraujančią 
žmoną. 

— Vykdydamas tavo norą, leidau Egonui tapti karininku. 
Prašau mane teisingai suprasti, aš tau nepriekaištauju. Ko- 
mercijai jis, ko gero, nebūtų tikęs. 

— Turėtum didžiuotis... 

Jis vel neleido žmonai baigti: 

— Taip, taip, aš didžiuojuosi. Rodos, aiškiai pasakiau, ne- 
siruošiu skųstis Egonu. Ir manau, vieną gražią dieną, kai jau 
bus nusidaužęs ragus, pats ateis į protą. O dėl Štefani, tai no- 
rėčiau, kad mano pageidavimai būtų vykdomi! 

— Aš noriu to paties, Karlai Frydrichai. Gali manimi vi- 
siškai pasitikėti. 


Po keleto dienų Justas Veigandas ir Hansas Kendleris tai- 
kiai sėdėjo prie paprasto medinio stalo našlės Gebern nuo- 
mojamajame kambaryje. Abu mokėsi: vienas — psichologijos, 
kitas — vokiečių kalbos gramatikos. Staiga atsivėrė durys ir 
į kambarį įpuolė jaunas vyras. 

Blausi žibalinės lempos šviesa nesiekė atėjusiojo, ir Justas 
Veigandas iš pradžių jo nepažino. Vis dėlto jis instinktyviai 
pajuto, kad tai ne Arnoldas Šėras, ir pašoko nuo stalo. 

Tuo pačiu metu į kambarį savo smailą veidą kyštelėjo šei- 
mininkė ir sušuko: š 

— Pone daktare, pas jus svečias! 

Pranešta buvo per vėlai: ponia Gebern paprasčiausiai iš- 
naudojo progą patenkinti smalsumui. 

Justas Veigandas prisimerkė: 

— Ko pageidautumėte? — paklausė jis ir tuo pat metu at- 
pažino Štefani brolį. — Ponas fon Štukenas! — nustebęs šūk- 
telėjo jis. 

Jaunasis karininkas įėjo į šviesos ratą, ir Justas Veigan- 
das pamatė, kad jis apsirengęs civiliais drabužiais. Egonas 
buvo labai susijaudinęs. Justo galvą perskrodė labai nema- 
loni mintis, kad jis prisišaukė bėdą, apie kurią kalbėjo Kle- 
mentinai — kad Egonas fon Štukenas dėl Štefani cikrai iš- 
kvies jį į dvikovą. 

Bet netikėtas svečias drebančiomis lūpomis ištarė: 

— Įvyko kažkas baisaus... 

— Dėl Dievo! Tikiuosi, ne Štefani? 

Justo Veigando širdį suspaudė ledinė ranka. 

— Ne, ne jai, bet... aš primygtinai prašau jūsų eiti su ma- 
nimi. Dabar. Negalima gaišti nė minutės. 

— Na, matai, Hansai, aš negaliu ilgiau... 

Justas Veigandas jau vilkosi paltą. 

— Šiandien turime baigti pamoką, — jis jau buvo beeinąs 
pro duris. 

— Ar jūs neturite... tam tikrų medicininių instrumen- 
tų? — priminė Egonas fon Štukenas. 

— Žinoma, turiu! 

Justas Veigandas grįžo į kambarį, išsitraukė tarp spintos 
ir lovos stovėjusį krepšį su gydytojo instrumentais, kelnių ki- 
šenėje susirado raktą, kurį visada nešiojosi su savim. 

— Tuojau pažiūrėsime... O kas atsitiko? 

— Pakeliui viską paaiškinsiu! 

Justas Veigandas mielai būtų išklausęs tikslesnių žinių, 
bet našlė Gebern tebestovėjo kaip įkasta, o mažasis Hansas 
plačiai išplėtęs akis ir pastatęs ausis žiūrėjo Čia į vieną, čia į 
kitą. Justas daugiau nebeklausinėjo. 

— Eime, — paragino jis. — Iki rytojaus, Hanseli! 

Justas pastūmė į šalį šeimininkę, kuri visai nenoriai da- 
vė kelią. Egonas fon Štukenas taip skubėjo iš paskos, kad net 
netyčia užmynė jam ant kulnų. 

— Kas serga? — paklausė Justas, kai jiedu vienas šalia ki- 
to leidosi numindynais laiptais. 

— Mano mažoji draugė, — pasakė Egonas fon Štukenas, — 
mano mažytė mylimoji... 

Jis kalbėjo Berlyno dialektu, bet dabar tai skambėjo vi- 
sai ne arogantiškai — greičiau skausmingai. 

Justas Veigandas padėjo jam: 

— Taip. Manau, kad žinau, apie ką kalbate. 

Egonas fon Štukenas, kuris jau buvo nubėgęs pirmyn, su- 
stojo ir pažiūrėjo į Justą. 

— Kaip? Aš nesuprantu... 

— Kartą atsitiktinai mačiau jus su mergaite. Rodos, tai 
buvo naujametinę naktį Greifo kavinėje. Labai jauna, žvil- 
gančiais ugniniais plaukais. 

— Taip, tai ji. 

Egonas fon Štukenas vėl pasileido tekinom. Justas Vei- 
gandas vos spėjo paskui jį. 

— Kur gyvena ta mažytė? 

— Aleksandro gatvėje... 

Justui Veigandui pagaliau pavyko pavyti Egoną fon Štu- 
keną ir nurverti už rankos. 

— Bet... kodėl pakvietėte būtent mane? Būtų buvę daug 
paprasčiau... yra daug arčiau gyvenančių gydytojų... 

— Po penkių minučių būsime ten. Manęs laukia karieta. 

Egonas fon Štukenas ištraukė ranką, perbėgo galinį kie- 
mą ir pasiekė kitus vartus. 

Justui Veigandui staiga paaiškėjo, kad jo laukia nemalo- 
nūs dalykai. Jis jau beveik norėjo atsisakyti. Jis tikrai nebū- 
tų ėjęs, jei tai nebūtų buvęs Štefani brolis. Jis protestavo, bet 
pats juto, kad daro tai tik šiaip sau. 

— Aš dar nesu tikras gydytojas! 

Egonas fon Štukenas bėgo toliau visai nekreipdamas dė- 
mesio į jo žodžius. 

Justui Veigandui nieko kito neliko, kaip skubėti paskui jį. 

— Kaip jūs apskritai sužinojote, kur aš gyvenu? 

— Man kitados sakė Arnoldas Šėras. 

Egonas fon Štukenas atplėšė karietos dureles. Pagaliau 
juodu stovėjo vienas šalia kito. 

— Klausykite, — vel prašneko Justas Veigandas, — Alek- 
sandro gatvėje aš pažįstu vieną labai gerą gydytoją, duosiu jo 
adresą... arba galiu važiuoti su jumis draugę... 

— Ber ji miršta! — suriko Egonas fon Štukenas. — Argi 
nesuprantate, kad ji tuojau numirs, jei mes neskubėsime?! 

Justas Veigandas daugiau neprieštaravo ir tylomis įlipo į 
karietą. Egonas fon Štukenas davė vežėjui nurodymų, įsakė 
labai skubėti ir įlipo pats. Jis dar tebestovėjo ant laiptelio, kai 
arkliai pajudėjo. Tik tada Egonas įsvyravo vidun ir užtren- 
kė dureles. 

— Bet pasakykite, kas atsitiko, — pareikalavo Justas. — 
Privalau viską žinoti, visas smulkmenas. Jei ką nutylėsite, tik 
pakenksite merginai. 

— Visai nesirengiu to daryti! Kodėl turėčiau slėpti! Prieš 
dvi savaites išnuomojau Lotei kambarį pas ponią Kovalski, 
jauną, energingą moterį, kuri man padarė gerą įspūdį... Iki 
to laiko Lotė gyveno pas savo tėvus. 

— Kiek Lotei metų? 

— Vasario mėnesį sukako šešiolika. Ji visada buvo sveika, 
niekuomet niekuo nesiskundė. Ir staiga... šiandien, kai už- 
ėjau pas ją... 

Egono balsas nutrūko. 

— Kas ten buvo? 

— Ji buvo balta kaip numirėlis, nosis nusmailėjusi. Beveik 
negalėjo kalbėti, tik dejavo. 

— Ar ji gulėjo lovoje? 

— Taip, žinoma, aš jums sakiau... 

— O ponia Kovalski? Ką ji sakė? 

— Buvo labai išsigandusi. Ji vis kartojo, kad neturi su tuo 
nieko bendra. Daugiau nieko. 

— Kelintas nėštumo mėnuo? — paklausė Justas Vei- 
gandas. 

— Ką? Kaip? — sumikčiojo Egonas fon Štukenas. — Kaip 
jūs supratote, kad Lote?.. 

— O argi ji ne nėščia? 

Valandėlę viešpatavo tyla. 

Paskui Egonas fon Štukenas aiškiai prisiversdamas ištarė: 

— Taip. Bent jau ji taip sakė. Turiu prisipažinti, kad nie- 
ko apie tai nenutuokiu. 

— Kiek mėnesių? — primygtinai pakartojo savo klausimą 
Justas Veigandas. 

— Trečio pabaiga ar ketvirto pradžia, aš tiksliai nežinau... 

Egonas fon Štukenas pasidėjo sugniaužtas rankas ant 
kelių. 

— Tiesą sakant, aš pats pagalvojau apie komplikacijas. 

— Komplikacijos? Man kyla klausimas — ar jūs toks nai- 
vus, ar tik toks apsimetate? 

— Ką jūs žinote? — puolė Egonas fon Štukenas. — Saky- 
kite pagaliau! Neverskite manęs kankintis! Sakykite, kas at- 
sitiko Lotei!? 

— Tik apžiūrėjęs merginą, galėsiu nustatyti diagnozę, — 
ramiai atsakė Justas Veigandas, bet širdyje keikė likimą, kaip 
tik jį įtraukusį į šią bjaurią istoriją. 

Jie baigė važiuoti tylėdami. 

Vos karieta sustojo, Egonas fon Štukenas iššoko ir užmo- 
kėjo vežėjui. Justas Veigandas kiek atsilikęs nusekė jam iš pas- 
kos. Jis apžvelgė didelį keturaukštį namą, prie kurio jie sustojo. 
Pilko namo fasadas buvo be jokių puošmenų, bet gerų propor- 
cijų ir vykusiai išdėstytais aukštais langais. Pirmame aukšte iš 
dešinės buvo kepykla, o iš kairės — duonos parduotuvė. 

Egonas fon Štukenas atvedė jį prie buto ketvirtajame aukš- 
te. Prie durų kabėjo baltos emalės lentelė su įmantrių raidžių 
užrašu: Ida Kovalski. 

Nespėjus vyrams pasibelsti, durys atsivėrė. Ant slenksčio 
pasirodė Ida Kovalski. Išvydusi Justą Veigandą, ji kiek pa- 
delsė, tačiau netrukus įleido abu vyrus. 

Apsirengusi kulkšnis siekiančiu pilku sijonu su plačiu juo- 
du diržu ir balta uždara palaidine ji, kaip ir sakė Egonas fon 
Štukenas, tikrai atrodė tvarkinga ir švari. 

Bet Justas Veigandas, kuris geriau pažinojo žmones, pa- 
stebėjo dviprasmišką plonalūpės burnos išraišką ir neramiai 
lakstančias, jo tiriamo žvilgsnio vengiančias akis. 

— Kaip Lotė? — skubiai paklausė Egonas fon Štukenas. — 
Aš atsivedžiau gydytoją... 

Ida Kovalski neatsakė į klausimą. Vietoj to, tarė: 

— Prašom, daktare, įeikite. Tai baisi nelaimė, bet patikė- 
kite manim, aš čia visai niekuo dėta! 

— Neprisimenu, kad būčiau jums priekaištavęs, — šaltai 
pasakė Justas Veigandas. 

— Lotei nuo pat pradžių labai patiko pas ponią Kovals- 
ki, — tarė Egonas fon Štukenas. 

— Gal buvo per daug gerai. 

Justas Veigandas pastebėjo, kad jaunoji moteris už nuga- 
ros laiko šūsnį skalbinių ir nori kuo greičiau nepastebimai 
jais atsikratyti. 

— K čia turite? — užsipuolė jis. 

— Ak, tai... aš tik norėjau... pakeisti lovos skalbinius! 

— Tai ir neškite juos čia, mums tikrai jų prireiks! 

Kambarys, kuriame pas ponią Kovalski gyveno Lotė, bu- 
vo pasiturinčių žmonių miegamasis su patogiu krėslu, spin- 
ta, komoda ir dvigule lova, viršum kurios ovalo formos rė- 
muose kabojo aliejinis paveikslas „Elfai miško pievelėje“. 

Apskritas Lotės Mylkės veidelis buvo baltas kaip pagalvė, 
ant kurios tarytum ugninis debeselis draikėsi liepsnojantys 
plaukai. Jos įdubusios akys buvo kietai užmerktos, lūpose nė 
lašelio kraujo, o nosis bauginamai nusmailėjusi. 

Egonas fon Štukenas suklupo prie lovos. 

— Lote, — maldavo jis, — ar tu mane girdi? Tai aš. Pra- 
šau pasižiūrėti į mane. 

Ji atsimerkė ir vos girdimai ištarė: 

— Egonai. 

— Mano meile! Kaip tu jautiesi? 

— Visai neblogai, Egonai, bet aš visai neturiu jėgų. Ne- 
pyk ant manęs. 

Kiekvienas ištartas žodis reikalavo didelių pastangų. 

— Lote, kodėl turėčiau pykti? 

— Aš to nenorėjau, tikrai nenorėjau. 

— Bus geriau, jei aš dabar apžiūrėsiu panelę Lotę, — įsi- 
terpė Justas Veigandas. 

— Ne, prašau... leiskite man viską pasakyti Egonu!! 

Ji pažvelgė į draugą savo žaliomis, visai blausiomis akimis. 

— Aš nenorėjau būti tau našta. Tik todėl. O Ida sakė... 

— Nemeluok tu, begėde rupūže! — suriko ponia Kovals- 
ki. — Nieko aš tau nesakiau! Visiškai nieko! 

— Užsičiaupkite! — įsakė Justas Veigandas. — Ir leiskite 
merginai kalbėti! 

— ... kad nieko neatsitiks, — šnibždėjo Lotė, — visos taip 
daro. Man labai gaila, Egonai, bet... Mirti ne taip jau baisu. 

Jos galva vėl nukrito ant pagalvės. 

— Nekalbėk taip! — sielvarto sugniuždytas, suriko Egonas 
fon Štukenas. — Tu negali mirti... tu nemirsi... 

Justas Veigandas pakėlė jį. 

— Nėra tikslo, — švelniai pasakė jis. — Ji nieko negirdi... 

— Ji mirė! 

— Ne, apalpo. Dabar išeikite ir leiskite man apžiūrėti 
mergaitę. Juk tam mane pasikvietėte, ar ne? 

Justas išstūmė Egoną iš kambario. Idą Kovalski, kuri no- 
rėjo pasinaudoti proga ir išsmukti, jis sulaikė. 

— Jūs liksite čia! 

Justas užtrenkė duris. 

— Jums nepakenks pasižiūrėti, ką pridarėte! 

— Ber aš nieko nedariau! Ji pati... 

— Jūs patarėte jai, o tai lygiai tas pats. Jei mergaitė mirs, 
aš jus atiduosiu teismui — net neabejokite tuo! Galėsite pa- 
sakoti savo pasakėles teisėjui, gal jis jumis patikės. 

Jis nudengė antklodę. Lotė Mylkė gulėjo kraujo klane, 
vietomis jau pradėjusio krešėti, o kitur dar karšto ir šviesiai 
raudono. 

Justas to ir tikėjosi, bet vis tiek jam akimirką užėmė amą. 

— Kada? — paklausė jis, jau beveik negalėdamas suvaldyti 
balso. 

— Vakar vakare, — išlemeno ponia Kovalski, — bet krau- 
juoti pradėjo tik paryčiui. 

— Kaip? 

Ponia Kovalski tylėjo. 

— Sakykite pagaliau! Kaip ji tai padarė? 

— Iš pradžių bandė karštu šarmu, o kai nieko neišėjo — 
virbalu... 

— O jūs stovėjote šalia, taip? Tikriausiai net padėjote jai. 

— To niekados negalėsite įrodyti. 

— Geriau, kad to nereikėtų, ponia Kovalski. 

Justas Veigandas paėmė merginos riešą ir patikrino pul- 
są — jis buvo vos juntamas. 

Justas mąstė. Tikriausiai Lotė neteko per daug kraujo ir 
jos nebegalima vežii į ligoninę. Kacalikų ligoninė Krausniko 
gatvėje buvo arčiausiai, bet vis tiek per toli. Vežimo kraty- 
mas dar padidintų kraujavimą. 

Ne, pasirinkimo nebuvo. Jis turėjo čia ir per artimiausias 
kelias minutes sustabdyti kraujavimą. Jis turėjo atlikti valy- 
mą, jei norėjo išgelbėti Lotę. 

Justas Veigandas neleido poniai Kovalski ištraukti iš po 
Lotės kruvinų paklodžių. 

— Ne, — tarė jis, — nereikia. Geriau padėkite man pa- 
stumti komodą į kambario vidurį... Ar čia galima geriau ap- 
šviesti? 

— Taip, — atsakė Ida Kovalski, — mes turime dujas. 

— Tai uždekite visas šviesas, kad būtų kuo šviesiau. 

Justas priėjo prie antros lovos, ištraukė čiužinį bei pagal- 
vėlę ir viską sudėjo ant komodos. Paėmęs iš ponios Kovals- 
ki rankų švarią paklodę, viską uždengė. Paskui atsidarė sak- 
vojažą, tarp blizgančių instrumentų surado kelis reikalingus 
ir įspraudė juos poniai Kovalski į rankas. 

— Ar turite virtuvėje karšto vandens? 

— Taip, visada. 

— Pripilkite švarų puodą, įdėkite instrumentus ir išvirin- 
kite juos. Paskui puodą su instrumentais atneškite čia. Su- 
pratote? 

— Taip. 

— Atneškite man švarią prijuostę ir pakvieskite poną 
fon... — paskutinę akimirką jam dingtelėjo, kad negalima 
jai girdint minėti Egono fon Štukeno pavardės. Jis pasitai- 
sė: — ... jaunąjį poną. 

Egonas fon Štukenas buvo beveik toks par išbalęs kaip 


Lote. 

— Taip ir yra, kaip aš maniau, — tarė Justas. — Ji bandė 
atsikratyti kūdikio. Jos nebegalima vežti, todėl privalau pa- 
mėginti.sustabdyti kraujavimą čia pat. Turiu išvalyti. Jei ne- 
pažeistos pagrindinės kraujagyslės, galbūt man pavyks. 

— Ojei ne? 

— Visi pakliūsime į labai keblią padėtį. Bet kol kas ne- 
galvokite apie tai, galvokite apie tą, kuri čia guli. Man rei- 
kia jūsų pagalbos. Ar pajėgsite? 

— Dėl Lotės... 

— Taip, tik dėl jos. Pakelsime ją iš lovos ir padėsime ant 
komodos taip, kad apatinė kūno dalis būtų aukščiau, o gal- 
va žemiau. Aišku? 

— Taip. 

Kad ir pasiryžęs elgtis drąsiai, išvydęs Lotę kraujo klane, 
Egonas fon Šrukenas susvyravo. Justas rimtai persigando, kad 
jis apalps. 

— Tvardykitės! — suriko jis. — Užsimerkite, jei negalite 
matyti kraujo, pone karininke! 

— Jau geriau, — sumurmėjo jaunuolis. 

— Gerai. Tuomet imkite už kojų, o aš kelsiu už pečių. 
Minutėlę! — dviem įgudusiais judesiais Justas per galvą nu- 
traukė sukruvintus Lotės marškinius. 

Abiem rankom laikydama puodą, į kambarį įėjo ponia 
Kovalski ir koja uždarė paskui save duris. 

— Duokite ligonei švarius marškinius, — pareikalavo Jus- 
tas Veigandas. — Ne, geriau aprenkite ją pati... Netraukite 
žemyn, tik iki juosmens... Taip. O dabar nešam! 

Lengvą Lotės kūną užkelti ant komodos buvo visai ne- 
sunku. Justas matė, kad Egonas fon Štukenas tikrai užsi- 
merkė. 

Komoda buvo per trumpa, ir Lotė net sulenktomis ko- 
jomis sunkiai ant jos išsiteko. 

— Ateikite čia, — liepė Justas Egonui fon Štukenui. — Pa- 
leiskite kojas ir laikykite galvą! 

Jis dar kartą nuėjo prie savo sakvojažo ir išsiėmė tvarstį 
bei buteliuką su eteriu. 

— Dabar pabūsite anesteziologu, — paaiškino Justas. — Aš 
pamėginsiu atlikti operaciją be narkozės. Gal panelė Lotė vi- 
sai nieko nejus. Bet jei ji atsipeikės, ims dejuoti, rėkti ar ban- 
dys keltis, užlašinkite ant šio skudurėlio kelis lašus eterio ir 
palaikykite prie nosies taip, kaip rodau. Aišku? 

— Taip. 

— Dabar jums nereikia nieko daryti, tik laikyti jos galvą. 
Galite būti užsimerkęs. Po kelių minučių viskas bus baigta. 

Justas Veigandas nusivilko švarką, prisijuosė didelę baltą 
prijuostę, kurią jam padavė Ida Kovalski ir iš dar virsnojan- 
čio vandens išsiėmė vieną kabliuką. 

— Jums, ponia Kovalski, nereikia nieko daugiau daryti, 
tik kai duosiu ženklą, prinešti man puodą. 

Justas pasilenkė tarp merginos kojų, užkabino kabliuku 
gimdą ir patraukė ją į priekį. Iš karšto vandens puodo paim- 
tais instrumentais praplatino gimdos kakliuką. Tada ėmėsi 
valymo. Ponia Kovalski padavė jam emaliuotą dubenį. 

Lotė dusliai sudejavo. 

Egonas fon Štukenas vos girdimai paklausė: 

— Ar reikia? 

— Gal ne. 

Justas Veigandas tylėdamas dirbo toliau. Po kurio laiko 
kraujavimas ėmė mažėti, bet visai nesiliovė. Justas Veigan- 
das aptvarstė žaizdą. 

— Daugiau nieko negaliu padaryti, — tarė jis, — turime 
vežti ją į ligoninę. 

— Kodėl? — sušuko Egonas fon Štukenas. — Kaip? Aš 
maniau, jūs... 

— Gali būti, kad viskas gerai, — tarė Justas Veigandas, — 
noriu to iš visos širdies. Tačiau gali būti, kad pažeista gim- 
da. Bet kuriuo atveju jai dabar reikia į ligoninę. 

— Bet... 

— Laikykitės, — pertraukė jį Justas. — O jūs, ponia Ko- 
valski, ką nors apsirenkite — padėsite ją nuvežti. Aš tik nu- 
siplausiu rankas. 

Kai jis grįžo, Egonui fon Štukenui ir Idai Kovalski buvo 
pavykę vis dar bejausmę Lotę aprengti chalatu ir susupti į di- 
delį apklotą. 

— Labai gerai, — pasakė Justas. — O dabar, ponia Kovals- 
ki, kuo greičiau raskite karietą, o mes tuo tarpu nunešime 
panelę Lotę žemyn. 

Jis apsirengė švarku ir dar kartą patikrino pacientės pul- 
są. Jam sunkiai pavyko nuslėpti savo išgąstį — Lotės pulsas 
buvo vos juntamas. 

Egonas fon Štukenas iškart paklausė: 

— Kas yra? Ar jai blogiau? 

— Deja, ji neteko labai daug kraujo, — išsisukinėdamas 
atsakė Justas. 

— Jei ji nepasveiks, — sušnibždėjo Egonas fon Štukenas, — 
niekados sau neatleisiu. 

Karieta, kurią Ida Kovalski rado Aleksandro gatvės stovė- 
jimo aikštelėje, pasirodė esanti automobilis. Bet kuriuo ki- 
tu atveju abu jaunuoliai būtų labai nustebę, nes, kaip jiems 
su malonumu paaiškino kalbus vairuotojas, tai buvo iš tik- 
rųjų pirma karieta su varikliu visame Berlyne. Bet nešdami 
baltą kaip popierius, vis sąmonės neatgaunančią Lotę, jie ma- 
žai domėjosi moderniais civilizacijos pasiekimais. 

— Dėl Dievo, važiuokite atsargiai, mergaitė sunkiai ser- 
ga, — pasakė Justas Veigandas. 

Vairuotojas šauniai pakreipė kepurę su snapeliu į šoną. 

— Nesibaiminkite! Aš tik pasupsiu šį vaikelį! Kur va- 
žiuosim? 

— Į ligoninę! 

— Klausau, šeimininke! — pasakė vairuotojas, o paskui ta- 
rė jau išlipusiai Idai Kovalski, padedančiai kuo patogiau pa- 
guldyti ant galinės sėdynės Lotę: — O kaip jūs, poniute? Ar 
vyksite drauge? 

Ida Kovalski aiškiai dvejojo. Jai norėjosi pasivažinėti au- 
tomobiliu, bet bijojo dar giliau įklimpti į šią balą. 

— Ber aš dar turėčiau..., — ji palietė savo galvą, tarsi tik 
dabar pastebėjusi, kad išėjo be skrybėlaitės. 

— Nieko jūs neturėtumėt, — energingai nutraukė ją Jus- 
tas Veigandas, — lipkite greičiau vidun! Gali jūsų prireikti! 

Ida Kovalski pakluso tokiam nedviprasmiškam įsakymui. 

Egonas fon Štukenas vis dar stovėjo ant šaligatvio. 

— Važiuojam! Kas atsitiko? Ko jūs laukiate? Negalime 
delsti nė akimirkos! — skubino Justas Veigandas. 

— Man nežmoniškai nemalonu, bet aš prisiminiau... aš 
turiu būti tarnyboje, — išlemeno Egonas fon r — La- 
bai prašau man atleisti, dabar... 

Justas Veigandas netekęs žado akimirką spoksojo į jį. 

— Jūs norite išsisukti? — galiausiai paklausė jis. 

Egonas fon Štukenas, išbalęs ir nuo ašarų paraudusiomis 
akimis, atrodė apgailėtinai, nieko nebuvo likę iš to švytinčio 
šaunaus karininko, kokį pažinojo Justas Veigandas. 

— Prašau pamėginti mane suprasti, — kalbėjo Egonas fon 
Štukenas, — aš turiu įsipareigojimų... aš privalau... — jis įkišo 
Justui Veigandui sulankstytą banknotą. — Išlaidoms! Ar ga- 
lėsiu artimiausiu laiku iš jūsų sužinoti apie Lotės savijautą? 

Justas Veigandas nesiteikė atsakyti. 

— Važiuojam! — suriko jis vairuotojui. — Greitai! 

— Ramiau, ramiau, žmogeli, matyt, jums seniai nekrau- 
javo nosis, — pasakė vairuotojas, bet tuojau įjungė variklį, ir 
automobilis, tarškėdamas ir poškėdamas, pradėjo važiuoti. 

— Štai kokie vyrai, — su panieka pasakė Ida Kovalski, su- 
sirietusi ant atlenkiamos sėdynės. — Ir štai dėl tokio ta varg- 
šelė vos nenumirė! 

Lotė sujudėjo ir atsimerkė. 

— Egonai, — vos girdimai sušnibždėjo ji, bet pamačiusi 
viršum jos palinkusį susirūpinusį svetimo vyro veidą, vėl nu- 
grimzdo užmarštin. 

— Nutilkite! — paliepė Justas Veigandas Idai Kovals- 
ki. — Ar manote, kad šitie plepalai padrąsins mirštančią li- 
gonę? 

Toji truktelėjo pečiais. 

— Ji nieko negirdi, o kas tiesa, tas tiesa. Šaunusis kava- 
lierius paspruko. Pats taip sakėte. 

— Jis dar nepribrendęs tokiai padėčiai. 

— Visi jie tokie. Pirma gražūs žodžiai, o paskui, kai at- 
eina bėda, parodo kulnis! 

— Matyt, pati esate tai patyrusi, — išsprūdo Justui Vei- 
gandui, bet tuojau pasigailėjo savo žodžių, nes tokiu būdu, 
aišku, nepriversi moters tylėti. 

— Tik jau nekalbėkite apie mane, — skubiai atsikirto Ida 
Kovalski. — Aš padori moteris, ne tokia, kuri... 

Justas Veigandas taip grėsmingai pažvelgė į ją, kad ši vis 
dėlto nedrįso baigti sakinio. 

— Aš našlė, — triumfuodama pasakė Ida Kovalski. 

— Tai jūs greitai atsikratėte velionio, — įsiterpė į pokal- 
bį vairuotojas. — Jūs dar saldi lėlytė! Ar nesijaučiate kartais 
vieniša? 

— Jei pasijusiu, būtinai jus prisiminsiu! 

Vairuotojas visai neįsižeidęs nusikvatojo. 

— Kaip jūs jo atsikratėte? — paklausė. 

— Ko? 

— Na, savo mirusio vyro. Nuo ko jis mirė? 

Ida Kovalski parylėjo, o paskui įžūliai pareiškė: 

— Apsinuodijo mėsa. 

— Jums pasisekė, kad pati jos nevalgėte, — niūriai tarė 
vairuotojas. 

— Valgiau. Bet mane tik truputį pykino. 

Justas Veigandas nebesusivaldė. 

— Galiu įsivaizduoti. 

Ponia Kovalski dėbtelėjo į jį. 

— Ką norite tuo pasakyti? 

— Tai visai aišku, poniute, — tarė vairuotojas. — Kas darė 
maltinius, tas žino, ko į juos pridėta. 

Nors Justas Veigandas širdyje pritarė vairuotojui, neno- 
rėjo įsiutinti Idos Kovalski, bijojo, kad jos dar prireiks. 

— O dabar užsičiaupk, vyruti, — pasakė Justas. — Mes ne 
iškylaujame, o vežame mirtiną ligonę. Pasitaupykite savo iš- 
mintį kelionei atgal! 

Pro langą jau sudūlavo ligoninės korpusai. 

— Sukite dešiniau, mums reikia prie antrojo moterų sky- 
riaus. Privažiuokite pievele, kuo arčiau pastato. 

— Klausau, pone! 

Automobilis sustojo už poros metrų nuo nurodyto korpuso. 

Justas Veigandas padėjo Lotės galvą ant atlošo. 

— Luktelėkite, aš pažiūrėsiu, gal yra neštuvai. 

Pirmo aukšto medicinos prietaisų kabinete jis susirado 
burine drobe aptrauktus neštuvus, pasigavo dvi slaptai per- 
traukėlei pabėgusias seseles, įspraudė joms neštuvus ir liepė 
eiti kartu. Padedamas Idos Kovalski Justas paguldė ligonę ant 
neštuvų, iš Egono fon Štukeno duotų pinigų užmokėjo vai- 
ruotojui už kelionę pirmyn ir atgal. Jis padavė penkiasdešim- 
ties markių banknotą, o grąžą pasiėmė sau. 

Seselės įnešė Lotę Mylkę į skyrių. 

— Kur nešti? — paklausė viena. 

— Į priimamąjį. 

Tuo laiku budėjo daktaras Kurtas Bezingeris. Tai buvo 
apkūnus keturiasdešimtmetis vyras, papurtusiu dviejų gilių 
randų sužalotu veidu. 

Justas papasakojo, kas atsitiko: 

— Užsitęsęs abortas. Vaisius nebuvo išstumtas, nors krau- 
javimas truko kelias valandas. Pacientės nebebuvo galima 
vežti. Buvau priverstas padaryti valymą vietoje. 

Daktaras Bezingeris mąsliai žiūrėjo į jį. 

— Sakykite, juk aš jus pažįstu. Jūs dirbate pas profesorių 
Hiubnerį, ar ne? 

Justas Veigandas atlaikė jo žvilgsnį. 

— Baigęs pradėsiu dirbti jo asistentu. 

— Vadinasi, taip ir yra, — tarė daktaras Bezingeris, gniau- 
žydamas savo storus pirštus. — Ar šiuo atveju nebūtų buvę 
geriau pakviesti praktikuojantį gydytoją? 

— Man pasirodė, kad nebegalima delsti. 

Daktarui Bezingeriui paliepus, seselės nurengė Lotę Myl- 
kę, palikdamos tik marškinius, užkėlė ją ant ginekologinės kė- 
dės, pririšo viršutinę jos kūno dalį, o kojas uždėjo ant aukštų 
stovų. 

Ligonė vis dar buvo be sąmonęs. 

— Ar naudojote narkozę? 

— Ne. Bijojau rizikuoti, nes ji neteko daug kraujo ir |a- 
bai nusilpo. 

— Bijojote, kad ji nebepabus? 

— Taip, pone daktare. 

Daktaras Bezingeris išsiėmė gražų auksinį kišeninį laikro- 
dį ir patikrino pacientės pulsą. Paskui pasmaukė aukštyn 
marškinius ir dideliu mediniu stetoskopu pasiklausė širdies. 
Tada kruopščiai nusiplovė rankas, liepė vienai seselei paduoti 
periskopą ir įvedė jį į makštį. 

Justas Veigandas laukė apžiūros rezultatų ir jautė, kaip 
širdis daužosi krūtinėje. 

Pagaliau daktaras Bezingeris atsitiesė. 

— Aiškus „abortus criminalis“, — konstatavo jis. 

— Negali būti, — skubiai paprieštaravo Justas Veigan- 
das, — tai pats tikriausias persileidimas. 

Daktaras Bezingeris numetė naudotą periskopą į indą. 

— Bet sužeista gimda. Kaip jūs tai paaiškinsite? 

Justas Veigandas kovojo pats su savimi. 

— Buvo labai blogas apšvietimas, gali būti, kad tai atsi- 
tiko, kai gramdžiau. 

— Luktelėkite. 

Daktaras Bezingeris mostelėjo seselėms, kad pasišalintų. 
Jos jau buvo nukėlusios pacientę ir paguldžiusios patogiau. 

— Ar norėtumėte tą dar kartą pasakyti? Gerai pagalvoki- 
te. Turėsite aiškintis policijoje. 

Justas Veigandas suprato, kuo rizikuoja. Jei jis dabar pa- 
sakys tiesą, bus užvesta byla ir įtrauktas Egonas fon Štuke- 
nas. O jei laikysis savo versijos ir visą kaltę prisiims sau, grei- 
čiausiai sugriaus savo karjerą: tokią klaidą padaręs jaunas 
gydytojas netiktų nei profesoriui Hiubneriui, nei ligoninei. 

Justas nieko kita nesumojo, tik apeliuoti į patriotinius pa- 
reigingo gydytojo jausmus. 

— Merginos draugas karininkas, — prašneko jis, — jau- 
nuolis iš labai geros šeimos, — ir visai neapsunkindamas sa- 
vo sąžinės tuo metu, kalbėjo toliau: — artimos kaizeriui. Rei- 
kia būtinai išvengti skandalo. 

Jis atsikvėpė, kai pamatė, kaip daktaras Bezingeris neju- 
čiomis išsitempė. Justas suprato laimėjęs. Profesoriui Hiub- 
neriui toks aiškinimas nebūtų padaręs jokio įspūdžio. 

— Suprantu, — kaip sąmokslininkas pasakė daktaras Bezin- 
geris, — tegu lieka jūsų nustatytoji diagnozė. Užsitęsęs abortas. 

— Ačiū. 

— Kur jūs tarnavote? 

Justas Veigandas žinojo, kad teisybė bus ne jo naudai, ta- 
čiau vis dėlto nesumelavo: 

— Dar neturėjau garbės. 

Daktaras Bezingeris reagavo švelniai: 

— Ne kiekvienas gali su ginklu rankoje pulti priešą. 

Jis nevalingai su pasitenkinimu perbraukė savo randus. 
Justas Veigandas buvo ramus. 

— O dėl pacientės, tai aš paskirsiu jai skalavimus dezin- 
fekuojančiu skysčiu. Šiuo mometu nieko daugiau neįmano- 
ma padaryti. Turime palaukti, kaip toliau klostysis reikalai. 


Kai Justas Veigandas kitą dieną atėjo į skyrių pasiteirau- 


ti apie Lotės Mylkės sveikatą, ji gulėjo labai karščiuodama ir 
jo nepažino. 

— Aukščiausio laipsnio gimdos uždegimas, — pasakė vy- 
resnioji medicinos sesuo, — turime paruošti ją operacijai. 

— Ekstirpacija! — išsigando Justas Veigandas. — Gaila, ji 
dar tokia jauna. 

— Nereikia sentimentų, — šaltai tarė seselė. — Padoriai 
mergaitei būtų liūdna sužinoti, kad niekuomet negalės tap- 
ti motina. Bet šitokiems padarams viskas kitaip. Ji džiaug- 
sis, kad dabar be rizikos gali... 

Jai vos neišsprūdo vulgarus žodis, kuris tokios save ger- 
biančios seselės lūpose būtų nuskambėjęs labai negražiai; jai 
pavyko prikąsti liežuvį. 

— Tikrai, — sumurmėjo ji, — kodėl negalima vadinti daik- 
tų tikraisiais vardais? 

— Jei tik ji išgyvens, — tarė Justas. 

— Dėl to galite nesukti sau galvos. Šitą rūšį aš pažįstu, jos 
gajos, ištveria tokias kančias, nuo kurių padori moteris seniai 
būtų mirusi. 

Seselė piktai pažvelgė į Justą Veigandą, tarsi jis būtų kal- 
tas dėl Lotės Mylkės nelaimės. 

— Ojei ir neištrvers? Jų, tokių, yra pakankamai, niekuo- 
met netrūksta. 

Justas Veigandas suprato, kad pralaimėtų kovą su šiuo se- 
nu drakonu, todėl tylėjo stipriai prikandęs apatinę lūpą. At- 
sikvepė tik tada, kai vyresnioji ėmė kažką nurodinėti kitai 
seselei. 

Justas skubiai palinko prie Lotės Mylkės. 

— Lote, — įraigiai sušnibždėjo jis, — klausykite manęs... 
Aš turiu perduoti jums linkėjimus nuo Egono! 

Ber ji, nieko nesuvokdama, karščiuodama blaškėsi ant pa- 
galvės. Mergina jau negirdėjo, kas aplink ją vyksta. 


Ištisas aštuonias dienas Šrefani fon Štuken ištvėrė užsida- 
riusi kambaryje. Ir būtų ištvėrusi dar ilgiau, jei ponia Elvi- 
ra nebūtų nusprendusi atsisakyti bet kokių bandymų perkal- 
bėti maištingąją dukterį. 

Pirmąją savo arešto dieną Štefani buvo gerai nusiteiku- 
si ir tvirtai pasiryžusi išsilaikyti, net jei tėvai griebtųsi dra- 
matiškų priemonių. Bet nieko neįvyko, visai nieko, ji bu- 
vo palikta sėdėti ir žiūrėti į sienas. Vienatvė ėmė virsti 
kančia. 

Savo ilgesį ir aistrą Štefani išliejo dienoraštyje, kuris ne- 
trukus buvo prirašytas iki paskutinio puslapio. Ji dar kartą 
iš eilės perskaitė visas kambaryje esančias knygas, kurias ir 
taip mokėjo vos ne atmintinai, leido laiką užsiimdama ne- 
mėgstamu siuvinėjmu, baigė sudėtingu raštu siuvinėti užtie- 
salą, sutvarkė savo spintą ir komodą, užadė porą praplyšusių 
kojinių. Paskui neliko jokio, visiškai jokio darbo. 

Vienintelis žmogus, su kuriuo Štefani galėjo persimesti 
vienu kitu žodžiu, buvo aukšta negrabi kambarinė Berta. Ji 
į kambarį atnešdavo karšto vandens ir pilną valgių padėklą. 

— Kas naujo, Berta? — klausdavo Štefani. 

— Nieko, maloningoji panele. 

— Ar Egonas neklausė, kur aš? 

— Jaunojo pono pastarosiomis dienomis nematyti. 

— O panelė fon Panvic? 

— Ji buvo čia. Bet maloningoji ponia jos neįleido. 

— Ar ji taip ir išėjo? 

— Ponia pasakė, kad jūs sergate kiaulyte. 

— Štai kaip, — pasakė Štefani ir, norėdama sulaikyti Ber- 
tą, vėl paklausė: — Berta, prašau pasakyti, ar tėtis su mama 
kalba apie mane? 

— Aš nežinau. 

— Bet turi girdėti, kai dengi stalą. 

— Maloningoji ponia uždraudė. 

— Ji negali uždrausti tau girdėti. 

Berta rimtai linktelėjo galva. 

— Gali. 

Vėliau Štefani bandė per Bertą gauti naują knygą, rank- 
darbį ar bent porą tuščių popieriaus lapų. Berta išklausyda- 


283 


vo jos prašymus, pažadėdavo pasistengti, bec atnešdavo tik 
padėklą su valgiais. 

Kai Štefani išsakydavo jai savo nusivylimą, išgirsdavo vis 
tą patį atsakymą: 

— Maloningoji ponia uždraudė. 

— Nejaugi negalite ko nors padaryti, neatsiklausus mano 
mamos? 

— Ne, negaliu, maloningoji panele. 

— Del manęs! 

— Man taip gaila! 

Berta išbėgdavo iš kambario prispaudus: prie akių prijuostę. 

Visi Štefani bandymai palenkti merginą į savo pusę bu- 
vo bergždi. Nors ir įsitikinusi to žaidimo beprasmiškumu, ji 
žaidė toliau — jau neturėdama jokių vilčių, o tik norėdama 
kiek prasiblaškyti. 

O ką ji turėjo daryti? Sėdėti prie lango ir spoksoti į prie- 
šais stovinčio namo aklasienę ar į kiemelį? Daugiau iš jos 
kambario nieko nebuvo matyti. Ji galėjo žiūrėti į šiukšlių ku- 
bilus, į kartais ten slampinėjančias kates, ir būdavo tikras įvy- 
kis, kai į ratinę įvažiuodavo dvikinkis vežimaitis. 

Štefani netruko įsitikinti, kad jos padėtis beviltiška. Ir 
vis dėlto dienomis ji stengėsi valdytis, dailiai apsirengdavo, 
kruopščiai susigarbanodavo plaukus — Šrefani žinojo, kad 
motina išklausinėja apie ją kambarinę. Tik ilgomis bemie- 
gėmis naktimis ji duodavo valią ašaroms. 

Labiau už viską Štefani kankino suvokimas, kad ji bet ka- 
da gali išeiti iš savo kalėjimo — durys buvo neužrakintos. Jai 
tereikėtų paspausti rankeną, žengti tuos kelis žingsnius iki sa- 
lono, ir ji būtų išgelbėta nuo vienatvės. 

Tačiau ji žinojo, kad tas žingsnis į laisvę reikštų jos galu- 
tinį pralaimėjimą, tuo ji išduotų savo meilę ir Justą Veigandą. 

Ne! Ne! Ji negalėjo, neturėjo teisės ir nenorėjo apvilti jo! 
Štefani išeidavo iš kambario tik prispirta reikalo ir taikyda- 
vo, kad koridoriuje nieko nesutiktų. 

Didžiąją laiko dalį ji tiesiog sėdėdavo pasidėjus rankas ant 
kelių ir žvelgdavo prieš save tuščiomis akimis. Pamažu Šte- 
fani įgudo visai nieko negalvoti ir nejausti. Pirmomis dieno- 
mis ji valgydavo su apetitu — vis šioks toks laiko leidimas. 
Bet ilgainiui jai darėsi vis sunkiau praryti maistą, ir vieną die- 
ną ji visai nepalietė labai viliojančiai atrodančių valgių. 

— Bet, maloningoji panele! — sušuko išsigandusi Berta, — 
jūs visai nieko nevalgėte! 

Štefani pažvelgė į ją tuščiomis, tarsi nematančiomis aki- 
mis ir nieko neatsakė. 

— Tai buvo tikrai šiurpu, maloningoji ponia, — pasako- 
jo vėliau kambarinė. 

Bet ponia Elvira vis dar nebuvo linkusi suminkštėci. Tik 
suvokusi, kad Štefani nepajėgs pati žengti pirmo žingsnio ir 
susitaikyti, ji nutarė, kad jau išmušė valanda. Elvira fon Štu- 
ken nepasibeldusi įėjo į Štefani kambarį ir rado dukterį sė- 
dinčią lygiai taip, kaip nupasakojo kambarinė. Štefani buvo 
išbalusi, tiesiog permatoma, o jos didelės abejingos akys, ro- 
dėsi, nieko nematė. 

Skirtingi dalykai, kai kitas pasakoja apie nelaimingą 
žmogų ir kai viską pamatai savo akimis... Ponia Elvira nu- 
stero. 

— Štefani! — sušuko ji, ir balsas išdavė jos jaudinimąsi. — 
Štefani, mano mielas vargšas vaike! 

Ir štai sprogo kiautas, kuriuo buvo apsišarvavusi mergai- 
tė; ji pašoko, pribėgo prie motinos ir graudžiai kūkčiodama 
puolė jai į glėbį. 

— Mama... o, mama! 

Ponia Elvira guodė ir ramino dukterį, o per pačios skruos- 
tus taip pat ritosi ašaros. 

— Kaip tu galėjai taip su mumis pasielgti!? Kiek mes iš- 
gyvenome! Tėvas per tas dienas paseno keleriais metais! 

Štefani jau nebuvo ta suaugusi, aukotis pasiruošusi my- 
linti moteris — dabar ji buvo nusiminęs, sutrikęs vaikas. 

— Man taip skaudu, mama, — raudojo ji. — Maldauju, 
atleisk man! 

Jos verkė apsikabinusios, dabar tokios artimos, kokios se- 
niai nebuvo. Visiems laikams buvo pamiršta įrampa tarp mo- 
tinos ir dukters. Toji įtampa buvo atsiradusi dėl dukters no- 
ro būti savarankiškai. 

Pagaliau ponia Elvira vėl pasodino dukrą į krėslą, kuria- 
me ši buvo praleidusi tiek daug liūdnų, tuščių valandų. 

— Seskis, mieloji. 

Ji pasisuko į duris. Štefani pašoko. 

— Mama, prašau nepalikti manęs vienos! 

Tik paliepsiu atnešti ko nors skanaus valgyti — kad 
greičiau atgautum jėgas! 

Ir tikrai, ponia Elvira sugrįžo taip greitai, kad Štefani ne- 
spėjo sutvirtėti ar bent pamąstyti apie tą staigią savo jausmų 
pasikeitimo priežastį. Dabar motina pati atsisėdo į tą fata- 
lišku tapusį krėslą, o Štefani leido susirangyti ant žemo suo- 
lelio prie jos kojų ir paslėpti veidą sijono klostėse. 

Ponia Elvira glostė minkštus banguotus dukters plaukus. 

— Negalvok, kad nesupratau tavęs. Kiekviena laimingą 
vaikystę turėjusi mergaitė būgštauja, kai reikės žengti tą lem- 
tingą žingsnį iš tėvų namų. Man buvo lygiai tas pats, kai tėtis 
paprašė mano rankos. 

— Bet tu jį tikriausiai ... mylėjai. 

— Kaip jūs, jaunos mergaitės, įsivaizduojate meilę! Pa- 
Žįstate ją tik iš romanų, o jie gerokai skiriasi nuo tikrojo gy- 
venimo. 

— Ber juk jauti, ar... 

— Ar tu tikrai gali pasikliauti savo jausmu? Ar jau išban- 
dei jį? Štai sutinki jaunuolį ir pajunti, kaip greičiau ima plak- 
ti širdis. 

Ponia Elvira reikšmingai parylėjo. 

— Ar ne taip tau buvo su jaunuoju Veigandu? 

— Taip, mama, — tyliai prisipažino Štefani. 

— Per patį pirmą susitikimą? 

— Taip... 

— Na, tai pati matai, kad tokie jausmai gali būti apgau- 
lingi. Jo tu visai nepažinojai, pamatei tik jo veidą, figūrą, ir 
jis tau patiko. Turiu pripažinti, kad jis labai mielas, bet tai 
neturi nieko bendra su meile. 

— O su kuo, mama? Kas yra meilė? 

— Meilė ateina tik susituokus, gyvenant drauge. 

— O jei ji neateina, mama? 

— Galima gyventi ir be meilės... 

Ponia Elvira pajuto, kaip Štefani krūptelėjo, ir raminda- 
ma pridūrė: 

— Tu pamilsi Hugą Donersbergą, aš tuo tikra. Tėtis ir aš 
išrinkome jį iš visų įmanomų pretendentų. Ar tu tiki, kad 
mes tau norime tik gero? 

— Ber aš negaliu jo pakęsti! 

— Tai dar nieko nereiškia, mano vaike. Koks ten yra pa- 
sakymas? Kas ką myli, tas tą peša. Ištekėjusi pamatysi, koks 
jis puikus ir padorus vyras. Kada nors dar būsi mums dėkin- 
ga, kad prieš tavo valią padarėme tave laimingą. 

Štefani atsitraukė nuo motinos ir atsistojo. 

— Gal tu ir teisi. Aš prisipažįstu, kad buvau iš anksto nei- 
giamai nusistačiusi prieš grafą Donersbergą. 

— Taigi... 

— Taigi visai nieko, mama. 

Štefani dar kartą pabudo pasipriešinimas. 

— Gal galėčiau kada nors jį pamėgti... Gal galėčiau būti 
su juo laiminga... Bet man nereikia šitos laimės. Kodėl ne- 
galiu atsisakyti? Kodel negaliu likti pas jus? 

— Tėtis ir aš norime, kad būtum laiminga. 

— Ber aš esu laiminga, mama, iš tikrųjų! Man nieko ne- 
trūksta. Prašau, prašau neišvaryti manęs! 

Ponia Elvira švelniai priekaištaudama palingavo galvą. 

— Tu kalbi tokius dalykus, mieloji... Kas gi kalba apie iš- 


varymą? Jei leisime tau pasilikti metams ar dvejiems, tai tu 

galiausiai sutiksi tekėti už pirmo pasitaikiusio, kuris tik tau 
pasipirš. 

— Niekados! 

— Patikėk manim, aš geriau už tave pažįstu gyvenimą. Tu 
net neįsivaizduoji, kaip sunku vyresnei, užsisėdėjusiai mer- 
ginai. Iš jos šaiposi jaunesnės... 

— Man tai būtų visai nesvarbu! 

— Štefani, — dabar jau griežtai pasakė ponia Elvira, — aš 
atėjau ne ginčytis su tavimi. Tikėjausi, kad tu pagaliau pra- 
dėsi protingai mąstyti. Bet jei tu nori, aš galiu vėl išeiti... 

Ji atsistojo, tarsi ketindama savo besiožiuojančią dukterį 
ir vėl palikti vieną. 

Tai paveikė. 

— Prašau, mama, ne! — sušuko Štefani. — Neišeik! Aš nu- 
siraminsiu, tik... aš niekaip negaliu įsivaizduoti, kad būčiau 
laimingesnė gyvendama su nemylimu vyru, o ne pas jus. 

— Keista, kad tu dabar visai neturi vaizduotės. Tik pa- 
galvok, kaip tu jaustumeisi! Visos tavo draugės ištekėju- 
sios... Beje, ar tu žinai, kad Lisbetė artimiausiu metu susi- 
žieduos? 

— Ne. Su kuo? Juk Egonas... 

— Ne su Egonu... Ir aš, tiesą sakant, tuo patenkinta. Lis- 
betė labai miela mergaitė ir gana gera partija, bet aš turiu ki- 
tų planų savo vieninteliam sūnui. 

— Bet ji buvo taip jį įsimylėjusi! 

— Ne, Štefani, tai tik mergaitiški svaičiojimai, ir Lisbetė 
atėjo į protą. Jai pasipiršo Arnoldas Šėras, ir jos tėvai jį Ia- 
bai maloniai priėmė. Kai tik jis baigs mokslus, jie oficialiai 
susižieduos. 

— Arnoldas Šėras? — nieko nesuprasdama pakartojo Šte- 
fani ir prisėdo ant gobelenu apmuštos kėdės. 

— Neturėtum nusivilti, — tarė ponia Elvira, — sako, kad 
jo šeima piniginga, bet vis dėlto... 

— Ne, mama, aš visai nenusivyliau, tik be galo nustebau! 

— Taip pat tu nustebsi, kai pamatysi, kaip greitai visos 
draugės ir šiandien tau dar tokie malonūs kavalieriai nusigręš 
nuo tavęs, kai tik būsi pervesta į senmergių kategoriją. 

Ponia Elvira tiriamai žiūrėjo į Stefani. 

— Jei tu manai, kad ponas Veigandas kada nors atsilygins 
tau už ištikimybę ir vieną gražią dieną, jau įgijęs vardą, pa- 
prašys tavo tėvo, kad leistų tave už jo, tai rū labai klysti. Jei 
jis išgarsės, tai lygiai taip pat kaip ir kiti vyrai vietoje ištiki- 
mos sielos pasirinks jauną, dailų veidelį. 

Bet Štefani iš tos ilgos kalbos išgirdo tik tai, ką norėjo gir- 
dėti. 

— Tu tiki, mama, kad jis taps žymiu mokslininku? Tai 
kodėl nepadedi perkalbėti tėtės? 

— Aš padėjau tau! Ir ne kartą! Be manęs ponas Veigan- 
das nebūtų gavęs kvietimo į Grunevaldą. Bet kam jis jį pa- 
naudojo? Kad bjauriausiu būdu įžeistų tėtį... 

— Jis kitaip negalėjo! Tėtis jį privertė! 

— Ar nereikėjo jam susivaldyri, jei jo jausmai tau būtų to- 
kie pat stiprūs, kaip tavo jam? 

— Jis negali meluoti! 

— Geriau sakyk, kad jis šiurkštus ir neišauklėtas, kad vi- 
sai netinka mūsų sluoksniui ir tau. Su juo tu, be jokios abe- 
jonės, būtum baisiai nelaiminga! 

Štefani tylėjo, tačiau kiek atkišta apatinė lūpa ir vertika- 
li raukšlė tarp antakių rodė, kad motina jos dar neįtikino. 

Ponia Elvira palinko prie dukters ir paėmė jos ranką. 

— Štefani, sutik, kad aš esu kantri, ne tik su tavim ir su 
Egonu, bet kartais ir su tėčiu. Aš nemėgstu skubinti įvykių. 
Patikėk manim, duočiau tau dar metus ar net dvejus laiko, 
jei nebūčiau tikra, kad geresnės partijos už grafą Doners- 
bergą tau nepasitaikys. Dar tada, kai tu tebebuvai Šveica- 
rijoje, aš stebėjau visus galimus jaunikius, ištyrinėjau kaip 
per didinamąjį stiklą visus, kurie savo visuomenine padė- 
timi galėtų tau tikti... 

— Aš tikiu, mama! — pertraukė ją Štefani. — Bet jei aš bent 
kiek rūpiu grafui Donersbergui, jis turėtų būti kantresnis! 

Ponia Elvira vos šyptelėjo. 

— Aš tikra, kad jis neskubins vestuvių. Kiek aš žinau, jis 
puikiai jaučiasi senbernio kailyje... 

— Bet tada... 

— Tėtis nori kuo skubiau išleisti tave iš namų. Jis tą aiš- 
kiai pasakė. Aš negalėjau klausti priežasties. Bet jei tu ne- 
būtum taip labai užsiėmusi tik savimi, būtum pastebėjusi, 
kad jis labai blogai atrodo. 

— Manai, jis serga? — išsigando Štefani. 

— Nežinau. Kai paprašiau, kad nueitų pas gydytoją, jis su- 
pyko. Jis nebe jaunuolis, Štefani, jam penkiasdešimt. Ar rei- 
kia stebėtis, kad jis nori pasirūpinti savo vienintele dukra? 

— Apie tai aš visai nepagalvojau, — sutrikusi tarė Štefani. 

— Būtų pars laikas pagalvoti. Tu visada buvai tėčio nu- 
mylėtinė, nuo pat mažų dienų. Jis pildė visus tavo norus ir 
lepino labiau, negu aš to norėjau. O dabar, kai jis pirmą kar- 
tą kažko tavęs prašo — tik tavo, vaike, labui, — tu atsisakai 
ir prie jo kasdieninių rūpesčių dar pridedi šią naštą. 

Štefani negalėjo nuslėpti susijaudinimo. Nespėjus jai ką 
nors pasakyti, pabeldė į duris. 

— Prašom! — šūktelėjo ponia Elvira. 

Įėjo Berta ir ant sidabrinio padėklo įnešė aukštą krišto- 
linę taurę putojančio gėrimo ir kelis biskvitus. 

— Ačiū, Berta! — Ponia Elvira vienu šaltu žvilgsniu išpra- 
šė merginą iš kambario. Tada nusišypsojo Štefani. 

— Na, nebesiginčykime, mano meilute. Aš žinau, kad tu 
būsi didelė, protinga mergaitė. Ar galiu pakviesti grafą Do- 
nersbergą, kad jis iš tavęs pačios išgirstų, jog sutinki? 

Štefani dar delsė, bet viliojantis gėrimo aromatas malo- 
niai pakuteno jai nosį, jos skrandis susitraukė: tik dabar ji su- 
prato esanti baisiai alkana. Štefani negalėjo spyriotis ir kar- 
tu kišti į burną šaukštą — taip nederėjo elgtis. 

— Jei tu, mama, manai, kad taip reikia, — klusniai iš- 
tarė ji. 

Ber liežuviu pajutusi nuostabų gėrimo skonį, ji liūdnai ir 
su skausmu pagalvojo: „Ak Justai, dabar aš tave išdaviau!“ 


Lotės Mylkės operacija praėjo be komplikacijų, tačiau ke- 
lias dienas ji balansavo ant gyvenimo ir mirties ribos. Net 
Justas Veigandas nebetikėjo, kad ji atsigaus. 

Ji atrodė siaubingai. Oda buvo melsvai balta, anksčiau to- 
kios gaivios ir putlios lūpos subliuško ir pasidarė violetinės, 
skruostikauliai aštriai atsikišo, o jos ugniniai plaukai visai 
prarado blizgesį, tapo šiurkštūs ir negražūs. Jos pulsą vos ga- 
lėjai užčiuopti. 

Justas išsigandęs pasilenkė prie merginos. Lotės krūtinė 
nebesikilnojo ir tik virpančios šviesios blakstienos rodė, kad 
ji kvėpuoja, kad dar gyvena. 

— Lote, panele Lote... — įsakmiai pasakė Justas ir uždė- 
jo ranką ant jos šaltu prakaitu išpiltos kaktos, — Egonas siun- 
čia jums linkėjimų! 

Beveik nejudančiomis lūpomis ji pakartojo tą vardą tar- 
si burtažodį: 

— Egonas... 

Lotė Mylkė sunkiai atsimerkė ir pažiūrėjo į jį, tarsi žvelg- 
tų iš kažkur toli. Jis nesuprato, ar Lotė pažino jį, ar ji apskri- 
tai jį prisimena, bet, rodėsi, ji suprato, kad jis ne tas, kurio 
laukė. 

Kai Justas paklausė daktaro Bezingerio, ką jis apie tai ma- 
no, tas tik trūktelėjo pečiais. 

— Netekus tiek daug kraujo, maža vilties pasveikti. Ste- 
buklas, kad mums pasisekė sustabdyti uždegimą. Turėjome 
pašalinti gimdą ir kairiąją kiaušidę. Galite įsivaizduoti... 

Justas Veigandas žinojo pakankamai. Jis nedalyvavo, kai 
sprendėsi Lotės likimas, nepažinojo jos iki to momento, kai 
buvo pakviestas prie mirštančiosios lovos, tačiau siuto, kad 

turi mirti jaunas žmogus, sužeidęs pats save, pražudytas ne- 
žinojimo, nevilties, dvasinio skurdo, nesąžiningumo ir egoiz- 
mo. Egonas fon Štukenas bent kartą per dieną susirasdavo 
Justą, kad pasiteirautų apie Lotės būklę. Kartais jis atbėgdavo 
anksti rytą, kai Justas dar pusryčiaudavo sužiedėjusią bandelę 
užgerdamas kavos surogatu, kartais dar anksčiau, vos Justui 
išlipus iš lovos, kai kuriomis dienomis — vėlai vakare, žiūrint, 
kokia buvo tarnybos dienotvarkė. 

Justas Veigandas užjautė jį ir suprato jo kančią, bet po 
paskutinio pokalbio su daktaru Bezingeriu jis ryžosi parengti 
Egoną fon Štukeną neišvengiamai baigčiai. 

— Lotė dar gyva, — tarė jis, — daugiau nieko negaliu pa- 
sakyti... 

— Bet jei ji gyva, tai reiškia... 

— Nieko nereiškia ir negali reikšti. 

Justas Veigandas pažvelgė į rudas, dar beveik vaikiškas 
jaunojo karininko akis, kurios jam taip priminė Štefani. 

— Ji teiravosi apie jus... 

— Apie mane? — Egonas fon Štukenas užsidengė ranko- 
mis veidą. — O Dieve! 

— Turite nueiti pas ją, rytoj anksti. Jei pasisakysite esąs 
ligonės giminaitis, jus įleis. 

Egonas fon Štukenas tylėdamas nusisuko į langą, jo pe- 
čiai trūkčiojo. 

— Ar ji labai pasikeitė? — dusliai paklausė jis. 

— Sunkūs ligoniai niekada neatrodo gražiai. 

— Tada geriau... aš ją prisiminsiu tokią, kokia... 

Dabar jau Justo kantrybė trūko. 

— Po velnių! Dabar svarbu ne jūsų prisiminimai! Pagalvo- 
kite bent kartą apie mergaitę, kurios gyvybė slėgs jūsų sąžinę! 

Egonas fon Štukenas atsigręžė. 

— Aš niekados nereikalavau, kad ji... 

— Taip, galiu tuo patikėti. Bet pabandykite įsivaizduoti sa- 
ve tos jaunos mergaitės, kuri staiga sužino tapsianti motina, 

vietoje. Jai tai reiškė laisvės, jaunystės ir visų malonumų galą. 
Esant normalioms aplinkybėms, ji bent žinotų, kad jos myli- 
mas vyras visą gyvenimą bus šalia, dalinsis su ja visais rūpes- 
čiais ir bėdomis. Ji neturėjo jokios vilties. Jūs išgelbėjote ją nuo 
tėvų pykčio. Puiku. Bet tai, matyt, buvo paskutinis lašas... 

Justas Veigandas turėjo atsikvėpti. Jis taip nesitvardyda- 
mas liejo pyktį, kad jam pritrūko oro. 

— Ar jau viską pasakėte? — šaltai paklausė Egonas fon 
Štukenas. 

— Toli gražu ne. Reikėtų dar daug ką pasakyti šia tema, 
bet aš geriau tylėsiu, nes jūs nenorite to girdėti. 

— Aš atėjau ne tam, kad išklausyčiau jūsų kaltinamąją 
kalbą. 

— Ne, kad sužinotumėte apie Lotę. O aš sakau jums: 
duokit man ramybę. Padariau dėl tos mergaitės viską, ką ga- 
lėjau. Nueikite pars į ligoninę ir sužinokite. Kartoju: Lotė tu- 
ri teisę dar kartą pamatyti jus. 

Egonas fon Šrukenas pasiėmė savo šalmą, kurį buvo pasi- 
dėjęs ant krėslo, užsimaukšlino jį ant galvos ir susiveržė diržą. 

— Ačiū. Pasakyta pakankamai aiškiai. 

— Kitaip nebūtumėt manęs supratęs. 

Tačiau kai Egonas fon Štukenas pasuko durų link, Jus- 
tas neištvėrė, nenorėjo, kad jis taip ir išeitų. 

— Egonai, — tarė jis, pirmą kartą kreipdamasis į jį taip 
neoficialiai, — aplankykite Lorę! Jeigu ji mirs taip ir nepama- 
čiusi jūsų, gailėsitės to visą savo gyvenimą. 

Egonas fon Štukenas argręžė į jį savo perbalusį, kančios 
iškreiptą veidą. 

— Aš negaliu! — suriko jis. — Nejaugi nesuprantate, kad 
aš negaliu! Negaliu dėl tokios beprotybės statyti ant kortos 
savo, savo šeimos, savo pulko gero vardo! Mano vardas jo- 
kiu būdu neturi būti siejamas su šia istorija! 

— Aš nesuprantu šitų dalykų ir džiaugiuosi, kad nesu- 
prantu. 

— Justai, ar galiu vėl užeiti? 

— Nėra prasmės. Rytoj man prasideda baigiamieji egza- 
minai, neturėsiu nei laiko, nei jėgų dar kuo nors užsiimti. 

Egonas žiūrėdamas į jį sunkiai atsiduso. Justas jau tikė- 
josi, kad Egonas vėl ims jo prašyti, ir pasiryžo nepasiduoti, 
bet šis tik ištarė: 

— Ir vis dėlto aš jums labai dėkoju. Už viską. 

Jis padarė tokį gestą, tarsi norėtų paduoti Justui ranką, 
bet paskui apsigalvojo, apsisuko ir sustingusiomis kojomis iš- 
ėjo iš kambario. 

— Aplankykite Lotę! — sušuko Justas jam iš paskos, bet 
tuo momentu užsitrenkė buto durys, ir Justas nebuvo tikras, 
kad Egonas jį išgirdo. Kad ir kaip ten būtų, jis jam išsakė sa- 
vo nuomonę ir dabar tikėjosi, kad Egonas, negalėdamas taip 
paprastai sužinoti apie Lotės būklę, pasiryš nueiti į ligoninę. 


Per kitas dienas Justas Veigandas neturėjo nei laiko, nei 
galimybės galvoti apie Lotę Mylkę ar Egoną fon Štukeną. Jo 
galvoje neliko vietos net Štefani ar pusseserei Klementinai. 

Egzaminai buvo ilgi ir sunkūs, o jis norėjo juos išlaikyti 
tik labai gerai. Žinios ir sugebėjimai buvo vienintelis jo tur- 
tas, kuris galėjo jo naudai nusverti likimo svarstyklių lėkštę. 
Justas tam dabar sukaupė visas savo jėgas. 

Justas Veigandas nebuvo nekuklus, bet ir nemenkino sa- 
vęs, todėl beveik nenustebo, kai paskutinę dieną profesorius 
pasivedėjo jį į šalį ir davė suprasti, kad jis viską puikiai išlaikė. 

— Nenoriu per anksti jūsų džiuginti, bet aš manau, bus 
pažymys su pagyrimu. 

Arnoldas Šėras dar prieš oficialių rezultatų paskelbimą ir 
iškilmingą diplomų įteikimą sužinojo, kad ir jis, Šėras, taip 
pat išlaikė. Tiesa, vargais negalais, bet jam to pakako. 

Vienaip ar kitaip, abiem jaunuoliams tai buvo rimta pro- 
ga švęsti — tą jie ir darė. Su grupe kitų doktorantų jie trau- 

kė per miestą, kol pagaliau apsistojo prie abejotinos reputa- 
cijos restorano netoli Silezijos vartų. Čia kiekvienas susira- 
do sau po mielą ir nebrangiai kainuojančią mergytę, su ku- 
ria galėjo atsikratyti vyriškų jausmų pertekliaus. 

Justas Veigandas taip pat ėjo drauge, nors ir žinojo, kad 
viskas baigsis nuo skausmo plyštančia galva ir bjauriu skoniu 
burnoje. Tačiau nuo to laiko, kai susipyko su Amalija Hen- 
čel, jis neturėjo jokios moters ir dabar vėl pajuto poreikį. 

Paskui, kai labai jauna, stambaus, kiek apvytusio veido 
mergina visai nesivaržydama rengėsi jo akivaizdoje, Justas 
staiga prisiminė Lotę Mylkę... Ar ji dar gyva? Ar bent prieš 
mirtį pamatė savo Egoną? Ir apskritai, ar galima buvo linkėti 
jai pasveikti — ji neturėtų jokios kitos išeities, tik tapti pro- 
fesionalia prostitute tamsiausioje ir liūdnai pagarsėjusioje 
Berlyno dalyje? 

Jis nusprendė jau rytoj nueiti į ligoninę, bet nuėjo tik po 
dviejų dienų. 

Kai Justas įžengė į antrąjį ginekologinį skyrių, iš Lotės 
lovos į jį pažvelgė svetimas veidas. Ten gulėjo čigonė juo- 
dais riebaluorais plaukais, blizgančiomis akimis ir suvytu- 
sia gelsva oda. 

Justas nesitikėjo Lotės rasti gyvos, bet dabar jis nusigan- 
do ir pajuto apgailestavimą. 

— Eli, daktare, — šūktelėjo jam viena iš ligonių, — jei ieš- 
kote mūsų Lotės, tai ji persikraustė. Ji dabar visai graži, gu- 
li štai ten tiesiai, prie lango. 

Valandėlę Justas Veigandas negalėjo patikėti savo ausi- 
mis ir pamanė, kad tai klaida. Ber, pažvelgęs nurodyta 
kryptimi, tikrai pamatė ją — tiesa, jei ne jos žvilgantys plau- 
kai, nebūtų jos pažinęs. Antakius ir blakstienas Lotė buvo 
nusidažiusi juodai, lūpos švytėjo nenatūraliu raudoniu, 
skruostai švelniai parausvinti. Ji buvo daili, nusidažiusi to- 
mis nenatūraliomis spalvomis, kokiomis nedrįstų dažytis 
nei viena dama, — to negalima buvo paneigti. Tačiau ne- 

liko nė pėdsako ankstesnio jos šviežumo ir nekaltumo. Tai 
buvo kitas žmogus. 

Justas Veigandas nusprendė nieko jai nesakyti, tarsi bū- 
tų nepastebėjęs pasikeitimo. 

— Laba diena, panele Lote, — pasakė jis. — Įdomu, ar jūs 
mane bent kiek atsimenate. 

Lotė pažvelgė į jį savo žaliomis, dėl juodų blakstienų įžū- 
lokomis akimis. 

— Kaipgi, prisimenu. Jūs tas daktaras, atvežęs mane į ši- 
tą skylę... 

Justas Veigandas prisitraukė vieną iš baltų kėdžių prie lo- 
vos ir atsisėdo. 

— Džiaugiuosi, panele Lote, kad jums jau daug geriau, aš 
labai rūpinausi dėl jūsų. 

Ji vis dar žiūrėjo į jį neatitraukdama akių. 

— Aš tikiu jumis. 

— Tai gerai, — pasakė Justas šypsodamasis. 

— Žinau, padarėte dėl manęs viską, ką galėjote! — pasa- 
kė Lotė kaip visada Berlyno dialektu, o paskui staiga prakal- 
bo literatūrine kalba: — Ne taip, kaip kai kurie kiti žmonės. 

— Apie ką jūs kalbate? 

— Pats puikiai žinote. Tik nebandykite dumti man akių. 
Ida man viską papasakojo. 

— Dabar aš visai nieko nebesuprantu. 

— Na, tai aš argaivinsiu jūsų atmintį. Galgi prisimenate, 
kad pakeliui į ligoninę išgaravo mano mylimasis Egonas? 

— Jūsų mylimasis Egonas, — pabrėždamas kiekvieną žo- 
dį, pasakė Justas Veigandas, — kraustėsi iš galvos dėl jūsų. 

— Aš tai pastebėjau, — Lote kilstelėjo juodai dažytus ant- 
akius. — Iš to, kaip dažnai jis mane lankė. 

— Lote, būkite protinga. Iš pat pradžių žinojote, kad Ego- 
nas negali elgtis kaip panorėjęs, juk jis karininkas. 

— Ir nė vieno kartelio negalėjo pas mane ateiti? 

Justas Veigandas stengėsi nežiūrėti jai į akis. 

— Jam tai būtų buvę labai rizikinga. 

— O aš? Ar aš dėl jo nerizikavau? 

— Lote, aš suprantu, kad jūs dabar jaučiatės įskaudinta... 

— Cha! Jūs vyras, ką jūs galite suprasti? 

— Kai pasijunti išduotas, vienodai skaudu ir moteriai, ir 
vyrui. Jūs neteisi. Egonas labai jus myli, esu tuo tikras. 

— Na, ojei ir taip! — pasakė Lotė, jos pečiai po pilkais 
ligoninės drabužiais neramiai sujudėjo. — Kas man iš to? 

— Egonas be galo džiaugsis sužinojęs, kad... 

— Visai nereikia jam sakyti. Tenedrįsta pasirodyti! Aš soti 
juo iki kaklo! 

Justas Veigandas paėmė jos plačią ir vis dar stiprią, nuo 
pat vaikystės prie sunkaus darbo įpratintą ranką. 

— Jūs žadate vėl grįžti pas tėvus? Manau, tai gera mintis. 

— Nesąmonė! Jie tuojau pat vėl mane išmestų. 

— Jei norite, palydėsiu jus... 

Iš Lotės veido akimirksniu dingo įžūlumas. 

— Jūs tai padarytumėt? 

— Žinoma. Paaiškinčiau jūsų tėvams... 

Lotė neleido jam baigti ir užsimiršusi vėl prakalbo tar- 
miškai: 

— Ak, nereikia! Geri norai, bet... — buvo aiškiai matyti, 
kaip ji vėl prisivertė kalbėti taisyklingai. — Aš visai to neno- 
riu. Vel miegoti vienoje lovoje su dviem seserimis? Nee... Ir 
tėvas nuolat girtas... 

— Galėčiau apgyvendinti jus pas kitą malonią šeimą. 

— Kad tik negrįžčiau pas Idą, ar ne? Štai kaip jūs pragy- 
dote! O kuo jums nepatinka Ida? 

— Man rodos, ji daro jums blogą įtaką, — atsargiai pasakė 
Justas, nenorėdamas visai prarasti jos pasitikėjimo. 

— Taip, tai tiesa, — piktai atkirto Lotė, — bet kaip tik tai 
ir puiku. Man to ir reikia. Aš per ilgai buvau gera ir leidau- 
si išnaudojama kaip kvaila avis. Bet dabar tie laikai praėjo. 
Negrįžtamai. Dabar aš žinau, kaip elgtis su vyrais. 

Justas Veigandas atsistojo. 

— Tada linkiu jums sėkmės, Lote, ir kad netektų nusivilti. 

— Galite būti tuo tikras, pone daktare! 

Dar ilgai po to, kai jis užvėrė paskui save skyriaus duris, 
Justo ausyse skambėjo šaižus Lotės juokas. 


Grafas Hugas Donersbergas nesitikėjo, kad jo nuotaka 
švytės iš laimės. Jis puikiai suprato, kad ligi šiol jam nė kar- 
to nebuvo pavykę sukelti bent mažiausią Šefani fon Štuken 
simpatiją. Tačiau tai jam nekliudė. Jo jausmų Štefani taip 
pat negalėjai vadinti aistringa meile. 

Štefani buvo jauna, sveika, gerai išauklėta ir, be jokios 
abejonės, daili. Ir dabar, kai ponia fon Štuken atvedė jam į 
saloną savo dukterį, jį paveikė jos švelnus grožis ir grakštu- 
mas. Nuo vienatvės ir badavimo šviesi Štefani oda tapo be- 
veik peršviečiama. Galima sakyti, motinos stumiama, ji ėjo 
link jo nuleidusi akis, smilkinyje tvinkčiojo mažytė melsva 
gyslelė, o lūpos buvo beveik baltos. 

— Štefani, grafas Donersbergas norėtų tavęs kai ko pa- 
klausti, — pasakė ponia fon Štuken. 

Ji padrąsinamai nusišypsojo būsimam žentui ir šlamėda- 
ma sijonu išėjo iš kambario. 

— Maloningoji panele ... aš... Štefani..., — mikčiojo gra- 
fas vis labiau prarasdamas visą savo visuomeninį pranašumą. 

— Prašom, — tarė Štefani tyliai, — gal atsisėskime? 

Ji prisėdo ant meniškai išdrožinėto krėslo. Grafas liko sto- 
vėti priešais. 

— O, Štefani, jūs gi žinote... palengvinkite man... 

Štefani batelio galu vedžiojo pagal margo kilimo orna- 
mentą. Ji prislėgtu balsu pasakė: 

— Aš to tikrai nenoriu! 

Pagautas staigaus impulso, grafas priklaupė prieš mergi- 
ną ant kairiojo kelio, savo baltomis minkštomis rankomis pa- 
ėmė jos liaunas rankas, pakėlė jos dešinę prie savo lūpų, o 
paskui prispaudė prie širdies. 

— Štefani, prašau jūsų... būti mano žmona! 

Pagaliau Štefani pakėlė akis ir pamačiusi jį tokia juokin- 
ga teatrališka poza pralinksmėjo. 

— Bet dėl to visai nereikia prieš mane klūpoti! — sušuko 
ji, ištraukė savo rankas ir iš karto pašoko. 

— Žinoma, būsiu! Juk viskas sutarta. Nejaugi manote, 
kad mama pasikvietė jus čia tam, kad išklausytumėt mano 
neigiamą atsakymą? 

Grafui pavyko išlaikyti pusiausvyrą ir elegantišku judesiu 
vėl atsistoti ant kojų. 

— Šrefani, — ištarė jis. — Šie tavo žodžiai daro mane lai- 
mingiausią iš visų mirtingųjų! 

— O ne, nereikia perdėti! Aš gerai žinau, kad jūs... kad 
tu galėjai pasirinkti bet kurią kitą merginą! 

— Ber aš norėjau tik savo mažosios Štefani! 

Jis apkabino Štefani, ir ji nesipriešino, nors jos kūnas 
mėšlungiškai sustingo. Bet kai grafas pabandė pabučiuoti ją 
į lūpas, ji greitai nusisuko, ir jo lūpos palietė tik skruostą. 

— Mano maža kvailute, — pasakė jis ir dar tvirčiau su- 
spaudė savo glėbyje. 

tefani rodėsi, kad uždus, bet išsiveržti iš jo rankų nedrį- 
so. Gal ir nebūtų pajėgusi to padaryti, nes grafas buvo daug 
stipresnis ir dvigubai sunkesnis už ją. 

Išsigelbėjimas atėjo iš kitur. 

Ponia fon Šiuken plačiai atvėrė svetainės duris ir taip 
greitai įšlamėjo į kambarį, kiek jai leido geras išsiauklėjimas. 

— Vaikai! — sušuko ji. — Ką aš matau? Jūs susižadėjote? 
Esu laiminga, galėdama pirma jus pasveikinti! 

Grafas Donersbergas paleido Štefani, ir toji puolė prie 
motinos, kuri ėmė glostyti ją ramindama. 

Paskui ponia fon Štuken pabučiavo žentą. 

— Mano mielas Hugai... juk galiu dabar tave taip vadinti? 
Koks malonus siurprizas! Reikia kuo greičiau pranešti tėtei... 

Ji pasuko durų link. 

Štefani, persigandusi, kad vėl turės pasilikti svetainėje vie- 
na su jaunikiu, baimingai sušuko: 

— Mama, leisk man pasakyti jam! Prašau! 

— Žinoma, leisiu, mano mieloji, bet pirmiausia turime jį 
pakviesti! 

Štefani džiaugsmui, ponia Elvira neišėjo iš kambario, o 
tik patraukė prie durų kabančio varpelio virvutę. Po kelių 
akimirkų į svetainę įėjo antroji kambarinė Berta. 

— Ko pageidautumėte, maloningoji ponia? — paklausė ji 
nerangiai tūptelėjusi. 

— Nubėkite žemyn į banką, Berta, ir paprašykite, kad 
mano vyras ateitų čia! 

— Tuojau, maloningoji ponia, — gražiai atsakė Berta, ta- 
čiau suspėjo žvilgtelti į Štefani ir grafą Donersbergą. Buvo 
akivaizdu, kad kambarinė suprato, kas čia vyksta. Ji šypte- 
lėjo, pasisuko ir puolė iš kambario. 

— Mano Dieve, jau tas personalas! — sudejavo ponia Elvi- 
ra. — Kiek aš ją auklėjau! Manau, negalėsime jos ilgai pakęsti. 

— Vien dėl to, kad dabar grafas... — išsprūdo Štefani. 

Tačiau ponia Elvira savo bauginančiu žvilgsniu per bliz- 
ganų lornetą nutildė dukrą. 

Netikėtai grafas Donersbergas stojo nuotakos pusėn. 

— Štefani teisi. Dėl manęs tau savo gyvenime visai nie- 
ko nereikia keisti, miela mano uošve. Be to, šita Berta man 
pasirodė visai nebloga. 

— Taip. Ir labai atsidavusi mamai, — dėkinga pritarė Šte- 
fani. Kai jis vėl pasisodino ją šalia savęs ant kanapos, ji ne- 
sipriešino. Ponia Elvira patenkinta stebėjo juos. 

— Džiaugiuosi, kad judu taip gerai suprantate vienas ki- 
tą, — šypsodamasi pasakė ji, — tai geras ženklas... A, štai ir 
tėtis! 

Štefani norėjo pašokti ir bėgti pasitikti tėvo, bet grafas 
Hugas Donersbergas ją sulaikė. 

— Ne, tai mano reikalas, — sušnibždėjo jis, o balsiai pa- 
sakė: — Pone fon Štukenai, leiskite pranešti jums, kad panelė 
Štefani ir aš ką tik susižadėjome! 

Jis pranešė tai stovėdamas, beveik kariškai išsitempęs, pa- 
brėžtinai sudauždamas kulnimis. 

Bankininko veidas keistai persimainė. Rodėsi, kad dingsta 
raukšlės, įtampos ir nuovargio pėdsakai, jis akyse pajaunėjo 
keleriais metais. 

— O, tėti! — sušuko Šrefani, ir jai šią akimirką atrodė, 
kad jos auka tikrai prasminga, — jei aš būčiau žinojusi... 

Ji nesileido sulaikoma, nubėgo prie tėvo ir kūkčiodama 
puolė jam ant krūtinės. Girdėjosi, kaip sunkiai ir su pertrū- 
kiais plaka tėvo širdis. 

Bankininkas, kaire ranka apkabinęs dukrą, dešinę pada- 
vė žentui. 

— Hugai, padaryk mano mažą mergaitę laimingą, — dre- 
bančiu balsu paprašė jis. 

— Tai mano karščiausias noras, — patikino grafas. 

Ponia Elvira palaimingai stebėjo jaudinanųį šeimyninį vaiz- 
dą. Šitas sužadėtuves, kurios iš pradžių atrodė būsiančios sun- 
kios, net beveik neįmanomos, ji sutvarkė sklandžiai pagal iš- 
bandytas žaidimo taisykles. 

— Ką tu pasakytum, Karlai Frydrichai, jei mes už mūsų 
jaunąją porą išgertume po taurę šampano? — pasiūlė ji. 

— Puiki mintis! 

Bankininkas švelniai išsivadavo iš dukters rankų ir stum- 
telėjo ją prie sužadėtinio... 

— Aš tuojau pat nusileisiu į rūsį... 

— Nera reikalo, — tarė ponia Elvira, — aš atsitiktinai tu- 
riu... — ji pertraukė pati save, — ne, kam aš turėčiau meluoti? 
Aš liepiau iš anksto atnešti ir atšaldyti vieną butelį! 

— Puiki organizacija, mama! — pagyrė grafas Donersber- 
gas. — Tu tikrai nuostabi! 

— Taip, kas mes būtume be savo moterų, Hugai, — pa- 
tvirtino bankininkas. — Pamatysi, kai pagyvensi vedęs, nega- 
lėsi net įsivaizduoti, kaip galėjai gyventi viengungis. 

— Na, tiesą sakant... jau dabar praradau tam bet kokį norą. 

Kai visi vėl sėdosi, Štefani pamėgino įsitaisyti krėsle kuo 
toliau nuo sužadėtinio. Tačiau poniai Elvirai pakako tik vie- 
no trumpo žvilgsnio, kad įspėtų dukters ketinimus. 

— Na, sėskis jau šalia Hugo, — pasakė ji, — nereikia var- 
žytis. Tėtis ir aš žinome, kaip jaučiasi jaunos poros. 

Grafas Donersbergas, nepaisydamas nevalingo Štefani prie- 
šinimosi, patraukė ją už rankos ant kanapos prie savęs. 

— Viskas dar kiek neįprasta, — tarė jis, — bet tu, mažy- 
te, nebijok, aš neįkąsiu! 

Veliau, kai jau buvo išgertas šampanas, jai pavyko apsi- 
mesti negaluojančia ir gauti leidimą pasitraukti į savo kam- 
barį. Grafui Donersbergui tai buvo pretekstas atsisveikinti. 

Štefani turėjo ištverti, kai grafas prispaudė jai prie kak- 
tos savo drėgnas lūpas ir pavadino ją „mano pelyte“. Ir vie- 
na, ir kita jai buvo bjauru, bet ji nesipriešino ir šypsojosi su- 
stingusia šypsena. Ji vis taip pat šypsojosi, kai ta scena baigėsi 
ir ji pagaliau užtrenkė paskui save kambario duris. 

Valandėlę Štefani stovėjo nejudėdama, prispaudusi ran- 
kas prie medinių durų. Ji giliai kvėpavo ir bandė susitvardyti. 

Viskas ne taip jau blogai, bandė ji save įtikinti, taip bū- 
na daugumai mergaičių. Ir tėtis buvo toks laimingas kaip 
niekada. Nuostabu, kai gali pradžiuginti tėvus. Tikrai ma- 
tyti, kaip jis didžiavosi ir kaip jam palengvėjo... 

Bet staiga visa savitvarda išgaravo. Lūpos dar mėšlungiš- 
kai šypsojosi, o skruostais jau ėmė riedėti ašaros. Ji kūkčio- 
dama puolė kniūpsčia ant lovos ir mėgino pagalve nuslopinti 
raudą. Štefani taip pasinėrė į savo skausmą, kad visai negir- 
dėjo, kaip atsivėrė durys ir įėjo ponia Elvira. 

— Atnešiau tau ramunėlių arbatos... — prašneko ji ir tik 
dabar pamatė, kas darosi jos dukrai. — O dangau, mieloji, 

kas atsitiko? — sušuko ji dėdama padėklą su arbata ir pribė- 
go prie Štefani. 

Turėjo ilgai ją glostyti ir guosti, kol pagaliau Štefani at- 
gręžė motinai šlapią nuo ašarų veidą. 

— Mama, aš tokia nelaiminga! 

— Nesąmonė, vaike, tu tik susijaudinusi, per daug prisi- 
nervinusi, ir tiek. Tu iki šiol taip puikiai laikeisi... ateik, iš- 
gerk gurkšnelį ramunėlių arbatos, tuojau pasijusi geriau... 

— Bet, mama, ar tu nesupranti... 

— Taip, taip, aš žinau, tu jo nemyli, bet mes jau šimtą 
kartų apie tai kalbėjome... 

— Ak, jei tik tai, mama! — Štefani atsisėdo. — Kai jis ma- 
ne paliečia, aš nejaučiu nieko daugiau, tik pasibjaurėjimą! 

Ponia Elvira buvo visai rami. 

— Tuo geriau, mieloji, — tarė ji šaltakraujiškai. 

Štefani priblokšta žiūrėjo į ją; ji negalėjo parikėti savo 
ausimis. 

— Padori moteris visada taip reaguoja, o vyrai nieko ki- 
to ir nesitiki. Malonumų jie ieško su linksmomis mergelė- 
mis. Santuoka ne pasilinksminimų aikštė. Čia turi būti vis- 
kas padoru. 

— Mama, tu sakai... o aš visada maniau... — Štefani už- 
sikirto. 

Kiek klausimų susikaupė! Nejaugi viskas, ką ji svajojo 
apie meilę, netiesa? Kas tuomet yra santuoka? Motina nie- 
kados nekalbėjo su ja apie tai, ir dabar Štefani neišdrįso pa- 
klausti svarbiauso dalyko. Ji nepajėgė įveikti nuo mažens 
įskiepyto drovumo. 

— Nereikia tiek daug galvoti, — meiliai pasakė ponia El- 
vira, — patikėk manim, nuo to mergaitė netampa dailesnė. 

Ji padavė Štefani puodelį silpnos ramunėlių arbatos, o 
jaunoji nuotaka ėmė klusniai, gurkšnelis po gurkšnelio gerti. 

Po keleto dienų didžiojoje universiteto auditorijoje Justui 
Veigandui buvo suteiktas mokslinis laipsnis. Kaip ir numatė 
profesorius Hiubneris, iš paties Jo Magnificencijos Rektoriaus 
rankų jis gavo oficialų rektoriaus parašu ir antspaudu patvir- 
tintą dokumentą, kad studijos baigtos „summa cum laude“. 

Paskui šį reikšmingą įvykį jis šventė su mokslo draugais, 
gėrė Pilznerio alų ir šampaną, tačiau nejautė tokio pasiten- 
kinimo, kokio tikėjosi. Jis taip ilgai ir taip įtemptai siekė šio 
tikslo, kad dabar buvo daugiau išsekęs negu laimingas. Vi- 
duje jam buvo nyki tuštuma, aplinkinis pasaulis atsispindė- 
jo tarsi kreivame veidrodyje, viskas atrodė be galo beprasmiš- 
ka. Jis veltui stengėsi nepasiduoti šitam jausmui. 

Išgertas alkoholis visai nepralinksmino, jam norėjosi staugti 
iš nevilties, šaižus draugų dainavimas žeidė ausis, pagyrūniški 
tauškalai atrodė be galo kvaili, dviprasmiški pokštai ir žvengi- 
mas iš tų pokštų kėlė pasibjaurėjimą. 

Kai jie ėjo iš vieno restorano į kitą, Justas tyliai, neatsi- 
sveikinęs pasišalino. Jis žiūrėjo, kaip draugai, regis, visai jo 
nepasigedę, smagiai traukė tolyn. 

Likęs vienas Justas pasijuto geriau: su malonumu įkvėpė 
tyro oro, ir akyse jam nušvito. 

Jis prisiminė Klementiną Hergert, tą seną gerą draugę! 
Tai išpūs akis, netikėtai išvydusi jį prie Tylemanų namo — 
tokį dar kiek apsvaigusį, su geruoju juoduoju kostiumu. Ži- 
noma, ji tuojau viską supras, juk nekvaila, pati ilgai laukė tos 
dienos. Nebuvo jokio kito žmogaus, kuris nuo pat jaunys- 
tės būtų gyvenęs tais pačiais lūkesčiais, kaip ir jis. Žinoma, 
dar buvo motina ir tevas, bet tai jau kita karta, kitas pasaulis. 

Jis jau norėjo pasukti Tyrgarteno kvartalo pusėn, bet jo 
žingsnį pristabdė suskambėję bažnyčios varpai. Jis pažvel- 
gė į bokšto laikrodžio ciferblatą: pusė septynių. Buvo pra- 
ėjęs pusvalandis nuo to laiko, kai ponia Kendler su mažą- 
ja Zenta visuomet jo laukdavo. Justas pirmą kartą buvo 
visai pamiršęs vaiką. 

Daugiau jis nedelsė nė akimirkos ir tiesiausiu keliu nu- 
skuodė namo. Jautėsi kaltas ir kartu džiaugėsi, kad vis dėl- 
to yra vienas žmogus, kuriam jis reikalingas. Dabar Zenta 
dar per maža, kad suvoktų suaugusiųjų žaidimo taisykles, bet 
vėliau ji tikrai galės didžiuotis savo įtėviu. 

Jis priėjo Elzaso gatvę, įsuko pro kitados turtingiesiems 
priklausiusio namo su didžiulėmis kariatidėmis vartus ir per- 
ėjo pirmąjį kiemą, papuoštą keliais skurdžių bukmedžių va- 
zonais — tai rodė, jog į Berlyną atėjo pavasaris. 

Brekštančiose sutemose ant grindinio siautėjo būrys vai- 
kų. Ten buvo ir būsimasis gimnazistas Hansas Kendleris. Jus- 
tas Veigandas nenorėjo jam kliudyti, žinojo, kad vaikas turi 
labai nedaug laiko žaidimams su savo bendraamžiais, bet ber- 
niukas pats jį pastebėjo. Jis staiga sustojo, apsisuko ir pribėgo 
prie Justo Veigando. 

— Na, kaip? — sušuko jis. — Ar gerai sekėsi? 

— Žinoma, — atsakė Justas Veigandas ir paglostė jo švie- 
sius pasišiaušusius plaukus. — Nuo šiandien gali vadinti ma- 
ne daktaru! 

— Ber aš jus visada taip vadinau! 

— Tiesa. Ber dabar aš turiu tam teisę. 

— Nuostabu! O kokiu pažymiu baigėte? 

— Summa cum laude. 

Būsimasis lotynistas tuojau suprato, kad tai aukščiausias 
įvertinimas. 

— Žmogau, man trūksta žodžių! — pasakė jis sužavėtas. 

Justas Veigandas nusijuokė ir laiptukais nusileido į kur- 
piaus butą. 

— Mažylė jau išmaudyta! — jam pavymui sušuko Hansas 
Kendleris. | 

— Labai gaila, kad pavėlavau, — nesustodamas atsakė Jus- 
tas Veigandas ir atvėrė dešinėje esančias duris, vedančias į 
Kendlerių gyvenamąjį ir miegamąjį kambarį. 

Čia, žemai, buvo jau beveik tamsu. Justą Veigandą, kaip 


visada, apėmė slogus jausmas, kad Zenta turi augti tokiame 

ankštame ir tamsiame kambaryje. Deja, nieko nebuvo gali- 
ma pakeisti. Ponia Kendler buvo šauni, geraširdė moteris. Jis 
turėjo būti jai dėkingas, kad ji ėmėsi globoti Zentą. Be to, 
ji jam buvo pažadėjusi, esant giedriam orui, laikyti Zentą vi- 
są dieną kieme sename vežimėlyje. Troškiuose, ankštuose ir 
drėgnuose didmiesčio butuose vis dar viešpatavo bauginan- 
ti džiovos šmėkla, tykanti naujų aukų. Robertas Kochas pa- 
mėginęs gydyti savo atrastuoju tuberkulinu padarė daugiau 
žalos negu naudos. 

Visos šios mintys praskriejo Justo Veigando galvoje, kai 
jis įžengė į kambarį. Tada pasisveikino su ponia Kendler. 

Tik prisiartinęs prie pinučiais dengto lango Justas Veigan- 
das pastebėjo, jog, be ponios Kendler, kambaryje yra dar kaž- 
kas — Štefani fon Štuken! Tą pačią akimirką Justas suprato, 
kad tai jos visą dieną taip ilgėjosi. Dabar jis tiesiog nepati- 
kėjo savo akimis. 

— Štefani! — laimingas šūktelėjo. 

Ant savo šviesiai rudų plaukų ji buvo užsidėjusi mažą pil- 
ką skrybėlaitę, kurios tankus šydas dabar buvo atmestas at- 
gal. Štefani buvo nusirengusi kostiumo švarkelį ir ant užda- 
ros šilkinės mezginių palaidinės ir sijono apsijuosusi baltą, 
krakmolytą, tikriausiai ponios Kendler paskolintą prijuostę. 
Štefani laikė ant rankų mažąją Zentą, kuri gėrė iš buteliuko 
ir didelėmis, gyvomis akimis žvelgė į virš jos palinkusį jau- 
ną veidą. 

— Ji tokia miela, tavoji Zenta, — tarė Štefani. — Įsivaiz- 
duok, aš viena ją išmaudžiau ir suvysčiau. 

Kai jis nesumojo, ką pasakyti, ji paklausė: 

— Juk tu nepyksti? 

— Aš stebiuosi, kad tu moki tokius darbus. Išryškėja vis 
nauji tavo talentai. 

— Ber aš to išmokau pensionate! Žinoma... mes mokėmės 
tik su lėlėmis. Gyvą mažylį šiandien laikiau savo rankose pir- 
mą kartą. 

— Panelė labai vikriai viską darė, — pagyrė ponia Kend- 
ler. — Aš, žinoma, viską budriai stebėjau. 

— Aš mačiau, — nusišypsojo Štefani, — todėl ir stengiausi 
kuo geriau pasirodyti. Nors iš pradžių širdis daužėsi ir ran- 
kos drebėjo. 

— Jūs tik pažiūrėkite, ką panelė mums atnešė. 

Ponia Kendler prie lango išskleidė rožinės spalvos sukny- 
tę ir sniego baltumo paltuką su pritaikyta kepuraite ir piršti- 
naitėmis. 

— Su šitais drabužėliais mūsų mažylė bus tikra princesė. 

— Vadinasi, tai tu anąsyk atnešei į ligoninę drabužėlių 
Zentai! — staiga susiprotėjęs sušuko Justas Veigandas. 

— Taip, — nesimaivydama prisipažino ji, — bet tai buvo 
tik seni daiktai, kuriuos aš vilkėjau vaikystėje ir kuriuos ma- 
ma laikė sukrovusi mansardoje. O šituos aš numezgiau pa- 
ti: suknytę virbalais, o paltuką vąšeliu. 

Staiga ji pasirodė Justui tokia jauna, visai dar vaikas. 

— Ir visko tu išmokai pensionate, — su pašaipėle pasakė jis. 

Štefani rimtai pažvelgė į jį giedromis rudomis akimis. 

— Nemanyk, kad giriuosi, bet aš taip norėjau padaryti ką 
nors tavo... — ji užsikirto, paskui kalbėjo toliau, — ką nors 
mažylei. Ir tai buvo ne taip paprasta: turėjau dirbti slapta ir 
greitai slėpti mezginį, kai kas nors įeidavo į mano kambarį. 

Jos žodžiai jį sujaudino, bet drauge jam pasidarė nema- 
lonu, kad norom nenorom turi jaustis dėkingas. 

— Tai tavo tėvai turbūt nežino, kad tu čia? 

Štefani tik žvilgtelėjo į jį, ir jam paaiškėjo, kad kvailes- 
nio klausimo ir būti negalėjo. 

— Dovanok, — atsiprašė Justas, — aš kiek išsiblaškęs. Tie- 
są sakant, net truputį išgėręs... 

— Labai prašau man atleisti, — pasakė ponia Kendler, ku- 
rią jaunieji buvo visai pamiršę. — Turiu dar kai ką nupirkti. 

Ji užsimetė ant pečių skarą, pasiėmė pintinę ir paliko Jus- 
tą Veigandą ir Štefani vienus du. 

— Žinau, jog susitarėme daugiau nesimatyti, — tarė Šte- 
fani, kai tik užsivėrė durys paskui ponią Kendler, — ir visai 
neketinau laužyti mūsų susitarimo. Tačiau kai kas atsitiko, 
ir aš turiu su tavimi pasikalbėti. 

— Tau visai nereikia atsiprašinėti, kad atėjai... 

— Žinoma, ne, bet turiu tau paaiškinti. 

Tuo tarpu Zenta iš buteliuko išgėrė paskutinius lašus. 
Štefani nušluostė jai burnytę ir palaikė, kol atsirūgs. 

— Ji tikrai labai miela, — susižavėjusi kalbėjo Štefani, — 
ir, nori tikėk, nori ne, ji panaši į tave, Justai. 

— Aš gi tau aiškinau... 

— Taip, aš žinau, kad ji ne tavo dukra! Bet ar negali tapti 
panaši į tave del to, kad tu ją myli? Juk ji daugiau panaši vei- 
do išraiška, o ne bruožais... Prašau į mane taip nežiūrėti, Jus- 
tai. Gali būti, kad kalbu nesąmones, bet taip smagu bent 
kartą sakyti viską, kas užeina ant liežuvio. 

Justas paėmė iš Štefani mergytę, iškėlė aukštyn, ir toji 
ėmė patenkinta krykšrauti. 

— Tai, ką tu sakai, man visai nejuokinga, tuo labiau kad 
tu pasakei tai, apie ką pats jau esu galvojęs. 

Jis padėjo vaikutį į stalčių-lovytę. 

— Na brangute, šiai dienai pakaks! Rytoj tėtis ateis lai- 
ku tavęs maudyti. Bet tau turbūt šitas pasikeitimas buvo ma- 
lonus. Tave palepino jauna žavinga dama. 

— O Dieve! — sušuko Štefani. — Ji čia miega? Kad būčiau 
žinojusi! Kažkur turėtų būti mano pačios vaikiška lovytė... 

Justas pertraukė ją. 

— Tu labai maloni, bet tai beprasmiška. Apsidairyk. Čia 
tiesiog neatsirastų vietos jokiam baldui. Ji turi būti patenkin- 
ta, kad ją čia apskritai laiko. 

— O kas bus, kai ji paūgės? 

— Dabar dar apie tai negalvoju. Esu įpratęs gyventi su šia 
diena, ir ligi šiol kažkaip sekėsi. 


— Ligi šiol. Bet juk tu buvai vienas. 

Štefani pastebėjo, kaip jo veidas apsiniaukė, ir skubiai pri- 
dūrė: 

— Tu, žinoma, teisus. Visada kažkaip sekasi, tik kartais 
visai kitaip, negu patys tikimės. 

Ji nusijuosė prijuostę ir pakabino ant kėdės. 

Kai Justas padėjo jai apsirengti švarkelį, atsidarė kamba- 
rio durys, ir į vidų įvirto Hansas Kendleris ir dvi jaunesnės 
jo seserys. Vaikai, pamatę jaunąjį daktarą su nepažįstama da- 
ma, suglumo. Hansas nerangiai nusilenkė. 

— Jūsų mama tuojau sugrįš, — tarė Justas Veigandas. — 
Žiūrėkite kaip reikiant Zentą! 

— Gerai, dėde daktare, — pažadėjo viena mergaitė, o ki- 
ta išplėtusi akis stebeilijo Štefani. 

— Iki pasimatymo, vaikai, — draugiškai atsisveikino Šte- 
fani ir išeidama iš kambario ant veido nuleido vualį. 

— Justai, — pasakė ji per petį, — ar čia yra kokia vietelė, 
kur galėtume netrukdomi pasikalbėti? 

— Cia, už kampo, yra jauki aludė. 

— Ne, ten aš nenorėčiau, — ryžtingai atsisakė mergina. — 
Ar tu negyveni kažkur visai netoliese? 

— Taip. Antrajame sodo name. 

— Tai eikime ten. 

Justas delsė. 

— Štefani, aš nežinau... 

— Bijai savo šeimininkės? 

Nė kiek! Galiu visai nekreipti dėmesio į našlę Gebern. 
Vis tiek nuo pirmos išsikelsiu. Tik dėl tavęs. Neįprasta, kad 
tokia jauna dama kaip tu... 

— Aš nežinojau, kad tau taip svarbu įprastos elgesio normos. 

— Visai nesvarbu! — suriko jis, supykęs pats ant savęs. — 
Velniai rautų, nejaugi nesupranti, jog nenorėčiau, kad susi- 
kompromituotum? Kad tiesiog noriu tave apsaugoti? 

— Nuo ko? — nuoširdžiai paklausė Štefani. — Juk pas ta- 
ve man nieko negali atsitikti. 

— Tu teisi. Eime. 

Abu kaip susitarę tylėjo, kol perkirto antrąjį kiemą ir už- 
lipo laiptais į našlės Gebern butą. 

Justas Veigandas dar niekuomet taip nesidžiaugė, kad į jo 
kambarį durys tiesiai iš laiptinės. Jis atsirakino duris ir pra- 
leido pirma savęs Štefani. 

— Prašom sėstis, — nevalingai prislopinęs balsą pasakė 
Justas Veigandas, — aš tuojau uždegsiu šviesą. 

Jis pavedėjo Štefani iki krėslo, švelniai pasodino, paskui 
priėjo prie stalo ir įžiebė žibalinę lempą. 

— Žiūrėk, — tarė Justas, kai lempa paskleidė blausią švie- 
są, — dabar daug jaukiau. 

— Man ir nebuvo nejauku, — patikino ji. 

Justas žiūrėjo į ją. Štefani sėdėjo sename, įdubusiame krėsle 
taip, tarsi būtų namie. Ji jau buvo nusimetusi šydą ir žvelgė į 
jį šypsodamasi savo giedromis akimis. Paskui atsistojo ir žen- 
gė artyn. 

Jam baisiai norėjosi čiupti Štefani į glėbį. Jautė, kad ji ne- 
būtų pasipriešinusi, gal net laukė šito. Bet jis neišdrįso, nes 
bijojo pats savęs. 

— Atrodo, esame visame bute vieni, — ištarė Justas ir pa- 
sirodė pats sau toks negrabus ir sumišęs kaip niekados. 

— Tikrai? — tepasakė ji. 

— Ber, manau, vis tiek bus geriau, jei užsirakinsiu. Šei- 
mininkė gali grįžti, ir aš nenorėčiau, kad ji tave čia netikė- 
tai užkluptų. 

Raktas buvo išorinėje durų pusėje, nes paprastai jis savo 
kambario nerakindavo: neturėjo ko slėpti, o vogti čia irgi ne- 
buvo ko. Justas išėmė raktą ir, įkišęs iš vidaus į spyną, pasuko. 

Dabar padėtis pasidarė dar keblesnė. 

Kiekviena kūno dalele jis juto, kokia stipri jo meilė Šte- 
fani, ir vis dėlto — o gal kaip tik dėl to, — nedrįso net pa- 
liesti tos, kuri taip beatodairiškai juo pasitikėjo. 

— Atsiseskime, — tarė Justas ir pats išgirdo, koks nepa- 
kenčiamai bejausmis jo balsas. 

Štefani vėl atsisėdo į senąjį krėslą, bet jo įtampa jau per- 
sidavė ir jai. Ji neatsilošė krėsle, sėdėjo ant kraštelio tiesi kaip 
žvakė, suglaudusi kojas ir ant kelių pasidėjusi rankas. 

Justas atitraukė nuo stalo kėdę, apsižergė ją. Viskas, ką no- 
rėjo pasakyti, atrodė taip banalu, kad jis geriau tylėjo ir žiū- 
rėjo į ją alkanu, tiriamu žvilgsniu. Tik dabar jis pastebėjo, kad 
jos oda labai balta, tiesiog permatoma, o po gražiomis rudo- 
mis akimis matyti melsvi šešėliai. O gal tai tik nuo šviesos? 

— Ar tu sirgai? — paklausė Justas. 

Štefani tylomis papurtė galvą. 

— Tau kažkas negerai? 

— Ak Justai! 

Tas trumpas šūktelėjimas buvo toks skaumingas, kad jam 
suspaudė širdį. 

— Štefani, — prislopintu balsu spyrė jis, — ar tu nenori 
man to patikėti? 

— Dėl to ir atėjau čia, tik... nemaniau, kad bus taip sunku! 

Štefani nusišypsojo ir nusisuko, nes jos akys sudrėko. 

— Aš susižadėjau, — sušnibždėjo ji. 

Jam pasirodė, kad būtent to ir laukė, bet vis tiek naujie- 
na nutvilkė jį kaip žaibas. Jam sukilo tikra jausmų audra: 
pyktis, skausmas, neviltis ir didis sielvartas, bet kartu ir pa- 
sitenkinimas, kad atėjo galas — galas visai jo meilei, tai nuo 
pat pradžių beviltiškai meilei. Jam buvo gaila Štefani ir gė- 
da dėl savęs, nes jo bėda nebuvo tokia jau didelė, ją temdė 
egoistiški svarstymai. 

Štefani giliai atsiduso, ir Justas matė, kaip po aptemptu 
kostiumo švarkeliu pakilo jos jauna krūtinė. 

* — Kodėl tu nieko nesakai? — paklausė ji. 

— O ką turėčiau sakyti? 

Štefani, jau susivaldžiusi, vėl pasisuko į jį ir net įstengė 
nusišypsoti. 

— Daug ką. Galėtum, pavyzdžiui, pasakyti: „Sveikinu ta- 
ve!“ Arba: „Kaip galėjai taip su manim pasielgti?“ Arba: „Taip 


aš ir maniau!“ Arba „Kas tas laimingasis?“ 

— Vargu ar to reikia. Tai nebūtų nuoširdu, — sunkiai iš- 
tarė Justas. — Aš žinau, kas jis. Grafas Donersbergas, ar ne? 
Negalėjau nepastebėti, kaip meiliai tavo motina su juo elgėsi. 
O priekaištauti tau neturiu jokios teisės. Geriausiu atveju ga- 
lėčiau tave pasveikinti — jei nebūčiau toks savanaudiškas. 
Grafas tikriausiai garbingas žmogus ir duos tau tai, ko aš nie- 
kados negalėčiau duoti. 

— Tu kalbi lygiai kaip mama, — pasakė Štefani truputį 
virpančiu balsu. 

— Taigi gaila, kad ji dabar manęs negirdi. Gal geriau apie 
mane galvotų. 

— Ji tave visada labai vertino. Tu klysti, manydamas, 
kad... bet... — ji nutilo. — Viskas taip sudėtinga. 

— Man nieko nereikia aiškinti, Štefani. Puikiai viską su- 
prantu. Tavo tėvai nori, kad ištekėtum ir kad ištekėtum sėk- 
mingai. O tu nenorėjai, jog sužinočiau apie tai iš trečių ar 
dešimtų lūpų. Tu labai padoriai pasielgei. 

— Ber, Justai, aš ne dėl to atėjau! 

Štefani pati to nepastebėdama gniaužė savo liaunas rankas. 

— Ne dėl to? 

— Justai, aš nieko nežinau ir negaliu su mama apie tai 
kalbėti. Ką reiškia būti ištekėjusiai? Taip, aš suprantu, kaip 
tai atrodo iš išorės: vyras rūpinasi žmona, uždirba pinigus, 
o ji žiūri namų; jie gyvena drauge, eina į svečius, priiminė- 
ja svečius... bet juk ne tai svarbiausia, ar ne? Juk turi būti dar 
kažkas, apie ką nekalbama. Ar man tik taip atrodo? 

Justas pašoko. 

— Bet, Šrefani, tai ne toks klausimas, apie kurį tu galė- 
tum kalbėtis su vyru. 

— O su kuo tada? Ko dar, be tavęs, aš galėčiau paklausti? 

Jis kelis prabilti abejingu, beveik tėvišku balsu: 
tefani, tu jau nebe vaikas... 

— Kaip tik todel privalau žinot! Tu tik pagalvok: priva- 
lau dar šiemet ištekėti, o neturiu apie tai nė menkiausio su- 
pratimo! 

— Nejaugi atsitiktinai nesi nieko pastebėjusi? Ar kalbėjusi 
su draugėmis? 

— O, taip. Kaip manai, apie ką kalbasi jaunos mergaitės, 
kai lieka vienos? Pensionate dažnai apie tai kalbėdavome. Bet 
nė viena nieko doro nežinojo. Tau tai pasirodys kvaila, bet 
mes prisiekėme, kad ta, kuri pirmoji ištekės, papasakos ki- 
toms... 

— Tai visai nekvaila mintis, — pasakė Justas Veigandas ir 
vėl atsisėdo. 

— Ber iš jos nebuvo naudos. Pirmoji ištekėjo labai gera 
Lisbetės draugė Leonora. Tu jos nepažįsti. Tai buvo prieš 
Kalėdas. Mes su Lisbere buvome pamergės, ir vestuvių rytą 
ji dar patvirtino savo pažadą. Bet paskui, kai grįžo iš poves- 
tuvinės kelionės — ji buvo Paryžiuje, ir mes su Lisbete jai 
baisiausiai pavydėjome, — ji visai pasikeitė, žiūrėjo į mus 
kaip į mažus vaikus, šliejosi prie ištekėjusių moterų, supranti, 
ką noriu pasakyti? Netrukus mūsų draugystė visai nutrūko! 

Justas Veigandas kandžiojo lūpas. Jis nežinojo, ką ir kiek 
jis turi pasakyti šitai jaunai, nekaltai mergaitei. Tik suvokė, 
kad atsakyti privalo. 

— Kas slypi už vedybų? — prisispyrusi klausė Štefani. — 
Kažkas baisaus, tiesa? Antraip su mumis būtų kalbama atvirai! 

— Ne, ne, tu klysti, — skubiai pasakė Justas, — tai tikrai 
nieko baisaus, tai visai natūralus dalykas... tai įprastas gyve- 
nimo procesas. 

— Juk tai susiję... su vaikų atsiradimu, taip? Lisbetė sa- 
ko, kad jie atsiranda nuo pasibučiavimo, ... kai vyro lūpos 
paliečia moters lūpas. Bet aš tuo negaliu patikėti... 

— Tai netiesa, — pasakė jis. 

Justas atsistojo. Jis jau pasiryžo ir ėmė raustis tarp savo 
knygų. 

— Luktelėk, aš tuojau tau parodysiu... | 

Jis atvertė ginekologijos vadovėlį, priėjo prie Štefani ir pa- 
dėjo knygą jai ant kelių. 

— Tai moters organizmo schema. Žiūrėk, kūno apatinė- 
je dalyje yra kiaušidės. Prieš aštuoniasdešimt metų neturėta 
apie jas jokio supratimo. Tik Karlas Ernstas fon Baeris atra- 
do, kad moters organizmas gamina kiaušinėlius, tai yra emb- 
rionines ląsteles. Anksčiau buvo galvojama, kad moteris tė- 
ra tik dirva, į kurią vyras pasėja savo sėklą, mažytį, bet labai 
judrų mikroskopinį žmogeliuką. 

Štefani bejėgiškai pažvelgė į jį. 

— Aš nesuprantu... ne taip greitai! 

— Čia, kiaušidėse, — kantriai aiškino Justas, — gamina- 
mos embrioninės ląstelės. Vyro sėkla ateina iki čia vagina... — 
jis parodė jai brėžinyje. — Kai vyro sėkla susijungia su mo- 
ters kiaušinėliu, atsiranda naujas žmogus. Jis įsitvirtina Čia, 
gimdoje, ir joje auga. Kai ateina laikas, jis išeina per makš- 
tį, kuri sąrėmių metu praplatėja. 

— Vadinasi, ne per bambą? 

— Ne. Bamba neturi su tuo nieko bendra. Bamba — tai 
pradžia bambagyslės, kuri jungia motiną su vaiku ir per kurią 
jis gauna maistą. Kai vaikas gimsta, bambagyslė nupjaunama. 
Likęs randas ir yra bamba. 

Justas nutilo, žiūrėjo į siaurą Štefani nugarą ir kiek pa- 
lenktą galvą su nusvirusia rusva gabanele ir laukė klausimų. 

— Ar kiekviena moteris taip atrodo? Aš turiu galvoje jos 
vidų? — paklausė ji po ilgokos pauzės. 

— Žinoma. 

Štefani lėtai papurtė galvą. 

— Ne, manau, kad aš viso to neturiu. 

— Turi, Štefani. Žiūrėk, juk tu tikriausiai kas mėnesį... — 
jis ieškojo tinkamo jai suprantamo žodžio, — ... sergi mėne- 
sinėmis? 

Ji linktelėjo. 

— O tavo mama tau neaiškino, ką tai reiškia? 

— Ne... Ar rai susiję su tuo? 

— Taip, Štefani. Tuo metu iš organizmo išstumiamos ne- 
apvaisintos embrioninės ląstelės, kad užleistų vietą naujoms. 
Kai moteris tampa nėščia, ji nebeserga mėnesinėmis. 

— O, Justai, o aš visai neatkreipiau dėmesio... visai ne- 
žinojau... 

Jis greitai užvertė knygą ir padėjo į vietą. 

— Iš kur galėjai žinoti? Tu tikra drąsuolė, kad klausi apie 
tai. Tik nereikia dabar verkti, antraip aš gailėsiuos... 

— Ne, ne, — skubiai patikino Štefani, — kodėl turėčiau 
verkti? Aš tau tokia dėkinga, kad dabar žinau... 

Atbula ranka ji skubiai nusišluostė ašaras. 

— Na, štai, — pasakė Justas ir tikrai tikėjosi, kad reika- 
las tuo ir baigsis. 

Tačiau kad ir kaip vikriai ir greitai jis apėjo svarbiausią 
momentą, Štefani, nors ir sumišusi, atkreipė į jį dėmesį. 

— O kaip, — paklausė ji, — sėklos patenka į mano... į 
moters kūną? 

— Sužinosi, — išsisukinėdamas pasakė Justas, — kai ateis 
laikas. 

— Ber aš turiu žinoti da6a/ Turiu žinoti iš anksto, argi 
nesupranti? 

Jis giliai atsiduso. 

— Štefani, tu tikriausiai esi mačiusi nuogą vyrą? 

Ji energingai papurtė galvą. 

— Niekados! Kur galėjau jį matyti? 

— Na, bent jau nuogą mažą berniuką? 

— Ne. 

— Vyro statulą? 

— Taip. 

— Taigi. Žinai, ką vyras turi apačioje. Sakysim, Potsdame... 

— Ne, ten aš nebuvau. 

— Kodel? Juk tai netoli. O kai jūs turite tokius puikius 
arklius ir karietas... 

— Tikriausiai todėl, kad ten yra kažkas, ko aš neprivalė- 
jau matyti. Justai, argi tau neaišku, kaip mane auklėjo? Mes 
nebuvome tokios kvailos, kad nepastebėtume, jog vyrai apa- 
čioje kažką turi. Antraip visoms statuloms ta vieta nebūtų 
pridengta lapu, o mūsų meno knygose buvo galima įžiūrė- 
ti, kad tas lapas nupieštas vėliau. Bet kas po tuo lapu, mes 
neįsivaizdavome. 

— Todėl, kad gyvenote didmiestyje. Jei būtumėt augusios 
kaime... 

Justas vėl ėmė raustis knygose, rado ko ieškojęs ir atnešė 
Štefani. 

— Štai ta didžioji paslaptis, tiksliau, jos schema. Šrai Čia, 
iš dešinės ir iš kairės yra sėklidės, — jose gaminama sėkla, o 
štai čia yra vyro lyties organas — penis. Prieš apvaisinimą jis 
pakyla, sustangrėja ir todel gali įsiskverbti į vaginą. 

Justas užvertė knygą ir paėmė iš merginos rankų: jis staiga 
pasijuto sumišęs ir susijaudinęs, o tai, jo manymu, jam, už- 
sigrūdinusiam medikui, visai nederėjo. 

Štefani nebandė jo sulaikyti. 

— Galų gale aš supratau, — tarė ji. — Vadinasi, mama bu- 
vo teisi. Tai nemalonu, bet galima iškęsti. Jei nori turėti vai- 
ką, tai neišvengiama, bet galima užsimerkti ir sukąsti dantis. 
Tris, daugių daugiausia keturis, penkis kartus per gyveni- 
mą — tai ne taip jau baisu, tiesa? 

Justas atsisuko į ją. 

— Štefani! 

— Kodėl tu taip ant manęs rėki? 

— Nes tu nieko nesupranti, ničnieko! Kai suartėja vyras 
ir moteris, tai jokiu būdu ne mechaninis procesas. Tai atsi- 
tinka, kai myli! Kai jie trokšta vienas kito... 

Jis negalėjo rasti tinkamų žodžių, ir tai varė į neviltį. 

Štefani suraukė savo lygią iškilią kaktą. 

— Bet mama sako, kad vedyboms visai nereikia meilės, o 
aš pažįstu daug porų, kai vyras ir žmona tikrai nemyli vie- 
nas kito, bet turi vaikų. 

— O, Štefani, — jis nejučiom pešė sau plaukus. 

— Jei viskas ne taip, kodėl man viską taip aiškinai? 

— Štefani, pasaulis būtų seniai išmiręs, jei viskas būtų 
taip, kaip tu įsivaizduoji! Vyrą traukia prie mylimos mergi- 
nos... Ne, jis nebūtinai turi ją mylėti, ji tik turi būti jam pa- 
traukli, jaudinti jį... 

tefani žiūrėjo išplėstomis akimis. 

— Ar tu esi tai daręs, Justai? 

— Taip, Štefani, tai daro visi vyrai, sveikam vyrui to rei- 
kia... ir ne kartą per metus, kaip tu įsivaizduoji. Tai... tai 
malonus procesas, vyras tada jaučia didžiausią pasitenkinimą. 

Štefani skruostai degė. 

— O moteris? Ką jaučia moteris? 

— Aš nežinau, bet manau,... kad ir moterims tai gali būti 
malonu, bent jau kai kurioms. 

Jis prisiminė Amaliją Henčel, jos baltą, aistringą kūną su 
žavingomis duobutėmis netikėčiausiose vietose, jos geidulin- 
gas dejones, aistrą, kuri jį kartais slėgdavo. 

— Yra lengvabūdžių moterų, — Justas sunkiai rankiojo 
žodžius, — kurioms tai taip pat svarbu kaip ir vyrams, ir jos 
tai daro su malonumu. Tačiau ir padori moteris, jei ji tiki 
savo vyru ir tikrai jį myli, ... bent aš visada taip įsivaizdavau 
santuoką — kad abu: ir vyras, ir žmona šiuo atžvilgiu taip pat 
turi jaustis laimingi. 

Štefani ištiesė ranką ir prisitraukė jį artyn. Prisėdęs ant 
krėslo ranktūrio Justas apkabino Šrefani pečius, o ji priglaudė 
galvą jam prie krūtinės. 

— Justai, — sužnibždėjo ji, — parodyk man... kaip vyras 
ir moteris gali būti laimingi. Tu esi vienintelis vyras, su ku- 
riuo aš... Aš pasitikiu tavim ir myliu tave! 

Justas švelniai paglostė minkštas jos garbanas, pirštų ga- 
liukais timptelėjo apvalios ausytės spenelį. 

— Bet, širdele, aš ne tas vyras, už kurio tu tekėsi... 

Štefani suvirpėjo nuo jo prisilietimo. 

— Kaip tik todel, Justai. Aš taip pat norėčiau bent kar- 
tą — bent vieną kartą gyvenime — patirti laimę... 

Jis palinko prie Štefani, jo burna susirado jos vėsias, ne- 
kaltas ir visai nepatyrusias lūpas, kurios švelniai ir nesiprie- 
šindamos prasivėrė, kai tarp jų ėmė skverbtis jo liežuvis. Šte- 
fani atsilošė, užmerkė akis ir droviai, bet sykiu drąsiai bandė 
išmokti seno ir amžinai naujo žaidimo. 

Justo širdį užliejo šilta beribio švelnumo banga. Su nuo- 
staba jis pajuto, kad jo meilė Štefani yra daug stipresnė už 
vyrišką aistrą. 

Jis atsitraukė nuo šiltų viliojančių jos lūpų ir švelniais bu- 
činiais apiberė jos veidą. 

— Myliu tave, Štefani, — šnibždėjo jis, — myliu taip, kaip 
nieko iki šiol nesu mylėjęs! 

Jis pastatė ją. 

— Ir todėl dabar parvešiu tave namo! 

Tačiau Štefani įsikibo į jį ir prisispaudė visu savo jaunu 
kūnu. 

— Ne, — maldavo ji, — prašau, prašau, ne... 

Jis taip sukando dantis, kad jie girgžtelėjo: jo tvirtumas 
ėmė virsti sdpnumu. Jo raumenys įsitempė, jis norėjo čiup- 
ti ją į glėbį ir pakelti — bet tada už savo kambario durų jis 
išgirdo gerai pažįstamus, grindimis velkamų kojų žingsnius. 
Prablaivėjimas ąrėjo taip staigiai, kad jis pajuto skausmą. 

— Pone daktare, — pasakė našlė Gebern, — aš atnešu jums 
arbatos... 

Tuo pačiu metu ji nuspaudė durų rankeną. 

Justas Veigandas ir Štefani stovėjo lyg suakmenėję. Jis gir- 
dėjo, kaip plaka jos širdis — tai buvo panašu į sugauto išsi- 
gandusio paukščio spurdėjimą. Nepajėgdamas pratarti nė žo- 

— Pone daktare, — priekaištingai pasakė našlė Gebern, — 
kodel jūs užsirakinote? 

|| 

Justas Veigandas svarstė, ar nevertėtų visai neatsiliepti tar- 
si jo nebūtų namie, bet paskui suvokė, jog žibalinės lempos 
šviesos ruoželis durų apačioje jau seniai parodė, kad jis čia. 

— Nenoriu, kad man trukdytų, — piktai atsakė jis. 

Justas paėmė Štefani skrybėlaitę, pirštines, krepšelį ir 
įspraudė jai į rankas. Paskui palydėjo prie kitų, tiesiai į 
laiptinę vedančių durų ir sušnibždėjo: 

— Palauk manęs apačioje! Rytoj aš eisiu pas tavo tėvą! 

— Bet, pone daktare, — aimanavo našlė Gebern, — kokia 
čia naujiena! Mano namuose taip neįprasta! 

— Tokiu atveju pats laikas prie to priprasti! 

Jis pasuko raktą, atplėšė duris, už kurių ausis pastačiusi 
stovėjo šeimininkė ir šaute šovė pro ją. 

Našlė Gebern atšlijo, padėklas susvyravo, puodelis apvir- 
to, o skysta arbata ėmė lašėti ant išsinešiojusio patiesalo. 

— Mano gražusis kilimas! — suklykė našlė Gebern. 

— Ar negalite atsargiau?! — suriaumojo Justas Veigandas. 

— Ar galėjau pagalvoti!.. Jei nebūtumėte užsirakinęs durų... 

— Turiu teisę užsirakinti duris, kada tik noriu! 

— Bet ne tada, kai jus aplanko dama! 

Justas Veigandas ir našlė Gebern stovėjo įsmeigę kits į ki- 
tą akis: jaunasis daktaras apstulbęs ir įtūžęs, šeimininkė — 
triumfuodama, nors ir nusivylusi, kad prašovė. 

— Kaip galit tvirtinti, kad čia buvo dama? — paklausė 
Justas prislopintu, nieko gero nežadančiu balsu. 

— Jus matė! Matė kartu su jauna dama. Ji buvo nuleidusi 
ant veido vualį, bet tai nebuvo jūsų pusseserė. 

— Ir dėl to, ką jums pritauškė viena iš tų purvinų namo 
liežuvautojų, jūs, žinoma, kuo skubiausiai puolėte šniukštinėti! 

— Mano pareiga žiūrėti tvarkos! 

— Ir saugoti savo nuomininkų dorovę, ar ne?! Manęs ne- 
apgausite, aš jus puikiai pažįstu! Jūs pavydi, niekinga pliuš- 
kė, gašliai besigardžiuojanti kitų meilės istorijomis, nes pati 
to nepatyrėte. 

Smaila našlės Gebern nosis išbalo. Vis dar balansuodama 
padeklu, ji prispaudė dešinę ranką prie širdies. 

— Bet, pone daktare, jūs tai sakote man? Po viso to, ką 
jums padariau! 

— O ką gi jūs man padarėte?! Už daug pinigų išnuomo- 
jote šį nušiurusį kampą. Jei būčiau bent kartelį jums įsisko- 
linęs, būtumėt be jokio sąžinės graužimo išmetusi mane į 
gatvę. Po velnių, tik nemėginkite dumti man akių! 

Išliejus pyktį jam pasidarė geriau, nors pyko ne tiek ant 
šeimininkės, kiek ant savęs. Kaip jis galėjo leisti Štefani pa- 
kliūti į tokią padėtį? Juk ketino saugoti ją nuo visų gyveni- 
mo nemalonumų ir nusivylimų! Kas jį apsėdo? Apskritai jis 
neturėjo leisti, kad Štefani ateitų į jo kambarį. Juk ji visai ne- 
žinojo ir negalėjo žinoti, kaip tai jai pavojinga! Kaip ji turi 
dabar jaustis — kai it kokia nusikaltėlė išsėlino iš namo? 

Justas Veigandas čiupo nuo kablio šaliką, išėjo iš buto per 
atskiras duris ir nubildėjo laiptais žemyn. Jis bėgo per abu 
kiemus ir, net pats to nejausdamas, šaukė: 

— Šrefani! Štefani! 

Niekas neatsiliepė. 

Justas išpuolė į gatvę, pabėgėjo ta kryptimi, kuria ji tu- 
rėjo eiti. Jis sustojo tik prie kito kampo ir suvokė, kad vytis 
beprasmiška. 

Štefani gal jau seniai įsėdo į karietą ir nuvažiavo. 

Jis tvirtai nusprendė. Rytoj pat, kaip buvo jai pažadėjęs, 
bandys atakuoti jos tėvą. Dabar jis turėjo tik vieną tikslą, ku- 
ris jį viliojo ir dėl kurio buvo verta stengtis: visam laikui tu- 
rėti šalia savęs Štefani. Apgaudinėjo save manydamas, kad ga- 
li atsisakyti jos dėl mokslo. 


Blausioje kito ryto šviesoje Justui Veigandui pasirodė, kad 
jo planas stoti prieš bankininką fon Štukeną ir prašyti jo 
dukters rankos yra tik svajonė — neturinti jokių šansų ir var- 
gu ar apskritai įgyvendinama. Tačiau jis privalėjo pamėgin- 


320 


ti del jos ir dėl savęs. Jis buvo tikras, kad nei jai, nei jam ne- 
gali būti kitokios laimės, kaip būti kartu. 

Justas rūpestingai rengėsi. Jis, deja, turėjo tik vienerius ge- 
rus baltus marškinius, o juos jau buvo apsirengęs vakar per iš- 
kilmingą aktą. Šiandien jie turėjo pasitarnauti dar kartą, o už- 
dėjus kitą, aukštą, kietai iškrakmolytą apykaklę, jie atrodė dar 
visai tvarkingai. Justas Veigandas tol trynė batus, kol jie ėmė 
švytėti kaip veidrodis, o nuo juodojo kostiumo nuvalė visas 
net mažiausias dulkeles. Paėmęs pirštines ir cilindrą, Justas iš- 
ėjo. Kitoje Elzaso gatvės pusėje buvo maža spaustuvėlė. Čia jis 
buvo atidavęs spausdinti savo disertaciją, o vėliau užsakė šimtą 
vizitinių kortelių: Dr. med. univ. Justas Veigandas. Justas ne- 
buvo tuščiagarbis, bet buvo pakankamai jaunas, kad iki galo 
išragautų savo pirmą profesinę sėkmę, nors tuos pinigus galėjo 
išleisti daug naudingiau. 

Dabar paėmęs paketėlį į rankas jis ištraukė iš po popie- 
rinės juostos viršutinę kortelę, perskaitė joje gražiomis išrai- 
tytomis raidėmis užrašytą savo pavardę, titulą ir širdyje pa- 
juto malonią šilumą, net paraudo iš džiaugsmo. 

— Labai gražiai padaryta, — pagyrė Justas meistrą, kuris 
šypsodamasis žiūrėjo į jį. — Aš dabar paimsiu tik dešimtį, ki- 
tų užeisiu vėliau. 

— Darykite kaip tinkamas, pone daktare! 

Arkliais kinkytu vežimu Justas Veigandas nuvažiavo iki sto- 
telės Frydricho gatvė — Unter den Linden, o nuo ten nuėjo 
pėsčiomis į Kunigaikščių gatvę. Nuo kitapus gatvės esančio ša- 
ligatvio jis žiūrėjo į seną Stukenų namą. Jo kuklus, bet kartu 
solidus fasadas jam pasirodė įspūdingesnis negu bet kada anks- 
čiau, tačiau šaltos langų akys žvelgė paniekinamai ir abejingai. 
Justui Veigandui užgniaužė gerklę ir nedaug trūko, kad būtų 
iš čia pabėgęs. Jis stipriai sukando dantis, oda ant skruostikau- 
lių įsitempė, ir jis nuėjo skersai gatvės, tvirtai pasiryžęs nesi- 
leisti įbauginamas. Kas galėjo būti blogiau, negu būti senojo 
pono išvarytam? Dabar tikrai nebebus blogiau. 

Jis pastūmė sunkias, žalvariu kaustytas „Privataus komer- 
cinio banko“ duris ir greitais, ant marmuro grindų garsiai ai- 
dinčiais žingsniais įėjo į vidų. Didžiulėje salėje su daugybe 
langelių buvo ramu. Tos ramybės netrikdė ir netgi ją pabrėžė 
paslaptingas tarnautojų ir klientų murmėjimas. Justas Vei- 
gandas nejučiomis ėmė žengti atsargiau, kad jo žingsniai taip 
neaidėtų. 

Tačiau niekas nekreipė į jį dėmesio. Ilgokai pasidairęs, jis 
aptiko duris su kukliu užrašu „Kontora“ ir žengė jų link. Jis 
jau tiesė ranką prie blizgančios rankenos, tačiau kelią pasto- 
jo griežtas jaunuolis su juodais apmautais ant gerai pasiūto 
tamsaus kostiumo rankovių. 

— Jūs pas ką, pone? 

— Aš turiu pasikalbėti su ponu fon Štukenu, — tvirtu 
balsu atsakė Justas Veigandas. 

— Kokiu reikalu? 

Jaunuolis vertindamas apžiūrėjo Justą Veigandą nuo ba- 
tų galiukų iki cilindro, kurį pastarasis dabar buvo pasikišęs 
po pažastim, ir rudų, rūpestingai sušukuotų plaukų. 

— Norite paimti kreditą? Turiu jums iš karto pasakyti, 
kad be reikalingų garantijų... 

Justas Veigandas pertraukė jį. 

— Neprašau jokių jūsų patarimų, — drėbė jis, — noriu 
pasikalbėti su ponu fon Štukenu asmeniniu reikalu! 

Dviem pirštais jis išsitraukė vieną tų naujutėlaičių viziti- 
nių kortelių iš liemenės kišenėlės ir truputį arogantiškai pa- 
davė ją jaunuoliui. 

„Dr. med. univ.“ paveikė. Jaunuolis nusilenkė kaip sude- 
damas kišeninis peiliukas ir sumurmėjo: 

— Prašom truputį palaukti, aš pažiūrėsiu, ką galiu dėl jū- 
sų padaryti... 

Jis dingo už durų. 

Justas Veigandas neatsitraukė nė žingsnio. Jis buvo pasi- 
ryžęs žūtbūt patekti į bankininko tvirtovę. 

Bet to neprireikė. Po valandėlės atsidarė durys, pasirodė 
jaunuolis, nusilenkė su kažkokia pavydžia pagarba ir pasakė: 
— Ponas bankininkas prašo... Jei eitumėte paskui mane... 

Jis nuvedė Justą Veigandą per didelį kambarį, kuriame 
keli prie pultų stovintys vyrai uoliai kopijavo laiškus ir su- 
mavo skaičių stulpelius. Jaunuolis pabeldė į duris kambario 
gale, kiek palaukęs atidarė jas ir pranešė: 

— Ponas daktaras Veigandas! 

Justas įėjo. Už jo nugaros užsivėrė durys, ir jis dabar sto- 
vėjo priešais bankininką Karlą Frydrichą fon Štukeną. Šis, 
pasirėmęs į tvirtą pultą ir pasisukęs į Justą šonu, abejingai 
žvelgė savo truputį išsprogusiomis mėlynomis akimis. 

— Labas rytas, pone fon Štukenai, — nedelsdamas prašne- 
ko Justas, nes instinktyviai pajuto, kad jam nebus skirta daug 
laiko. — Labai atsiprašau, kad nesusitaręs įsibroviau pas jus, 
bet... 

Bankininkas pabeldė į pultą buku plunksnakočio galu. 

— Prašom kalbėti apie reikalą! 

— Pone fon Štukenai... aš atėjau prašyti jūsų dukters 
rankos! 

Vos ištaręs šiuos žodžius, Justas Veigandas pajuto pa- 
daręs šventvagystę. Smerkdamas ir nemaloniai nustebęs į jį 
žvelgė ne tik bankininkas, bet ir ponas iš dešinėje kaban- 
čio aliejiniais dažais tapyto paveikslo — tikriausiai pirma- 
sis šio namo šeimininkas, — rodos, suraukė vešlius antakius. 
Ant priešingos sienos kabančiame paveiksle nupieštas kai- 
zeris Vilhelmas Antrasis su ryškiai mėlynomis akimis ir ka- 
ringai užsuktais ūsais tarytum žvelgė visai geranoriškai, pa- 
lyginti su šiais dviem ponais. 

— Mano dukra jau pažadėta, — geležiniu balsu pasakė po- 
nas fon Štukenas, — ir net iš mandagumo negalėčiau pasa- 
kyti, kad dėl to apgailestauju. Jūs ne tas žmogus, kurį kada 
nors būčiau laikęs pretendentu į žentus. Labos dienos! 

Ir jis demonstratyviai vėl ėmėsi savo darbo. 

Bet Justas nepasidavė. 

— Pone fon Štukenai, žinau, kad kartą leidau sau būti su 
jumis nemandagus... 

— Manęs tai nedomina, — nukirto ponas fon Štukenas, 
net nepažvelgęs į Veigandą. — Likit sveikas. 

— Bet leiskite man paprašyti atleidimo už savo elgesį ta- 
da. Nors aš buvau teisus, mano balsas tikriausiai... 

— Pone! — blyškus, papurtęs Karlo Frydricho fon Štuke- 
no veidas grėsmingai paraudo. — Norite, kad jėga išmesčiau 
jus iš savo kabineto! 

— Pone fon Štukenai, aš myliu jūsų dukterį, ji myli ma- 
ne! Aš sutinku, kad esu skurdžius, bet aš vis dėlto gydyto- 
jas, baigiau su pagyrimu, ir mano profesorius pranašauja man 
puikią mokslinę karjerą. Aš prisiekiu, kad jums niekados ne- 
teks gailėtis, kad patikėjote man savo dukterį! 

— Ši tema man baigta visiems laikams! 

— Ber juk nuo to priklauso jūsų dukters laimė! Aš pra- 
šau, pone fon Štukenai, suprasti mane teisingai. Be jokios 
abejonės grafas Donersbergas tikrai labai padorus žmogus, 
bet santuokos pagrindas — ne vien pagarba vienas kitam, to 
nepakanka. Aš esu medikas, pone fon Štukenai, ir leiskite 
būti atviram: santuoka — tai ne tik dviejų skirtingų lyčių 
partnerių sąjunga, patvirtinta įstatymo. Pirmiausia tai biolo- 
ginis procesas, kuris... 

Jis nebaigė. 

Raudonas iš pykčio bankininkas taip stipriai patraukė ka- 
bančio skambučio virvutę, kad ji nutrūko ir liko jo ranko- 
je. Nuaidėjęs šaižus skambesys turėjo sukelti aliarmą bent jau 
gretimoje patalpoje. 

— Jūs niekingas tipe, niekše, nešdinkitės lauk! — suriau- 
mojo bankininkas. — Arba liepsiu jus išplakti... 

Jis pakėlė kumštį su virve ir smogė ja kaip bizūnu Justui 
Veigandui per veidą. 

Beveik nieko nematydamas, iš skausmo mažne praradęs 
sąmonę jaunasis daktaras atšlijo, užčiuopė už nugaros ranke- 
ną ir atsidūrė mažame apytamsiame koridoriuje. 

Prispaudęs prie sužeistos akies nosinę, jis atrado duris, ve- 
dančias tiesiai į laiptinę. Kairėje pusėje buvo laiptai į gatvę, 
o dešinėje į Štukenų butą. 

— Justai, kas atsitiko? 

Ant laiptų tupėjusi Štefani pašoko ir pribėgo prie jo. Jis 
apdujęs sustojo, atgavo kvapą, pamirksėjo: akį labai skaudėjo, 
iš jos bėgo ašaros, tačiau ji dar matė. 

— Nieko ypatinga, — atsakė Justas, — tik tavo tėvas išme- 
tė mane. 

Pamatęs siaubo iškreiptą jos veidą, pridūrė: 

— Nieko kito ir nereikėjo laukti. Mes buvome naivūs vai- 
kai, kažko čia tikėdamiesi! 

— Bet tau bega kraujas, parodyk! 

Štefani nuėmė nuo jo akies nosinę. 

— Tu sužeistas! Kaip tai galėjo atsitikti? 

— Neišlaikė tavo tėvo nervai. Nemanau, kad jis tikrai ke- 
tino šitaip mane bausti. 

— Tau reikia kuo greičiau kviestis gydytoją! 

— Ne taip jau baisu. Išsigydysiu pats. 

— O, Justai, tai siaubinga. 

Štefani skruostais ritosi skaidrios ašaros. 

— Dabar turėsi tėvą iškviesti į dvikovą! 

— Aš... tavo tėvą? Ne nemanau! 

— Bet tavo garbė... Aš visada maniau... 

— Kuo čia dėta mano garbė, jeigu tavo tėvui neišlaikė ner- 
vai? Štefani, aš ne karininkas ir ne koks kilmingasis. Esu pa- 
prastas nekvailas žmogus. Kam bus geriau, jei tavo tėvas ma- 
ne nudės? Arba jei aš netyčia pataikysiu į širdį tavo tėvui? Aš 
blogas šaulys, ir man čia gali visaip atsitikti. Tavo tėvas mir- 
tų, O aš misčiau vien duona ir vandeniu kokioje tvirtovėje. Gal 
tau tai ir atrodo romantiška, o aš manau, tai — idiotiška! 

— O, ne, aš taip džiaugiuosi, kad tai bent ne... — Štefa- 
ni prisiglaudė prie jo. — Aš visai nenoriu, kad rizikuotum sa- 
vo gyvybe, aš to neištverčiau. 

— Taip. Gyvybė dabar vienintelis dalykas, kuris man liko. 

Justas panardino veidą į jos purius, kvepiančius plaukus. 

— Štefani, manau, kad mums tai pabaiga. Nėra jokios 
vilties. 

— Ir vis dėlto aš laiminga, — sušnibždėjo Štefani, — lai- 
minga, kad išdrįsai kalbėtis su tėvu. Mačiau per langą, kad 
tu atėjai, ir tada iš karto nusileidau žemyn. Dabar žinau, kad 
tikrai mane myli, o man tai daug, labai daug reiškia. Nega- 
liu iš likimo reikalauti ko nors daugiau. 

— Mano brangi, mylima, maža drąsioji Štefani! 

— Būk laimingas, Justai! 

Ji pakėlė savo veidą, ir jų lūpos susiliejo paskutiniam, 
skausmingai saldžiam bučiniui. 

Justas Veigandas visada manė, kad nesugeba patirti stiprių 
jausmų, ir žiūrėjo į juos su pašaipėle. Bet šį kartą jis įklimpo, 
ir veltui jo protas stengėsi išlaikyti visas užtvaras, kurias laužė 
jo beviltiška meilė. 

Jis kaip aklas bėgo didmiesčio gatvėmis, tarsi judėjimas 
ir betikslis bėgimas būtų galėjęs išblaškyti jo mintis. Pavasa- 
rio vėjas plaikstė jo ploną kostiumą, varė dangumi debesų 
draiskanas, kurios paskui tarsi po skausmo priepuolio susi- 
vijo į vieną kamuolį, ir nelauktai prapliupo lietus. Justas Vei- 
gandas nepastebėjo lietaus, neieškojo priedangos, bėgo toliau, 
kojomis taškydamas balas. 

Lietus nustojo taip staiga, kaip ir prasidėjo, dangus vel nu- 
švito. Dregni Justo drabužiai garavo saulėje. O jis vis bėgo ir 
sustojo tik atsidūręs -toje miesto vietoje, kuri stipriai žadino 
jam iš pradžių sunkiai suvokiamus prisiminimus. Jis apsidai- 
rė. Tai buvo naujai nuriesta ir dar ne visai apstatyta gatvė. Čia 
tebebuvo pamatų duobės, lentinės užtvaros. Jis grįžo kelis 
žingsnius ir perskaitė gatvės pavadinimą: Fon der Heito gatvė. 

Pats to nesuvokdamas, Justas atbėgo pas Klementiną 
Hergert. 

Buvo čia tik vieną kartą, Naujųjų metų naktį. Ryškioje 
pavasario dienos šviesoje viskas atrodė kitaip. Bet dabar, kai 
jis susivokė, kur esąs, rasti Tylemanų vilą buvo visai nesun- 
ku: ji šioje gatvėje buvo įspūdingiausia. 

Varteliai, vos paspaudus rankeną, lengvai atsidarė. Jis 
nuėjo vingiuotu žvyro keliuku — pavasarinio lietaus ką tik 
nuplauti akmenėliai žėrėjo kaip brangakmeniai. Abipus ke- 
liuko jau švelniai žaliavo veja, o po krūmais kaip Velykų 
kiaušiniai švietė violetiniai ir ryškiai geltoni krokai. 

Justas Veigandas paskambino. Jis visai nemąstė, ką pasa- 
kytų, jei jam atidarytų kas nors svetimas, pats nežinojo, ko 
čia atėjo, viską darė instinktyviai, kaip prieglobsčio ieškan- 
tis pašautas žvėris. Jis visai nenustebo, kad duris atidarė pa- 
ti Klementina. Jam rodėsi, kad viską, kas dabar vyksta, jau 
buvo patyręs sapne ar kitame gyvenime. 

— Tina! — ištarė jis ir vos ne maldaudamas ištiesė į ją 
rankas. 

Jos juodos apskritos akys išsiplėtė iš nuostabos, šnervės 
kiek išsipūtė, tačiau ji tuojau susivaldė. 

— Įeik, Justai, — pakvietė, — tu visas šlapias! Kas atsiti- 
ko tavo akims? 

— Užsigavau. 

Klementina nepastebėjo, kad jis meluoja. 

— Tu, kaip visada, vaikštai užsisvajojęs. 

Kai jis jau ėjo plačių marmurinių laiptų link, Klementi- 
na jį sulaikė. 

— Ne, liksime čia, apačioje. Nuvesiu tave į lyginimo kam- 
barį. Tu atėjai labai tinkamu laiku. Vaikus suguldžiau pie- 
tų miegui, o maloningoji ponia taip pat atsigulė. 

— Aš visai neieškojau tinkamo laiko. Tiesiog ėjau pro šalį 
ir pamaniau... 


Ji paspaudė jo ranką. 

— Svarbiausia, kad tu čia. 

Didžiulė virtuvė buvo sutvarkyta ir išvalyta, net blizgėjo. 
Virėja Augusta snaudė ant kėdės, linguodama pirmyn ir at- 
gal ir tyliai knarkdama. 

Klementina atsisuko į Justą. 

— Tss! Visai nereikia, kad ji mus išgirstų. 

Ji švelniai įstūmė jį į lyginimo kambarį ir tyliai užvėrė 
paskui save duris. 

— Nusirenk! — paliepė. — Tuo tarpu aš įkalbėsiu virėją 
atsigulti viršuje, savo kambaryje. Tu tikriausiai alkanas. At- 
rodai taip, tarsi nuo pat ryto būtum nieko nevalgęs. 

— Aš turiu nusirengti? — sumišęs paklausė Justas. 

— Taip, žinoma. O kaip kitaip galėsiu lygintuvu išdžio- 
vinti tavo kostiumą? 

Tik dabar Klementina suvokė tą dviprasmišką padėtį ir 
jos rusvą veidą užliejo raudonis. 

— Nebūk kvailas, — šiurkščiai pasakė, norėdama nuslėp- 
ti sumišimą, — juk pažįstame vienas kitą nuo vaikystės, ar ne 
taip? Be to, tau nereikės sėdėti čia dievai žino kuo apsiren- 
gus. Palauk! 

Klementina pasirausė atraižų krepšyje ir ištraukė mėlyną 
šilkinį chalatą. 

— Apsirenk, — pasakė, — maloningojo pono palikimas. 
Jei nori, gali jį pasiimti. Nemanau, kad jis kada ateitų jo arba 
kad ponia jo pasigestų. 

Justas Veigandas nusirengė švarką. 

— Jie jau išsiskyrė? 

— Taip. Bet apie tai vėliau. 

Klementina išėjo, o Justas padarė, ką buvo paliepusi pus- 
seserė. Buvo labai malonu nusimesti šlapius drabužius ir ap- 
sisiausti glotniu šilku. 

Grįžusi Klementina paliko į virtuvę atviras duris. Virėjos 
Augustos jau nebuvo ant kėdės, matyt, Klementinai pavyko 

ja atsikratyti. Vienoje rankoje mergina laikė porą šlepečių, o 
kitoje dubenį, kurį tuojau pastatė ant lyginimo stalo. 

— Na, šitaip geriau, — tarė ji. — O kaip tavo kojos? Ar 
jos irgi šlapios? 

— Manau, kad ne. 

— Na, dėl visa ko nusiauk batus ir įsispirk į šitas. 

Ji padavė šlepetes. 

— Irgi pono Tylemano? 

— Ne. Mano. Tu žinai, kokia mano koja. 

Klementina atsiklaupė prie jo ir pačiupinėjo kojas. 

— Drėgnos, — nustatė. — Numausiu tau kojines ir paka- 
binsiu virš viryklės. Kol išlyginsiu kostiumą, jos išdžiūs. 

— Tu tokia maloni. 

— Tokia kaip visada. Tik pastaruoju metu tu visai nekrei- 
pei į mane dėmesio. 

— Juk žinai, egzaminai... Tiesiog negalėjau... 

— Aš nekaltinu tavęs, ir tau visai nereikia teisintis. Ne- 
reikia taip jautriai reaguoti, kai aš tik konstatuoju faktus. 

— Atleisk, — sumurmėjo Justas. — Šiandien aš truputį su- 
trikęs. 

— Man irgi taip atrodo. 

Paėmusi kojines Klementina jau buvo beeinanti pro du- 
ris, bet staiga sustojo ir atsigręžė. 

— Tikiuosi, sėkmingai baigei mokslus? 

— Kodėl manai, kad galėjau susikirsti? 

— Tu atrodai taip, tarsi būtum neišlaikęs egzamino. 

— Taip tik atrodo, — pasakė jis per jėgą nusišypsojęs. — 
Paduok man švarką. 

Justas įsikišo ranką į kišenę, ištraukė vieną vizitinę kor- 
telę ir įteikė pusseserei. 

— Tai buvo vakar. 

— Nuostabu, Justai! Kaip aš džiaugiuosi! — ji greitai pa- 
bučiavo jį į lūpas kaip sesuo. — Dabar man viskas aišku! Tu 
pagiringas ir todėl... 

Justas ją pertraukė: 

— Nemaniau, kad tavo tokia laki vaizduotė, Tina! Tie- 
siog sumaniau tave aplankyti. Argi tai blogai? O kad atrodau 
truputį ištižęs... tai dėl to, kad užklupo pavasario lietus. 

Klementina vėl išėjo į virtuvę ir netrukus grįžo su padėk- 
lu, ant kurio buvo sriubos lėkštė ir stora duonos riekė. 

— Geras sultinys, — pasakė ji ir pastatė viską ant lygini- 
mo stalo kampo. — Tau tikrai patiks. Jis šios dienos, aš tik 
pašildžiau. 

— Ačiū, Tina. 

Į anksčiau atneštą dubenį Klementina įmerkė švarią nosinę. 

— Parūgštintas vanduo. Juo gali atšaldyti akį. O gal jis 
per stiprus? 

— Sužeistas tik paviršius. 

— Ačiū Dievui! Tu tikrai turėtum labiau saugoti save, 
Justai. 

Ji uždegė dujas, padėjo abu sunkius lygintuvus, ištiesė jo 
kelnes ant stalo ir rūpestingai sulygino kantus. 

— Suvilgyk dar, jei nori, kompresą — man reikės vandens 
lyginimui. 

— Tu tokia praktiška, — draugiškai pasišaipė Justas, bet 
padarė, kas liepta. 

Klementina pamerkė lyginimo skepetą į dubenį, išgręžė 
ją ir uždėjo ant kelnių. Tada nuėmė nuo ugnies vieną lygin- 
tuvą, paseilėjusi smilių patikrino, ar jis pakankamai įkaitęs. 
Pasigirdo šnypštimas, ir ji pradėjo lyginti. 

Karšta sriuba atgaivino, ir Justas tik dabar suprato, kad 
buvo labai alkanas. Tyliai šnypščiančios dujų liepsnelės sklei- 
dė malonią šilumą. Atgijo seni prisiminimai. Jis vel pasiju- 
to esąs berniukas, kurį gaubia švelni motiniška meilė. 

Iš susimąstymo jį pažadino Klementinos žodžiai. 

— Ar tu žinai, kad Štefani fon Štuken susižadėjo? — pa- 
klausė ji, nepakeldama akių nuo drėgna medžiaga slystančio 
lygintuvo. 

Justas įtraukė į plaučius oro ir kiek galėdamas abejingiau 
atsakė: 

— Taip. Su grafu Donersbergu. 

— Man labai tavęs pagailo, kai išgirdau apie tai. 

— Tu labai maloni, — kandžiai atkirto Justas, — bet, kiek 
atsimenu, jau kartą aiškiai tau pasakiau, kad mes abu nuo pat 
pradžių puikiai suvokėme, jog mūsų meilė neturi ateities. 

— Jūs niekados ir nebūtumėt vienas kitam tikę. 

— Gali būti. Tačiau nėra prasmės dabar aptarinėti, kas 
būtų ar ko nebūtų, turime matyti faktus. 

— Aš tik norėjau paguosti tave. 

— Ačiū. Kai kada neįmanoma paguosti. 

Klementina nuleido žemyn lygintuvą. 

— Ar tai taip labai tave žeidžia? 

— Labiau negu atrodo. Jei manai, kad dėl tavęs aš atsi- 
sakau savo jausmų Štefani... 

— Tarsi būčiau to iš tavęs reikalavusi! 

— Žinoma. Prisipažink. Kitaip neįmanoma paaiškinti ta- 
vo kandžių žodžių. 

— Tavo tiesa, — prisipažino mergina, — aš labai labai pa- 
vydėjau. Bet dabar viskas baigta. Mums visai nereikia apie tai 
kalbėti. 

— Kokia tu kilni, — įgėlė Justas, pykdamas pats ant sa- 
vęs. Turėjo būti Klementinai dėkingas, bet vis negalėjo su- 
silaikyti neįžeidęs jos. 

Ji baigė lyginti kelnes ir ėmėsi švarko. Pirmiausia iškraus- 
tė iš kišenių negausią jo mantą: trumpą pieštuką, smulkius 
pinigus, vizitines korteles. Tada pasidėjo švarką ant lygini- 
mo stalo. 

— Aš tikiuosi, — atsargiai tarė Klementina. — Tu dabar 
aplankysi savo tėvus. 

— Kaip tau tai atėjo į galvą? — nustebo Justas. 

Jis ką tik baigė valgyti sriubą ir dabar susižėrė į burną 
paskutinius duonos trupinius. 

— Tu juk žinai, kad tera Ana blogai jaučiasi. Po sunkaus 
žiemą persirgto gripo ji vis dar itin silpna. Tavo tėvas labai 
susirūpinęs. 

— Bet jie man apie tai nerašė ne žodžio! 

— Nenorėjo jaudinti, kai turėjai ruoštis egzaminams. 

Ji pakeitė lygintuvus. 

— Jei netiki, galiu atnešti tau paskutinius laiškus iš Ger- 
ceno. 

— Kodėl manai, kad esu toks nepatiklus? Žinau, kad tu 
niekados nemeluotum. 

— Tuo geriau. Vadinasi, važiuosi namo? 

— Norėčiau, — susimąstęs atsakė Justas. 

Dar niekados grįžti namo taip nenorėjo, kaip šiandien, 
kai patyrė didžiausią žmogui pralaimėjimą. 

— Būtų visai nebloga vėl patupėti už krosnies ir išsilaižyti 
žaizdas. 

Klementina pervedė šnypščiantį lygintuvą drėgna me- 
džiaga. 

— Jei turi problemų dėl pinigų kelionei, tai aš galiu tau 
padėti. | 

— Tu labai miela, bet nereikia. Nuo pirmos atsisakysiu 
kambario pas našlę Gebern. Tikrai atsiras nereikalingų daik- 
tų, kuriuos galėsiu parduoti — vadovėlius ir dar kai ką. 

— Nuostabu. Vadinasi, kelionei daugiau kliūčių nėra! 

— Tu teisi. Puiki idėja! Aš degu nekantrumu pasipuikuoti 
savo akademiniu titulu. — Justas pašoko. — Ar jau galiu ap- 
sirengti? 

Klementina nusijuokė, sublizgėjo sveiki balti jos dantys, 
ir iš jos rimto veido dingo visas griežtumas. Rodėsi, jog ji kas 
akimirką jaunėja, virsta švelnia mergaite. 

— Neskubėk taip, tarsi tiesiai iš čia ketintum lėkti į stot! 

— Dar ne į stotį, bet į savo kambarį, kad pažiūrėčiau, ką 
galima paversti pinigais. 

— Tu pagirtinai uolus! Bet prašau padėti kelnes... Taip, jos 
išlygintos, bet jei tu dabar jas apsirengsi, vėl visai sulamdysi. 

— Tiek to, — nusivylęs pasakė Justas, vėl sėsdamasis ant 
kėdės. — Bet pamažu darausi sau juokingas — mėlynas kaip 
slyva paša. 

— Bet tau tikrai gerai tinka, turėtum pamatyti save veid- 
rodyje. — Klementina labiau palinko prie lyginimo stalo. — 
Žinoma, tu esi toks vyras, kurie visada gerai atrodo, nesvar- 
bu, kuo apsirengę. 

Justas susikryžiavo ant krūtinės rankas, atsilošė ir suvai- 
dino pasipūtusį: 

— Tęsk, tęsk. Aš pasiruošęs priimti man deramą pagar- 
bos reiškimą. 

— Kvailys. 

Klementina atsitiesė ir atbula ranka nusibraukė nuo kak- 
tos sunkių juodų plaukų sruogą. 

— Fui, kaip karšta! — ištarė ji, kad tik jis nepastebėtų, jog 
ne šito kambarėlio šiluma taip įkaitino jos skruostus. 

— O man malonu, — pasakė Justas. — Kaip manai, gal 
mano puskojinės jau sausos? 

— Pažiūrėk pats. Ir nunešk į virtuvę padėklą. Tiesiog pa- 
statyk jį prie kriauklės. 

Kai jis grįžo, Klementina vėl prakalbo: 

— Žinai, ką aš pamaniau... Būtų geriausia, jei praleistum 
visą vasarą Gercene. 

Jis pasilenkė ir ėmė mautis puskojines. 

— K čia išsigalvoji? Manai, šitiek metų studijavęs dabar 
ilsėsiuosi ant laurų? 

— To ir nereikia, — atsakė Klementina, nežiūrėdama į 
jį. — Daktaras Kumpmanas tikrai džiaugtųsi, jei jam patal- 
kininkautum. Žinoma, tik tiek, kiek pats panorėtum. Tu la- 
bai sulysęs ir išbalęs, vasara kaime tau tikrai išeitų į naudą. 

— Daktaras Kumpmanas! — pakartojo Justas. — Tu vis 
neatsisakai savo plano? 

Tai ne mano planas, — atkirto jo pusseserė. — Bet aš 
netyčia sužinojau, kad tavo tėvai tikisi, jog tu kada nors vi- 

sam laikui grįši namo. Žinoma, gali elgtis kaip tinkamas, ne- 
turiu teisės tau patarinėti. 

Jis nusijuokė. 

— Nuo kada? Ar pasikeitė tavo pažiūros? 

— Gali juoktis, bet man tai visai rimta! 

Ji užsuko dujas, pastatė abu lygintuvus ant asbestinių pa- 
dėklų, kad atšaltų, ir užkabino švarką ant kabyklės. 

— Bent jau paaiškintum, kodėl negali pasilikti Gercene. 

— Jei aš gerai prisimenu, kartą jau išsamiai aiškinau. 

— Bet aš tuomet nesupratau ir dabar nesuprantu tavo 
priežasčių. — Klementina valandėlę parylėjo. — Ar tai dėl 
kūdikio? Tu vis dar rūpiniesi mažąja Zenta? 

— Nejaugi manai, kad galėjau išmesti ją į šiukšlių kibirą? 

— Nekvailiok. Man rodos, galėjau tikėtis, kad prabilo ta- 
vo protas ir atidavei mažylę į pamestinukų namus. 

— Ne. To aš nepadariau. Radau jai globėją. 

— Gerai, — tarė Klementina, — bet Gercenas turėtų ta- 
ve dar labiau dominti, jei galvoji apie kūdikį. Įsivaizduok, 
kokia sveika ji augtų mūsų kaime! 

Justas suraukė kaktą. 

— Manai, galėčiau ją pasiimti? Tiesą sakant, apie tai vi- 
sai nepagalvojau. 

— Ber juk tai visai įmanoma, argi ne? 

— O kas ją prižiūrės? Juk tikrai negalėčiau taip apsunkinti 
savo motinos. 

— Dabar — taip, — tarė Klementina, įtemptai žiūrėdama 
į vieną tašką jam virš galvos, — bet anksčiau ar vėliau sukursi 
šeimą... 

Justas suvokė, ką ji jam siūlo. Jį, nusivylusį iki pat sielos 
gelmių — nors iš išorės dabar atrodė atgavęs pusiausvyrą, — 
šis pasiūlymas labai gundė. Jis išvydo to gyvenimo, apie kurį 
Klementina tik užsiminė, viziją. Mažas namelis tėviškėje, jis 
pats lengvu vežimaičiu grįžta iš ligonio — o gal galės sau leisti 
įsigyti vieną tų naujų automobilių? — Ženta, graži, tvirta, gy- 

va mergaitė, atšokuoja jo pasitikti; namelyje švaru, tvarkin- 
ga ir jauku, Klementina kabina sodelyje skalbinius, šalia jos 
pintame vežimėlyje galbūt guli antras vaikas. Jam siūlomas 
ramus, prasmingas gyvenimas. 

— Gal tai ir nebloga mintis, — lėtai tarė Justas, — bet pir- 
miausia tik aplankysiu tėvus ir apsidairysiu tėviškėje. Paskui 
norėčiau bent metus padirbėti asistentu pas profesorių Hiub- 
nerį, o tada... tada bus matyt! 

Klementina tik dabar išdrįso pažvelgti jam į akis. 

— Justai..., — prašneko ji. 

Ją pertraukė šaižus skambutis iš virtuvės. 

— Maloningoji ponia! — sušuko Klementina pašokda- 
ma. — Turiu begti į viršų. Justai, prašau manęs palaukti. Aš 
sugrįšiu kaip galėdama greičiau su tavim atsisveikinti. 

Jai išbėgus, Justas ėmė rengtis. Jis pats stebėjosi, kaip tas 
buvimas su Klementina, pokalbis ir jos atsargus, mielas rū- 
pinimasis jį keistai paguodė, apmalšino skausmą, kurio, ro- 
dėsi, visai neįmanoma nuraminti. 

Slyvos mėlynumo chalarą Justas padėjo atgal į pintinę — 
jam net neatėjo į galvą pasinaudoti Klementinos pasiūlymu 
ir jį pasiimti, — parašė kelis žodžius kitoje vizitinės kortelės 
pusėje, padėjo kortelę ant pintinės viršaus ir skubiais žings- 
niais perėjo virtuvę. Nors Klementina ir prašė, jam atrodė, 
kad reikia kuo skubiau išeiti iš šio namo, kuriame jis paslap- 
čiomis viešėjo. 

Iš virtuvės prie laukujų durų vedančiame koridoriuje jis 
sutiko iš gerosios namo pusės atskubančią pusseserę. 

— O, kaip gerai, kad dar tave nutvėriau! — sušuko ji. 

— Negalėjau ilgiau laukti, nenorėjau, kad mane užtik- 
tų virėja. 

— Jos aš dar nežadinau! 

— Vis tiek. Ir aš, ir tu turime darbo. Iki pasimatymo, 
Klementina. Šiandien tu man padarei daugiau, negu gali įsi- 
vaizduoti. 

Klementina padavė jam abi rankas. 

— Ačiū tau, Justai, kad atėjai pas mane. Perduok nuo 
manęs linkėjimus tėvams ir visam Gercenui ir pasirodyk, 
kai grįši. 

— Pažadu, Tina! 

Ji nubėgo prie užpakalinių durų ir jas atidarė. Justas pas- 
kubom apkabino pusseserę, nes jautė, kad ji to laukia. Be to, 
jis nemokėjo kitaip išreikšti savo dėkingumo. 

Paskui atsitraukė nuo jos ir išskubėjo. Kai sukdamas už 
namo kampo atsigręžė, Klementina vis dar stovėjo tarp at- 
virų dūrų. Ji žvelgė blizgančiomis akimis, o jos paprastai rūs- 
čiai suspaustos lūpos svajingai šypsojo. 


Poniai Dorotėjai Tyleman skyrybos išėjo į naudą. Ji tie- 
siog pražydo, veidas parausvėjo, o jos svoris truputį padidė- 
jo. Ji jautėsi kaip į laisvę ištrūkusi kalinė, kuri buvo pasmerk- 
ta kalėti iki gyvos galvos ir kuriai vėliau, tiesiog per stebuklą, 
pavyko įrodyti savo nekaltumą. 

ią popietę ji rengėsi su ypatingu malonumu. Jai padėjo 
Klementina, kuri išsikrausčius Otui Tylemanui naudojosi 
ypatingu ponios pasitikėjimu. 

— Jei ir toliau taip bus, maloningoji ponia, tai turėsit įsi- 
gyti naujų drabužių, — pasakė Klementina, painiodama ir 
verždama ilgus korseto raiščius. 

— Padarysiu tai su didžiausiu malonumu! — sušuko po- 
nia Dorotėja. — Iki gyvo kaulo įgriso tos niūrios spalvos! Gal 
jums, panele, tiktų vienas kitas drabužis? 

Abiem rankom ji perbraukė sau per liemenį. 

— Bijau, kad šiandien turėsite mane vienu ar dviem cen- 
timetrais paploninti. Šiandien ketinu apsirengti balto mus- 
lino suknele, kurios jau seniai nevilkėjau. 

Klementinai staiga pasidarė nemalonu. 

— Ar ne per anksti šiam metų laikui? Jums bus šalta, ma- 
loningoji ponia. 

— O, nebus. Važiuosiu uždara karieta, be to, galiu apsi- 
siausti indiško šilko šaliu. Jo ryškios spalvos puikiai tiks prie 
baltos suknelės. Dar užsidėsiu naują baltą skrybėlaitę ir pa- 
siimsiu baltą skėtį nuo saulės... 

— Ką tik nulijo! 

Ponia Dorotėja, o kartu su ja ir Klementina, neišleisda- 
ma iš rankų korseto raištelių, pasisuko į langą ir praskleidė 
sunkias užuolaidas. 

— Nė debesėlio! Kodėl norite atimti iš manęs malonumą, 
panele? 

— Džiaugiuosi, matydama jus tokią linksmą, — sumur- 
mėjo Klementina. 

— Ar aš neturiu tam priežasties? 

— Žinoma, turite, maloningoji ponia! 

Klementina, paskutinį kartą truktelėjusi raištelius, ėmė 
juos tvirtai rišti ant nugaros. 

— Tik saugokitės, kad nesukeltumėt nepasitenkinimo. 

Ponia Dorotėja atsisuko. 

— Nepasitenkinimo? Kaip turėčiau tai suprasti? 

— Maloningoji ponia, žmonės greiti pasmerkti tai, ko jie 
nesupranta... 

Ponia Dorotėja atmetė galvą ir atkišo smailų smakriuką. 

— Niekas neturi teisės manęs teisti. Buvau pavyzdinga 
žmona, kurios patiklumu niekšiškai pasinaudota piktam. 

— Žinoma, maloningoji ponia, — pritarė Klementina, 
nudūrusi akis. 

— Aš neturiu ko bijoti! Padėkite man apsirengti suknelę! 

Klementina paėmė baltą, gana siaurą suknelę, visą išsiu- 
vinėtą ir išpuoštą raukinukais, ir atsargiai, kad nesugadintų 
ponios šukuosenos, aprengė ją per galvą. Tada ėmė sagstyti 
sagutes ant nugaros, kurių iš viso buvo kokios penkios de- 
šimtys. Suknelė buvo ilgomis rankovėmis, visai uždaru kak- 
lu ir atrodė labai jaunatviškai. 

Ponia Dorotėja pasitaisė raukinukus prie apykaklės ir ant 
rankovių. Tai darydama ji be paliovos sukinėjosi priešais di- 
delį veidrodį. 

— Na, pasakykite, panele, argi ji ne puikiai man tinka? 

— Su ja jūs atrodote truputį išbalusi. 

— Kokia jūs bjauri! Kodėl negalite pasakyti man ką nors 
meilaus? 

— Maloningoji ponia... 

— Ne, tylėkite! 

Ponia Dorotėja treptelėjo koja kaip išpaikintas vaikas. 

— Nieko nenoriu girdėti! Palikite mane vieną. 

Klementina tyliai atsiduso ir išėjo. Ji būtų dar energin- 
giau bandžiusi perkalbėti ponią Dorotėją, bet neišdrįso: ji vi- 
sada suvokė, kad Tylemanų namuose tėra tik tarnaitė ir ži- 
nojo, jog kištis į asmeninius ponų reikalus jai nedera. 

Tačiau Klementina puikiai prisiminė niūrias advokato 
daktaro Rozenbaumo pranašystes, be to, būdama acidi, pa- 
stebėjo, kad po skyrybų pas jos ponią nepasirodė nei viena 
iš draugių. Ar tai atsitiktinumas? 

Klementina iš tiesų susirūpino, nes jau pamilo ponią Do- 
rotėją ir, kaip jai buvo būdinga, jautėsi už ją atsakinga. De- 
ja, ji negalėjo jai nei patarti, nei padėti. 


Ponia Dorotėja toli gražu nesijautė taip laisvai, kaip sten- 
gėsi pasirodyti Klementinai. Ir ji prisiminė daktaro Rozen- 
baumo perspėjimą, ir ji pastebėjo, kad nuo skyrybų ją gau- 
bia tyla. Tačiau tiek metų nelaimingai gyvenusi su vyru ir 
vienu energingu žingsniu išsivadavusi iš šito jungo, ponia 
Dorotėja neketino daugiau kęsti neteisybės, buvo tvirtai pa- 
siryžusi stoti už savo teises ir pralaužti tą ją supančią sieną. 

Ji liepė vežėjui važiuoti į Kunigaikščių gatvę. Siandien 
buvo ponios Elviros fon Štuken priėmimų diena, ir ponia 
Dorotėja su malonumu, tiesa, ir kiek būgštaudama, įsivaiz- 
davo, kaip šeimininkė ir jos svečiai išplės akis, pamatę ją to- 

kią baltą, pražydusią ir gražesnę negu kada nors anksčiau. 
Baigusi skyrybų bylą, ji jautėsi laisva ir stipri, buvo tikra, kad 
galės nesunkiai įveikti priekabes ir pavydą. 

Tačiau buvo lemta kitaip. 

Kai karieta sustojo prie seno, garbingo namo Kunigaikš- 
čių gatvėje, o vežėjas nulipo nuo pasostės, kad padėtų poniai 
išlipti, ji pasakė: 

— Nelaukite, Janai. Atvažiuokite manęs po kokios va- 
landos. 

Vežėjas pridėjo ranką prie aukštos skrybėlės. 

— Klausau, maloningoji ponia! 

Ponia Dorotėja pamanė, kaip teisingai ji pasielgė, dalijant 
turtą ryžtingai reikalaudama arklių ir karietos, nors daktaras 
Rozenbaumas jai to nepatarė: sakė, kad vienišai moteriai ne- 
verta laikyti brangiai kainuojančios karietos ir arklių. Dar 
vienas punktas, kur daktaras Rozenbaumas buvo neteisus. 

Kopdama plačiais laiptais į viršų, ponia Dorotėja apsitam- 
pė sijoną. Prie durų paskambino. 

Duris atidarė didžioji Berta. Ji buvo labai tvarkingai ap- 
sirengusi — juodo liustrino suknele, labai balta prijuoste ir 
baltu gobtuvėliu. Kai pažino atėjusiąją, tarnaitės šypsena 
sustingo. 

— Maloningoji ponia, — sumurmėjo ji, — O, aš... 

— Prašom pranešti poniai fon Štuken! 

— Man labai gaila, maloningoji ponia, — klaikiai sumi- 
šusi išmikčiojo aukštaūgė tarnaitė, — maloningoji ponia šian- 
dien nepriima. 

— Ber, Berta, šiandien juk ketvirtadienis... Ar aš klystu? 

— Ketvirtadienis... bet ponia nepriima! 

Berta jau ketino prieš pat viešnios nosį uždaryti duris, bet 
ponia Tyleman buvo greitesnė, ir jai pavyko įsmukti į prieš- 
kambarį. 

— Ar ponia fon Štuken serga? — paklausė ji ir tą pačią 
akimirką pamatė pilną paltų drabužinę. 

— O kas čia? — paklausė suskleistu skėčiu rodydama į 
paltus. 

— Tai... tai visai nieko nereiškia. 

— Prašau, Berta! 

— Maloningosios ponios nėra namie! 

Tarsi bausmė už Bertos melą iš salono tą pačią akimirką 
atsklido garsus kvatojimas. 

— Tai praneškite apie mane panelei Štefani! 

— Panelės taip pat nėra, — nepasidavė Berta ir užstojo į 
vidinius kambarius vedančias duris, tarsi pasirengusi prirei- 
kus išmesti neprašytą viešnią laukan. 

— Aš negaliu įleisti jūsų, maloningoji ponia, — nusimi- 
nusi tarė ji, — tikrai negaliu! 

Pasakyta buvo daugiau negu aiškiai, ir pasirodė, kad vis- 
kas kur kas blogiau, negu ponia Dorotėja galėjo tikėtis. Jai 
staiga ėmė trūkti oro ir aptemo akys. 

— O Dieve, o Dieve, o Dieve! — suriko Berta ir pagavo 
ją savo tvirtomis rankomis. 

Valandėlę ponia Dorotėja prarado sąmonę. 

Paskui į nosį trenkė stiprus uostomosios druskos kvapas 
ir ji išgirdo jauno vyro balsą: 

— Atrodo, jai jau geriau. 

Ponia Dorotėja atsimerkė ir pažino virš jos palinkusį 
Egoną fon Štukeną. Berta laikė jai prie nosies uostomąją 
druską. 

— Aš nežinau, kas mane taip paveikė... — išlemeno ji. 

— Gal jūs per daug susiveržėte, — blaiviai pasakė Berta, 
bec iš karto užsidengė burną ranka: — O Dieve, o Dieve, o 
Dieve, atleiskite, gerai, kad negirdėjo maloningoji ponia! 

Egonas fon Štukenas neįstengė nuslėpti šypsenos, o po- 
nia Dorotėja paraudo. 

— Dabar jūs jau visai gerai atrodote, maloningoji ponia! 
Ar galiu jus palydėti žemyn? 

Jis galantiškai pasiūlė jai ranką. 

Tik šią akimirką ji pagaliau visiškai suvokė tą siaubingą 
įžeidimą, kurį patyrė Stukenų namuose. 

— Ne, ačiū, — pasakė ponia Dorotėja negyvu balsu, — 
nesivarginkite. Rasiu kelią pati. 

— Nenorėčiau, kad taip būtų, — tarė Egonas fon Štuke- 
nas — aš bent jau surasiu jums karietą. 

— Ačiū. Aš puikiai vaikštau pėsčiomis. 

Ponia Dorotėja atsisuko į tarnaitę, kuri baisiai sumišusi 
lamdė baltą prijuostę tarp save didelių rankų. 

— Maždaug po valandos manęs atvažiuos vežėjas. Berta, 
pasakykite jam, kad nelauktų manęs. 

— Gerai, maloningoji ponia, — patikino Berta ir pagal- 
bos prašančiu žvilgsniu pažiūrėjo į jaunąjį poną. 

— Tai tik dar viena priežastis palydėti jus, — skubiai pa- 
sakė Egonas fon Štukenas. — Gaila, mūsų vežimaitis Grune- 
valde, antraip aš jus... 

— Negaiškite čia su manimi. Esu tikra, kad jūsų ponia 
mama jau pasigedo jūsų... 

— Ką jūs, maloningoji ponia! — priverstinai linksmai šūk- 
telėjo Egonas fon Šrukenas. — Aš grįžau tuojau po jūsų ir iš 
Bertos sužinojau, kad mamos nėra namuose. Taigi matote, 
manęs čia niekas nelaiko. 

Ponia Dorotėja vos nepatikėjo juo, nes jis tikrai buvo dar 
su paltu. Tačiau nauja juoko banga iš salono įrodė, kad jis 
meluoja. Ponia Dorotėja krūptelėjo, tačiau parodė, kad pa- 
moką išmoko: ji apsimetė nieko negirdėjusi. 

— Tada, — pasakė susivaldžiusi, — aš džiaugiuosi, kad pa- 
lydėsite mane. 

Berta nesugebėjo nuslėpti palengvėjimo, jog jai gana ma- 
loniai pavyko atsikratyti ponios Dorotėjos. Ji paskubėjo ati- 
daryti duris ir sušuko: 

— Sudie, iki kito karto! 

Egonas fon Štukenas čiupo skrybėlę ir pirštines, kurios 
gulėjo ant stalelio poniai Dorotėjai už nugaros ir pažvelgė į 
Bertą priekaištingai kraipydamas galvą. 

— Geroji Berta — beviltiškas atvejis, — pasakė jis, šalia 
ponios Dorotėjos lipdamas laiptais žemyn. — Ji amžinai viską 
painioja. Kartais stebiuosi, kaip mama ją pakenčia. 

Ponia Dorotėja pakėlusi antakius iš šono pažvelgė į jį. 

— Tikrai? O man atrodo, kad geroji Berta paklusnus jū- 
sų motinos įrankis. 

Egonas fon Šrukenas šypsena paslėpė sumišimą. 

— Aš sakyčiau, kad ji veikiau nepaklusni! 

Kai jie išėjo į gatvę, dangus buvo toks pat giedrai mėly- 
nas kaip ir pirma. Bet poniai Dorotėjai pasaulis apvirto aukš- 
tyn kojomis. Seni kilmingi namai, pilki ir šalti, dabar žvel- 
gė į ją piktai. Šiaurinės pusės šešėliai dengė didelę gatvės dalį, 
ir ji su savo per daug lengva suknele pašiurpo nuo šalčio. 

— Jūs šąlate, — tuojau pastebėjo Egonas fon Štukenas, — 
jums būtų ne pro šalį puodelis karštos kavos ar taurelė kon- 
jako. 

— Taip, išgersiu ko nors, kai tik grįšiu namo, — atsakė iš- 
siblaškiusi.. 

Jis žinojo, kaip piktai buvo su ja pasielgta, ir nors iki šiol 
nejuto, jo akimis žiūrint, šitai senai, visada bespalvei, nuo- 
bodžiai ir ribotai moteriai didelės simpatijos, dabar tikrai 
nuoširdžiai jos gailėjo. Begalinė aistra Lotei Mylkei širdyje 
padarė jį visuomenės autsaideriu, ir jis suprato kiekvieną sta- 
barias elgesio normas laužantį žmogų. 

— O kam taip ilgai laukti? Juk tik keli žingsniai iki Un- 
ter den Linden. Galime užeiti į Droselio restoraną... 

— Mes? 

Ponia Dorotėja pakėlė į jį savo baltą kaip popierius vei- 
delį, o jos plačiai atmerktos, tarsi šydu aptrauktos akys bu- 
vo kaip neregės. 

— Taip, jei galėčiau sau leisti pakviesti jus išgerti taure- 
lę, maloningoji ponia, — geraširdiškai pasakė jaunuolis. 

Ponia Dorotėja šį geranorišką pasiūlymą suprato visai ne- 
teisingai. Vis dar suglumusi dėl to, kad jos nepriėmė, ji jau- 

tėsi visai pažeminta ir nepagalvojo nieko kito, kaip tik tai, 
kad jaunasis ponas fon Štukenas ieško nuotykių. Per visus jos 
vedybinio gyvenimo metus nė vienas vyras neišdrįso jos pa- 
kviesti be jos vyro, o tuo labiau dar į viešą restoraną. 

— Kaip jūs drįstate... — iškošė ji pro dantis baisiausiai pa- 
sipiktinusi. 

Jaunasis karininkas tuojau susivokė padaręs klaidą ir sku- 
biai pasakė: 

— Atleiskite, maloningoji ponia, aš tikrai nenorėjau... 

Ber ji neklausė pasiaiškinimų. 

— Eikite! — suriko. — Palikite mane vieną! Storžievis! Ne- 
noriu daugiau jūsų matyti! 

Ponia Dorotėja apsisuko ir nuskubėjo Kunigaikščių gat- 
ve, kiek tik jai leido žemę siekiantis sijonas. Egonas fon Štu- 
kenas jau ketino bėgti jai iš paskos. Jam buvo nemalonu taip 
nusiteikusią damą palikti vieną. Jis žengė kelis žingsnius, pas- 
kui sustojo, patraukė pečiais ir atsisakė savo ketinimo. Jis ne- 
tiko būti atstumtųjų gelbėtoju. Lipdamas jai ant kulnų gal 
tik dar labiau pablogintų padėtį. 

Egonas fon Štukenas nusprendė geriau grįžti į tėvų bu- 
tą, kur ponia Elvira, savaime suprantama, priiminėjo svečius. 
Dėmesio centre buvo sužadėtinių pora Štefani ir Hugas Do- 
nersbergas, kurie laikydamiesi už rankyčių sėdėjo susiglaudę 
ant kanapos: grafas Donersbergas — pergalinga mina, aukš- 
tyn užriestais ūsais, įsispraudęs į akį monoklį, Štefani — la- 
bai išbalusi, su priverstine šypsena gražiose lūpose. 

Tik vėliau, kai svečiai jau buvo išsiskirstę, Egonas fon 
Štukenas papasakojo motinai apie nuotykį su ponia Doro- 
tėja. Jis jautėsi kaltas, ir jam reikėjo nusimesti nuo širdies tą 
sunkumą. Motinos pamokslas tokiu atveju padėdavo. 

Tačiau šį kartą motina pasižiūrėjo kitaip, negu jis tikėjosi. 

— Be abejonės, tu buvai netaktiškas ją kviesdamas, — abe- 
jingai tarė ji. — Ber būtų jau per daug, jei dar po visko apie 
tai galvotum. Moteris, būdama tokioje padėtyje, neturi jaut- 

riai reaguoti. Jai reikės nuo to atprasti arba pasmerkti save 
vienatvei. Tai ne tavo, Egonai, kaltė. Ji pati kalta dėl visko, 
kas jai atsitiko. Jei ji būtų paklausiusi mano perspėjimo... 

Motinos nuomonė nepadėjo jaunam leitenantui nura- 
minti sąžinės, bet kadangi jis nesugebėjo spręsti net asmeni- 
nių problemų, tai nustūmė šias mintis tolyn ir galiausiai nu- 
gramzdino į pasąmonę, kur jas tuojau turėjo nustelbti kiti, 
ryškesni, įvykiai. 


Ponia Dorotėja, buvusi Tyleman, visą kelią nuo Kuni- 
gaikščių gatvės iki Tyrgarteno kvartalo ėjo pėsčia. Kol pasie- 
kė namus, jos išvaizda tapo baisi: graži balto muslino suknelė 
susipurvino, apsiuvas nuplyšo, ploni batelių padai prakiuro, 
o didelė elegantiška skrybėlė ant aukštos šukuosenos nuslinko 
į šoną. 

Tik virėja Augusta pamatė ją pareinančią, nes tuo metu 
atsitiktinai žiūrėjo per grotuotą pirmo aukšto langą ir gro- 
žėjosi darželyje žydinčiais krokais. 

— Man tarsi perkūnas būtų trenkęs, — pasakojo ji vėliau 
Klementinai, kai toji grįžo iš pasivaikščiojimo su vaikais ir, 
primygtinai prašoma virėjos, valandėlę paliko juos vienus. — 
Ji atrodė kaip išprotėjusi, norite tikėkite, norite ne. Tikra be- 
protė. Mūsų ponia visada išbalusi, bet dabar jos veido spal- 
va buvo šiurpi, beveik žalia, galite įsivaizduoti, plaukai užkri- 
tę ant kaktos, akys lyg lėkštės ir atrodė kaip neregės! Norėjau 
tuojau pat eiti į viršų, bet negalėjau pajudinti kojų, iš bai- 
mės sustingo sąnariai... 

Virėja Augusta turėjo nutraukti savo dramatišką pasako- 
jimą, nes jai pritrūko oro. 

— O paskui? — paklausė Klementina, supratusi, kad pasi- 
tvirtino jos blogiausia nuojauta. — Pasakokit toliau, Augusta. 

— Paskui nieko nebuvo. Kai aš atsitokėjau ir nubėgau į 
viršų, ji jau buvo įėjusi į vidų. Aš įkišau galvą į drabužinę, 
bet jos jau nebuvo. 

— Ar jūs tikra, kad maloningoji ponia apskritai įėjo į na- 
mą? — paklausė Klementina, kuriai pasidarė labai neramu, 
kad virėja iki šiol nematė grįžusios ponios Dorotėjos. 

— Taip, tikra, — patvirtino virėja — girdėjau, kaip užsi- 
trenkė namo durys. 

Tuomet Klementina puolė ieškoti savo ponios, tačiau ne- 
rado. Buduaro, kuriame dabar, po skyrybų su vyru, miego- 
davo ponia Dorotėja — bendras jų miegamasis žadino per 
daug nemalonius prisiminimus, — durys buvo uždarytos. 

Klementina pasibeldė. Iš pradžių nedrąsiai, dvejodama. 
Kai iš vidaus nepasigirdo jokio garso, ji ėmė belsti visu 
smarkumu. 

— Maloningoji ponia! — šaukė ji. — Maloningoji ponia, 
prašau atidaryti, prašau! Tai aš! — Atsakymo nebuvo. — Ma- 
loningoji ponia, aš tik norėjau padėti jums nusirengti! 

Tačiau ir dabar nebuvo jokio atsako. 

— Maloningoji ponia, ar jūs sergate? Jūs blogai jaučia- 
tės? — rėkė Klementina ir tikrai nusigandusi pridūrė: — Aš 
pakviesiu daktarą Bemę. 

Šitai paveikė. 

— Ne, ne, jokio daktaro, — pasigirdo iš vidaus prikimęs 
ponios Dorotėjos balsas. 

— Tada maldauju, atidarykite man! Juk jums reikia ko 
nors užvalgyti! 

— Ne. Aš nealkana. Aš pavargau. Eikite, eikite, duokite 
man ramybę. 

Norom nenorom Klementina pakluso, nors jos įtarimai 
neišsisklaidė. Jai norėjosi išlaužti duris, bet tai jau būtų bu- 
vę per daug savavališka. 

Klementina paprašė naujos kambarinės pabūti prie budu- 
aro durų ir pakviesti ją, vos tik viduje pasigirs koks garsas ar- 
ba jei pasirodys ponia Dorotėja. 

Nieko panašaus neįvyko, ir Klementina, pamaitinusi vai- 
kus ir suguldžiusi juos, pati ėmėsi budėti prie uždarų durų. 

Ji prisitraukė krėslą, kuriame galėjo pakenčiamai įsitaisyti, 
bet visą naktį nesumerkė akių ir kankinosi iš rūpesčio. 

Tai buvo ilgiausia Klementinos nemigo naktis, ir tik ta- 
da, kai pro spalvotus holo stiklus ėmė skverbtis ankstyvo ryto 
šviesa, ji valandžiukę snūstelėjo. 

Ber kai iš vidaus pasisuko durų raktas, ji iš karto pabu- 
do, pašoko, išlygino sijoną ir pakėlė rankas prie galvos, no- 
rėdama pasitaisyti šukuoseną. 

Jai be galo palengvėjo, kai durys atsivėrė ir ant buduaro 
slenksčio pasirodė ponia Dorotėja. Ji vilkėjo viena tų papras- 
tų kasdieninių suknelių iš tamsios sunkios medžiagos. Iš sta- 
čios apykaklės kyšojo plonas kaklas, veidas buvo baisiai išba- 
lęs, akys paraudusios, o plonalūpė burna įgavusi kažkokią 
pagiežingą išraišką, kurios Klementina ligi šiol nebuvo paste- 
bėjusi. 

Moterys žiūrėjo viena į kitą, abi nemiegojusios, abi sutri- 
kusios, nesugebančios rasti tinkamų žodžių. 

— Ką jūs čia veikiate, panele? — galiausiai paklausė po- 
nia Dorotėja, ir jos balse pasigirdo dėkingumas už Klemen- 
tinos ištikimą rūpestį. 

— Aš pamaniau... Norėjau būti čia pat, jei maloningajai 
poniai būtų ko prireikę. 

— Būčiau paskambinusi. 

— Taip, Žinoma. Bet aš bijojau, kad ekonomė ar kamba- 
rinė neišgirs skambučio... 

Klementinai pasidarė nejauku, žiūrint į sustingusią savo 
ponią. 

— Atleiskite, maloningoji ponia, — greitai ištarė ji, — da- 
bar norėčiau pažiūrėti, kaip ten vaikai. 

— Ne, pasilikite. Gal ir gerai, kad jūs čia. 

Ponia Dorotėja mostelėjo per petį į užtamsintą kambarį. 

— Išneškite tuos daiktus, — tarė ji, — skrybėlę, suknelę, 
skėtį — viską. Nenoriu jų daugiau matyt. 

Ji paliko stovinčią Klementiną ir nuėjo judėdama kaip 
marionetė. 


Kol Lotė Mylkė gulėjo ligoninėje, Egonas fon Štukenas 
prarado su ja bet kokį ryšį. Jis neišdrįso jos aplankyti, nes 
klaikiai bijojo įsivelti į skandalą arba dar blogiau — įvelti savo 
šeimą ar net pulką. 

Bet drauge jis kentėjo, kad nutolo nuo mylimos mergai- 
tės, kankinosi ir dėl savo bailumo, suvokė, kad tai likučiai 
neobjektyvumo, kurio manė seniai nusikratęs. 

Nors Justas buvo aiškiai liepęs jam nebeateiti, Egonas vėl 
patraukė pas jį. Sutiko jį didelio daugiabučio namo antrame 
kieme Elzaso gatvėje. Justas su mažuoju Hansu Kendleriu į 
primityvų vežimą krovė savo negausią mantą. 

— Sveiki, sveiki, pone Veigandai, — kiek sumišęs pasisvei- 
kino Egonas fon Štukenas. 

Justas tik žvilgtelėjo į jo pusę ir toliau rišo ant vežimo su- 
krautas knygas ir pundus. 

— Labas, pone leitenante, — atsakė. 

— Man labai gaila, kad esu priverstas jus vėl sutrukdyni... 

— Bet jūs visai netrukdote, priešingai. — Justas Veigan- 
das atsitiesė ir kreivai šyptelėjo. — Šiuo momentu visai ne 
pro šalį jūsų pagalba. Juk matote, aš kaip tik kraustausi. 

Egonas fon Štukenas nesuprato, kad Justas iš jo šaiposi. 

— Atėjau čia ne dėl to, — rimtai pasakė jis. 

— Ak ne? — Justas Veigandas suvaidino nustebusį. — Tik- 
rai pamaniau, kad išnaudojate progą, norėdamas man atsi- 
lyginti. 

— Pone Veigandai, gerai žinau, kad turiu būti jums dė- 
kingas. 

— Nėra už ką. 

Justas apėjo vežimėlį ir čiupo už ienų. 

— Opa! Važiuojam! Galite padėti Hansui stumti. 

Vežimėlis pradėjo riedėti. 


347 


Hansas Kendleris išsižiojęs spoksojo į elegantiška unifor- 
ma apsirengusį karininką, kuris atėjo į studentų kvartalą tie- 
siai iš mokymų aikštės. Ir tik kai vežimėlis nuriedėjo kokį 
metrą, Hansas prisiminė savo pareigas ir puolė stumti. 

Egonas pasivijo juos ir prisigretino prie Justo Veigando. 

— Kaip Lotė? Kada ją išleis iš ligoninės? 

— Nieko nežinau, — atkirto Justas Veigandas. 

— Prašau neišsisukinėti... aš turiu sužinoti! 

— Tai palydėkite mus! Mes kaip tik važiuojam į ligoninę. 

Tas kvietimas nebuvo nekaltas, nes Justas Veigandas ge- 
rai žinojo, kaip nemalonu būtų jaunam leitenantui, jei centre 
jį kas nors pamatytų prie tokio juokingo kinkinio. Tačiau jis 
manė, kad Egonas fon Štukenas nusipelnė geros pamokos, 
nes jis net piršto nepajudino, kad apsaugotų Štefani nuo ve- 
dybų su nemylimu grafu Donersbergu. 

— Tai užbėkite į kurpiaus dirbtuvę, — abejingai šūktelė- 
jo Justas Veigandas, — meistras Kendleris mielai paskolins 
jums kelnes ir seną švarką. 

— O, taip, nuostabu! — sušuko Hansas. — Tėvas apreng- 
tų jį kaip generolą! 

Justas Veigandas nusijuokė. 

— Kodėl jūs man toks žiaurus? — labai išbalęs paklausė 
Egonas fon Štukenas. — Ką aš jums padariau? 

— Jūs man nieko, visai nieko nepadarėte, dėl to aš tru- 
putį piktas. 

Justas Veigandas sustojo. 

— Aš, žinoma, nesitikiu, kad jūs mums iš tikrųjų padė- 
site vežti ar kad palydėsite mus. 

— Tai prašau nesišaipyti daugiau iš manęs. Aš ne taip nu- 
siteikęs, kad galėčiau klausytis jūsų pokštų. 

— Na, jei verčiate mane rimtai kalbėti, tai aš galiu jums 
tik štai ką patarti: pamirškite savo Lotę. Užbraukite storą 
brūkšnį po šiuo gyvenimo tarpsniu. 

— Bet aš negaliu... niekados! 

— Jūs privalote, Egonai, — labai pabrėžtinai pasakė Jus- 
tas Veigandas. — Jūs įstūmėte šį kūdikį į bėdą. Jos gyvybė 
kabojo ant plauko. Nedaug trūko, kad ji būtų mirusi. 

— Tai ne mano kaltė! 

— Supraskite mane teisingai. Aš nenoriu jūsų teisti ir juo 
labiau mokyti dorovės. Aš tik bandau jums paaiškinti, kaip 
visa tai atrodo Lotės akimis. 

— Ji žino, kad ją myliu. 

— Neturėtumėte būti tuo taip įsitikinęs. Aš lankiau ją li- 
goninėje ir turiu pasakyti, kad ji labai pasikeitė. Tie įvykiai 
jai įgriso iki kaklo. Ji jaučiasi esanti pamesta. 

— Kaip tik todėl privalau ją pamatyti, kad galėčiau vis- 
ką paaiškinti. 

Justas Veigandas nusisuko ir vėl ėmė tempti vežimėlį. 

— Tai ieškokite jos. Gal ją jau seniai išleido. 

— Ne. Aš jau visur ieškojau. Buvau gėlių parduotuvėje, 
kur ji anksčiau dirbo, teiravausi jos tėvų kaimynų, buvau su- 
siradęs ir Idą Kovalski. Lotė turi būti dar ligoninėje! 

— Tai nueikite ir aplankykite ją, nors aš jums rimtai sa- 
kau, kad paliktumėte viską taip, kaip yra. 

— Bet juk jūs dabar kaip tik ten einate! Gal galėtumėte 
užsukti, o paskui vėl pasimatyti su manimi... Na, sakysim... 

Justas Veigandas nutraukė jį: 

— Ne, aš negaliu. Labai skubu. Paliksiu tuos daiktus vai- 
kų skyriuje, nes atsisakiau savo kambario pas našlę Gebern. 
Paskui turėsiu skubėti tiesiai į stotį: šiandien išvažiuoju ap- 
lankyti tėvų. 

Vežimėlis pro pagrindinius vartus išriedėjo į gatvę. Ego- 
nas fon Štukenas sustojo, paskui paėjo kelis žingsnius, vėl su- 
stojo draskyte draskomas prieštaravimo tarp jo luomui bū- 
dingo išdidumo ir karšto noro perkalbėti Justą Veigandą, 
kad tas jam padėtų. 

— Pone Veigandai, prašau!.. — sušuko jis. 

— Tai beprasmiškas dalykas, nuo to gali būti dar blo- 
giau, — per petį riktelėjo Justas Veigandas. — Paklausykite 
manęs, tegu viskas lieka taip, kaip yra. 

Ir vežimaitis nudardėjo grindiniu. 

Egonas fon Štukenas stovėjo ir žiūrėjo į tą keistą kinki- 
nį: vežimėlį traukiantį liekną, tamsiaplaukį vyrą ir iš paskos 
strykčiojantį mažą baltagalvį berniuką, kuris stūmė vežimaitį 
ir karts nuo karto pataisydavo slystančius ryšulius. Visa šir- 
dimi pavydėjo jiems laisvės. Jam rodėsi, kad jie laisvi, kad ga- 
li kaip tinkami tvarkyti savo gyvenimą. Jiems nereikėjo bi- 
joti visuomenės pasmerkimo. 

Egonas prikando lūpą, apsisuko ir pavargusiais žingsniais 
nuėjo priešinga kryptimi. 


Kai Lotė Mylkė pasveiko, ją iš ligoninės parsivedė Ida 
Kovalski. Ir iki to ji dažnai ją lankydavo. Ir štai dabar, kai 
Lotė galėjo palikti tą iki gyvo kaulo įgrisusią palatą ir nusi- 
rengti šiurkščius ligoninės marškinius, Ida Kovalski atnešė jai 
jos apatinius drabužius ir anksčiau vilkėtą suknelę. Pasirodė, 
kad viskas gerokai per platu. Anuomet aptempta suknelė da- 
bar tiesiog kadaravo ant jos lieso kūno. 

— O Dieve! Kokia aš sulysusi! — nusiminusi sušuko Lo- 
tė, kai jai persirengus kitos ligonės ėmė kvatoti ir laidyti pa- 
šaipias pastabas. 

— Tik nesijaudink dėl šito, tai jokia gėda, — guodė ją po- 
nia Kovalski. — Dabar bent žymu, kur tavo liemuo. Pama- 
tysi, aš tave greitai atšersiu. 

Vis dar nesutvirtėjusiai Lotei akyse pasirodė ašaros. 

— Jūs man tokia gera, ponia Kovalski! 

— Na ne! Vaikuti, kaip tu mane vadini? Vadink mane Ida 
ir „tu“. Juk mes dabar draugės, ar ne? 

— Taip, Ida, — sujaudinta patvirtino Lotė, — tu esi ma- 
no vienintelė draugė visame pasaulyje, vienintelis manim be- 
sirūpinantis žmogus. 

— Nesakyk taip, Lote, yra ir kitų tavimi besidominčių 
žmonių... 

— Taip, daktaras Veigandas. Jis porą kartų aplankė ma- 
ne ir perdavė Egono sveikinimus. 

— Jis geras žmogus, tik visai neturtingas. Kai aš pamačiau 
jo nuskarusius rankogalius, iš karto supratau — iš jo nieko 
neišpeši. 

— Kaip tu, Ida, gali visada galvoti apie pinigus? 

Lotė skubiai atsisveikino su palatos moterimis ir greitai 
nuėjo paskui Idą Kovalski prie durų. Po visų tų čia praleis- 
tų savaičių jai buvo keista išeiti štai taip tuščiomis rankomis, 
neišsinešant net nė vieno gero prisiminimo. 

— Apie pinigus irgi reikia galvoti, — pasakė Ida ir, kai jos 
išėjo į koridorių, prilaikė Lotę už alkūnės. — Pinigai yra svar- 
biausias dalykas gyvenime. Neturintis pinigų eina šunis lo- 
dydamas. Jei nori žinoti: pinigai — viskas, o meilė — niekas. 
Užsirašyk sau ant kaktos. 

— Tu teisi, — tarė Lotė, — ir aš tai seniai supratau. O dėl 
daktaro, tai jis išgelbėjo man gyvybę. Ir nešmeižė manęs. Ka- 
žin ar kas nors kitas, turintis naujus rankogalius, būtų bu- 
vęs toks padorus. 

— Aš dėl to visai nesiginčiju, Lote. Sena tiesa, kad gra- 
žiausi dabitos yra patys didžiausi niekšai. Kai sutiksi dakta- 
rą, galėsi pasitarnauti jam veltui, aš nieko prieš. 

— Tarsi tai būtų svarbu! 

— Nesakyk. Visi mielai naudojasi tuo, kas nemokama. 
Bet dabar eime! Jei gali, kiek greičiau. Mūsų laukia vežimas. 

— Ar tai nelabai brangiai kainuos? 

Ida Kovalski trūktelėjo pečiais. 

— Nieko! Užmoketa iš anksto. 

— Kas užmokėjo? 

— O kas gi daugiau? Žinoma, tavo frantas! Jei jau nesi- 
teikė tavęs aplankyti, tai bent teikiasi mokėti. 

— Ber Egonas nėra turtingas. Jis niekados neturėjo daug 
pinigų. 

— Ak tu vargše kvailute, — pasakė kiek niekindama, tiek 
ir užjausdama Ida Kovalski, — ko gero, tikėjai viskuo, ką tau 
sakė vyrai. Bet dabar turės būti kitaip. Tu tik klausyk ma- 
nęs, aš išmanau tuos reikalus. Fon Štukenas neturi pinigų? 
Leisk nusijuokti! Kai tėvas bankininkas! 

— Ber tevas jį griežtai laikė, aš tikrai žinau. 

— Tai jis turi mokytis, kaip išvilioti iš senio pinigus gud- 
rumu. Bet jei tu ir vėl pulsi jam ant kaklo ir mylėsies su juo, 
tada viskas. Gausi mano palaiminimą ir galėsi ieškotis kitos 
pastogės. Pas Idą tada užsirauks. 

Jos jau išvažiavo iš ligoninės teritorijos. Žaliavo vejos, 
krūmai ir seni medžiai, liepos jau skleidė pirmuosius žiedus, 
kurių saldus aromatas nustelbė karbolio, eterio ir puvimo 
kvapus. 

Lotė atsitraukė nuo Idos, išskėtė rankas ir giliai į plaučius 
įkvėpė pavasarį. 

— Nebijok, Ida! — sušuko ji. — Dabar aš žinosiu, ką da- 
ryti! Dabar nebūsiu kvaila! Kai viena koja jau esi stovėjęs 
karste, suvoki, koks gražus pasaulis, kaip smagu gyventi ir 
kad nereikia žemintis už sumuštinį. 

— Amen, — pasišaipė Ida Kovalski. — Gerai pasakei! Ta- 
čiau kitus savo jausmus išliesi namie, pigiau kainuos. 

Kai Egonas fon Štukenas kitą vakarą užkopė trimis laip- 
teliais į Idos Kovalski butą Aleksandro gatvėje, jis tai pada- 
rė daugiau iš įpratimo, o ne turėdamas kokios nors vilties. 

— Ar turite žinių iš Lotės? — paklausė jis jaunąją našlę vos 
pasisveikinęs. 

Ida Kovalski sąmoningai delsė, norėdama jį daugiau pa- 
kankinti. 

— Juk jai nepablogėjo? — išsigando jaunuolis. 

— Ne. Nereikia visada galvoti apie blogiausią. 

— Taigi... turite Žinių? 

— Daugiau negu žinių. Lotę išleido iš ligoninės. 

— Kur ji yra? 

— O kur jii bus! — pasakė ponia Kovalski ir parodė nykš- 
čiu į duris. — Ten... savo kambaryje! 

Egonas fon Štukenas trumpam neteko žado. Paskui jis 
nustūmė Idą Kovalski į šalį, puolė pro ją ir atplėšė buvusio 
sutuoktinių miegamojo duris. 

Lotė kaip tik tyrinėjo savo atvaizdą dideliame, spintos du- 
ryse įtaisytame veidrodyje. Kai Egonas įpuolė į kambarį, ji 
neatsisuko, tik stebėjo jį veidrodyje primerktomis žaliomis 
akimis. 

— Lote! — džiaugsmingai sušuko jis ir išskėtė rankas. 

— O, Egonas, — abejingai tarė ji, — norėčiau, kad atei- 
tyje prieš įeidamas pasibelstum. 

Egono rankos nukaro, ir jis sustojo kaip stabo ištiktas. 

— Ber, Lote, kas tau atsitiko? 

— Man — nieko, jei nori žinoti. Man tik nepatinka, kad 
tas, kuris ištisas savaites visai nesirūpina, paskui įgriūva čia, 
tarsi būtų visagalis... 

— Ber, Lote, teiravausi apie tave... Ir sveikinimus perda- 
viau! Daug kartų! Argi ponas Veigandas ir ponia Kovalski tau 
nieko nesakė? 

— Duok jiems ramybę, Egonai. Jie man visai svetimi, bet 
vis dėlto nepaliko manęs nelaimėje, tuo tarpu tu... 

— Ak Lote, pasistenk suprasti ir atleisti man... 

— Aš seniai supratau, — ištarė Lotė ir lėtai nusisuko, — 
o atleisti nėra už ką, nes tai, kas man atsitiko, buvo tik 
bausmė už mano pačios kvailumą. Aš nepykstu ant tavęs, 
Egonai, tikrai nepykstu. O dabar lik sveikas. Aš šį vakarą 
užimta! 

Jis spoksojo į ją ir negalėjo jos pažinti. Ji taip pasikeitė, 
kad jis net pamanė stovįs prieš nepažįstamą merginą, kuri tik 
apsimetė esanti Lotė, jog jį apkvailintų. Ši nepažįstamoji visai 
net nepriminė tos kresnos mergaitės nuo vėjo ir saulės pa- 

raudusiu apskritu veidu ir kiek gremėzdiškomis, nuo darbo 
šiurkščiomis rankomis. 

Priešais stovinti Lotė buvo labai liekna ir puse galvos aukš- 
tesnė. Jos plaukai vis dar buvo ugniniai, bet jau ne kukliai 
supinti į kasas ir sudėti aplink galvą. Jie buvo sugarbanoti. Vir- 
šum plačios kaktos dabar stirksojo aukšta šukuosena su specia- 
liai nuleista garbanele. Veidas buvo susiaurėjęs, tarsi apkarpy- 
tas, akys dar žalesnės negu anksčiau ir daug išraiškingesnės — 
Egonas fon Štukenas nežinojo, kad jos taip atrodo dėl juodai 
dažytų blakstienų ir antakių, — lūpos nebebuvo suskilusios: 
dabar jos buvo minkštos, drėgnos ir viliojamai raudonos. 

— Jei būčiau sutikęs tave gatvėje, — sumišęs tarė Ego- 
nas, — vargu ar būčiau pažinęs! 

—- Ar aš tau nepatinku? 

Lotė koketiškai pakraipė siaurus klubus. 

— Tu nuostabiai graži! 

— Džiaugiuosi. Žinai, aš visada paisiau tavo skonio. 

— Lote, prašau šitaip nekalbėti! Kaip su priešu! 

Ji atšlijo, kai Egonas norėjo ją apkabinti. 

— Būtų per stipriai pasakyta, — šaltai tarė ji. — Tiesiog 
pasidariau tau abejinga, ir tiek. 

— Aš netikiu! 

— Ne? O kokios pabaigos tu tikėjaisi? Gal ketinai vesti 
mane prie altoriaus? 

— Lote, prašau, tu gi Žinai... 

Mergina pertraukė jį: 

— ... kad apie tai negali būti nė kalbos. Aš tai žinau. Ant- 
raip turėtum atsisakyti mylimiausio pulko, smogti smūgį sa- 
vo didžiai gerbiamai šeimai ir gal net dirbti. Kiek būtų bė- 
dos! Ne, tu to negali. Tai kaipgi viskas turėjo baigtis? Kad 
tu vieną gražią dieną pajusi, jog pasisotinai manimi? Ar ne 
taip, to tu tikėjaisi? To jau nebebus. 

Ji išsiėmė iš spintos plunksnų boa ir užsimetė ant žaliu 
šilku aptemprų pečių. 

— Lote, prašau leisti man paaiškinti... — mikčiojo Egonas. 

— Ačiū, nera reikalo. 

Lotė žengė jo link ir blykstelėjo savo žaliomis akimis. 

— Ar tu vis dar nesupratai, kad viskas baigėsi? Tau ne- 
pasisekė, kad ėjo ne taip, kaip tau norėjosi. Aš pralenkiau ta- 
ve! Štai kaip gali atsitikti, mano mažasis leitenante. Anokia 
čia tragedija! 

Ant savo baltų, nuo ligos suminkštėjusių rankų kruopš- 
čiai nulakuotais nagais ji užsitempė ilgas pirštines. 

— Bet aš neleisiu, kad taip paprastai mane atstumtum! — 
sušuko Egonas fon Štukenas, ir jo balse suskambo vaikiškas 
užsispyrimas. 

Lotė visai neskubėdama sagstėsi pirštines. 

— O, man įdomu, ką gi tu darysi. 

— Pagaliau... aš mokėjau už šitą tavo kambarį! — bejėgiš- 
kai išrėkė jis ir tą pačią akimirką suprato padaręs didelę klaidą. 

— Ir už mane taip pat, — lediniu balsu pasakė Lotė. — 
Juk tu taip manai? Įsivaizduoji, kad šitai duoda tau teisę at- 
eiti čia, kada tik panorėsi pasismaginti. Bet žinok, berniuk, 
kad nedarau dabar to taip pigiai. 

Ji norėjo eiti prie durų. Egonas užstojo jai kelią, čiupo už 
rankų ir patraukė prie savęs. Ji nekovojo, tik atsilošė, kai jis 
norėjo ją pabučiuoti. Egono lūpos nuslydo Lotės smakru, 
kaklu ir įsisiurbė tarp krūtų. Jis taip baisiai, tiesiog beviltiš- 
kai aistringai geidė jos, kaip niekada anksčiau. Rodėsi, jis vi- 
sai prarado nuovoką. 

Jo rankos šliaužė jos nugara žemyn, įsikibo į sėdynės ap- 
valumus ir prispaudė ją prie savo kūno. 

— Lote, — sudejavo Egonas, — mano mylima Lote! Kad 
tu žinotum, kaip tavęs ilgėjausi! 

Jis tikėjosi, kad jo geismą sužadinusi kibirkštis persimes 
ir jai. O ji tik nusijuokė kimiu, gašliu juoku, kuriame nebu- 
vo nė trupučio linksmumo. 

Egonas fon Štukenas instinktyviai atleido rankas ir pakėlė 
galvą, norėdamas pažvelgti jai į veidą. Kaip ir anksčiau Lo- 
tė tebebuvo išbalusi tarytum marmuro statula, tik jos žalio- 
se akyse gyvai blykčiojo pašaipa. 

Ji taip pajudino savo siaurus klubus, kad jos išsilenkęs kū- 
nas perbraukė per jo įsitempusį lyties organą. Egonas daug 
savaičių nebuvo turėjęs moters. Jis prarado savitvardą, ir su- 
sikaupusi sėkla smarkiai išsiliejo į kelnes. 

Lotė atsitraukė. 

— Na, berniuk, patyrei pasitenkinimą, — pasakė ji su pa- 
nieka. — Dabar eik į tualetą ir susitvarkyk, kad mamytė na- 
mie nebartų. 

Jis nepajėgė ištverti jos žvilgsnio ir rankomis užsidengė 
veidą: buvo pažemintas, išjuoktas, netekęs vyriškumo ir iš- 
didumo. 

— Na, neverk, — pasakė Lotė dirbtinai nuoširdžiu bal- 
su. — Už tai, ką dabar patyrei, nereiks mokėti. Jei panorėsi 
daugiau — galėsi ateiti. Tačiau su pinigais. 

Lotė ranka išlygino sunkų šilką suknelės priekyje, pasku- 
tinį kartą tiriamai nužvelgė save veidrodyje, patraukė aukš- 
tyn boa ir išėjo iš kambario. 

Tik po akimirkos Egonas pastebėjo, kad liko vienas. Jis 
puolė į prieškambarį, kur jo laukė Lotė ir taip pat pasigra- 
žinusi ir šilkais pasipuošusi Ida Kovalski. 

— Būkite malonus paskubėti, — pasakė buto šeiminin- 
kė, — norėčiau užrakinti. 

— Lote, — paklausė Egonas, — kur tu eini? 

— Tiesą sakant, tai ne tavo reikalas, bet pasakysiu. Susi- 
rasiu, kas ateityje mokės už mano butą. 

— Ber, Lote, aš iki šiol... aš ir toliau mokėsiu... — sumik- 
čiojo jis. 

— Ieškosiu tokio, kuris neprikaišios man šito, tokio, ku- 
ris supras, jog tokia jauna mergaitė kaip aš nenori vien tik 
tingiai sėdėti. Ji laukia iš gyvenimo kai ko daugiau: Ieškosiu 


tokio, kuriam nebus gėda su manimi pasirodyti. 

— Lote, žinau, kad daug ką dariau ne taip! Bet ir aš pa- 
simokiau. Ateityje viskas bus kitaip! 

— Užrteks taukšti niekus, nešdinkitės iš čia greičiau! — įsi- 
terpė Ida Kovalski. — Panelė Lotė išsivers be jūsų. — Ji ati- 
darė duris. — Na, kraustykitės! 

— Aš neisiu, kol Lotė man nepasakys... Ponia Kovalski, 
palikite mane su Lote dar porą minučių! 

— Dar ko užsimanysite! Apie tai negali būti nė kalbos! 

Ida Kovalski išėjo į prieangį, o Lotė išsekė paskui ją. 

— Na, judėkite! O gal norite, kad pakviesčiau policiją? 

Norom nenorom Egonas fon Štukenas turėjo paklusti 
šiam griežtam reikalavimui. Ida Kovalski užrakino duris, ir 
abi moterys ėmė lipti laiptais žemyn. Baisiai prislėgtas Ego- 
nas lipo joms iš paskos, o tos, tarsi jo čia visai nebūtų, lais- 
vai plepėjo. Jo išsiauklėjimas neleido jam viešoje vietoje — 
laiptinė jam jau buvo vieša vieta, — žengti paskutinį žings- 
nį ir vėl pabandyti susitaikyti. 

Gatvėje Lotė atsisuko į jį. 

— Būk toks geras, surask mums karietą, — manieringai 
kaip aukštuomenės dama paprašė Lotė. 

Ber Egonas fon Štukenas jau nenorėjo tęsti žaidimo. 

— Kodel turėčiau tai daryti? — piktai atkirto jis. 

— Tuomet nereikia, mielas dėde, — abejingai pasakė Lotė. 

Abi moterys susikibo už parankių ir patraukė Frydricho 
gatvės pusėn. Egonas fon Štukenas būtų sekęs joms iš paskos, 
jei nebūtų jautęsis visas apipiltas purvu. Jis nebejautė Lotei 
meilės, degė vien neapykanta jai ir begaline panieka sau. 


Po šio įvykio Egonas fon Štukenas pasiryžo daugiau ne- 
simatyti su Lote Mylke. Ji jau nebuvo ta gaivi, sveika, nesu- 
gadinta Lotė, mergaitė, kuri jį garbino. Ji tapo sugadinta, šal- 
ta ir pikta. 

Egonas fon Štukenas nebuvo geras psichologas, bet ir jis 
miglotai suvokė, kaip įvyko šitas pasikeitimas. Viskas pra- 

sidėjo dar tada, kai Lotė pasidavė Idos Kovalski įtakai. Ji 
įkalbėjo Lotę nužudyti savo kūno vaisių, nes pirmykštė Lo- 
tė būtų negalėjusi taip pasielgti. Be abejonės, prisidėjo ir 
tai, kad jis neaplankė jos ligoninėje ir ji pasijuto esanti vie- 
na su savo nelaime. Tačiau lemiamą įtaką padarė Lotės li- 
kimo draugių kalbos ir patarimai — po jų jai nebeliko jo- 
kių iliuzijų. 

Egonas fon Štukenas tvirtai pasiryžo skirtis su Lote, dar 
daugiau: manė, jog jau beveik išsiskyrė su ja. Kai jis karei- 
vinėse nusiprausė, apsirengė švarius apatinius baltinius ir ati- 
davė valyti kelnes, paskutinį susitikimą su šia mergina pri- 
simindavo tik su pasibjaurėjimu. 

Gal ir iš tikrųjų jam būtų pavykę pamiršti Lotę, jei į jo 
atmintį visiems laikams nebūtų įsirėžęs prisiminimas, kad jis 
susikompromitavo kaip vyras. 

Egonas sulyso, tarnyboje buvo išsiblaškęs, per pratybas 
duodavo klaidingus įsakymus ir gavo iš savo viršininko griež- 
tą papeikimą. Tačiau net ir tai nepadarė jam jokio įspūdžio. 

Kai jis išėjo iš majoro kambario, koridoriuje, tarsi atsitik- 
tinai, stovėjo ir rūkė baronas leitenantas fon Štrachvicas. 

— Ar kliuvo? — susirūpinęs paklausė jis. 

Egonas fon Štukenas truktelėjo pečiais. 

— Sena giesmė. 

— Būk atsargus, tavęs gali nepaaukštinti. 

Baronas fon Štrachvicas atkišo draugui atidarytą portsi- 
garą. 

— Ne, ačiū. Ir taip gerklė kaip išplikyta. 

— Tu sergi? 

— Kodėl taip manai? 

— Pastaruoju metu prastai atrodai. Ne aš vienas tai pa- 
stebėjau. 

— Kaip gražu, kad rūpinatės mano sveikata. 

— Nereikia iš to šaipytis, Štukenai. Mes rimtai susirūpi- 
nę del tavęs. 

Jie ėjo greta pagrindiniu koridoriumi. Sutiktas feldfebelis 
staigiais judesiais atidavė jiems pagarbą, jie atsainiai atsakė jam. 

— Gal tuomet nusiraminsite išgirdę, kad man viskas ge- 
rai, — pasakė Egonas fon Štukenas. 

— Tu ką, nemiegi ištisas naktis? 

— Visai ne. 

-— Ir vis dėlto aš norėčiau duoti tau gerą patarimą: vesk! 
Nieko nera geresnio tokiam jaunam vyrui. Vesk kokią mie- 
lI4 mergaitę iš gerų namų, kuri galėtų atsinešti padorų krai- 
tį. Pamarysi, kaip puikiai jausiesi, tvarkingai ir nerūpestin- 
gai gyvendamas su mylinčia turtinga moterimi. 

— Nebloga idėja, — visai nuoširdžiai tarė Egonas fon Štu- 
kenas. — Reikės apie tai pamąstyti. 

Paskui pokalbis pakrypo į tarnybos reikalus. Draugo pa- 
tarimas ėmė suktis Egono fon Štukeno galvoje. Jis įtikinėjo 
save, kad santuoka jį vėl padarys normaliu žmogumi ir pa- 
dės atgauti dvasinę pusiausvyrą. Jo mintyse viena po kitos 
praslinko vedyboms tinkamo amžiaus sulaukusios merginos. 
Jis rinkosi čia vieną, čia kitą, čia galiausiai trečią. Pasiryžo 
vesti visai nesvarbu ką — vedybos jam dabar rodėsi esančios 
vaistas nuo visų ligų. 

Tačiau žengdamas pirmą žingsnį šia kryptimi jis turėjo 
dar kartą pasimatyti su Lote. Ji privalėjo sužinoti, kad neteks 
jo visiems laikams, ir turėjo suvokti, ką praras jo netekusi. 
Paskutinį sykį ji davė aiškiai suprasti, kad jos nebedomina 
meilė, o tik pinigai. Gerai, gaus ir jų. Dalį išloštųjų pinigų 
jis atidavė Idai Kovalski už Lotės kambarį ir kad nuneštų į 
ligoninę, bet gera dalis sumos dar buvo likusi. Ir pradžių 
Egonas sumanė išdidžiai trenkti tuos pinigus Lotei į veidą ir 
tuo parodyti savo panieką jai, bet paskui apsigalvojo. Jei jis 
nori ją susigrąžinti, turi pramušti tą sieną, kuria ji atsitvėrė. 
Tai būtų įmanoma, jei sugebėtų pažadinti jai tam tikrą jaus- 
mą. Nuostabą arba dėkingumą. 


359 


Pas juvelyrą Špitelerį Unter den Linden gatvėje Egonas 
nupirko Lotei dovaną: sunkią auksinę apyrankę. Jam labai 
palengvėjo. Kaip vaikiškai anksčiau džiaugdavosi Lotė kiek- 
vienu jo dovanotu mažmožiu! Dabar jis nesitikėjo tokio nuo- 
širdaus ir atviro žavėjimosi, bet vylėsi, kad ši pirma tikrai ver- 
tinga dovana bent jau padarys jai įspūdį. 

inoma, su vizitu pas Lotę reikėjo kelias dienas lukterė- 
ti, bent jau, kad įrodytų pats sau, kiek nedaug ji jam reiš- 
kia. Tačiau vos tik jis nupirko papuošalą, tas ėmė tarsi de- 
ginte deginti jam kišenę. Tarnyboje jis pasikeitė su grafu 
Kenigšteinu, kad galėtų tą patį vakarą nueiti pas Lotę. 

Kai Egonas fon Štukenas paskambino prie Idos Kovals- 
ki durų, o viduje niekas net nekrustelėjo, savo didelei gėdai 
ir siaubui jis pajuto, kad iš nusivylimo jo akys pritvinko aša- 
rų. Visko galėjo tikėtis, bet tik ne to, kad stovės čia prie už- 
darų durų. Jis negalėjo suvokti, negalėjo su tuo apsiprasti, to- 
dėl vis skambino ir skambino. 

Paskui tyčia triukšmingai nuėjo iki laiptų, ant pirštų ga- 
lų vėl grįžo ir, sulaikęs kvėpavimą, pasiklausė prie durų. Jis 
puikiai suvokė — visa tai be galo žema, ir šitas žinojimas tik 
dar labiau didino jo kančią. Mintis, kad Lotė galbūt namie, 
o neatidaro todėl, kad guli kito glėbyje, varė jį iš proto. 

Egonas ilgai tykojo priešais namą, neatitraukdamas akių 
nuo buto ketvirtajame aukšte. Nesujudėjo užuolaidos, ne- 
švystelėjo nė menkiausia šviesa. 

Paskutinį kartą jis matė, kaip Ida Kovalski ir Lotė My/l- 
kė traukė Frydricho gatvės link. Dviem jaunoms, nuotykių 
ieškančioms tokio tipo moterims tai, ko gero, buvo tinka- 
miausias kelias. Egonas fon Štukenas dabar pasuko ta pačia 
kryptimi, pakeliui apieškodamas kiekvieną užeigą. 

Egonas puikiai žinojo, kad jo pastangos milijoniniame 
mieste surasti dvi lengvabūdes būtybes beveik beprotiškos. 
Tačiau jis neturėjo pasirinkimo, jam reikėjo surasti Lotę 
Mylkę, net jei ieškotų visą naktį. Jį užvaldė baisus nerimas. 

Tas keistas atsitiktinumas, kad ją rado, jam pačiam atrodė 
kaip savaime suprantamas dalykas. 

Jis įėjo į „Rokoko“. Tai buvo skurdžiai apstatytas, bet 
brangus restoranėlis, kuriame beveik nesilankydavo berlynie- 
čiai. Daugiausia į jį užsukdavo provincijos ponai, kurie ieš- 
kojo nuotykių, kad paskui galėtų jais pasigirti. Čia visada 
viešpataudavo prietema, todel nekrisdavo į akis išsitrynęs so- 
fų ir krėslų raudonas aksomas, o merginos, kurios turėjo 
linksminti ponus ir padėti jiems išleisti kuo daugiau pinigų, 
buvo ne pirmos jaunystės ir, net gražiausių metų būdamos, 
toli gražu ne dailutės. Prie pianino sėdėjo plikagalvis vyras 
suvytusiu, alkoholio ir palaido gyvenimo nuniokotu veidu ir 
barškino klavišais. Tai, kaip jis laikė monoklį ir kaip elegan- 
tišku judesiu trūktelėdavo viršun rankogalius, rodė, kad jo 
praeityje būta daug geresnių dienų. 

Egonas fon Štukenas dar stovėjo prie durų, bandydamas 
pripratinti savo akis prie silpnos, blausios rubino spalvos lem- 
pučių skleidžiamos šviesos, kai prie jo prišoko padavėjas su 
servetėle ant rankos. 

— Pageidaujate staliuko, pone? 

— Ne, ačiū. Tai yra, aš dar nežinau. Aš ieškau vienos 
damos. 

— Mes turime čia daug damų, — sušveplavo padavėjas. — 
Patikėkite manim, jūs būsite patenkintas. 

Egonas fon Štukenas ėmė artintis prie nišų, kurios buvo 
svarbiausias šio prastą vardą turinčio restoranėlio atrakcionas. 
Porelės čia galėjo kiek tinkamos glamonėtis ir nebūgštauti, 
kad joms kas sutrukdys. Reikėjo tik užsisakyti butelį šampa- 
no, įsprausti padavėjui į ranką atitinkamus arbatpinigius ir 
galėjai užtraukti užuolaidą. Egonas fon Štukenas suprato, kad 
negali šnipinėti visose nišose, bet mintis, kad galbūt už vie- 
nos iš tų niūrių raudonų užuolaidų ant kelių kokiam „dėdei“ 
iš provincijos sėdi Lotė, varė jį pirmyn. 

Padavėjas pastojo jam kelią. 

— Negalima, pone, — priekaištingai tarė jis. — Mes esa- 
me rimta įstaiga. Kas būtų, jei kiekvienam leistume žvalgyris. 

Egonas fon Štukenas įkišo į padavėjo švarko kišenėlę so- 
lidžius arbatpinigius. 

— Klausykite, galėtumėte man padėti... 

Padavėjas įsikišo į kišenėlę ranką ir įgudusiais pirštais su- 
skaičiavo, kiek jam davė. Tada pasakė: 

— Labai ačiū, pone barone, man labai gaila, bet vis dėl- 
to turiu pasakyti ne. Jei jau nebus galima pasitikėti mūsų 
diskretiškumu, tai viskas nueis šuniui ant uodegos... 

— Aš ieškau konkrečios merginos... 

Padavėjas nepatikliai pasižiūrėjo į Egoną. 

— Tikiuosi, neketinate sukelti skandalo? 

— Ne, ne. Buvau su ja susitaręs, bet mes apsilenkėme, štai 
ir viskas. 

— Cha, nežinau, kaip galėčiau jums padėti... 

— Jei mergina čia, tai turėjote ją pastebėti. Ji labai liek- 
na, galima sakyti, liesa, ugniniais plaukais ir žaliomis akimis. 

— Jauna? Jūsų apibūdinimas visai tinka mūsų panelei 
Lolai... 

— Lolai? — Egonas fon Štukenas krūptelėjo, bet tuojau 
vėl susivaldė ir pasakė: — Taip, tai tikriausiai ji! 

— Nemanau, kad ji liūdėtų dėl neįvykusio susitikimo, — 
pareiškė padavėjas ir perbraukė servetėle tuščią stalą. 

— Kur ji? — skubino Egonas fon Štukenas. — Nuveskite 
mane pas ją. 

— Nežinau, pone barone, gal geriau aš pasakysiu jai, kad 
jūs čia! Kaip turėčiau pranešti? 

Išugdytas atsargumas liepė Egonui fon Štukenui nesaky- 
ti savo vardo. 

— Perduokite jai, kad laukia jos geras draugas. 

— Skamba truputį skurdžiai, ar ne? — paklausė padavėjas. 

— Žmogau, darykite, ką sakau! — pareikalavo Egonas fon 


Štukenas. 

Padavėjas nukrypavo plokščiapėdėmis kojomis, įtraukęs 
galvą į pečius. Egonas fon Štukenas neišleido jo iš akių, nes 
tikėjosi šitaip pamatyti, kur yra Lotė. Jau įsivaizdavo save 
puolantį į vieną iš nišų ir plėšiantį Lotę iš kokio gašlaus ti- 
po glėbio. 

Tačiau kitą akimirką per vienos nišos parapetą ant dul- 
kėtų restorano grindų iššoko apkūni juodaplaukė moteris, 
kurios didžiulės baltos krūtys buvo taip liemenėlės suspaus- 
tos, kad kėsinosi iššokti iš gilios mezginiuotos jos suknelės iš- 
kirptės. Ji suriko: 

— Kankanas! 

Visi pagyvėjo. Iš kitų nišų ir nuo kelių užimtų staliukų 
salėje lankytojus linksminančios damos nuvinguriavo į priekį. 
Apkūni juodaplaukė pakštelėjo į blizgančią pianisto plikę ir, 
kaip pasirodė Egonui fon Štukenui, tuo pačiu metu įdėjo pi- 
nigą į jo frako kišenę. Plikagalvis iškart su entuziazmu sudavė 
per klavišus, o šaižūs merginų balsai pasigavo madingo pran- 
cūzų šokio melodiją. 

Į vieną grandinę susikabino trys, keturios, paskui pen- 
kios merginos. Aidint juokui ir šūksniams jos taip kilnojo 
savo sijonus, kad ponai galėjo puikiai matyti šiugždančius 
apatinius. 

Šokėjos cypčiojo ir krykštavo — tai turėjo reikšti susiža- 
vėjimo ekstazę. Tačiau Egonas fon Štukenas pastebėjo, kad 
merginos išprakaitavusios nuo karščio restoranėlyje, nuo iš- 
gerto alkoholio ir nuo didelės fizinės įtampos. Apie aistrin- 
gą įsijautimą negalėjo būti nė kalbos. Viskas buvo tik šalta 
ir net neprofesionali apgaulė. Kai tik kurią nors iš merginų 
pakeisdavo dar nepavargusi kolegė, toji visai be jėgų sudrib- 
davo ant artimiausios kėdės ir abejingu, išvargusiu veidu 
šluostydavosi prakaitą ir grimą. 

Staiga ant vienos nišos parapeto pasirodė Lotė Mylkė. 
Egonas ją pastebėjo todėl, kad vyrai ėmė šaukti: 

— Lola! Bravo, Lola! Pagaliau! 

Tuo pačiu metu nutrūko nenatūraliai linksmas kankanas 
scenoje. . 

Lotė neskubėjo. Ji ramiausiai pasikėlė sijoną iki tiek, kad 
visi pamatė violetinį keliaraištį, už kurio ji dabar užsikišo su- 
lankstytą banknorą. 

Tarp keliaraiščio, prilaikančio jos juodas ažūrinės kojines, 
ir mažyčių, taip pat juodų kelnaičių švietė ruoželis balto nuo- 
go kūno. 

Dabar šaukė ir klykavo vyrai. 

Prie jos išsitiesė gyvaplaukiais apžėlusios rankos, besikė- 
sinančios ją nukelti. 

Lotė nuleido sijoną, atsitiesė ir palaukė, kol rankos pri- 
artės tiek, kad ji galėtų užminti jas bateliu. Ji užmynė iš vi- 
sų jėgų, įsmeigė kulną į godžią ranką taip, kad jos savinin- 
kas suvaitojo iš skausmo. 

— Šalin rankas! — sušuko Lotė. — Tuščią stalą! 

Šleivakojis padavėjas nutraukė nuo artimiausio stalo stal- 
tiesę, o drauge su ja į ryšulį suėmė taures, peleninę, lėkštes 
ir stalo įrankius. Padarė tai pačiu laiku, nes Lotė nuo para- 
peto jau žengė platų žingsnį žemyn ant stalo, net nesusvy- 
ravusi sustojo ir suriko: 

— Pradėk, Čarli, parodyk, ką gali! 

Pianistas dar energingiau įniko daužyti klavišus. 

Lotė Mylkė, vadinamoji Lola, ant stalelio kvadrato šoko sa- 
vo ypatingą kankano variantą. Iš pradžių lėtai, pasigardžiuo- 
dama, paskui vis greičiau purtydama pakeltą sijoną, judinda- 
ma kelius, kilnodama kojas taip, kad buvo viskas matyti: jos 
liesas, jaudinantis, pasigailėtinas, akinamai baltas kūnas tarp 
juodų mezginių ir šlamančių apatinių sijonų. Ji atmetė galvą, 
ir jos baltas kaklas atrodė lygiai taip pat nešvankiai, kaip ir 
nuogos šlaunys. Ji šūkčiojo, ugniniai plaukai išsiskleidė ir kaip 
liepsnos liežuviai raitėsi aplink kaktą, kaklą ir skruostus. 

Vyrai klegėjo. Vieni lipo ant kėdžių, kad būtų arčiau jos, 
kiti tūpė ant grindų, kad daugiau, dar daugiau pažvelgtų jai 
tarp kojų. 

Dar kartą juslingai riktelėjusi, užvertusi galvą ir iškėlusi vir- 
šun rankas, Lotė išskėstomis kojomis atsisėdo ant stalo. Pas- 
kui, tarsi pratęsdama tą judesį, lanksčiai pašoko ir ramiai šyp- 
sodamasi priiminėjo vyrų garbinimą. Jos veidas buvo išbalęs 
ir abejingas, ant jo neblizgėjo nei vienas prakaito lašelis. 

Kažkas padavė jai taurę šampano, ji godžiai ją ištuštino, 
grąžino vaišintojui, o anas vėl uoliai ją pripylė. 

Egonui pavyko pro daugelio vyrų kūnus prasibrauti į 
priekį. 

— Lote, prašau... — ištarė jis. 

Lotė tik dabar jį pastebėjo. 

— Čia nėra Lotės, — ironiškai drėbė ji savo atvira Berly- 
no tarme. 

— Tegu bus... Lola! Nesvarbu, kaip save vadini! 

— Ne, man tai svarbu! 

— Prašau nulipti žemyn pas mane. 

— Norėtum! 

Ji palenkė aukštą šampano taurę ir šaltas kaip ledas šam- 
panas ėmė lašėti Egonui ant galvos. 

Griausmingas jos gerbėjų kvatojimas buvo padėka už 
pokštą. 

Egonas fon Štukenas nusipurtė kaip sušlapęs pudelis. Ta- 
čiau sutriko tik valandėlę. Jis čiupo Lotę už kojų, nukėlė ją, 
bepilančią likusį šampaną jam ant sprando, ir nusinešė. 

Lotė suspurdo jo glėbyje, užsimojo, ketindama į jo pa- 
kaušį sudaužyti tuščią šampano taurę. 

— Lote, — ištarė Egonas, — maldauju, liaukis! Aš tau kai 
ką atnešiau... kai ką, kas tau patiks! 

Ji nustojo priešintis, ir jis išdrįso pastatyt moterį ant 
grindų. 

— O ką? — paklausė ji. 

Egonas iš kelnių kišenės išsiėmė dėžutę, pravėrė dangte- 
lį, kad ji pamatytų blizgančią auksinę apyrankę. 

— O! — šūktelėjo Lotė sužavėta. — Ar ji tikra? 

— Niekuomet neišdrįsčiau dovanoti netikros, — pasakė 
jis, greitai atitraukdamas dėžutę ir uždarydamas ją. 

Ji svarstydama sukiojo tarp rankų tuščią šampano taurę. 

— Vadinasi, tiesa! 

— Ką tai reiškia? 

— Kad tu gali turėti, kai tik nori. Ida buvo teisi. 

— Taip, ta nuostabioji Ida. Jai tu turbūt dėkinga ir už tai, 
kad gali užsiiminėti prostitucija šitame puikiame restorane. 

— Aš ne tokia! — suriko Lotė ir vėl norėjo pasinaudoti 
tuščia taure kaip ginklu. 

Egonas čiupo ją už rankos. 

— Gana, — tarė jis ir taip užsuko Lotei ranką, kad ši iš 
skausmo susiraukė. — Nori turėti apyrankę... ar ne? 

— Žinoma, noriu! Ai, velnias, paleisk mane! 

— Jei pažadėsi, kad eisi su manim. 

— Kur? 

— Į kambarį, kurį tau išnuomojau. 

Jis paleido Lotę. 

— Ber tai, ko tu norėtum, galima daryni ir čia. Ar tau čia 
per prasta? 

— Atspėjai. Na, eime! 

Ji pasitrynė skaudamą riešą. 

— Tik turiu paimti iš Idos raktą. 

— Gerai. Palauksiu lauke. 

Lotė gūžtelėjo siaurais petukais. 

— Prašau. Man nesvarbu, — pasakė ir išskubėjo. 

Tačiau jis buvo tikras, kad ji sugrįš. Egonas paplojo sau 
per kišenę, kurioje buvo tikrai ją pritrauksiantis magnetas. 

Po prakaito, kvepalų, alkoholio, dūmų ir dulkių tvaiko, 
kuriuo buvo priverstas kvėpuoti gerą pusvalandį, gaivus nak- 
ties oras buvo tikra palaima. Nuo išpilto šampano sudrėkę 
plaukai ir sprandas baigė džiūti. 

Egonui pavyko nutverti karietą ir derėdamasis su vežėju — 
jis nė akimirką nenuleido akių nuo restorano durų — tarpdu- 

ryje pamatė Lotę. Ji išėjo skubėdama, tarsi bijodama pražiop- 
soti jį, bet vos pamačiusi, apsimetė pabrėžtinai abejinga. 

Jos laikysena pralinksmino Egoną. Tačiau tas malonus 
pranašumo jausmas buvo tik trumpam. 

Kai padėjo Lotei įsėsti į karietą, o ji įlipdama taip pasikė- 
lė sijoną, kad vos švystelėjo tvirta įplyšusia raštuota kojine ap- 
tempta blauzda, Egonas vėl pajuto tą beprotišką susijaudinimą, 
kurio bijojo, kuriuo bjaurėjosi ir kartu mėgavosi kaip narko- 
manas į kapus varančiais nuodais. Jis neskubėjo sėsti į karie- 
tą, sustojo, įkvėpė oro ir bandė įveikti susijaudinimą. 

Lotė per atviras duris iškišo ranką. 

— Na, ateik gi, berniuk. Ar gaišime čia visą naktį? — pa- 
sakė šiurkščiai. 

Jam neliko nieko kita, kaip paklusti. Jis įsiropštė ant sė- 
dynės šalia jos ir užvėrė paskui save dureles. Staigiai trūkte- 
lėjusi, karieta pradėjo važiuoti, o lengvas, sulysęs Lotės kū- 
nas atsišliejo į jį. 

Egonas nedrįso jos prilaikyti, bijojo net žodį pratarti — 
ji neturėjo pastebėti, kaip jis jaučiasi. Tačiau jį išdavė trūk- 
čiojantis alsavimas. 

— Na, tai kaip bus su mumis? — paklausė Lotė savo ty- 
liu, prikimusiu balsu. Balsas buvo vienas iš tų dalykų, kurie 
dar buvo likę iš senosios Lotės. Balsas ir aštrus jos jauno kū- 
no kvapas, kurio neįveikė kvepalai ir muilas. 

Jis tylėjo, nors žinojo, kad turi kalbėti, jei nori jos dėmesį 
nukreipti kitur. Tačiau visi žodžiai dingo, o balsas, rodėsi, 
neklausė jo. 

Lotė prisiglaudė prie jo. Visu jo kūnu perbėgo šiurpas, 
kai ji ranka palietė jo penį. 

— Aš taip ir maniau, — pasakė lyg užjausdama, lyg, šai- 
pydamasi. — Tau vel tas pats! 

— Lote, prašau... nereikia! — nusiminęs sušuko Egonas. 

— Na, nevaidink čia nekaltos panelės! Aš padarysiu tau 
prancūziškai, gerai? Apyrankė to verta! 

Miklūs Lotės pirštai atsagstė jam kelnes, ir, kai ji siūbuo- 
jančioj karietoj atsiklaupė prieš jį ant kelių, Egonas suprato, 
kad ji ir šį kartą laimėjo. 


Justas Veigandas praleido Gercene kelias nerūpestingas 
dienas. Jis diskutavo su tėvu, leidosi motinos lepinamas, su- 
sirado jaunystės draugus, ilgai vaikščiodavo šviežiai sužalia- 
vusiais rugių ir bulvių laukais. 

Visi jį sutikdavo pagarbiai ir maloniai, tačiau tuojau po 
audringo pasisveikinimo pokalbiai išblėsdavo, nes pasirody- 
davo, jog Justas mažai ką žino, kas sudomintų Gerceno gy- 
ventojus. Ir jis pats, tiesą sakant, tapo gana abejingas dauge- 
liui praeities prisiminimų. 

Jis kalbėdavosi su daktaru Kumpmanu, net kada ne ka- 
da lydėdavo jį pas ligonius, mėgaudavosi kratydamasis veži- 
maičiu, kai jis, kaip ir anuomet, vaikystėje, galėdavo valdyti 
arklį. Senąjį kaimo gydytoją Justas laikė puikiu žmogumi, 
tačiau jo gydymo metodai jam dabar atrodė viduramžiški. 
Daktaras Kumpmanas paprastai skirdavo šalto, drungno ar 
karšto vandens kompresus, o susirgusius skrandžio ar žar- 
nyno ligomis gydydavo ricinos aliejumi, nes — jis nuolat tą 
kartodavo, — blogos medžiagos turi būti pašalintos iš orga- 
nizmo. 

Blogiausia buvo tai, kad jo pacientai buvo visiškai paten- 
kinti tokiu gydymu ir nenorėjo nieko kito. 

Nors daktaras Kumpmanas viziruodamas dažniausiai tik 
pažiūrėdavo į gerklę, pačiupinėdavo pulsą, pamatuodavo 
temperatūrą ir paspaudydavo pilvą, jo vizitai užsitęsdavo i!- 
gai, per ilgai jauno nekantraus gydytojo akimis. Senieji kai- 
mo žmonės nuo pat savo jaunystės pažinojo daktarą, dau- 
geliui jaunesniųjų jis padėjo ateiti į šį pasaulį, todėl jie jam 
smulkiai pasakodavo apie visus kasdieninius rūpesčius ir į 
vaikus sudėtas viltis. Justas Veigandas kartais šiurpdavo nuo 
tų pasakojimų. 

— Ar ne per daug laiko gaištate? — sykį paklausė jis, kai 
juodu daugiau kaip valandą išsėdėjo prie vienos valstietės lo- 
vos, o paskui paaiškėjo, kad ji atsigulė tik norėdama nubausti 
savo paryčiais iš smuklės grįžusį vyrą. 

— Nes moteris neserga? — klausimu atsakė daktaras 
Kumpmanas. 

— Ne tik dėl to, apskritai. Aš žinau, kad norint nustaty- 
ti ligos priežastį ar tikslesnę diagnozę, reikia leisti pacientui 
išsikalbėti. 

Justas nutilo. 

— Na, ir? — paklausė daktaras Kumpmanas. — Norite pa- 
sakyti, kad aš to vis tiek nesugebėsiu padaryti? 

— Ne, ne taip, — skubiai paprieštaravo Justas Veigan- 
das. — Tik manau, kad nėra jokio tikslo klausytis žmonių 
kalbų, jei diagnozė ir gydymas jau aiškūs. 

— Nėra tikslo? Ne, nesutinku. Kiekvienas žmogus laiko 
save labai svarbiu, taip sakant, pasaulio bamba. Jis norėtų, 


reikia išsikalbėti. O su kuo daugiau, jei ne su savo daktaru? 

— Gal su savo pastoriumi? 

— Kur ten, jis toks senas ir paliegęs, kad pats yra mano 
pacientas. Jis džiaugiasi, įstengęs paruošti sekmadienio pa- 
mokslą. Jis jau apie nieką negalvoja, tik apie save ir apie poną 
Dievą. 

Justas Veigandas tylėdamas padėjo daktarui atsisėsti ant 
vežėjo pasostės. Nusprendė daugiau nekalbėti ta tema, kad 
netyčia neįžeistų senojo pono. 

Tačiau daktaras Kumpmanas nenusileido. 

— Ne, laikas, kurį skiriu savo pacientams, nėra tuščiai 
praleistas. Nežinau, ar galėčiau jį naudingiau praleisti. 

Dabar jau Justas Veigandas neištvėrė. 

— Gal ir galėtumėt, — pasakė jis, sėsdamasis ant pasostės 
šalia daktaro Kumpmano, — na, sakysim, susipažindamas su 
naujausiais medicinos tyrimų duomenimis. 

Jis prikando lūpą, pabūgęs, kad bus per toli nuėjęs. 

Bet senasis gydytojas neįsižeidė. 

— Kam? — paklausė jis. — Žmonės čia neturtingi, jie vis 
tiek negalėtų pirkti brangių vaistų, net jei tie jiems ir padė- 
tų. Be to, daugeliu atvejų ne taip jau ir svarbu, ar truputį vė- 
liau, ar truputį anksčiau iškeliausi į aną pasaulį. Greičiau 
priešingai: greita mirtis visada geriau negu ilga liga. 

— Nejaugi norite pasakyti, kad daugelis rimtų mokslinin- 
kų, besistengiančių atrasti ligos sukėlėjus ir juos įveikti, at- 
lieka beprasmišką darbą?! — sušuko apstulbintas Justas Vei- 
gandas, negalėdamas patikėti tuo, ką girdi. 

Dakaras Kumpmanas šyptelėjo. 

— Patiems sau — tikrai ne. Jei jiems pavyksta, jie gali tuo 
pelnyti pagarbą, pinigų ir net šlovę, o šito daugelis ir siekia. 

Justas Veigandas botago galiuku pabaksnojo apskritą ark- 
lio užpakalį. 

— Nemaniau, mielas daktare, kad jūs toks cinikas, — ta- 
rė jis. 

Arklys įrempė pakinktus ir pajudėjo. 

— Pirma sulaukite mano amžiaus, mielas berniuk. Tuo- 
met jūs taip pat suvoksite, kad visos žmonių elgsenos varo- 
moji jėga yra savimeilė ir tikra tuštybė. 

Vežimaitis dardėjo akmenuotu keliuku, o Justas Veigan- 
das galvojo, kad ir po aukštu Silezijos dangumi nejaučia lais- 
vės ir neribotų galimybių — šito buvo tikėjęsis vaikščiodamas 
siauromis pilkomis Berlyno gatvėmis. 

Jam, kaip ir anksčiau, patiko daktaras Kumpmanas, Ger- 
ceno ir jo apylinkių žmonės, bet dabar jie jam atrodė bejaus- 
miai, riboti, pilni prietarų. Jam buvo aišku, jog negali būti 
nė kalbos apie nuolatinį darbą čia, kaip jam patarinėjo Kle- 
mentina ir ko iš jo laukė tėvai. 

Ne skurdas baugino jį. Berlyne taip pat buvo pakanka- 
mai skurdo, gal net daugiau nei čia — buvo tą pajutęs nuo- 
savu kailiu. Bet būti skurdžiumi Berlyne buvo visai kas kita 
negu būti juo Gercene. 

Berlyne visą laiką buvo justi ėjimas pirmyn, nuolatinis ju- 
dėjimas, o Gercene žmonės susitaikydavo su savo likimu kaip 
su jungu. Jie daugių daugiausia pasiskųsdavo ir padejuoda- 
vo, bet niekuomet nesišaipydavo ir nekeikdavo likimo, kaip 
tai darė berlyniečiai. Ir visai nebandė patys pakeisti savo gy- 
venimo sąlygų. 

Gercenas buvo žemumos viduryje, kur žemė buvo juo- 
da, sunki ir derlinga. Tačiau visas šias plačias žemes buvo 
pasidalinę trys stambių dvarininkų šeimos, šalia kurių sa- 
varankiškai vertėsi tik trys turtingų valstiečių šeimos. Visi 
kiti gyventojai buvo trobelninkai, kurie arba dirbo dide- 
liuose dvaruose, arba buvo Tylemanų linų fabriko audėjai. 
Didžioji dauguma audėjų tūnodavo prie didelių troškiose 
pirkiose stovinčių staklių ir gaudavo mokestį už kiekvieną 
išaustą metrą. Kiti dirbo pagal akordinį apmokėjimą arba 
tam tikrą valandų skaičių prie mechaninių staklių bjauria- 
me šiuolaikiniame fabrike aukštais langais. Į fabriką ėjo tik 
jaunimas, vyresnieji mieliau dirbdavo savo tamsiose pirkio- 
se — po keturiolika—šešiolika valandų per parą, o kartais 
dar ilgiau, nes tuomet galėjo, o ir privalėjo, padėti visa šei- 
ma, net mokyklinio amžiaus ir dar mažesni vaikai. 

Už algą vos galėjai pramisti, bet vis tiek visi džiaugdavo- 
si gavę darbo dvare ar pas Tylemanus, nes gyventojų skai- 
čius sparčiai didėjo, be to, augo lenkų konkurencija. Patys 
vargingiausi, jauniausi ir energingiausi kasmet iškeliauda- 
vo į anglies kasyklas, kur darbas buvo dar sunkesnis ir ne- 
švaresnis, tačiau ten buvo šiokia tokia juos stiprinusi dar- 
bininkų vienybė. Į Gerceną kartkartėm užklysdavo koks 
raudonasis agitatorius, bet jį tuojau suimdavo ir išgabenda- 
vo, jam net nespėjus gyventojų sąmonėje įžiebti pasiprie- 
šinimo kibirkšties. 

— Toks jau gyvenimas šiame pasaulyje, — pasakė sena- 
sis Veigandas, kai jo sūnus pradėjo apie tai kalbėti. — Ta- 
vo amžiaus, mano galva irgi buvo kimšte prikimšta visokių 

nesąmonių. Bet dabar aš įsitikinau, kad niekas niekados ne- 
pasikeis. 

— Bet, tėve! — pasipiktinęs sušuko Justas Veigandas. — 
Kaip gali taip sakyti! Viskas baisiai greitai keičiasi! Ne tik 
mokslas, technika taip pat... 

— ... bet tai visai neturi įtakos žmonių gyvenimo sąly- 
goms, — pertraukė jį tėvas. 

— Netiesa, — prieštaravo Justas Veigandas. — Tu pagal- 
vok, tavo jaunystėj buvo tik žvakės ir žibalinės lempos... 

— Balanos, — įsiterpė tėvas. 

— Dar blogiau. Šiandien bent jau miestuose yra dujos, o 
dabar ketinama pereiti prie elektros apšvietimo. Juk negali 
tvirtinti, tėve, kad dalykai, kurių nėra Gercene, apskritai ne- 
egzistuoja. 

— Aš neiškritau iš mėnulio, kaip tau, mano berniuk, atro- 
do, — pasakė senasis mokytojas, — tik aš nematau visų tų tik 
gyvenimą branginančių pasiekimų naudos mažam žmogui. 

— Jis ima gyventi patogiau, tampa oresnis. 

— Taip, tas, kuris gali sau leisti tokią prabangą! 

— Tėve, tu tik pagalvok. Viskas ne taip! Tu čia pat turi 
aiškiausią pavyzdį. Mechaninės staklės. Jomis lengviau ir 
greičiau austi drobę. Drobė turėtų būti pigesnė. Tačiau aš 
abejoju, ar ji kada nors atpigs. Tylemanas susikiša sutaupy- 
tus pinigus sau į kišenę, dalis tų pinigų tenka prekybos tar- 
pininkams. Drobės kaina lieka ta pati... 

— Na, štai tau ir rezultatas! 

— Taip, tėve, bet to neturėtų būti! Tylemanas gamina 
greičiau, turėdamas mažiau darbininkų, jo pelnas auga. Va- 
dinasi, kaip rašo Adamas Ryzė, jis turėtų daugiau mokėti ir 
darbininkams. Kodėl jis to nedaro? 

— Jis net norėdamas negalėtų to padaryti. Nepamiršk, 
kad Tylemanas yra mažas žmogus, kuris norėtų vaidinti di- 
delį poną. Jis niekados neišdrįs supykinti mūsiškių stambiųjų 
žemvaldžių. Jam labai svarbu, kad jie jį pripažintų ir kvies- 

tųsi pas save. Jeigu jis savo darbininkams mokės daugiau ne- 
gu dvarininkai padieniams, jų draugystė pasibaigs. Ar su- 
pranti? Tie ponai ir taip jau dejuoja, kad turi daug mokėti 
už darbą, kad žemės ūkio produktai pigūs ir kad jaunimas 
išvažiuoja į miestus... 

— Tą aš puikiai suprantu, tėve. Aš netgi suprantu, kad 
dvarininkai turi savo rūpesčių. Aš per mažai pažįstu šią sri- 
tį, kad galėčiau viską kritikudti. Bet vis delto neteisinga viską 
suversti ant neturtingiausių Žmonių pečių. 

— Nes jie yra silpniausi, — pasakė senasis Veigandas. 

— Jie nebus silpniausi, jei supras viską ir laikysis drauge. 

— Visų šalių proletarai, vienykitės? — su pašaipėle paklau- 
sė mokytojas. 

— O kodėl ne? Tai geriau negu: visų šalių proletarai, leis- 
kitės išnaudojami. 

— Paklausyk, mano berniuk, žinau, kad nori kaip geriau, 
bet verčiau nereikia čia tokių kalbų. Jomis tu sugadinsi ne 
tik savo, bet ir savo šeimos gerą vardą. 

Justas Veigandas pašoko. 

— Tik nebijok, tėve. Aš vis tiek čia nepasiliksiu! Man bū- 
tų sunku čia kvėpuoti, ne tik gydytojauti. 

Jis išbėgo iš kambario užtrenkdamas paskui save duris, 
bet po valandėlės vėl sugrįžo. 

— Atleisk man, tėve, nenorėjau tavęs įžeisti. 

— Suprantu, berniuk. Tau čia viskas atrodo per smulku. 
Ber aš vis tiek, o gal kaip tik dėl to didžiuojuosi tavimi. Aš 
neabejoju, kad rasi savo kelią. 

Su Veigandų šeimos vyrams nebūdingu švelnumu Justas 
pasilenkė prie tėvo ir pabučiavo jį į šaltą seniokišką skruostą. 

— Man labai gaila, kad nepateisinau jūsų vilčių. 

— Ar tu dėl to pradėjai tą ginčą? 

— Ne! — atsakė Justas Veigandas ir nuoširdžiai pridūrė: — 
Ne tik dėl to. 


Senasis mokytojas nusijuokė. 

— Taip aš ir maniau. Bet tau visai nereikia stengtis gin- 
čais palengvinti mums išsiskyrimą arba pasaldinti jį netikro- 
mis viltimis. Mes su motina, žinoma, pasenome, bet dar ne- 
suvaikėjome. Mes suprantame, kad jaunas vyras nori eiti jam 
skirtu keliu. Aš dar nepamiršau ginčo su savo tėvu, tavo se- 
neliu, kai aš jam turėjau pasakyti, kad netapsiu pastoriumi, 
kaip jis tikėjosi. 

— Tu turėjai būti pastorius? Niekados nesi pasakojęs. 

— Taip, bet anksčiau nebuvo ir progos... 

Senasis Veigandas ėmė pasakoti apie savo vaikystę ir jau- 
nystę. Pasakojo gyvai ir tiksliai, ir tai rodė, kad jis pasiekė to- 
kį amžiaus tarpsnį, kai senai buvusi praeitis tampa daug ar- 
timesnė už dabartį. Justui nebuvo labai įdomu, tačiau jis 
klausėsi, norėdamas tėvui suteikti malonumo. Viskas rodėsi 
buvę taip seniai, jog sunku buvo įsivaizduoti, kad tėvas pats 
viską išgyveno. Tėvas prisiminė net tuos laikus, kai Prūsija 
gavo savo pirmąją konstituciją, kai buvo įvesta trijų klasių 
rinkimų teisė, kai netrukus buvo uždraustos visos darbinin- 
kų sąjungos, jis prisiminė kaizerio Vilhelmo Pirmojo pradėtą 
naują liberalią erą, kai šis atėmė karūną iš savo nepilnapročio 
brolio Frydricho Vilhelmo Ketvirtojo. 

— Matai, — pasakė Justas Veigandas, — visa tai buvo vos 
prieš penkiasdešimt metų, o kaip per tą laiką pasikeitė pa- 
saulis! 

— O vaistai nuo reumato vis dar neatrasti... O gal jau at- 
rasti? 

— Ne, teve. Turiu tave nuvilti. 

— Tai nieko. Priešingai. Būtų gaila, jei jums, jauniems 
mokslininkams, būtų nelikę ko tyrinėti. Juk tai tavo gyve- 
nimo kelias, ar ne? 

— Taip, tėve, gal tau tai pasirodys įžūlu, bet... 

— Niekai! Ką reiškia įžūlu! Kiekvienas žmogus turi teisę, 
sakyčiau, tai tiesiog jo pareiga kuo geriau panaudoti savo ga- 
bumus. O aš visada žinojau, kad tu esi gabus. 

Justo motinai viskas atrodė kitaip. Kai ji padėjo krauti 
specialiai jam iš mansardos atneštą seną odinį sakvojažą — ta- 
pęs gydytoju jis nebegalėjo važinėti kaip anksčiau su karto- 
nine dėže, o jai su tėvu jau, ko gero, neteks išvykti iš gim- 
tųjų vietų, — nežiūrėdama į jį pasake: 

— Mano galvoje sukosi kitokios mintys apie tave, Justai. 

Jis paėmė iš motinos šūsnį jos pačios siūtų marškinių. 

— Leisk man pačiam, mama. Krauti lagaminą — tai vie- 
nas iš nedaugelio dalykų, kurį galiu pats padaryti. 

— Na jau! Ne — atiduok! Juk nenori, kad Berlyne viską 
reikėtų iš naujo lyginti. 

— Žinai, mama, vyrų kompanijoje, kurioje aš gyvenu, ne- 
labai paisoma šių dalykų. 

Ji atgręžė į sūnų savo išbalusį, apskritą, raukšlių išvagotą 
veidą ir pažvelgė mielomis ir visai jaunomis akimis. 

— Vyrų kompanijoje? Ar tu nori pasakyti, kad visai ne- 
susitinki su moterimis? 

— Žinoma, susitinku. Sakysim, su ligonėmis ar slaugėmis. 

— O daugiau su niekuo? 

— Bet, mama, ką tu norėtum sužinoti? 

— Nepamiršk, kad dieną naktį apie tave galvoju... Tik- 
rai dieną naktį. Ir labai norėčiau įsivaizduoti, kaip tu gyve- 
ni tame dideliame mieste. Tu apie tai beveik nerašai, o ką 
rašo Klementina... na taip, ji visada buvo uždaro būdo. | 

Į odinio sakvojažo dugną ji suklojo šešias poras megztų 
kojinių. 

— Klementina nieko apie mane nežino. Per visą žiemą 
mes matėmės gal kokius penkis kartus. 

— Taip, ji rašė, — pasakė Ana Veigand ir suskaičiavo nau- 
jas nosines. 

— Ji skundėsi manimi? 

— Atrodo, Justai, kad tu ją blogai pažįsti. Ji to niekados 
nedarytų. 

— Tada nesuprantu, kur tu suki. Juk tu niekados nekal- 


bi šiaip sau. 

— Tikriausiai... man bent taip atrodo, Justai... Tėvas ma- 
no, kad į Berlyną tave traukia tik garbės troškimas... 

— Mama, prašau pasakyti, ką ketini! 

— Pažiūrėk man į akis, Justai... Ar ne moteris čia kalta? 

— Ne! — beveik išrėkė Justas. — Prašau dovanoti, — su- 
irzęs atsiprašė jis, — nenorėjau ant tavęs rėkti, mane tiesiog 
nervina, kai... 

Jis nutilo. 

— Kodėl tu šypsaisi? 

— Tu pasakei man viską, ką norėjau žinoti. Tavo gyve- 
nime yra moteris. Na, sakykime — mergaitė. 

— Taip, taip, taip, — susierzinęs patvirtino jis. — Nebu- 
vo sunku tai suvokti. Juk aš normalus žmogus, ne kokia ma- 
šina. Yra mergina, kurią aš myliu, bet ne dėl jos grįžtu į Ber- 
lyną. Ji ką tik susižiedavo su kitu. 

— O, Justai, — išsigando motina. — Jei būčiau tai nujau- 
tusi... 

Jis nupurtė jos uždėtą ranką. 

— Gerai, mam. Tu juk negalėjai žinoti. Užteks apie tai. 

Bet Aną Veigand buvo ne taip lengva nutldyti. 

— Tikriausiai ji pasirinko kitą, nes jis turtingesnis už ta- 
ve. O jei taip, tuomet neverta jos gailėtis, nes tikrai gera mer- 
gina... 

Justas nutraukė ją. 

— Ak mama, ką tu supranti? Ji pati nieko nepasirinko — 
ją privertė tekėti už kito! 

— Bet kodėl? 

— Mat aš nepatikau jos tėvams! 

— Nesąmonė! Mavyr, jie labai savotiški žmonės, jei turi 
ką prikišti tokiam puikiam jaunuoliui kaip tu, juo labiau kai 
dabar tapai daktaru. Gaila, kad negaliu lydėti tavęs į Berly- 
ną. Nueičiau pas juos ir pasakyčiau, ką apie juos manau! Tai 
bjaurybės! Įsivaizduoja sau esą dievai žino kas! 

Justas Veigandas nusijuokė ir apglėbė motiną per liemenį. 

— O, aš tikiu, kad tu rastum ką pasakyti tiems gerbia- 
miems Štukenams. Juk tu niekada nesileisi įbauginama, ar ne? 

— Deja! Aš tik to neparodau. Be to, tavo tėvas visada taria 
paskutinį žodį. 

— Taip, nes tu kilniadvasiškai leidi jam tai daryti. Ak ma- 
ma, kur aš rasiu kitą tokią moterį kaip tu? 

Justas apsuko ją ratu. 

Kai vėl pastatė ant grindų, motina ilgai gaudė kvapą. 

— Nepamanyk, Justai, kad įkalbinėju tave, bet žmonės sa- 
ko, kad Klementina labai panaši į mane... Na, žinoma, kai 
aš buvau jauna. 

Jis surimtėjo. 

— Man labai patinka Klementina, mama... 

— Tai nuostabu! 

— Ne, ne. Myliu ją kaip... na, kaip seserį, bet ne kaip 
moterį, supranti? Tik prašom nesakyti man, kad gyvenant 
meilė ateis. Žinau, kas yra meilė, nes patyriau ją. Visai ne- 
ketinu vesti Klementinos vien todėl, kad negaliu vesti kitos. 

— Bet to niekas iš tavęs nesitiki. 

— Tikisi — Klementina. 

— Tai turi jai trumpai ir aiškiai pasakyti. 

— Manai, nemėginau! Ne vieną kartą, mama. Ber kai bū- 
nu pas ją... — Justas delsė, ieškojo tinkamų žodžių ir norėjo 
būti teisingas: — ... man pasidaro jos gaila. Ir ne tik. Jos sva- 
jonės jai tokios realios, kad ji sugeba užkrėsti net ir mane. 
Pagaunu save mąstantį, kad gal galėčiau būti su Klementi- 
na laimingas. Aš žinau jos gerąsias savybes, žinau, kokia ji 
stropi, padori, patikima, protinga... bet juk to neužtenka. 
Man to per maža. Arba aš vesiu iš meilės, arba — kodėl tu- 
rėčiau tau, mama, meluoti, — pakankamai turtingą merginą, 
kuri galėtų paremti mano mokslinę karjerą. Gali manyti, kad 
viską darau iš išskaičiavimo, bet tiesa labai paprasta: aš no- 
rečiau vesti, o nebūti apvesdintas. 


377 


— Puikiai tave suprantu, Justai, Klementina visada kly- 
do... — Ana Veigand pati save pertraukė: — Gaila, ji būtų 
tau buvusi gera žmona. 

— Ne, mama. Jei ji tai suprastų! Tikrai atsirastų vyrų, 
norinčių ją vesti. Bet kol ji įsivaizduos, kad privalo laukti 
manęs... Taip, mama, ji iš tikrųjų laukia manęs. Gali įsi- 
vaizduoti, kaip tai mane slegia? Kol ji neatsikratys tos min- 
ties, nepastebės tikrojo kandidato į vyrus — kad ir kakta į 
jį atsimuštų! 

Ana Veigand spragtelėjo sakvojažo užraktu. 

— Tu tikriausiai teisus. Džiaugiuosi, kad taip atvirai pa- 
sikalbėjome. Nesirūpink daugiau dėl Klementinos. Aš jai vis- 
ką parašysiu. 

— Tu, mama? 

— O kodėl gi ne? — Ana Veigand stovėjo įsisprendusi. — 
Aš tikrai mokėsiu padaryti tai daug švelniau už tave. Ir svar- 
biausia — įtikinamiau. Jei paaiškinsiu jai, kad nėra prasmės 
laukti, ji patikės manimi. 

Justas apkabino motiną ir pabučiavo į abu skruostus. 

— Ak mama, nejįsivaizduoji, koks esu tau už tai dėkingas. 
Tiesa, jaučiuosi esąs nenaudėlis... 

— Nesąmonė! Tegu Klementina gėdijasi! Mergina, kuri 
taip aiškiai vaikosi vyrą... Mano jaunystėje taip nebūtų atsi- 
tikę. Mes buvom daug doresnės ir santūresnės. 

— O gal ir sumanesnės? — juokdamasis paklausė Justas. 

Motina patampė jį už ausies galiuko. 

— Nusiramink, Justai! Palauk, dar sutiksi sau skirtąją! 


Tylemanų viloje dabar pasidarė labai tylu. Nebuvo šven- 
čių nei svečių, o varpelis skambėdavo tik prie laukujų durų. 
Arkliai stovėjo tvarte, karieta — ratinėje; ponia Dorotėja nie- 
kur nevažiavo, nieko nelankė, labai retai išeidavo iš namų ir 
tik tada, kai pritemdavo. Rodėsi, ji visai nustojo domėtis ją 
supančiu pasauliu, ištisas valandas užsisklęsdavo buduare, ir 

niekas nežinojo, ką ji ten veikia. Gal verkia? Gal skundžiasi 
savo likimu? Gal meldžiasi? 

Visus namus dabar valdė Klementina, kuriai labai pati- 
ko šis naujas vaidmuo. Tik ji vis bandydavo įtraukti ir savo 
ponią. Tačiau kad ir su kokia ūkio problema būtų atėjusi pas 
ją, nieko nepasiekdavo. Ponia išklausydavo nieko nesuvok- 
dama ir pasakydavo: 

— Darykite, kaip manote teisinga, panele. Jūs geriau už 
mane žinote, ko reikia. 

Stropi, energinga ir darbšti Klementina sunkiai suvokė ir 
pakentė tokią apatiją. 

Nežmoniškai ilgėdamasi ji laukė žinios iš Justo. Kuo dau- 
giau savaičių praėjo nuo paskutinio jų susitikimo, tuo dides- 
nė buvo Klementinos viltis, kad jos mylimas vyras netrukus 
paskambins prie durų. Ji dažnai mintyse jau matydavo, kaip 
jis pagaliau, pagaliau prašo tapti ją jo žmona... Ji puikiai su- 
prato, kad į jos jausmus nebus atsakyta tuo pačiu. Tačiau tai 
visai jai nekliudė. Ji buvo tikra, kad Justas vieną dieną su- 
voks, kad ne kas kitas, o tik ji geriausiai tinka jam į žmonas. 

Dabar, kai viskas jau praėjo, Klementina pagalvodavo apie 
Štefani fon Štuken su trupinėliu užuojautos. Jai sunku buvo 
įsivaizduoti save, pavyduliaujančią tokiai jaunai, naiviai ir iš- 
paikintai būtybei. Dabar, po viskam, jai ėmė atrodyti, kad Šte- 
fani niekados ir neturėjo jokių šansų. Vargšė Štefani, galvojo 
Klementina, jausdama didelį savo pranašumą. 

" Šitaip nusiteikusiai tetos iš Gerceno laiškas buvo kaip per- 
kūnas iš giedro dangaus. 

Klementina Hergert ir Ana Veigand taip gerai pažino vie- 
ną kitą, buvo tokios artimos, kaip gali būti tą patį vyrą my- 
linčios moterys, pasiryžusios paaukoti viską, kad tik jis būtų 
laimingas. Jau seniai jos tam tikra prasme varžėsi tarpusavy, 
tačiau abi taip stipriai mylėjo Justą, jog nei Klementina sie- 
kė sumažinti motinos įtaką, nei Ana Veigand stengėsi išlai- 
kyti sūnų sau. Visai apie tai nekalbėdamos, jos abi jau seniai 

buvo tyliai nusprendusios, kad Klementina bus ponia Vei- 
gand. Jos būsimojo vyro tėvai auklėjo ją būtent tam. 

Taigi jei Ana Veigand rašė, kad po atviro pokalbio su sa- 
vesti, vadinasi, Klementina privalėjo tuo patikėti. Ji neturė- 
jo jokios priežasties manyti, kad teta piktavališka ar pavydi, 
be to, ji neabejojo, kad gerai pažįsta žmones. 

Ir vis dėlto Klementina negalėjo pasiduoti liūdesiui, skaus- 
mui ir nevilčiai, nes reikėjo prižiūrėti vaikus, nes virėja laukė 
jos nurodymų dėl pietų, o brangią vazą sudaužiusi kambari- 
nė turėjo būti pakankamai griežtai išbarta. 

Tik po pietų, kai vaikai sugulė, Klementinai pagaliau pa- 
vyko užsidaryti mansardos kambaryje ir susikaupus dar kartą 
perskaityti tetos laišką. 

„Man labai gaila, kad suteiksiu tau sielvarto, mieloji Ti- 
na, — rašė Ana Veigand, — bet, man regis, bus geriau, jei Ži- 
nosi visą tiesą, o ne puoselėsi niekuomet neišsipildysiančias 
viltis. Po ilgo ir labai atviro pokalbio su Justu aš įsitikinau, 
kad jis neves, bent jau per artimiausius metus. Nebandžiau 
prieštarauti ir neperkalbinėjau jo, nes jis suaugęs vyras ir pats 
turi viską spręsti. Tu žinai, kaip aš troškau, kad būtų kitaip 
ir kad aš kaip ir anksčiau manau, jog būtent tu esi ta mote- 
ris, kuri padarytų jį laimingą. Gali būti, kad vieną dieną jis 
supras prasilenkęs su savo laime. Aš jau nesulauksiu to, bū- 
siu seniai po žeme, o tau, mieloji Tina, irgi nebus iš to jo- 
kios naudos ir jau per vėlu. Tu būsi iššvaisčiusi savo energi- 
ją svetimiems žmonėms, kurie tau moka už darbą. Tu tada 
jau būsi nejauna mergina, 0 — tu tai žinai neblogiau už ma- 
ne, — tokių jau niekas neveda, jas ima dėl kraičio. Jei Jus- 
tas sieks mokslininko karjeros, gali būti, kad kada nors ry- 
šis vesti turtingą žmoną. To nedidelio tavo paveldėto turto 
vis tiek būtų per mažai, neužtektų ir to, ką dar sutaupytum 
per tuos metus. Jei tu, Tina, paklausytum mano patarimo, 
o aš tikrai noriu tau tik gero, tekėk dabar, kol esi jauna, kuo 

greičiau tekėk už paprasto, padoraus vyro. Gal būtų geriau, 
jei grįžtum į Gerceną, mes čia viską vienas apie kitą žinome, 
žinome, kas jis ir iš kur jis. O Berlyne tiek daug blogų žmo- 
nių, kasdien skaitome apie tai laikraščiuose...“ 

Graži, labai tvarkinga Anos Veigand rašysena ėmė šoki- 
nėti Klementinai prieš akis. Smailos raidės — plonas brūkš- 
nys viršun, storas brūkšnys žemyn — smigo į jos sąmonę kaip 
užnuodyti durkliukai. 

Klementina dabar tetroško pulti ant lovos ir, panardinusi 
galvą į pagalves, iki soties išsiverkti. Ji to nepadarė, nes net 
šią akimirką, savo kambaryje būdama vienui viena, neleido 
sau praskysti. Ji jau suaugusi, galima sakyti, anot teisingų 
Anos Veigand žodžių, nejauna mergina ir negali leisti sau 
elgtis taip, tarsi būtų sentimentali, su pirmuoju meilės nu- 
sivylimu nesusidorojanti paauglė. Klementina kietai sučiau- 
pė lūpas, kilstelėjo viršun sunkių juodų plaukų apsuptą gal- 
vą, išėjo iš kambarėlio ir nulipo žemyn. 

Praeidama žvilgtelėjo į vaikų kambarį. Mari ir Ema mie- 
gojo, o Fricas vartė knygą. Ji nebarė jo, tik pridėjusi prie lū- 
pų pirštą parodė, kad netrukdytų seserims miegoti. 

Fricas sąmokslininkiškai pamėgdžiojo jos judesį. 

Einant per holą jai staiga dingtelėjo, kad Fricas tuojau 
bus per didelis, kad gyventų viename kambaryje su seserimis. 
Ir apskritai, ar ji gali jį ir toliau auklėti, gal geriau būtų mo- 
kytojas vyras? Reikės pakalbėti apie tai su ponia Dorotėja, 
bet jau ir dabar aišku, kad iš jos nesulauksi nei patarimo, nei 
sprendimo. 

Klementina perėjo holą, atidarė duris į buvusį pono kam- 
barį ir atsisėdo prie sunkaus drožinėto rašomojo stalo. Ji jau 
nesusimąstydavo apie tai, kad vos prieš kelis mėnesius čia bu- 
vo Oto Tylemano karalystė ir kad tada ji niekados nebūtų 
drįsusi savavališkai įžengti į ją. 

Dabar ji ramiausiai sėdėjo buvusio šeimininko vietoje. Jai 
buvo visai nesunku užsikariauti šią vietą, nes ponia Dorotė- 

ja niekados neateidavo į šį kambarį. O Klementinai čia pati- 
ko. Sunkioje metalinėje dėžutėje ji laikė kasdieninėms išlai- 
doms reikalingus pinigus, čia ji mokėdavo algas virėjai, kam- 
barinei ir vežikui, čia tvarkydavo išlaidų ir pajamų knygą. 

Ji patikrino, ar neišdžiūvo ir nesutirštėjo rašalas žalioje 
marmurinėje rašalinėje, išbandė plunksną. Paskui paėmė bal- 
tą, dar nuo pono laikų likusį rankiniu būdu pagaminto po- 
pieriaus lapą, pasidėjo jį prieš save kiek įkypai, kad eilutės, 
kurios rašant jai vis nukrypdavo žemyn, šį kartą būtų tiesios, 
ir pradėjo rašyti: 

„Mieloji tera Ana, viską, ką tu man parašei apie Justą, 
aš jau seniai žinojau. Tu klysti, manydama, kad aš kūriau 
iliuzijas ir kad tu privalėjai mane perspėti. Tas mano jau- 
natviškas žavėjimasis tavo sūnumi jau seniai praėjo. Gal tau 
pasirodys keista, bet mintis apie vedybas man lygiai taip pat 
nemaloni. Aš taip pat mėgstu būti laisva ir savarankiška. 
Nesirūpink dėl manęs. Aš tikrai negrįšiu į Gerceną, ir tau 
nereiks stengtis surasti man vyrą. Aš reikalinga Berlyne, čia 
aš puikiai jaučiuosi. Ir be vyro, ir nebijodama tapti senmer- 
ge. Beje, kodėl tu nerašai tiesiai, ką manai? Kad man |em- 
ta būti senmerge? Bet gali dar taip atsitikti, kad vieną die- 
ną jus nustebinsiu...“ 

Parašiusi popieriuje šias eilutes, Klementina pasijuto ge- 
riau. Ji perskaitė laišką ir liko juo patenkinta, užrašė ant voko 
adresą, sulankstė lapą ir įdėjo į voką. 

Klementina net nenujautė, kad Ana Veigand iš kiekvie- 
nos laiško eilutės išskaitys jos pyktį, jos liūdesį, jos neviltį. 

Kai Klementina sugrįžo įmetusi laišką į dėžutę, hole su- 
tiko ponią Dorotėją, kurios veido išraiška šį kartą buvo ne 
visai kaip lunatikės. Todėl ji ryžosi šia patogesne proga pra- 
bilti apie neatidėliotiną problemą. 

— Maloningoji ponia... — prašneko Klementina. 

Ponia Dorotėja linktelėjo jai ir nupleveno toliau. 

— Maloningoji ponia, norėčiau pasikalbėti su jumis. 

— Apie ką šį kartą? — pavargusiu balsu paklausė ponia 
Dorotėja. 

Klementina, kuri ir taip visą savaitę nevargino ponios jo- 
kiais klausimais, tyliai atsiduso. 

— Maloningoji ponia, rytoj pirmasis mėnesio sekmadienis! 

Ponia Dorotėja atsuko į ją savo smailą veidelį. 

— Gali būti, — visai abejingai pasakė ji. 

— Norėčiau priminti jums teismo potvarkį, pagal ku- 
rį... — Klementina nežinojo kaip pasakyni. 

Ponia Dorotėja buvo uždraudusi jai girdint minėti jos 
buvusio vyro vardą, ir iki šiol niekas nebuvo išdrįsęs sulau- 
Žyti šito tabu. 

Klementina vėl pradėjo kalbą. 

— Yra nutartis, kad kiekvieną pirmą mėnesio sekmadie- 
nį vaikai turi susitikti su tėvu. 

Ponios Dorotėjos perregimą veidą užliejo raudonio banga. 

— Aš neprisimenu, — tarė ji ir vėl norėjo eiti. 

Klementina pastojo jai kelią. 

— Ber, maloningoji ponia, jūs privalote prisiminti. Pra- 
šau! Neseniai gavote daktaro Rozenbaumo laišką, kuriame jis 
jums primygtinai patarė laikytis priimtų susitarimų. 

— Tikrai? Jis taip rašė? 

— Taip. 

— Gali būti, panele. Aš neskaičiau laiško. 

— Taip, tikrai taip, maloningoji ponia. Patikėkite ma- 
nim, mielai nebūčiau apie tai prabilusi, bet turime pasvars- 
tyti, kur tas susitikimas įvyks... 

Pirmą kartą po ilgos pertraukos ponia Dorotėja pagyvėjo. 

— Aš nenorėčiau to. Nenoriu, kad mano vaikai... Nekal- 
bėsime daugiau apie tai. 

Ji nusisuko. 

Klementina paėmė ją už rankos. 

— Maloningoji ponia, — ėmė maldauti, — taip negalima, 


ponas... tai yra tėvas turi teisę į savo vaikus... 

— Ne. Jis neturi tos teisės. 

— Taip nusprendė teismas, maloningoji ponia. Jei nesi- 
laikysime to sprendimo, vaikus gali paimti su policija... 

Pagaliau ponia Dorotėja pažvelgė jai į veidą. 

— Norite mane išgąsdinti, panele? 

— Tikrai ne. Taip rašo daktaras Rozenbaumas. Jei jūs bū- 
tumėt perskaičiusi laišką! 

Karti šypsenelė iškreipė blyškias ponios Dorotėjos lūpas. 

— Svarbiausia, kad jūs jį perskaitėte, panele. 

— Jei šita mintis jums tikrai tokia nemaloni, — lėtai ta- 
rė Klementina, — tai gal būtų galima... 

Jai pavyko sužadinti ponios Dorotėjas susidomėjimą. 

— Kas būtų galima? 

— Sakysim, jei jūs su vaikais kur nors iškeliautumėte. Gal 
į kokį kurortą... 

— Ne. Jūs žinote, kaip aš nemėgstu žmonių knibždėlyno. 

— Arba pas savo tėvus. 

— Ne! 

Ponios Dorotėjas veidas taip skausmingai trūktelėjo, jog 
Klementinai pasidarė aišku: po skyrybų poniai Dorotėjai už- 
sidarė ir jos tėvų namai. 

— Atleiskite man, — sumurmėjo Klementina, — aš neži- 
nojau. 

Ji susivokė tebelaikanti ponią Dorotėją už rankos. Kad ir 
kokia neįprasta buvo padėtis, ji negalėjo sau leisti šitokio in- 
tymumo; Klementina atitraukė ranką. 

— Taip, mane paliko visas pasaulis, — vos girdimai pasakė 
ponia Dorotėja. — Aš esu kaip raupsuotoji, kaip nusikaltė- 
lė. Ir vis dėlto, net jei būčiau žinojusi, kas manęs laukia, vis 
tiek būčiau tam ryžusis. 

— Puikiai jus suprantu. 

— Taip, aš žinau. Labai džiaugiuosi, kad jūs, panele, li- 
kote pas mane. 

Ji vėl pasisuko eiti. 

— Maldauju, maloningoji ponia, — vėl prašneko Klemen- 
tina, — mes dar nebaigėme kalbėti! 

— O kam? Darykite, kaip manote teisinga. Aš visiškai pa- 
sitikiu jumis. 

Ponia Dorotėja skubiai nuėjo. Tai panėšėjo į pabėgimą, 
ir iš tikrųjų ji bėgo — bėgo nuo problemų, kurių nesugebė- 
jo spręsti. Klementina nebegalėjo trečią kartą sulaikyti po- 
nios, tai būtų buvę akiplėšiška. Ji stovėjo kietai suspaudusi 
lūpas ir žiūrėjo į nueinančiąją. 

Šis pokalbis baigėsi taip, kaip ir daugybė ankstesnių. Ko 
ji dar galėjo tikėtis? Ponia Dorotėja perkėlė atsakomybę jai 
ant pečių, nes laikė ją stipria, įžvalgia ir protinga. Visi ma- 
nė, kad ji tokia — vaikai, tarnai, teta Ana iš Gerceno ir Jus- 
tas Veigandas. Niekas net nenutuokė, kaip ji ilgėjosi peties, 
prie kurio būtų galėjusi priglausti galvą, rankos, kuri ją bū- 
tų prilaikiusi, žmogaus, kuris būtų galėjęs jei jau neperimti 
iš jos rūpesčių, tai bent dalintis jais. 

Bet ji buvo vieniša, be galo vieniša. 

Kitą rytą Klementina jau buvo nusprendusi, kaip surengti 
Oto Tylemano ir vaikų susitikimą. Negalėjo būti net kalbos, 
kad jis ateitų į Fon der Heito gatvę. Jo susidūrimas su bu- 
vusia žmona sukeltų skandalą, o poniai Dorotėjai gal net ner- 
vų priepuolį. 

Klementina norėjo, kad šis susitikimas jos auklėtiniams 
būtų kuo taikesnis. 

Nors anksčiau Otas Tylemanas beveik nesirūpino vaikais, 
0 ir tie nerodė jam per didelio švelnumo, dabar, kai jis din- 
go iš jų gyvenimo, vaikai vis labiau jo pasigesdavo. Klemen- 
tina pastebėjo tai tuoj po skyrybų. Pirmiausia jai pasidarė dėl 
to apmaudu, paskui ji sumišo, o vėliau susirūpino. Ji tikė- 
josi, kad vaikai ilgainiui pamirš tėvą, o atsitiko priešingai: jie 
ėmė vis dažniau apie jį kalbėti ir vis daugiau klausinėti. 

Klementina apie šiuos savo pastebėjimus visai negalėjo 
kalbėti su ponia Dorotėja, ir dėl to jos nerimas augo. Nors 

ji pati Otu Tylemanu šlykštėjosi, suvokė, jog nenormalu visą 
laiką priminti vaikams, kad jie, girdint motinai, nieku gyvu 
nekalbėtų ir neklausinėtų apie tėvą. Todėl tos trumpos va- 
landėlės, kurias ponia Dorotėja skirdavo vaikams, Klemen- 
tinai ir tikriausiai jiems patiems tapdavo tikra kančia. Del to 
jiems visai nesuprantamo draudimo jie su motina būdavo ne- 
drąsūs ir sukaustyti. 

Taigi tebuvo viena galimybė: Fricą, Mari ir Emą reikėjo 
nuvesti pas Otą Tylemaną. 

Klementina keldavosi anksti, ir dabar dar prieš šešias ji 
tvarkingai apsirengusi išėjo iš mansardos. Telefono aparatas 
buvo pono kambaryje, ant sienos prie durų. Tik paėmusi už 
rankenos, ji pamanė, kad gal dar per anksti skambinti. Ji nu- 
sileido į virtuvę, kur virėja Augusta kaip tik plikė kavą, ir už- 
kando drauge su ja. Klementina buvo dėkinga dar užsimie- 
gojusiai virėjai, kad toji šiandien nebuvo ypatingai kalbi. 
Pokalbis apie „vargšelę ponią“ ir „vargšelius mažus kiškučius“ 
ją būtų erzinęs daugiau negu paprastai. 

Ekonomė Augusta buvo vienintelis žmogus visame name, 
taip pat ir visame didžiuliame mieste, su kuriuo Klementi- 
na būtų galėjusi pasikalbėti apie įvykius name ir, žinoma, 
kiek santūriau, apie savo planus ir viltis. Tačiau po kiekvie- 
no tokio pokalbio jai likdavo kažkoks kartėlis — tarsi būtų 
save pažeminusi. 

Lygiai septintą Klementina vėl priėjo prie telefono ir šį 
kartą pasuko rankenėlę. Kai atsiliepė panelė, ji pasakė dak- 
taro Rozenbaumo namų telefono numerį. 

Daktaras Rozenbaumas ilgai nekėlė ragelio, pagaliau pa- 
sigirdo piktas jo balsas. 

— Alio! Alio! — rėkė jis. — Kas čia skambina? 

Membrana virpėjo. 

Klementina kiek atitraukė nuo ausies ragelį. 

— Prašom taip garsiai nerėkti, aš jūsų nesuprantu! 

— Kas čia kalba? Ko jūs norite? 

— Klementina Hergerr... 

— Kas? Nepažįstu. 

— Aš Tylemanų auklė... 

— Ak štai kas! Kodel iš karto nepasakėte? — jo balsas ge- 
rokai sušvelnėjo. 

— Jūs man neleidote. 

— Tikrai? Na, gali būti. Na, kas gi kelia sunkiai dirban- 
tį žmogų iš lovos ankstyvą sekmadienio rytą! 

— Jau valanda, kaip aš atsikėlusi. 

— Tai panašu į jus, — pasakė jis ir staiga susirūpinęs pri- 
dūrė: — Klausykite, tikiuosi, nieko neatsitiko? 

— Ne, — atsakė Klementina, — bet šiandien ta diena, kai 
ponas Tylemanas gali pirmą kartą susitikti su savo vaikais. 
Jūs apie tai rašėte maloningajai poniai... 

— Na, ir ką ji apie tai mano? 

— Ji norėtų, kad tai apskritai neįvyktų... 

— Taip ir maniau! 

— Ber aš paaiškinau jai, kad taip negalima. 

— Šauni mergaitė! 

— Kad būtų išvengta nereikalingo pykčio, aš pamaniau, 
jog bus geriausia, jei ponas Tylemanas čia neis, o vaikai bus 
nuvežti pas jį... 

Ji nutilo laukdama. 

— Labai gerai! Puiku! — pagyrė advokatas. — Jūs imsi- 
tės to? 

— Taip, bet aš nežinau, kur jis gyvena. 

— „Bristolyje“! 

— Jūs turite jam pranešti, kad neitų čia, o lauktų vaikų 
viešbutyje. 

— Kelintą galite ten nuvykti? 

— Apie dešimtą, jei ne per vėlu. Vaikai galės praleisti ten 
visą dieną, o vakare sutartu laiku aš juos pasiimsiu. 

Advokatas daktaras Rozenbaumas kostelėjo. 

— Kas ne taip? — tuojau paklausė Klementina. 

— Labai teisinga, kad laikotės teismo sprendimo... tik, 
tiesą sakant, man nepatinka, kad trys Tylemaniukai liks vieni 
su savo tėvu. Skyrybos praėjo sklandžiai, bet... hm, taip... 
Net geriausios skyrybos negali pataisyti to, ką sugadino bloga 
santuoka. — Staiga jis vėl ėmė rėkti. — Pone Dieve, nekom- 
plikuokite man reikalo, mergyt! Juk jūsų ponia vis dar ne- 
kenčia pono Tylemano, o gal jau ne? 

— Nekenčia, — patvirtino Klementina. 

— Na, o kaip manote, ką galvoja antroji pusė? 

— Tai gal jis bandys kurstyti vaikus? 

Nors Klementina kambaryje buvo viena, ji intuityviai 
ranka pridengė burną ir ragelį, kad neišgirstų kas pašalinis. 

— Savaime suprantama. Bent jau to tikrai turime laukti. 
Ponas Tylemanas nepasižymi santūrumu, nežinai, ko iš jo ti- 
kėtis. Gal jam šaus į galvą mintis pasilikti vaikus... 

— Bet jis nėra labai prie jų prisirišęs! 

— Ne dėl to! Del keršto, mergyt, dėl keršto! Aš pažįstu 
žmones! 

Klementiną nukrėtė šaltis, kai pagalvojo, jog turės visą 
dieną praleisti su Otu Tylemanu. Ją vėl užplūdo seniai už- 
miršti prisiminimai. Ji nukaito iš gėdos, nors kambaryje nie- 
ko nebuvo. Tai atsitiko šiame kambaryje — ne, ji nenorėjo 
apie tai galvoti! 

— Ne! Ne! Ne! — garsiai pasakė ji. 

— Ką reiškia „ne“? 

— Aš negaliu! 

— Žinoma, galite, jei tik panorėsite. O jūs panorėsite, nes 
esate dora ir protinga. Be to, jums nieko negali atsitikti. Šalia 
bus vaikai, o jie... hm... geriausiai apsaugos jūsų dorumą! 

— Dabar jūs dar ir šaipotės iš manęs! 

— Visai -ne. Tiesiog nereikia įsikalbėti, kad dievai žino 
kuo rizikuojate. Suprantu, koks nemalonus jums šitas reika- 
las. Be to, pakankamai žinau apie gerbiamą poną Tylemaną. 
Bet būtų juokinga, jei nesusidorotumet su tokiu senu ištvir- 

keliu. Aukščiau galvą, mergyt! Paskambinkite man šįvakar, 
papasakosite, kaip buvo. Linkiu geros dienos! 

— Ačiū, iki pasimatymo, — apdujusi atsisveikino Kle- 
mentina. 

Iš ragelio sklido signalai. Klementina kramtė apatinę lū- 
pą. Tikėjosi paramos, o gavo naują naštą. 

Ji nevalingai atsiduso ir pakabino ragelį. 

Tačiau jos nusiminimas greitai išgaravo. Dabar ji turėjo 
užduotį ir pasiryžo ją vykdyti. Ne jos būdui rankas sudėjus 
laukti, kaip klostysis reikalai. Ji geriausiai jautėsi veikdama. 

Klementina įtemptai apgalvojo, sukūrė vieną planą, at- 
metė jį, sudarė naują. Ji nubėgo laiptais žemyn pro virtu- 
vę, išlėkė į sodą ir pasuko ratinės link, kur kambaryje vir- 
šum arklidės gyveno vežėjas. Ji metė į jo [angą akmenuką 
ir jau norėjo kopti siaurais laipteliais ne per daug švelniai 
jo žadinti, tačiau lange pasirodė veidas. Jos nuostabai, tas 
veidas nebuvo apžėlęs šeriais ir murzinas. Vežėjas vilkėjo 
baltais, švariais, prie kaklo atsegtais marškiniais ir visai ma- 
loniai atrodė. 

Pamatęs Klementiną vežėjas nusišypsojo, atvėrė langą ir 
sušuko: 

— Damos vizitas? Tai maloni staigmena! 

Vežėjas suko savo šviesių ūsų galiukus. 

— Tyliau, — prislopintu balsu tarė Klementina, — ponia 
dar miega. Nusileiskite žemyn. 

Veidas dingo, o po akimirkos iš vidaus atsivėrė sunkios 
arklidės durys ir ant slenksčio išdygo vežėjas Janas. 

— Na, įeikite, panele, — pakvietė jis. 

Tvartas už jo nugaros buvo tamsus, ir iš jo Klementinai 
į nosį trenkė, nesakytum, kad malonus, gyvulių tvaikas. 

Ji žengė atbula. 

— Ne, geriau nereikia. Galime ir čia pasikalbėti. 

— Žinoma, galime, bet aš maniau, kad ketinate patikėti 
man kokią paslaptį. 

— Aš... jums? Ar iš proto išsikraustėte!? — pasipiktinusi 
riktelėjo Klementina. — Ką jūs sau leidžiate? 

Vežėjas nusišiepė. 

— Tyliau, — pamėgdžiojo ją, — maloningoji ponia gali iš- 
girsti! 

Klementina nė pati nesuvokė, kaip piktai žvelgia jos ap- 
skritos juodos akys. 

— Draudžiu jums kalbėti su manim šitaip! — pasakė ji. — 
Man regis, paskutiniu metu jūs per mažai dirbote, bet da- 
bar bus kitaip. Kinkykite arklius ir privažiuokite karieta prie 
centrinių vartų. Aš noriu, kad būtumėt lygiai pusę dešimtos 
apsirengęs livrėja ir nepriekaištingai. 

Vežėjas nė kiek nesusijaudino. 

— Kaip įsakysite, maloningoji, — pasakė jis ir ironiškai 
kaukštelėjo kulnimis. 

— Aš jokia maloningoji, o tik panelė Klementina. Jūs čia 
pakankamai seniai ir turėtumėt tai žinoti. 

Vežėjas mirktelėjo. 

— Puiku. Bet ligi šiol mes neturėjome progos taip arti- 
mai dviese pasikalbėti. 

Klementina vėl norėjo jį užsipulti, bet pačiu laiku susi- 
vokė, kad į jos pareigas neįeina ginčytis su vežėju. 

— Pone Janai, — pasakė taip maloniai, kaip tik sugebėjo. 

— Panele Klementina? — tokiu pat balsu atsakė vežėjas. 

— Pone Janai, kitados jus pasamdė ponas Tylemanas, bet 
skyrybų metu teismas priteisė jus... ne jus, arklius ir karietą 
poniai... 

— Aš tai gerai žinau! 

Klementina suraukė kaktą. 

— Jūs kartais taip juokingai kalbate... 

— Kariuomenėje išmokau, — didžiuodamasis pasakė Otas 
Janas, — aš jau buvau oberfeldfebelis. 

— Štai kaip, — pasakė mergina nustebusi, kad staiga vi- 
sai kitokiomis akimis pamatė vežėją, kurį iki šiol laikė tik 

tam tikros rūšies inventoriaus dalimi; jis buvo kokių ketu- 
riasdešimties metų ir, nors dramblotos kresnos figūros, visai 
neblogai atrodė. 

Jis pajuto, kad Klementina susidomėjo, staigiai įtraukė 
pilvą, atstatė krūtinę ir pajudino raumenis. 

Klementina nusišypsojo. 

— Jūs dar ir tuščiagarbis! 

— Sutinku, bet... 

— Baikite tas nesąmones! Štai ką bandau jums išaiškinti: 
jūs dabar priklausote poniai — ne ponui Tylemanui! 

— Sakykite, panele, kokiu kvailiu jūs mane laikote? 

Klementina nesutriko. 

— Gali būti, kad jūs pakliuvote į tokią padėtį, jog nebe- 
žinote ko klausyti. Mes šiandien važiuosime kaip tik pas po- 
ną Tylemaną. Su vaikais. 

— Švtai kaip, — ponas Janas staiga surimtėjo ir pasikasė 
smakrą. 

— Prašau įsikalti visiems laikams: dabar jūs turite klau- 
syti tik maloningosios ponios, kurią aš pavaduoju. Ponas Ty- 
lemanas negali jums nieko įsakinėti, dabar jis jums niekas. 
Taigi dabar darysite tik tai, ką aš jums liepsiu, net jei ponas 
Tylemanas prieštarautų arba apsimestų, kad perduoda jums 
mano pageidavimą. Jokiu būdu nesileiskite apmulkinamas. 
Darysite tik tai, ką aš pati pasakysiu. Ar supratote? 

— Žinoma, supratau. Feldfebelis Otas Janas klauso jūsų 
komandos! 

— Gerai, pone Janai. 

Jis atkišo jai savo didelę dramblotą ranką. 

— Galite manimi pasitikėti, panele. 

Kiek padelsusi ji vis dėlto padavė jam savo ranką — juk 
negalėjo įžeisti vienintelio sąjungininko. Ji dar kartą nusišyp- 
sojo vežėjui ir nubėgo namo link. 

Akimirką stabtelėjo prie virtuvės durų. 

— Ar pusryčiai vaikams jau pataisyti? 

Virėja Augusta smakru parodė į pilną padėklą. 

— Stai stovi. Jums tereikia nunešti į viršų. 

— Ačiū, taip ir padarysiu. 

Klementina tikrindama peržvelgė padėklą ir pastebėjo, 
kad trūksta šaukštelių kiaušiniams. Atidariusi vieną iš stalčių, 
ji paėmė trūkstamus įrankius. 

— Ar ponia jau skambino? 

— Na, ką jūs, — atsakė virėja, — ji juk niekada neatsike- 
lia prieš devynias, o sekmadienio rytą juo labiau. 

Klementina pyktelėjo dėl virėjos nepagarbumo. 

— Maloningoji ponia labai blogai miega naktimis, todėl 
visai suprantama, kad rytais ji paguli kiek ilgiau. 

— Man tas pats, — suniurzgė virėja, — aš nieko nesakiau. 

— Aš tik pamaniau, kad gal ji šiandien norėtų nueiti į 
bažnyčią, — pasakė Klementina. 

Virėja Augusta nuleido peilį, kuriuo skuto bulves, ir pa- 
žvelgė į Klementiną. 

— Juokinga! Tik dabar, kai pasakėte, atkreipiau į tai dė- 
mesį. Juk anksčiau ponia labai uoliai lankydavo bažnyčią. 
Prisiminkite, kaip dažnai ginčydavosi dėl to su ponu. Ir stai- 
ga viskas pasibaigė. Tarsi nuo jos būtų nusigręžę ne tik žmo- 
nės, bet ir Dievas. 

Klementina irgi susijaudino, bet tuojau susivaldė. 

— Šiandien aš su vaikais važiuoju pas poną Tylemaną, — 
pasakė ji. — Ponia žino, bet nereikia apie tai su ja kalbėti. 
Pasakykite, kad mes su vaikais iškylaujame. 

Virėja Augusta tekštelėjo į vandenį nuskustą bulvę. 

— Na, linkiu smagiai praleisti laiką! 

Kai Klementina žvilgtelėjo į vaikų kambarį, šie jau bu- 
vo pabudę ir guvūs. Ji nusprendė pirmiausia leisti jiems ra- 
miai papusryčiauti, paskui nuprausti, gražiai aprengti ir tik 
tada pasakyti, kur jie važiuos. Veliau ji džiaugėsi dėl tokio 
savo sprendimo. Praėjo nemažai laiko, kol trijulė ištuštino 
savo lėkštes. 

Mari ir Emą aprengė kelnaitėmis, marškinėliais, liemenė- 
lėmis, apatiniais sijonais, baltomis kojinaitėmis ir naujomis 
baltomis nėrinių suknytėmis. Paskui reikėjo suvarstyti bate- 
lius ir sugarbanoti plaukus. Galop Klementina į juodus Mari 
plaukus įrišo didžiulį rožinės spalvos šilkinį kaspiną, o į švie- 
sias Emos garbanas — žydrą. Per liemenį abiem buvo užriš- 
tos plačios, tokių pačių spalvų juostos su ant nugaros papu- 
rusiais galais. 

Tuo tarpu Fricas jau buvo spėjęs apsirengti apatinius dra- 
bužius. Klementina apvilko jį tamsiai mėlynomis jūreiviško- 
mis kelnėmis, balta palaidine, papuošė juodu kaklaraiščiu ir 
didžiule kampuota apykakle. Abi mergaitės visą tą laiką sė- 
dėjo kaip lėlytės beveik nejudėdamos, kad tik nesuteptų ir 
nesuglamžytų savo baltų apdarų. Fricas neleido, kad jam kas 
kitas uždėtų jūreivišką, plevėsuojančiais kaspinais ir aukso 
raidžių užrašu „S.M.S. Helgolandas“ papuoštą kepurę. Kle- 
mentinai liko ją tik pataisyti. 

Abiem mažosioms mergaitėms buvo uždėtos mažos skry- 
bėlaitės, bet jos nepaslėpė nei puikių garbanų, nei dailių 
kaspinų. 

Pagaliau Klementina galėjo pagalvoti ir apie save. Ji trum- 
pam paliko vaikus vienus ir užbėgo viršun į savo kambarį. 
Ant puikių juodų plaukų užsidėjo mažą dailią skrybėlaitę, 
pritvirtino ją dviem segtukais, pasiėmė pirštines, krepšelį ir 
skėtį nuo saulės. Metusi į veidrodį paskutinį tiriamą žvilgs- 
nį, įsitikino, kad rusvas jos veidas dabar dega kaip prinokęs 
Boskopo veislės obuolys. 

Tačiau dabar nieko nebuvo galima padaryti, be to, šian- 
dien jai kuo mažiausiai rūpėjo jos pačios išvaizda. Gal važiuo- 
jant gaivus vėjas atvėsins skruostus. Ji žvilgtelėjo į krepšelį, ar 
viską pasiėmė: pinigus, nosinaites, raktus; tada nubėgo žemyn 
pas nekantraujančius vaikus. 

— O dabar mes rylutėliai kaip vaiduokliai išsėlinsime iš 
namo, — sušnibždėjo Klementina. 

— Kodėl? — tuojau paklausė Fricas. — Ar mama serga? 

— Ne, ji tik pavargo, labai pavargo. Šią naktį jūsų mama 
blogai miegojo. 

— Ar šiandien net negalime pasakyti jai „labas rytas“? — 
paklausė Mari. 

— Ne, šiandien ne. 

— Tiklai? — paklausė Ema, kuri kartais dar neištardavo „r“. 

— Viską paaiškinsiu lauke. O dabar tyliai. Kas plepės, tas 
liks namie. 

Prispaudę prie lūpų pirštelius, vaikai nusileido žemyn ir 
tikrai ištvėrė, kol Klementina atidarė duris ir išleido juos į 
gėlyną. Pamatę gražiai pakinkytus arklius ir poną Janą, ap- 
sirengusį elegantiška mėlyna livrėja, vaikai ėmė džiūgauti. Jie 
pradėjo lenktyniauti, kas pirmas nubėgs. Mažoji Ema kad 
kiek būtų išsitiesusi visu ūgiu, tik, laimė, paskutinę akimir- 
ką ją spėjo pačiupti vežėjas. 

Jis perdavė mergaitę Klementinai, toji pasodino ją į atvirą 
karietą ir padėjo įlipti Mari. Fricas jau mokėjo įlipti pats. Kle- 
mentina atsisėdo šalia jo, ir visi galėjo viską gerai matyti. 

Vaikai dar negalėjo patikėti ta džiaugsminga staigmena. 

— Mes važiuosime karieta, tai nuostabu! — sušuko Fricas 
šokinėdamas ant sėdynės. — Ar dėl to mes taip sėlinome? 
Kad nežinotų mama? Ji tikrai nebūtų leidusi. 

— Ką tu kalbi, Fricai? — pasakė Klementina. — Mama ži- 
no apie iškylą. Bet jei dabar nenurimsite... 

— Kur mes važiuojame? — sušuko Mari. 

— Priklausys nuo jūsų. Jei ir toliau taip šokinėsite, nie- 
kur nevažiuosime, tuojau pat išlipsime. O jei pažadėsite man 
būti ramūs ir klusnūs, tada... 

— Kas tada? 

— Tada aplankysime tėtį! 

Šis pranešimas sukėlė tokią linksmybę, jog Klementina 
pasidžiaugė, kad to negirdi ponia Dorotėja. Vaikų džiaugs- 
mas būtų sužeidęs ją į pačią širdį. 

Ji davė ženklą vežėjui važiuoti. 

Dar niekados gyvenime Klementinai neteko būti viešbu- 
tyje, tačiau ji to neparodė. Pakelta galva, laikydama už ran- 
kų abi mergaites — Fricas sekė jai iš paskos, — ji įėjo į ka- 
ralienės Viktorijos laikų stiliaus „Bristolio“ salę. Akimirksniu 
susiorientavo ir žengė kairėn, kur buvo registratūrą. 

Vizitiniu švarku apsirengęs žilaplaukis ponas pagarbiai 
nusilenkė. | 

— Kuo galėčiau jums pasitarnauti, maloningoji ponia? 

Tai, kad jis palaikė ją dama, glostė savimeilę, tačiau Kle- 
mentina neketino apsimetinėti. 

Aš ne ponia. Prašom pranešti ponui Tylemanui, kad 
atvažiavo panelė su vaikais. 

Administratoriaus veido išraiška nepasikeitė. Jis pakvie- 
tė pasiuntinuką ir davė jam nurodymą. 

— Gal tuo tarpu prisėstumėte, brangioji panele? — vis 
taip pat maloniai, tačiau jau kiek globėjiškai tarė jis. 

— Ačiū, — šaltai padėkojo Klementina. 

Nepaleisdama mergaičių rankų, ji nuėjo į labai ištaigin- 
gos, kiek pritemdytos salės galą. 

— Aš bijau, — suverkšleno Ema. 

— Nebūk kvailiukė, — išdidžiai paguodė ją Fricas, — čia 
nėra nei vilkų, nei plėšikų, o jei koks pasirodytų, aš jį tuo- 
jau nudėčiau. Pif paf put! 

— Tu visai neturi šautuvo, — tarė Mari, kuriai irgi buvo 
baisoka. 

— Nustokite ginčytis, taip elgtis negražu, — subarė Kle- 
mentina. — Dabar mes dailiai atsisėsime ir ramiai palauksi- 
me tevelio. Mari, saugok suknelę! Fricai, pakaks šaudyti, tu 
trukdai kitiems ponams! 

Klementina atsisėdo į aukštą, gobelenu muštą krėslą ir pa- 
sisodino ant kelių mažąją Emą, kuri tuojau ėmė čiulpti nykštį. 

Fricas ir Mari užsilipo ant pliušinių krėslų. 

— Nečiulpk nykštuko, Ema, — tarė Klementina. — Atsi- 


sėsk gražiai ir kartok man iš paskos: tikrai? 


395 


— Tiklai? 

— Nagi, pabandykime ištarti aiškiai ir taisyklingai, Ema, 
kad tėtis pamatytų, ką tu per tą laiką išmokai! Taigi sakyk: 
geras tėvelis! 

Tačiau Ema buvo per daug susijaudinusi, kad būtų atidi. 

— Gelas tėvelis, — greitai ištarė ji ir tuoj pat paklausė: — 
Kada ateis gelas tėvelis? 

Klementina atsiduso. Ema jau buvo pradėjusi kalbėti 
taisyklingai. Atrodė, kad blogai tariama „r“ tik blogas įpro- 
tis, ir dabar Klementina pasijuto kalta, kad neišmokė vai- 
ko. Jai taip norėjosi pasirodyti ir pasididžiuoti savo auklė- 
tiniais. 

— Fricai, prašau, — griežtai pasakė ji, — neišdykauti! Ir 
namie taip nesielgtum! 

Pasiuntinukas nulipo plačiais laiptais, apsidairė ieškoda- 
mas ir atskubėjo prie Klementinos. 

— Ponas Tylemanas prašo, kad užliptumėte pas jį, — ta- 
rė jis truputį nusilenkdamas. 

Vos pasiuntinukas tai pranešė, Fricas pašoko ir nustrik- 
sėjo laiptų link. 

— Fricai, tuoj pat grįžk! — sušuko Klementina ir pasisu- 
kusi į pasiuntinuką pridūrė: — Prašom pasakyti ponui Tyle- 
manui, kad mes palauksime jo čia, apačioje! 

— Ber aš taip ir padariau, panele, — atkirto berniukas to- 
kiu balsu, kokiu nebūtų drįsęs kalbėti su ponia. 

— Atrodo, ponas Tylemanas nesuprato, todėl turi pasi- 
stengti dar kartą. 

Pasiuntinukas linktelėjo ir vėl nubėgo į viršų. 

Fricas karstėsi ant turėklų. Klementina atsistojo, pasodi- 
no Emą į krėslą, apėjo vieną iš didžiulių, laiptus puošiančių 
žvakidžių ir nutvėre Fricą už riešo. 

— Kaip tau ne gėda, — pasakė, — tu gi jau didelis berniu- 
kas! Ar negali ramiai pasėdėti bent penkias minutes? 

— Kodel neiname į viršų, jei tėtė mus kviečia? 

— Todėl, — trumpai atšovė Klementina. — Arba tu ra- 
miai sėdėsi, arba mes tuojau grįšime namo! 

Jai pasirodė, kad kiti svečiai salėje stebi ją smerkdami ir su 
pašaipa. Ji supyko. Ne ant vaikų, ant pačios savęs. Kvaila bu- 
vo ryžtis tokiam žygiui. Jei būtų tik reikėję palikti vaikus, vis- 
kas būtų buvę kitaip — bet dabar! Ją baugino šita ilga diena, 
kurią reikės praleisti su Tylemanu. Klementina nė akimirką 
neabejojo, kad kvietimas eiti pas jį į viršų — spąstai. 

Vaikai pajuto Klementinos susierzinimą ir nedrįso pa- 
judėti. 

Pagaliau pasirodė ponas Tylemanas. Fricas pirmas pa- 
matė jį. 

— Tėti! — sušuko jis nuslinkdamas nuo krėslo, tačiau ne- 
drįso pulti prie tėvo, sustojo kaip įkastas. 

Ir mergaitės, atrodo, su tokiu džiaugsmu laukusios šio su- 
sitikimo, buvo nedrąsios. Klementina paėmė jas už rankų ir 
nuvedė laiptų link. Paskui paleido jas sakydama: 

— Gražiai paduokite tėveliui rankas ir padarykite reveransą! 

Bet nė vienas vaikas nepajudėjo. Jie stovėjo ir išplėtę akis 
žvelgė į tėvą. 

Otas Tylemanas pasikeitė. Jis atrodė lieknesnis, jaunesnis, 
laisvesnis, energingesnis. Bent jau taip pasirodė Klementinai, 
ir jai nekaip sekėsi nuslėpti nuostabą. Ji net ne iš karto suvo- 
kė, kuo jis taip pasikeitė. Gal tuo, kad šiaip jau gelsva jo oda 
dabar buvo įdegusi saulėje? O gal dėl naujo elegantiško, jai dar 
nematyto kostiumo? Siauros kelnės ir ilgas švarkas buvo iš švie- 
siai pilkos flanelės, švarko kraštai ir atvartai apsiūti juodai; prie 
to puikiai derėjo pilkas katiliukas, ilgas skėtis sidabrine ranke- 
na ir pilkos zomšinės pirštinės. Jo balti užsagstomi getrai ir 
platus ryškiai raudonas, dideliu perlu papuoštas kaklaraištis bu- 
vo labai madingi, nors ir ne tokie aristokratiški. 

Net jei vaikų elgesys jį kiek ir nuvylė, jis buvo pakanka- 
mai protingas, kad to neparodytų. Tylemanas lengvai nubėgo 


paskutiniais laiptukais. 

Tik dabar Klementina pastebėjo, kad paskui jį eina pa- 
kerais nešinas patarnautojas. 

— Sveikas, vaikine, — pasakė Otas Tylemanas ir padavė 
sūnui ranką. — Kaip einasi? Kaip laikaisi? 

Fricas nusitraukė nuo galvos jūreivišką kepurę ir gražiai 
nusilenkė. 

— Ačiū, tėte, gerai, — pasakė jis kaip tikras vyras. — Ma- 
lonu tave vėl matyti. 

Otas Tylemanas uždėjo ranką ant tamsių sūnaus plaukų. 

— Man regis, berniuk, tu gerokai paaugai! 

Mari tuo tarpu nekantriai šokinėjo nuo vienos kojos ant 
kitos. 

— Tėti, tėti, aš irgi noriu su tavim pasisveikinti! 

Otas Tylemanas šypsodamasis atsisuko į dukterį. 

— Laba diena, Mari, tu žavingai atrodai! 

Mari abiem rankom suėmė sijoną ir apsisuko ratu. 

— Panelė pati pasiuvo man suknelę! Ir Emai taip pat! 

— Tu tik pažiūrėk, kokia ji! 

Pagaliau prabilo ir Ema, kuri vis dar glaudėsi prie Kle- 
mentinos. 

— Ar tu tikrai mūsų tėtis? — paklausė ji ir dideliam Kle- 
mentinos džiaugsmui teisingai ištarė abi „r“. 

Otas Tylemanas palinko prie jos. 

— O kas dar galėčiau būti? 

Ema dar žingsnelį atsitraukė atgal ir mėgino pasislėpti 
Klementinos sijono klostėse. 

— Tu neturi balzdos! 

Visi nusijuokė, o Fricas sušuko: 

— Emchen teisi! 

Dabar ir Klementina suvokė, kad Otas Tylemanas buvo 
be ūsų ir gal dėl to atrodė toks nepažįstamas ir jaunas. 

— Na, aš tikėjausi, kad toks geriau jums patiksiu, — ta- 
rė Otas Tylemanas, o kai vaikai sumišę tylėjo, paklausė: — 
Apskritai, ar jūs dar mylite savo tėtį? 

— Taip, — choru atsakė Fricas ir Mari, o kai Klementi- 
na mirktelėjo Emai, toji taip pat sucypsėjo: 

— Taip! 

— Šaunu. Tuomet pabučiuokite mane ir tada galėsite pa- 
žiūrėti, ką aš jums atnešiau! 

Vaikai sutrikę šypsojosi ir nedrąsiai vienas kitą ragino: mo- 
tina nepratino jų prie švelnumo, ir jie negalėjo taip greitai per- 
siorientuoti ir pulti ant kaklo jau kiek svetimu tapusiam tėvui. 

— Na, greičiau! Pirma bučinys, paskui dovana! Kas ne- 
atbėgs greitai, tas gali likti be nieko. 

Grasinimai padėjo. 

Vaikai klusniai pabučiavo jį, ir kiekvienas gavo po pake- 
tą, kuriuos Otas Tylemanas ėmė iš patarnautojo. Uoliai ir su 
džiaugsmu vaikai puolė rišti kaspinėlius ir vynioti dovanas. 
Fricas ir Mari nubėgo prie stalelio, prie kurio jie neseniai sė- 
dėjo, o Ema įsitaisė čia pat, viduryje kilimo. 

Klementina akmeniniu veidu stebėjo sceną. 

— Ak, labai gaila, kad mes čia triukšmaujame, — pasakė 
Otas Tylemanas, — norėjau, kad vaikai pirma ateitų į ma- 
no saloną. 

Klementina nesiteike atsakyti. 

— O, pardon, — vaizduodamas apstulbusį pasakė Otas 
Tylemanas, — aš tik dabar prisiminiau, panele... kaip aš ga- 
lėjau pamiršti su jumis pasisveikinti! Džiaugiuosi vėl jus ma- 
tydamas! Ar galiu dar kartą prašyti atleidimo? 

— Laba diena, pone Tylemanai. 

— Na štai, taip jau geriau! Dar tik nusišypsokite! 

— Man nepatinka šis vaidinimas, — metaliniu balsu pa- 
sakė Klementina. 

Jis pažvelgė ten, kur žiūrėjo Klementina. 

— Kodel gi? Nejau nesuprantate, kad norėjau suteikti vai- 
kams džiaugsmo? 

— Jei būtumėte davęs kiek laiko, vaikai patys būtų jus pa- 
bučiavę. 

Otas Tylemanas nusijuokė. 

— Vis ta pati griežtoji Klementina? Bet aš ir jums kai ką 
turiu ir atiduosiu nekeldamas jokių sąlygų! 

Jis kyštelėjo ranką į vidinę švarko kišenę, kaip koks bur- 
tininkas išėmė plonytėlaitį, melsvai žaliais ir oranžiniais raš- 
tais išmargintą šilkinį šalį ir viliojamai pamojavo juo Klemen- 
tinai priešais akis. 

Jos akys išsiplėtė, bet ji prisivertė susitvardyti ir atsispir- 
ti pagundai. 

— Ačiū, ne, — atstūmė šalį, — negaliu jo imti. 

— Prašau, panele, nebūti tokia nuobodi! Mažas dėmesio 
ženklas... padėka už tai, kad prižiūrite mano vaikus, ir nie- 
ko daugiau. 

— Man už tai moka maloningoji ponia. 

— Ir kaip jūs manote, iš kur moka? Taip pat mano pi- 
nigais! 

— Tai ne tas pats, ir jūs puikiai tai žinote. Aš prašau, po- 

Akimirksniu Oto Tylemano veidas apniuko, bet paskui 
jis vel susitrvardė. 

— Taip? O ką aš su juo darysiu? — pasakė jis bejausmiu 
balsu. — Ne, jei jums jo nereikia, aš jį išmesiu! 

Otas Tylemanas suglamžė šalį ir įmetė į metalinę dėžę 
popieriams. 

Klementina pajuto, jog blykšta. Ji nežinojo, kiek gali kai- 
nuoti toks šalis, bet buvo tikra, kad už jį turėtų dirbti ko- 
kius tris mėnesius ir visai nieko kito nepirkti. Otas Tylema- 
nas jį paprasčiausiai išmetė! 

Bet ne tai labiausiai erzino Klementiną. Jei būtų jį sude- 
ginęs ar įmetęs į kanalizaciją, jai nebūtų buvę taip pikta. O 
dabar, vos tik jie iš čia išeis, prie dėžės puls kas nors iš vieš- 
bučio tarnų, gal net tas begėdis patarnautojas, kuris neslėp- 
damas smalsumo viską stebi. Ši mintis tiesiog varė ją iš proto. 

Tylemanas stebėjo ją mefistofeliškai šypsodamasis. 

— Dar galite jį paimti! — pasakė jis. 

Klementina tylomis nusisuko, pasilenkė prie Emos ir pa- 
dėjo jai išvynioti nuostabią lėlę porceliano galvute, natūra- 
liais plaukais ir mirksinčiomis akimis. Be to, ji dar gavo mė- 
lyną sviedinį. Mari gavo raudoną sviedinį ir tokią par lėlę, 
tik tamsiais plaukais ir kitokia suknele. Fricas jau buvo pats 
išvyniojęs prisukamą garlaivį ir margą lanką su lazda. Visi 
trys buvo sužavėti. 

Klementina surinko popierius bei kartonines dėžes ir iš- 
metė jas į tą patį metalinį krepšį. Jei būtų galėjusi paimti šalį 
nematant Tylemanui, būtų taip ir padariusi. Bet ji jokiu bū- 
du negalėjo leisti, kad jis triumfuotų, matydamas ją paže- 
mintą. 

Per tą laiką sužinojęs, kad jų laukia vežėjas Janas su ka- 
rieta, Tylemanas pasiūlė visiems važiuoti į Vanzė. Klemen- 
tina dėl vaikų mieliau būtų pasirinkusi Halės ežerą su jo lu- 
naparku, žaidimais kauliukais ir karusėlėmis, bet 
neprieštaravo. Kuo ilgiau truks kelionė, tuo jai geriau. 

Janas jau laukė prie karietos durelių ir kariškai pasveiki- 
no savo buvusį poną. 

Otas Tylemanas paplojo jam per petį. 

— Džiaugiuosi jus vėl matydamas. Kartais pasigendu jūsų. 

Klementina, kuri tuo metu sodino Emą į karietą, paste- 
bėjo, kaip jis įkišo pinigą Otui Janui į kišenę. 

— Ačiū, maloningasis pone, — pasakė vežėjas. 

— Aš manau, kad netrukus išvaduosiu jus iš šitos bobų 
karalijos, — linksmai tarė Otas Tylemanas. 

Jis paskutinis įlipo į karietą ir atsisėdo tarp abiejų mer- 
gaičių. Janas uždarė dureles, užlipo ant pasostės, ir karieta 
pajudėjo. Važiuojant vaikai dažnai keitėsi vietomis, daug ir 
vis nuoširdžiau kalbėjosi su tėvu. Klementina pasakydavo tik 
tai, ką reikėjo. Išvažiavus iš miesto, įtampa jos viduje truputį 
atslūgo. Riedant palei Havelio ežerus ji jau ėmė justi dienos 
grožį. 

Paplūdimio viešbutis Vanzė buvo greičiau aristokratiš- 
kas negu liaudiškas. Net šiandien, sekmadienį — pirmą to- 
kią šiltą ankstyvos vasaros dieną, — buvo nemažai lankyto- 
jų, tačiau ne per daug, o rinktinė publika elgėsi kukliai ir 
santūriai. 

Dideliame valgomajame tarp akinamai baltomis staltiesė- 
mis dengtų stalų blizgančiu parketu lėtai ir vikriai vaikščio- 
jo padavėjai; girdėjosi tik tylūs pokalbiai, taurių skimbčio- 
jimas, retsykiais kas nors pusbalsiu nusijuokdavo, šūktelėdavo 
vaikas, kurį suaugusieji tuojau nuramindavo. 

Klementina norėjo, kad jos auklėtiniai linksmiau praleistų 
dieną, bet Fricas, Mari ir Ema buvo įpratę suaugusiųjų pa- 
saulyje elgtis kaip dideli, ir jiems tai puikiai sekėsi. Jie gra- 
žiai sėmė sriubą, klusniai atsakinėjo į tėvo klausimus, sakė: 
„Ne, ačiū“ arba „Taip, prašom“ tiksliai taip, kaip Klemen- 
tina buvo mokiusi. 

O netoliese, už aukštų langų, driekėsi mėlynas ežeras, su- 
ko ratus burlaiviai, suposi baltos turtuolių jachtos. 

Ir tik tada, kai buvo suvalgytas kepsnys, daržovės ir de- 
sertas, Fricas neištvėrė, ėmė sukiotis ant kėdės ir neramiai 
muistytis. 

— Ar dabar galėtume paplaukioti valtimi? — paklausė jis. 

Otas Tylemanas nusijuokė. 

— Taip, dabar galėtumėte! 

— Šaunu! — šūktelėjo Fricas ir nieko nelaukdamas nušo- 
ko nuo kėdės. 

— Stok, — pasakė Klementina, — niekur neik! Turi pa- 
laukti, kol visi baigs valgyti ir tėtis pakils nuo stalo. 

— Bet tėtis gi... 

— Prašom neprieštarauti! — sudraudė Klementina ir pa- 
sakė Otui Tylemanui: — Visi netilpsime į vieną valtį, manau, 
turėsime pasidalinti. Su kuriuo iš vaikų norėtumėte plauk- 
ti, pone Tylemanai? 

Jis pažvelgė jai tiesiai į akis. 

— Atvirai kalbant... labiausiai man patiktų jūsų, panele, 
draugija! 

Klementina nuo jo žvilgsnio paraudo ir be galo supyko, 
kad nors ir kaip tvirtai buvo pasiryžusi, jam ir vėl pavyko ją 
sutrikdyti. 

— Tai neįmanoma, — Klementina prisivertė atsakyti ra- 
miu balsu, — juk vaikai negali vieni... 

— Kodėl gi, aš galiu!.. — sušuko Fricas, įtemptai klausę- 
sis pokalbio. 

— Vaikai gali tik tada kalbėti, kai jų klausia, — subarė jį 
Klementina ir nusiraminusi pridūrė: — Jei jūs sutinkate, po- 
ne Tylemanai, Fricas irkluos su jumis, o aš plauksiu su Ma- 
ri it Ema. 

— Man kilo daug geresnė mintis, — pasakė Otas Tylema- 
nas, — duosime irklus vežėjui! Aš neleisiu, kad šias švelnias 
rankas sudarkytų pūslės! 

Jis pakėlė jos ranką prie lūpų ir karštomis drėgnomis lū- 
pomis pabučiavo. 

Klementinos skruostai liepsnojo. Ji nebuvo pratusi gerti 
vyną, bet Otas Tylemanas tol prašė susidaužti su juo, kol ji 
pagaliau sutiko — atsisakyti būtų buvę nemandagu. 

— Maldauju, nereikia! — pasakė Klementina ir atitraukė 
ranką. 

— Na, na! Kodel taip baugščiai? — pasišaipė Otas Tyle- 
manas. — Jums, mieloji, tikrai nėra ko bijoti. 

— Nepakenčiu to, kas nedera, — piktai atkirto ji. 

Jis apsimetė visai negirdėjęs jos atžarių žodžių. 

— O jei išgertume dar kavos? Su konjaku? 

Jis pakėlė ranką kviesdamas padavėją. 

— Aš ne, — skubiai atsisakė Klementina ir atsistojo. 

— Ateikit, vaikai, tėčio palauksime lauke. 

Vaikai su palengvėjimu nusirito nuo aukštų kėdžių. 

— Nepamirškite vežėjui pasakyti, ką nusprendėme, — ci- 
niškai šypsodamasis priminė Otas Tylemanas. 

Klementina pasinaudojo proga, nuvedė savo globotinius 
į tualetą, atsigaivino pati. Visą laiką mąstė, ką jai toliau da- 
ryti, ir galiausiai nusprendė, kad geriau jau pakviesti Janą, 
negu atviru priešinimusi dar labiau erzinti Otą Tylemaną. 
Vežėjas šiuo atveju galėjo ją apsaugoti. Ji nusiuntė Fricą prie 
karietos pakviesti vežėjo, o pati paėmė Mari ir Emą už ran- 
kučių ir nubrido smulkiu pakrantės smėliu valčių nuomoji- 
mo punkto link. Netrukus jas pasivijo ir Fricas, kuris ne tik 
atsivedė Janą, bet ir atsinešė garlaivį. Mari, kurios sviedinys 
ir lėlė liko karietoje, apsipylė ašaromis. Pravirko ir mažoji 
Ema, nes buvo nemiegojusi dieną. 

Pervargusias ir suirzusias mergaites nuraminti buvo ne- 
lengva. Tik kai Janas pasiūlė tučtuojau plaukti su juo, aša- 
ros baigėsi. Fricas, aišku, pasipūtė ir norėjo plaukti drauge. 

Tačiau Klementina nutvėrė jį už rankos ir įsakmiai tarė: 

— Turi likti su manimi, Fricai. Tu didelis berniukas ir 
saugosi mane. 

— Nuo ko? — paklausė Fricas ir pažvelgė į ją išpūtęs akis. 

— Plaukioti laiveliu pavojinga, man gali kas nors atsitik- 
ti, galiu iškristi per bortą. Gali kilti audra. Trumpai tariant, 
nenorėčiau išplaukti į ežerą be vyriškos apsaugos. 

— Bet gi tu turi tėtį! 

— Aš labiau pasitikiu tavimi, Fricai! 

— Gali manim pasikliauti, — išdidžiai pasakė berniukas. — 
Kol aš su tavim, tau nieko nereikės bijoti. 

— Aš tai žinau, Fricai! 

Klementina pataisė jam jūreivišką kepurę. 

Berniukas, kuris vis nekantriai dairėsi viešbučio pusėn, 
sušuko: 

— Ateina tėtis! 

— Tai lipkime į valtį, — tarė Klementina, nes neliko nie- 
ko kita, kaip pateikti Otui Tylemanui jau įvykusį faktą. 

Kai ponas Tylemanas pasiekė pirsą, abu jau sėdėjo valtyje, 
kurią šeimininkas dar laikė prirakintą. Jis arba turėjo lipti pas 
juos, arba likti vienas ant kranto. 

Oras Tylemanas nusirengė švarką, užsimetė jį ant rankos 
ir įšoko į valtį. 

— Jūs puikiai sugalvojote, — pasakė jis sėsdamasis ant 
girgždančio suoliuko. 

Ji apsimetė, kad nieko neįtaria. 

— Tiesa? Juk jūs norėjote mane paplukdyri! 

Otas Tylemanas, pamatęs išplėstas sūnaus akis, nurijo ant 
liežuvio galo besisukantį atsakymą. 

eimininkas atstūmė valtį, Otas Tylemanas čiupo irklus 

ir iš pradžių trūkčiodamas, o vėliau jau lygiais judesiais iš- 
plukdė valtį į saulės spinduliuose žaižaruojantį ežerą. Kle- 
mentina pamojo Mari ir Emai, paskui tarp jų valčių įplau- 
kė būrinis laivelis. Fricas persilenkė per valties galą, paleido 
ant vandens savo garlaivį ir ėmė traukti jį už virvutės. 

— Jis plaukia! — sušuko berniukas — Tik pažvelkit, Ti- 
na... tėti... jis plaukia! 

Otas Tylemanas paleido irklus ir nosine nusišluostė nuo 
kaktos prakaito lašus. 

— Tai ne taip lengva, kai nesi įpratęs prie fizinio darbo. 

— Tikrai? — su pašaipa paklausė Klementina. — O aš visą 
laiką maniau, kad jūs labai stiprus. 

— Esu stiprus tik ten, kur to reikia! 

Kad nereikėtų su juo kalbėti, Klementina pasakė ber- 
niukui: 

— Atsargiai, Fricai, nepersisverk per daug! 

Otas Tylemanas jai ant kelio uždėjo gelsvą, gyvaplaukiais 
apžėlusią ranką plonais ilgais pirštais. 

— Klementina, kodėl jūs su manim taip elgiatės? 

Klementina nupurtė jo ranką kaip bjaurų vabalą. 

— Nelieskite manęs! 

— Ar taip bijote prarasti savo tvirtumą? 

— Jūs išprotėjote? 

— Ne, aš pilno proto ir viską kuo puikiausiai suprantu. 
Klementina, jūs ir aš, mes skirti vienas kitam. Mes abu iš to 
paties molio. Aš tai jau seniai žinau. 

— Nepamirškite — vaikas! — priminė ji žvilgsniu rodyda- 
ma į Fricą. — Kaip jūs galite taip kalbėti, pone Tylemanai!? 
— A, berniukas nieko negirdi, jis užsiėmęs savimi... 

— Bet aš nenoriu klausyti tokių dalykų! 

Otas Tylemanas mėgino stotis ir atsisėsti šalia jos. 

Klementina laiku tai pastebėjo ir sušuko: 

— Sėdėkite savo vietoje arba... 

— Arba kas? 

— Arba aš pašoksiu ir apversiu valtį! 

Jis pervedė liežuviu savo drėgnas raudonas lūpas. 

— Norom nenorom turėčiau jus gelbėti! 

— O Fricas? 

Otas Tylemanas pasikėlė. 

— Jūs juk nerizikuotumėt berniuko gyvybe... 

Tačiau pamatęs be galo ryžtingą Klementinos veido išraiš- 
ką, jis vėl atsisėdo ant suoliuko. 

— Gerai, bet jūs vis tiek nesukliudysite pagaliau išsakyti 
jums viską, kas guli man ant širdies. 

Klementina rankomis užsispaudė ausis. 

— Ir jūs klausysite, ką aš kalbu, — antraip apversiu valtį. 

Klementina nuleido rankas ir susitaikiusi su likimu pa- 
sakė: 

— Atrodo, man nelieka nieko kito. 

— Dar tada Fon der Heito gatvėje jūs norėjote man at- 
siduoti... 

— Čia tik jūsų svaičiojimai! 

— Leiskite man kalbėti! Jums trukdė tai, kad aš buvau ve- 
dęs. Ši kliūtis dabar pašalinta. Ar nepagalvojote apie tai? 

— Pone Tylemanai... 

— Aš laisvas, Klementina, aš laisvas žmogus... beveik kaip 
senbernis! Jūsų orumas dabar nenukentės, jei priimsite ma- 
no pasiūlymą... 

— Irkluokite atgal! — paprašė Klementina, bet jis jos ne- 
girdėjo. 

— Jums daro įtaką mano žmona. Manote, kad aš vienas 
kaltas dėl iširusios santuokos, — su kartėliu kalbėjo jis, — 
bec tai netiesa. Ar galite įsivaizduoti, ką reiškia būti vedu- 
siam šaltą kaip ledas, perdėtai drovią, bejausmę moterį, ku- 
ri santuokos leistinus dalykus laiko nuodėme? Ne, negali- 
te, nes jūs pati, Klementina, turite per daug ugnies! Jumyse 
snaudžia aistra, kurią tik reikia pažadinti. 

— Aš prašau jūsų nutilti, — pertraukė ji, — visos tos kal- 
bos nieko neduos ir negali duoti. 

— O jei aš prisipažinsiu jums, kad man jūsų reikia? Aš ne- 
tinku viengungio gyvenimui, man reikia moters, kuri suge- 
bėtų mane patraukti, kuri sulaikytų mane, kuri... Klemen- 
tina, aš neketinu jūsų prievartauti. Prašau pažvelgti į mane! 
Aš kalbu visai rimtai. Aš prašau jūsų būti mano žmona! 

Otas Tylemanas priklaupė ant vieno kelio, apkabino jos 
strėnas ir pažvelgė į ją maldaujančiom akim. 

Klementina sujudėjo, tarsi ketintų jį atstumti, bet nepa- 
darė to, valandėlę sėdėjo apstulbusi. 

Jis jai pasipiršo! Jei ji sutiktų, jau nebebūtų neturtinga 
vaikų auklė Klementina Hergert, ji būtų ponia Tyleman. 

Klementina pamatė save puikiai apsirengusią, važiuojan- 
čią pirmos klasės kupė į Gerceną, iš kurio buvo išvykusi su 
skurdžiu lagaminėliu. Kaip stebėtųsi ir pavydėtų gerceniečiai, 
kaip šliaužiotų prieš ją! Ponas fabrikantas priekyje, už jo po- 
nia fabrikanto žmona, ir tetai Anai būtų skaudu, kad jos sū- 
nus praleido tokią partiją. 

Oto Tylemano rankos nuslydo jos šlaunimis, ėmė glos- 
tyti kulkšnis, švelniais sukamais judesiai sliuogė po sijonu ko- 
jomis aukštyn. 

Vis dar apstulbusi, negalėdama blaiviai mąstyti, Klemen- 
tina nesipriešino. 

— Kodėl, — pagaliau pralemeno ji, — kodėl jūs norite 
mane vesti? 

— Man tavęs reikia, — sušnibždėjo Otas Tylemanas, — 
nes aš tavęs geidžiu... 

— Bet yra daugybė merginų, kurios... 

Jo dešinė ranka apglėbė jos koją, kairiosios pirštai pasie- 
kė tikslą. 

— Ne, — pasakė Klementina, — ne! 

Tačiau ją užplūdo keistas, rankas ir kojas atimantis silp- 
numas, ir ji nepajėgė priešintis. 

— Kodėl tu kovoji, — kuždėjo jis, — juk nori to, seniai 
lauki! Mes pasiųsime vaikus namo, o tu ateisi pas mane, šian- 
dien pat. Prisiekiu tau, kad laikysiuos savo pažado. Rytoj rytą 
paskelbsime apie sutuoktuves. Pažiūrėsim, kaip mano žmo- 
na išsivers be tavęs! 

— Ne! 

Nežmoniškomis valios pastangomis Klementina išsivadavo 
iš ją apraizgiusių apžavų ir taip stipriai spyrė laisva koja jam į 
krūtinę, kad Otas Tylemanas prarado lygsvarą ir atšlijo atgal. 
Jo rankos mėšlungiškai įsikibo į jos lininį apatinį sijoną, ir jis 
pabandė pargriauti ją. Bet Klementina buvo stipresnė. Abiem 
rankom ji nusitvėrė už suoliuko ir spyrė jam antra koja. 

— Žinau, ko jūs norite! — suriko ji. — Jums svarbiausia 
pažeminti savo žmoną ir atkeršyti jai, nes ji parodė jums du- 
ris. Bet aš tam netinku, tam galite susirasti bet kokią iš gat- 
vės! Kodėl ne Rozą Janovič? Ji jums kaip tik, ir jos vaikas pa- 
galiau turėtų tėvą! 

Otas Tylemanas sunkiai atsikėlė. 

— Bjaurybė! — sušnypštė jis. — Tu dar pasigailėsi! 

— Jūs nieko negalite man padaryti, nebijau jūsų nė tru- 
putėlio! 

Tik dabar Klementina suvokė, kad mažasis Fricas jau se- 
niai gailiai rauda. 

— Kas atsitiko, berniuk, kas tau? 

— Mano laivas... mano gražusis laivelis... 

Ji pamatė, kad virvutė, kuria buvo pririštas garlaivis, bu- 
vo išslydusi jam iš rankos — tikriausiai tada, kai ji stūmė 
jo tėvą. 

— Neverk, — ryžtingai pasakė Klementina, — mes jį su- 
gausime! Pone Tylemanai, leiskite mane prie irklų! 

Ji atsargiai nuėjo irkluotojo suolelio link. 

Otas Tylemanas užleido jai vietą — sužlugdytas ir paže- 
mintas, nebepajėgiantis pasipriešinti jos valiai. 

Klementina užgulė irklus, porą kartų stipriai patraukė juos. 

— Na, dabar žiūrėk, Fricai, sakyk, į kurią pusę man irk- 
luoti. 

— Į kairę! O, jis jau taip toli! 

 — Mesjį pavysime! 

— Taip, tikrai, pačiupsime jį! Atsargiai, Tina, dabar plauk 
labai lėtai, nes gali su juo susidurti! 

Klementina paleido irklus, ir didelė valtis priplaukė prie 
mažo laivelio. Fricas, kuris sėdėjo persisvėręs per bortą, nu- 
tvėrė jį ir įsikėlė į valtį. 

— Šrtai taip, bet daugiau neleisk jo į vandenį, laikyk čia! 
Apsidairyk, gal pamatysi Janą su mergaitėmis... Taip, štai ten 
jie plaukia! Pamok jiems kepure, kad mus pamatytų! Aš irk- 
luosiu į krantą. 

— Jau? 

— Taip. Net maloniausi dalykai turi kada nors baigtis. 
Džiaukis, kad sužvejojai savo garlaivį! 

Visą tą laiką, kol jie plaukė ir lipo į krantą, Otas Tyle- 
manas tylėjo. Paskui jis atgavo savitvardą. 

— Manau, dabar visi vėl gerokai išalkę, — pasakė bejaus- 
miu balsu. — Ką pasakytumėt, jei surengtume pikniką? 

Otas Tylemanas vėl užsitempė švarką. 

— Vaikai pavargo, — paprieštaravo Klementina, — būtų 
geriau... 

— O ne! Jūs pamiršote, kad man priklauso visa diena! 

Spragrelėjęs atsidarė jo auksinio laikrodžio dangselis. 

— Mes turime dar daug laiko! 

— Tada galėtumėm paplūdimio viešbutyje... 


— Ne! Aš pasakiau piknikas, tai ir bus piknikas! 

Priplaukė valtis su vežėju ir mergaitėmis; Janas mergaites 
vieną po kitos padavė Klementinai. 

— Piknikas būtų nuostabu! — sušuko Fricas. 

— Neglausk laivo prie krūtinės, jis visas šlapias, — paba- 
rė Klementina, išliedama pyktį dėl savo pralaimėjimo. 

— Jūs, Janai, palydėsite mane į viešbutį, o jūs, panele, ra- 
site piknikui gražią vietelę! 

Vežėjas klausiamai pažvelgė į Klementiną. 

— Eikite, — pasakė ji, paėmė abi mergaites už rankų ir at- 
suko vyrams nugarą. 

Fricas bėgo joms iš paskos. 

— Tu pyksti, Tina? 

— Nė kiek, — šiurkščiai pasakė ji, — aš tik pavargau. 

— Aš irgi, — sucypsėjo mažoji Ema ir pakėlė priešais Kle- 
mentiną abi rankutes. 

— Panesk, plasau panesti! 

Klementina paėmė ją ant rankų. 

— Man batukai pribiro smėlio, — pasiskundė Mari. 

— Man labai gaila, bet aš negaliu ir tavęs panešti, tu jau 
didelė, pakentėk. Pailsėsime, kai tik rasime kokią gražią vietą. 

Netrukus Fricas, kuris nepailsdamas bėgo pirmas, sušuko: 

— Ateikite čia, greičiau, čia puiki vieta pikniku!! 

Tarp pušų ir krūmų jis buvo aptikęs nedidelę laukymę, 
atsiveriančią tik į ežerą ir visą padengtą baltu, smulkiu ir šva- 
riu smėliuku. Čia Klementina pasodino Emą, paskui ir kiti 
įsitaisė ant šilto smėlio. Kol atėjo vyrai, ji spėjo nuvesti ma- 
žylę už krūmų. 

— Tuojau gausite kakavos ir pyragaičių, — pasakė Kle- 
mentina, grįžusi prie vyresniųjų vaikų. — Paskui važiuosime 
namo. Jūs visi šiandien buvote labai geri. Prašau būti ir to- 
liau geriems ir pažadėti man vieną dalyką: jei jūsų tėtis no- 
retų, kad mes dar pažaistume ar pabėgiotume, būkite visi ne- 
toli manęs, gerai? 

— Kodel? — paklausė mažoji Ema. 

— Todėl, kad čia nėra nei kelių, nei takelių ir lengva pa- 
klysti, juk visi krūmai, medžiai ir smėlio laukymės labai pa- 
našūs. Būtų negerai, jei grįžę namo kurio nors iš mūsų pa- 
sigestume. 

— Tik nebijok, Tina, mes nepaleisime tavęs iš akių, — pa- 
žadėjo Fricas. 

Klementinai staiga kilo įtarimas, kad vaikinukas kažką su- 
prato iš to, kas buvo įvykę tarp jos ir tėvo valtelėje. Ji sku- 
biai nusisuko ir išskleidė saulės skėtį, kad berniukas nepaste- 
bėtų, kaip ji išraudo. 

Tačiau kito susidūrimo su Otu Tylemanu, kurio ji taip 
bijojo, nebuvo. 

Kai ponas Tylemanas, lydimas Jano, tempiančio pyragai- 
čių dėžutes ir kavinukus, priėjo prie jų, viskas staiga pasikei- 
tė: jis ėmė skubėti ir norėjo kuo greičiau užbaigti jo paties 
anksčiau taip trokštamą pikniką. Nebesiklausė vaikų čiauš- 
kėjimo, nieko neklausinėjo ir net nepažvelgė į Klementiną. 
Atrodė, tarsi jis būtų staiga atsiminęs kokį susitikimą, kuris 
jį dabar traukte traukė atgal į miestą, ir kad jis jau gailisi, jog 
apskritai jai meilinosi. Šie spėliojimai, nepaisant blaivaus pro- 
to balso, žeidė jos moterišką savimeilę. 

Nepamiegoję dieną ir suaugusiųjų nervingumu užsikrėtę 
vaikai elgėsi blogai. Fricas išsitepė grietinėlės tortu, Mari sa- 
vo jau ir taip nelabai baltą suknytę apipylė kakava, Ema zirzė 
ir visai nenorėjo valgyti. Pakilęs vėjas, iš pradžių vos juntamas, 
paskui vis stipresnis, ėmė kelti nedidelius smulkaus smėlio sū- 
kurius ir berti smėlį ant pyragaičių, torto ir į gėrimą. Smėlis 
lindo į plaukus, už apykaklės ir girgždėjo tarp dantų. 

Visiems palengvėjo, kai nejaukus piknikas baigėsi ir išky- 
lautojai suskato ruoštis namo. Tarsi nuo kažko bėgdami, visi 
nuskubėjo prie šalia viešbučio stovinčios karietos. Pirmas 
žirgliojo ponas Tylemanas, už jo Klementina, ant vienos ran- 
kos nešdama Emą, kita vilkdama verkšlenančią Mari. Už jų 
vežėjas tempė kavinukus, lėkštes, puodelius ir nuo pikniko 

likusį maistą ir pagaliau kaip ariergardas ėjo Fricas. Jis visą 
laiką gręžiojosi atgal ir susižavėjęs stebėjo, kaip viskas keičiasi, 
kuo virsta neseniai dar toks apgaulingai kaip veidrodis ramus 
ežeras. Baltomis putomis vainikuotos bangos daužėsi į eže- 
ro krantą, nespėjusios sugrįžti valtys grėsmingai suposi, vė- 
jo plakamos burės išsipūtė, o iš rytų artėjo balta tamsiai pil- 
kais ir kaip siera gelsvais pakraščiais debesų siena. 

Jie grįžo į miestą uždara karieta. Ema miegojo ant Kle- 
mentinos kelių, Mari irgi netrukus užsnūdo. Kartą Klemen- 
tinos ir Oto Tylemano keliai netyčia susiglaudė — abu tarsi 
nudegę atšoko. Kai karieta sustojo Fon der Heito gatvėje, 
iš vaikų nemiegojo tik Fricas. Gražiai kaukštelėjęs kulnimis 
jis padėkojo ir, laikydamas po pažastim garlaivį, atsisveiki- 
no su tėvu. 

Otas Tylemanas neišlipo. Klementinai padėjo vežėjas; jis 
iškėlė miegančias mergaites, padėjo nunešti namo sviedinius 
ir lanką. 

— Ačiū, pone Janai, — padėkojo Klementina. — Nuvež- 
kit dabar poną Tylemaną į viešbutį ir kuo greičiau sugrįžkite. 

— Klausau, panele. 

Kai Klementina jau buvo užlipusi iki pusės laiptų, jis šūk- 
telėjo jai pavymui: 

— Aš turiu jums kai ką pasakyti! 

Klementina stabtelėjo ir pažvelgė per petį. 

— Ką 

— Ne čia. Jei paskui užeitumėte pas mane... 

— Ne, nemanau, kad turėsiu laiko, — pasakė ji ir nuėjo 
palikusi jį stovėti. 


Klementina tikrai neketino eiti pas vežėją ir, esant nor- 
malioms aplinkybėms, nebūtų to dariusi. Juk iki šios dienos 
ji dar nė karto nebuvo kalbėjusi su juo asmeniškai. Tačiau 
ši iškyla, rimtas ar nerimtas Oto Tylemano pasipiršimas su- 
kėlė jai neįprastą jaudulį. Ji negalėjo nusiraminti net tada, kai 

švariai nuprausti vaikai, nors ir nevalgę vakarienės, pagaliau 
buvo suguldyrti, ir ji apie kelionę pranešė poniai Dorotėjai. 

Oras buvo pasikeitęs. Praūžė stipri, bet trumpa pavasarinė 
audra, o dabar į stogą krapnojo smulkus lietus. Klementina, 
kuri tik dabar užlipo į savo kambarį mansardoje ir išeiginius 
drabužius pakeitė kasdienine suknele, atvėrė langą ir norė- 
dama atsigaivinti iškišo galvą į lauką. Per lietaus miglą ma- 
tėsi iš tvarto sklindanti šilta šviesa. „O kodėl man ten nenu- 
bėgus?“ — pamanė ji. Gal Janas ir nepasakys nieko svarbaus, 
bet vis tiek geriau žinoti. Juk jis gana ilgai buvo dviese su 
Tylemanu. Tylemanas galėjo kažką pasakyti apie ją. Tikriau- 
siai tai nereikšminga, bet kol nežinai, tiesiog neįmanoma nu- 
siraminti... 

Klementina iš spintos išsiėmė didelę trikampę skarą, ap- 
sigobė ja galvą ir pečius ir nubėgo laiptais žemyn. Prie du- 
rų, vedančių į sodą, ji dar dvejodama stabtelėjo. Paskui iš- 
skubėjo. 

Janas jau buvo išvalęs tvartą ir pakreikęs arkliams sau- 
sų šiaudų; dabar jis pylė į ėdžias avižas. Jis kalbėjo su gy- 
vuliais ir apsimetė visai nepastebėjęs, kaip įpuolė Klemen- 
tina ir nusitraukė nuo galvos sulytą skarą. Ji žiūrėjo, kaip 
jis padėjo į vietą avižų semtuvą ir išskalavo kibirą, viską da- 
rė neskubėdamas, kaip žmogus, žinantis ką daro. Jis buvo 
atsiraitęs savo baltų marškinių rankoves ir ant sijos kaban- 
čio tvarto žibinto šviesoje buvo matyti, kaip juda jo stip- 
rių rankų raumenys. Arkliai ėdė trypčiodami garduose. 

— Janai! — sušuko Klementina. — Pone Janai! 

— Valandėlę, panele, — pasakė jis neatsigręždamas, — aš 
tuojau baigsiu. 

Vadinasi, jis matė, kad ji čia, bet apsimetė nepastebėjęs. 

Ji abiem rankom perbraukė savo juodus, į viršų sukeltus 
plaukus. 

— Aš turiu nedaug laiko, Janai... 

Vežėjas dirbo toliau, nesakydamas nė žodžio. 

— Arba jūs man tuojau pasakote, ką turite pasakyti, arba... 

— Arba? 

— Arba aš išeinu. 

Pagaliau jis atsigręžė į ją, atsuko savo platų veidą plokščia 
nosim, mažomis gudriomis akutėmis ir šviesiais vešliais ūsais. 

— To jūs niekuomet nepadarytumėt, panele, — ramiai 
pasakė. 

— Kodėl gi ne? 

— Nes esate per daug smalsi. 

— Netiesa! Kaip drįstate taip tvirtinti? 

— Visos moterys smalsios, — šaltakraujiškai tarė jis. — Bet 
tai gerai. Aš labai džiaugiuosi, kad jūs atėjote. 

Otas Janas priėjo prie jos ir įrėmė savo kumščius į me- 
dinę sieną jai iš dešinės ir iš kairės. 

Klementina sutriko, tačiau stengėsi neparodyti, kad išsi- 
gando. 

— Greičiau, — tarė ji pabrėžtinai šiurkščiai, — ką norėjote 
man pasakyti? 

Jis buvo kresnas ir stiprus, beveik vienodo ūgio su ja, ta- 
čiau jai rodėsi, kad jis šypsodamasis žvelgia į ją iš viršaus. 

Klementina nusisuko nuo jo žvilgsnio. 

— Ar jūs neturite ko pasakyti? Tada leiskite man eiti! 

Ji norėjo pastumti vežėją į šalį, bet jis buvo nepajudinamas. 

— Ne taip greitai, panele. 

Nuo jo trenkė prakaitu, vyriškumu ir amoniaku, kaip ir 
nuo arklių. 

— Turėkite gėdos, — pasakė Klementina ir pajuto, kad 
jos balsas skamba dusliai ir baugščiai. — Jei tuojau nepasa- 
kysite... 

— Jūs patinkate ponui, bet tai ir pati žinote. 

— Ar jis jums taip sakė? 

— Jis reikalavo manęs pasirūpinti vaikais, kad galėtų ra- 
miai jus sudoroti. Aš nesutikau. „Nieko negaliu padaryti, po- 
ne“. Juk jūs man taip įsakėte, ar ne? 

— Jūs labai padoriai pasielgėte, Janai. 

— Nee. Visai nepadoriai. Joks eržilas neperleis kitam ku- 
melės, kuri jam pačiam reikalinga... 

— Janai! 

Jis prispaudė prie jos savo sunkų kūną, ji pajuto jo di- 
džiulį stangrų vyrišką organą. 

— Janai, — gailiai sudejavo Klementina, — prašau leisti 
man eiti. 

Ji įsirėmė abiem rankom jam į krūtinę. 

Jis neatsitraukė nė truputėlio. 

— Ber juk tu nenori eiti, — sušvogždė jis, — iš tikrųjų juk 
nenori. Kitaip visai nebūtum čia atėjusi. Tu nori žinoti ir su- 
žinosi... 

Klementina kovojo su savo silpnumu, su vyro jėga, gynėsi 
nagais ir dantimis, nors ir žinojo, kad tai galas, kad ji neiš- 
vengiamai pralaimės. 

Jis iškėlė ją į viršų, metė ant šieno ir pats griuvo ant jos. 
Tą akimirką, kai jis segiojosi kelnes, jai buvo atgijusi viltis 
pasprukti. Ji atsikvėpė ir prisitraukė kelius, ketindama jį nu- 
stumti. Bet jis abiem rankom praskėtė jai kojas, pasigirdo šai- 
žus plyštančių apatinių drabužių garsas — jis įsiskverbė į ją. 
Ji suriko ir išsirietė. Paskui pasipriešinimas ėmė slopti ir kan- 
čia virto išganymu. 

Tai truko vos kokią minutę, paskui viskas baigėsi. Jis gar- 
siai sudejavo ir sunkiai ant jos sudribo. Ji verkė, bet paste- 
bėjo tai tik tada, kai sūrios ašaros ėmė tekėti į burną. 

Jis nusirito į šoną ir priglaudė jos galvą sau prie krūtinės. 

— Nereikia verkti, mergyt, — sumurmėjo Otas Janas, — 
taip yra ir taip turi būti... 

Klementina įsikniaubė jam į marškinius ir bandė sutram- 
dyti raudą. 

Pamažu ašaros išseko. Ji pasijuto laikoma tvirtos rankos. 
Ar to ji visą laiką troško? 

— Tu ne tokia mergina, su kuria tik linksminamasi. Ir aš 
manau, kad esi nemažai susitaupiusi. Čia, pas Tylemanus, 

mes abu neturime ateities. Ponia neilgai išlaikys arklius ir ka- 
rietą, pamatysi. Ber aš jau viską paruošiau. Aš gausiu darbo 
gamykloje Šeneberge. Mes galime susituokti, kada tu nori. 

Klementina atsitraukė nuo jo ir sunkiai atsistojo. 

— Kas? Tau nepatinka mano planas? 

Ji nusipurtė nuo drabužių šiaudus. 

— Aš nežinau, pirma turiu viską gerai apgalvoti. 

— Tu pirmoji, kuriai aš pasiūliau už manęs tekėti. 

Klementina dabar stovėjo tiesi kaip žvakė. 

— Ir tu, ko gero, manai, kad turiu būti tau už tai labai 
dėkinga? 

— Tau pasisekė, kad sutikai tokį padorų vaikiną kaip aš. 

Ji apsigobė didžiąja skara. 

— Duok man laiko, — pasakė ji atstumdama duris. 

— Ko gero, vis dar įsivaizduoji, kad gausi geresnį? — su- 
šuko jis jai pavymui. 

Ji girdėjo, bet nieko neatsakė, net neatsisuko į jį. 


Grįžęs iš Gerceno Justas Veigandas pirmiausia patraukė 
į Elzaso gatvę. Dar traukinyje jį buvo apėmęs toks ilgesys, 
kad jis vos begalėjo sulaukti, kada vėl pamatys Zentą. 

Galiniame kieme, kaip visada, dūko vaikai. Justas pamatė 
netoli rūsio langų stovinčią pintinę su vaiku ir puolė prie jos. 
Mažoji Zenta gulėjo ant nugarytės. Ji buvo visai nusispar- 
džiusi ir dabar uoliai čiupinėjo savo nuogus kojų pirštelius 
ir bandė įsikišti juos į burnytę. Jos odelė buvo sveikai roži- 
nės spalvos, tamsiai rudi plaukai blizgėjo, ir ji pasirodė jam 
daug didesnė ir gražesnė negu įsivaizdavo. 

— Zenta! — sušuko jis. — Mano meilute! 

Ji atkreipė į jį savo dideles akis. Kai Justas palinko visai 
arti, ji susiraukė, bet paskui pažino jį, čiupo abiem ranku- 
tėm už plaukų ir sučiauškėjo: 

— Tete, tete! 

Ji pirmąkart jį taip pavadino, ir Justui atrodė, kad nėra 
girdėjęs nieko gražesnio. 

Justas pakėlė mergytę, apipylė jos kaklelį, pakaušėlį, veidu- 
ką ir rankeles sausais bučinukais, o ji krykšdama tapšnojo jį. 

Iš pusrūsio laiptukais užlipo ponia Kendler. 

— Kaip šaunu, kad jūs sugrįžote, daktare! 

— Aš jums kai ką atvežiau. Atidarykite krepšį, ten jums 
dešra ir lašiniai. 

Ji pasilenkusi pažiūrėjo į atidarytą krepšį, paskui vėl į jį. 

— Bet, pone daktare, juk jums pačiam to reikia! 

— Ką jūs! Mane palepins seselės. Žinote, kaip joms pa- 
tinka penėti jauną daktarą! 

Tik dabar jam dingtelėjo, kad tada, kai jis išvažiavo iš Ber- 
lyno, ponia Kendler buvo storulė, o dabar ji vėl visai liekna. 

Moteris suprato jo susirūpinusį žvilgsnį. 

— Taip. Aš netekau savo mažylio. Septintame mėnesyje. 
Jis gimė gyvas, bet buvo per silpnas ir per mažas. 

— Man baisiai gaila, mieloji ponia Kendler. 

Ji šypsodamasi atsiduso. 

— Taip, man irgi buvo skaudu, nors... jau ir taip sunku 
išmaitinti keturias burnas, su Zenta net penkias. 

— Tikiuosi, ji ne per daug jus vargina? 

— Ne, žinoma, ne. Priešingai. Kaip tik dabar aš džiau- 
giuosi, ją turėdama. Gal aš ją taip pamilau, kad savajam ne- 
liko vietos mano širdyje. 

— Nekalbėkite taip, — paprieštaravo Justas. — Be to, tai 
tik prasimanymas. Kūdikiai gimsta, nepriklausomai nuo to, 
laukiami jie ar nelaukiami. 

Ponia Kendler sukryžiavo rankas po prijuoste. 

— Taip ir sakoma, kad vaikai — tai laimė. Bet jei nori 
juos ne tik paprasčiausiai užauginti, bet ir kad jie kažkuo 
taptų, turėtų geresnę ateitį, vaikų reikėtų mažiau. Kiekvie- 
nas daug kainuoja motinai, čiumpa vienas nuo kito kąsnį ir 
galiausiai nė vienas neturi jokio šanso. Suprantate? Dievas ži- 
no, kad myliu visus savo vaikus ir mylėsiu, jei jų dar ateis į 
pasaulį, bet kartais trokštu, jog Dievas padarytų tam galą. 

— Turėtų būti būdas apriboti gimimų skaičiui, — susi- 
mąstęs pasakė Justas. 

— Jis yra seniai, — šypsodamasi kalbėjo ponia Kendler, — 
bet vyrams jis netinka, ir aš negaliu dėl to pykti. Kam rei- 
kalinga žmona, jei negauni to, kas tau priklauso? Juk negali 
vien darbu būti gyvas. Manasis visą laiką žada duoti man ra- 
mybę ir laikosi pažado. Bet ateina šeštadienis, jis džiaugiasi 
galėdamas kiek pailsėti, išgerti lašelį. Tada prasideda, o aš, 
nors ir bijau, neturiu tokios širdies atsakyti jam. 

— Aš kalbu ne apie tai, — pasakė Justas supdamas ant 
rankų mažąją Zentą. — Žvėrims tai susitvarko savaime, nes 
patelė rujoja tik kartą ar du per metus ir tik tuo laiku gali 
pastoti. O gal ir žmonėms yra kokia nors dar neatrasta tai- 
syklė? 

— Aš tik žinau, kad vaikai gimsta visais metų laikais — ir 
žiemą, ir vasarą! 

— Tai tiesa, — pasakė Justas ir vėl padėjo Zentą į pinti- 
nę. — Aš turiu ir kitokių minčių, bet kokia nauda apie jas 
kalbėti, jei nieko negaliu įrodyti. 

Jis už apykaklės nutvėrė pro šalį skuodžianų Hansą. 

— Ei vaikine, tu net nenori su manim pasisveikinti? 

Berniukas išraudo. 

— Pone daktare, aš visai nemačiau jūsų! 

Justas Veigandas nusijuokė. 

— Jei tu taip uoliai dirbsi, kaip dabar žaidi, tai iš tavęs 
kas nors bus. Kada mes abu vėl susitiksime? Ar jau tau visai 
nereikia pagalbos? 

— Mano vyras ir aš pagalvojome, — įsiterpė ponia Kend- 
ler, — ar jūs negalėtumėte jo mokyti dirbtuvėje? Dieną jūs, 
pone daktare, neturėsite laiko, o išleisti jį vakarais į ligoni- 
nę baugu. 

Justas Veigandas sutiko, ir jie susitarė, kad pamokos bus 
kasdien po vakarinio Zentos maudymo. 

— Mano vyras jums tikrai netrukdys, — pažadėjo ponia 
Kendler, — jis tik tyliai sėdės ir klausys, nes viskas, ko mo- 
kosi Hansas, jam įdomu. Jaunystėje jis pats troško mokytis, 
bet tuomet nebuvo tam jokios galimybės. 

Justas pažadėjo, kad nesileis trukdomas. Jis nusileido į 
dirbtuvę ir pasisveikino su meistru. Justas taip džiaugėsi grį- 
žęs į Berlyną, kad visus užkrėtė gera nuotaika. 

Paskui visos dienos ir savaitės buvo taip užpildytos darbu, 
kad tiesiog skriste praskrido. Jis dirbo profesoriui Hiubneriui, 
kuris daug reikalavo iš savo asistentų. Jis pats nemažai laiko 
skirdavo moksliniam tiriamajam darbui, todėl asistentams tek- 
davo didelė atsakomybė. Be to, Justas kasdien praleisdavo va- 
landą su Zenta ir valandą su Hansu: tikrindavo atliktas užduo- 
tis ir aiškindavo sunkesnius dalykus. 

Vėlyvas vakaro ir nakties valandas Justas Veigandas skir- 
davo moksliniams tyrinėjimams. Jis sudarinėjo lenteles apie 
kūdikių protinį, dvasinį ir fizinį vystymąsi, bandė pagrįsti sa- 
vo teoriją, kad su meile auginami ir individualiai prižiūrimi 
vaikai užkrečiamoms ligoms ir epidemijoms daug atspares- 
ni negu tvarkingai, bet bendrai prižiūrimi vaikai. 

Be to, Justas Veigandas toliau vystė natūralaus gimimų 
skaičiaus reguliavimo idėją, kuri kilo kalbantis su ponia 
Kendler. 

Jis bandė išklausinėti kiekvieną į ligoninę atvykusią neš- 
čiąją, kada ji pastojo ir kaip pastojimo data susijusi su pas- 
kutinėmis menstruacijomis. Tai buvo varginantis darbas, nes 
reta moteris tiksliai atsakydavo į šiuos klausimus. Tačiau Jus- 
tas nepasidavė. Jam atrodė, kad tarp menstruacijų ir apvai- 
sinimo turi būti ryšys. 

Taigi asmeninėms problemoms neliko laiko ir, tiesą sakant, 
Justas tuo džiaugėsi. Tik kartais naktį pašokęs iš miego ir vėl 
prisiminęs Štefani, jis suvokdavo, kiek daug prarado, jos ne- 
tekęs. Tada jam atrodydavo, kad jau niekada gyvenime nebus 


laimingas. 


Kai kada dieną jį imdavo kankinti mintys apie Klemen- 
tiną, buvo nesmagu, kad pars neatsakė jai aiškiai, o perlei- 
do savo motinai. Jis pasigesdavo jos kaip susidomėjusios ir 
suprantančios klausytojos, ilgėjosi jos, galinčios paguosti ir 
paremti jį bet kada. Justas tikėjosi sulaukti tokių laikų, kai 
jis apie Klementinos įsimylėjimą, jo manymu, visai jai nepri- 
tinkantį, galės kalbėti su šypsena ir likti jai tikrai geru drau- 
gu. Bet viskas buvo dar taip neseniai, kad Justas nedrįso jos 
aplankyti. Kartais jam norėdavosi spjauti į visus svarstymus 
ir bėgti pas ją. 


O Štefani šventė oficialias sužadėtuves ir su tokiomis iš- 
kilmėmis, kokias tik savo vienintelei dukrai galėjo iškelti 
bankininkas. Užmiesčio viloje Grunevalde surengta šventė 
buvo didžiausias besibaigiančio sezono įvykis. Štukenai pa- 
darė viską, kiek leido jų turtai, o grafas Hugas Donersber- 
gas pasinaudojo savo pavarde, aristokratiška gimine ir ryšiais 
su kaizerio dvaru. 

Išbalusi, susikaupusi ir šypsanti Štefani ištvėrė tą dieną ir 
dar kelias dienas, kurias neišvengiamai turėjo leisti su būsi- 
muoju vyru. Jie drauge ieškojo baldų savo naujam namui, 
pirko indus, kilimus, užuolaidas, sudarinėjo vestuvių svečių 
sąrašą, aptarinėjo neišvengiamos ceremonijos eigą. 

Grafas buvo labai patenkintas savo jauna nuotaka, ku- 
ri paklusdavo jo norams ir niekados nebandė reikšti savų- 
jų ar primesti jam savo skonio. Jis jautė, kad šis paklus- 
numas ne iš meilės, o dėl visiško abejingumo, bet tai jo 
nejaudino. Grafui pakako, kad Štefani klusni ir prisitaikan- 
ti — nesvarbu dėl kokių priežasčių. Jis buvo patenkintas, 
kad jo šeima laimino jo pasirinkimą — abejinga, šalta ir už- 
dara Štefani aristokratijai padarė didesnį įspūdį, negu bū- 
tų padariusi linksma ir laiminga nuotaika. Jos santūrumas 
suteikė jai tikros aukštuomenės damos žavesio, kurio anks- 
čiau jai stigo. 

Ber kai per visą tą sužadėtuvių laikotarpį grafui nepavy- 
ko nė per žingsnelį prie jos priartėti, jis ją įsimylėjo; bent jam 
taip atrodė. Iš tikrųjų jis tik stengėsi patenkinti savo vyriš- 
ką tuštybę. Jaunieji visada buvo apsupti žmonių, todėl Šte- 
fani visai nepastebėjo pasikeitimo ir jo suaudrintų jausmų. 
Didelis grafo meilumas nesukėlė jokio įtarimo, nes Štefani 
laikė tai tik mandagumu. 

Vieną vakarą grafas ilgiau nei paprastai užgaišo Kuni- 
gaikščių gatvėje, ir kai atsisveikino, durys jau buvo užrakin- 
tos. Štefani, nieko nepagalvojusi, pasisiūlė su raktu palydėti 
jį žemyn. Ponia Elvira norėjo paprieštarauti, bet paskui ap- 
sigalvojo: jai nuo to tik geriau, jei jaunoji pora pagaliau kiek 
suartės ir dukra pabus iš letargo miego. 

Štefani su lempa rankoje nusileido plačiais laiptais. Prie 
durų ji padavė grafui lempą ir atrakino duris. Stovėdama 
tarp pravirų durų laukė, kad jis dabar išeitų. Bet grafas pa- 
statė lempą ant paskutinės laiptų pakopos ir nėjo. 

— Labai miela, kad išlydėjai mane, — pasakė jis. 

— Kažkas juk turėjo tave išleisti, — abejingu balsu atsakė 
Štefani. 

— Galėjai leisti savo tėčiui. 

— Jis labai pavargęs ir mama taip pat. Gal nepastebėjai, 
kad jie jau kelis kartus nusižiovavo. 

— Ar tai reiškia, kad aš per ilgai užsisėdėjau? 

— Šiaip ar taip, dabar tau jau laikas eiti. 

Grafas apglėbė ją. 

— Štefani, kodėl tu man tokia žiauri? Ką aš tau padariau? 

Štefani nesipriešino, bet ir nesiglaudė prie jo, stovėjo šalta 
ir abejinga. 

— Nesuprantu, ką nori pasakyti, — sumurmėjo ji. 

— O, puikiai supranti. Netrukus būsime sujungti visam 
gyvenimui, o tu elgiesi su manim taip nedraugiškai kaip su 
svetimu. 

— Bet tu ir esi man dar svetimas. 

— Ne, nesu. Tu pažįsti mane pakankamai seniai ir jei ma- 
ne bent truputėlį mylėtum... 

Dabar Štefani pamėgino išsivaduoti iš jo glėbio. 

— Apie meilę tarp mūsų nebuvo kalbos! 

— Ber tai nenormalu, Štefani. Aš, žinoma, lauksiu ir bū- 
siu kantrus, bet tu turi suteikti man bent kiek drąsos. 

— Net nenujaučiu, kad tu ko nors bijotum. 

— Tavęs, Štefani, tavo šaltumo... to tavo siaubingo šal- 
tumo! 

Jo stiprios rankos prispaudė prie savęs liauną Štefani kūną 
kaip gniaužtai. 

— Paleisk mane, — paprašė ji, — man skauda... aš neat- 
gaunu kvapo... 

— Nepaleisiu, kol nepabučiuosi manęs atsisveikinimui. 

Štefani pakėlė galvą, ir jos lūpos prabėgomis palietė jo 
žandą. 

— Ne taip! — pasakė grafas įsisiurbdamas į jos lūpas. 

Jo liežuvis brukosi gilyn, bet Štefani tvirtai sukando dan- 
tis. Didelė minkšta ranka nusileido jai ant krūtinės, paglos- 
tė ją ir suleido nagus į jos stangrų kūną. 

Štefani sudavė jam per veidą. 

— Koks tu šlykštus, — sukūkčiojo ji, — koks bjaurus! 

Grafas paleido ją ir vis dar sunkiai alsuodamas prislėgtu 
balsu tarė: 

— Prašau atleisti. Visai neketinau tavęs įžeisti. 

— Bet tu tai padarei! — sušuko Štefani. — Kaip tu drįsti 
taip elgtis! 

— Bet mes susižadėję! 

— Ir tu manai, kad tai suteikia tau teisę šitaip su mani- 
mi elgtis? 

— Ber aš tik... 

Štefani treptelėjo koja. 

— Prašau išeiti, dink man iš akių! Neištversiu daugiau nė 
akimirkos! 

Grafas paskubom nusilenkė ir išėjo. 

Kūkčiodama ji pritūpė ant laiptų. Štefani žinojo, kad pri- 
vertė atgailauti jį už nuodėmę, kurios jis nepadarė. Bet šitas 
suvokimas nesušvelnino jos nevilties ir pykčio. Negrabios 
grafo glamonės tik todėl buvo nepakenčiamos, kad ji mylė- 
jo kitą. Vien tik mintis apie tai, kad netrukus ji bus amžiams 
sujungta su savo sužadėtiniu, turės kartu su juo gulti ir kel- 
ti, teikė Štefani fizinių ir dvasinių kančių. 

— O Dieve! — dejavo ji. — Kas bus toliau? Aš tiesiog ne- 
pajėgsiu to iškęsti — tai mane pražudys! 

Kai už durų pasigirdo žingsniai ir durys atsivėrė, Štefani 
pašoko. Ji manė, kad sugrįžo Hugas Donersbergas. Ant laip- 
tinės sienos nutįso vyro šešėlis. Paskui Štefani pažino, kad 
parėjo brolis. 

— Ką tu čia veiki? — nustebęs paklausė jis. — Lauki ko 
nors? 

— Išleidau Hugą. 

Ji puolė jam į glėbį. 

— Egonai, tu net negali įsivaizduoti, kokia neviltis ma- 
ne kankina. Tik nesakyk, kad jis elgiasi garbingai, aš tai jau 
girdėjau. Bet aš negaliu jo pakęsti. Jo manieros, elgesys ir bū- 
das — man viskas šlykštu. 

Egonas ramindamas paplojo seseriai per nugarą. 

— Priprasi. 

— Niekados! Lygiai taip pat galėčiau priprasti kasnakt im- 
į lovą rupūžę! 

— Tu perdedi, vaikuti! 

— Ne, Egonai. Ir aš manau, kad turėtum mane supras- 
ti... Ar tu galėtum vesti moterį, kuria bjauriesi? 

Laiptinės prieblandoje Štefani pamėgino įžiūrėti brolio 
veido išraišką. 

— Gal tu galėtum? Gal vyrai kitaip jaučia? Bet jei taip, 
kodėl tavęs niekas neverčia vesti? Kodėl turiu būti paauko- 
ta aš? 


ti 

— Gal tėvai net nežino... — pasijutęs nesmagiai prašne- 
ko Egonas. 

— Kurgi ne! Aš maldavau, kad neverstų manęs! 

Ji uždėjo rankas jam ant pečių. 

— Egonai, ar tu negali man padėti? Tu jų pasididžiavi- 
mas, be to, tu vyras. Jie tavęs paklausys! 

Egonas lėtai papurtė galvą. 

— Koks tu bailys! — pasipiktinusi sušuko Štefani. — Aš 
visada palaikiau tave, per visą vaikystę! O dabar, kai man tik- 
rai reikia tavo pagalbos, tu palieki mane nelaimėje! 

— O ką aš galiu padaryti? — pavargusiu balsu pasakė jis. — 
Aš, kuris pats sau nesugebu padėti? " 

Štefani iš karto sukluso. 

— Tu turi rūpesčių? 

— Aš visai netekęs vilties. 

— Dėl moters? 

— Taip, ir dėl to. Bet pirmiausia aš turiu skolų. Labai di- 
delių skolų. 

— Pakalbėk apie tai su tėčiu! 

— Negaliu. Jis ims klausinėti ir tol rausis, kol iškapstys, 
kaip atsitiko, kad aš taip prasiskolinau. Tada turės didelių iš- 
laidų, norėdamas viską užglaistyti. 

Na, matai! 


— ... bet jis privers mane pasižadėti, kad pakeisiu savo gy- 
venimą. O aš to negaliu ir nenoriu. 

Štefani per žingsnį atsitraukė nuo brolio. 

— Vadinasi, yra moteris, kuri verčia tave leisti daug pi- 
nigų? 

— Ne, viskas ne taip. Visiškai ne taip, — skubiai pasakė 
Egonas. — Ji nenori, kad dėl jos turėčiau nemalonumų. Ji 
apskritai nenori nieko apie mane žinoti, supranti? Aš leng- 
vabūdiškai praradau jos meilę. Bet aš nuo jos neatstosiu. 

— Tai negerai, — tarė Štefani, visai pamiršusi savo bėdas. 


424 


— Tikras pragaras. 

— Padėčiau tau, jei galėčiau. 

— Galėtum, jei norėtum! 

— Manai, turiu su ja pasikalbėti. 

— Ne, ne, tai būtų bergždžias dalykas. Jokie žodžiai ne- 
pajėgūs ją sugrąžinti. 

— Taip, bet tada... 

— Štefani, — pasakė jis, slėpdamas savo veidą šešėlyje, — 
tu juk turi papuošalų, brangių papuošalų... 

— Taip, žinoma. 

— Man baisu to tavęs prašyti, bet... ar tu man jų nepa- 
skolintum? 

— Kam? 

— Galėčiau juos užstatyti ir vėl turėčiau pinigų! Tu ne- 
bijok, viską atgausi, kai tik aš išsikapstysiu... 

— Bet aš nesuprantu... 

— Negaliu tau paaiškinti! Tiesiog turi patikėti manimi. 
Arba padėsi man, arba aš žūsiu... 

— Ar taip blogai? — tyliai paklausė Štefani. 

— Blogiau negali būti. Manai, man lengva prašyti tavęs 
tokio dalyko? Bet jei manai, kad ne... 

— Na kaip tu gali taip sakyti! Žinoma, gausi mano pa- 
puošalus, man jie nieko nereiškia. Aš norėčiau, kad trupu- 
tis pinigų galėtų sutvarkyti ir mano gyvenimą. 

— Tu angelas, — pasakė Egonas broliškai ją apkabinda- 
mas. — Kada duosi man tuos daiktus? Gal šį vakarą? 

— Tau pasisekė. Papuošalų dėžutė kaip tik mano kamba- 
ryje. Jei ji būtų banko seife, turėčiau prašyti tėčio... 

— Ne, ne, niekas neturi to žinoti — tik tu ir aš, pažadėk 
man! 

— O jei mama lieps man ką nors užsidėti? Karolius ar 
žiedą? 

— Kaip nors išsisuksi. Juk tai neilgam, Štefani, kelioms 
dienoms. Jei gerai seksis, gal net poryt argausi savo daiktus. 

— O jei nesiseks? 

— Nereikia taip manyti. Aš tikras, kad šį kartą sugebėsiu. 

— Ką, Egonai? Prašau man pasakyti. 

— Sunku būtų tau paaiškinti. Parikėk man savo papuo- 
šalus ir daugiau nesirūpink, gerai? Atnešk juos iš savo kam- 
bario, aš palauksiu drabužinėje. 

— Gerai, — atsakė ji, — jei tik jie tau padės.. 

Tik vėliau, kai jau buvo atidavusi dėžutę, Štefani suvokė, 
kad Egonas, užuot padėjęs, užvertė jai dar ir savo rūpesčius. 
Vaikystėje ją visi lepino ir saugojo, o dabar, kai jai iš tikrųjų 
reikėjo supratimo ir meilės, ji buvo palikta visai viena. 


Iš pradžių Egonas fon Štukenas ketino užstatyti sesers pa- 
puošalus tik kitą rytą. Tačiau tą pačią akimirką, kai Štefani 
padavė plona raudona oda aptrauktą dėžutę, jį apėmė baisus 
nerimas. Jis nebegalėjo sėdėti sudėjęs rankas ar daryti jo ne- 
dominančius dalykus. Turėjo kuo greičiau pačiupti savo lai- 
mę — dar šiandien, šiąnakt. 

Aplinkybės buvo palankios. Tėvai jau buvo nuėję į savo 
kambarius. Jam nereikėjo meluoti ar atsiprašinėti, kad vėl ga- 
lėtų išeiti. 

Egonas pasibeldė į sesers kambario duris ir, kai ji iškišo 
galvą, paprašė: 

— Nesakyk niekam, kad buvau parėjęs. 

— Tu vel išeini? 

— Kuo greičiau tai padarysiu, tuo geriau. Jei gerai seksis, 
atgausi savo papuošalus jau ryt rytą. 

— Ak, juk tai neskubu. 

— Man skubu. O jei man pavyks, tada užstosiu tave. Pa- 
sitikėk manim, Štefani. 

Tačiau ji jau nieko nesitikėjo. 

— Malonu, kad taip sakai, — tarė. — Palauk, aš tave iš- 


leisiu. 

Štefani užvėrė savo kambario duris, bet netrukus vėl pa- 
sirodė ant slenksčio įsispyrusi į kurpaites ir apsisiautusi Briu- 
selio mezginių chalatu. Aukso spalvos plaukai jau buvo pa- 
leisti nakčiai. 

— Kokia tu žavi, — pasakė Egonas. 

Jį trumpam užliejo stipraus pavydo banga. Mintis, kad jo 
švelnioji sesuo atiteks tuščiagarbiui ir savimylai Hugui Do- 
nersbergui, buvo nepakeliama. Tačiau šis priepuolis praėjo 
taip pat staigiai, kaip ir buvo užėjęs, nes jo paties problemos 
jam rūpėjo daugybę kartų labiau. 

Brolis ir sesuo nubėgo žemyn šaltais ir tamsiais, tik Egono 
nešamos lempelės apšviečiamais laiptais. Paskui Štefani sun- 
kiu senu raktu atidarė duris. Skubotas bučinys, ir Egonas 
tvirtai spausdamas prie krūtinės po paltu pakištą dėžutę, li- 
ko vienas gatvėje naktį. Ties Unter den Linden kampu jis ra- 
do vežėją ir liepė važiuoti prie Silezijos vartų. Egonas suvokė, 
kad būtų protingiau eiti pėsčiomis, o ne atiduoti už kelio- 
nę karieta paskutinius grynus pinigus. Jei jam nepavyks dar 
šiąnakt gauti pinigų, jo padėtis tikrai bus kebli. Tačiau jis 
pernelyg nekantravo ir nesiruošė gaišti laiko protingiems ap- 
mąstymams. Nematoma jėga varė jį pirmyn, jis turėjo kuo 
greičiau pasiekti tikslą. Egonas paragino vežėją, ir jie skriste 
nuskrido tuščiomis gatvėmis. 

Prie Silezijos vartų jis išlipo, užmokėjo vežėjui ir pasuko 
į kairę, į prostitučių ir nusikaltėlių kvartalą. 

Nors gimęs Berlyne ir gyvenęs ketvirtį amžiaus šiame 
mieste, dar visai neseniai Egonas fon Štukenas nepažinojo 
šių vartų. Tik nuo tada, kai jį pagavo kankinanti ir žudanti 
aistra raudonplaukei Lolai, kitados buvusiai mažajai jo my- 
limajai Lotei, jo nebebaugino net pačios tamsiausios ir gū- 
džiausios milijoninio miesto landynės. 

Jis drąsiai žingsniavo apirusiu ir duobėtu tamsių gatvelių 
grindiniu, pro mažus apgriuvusius namiūkščius, kurių tarp- 

duriuose stoviniavo prostitutės ir suteneriai, laukdami klien- 
tų. Gatvelėse viešpatavo tamsa, tik sankryžose sklido skurdi 
nedidelių žibintų šviesa. Būtų buvę dar tamsiau, jei nebūtų 
švietę viliojantys raudoni smuklių žibintai ir pro langus ne- 
būtų sklidusi matinė šviesa. 

Egonas fon Štukenas taip narsiai žygiavo pirmyn, kad 
niekas nedrįso jo užkabinti ar sustabdyti. Jis žinojo, kur ei- 
na, ir netrukus pasiekė žemą, tarp dviejų didelių pastatų įsi- 
spraudusį namelį. Vartai buvo uždaryti, o langus saugojo 
geležinės langinės. Niekur nematyti jokios švieselės. Nieko 
nepaisydamas Egonas ėmė abiem kumščiais belsti į duris. 

— Atidarykite! Ponia Kolčak, įleiskite mane! 

Nuo jo šūksnių skambėjo visa gatvelė. Iš gretimų namų 
išlindo visokios padugnės, bet namelyje buvo tylu, girdėti tik 
gailus katės kniaukimas. 

Egonas fon Štukenas nepasidavė. Jis garsiai beldė ir šau- 
kė, kol užkimo. 

Prie jo priėjo mergina nešvaria, kadaise raudona suknele 
ir išklypusiomis šlepetėmis. 

— Viskas veltui, vyruti. Jei Kolčak miega — taip kaip ne- 
gyva. Bet jei tu neturi pinigų, mes galėtume susitarti. 

— Užsičiaupk, — piktai atkirto Egonas, — rūpinkis savais 
reikalais! 

— Ne tai ne. Jei nenori, matyt, jau turėjai, — pasakė 
šliundra ir įsižeidusi trūktelėjo pečiais. 

Egonas fon Štukenas pabandė dar vieną, paskutinį, kar- 
tą. Pagaliau kažkas sujudėjo. Antrame namo aukšte atsidarė 
geležinių langinių užsklanda, ir langinės prasivėrė. Lange pa- 
sirodė plazdančios žvakės apšviestas baltas veidas, apsuptas iš- 
sitaršiusių žilų plaukų. 

— Ponia Kolčak, pagaliau! Aš jums kai ką atnešiau! 

Ji ištiesė ranką su žvake pirmyn, norėdama atpažinti kal- 
bantį. 

— Ak, tai tu, berneli... 

— Prašau mane įleisti! 

— Tu turi pinigų? 

— Ne, bet turiu kai ką labai gražaus, ponia Kolčak! 

Senė tylomis uždarė langinę ir langą. Namas vėl tapo 
tamsus ir nebylus. Egonas fon Štukenas nežinojo, ar bus 
patenkintas jo prašymas, ar ponia Kolčak vėl paprasčiausiai 
atsigulė į lovą. Laukimas kankino. 

Galiausiai durys labai atsargiai prasivėrė — tik tiek, kad 
jis pro plyšį galėtų įsmukti vidun. Jis įėjo, o senė tuojau pat 
vėl užšovė duris. 

— Žmonės bjaurūs, berneli, — murmėjo ji, — reikia labai 
saugotis, ypač naktį. 

Nusitrynusiomis koridoriaus plytelėmis senė nušlepsėjo į 
mažą kontorą. 

Egonas fon Štukenas lankėsi čia jau daugybę kartų: bu- 
vo užstatęs savo auksinį laikrodį ir sunkų seną žiedą su mo- 
nograma ir fon Hachvicų herbu, brangenybes. Kai ateidavo 
eilinis mokėjimo terminas arba jei jam pasisekdavo, ką nors 
išpirkdavo. Dieną jam čia viskas atrodė pilka, nemalonu ir 
purvina, o dabar, vėlyvą nakties valandą, šita senė susivėlu- 
siais plaukais vaiduokliškai baltu veidu jį baugino. 

Kai kažkas perbraukė per kojas, Egonas taip persigando, 
kad vos nesuriko. Pasirodė, kad tai tik juodoji Kolčak katė. 
Jis mielai būtų nuspyręs katę kuo toliau nuo savęs, bet pa- 
būgo supykdyti senę. Tačiau katė, atrodo, pajuto jo antipa- 
tiją: ji išlenkė nugarą, pakėlė uodegą ir pašiaušė gaurus. 

Ponia Kolčak atsisėdo į seną nudryžusį krėslą prie stalo, 
o Egonui parodė pasigailėtiną virtuvinę taburetę. 

— Sėskis, berneli, — sušvebeldžiavo ji, — parodyk, ką at- 
nešei. 

Reikėjo labai atidžiai klausyti, kad suprastum jos žodžius. 
Jos burnoje nebuvo likę nei vieno danties, ir ji beveik near- 
tikuliavo žodžių. 

Egonas fon Štukenas atsisegė paltą, padėjo ant senama- 
diško stalo dėžutę, ištraukė Štefani jam duotą raktelį ir at- 
rakino. 

Ponia Kolčak atidarė ją, savo baltais sudžiūvusiais pirštais 
ėmė iš mėlynu aksomu išmuštos dėžutės grandinėles, apyran- 
kes, auskarus ir čiupinėjo juos. 

— Iš kur juos gavai, berneli? — paklausė ji. — Draugė 
davė? 

— Ne, sesuo. 

— Tada tu turbūt turi su savimi laiškelį, kuriame ji pa- 
tvirtina, kad gali su jos papuošalais elgtis kaip tinkamas. 

— Ne, — atsakė Egonas, — mes apie tai visai nepagalvo- 
jome. Aš jai sakiau, kad ketinu juos užstatyti, nes man ver- 
kiant reikalingi pinigai. 

— Taip tu sakai, o aš nežinau, tikėti tavim ar ne. 

— Aš prisiekiu, ponia Kolčak... aš prisiekiu savo garbe! 

— Taip taip, savo garbe. Bet kiek ilgai tu ją turėsi? Ten, 
kur trūksta pinigų, greitai nelieka ir garbės. 

Egonas fon Štukenas ėmė maldauti. 

— Būkit gera, patikėkite manimi! 

— O jei tu man meluoji? Gali būti, kad tie papuošalai ta- 
vo sesers, jie tokie, kad tikrai galėtų būti šaunios mergaitės 
brangenybės. Bet kas gali laiduoti, kad ji pati tau juos davė, 
gal tu, berneli, jas slapta pasiėmei. 

— Aš duodu žodį... 

— Taip, tavo žodis, manai, jis padės. Žodis nieko nereiš- 
kia, visiškai nieko. Pinigai, turtas — štai tokie dalykai turi 
vertę, 0 žodis? 

Pabrėžtinai abejingai senė sumetė papuošalus atgal į dė- 
žutę. 

— Kiek nori gauti už šitą šlamštą? 

— Tūkstantį markių, — narsiai pasakė jis. 

Ji užvožė dėžutės dangtelį. 

— Ateik, kai išsiblaivysi. 

— Bet aš negirtas, tikrai ne! Papuošalai verti daugiau ne- 
gu tūkstančio markių, jų vertė didesnė negu du tūkstančiai. 
Tūkstanų kainavo vien grandinelė, kurią tėvas dovanojo sese- 
riai jos sužadėtuvių proga. 

— Jei tavo tėvas toks turtingas, tai prašyk pinigų iš jo. 

— Prašau, ponia Kolčak, mielaširdingumo! 

— O kas bus mielaširdingas man, senai moteriškei, kai at- 
ėjusi policija ras pas mane vogtus daiktus? 

— Ponia Kolčak, kiek galiu jums kartoti, kad aš nepavo- 
giau tų daiktų! 

— Duodu tau keturis šimtus penkiasdešimt markių, o tu 
pasirašysi, kad gavai penkis šimtus... 

— Keturis šimtus penkiasdešimt? Juk tai juokingai mažai! 

— Daugiau negaliu duoti, net ir neturiu namie daugiau 
pinigų. 

Kiek laiko jie derėjosi. Egonas fon Štukenas beviltiškai 
stengėsi padidinti kainą, nes nenorėjo taip lengvai pasiduo- 
ti. Puikiai žinojo, kad nusileis tai tvirtai ir godžiai senei, bet 
jis būtų pasirašęs už dar mažesnę sumą, kad tik būtų galėjęs 
gauti į rankas grynų pinigų. 

Senė buvo per daug atsargi, kad parodytų jam, kur sle- 
pia pinigus. Ji išėjo iš kambario ir uždarė paskui save duris. 
Jam pasirodė, kad ji lipa laiptais į viršų, bet jis nedrįso šni- 
pinėti. Ji grįžo su reikiama suma pinigų — nedideliu purvi- 
nų, apsitrynusių banknotų pluošteliu. 

Egonas fon Štukenas neskaičiuodamas įsikišo pinigus, pa- 
sirašė ir pasiėmė jos kruopščiai prikeverzotą kvitą. 

— Paklausyk mano patarimo, berneli, — sušveplavo senė 
atlydėjusi jį prie durų, — eik namo, pakišk pinigus po pagal- 
ve ir gulk miegoti. Ryt rytą galėsi juos padauginti, o šią- 
nakt — praloši. 

Tačiau jis jau ne kartą buvo girdėjęs jos niūrias kalbas ir 
seniai jų nepaisė. 

Egonas fon Štukenas jau seniai nebekvietė savo kolegų 
palošti. Jaunieji karininkai lošdavo įdomumo dėlei, todel, 
kad jiems tai patiko arba kad išsklaidytų nuobodulį, greičiau 
užmirštų nesėkmingą meilės nuotykį. Egonui fon Štukenui 
reikėjo laimėti dėl pinigų, todėl jie į partnerius jau netiko. 

Jis nemokėjo pralošinėti abejingu veidu ir net neketino 
per laimingą atsitiktinumą išloštą sumą tuojau pat vėl pra- 
lošti draugams. 

Egonas troško tik laimėti, kad galėtų kloti pinigus, daug 
pinigų, Lotei Mylkei po kojomis. Jam, kuris nepergyveno 
drauge su ja jos esminio keitimosi proceso, kuris staiga išvy- 
do priešais save visai kitokią Lotę, buvo visai nesuvokiama, 
kad ji jo nebemyli. Jis buvo tikras, jog po kierais dabar ją 
gaubiančiais šarvais plaka tokia pati, kaip ir anksčiau, karš- 
ta ir jį mylinti širdis. Ir kad viskas būtų vėl gerai, jei tik jam 
pavyktų šituos šarvus pramušti. 

Tačiau Lotė elgėsi su juo kaip su bet kuriuo kitu vyru. 
Ji paimdavo jo atneštus pinigus ir duodavo už juos savo kū- 
ną — tik kūną, nei vieno gero žodžio ar tik jam skirtos gla- 
monės. Jei ji jam būtų priekaištavusi, apipylusi lavina piktų 
žodžių, jis būtų galėjęs gintis, bet jis buvo bejėgis prieš šal- 
tą kaip ledas cinizmą. Egonas išeidavo iš jos patyręs fizinį pa- 
sitenkinimą, bet labai nusivylęs sieloje, o jo jausmai parsi- 
duodančiai, bet vis dėlto nepasiekiamai merginai tolydžio vis 
stiprėjo. 

Egonas fon Štukenas jau seniai susidėjo su lošėjais pro- 
fesionalais, kurie lošė kortomis ne dėl malonumo, o dėl to, 
kad bijojo darbo ir buvo linkę pasitikėti sėkme. Jis abejojo, 
ar tie neįtikėtinai mikliais pirštais maišantys kortas vyrai ne- 
naudojo gudrybių — blaiviomis akimirkomis jis buvo tuo 
tikras. Tačiau įrodymų neturėjo, ir todėl buvo nesunku ap- 
gaudinėti save. Lošdamas su savo bendrais jis dažnai išlošda- 
vo mažesnes ar didesnes sumas. Taigi kodėl turėtų laikyti 
juos sukčiais? 

Restoranas, kurio galiniame kambaryje Egonas fon Štu- 
kenas susitikdavo su bendraminčiais ir žiopliais, buvo tik už 
poros šimtų metrų, taip pat Silezijos kvartale. Naujieji drau- 
gai ir supažindino jį su ponia Kolčak, kai jis kartą vėl pra- 
švilpė visus grynus pinigus. 

Bet dabar jo piniginė buvo išsipūtusi, ir Egonas skubė- 
jo, rankoje tvirtai spausdamas lazdelę, kurią galėtų panaudoti 
kaip ginklą, nes šioje Dievo pamirštoje miesto dalyje jį bet 
kada galėjo užpulti. 

Jis lengviau atsikvėpė, kai pagaliau pamatė „Raudonojo 
apuoko“ žibintą. Egonas ėmė beveik bėgte bėgti. Žemos pri- 
rūkytos smuklės galinė siena buvo visa apkabinėta patriotiš- 
kais paveiksliukais, daugiausia iškirptais iš laikraščių. Šeimi- 
ninkas, aukštas, apkūnus vyras su liemene ir paraitotomis 
merškinių rankovėmis, stovėjo po spalvingu kaizerio Vilhel- 
mo Antrojo portretu ir plovė taures. Įėjus Egonui fon Štu- 
kenui, kuris savo drabužiais ir laikysena aiškiai skyrėsi nuo 
kitų lankytojų, valandėlę stojo tyla, ir Egonas pajuto, kaip jį 
gręžia daugybė nepasitikinčių akių. 

Tačiau šeimininkas galvos linktelėjimu parodė į galinio 
kambario duris. 

— Įeikite, pone barone. 

Egonas fon Štukenas priėjo ir atidarė duris. Į veidą trenkė 
dar labiau dūmų, prakaito ir išsikvėpusio alaus tvaiko pridvi- 
sęs oras. Jam įėjus, nuo apskrito stalo žaibiškai dingo mažos 
pinigų krūvelės, o kortos buvo sumestos ant stalo. 

— Še tau kad nori! — sušuko jaunuolis, kurį Egonas fon 
Štukenas pažinojo kaip Fricą Kiuferį. — Tai visai ne polici- 
ja, tai tik baronas! 

Išmoktu judesiu jis nusibraukė nuo kaktos pomada ištep- 
tų šviesių plaukų sruogą. 

— Ar negalite pasibelsti kaip normalus žmogus? — paklau- 
sė vyresnio amžiaus vyras žila barzdele; dėl savo išvaizdos ir 
rafinuotos kalbos jis buvo vadinamas tik „profesoriumi“. 

— Prašau man atleisti, bet aš visai pamiršau, — pasakė 
Egonas fon Štukenas ir prisitraukė prie stalo kėdę. 

— Kaip tik tuo momentu, kai aš turėjau kortų kortą, — 
murmėjo profesorius. 

— Tai, kas gera, sugrįžta, — paguodė Fricas Kiuferis. 

— Na tai kaip? — paklausė atletiškos išvaizdos vyras su 
juodu lopu ant vienos akies. — Ar jūs tik pasakinėsite, ar dė- 
sitės prie mūsų? 

— Kiek statot? — paklausė Egonas. 

— Vieną markę. 

— Aš dvi! 

Jis numetė ant stalo banknotą. 

— Kas gali man iškeisti? 

— Žmogau, jūs turbūt apiplėšėte savo senelę! — pagarbiai 
pasakė Fricas Kiuferis. 

Profesorius iškeitė banknotą, ir lošimas prasidėjo. 

Egonas fon Štukenas jautė, kad šiandien laimės. Jis gau- 
davo ne tik geras, bet tiesiog geriausias kortas, nuolat didi- 
no sumą ir vertė tai daryti kitus. Beveik per valandą jis pa- 
dvigubino savo pradinį kapitalą. Kiti lošėjai išvertė kišenes 
ir parodė, kad jos tuščios. Tik vienas profesorius išsiėmė iš 
savo riebaluoto palto vidinės kišenės dar vieną pluoštelį 
banknotų ir pasakė: 

— Manęs, mano mielas, taip greitai neįveiksite! 

Egono fon Štukeno skruostai liepsnojo. 

— Tuo geriau! — pasakė jis. — Šiandien man laiminga 
diena! Būtų tikra velniava, jei nerasčiau sau partnerio! 

Šeimininkas įnešė visiems po vieną alaus ir degtinės. Ego- 
nas už viską užmokėjo. 

— Aš mielai prisidėčiau, — pasakė Fricas Kiuferis, — tik 
nebeturiu pinigų. 

— Ne bėda, — atsakė profesorius, — aš priimu ir vekse- 
lius, jei tik su tuo sutiks baronas. 

— Aš nežinau, — atsakė Egonas fon Šrukenas, — ar gali- 
ma tikėtis už juos gauti pinigų? 

— Žinoma, žmogau, — patikino Fricas Kiuferis. — Aš iš- 
leidau porą lėlyčių, man tereikės surinkti iš jų pinigus, ir jie 
kaipmat atsidurs ant stalo. 

— Jei jus tai nuramins, mes nustatysime ankstyvą mokė- 
jimo terminą, sakysim, iki gegužės pirmos, — pasiūlė profe- 
sorius. 

— Puiku! Gegužės pirma — visada puiki! — sušuko Fri- 
cas Kiuferis. — Kažkas bus, kai žygiuos proletariatas. Tada aš 
tikrai jau galėsiu mokėti! 

Jis smagiai išraitė savo pavardę ant vekselio, kurį profe- 
sorius buvo surašęs ant išplėšto užrašų knygelės lapelio, ir 
šypsodamasis pasiėmė šimtą reichsmarkių. 

Lošimas tęsėsi, bet dabar jame dalyvavo tik Egonas fon 
Štukenas, suteneris ir vyras, pravarde „profesorius“. Fricas 
Kiuferis begėdiškai rizikavo ir po ketvirčio valandos jau bu- 
vo pralošęs visus pinigus. Egonui fon Štukenui norėjosi, kad 
jis pasitrauktų iš lošimo, bet kitiems buvo savaime supran- 
trama, kad dabar Egonas duos jam už vekselį pinigų. Ir Ego- 
nas pakluso. 

— Duokite man iš karto du šimtus, barone, — pareika- 
lavo Fricas Kiuferis. — Iš tokios sumos, kurią susižėrėte, 
jums tai nieko nereiškia. 

Nors ir nenoromis, Egonas davė pinigus. 

Jis lošė, kad gautų pinigų, o ne tam, kad juos neaiškiai 
prarastų. Dalino profesorius, Egonas fon Štukenas gavo du 
karalius, damą, valetą ir dešimakę. Jis pasiliko sau tik kara- 
lius ir paėmė tris naujas kortas, ir, jo maloniam nustebimui, 
rankose atsidūrė keturi karaliai. 

Fricas Kiuferis ir jis varžėsi tarpusavy, profesorius dar va- 
landėlę laikėsi, paskui supasavo. Dabar Egonas fon Štukenas 
galėjo pareikalauti Kiuferio atidengti kortas, ir jam jau kilo 

tokia pagunda. Tačiau jis buvo tikras, kad anas apgaudinė- 
ja. Egonas tikėjosi jį taip priremti, kad tas pasitrauktų iš lo- 
šimo. Grynų pinigų turintis profesorius jam buvo tinkames- 
nis partneris. 

Tačiau Fricas Kiuferis nepasidavė. Kai jis prašvilpė ir tuos 
du šimtus markių, pats sau pasirašė vekselį trim šimtams ir 
padėjo jį ant stalo, 

Egonas fon Štukenas pridėjo dar tris šimtus markių ir pa- 
reikalavo atidengti kortas. 

— Jūs turėtumėt dėti daugiau! — sušuko suteneris. — Bet 
tai padarysiu aš! 

Jis parašė paskutinį vekselį penkiasdešimčiai markių ir 
pridėjo jį prie kitų. 

Egonas fon Štukenas negalėjo atsilikti. 

Fricas Kiuferis atidengė kortas. Keturi tūzai. Jis laimėjo. 

Egonas fon Štukenas pajuto, kad jį pykina. Jis susivertė 
į burną degtinę. Skrandis trupučiuką pamaištavo, paskui įvei- 
kė šoką. Egonas žiūrėjo nė nemirktelėdamas, kaip Fricas Kiu- 
feris susižėrė pinigus ir vekselius, suplėšė popieriukus ir ati- 
davė partneriams paskolintus pinigus. 

— Va čia tai sėkmė! — triumfavo suteneris. — Kale, pa- 
sakyk, kad smuklininkas atneštų visiems po bokalą, mokėsiu 
aš! Nee, geriau atnešk mums butelį skaidriosios! 

Jis ėmė maišyti riebaluotų kortų malką. 

— Na ponai, kaip su revanšu? 

— Aš reikalauju naujų kortų, — pasakė Egonas fon Štu- 
kenas akmeniniu veidu. 

Suteneris pašoko. 

— Ar tai reiškia, kad norite mane įžeisti? 

— Sėskite, — ramiai tarė profesorius, — baronas visiškai 
teisus. Kai lošiama iš tokių didelių sumų, kortos turi būti be 
priekaištų. 

Vyras su juodu lopu ant akies atnešė padėklą su putojan- 
čio alaus bokalais ir buteliu degtinės. 

Profesorius tarė lošėjams: 

— Ištuštinkite, ponai, savo bokalus ir dinkite iš čia. Mums 
nereikia nei žioplių, nei dykaduonių. Kale, nueikite dar kar- 
tą pas šeimininką ir paprašykite naujos kortų malkos. 

Vos nusilenkęs jis pasisuko į Egoną fon Štukeną. 

— Žinoma, jeigu ponas baronas toliau loš. 

Bet Egonas fon Štukenas, praradęs viską, išskyrus tuos už 
sesers papuošalus iš ponios Kolčak gautus pinigus, negalėjo 
ir nenorėjo sustoti. 

— Savaime suprantama, aš lošiu, — pareiškė jis. 

Kalė atnešė naujas kortas, Fricas Kiuferis pripylė į taureles 
degtinės, profesorius maišė kortas, tačiau nedalino jų, kol 
prirūkytame kambaryje jie liko vieni — trys lošėjai ir Kalė, 
žmogus su juodu lopu ant akies. Jis atsisėdo tarp Egono fon 
Štukeno ir profesoriaus. 

Egonas fon Štukenas lošė atsargiai ir išlošdavo nedideles su- 
mas. Po truputį jam grįžo pasitikėjimas savimi ir jis išdrįso ble- 
fuoti. Šį kartą pavyko, jis pamėgino vėl — ir vėl pasisekė. Ga- 
liausiai jis vėl susirinko geras kortas — tris tūzus ir tris karalius. 

Profesorius vis didino sumą, o Egonas nepasidavė: jis bu- 
vo tikras, kad anas apgaudinėja ir būtinai norėjo pamatyti 
profesoriaus kortas. Bet štai visi jo pinigai jau gulėjo ant sta- 
lo — jis nebeturėjo ko dėti. 

— Prakeikimas, — išsprūdo jam. 

— Pararčiau jums pasuoti, — pasakė profesorius. 

— Dar ko, dar ko! Nesileiskite įkalbamas! — sušuko Fri- 
cas Kiuferis, kuris jau seniai tik stebėjo lošimą. — Paprasčiau- 
siai mestelėkite vekseliuką, kaip aš buvau padaręs! 

Egonas fon Štukenas paklausė patarimo. Jis išrašė vekse- 
lį trim šimtams markių. 

— Na, užteks to nelemto lošimo! — pasakė profesorius ir 
padėjo ant stalo atverstas savo kortas — keturias damas! 

Jis laimėjo. 

Egonui fon Štukenui, rodos, sugriuvo visas pasaulis. Jis 
viską pralošė ir dar įsiskolino tris šimtus markių. Kaip dabar 
reiks pažvelgti į akis Štefani, kuri taip patikliai atidavė jam 
savo brangenybes? 

Iki gegužės pirmosios liko penkios dienos. Kaip jis iki to 
laiko gaus pinigų? Jis ne tik pralošė ne jam priklausančius pi- 
nigus, bet ir bet kokią viltį dėl Lotės Mylkės — kaip galėtų 
nueiti pas ją be grašio? 

Profesorius maišė kortas. 

— Jūs, pone barone, žinoma, gausite neribotą kreditą, jei 
nuspręsite lošti toliau, — pasakė jis. 

— Jūs labai padoriai elgiatės, duodamas man šansą, — 
Egono balsas trūkčiojo. 

— Ką jau ten! Juk aš niekuo nerizikuoju. Karininkui, be 
to, dar bankininko sūnui, aš galiu duoti bet kokią sumą. 

Egonas nurijo seiles. 

— Atrodo, jūs viską apie mane žinote. 

— Reikia juk žinoti, su kuo prasidedi, ypač jei kalbama 
apie pinigus. 

— O ką aš žinau apie jus? 

— Sutinku... labai nedaug! Ber aš ir nereikalauju iš jūsų 
kredito. 

Egonas fon Štukenas pirmą kartą suprato, kad šis nekrin- 
tantis į akis vyras su nublizgintu juodu kostiumu, nuskaru- 
siais rankogaliais ir žila susivėlusia barzda pavojingas prieši- 
ninkas. Jam norėjosi atsistoti ir išeiti. Tačiau to nepadarė, 
nes tai jam buvo vienintelis šansas atgauti praloštus pinigus. 

Iš pradžių atrodė, kad jam tai gali pavykti. Egonas apmo- 
kėjo vekselį ir išlošė tris šimtus markių. Jis nebuvo profesio- 
nalas ir tikrai būtų čia sustojęs, jei jam nėbūtų reikėję pen- 
kių šimtų markių sesers papuošalams išpirkti. 

Paskui Egonas fon Štukenas pralošė, vėl išrašė vekselį, lai- 
mėjo nedidelę sumą, pralošė didelę, pralošė, pralošė, pralo- 

šė... Ir kai išaušo rytas, priešais profesorių pūpsojo krūva po- 
pierių. 

— Manau, dabar metas liautis, — pasakė jis. — Jūs pralo- 
šete daugiau negu šimtą tūkstančių. 

Egonas pašoko, pažvelgė į jį nuo įtampos ir pervargimo 
paraudusiomis akimis. 

— Netiesa! 

— Manau, kad parodėte nepasitikėjimą iš susijaudini- 
mo, — ramiai tarė profesorius, — ir aš pasirengęs sudėti visų 
jūsų pasirašytų vekselių sumas. 

Jis lygino lapelius ir rūpestingai guldė juos vieną ant kito. 

— Šimtas, du šimtai, penki šimtai... tūkstantis... 

Iš nevilties beveik nesuvokdamas ką daro, Egonas fon 
Štukenas puolė prie popierių, bandė nutverti ir suplėšyti ore 
sūkuriuojančius lapelius. 

Tačiau jis nespėjo. Jį nutvėrė ir atitraukė atgal. Ant jo 
puolė suteneris ir vyras su juodu lopu ant akies. 

— Na, na, — švelniai papriekaištavo profesorius, — pone 
karininke! 

Jis kuo ramiausiai vėl susirinko visus vekselius, nesivaržė 
net palįsti po stalu ir šliaužioti keturpėsčias ant purvinų grin- 
dų, tuo tarpu kiti du geležiniais gniaužtais laikė Egoną fon 
Štukeną. Profesorius tvarkingai sudėstė banknotus ir įsikišo 
juos į vidinę palto kišenę, paskui užsivožė nuo senumo pa- 
žaliavusią ir formą praradusią skrybėlę. 

— Labanakt, pone barone, — pasakė jis, — tiksliau, labas 
rytas! Jūs žinote terminą, ir esu tikras, kad jo laikysitės. Ki- 
taip turėčiau šituos popieriukus... — jis paplojo sau per krū- 
tinę, — pasiųsti jūsų viršininkui. 

— Aš negalėsiu gauti pinigų. 

— Būtų gaila... Man reikalingi pinigai, o jums tai reikš- 
tų karjeros galą. Gero ryto, ponai! 


— Bet... kur aš... — mikčiojo Egonas fon Štukenas. 

— Protingas klausimas! Toks jūs man geriau patinkate! 
Susitiksime čia, „Raudonajame apuoke“, aštuntą vakaro. Ti- 
kiuosi, jums neateis į galvą netikusi mintis atsivesti polici- 
ją. Nepamirškite, kad mes patamsių žmogystos ir visai netu- 
rime ko prarasti, o jūs rizikuojate viskuo. 

Profesorius dar kartą kilstelėjo skrybėlę ir išėjo. Tačiau 
kiti du dar palaukė ir tik tada paleido Egoną fon Štukeną. 
Egonas mechaniškai pasitaisė apykaklę ir kaklaraištį, čiupo 
paltą, skrybėlę, pirštines ir išėjo iš galinio kambario, neta- 
ręs tiems dviem sėbrams nė žodžio, net nežvilgtelėjęs į juos. 
Smuklėje ant kelių atsiklaupusi tarnaitė žaliuoju muilu švei- 
tė medines grindis. Kėdės buvo sukeltos ant stalų. Ore tvy- 
rojo šaltas dvokas. 

Šeimininkas po nemiegotos nakties pavargusiomis akimis 
ir juodais šeriais apžėlusiu smakru atitraukė skląstį ir išleido 
vėlyvą svečią į lauką. 

— Labą rytą, pone barone, linkiu geros dienos! 

Egonas fon Štukenas išsvyravo į siaurą gatviūkštę. Negai- 
lestingoje išaušusios dienos šviesoje ji atrodė dar skurdesnė 
ir labiau apleista negu naktį. 

Jis jautėsi taip, tarsi jau būtų miręs. 


Lotė Mylkė ir Ida Kovalski buvo ką tik grįžusios namo. 
Jos nusivalė grimą, nusiprausė, Lola iššukavo savo puikius 
ugninius plaukus ir supynė juos į storą kasą. Ji jau buvo nu- 
sirengusi suknelę, išsinėrusi iš apatinių drabužių, nusimovusi 
kojines ir dabar vilkėjo tik drobiniais marškinėliais. Ida Ko- 
valski apsisiautė nelabai švariu šilko chalatu. 

Abi moterys sėdėjo virtuvėje. Lola mirkė kojas metalinia- 
me dubenyje, Ida užsiplikė kavos — iš pusės normos surogato 
ir pusės tikrų pupelių. 

— Gal norėtum gurkšnelio, širdele? — paklausė ji. 

Lola papurtė galvą. 

— Ne, geriau nereikia. Kava mane labai atgaivina. 

Ida užsidegė cigaretę. 

— Kiek kartų tau sakiau, kad privalai įprasti taisyklingai 
kalbėti. 

Lola žiovaudama pasirąžė. 

— Nereikia. Aš pavargau! 

Ida, įsikandusi cigaretę, į storasienį puodelį pripylė juo- 
do skysčio, įdėjo tris šaukštelius cukraus ir įpylė pieno. 

— Tai principo reikalas. Kai tu pagaliau suvoksi, kad da- 
ma uždirba dvigubai daugiau, negu nežinia iš kur atėjusi 
mergiotė... 

— Na, kol kas aš negaliu skųstis uždarbiu. 

— Jūs tik paklausykite! — Ida pakėlė akis į dangų. — Ką 
gi tu uždirbai? Iš tų poros nusususių žiurkių negalėtum net 
prasimaitinti. Jei ne tavo leitenantas... 

— Bet aš jį turiu... ar ne? 

— Taip, tu jį turi. Bet aš maniau, kad kaip tik jo ketini 
atsikratyti. 

— Kol jis moka?.. 

— Ber jis nieko neturi. Mergyt, ar tu to nesupranti? Dėl 
jo neverta net kojų praskėsti. Žinoma, jei tu jį vis dar myli, 
tada aš suprasčiau... 

— Ne, meilės nėra, gali tuo neabejoti. 

— Aš tavim tikiu! 

Ida Kovalski atsisėdo prie virtuvės stalo, atsirėmė į jį ran- 
komis ir sriūbtelėjo karštos kavos. 

— Tik... aš niekaip negaliu suprasti, kodėl tada nejįsitaisai 
turtingo pono... tokio, kuris tave tikrai galėtų aprūpinti. 

Lotė masažavosi blauzdas. 

— Ojei paklausčiau tavęs, ar pažįsti tokį, pasakytum „ne“. 
Bet tu pažįsti vikrų bernelį, kuris galėtų tokį surasti. 

— Na, ir? Kas čia blogai? 

— Man nereikia sutenerių, štai kas blogai! Aš viską su- 

prantu. Jei aš uždirbsiu dvigubai daugiau negu dabar, tai 
anam teks triskart daugiau. 

— Gali būti, — ramiai sutiko Ida Kovalski, — bet kas iš 
to. Tau reikia tokio, kuris tave globotų ir išlaikytų, antraip 
neišsikapstysi. 

— Ar tu tokį turi? 

— Ne, širdele, bet aš ne tokia kaip tu. Aš pensiją gaunanti 
našlė, ir man nėra reikalo uždarbiauti gatvėje. 

— Tu kalbi taip, tarsi nebūčiau sumokėjusi tau nuomos 
mokesčio, — staiga literatūrine kalba prašneko Lotė ir pik- 
tai atmetė kasą už nugaros. 

— Ne, juk žinai, kad aš ne tokia. Gali gyventi čia tiek, 
kiek nori, net jei neturėsi nė grašio. Aš tik noriu tau padė- 
ti, kad lengviau gyventum ir kad tau nereikėtų šokti žaizdo- 
tomis kojomis. 

— Tu teisi, būtų neblogai. Tik... aš padarysiu tai be su- 
tenerių! Pametėk man rankšluostį! Pamatysi. Vieną gražią 
dieną aš susirasiu tokį, kad tau akys iššoks ant kaktos! 

Abi išgirdo durų skambutį. 

— Kas ten? — paklausė Lola. — Pas tave tokie ankstyvi 
svečiai? Tada aš greitai... 

— Pasilik. Čia gali būti tik koks dujininkas ar elgera! 

Ida Kovalski pastatė kavos puodelį ir savo senomis šliu- 
rėmis nušlepsėjo prie durų. 

Lotė basa nusekė jai iš paskos. Ji įsispraudė tarp dviejų di- 
delių koridoriaus spintų ir žiūrėjo iš už kampo. Kai Ida Ko- 
valski atidarė duris, ji išgirdo: 

— Pone fon Štukenai, jūs?! Tokiu metu? Na, to tai jau 
tikrai per daug! 

Lotė vienu šuoliu iššoko iš savo slėptuvės ir nustūmė drau- 
g< į šalį. 

— Kas atsitiko, kas yra? — sušuko ji. — Juk tai mano sve- 
čias, ar ne? 


442 


— Ar tu iš proto išsikraustei, Lola?! — sušnypštė Kovalski. 

Tačiau Lola jos nepaisė. 

— Įeik, berniuk, ar tu man ką nors atnešei? 

Nepasisveikinęs Egonas sunkiais žingsniais peržengė 
slenkstį. 

— Dievulėliau! — sušuko Lola. — Kaip tu atrodai! Ką jie 
tau padarė?! Ką padarė? 

— Man galas, — bejėgiškai pasakė jis. — Turiu paleisti sau 
kulką į kaktą. 

— Bet tik ne čia! — suriko Lola. — Juk tu man šito ne- 
padarysi, berniuk! Mes nenorime turėti reikalų su policija! 

— Ir tai viskas, ką tu man gali pasakyt? 

Ji įsisprendė į šonus. 

— O ką gi dar? Gal tu manei, kad pradėsiu dėl tavęs verkti? 

Egonas fon Štukenas žiūrėjo į ją. Nuo to laiko, kai sugrį- 
žo iš ligoninės, ji dar niekados nebuvo taip panaši į Lotę 
Mylkę kaip šią akimirką, į tą Lotę, kurią taip gerai pažino- 
jo, į tą mielą, naivią, nesugadintą mergaitę. Bet taip pat tik 
dabar, kai ji stovėjo prieš jį vien su kukliais marškinėliais, 
švariu veidu, permetusi per petį ugninę kasą, jis suprato, kad 
ji jau niekados nebus ta mergaitė, kurią jis nežmoniškai my- 
lėjo. Pirmą kartą jį nutvilkė jos ledinės žalios akys ir šlykšti 
putlių lūpų išraiška. 

Egonas žengė prie jos. 

— Atstok nuo manęs! — suriko Lotė. — Arba... 

— Arba kas? 

— Pakviesiu policiją! 

— Tikrai? Maniau, kad tu nenori turėti su ja reikalų? 

Ji pasitraukė tolyn. 

— Aš nebijau nei tavęs, nei policijos... 

— Tada mes puikiai tinkame vienas kitam. Aš taip pat 
nieko nebijau, nes nebeturiu ko prarasti, supranti? Nieko! 

Egono spiriama ji jau atsirėmė į sieną. 

— Ida! — sušuko Lotė. — Padėk man! Ida! 

Ida Kovalski jau buvo bepuolanti Egoną fon Štukeną, bet 
paskui sustojo ir trūktelėjo pečiais: 

— Aš geriau pasisaugosiu, kad dar kartą neįsivelčiau į tavo 
asmeninius reikalus, gal nedidelė pyla išeis tau į naudą! 

Ji nusisuko ir nuėjo į virtuvę. 

Egonas fon Štukenas brutaliai čiupo Lolai už alkūnės ir 
nuvilko į miegamąjį. Ji gynėsi iš visų jėgų, tačiau jai, basai 
ir pusnuogei, nesisekė kaip reikiant smogti ar įspirti. 

Jai tik pavyko laisvos rankos nagais drykstelėti jam per vei- 
dą, ir maži kraujo lašeliai paliko ant veido penkis bjaurius pėd- 
sakus. Egonas fon Štukenas griebė ją ir metė ant lovos. Ji spyrė 
jam, jis pakėlė ją ir atbula ranka šėrė per skruostą. Lotė suri- 
ko, jos žalios akys išsiplėtė iš nuostabos. Egonas negailestingai 
šėrė dar kartą. Ji susvyravo ir susmuko ant grindų. 

— Tu kekše! — suriaumojo jis. — Tu prakeikta mergše! 

— Nereikia, — gailiai sudejavo Lotė, — prašau, prašau, ne- 
reikia! 

Lotė ranka užsidengė veidą. 

Grumiantis jos marškinėliai pasikėlė ir apnuogino stang- 
rias baltas šlaunis. 

Jį apėmė toks klaikiai stiprus geismas, kokio dar niekuo- 
met nebuvo patyręs. Šitas geismas neturėjo nė trupinėlio 
meilės, nė kibirkštėlės švelnumo, tai buvo vien tik neapykan- 
ta, panieka sau ir baisi neviltis. 

Jis griuvo ant jos, paėmė ją ant kietų grindų, ji dejavo 
nuo jo stiprių ritmingų judesių, išsigaubusiu kūnu glaus- 
damasi prie jo. Jis žiūrėjo žemyn į ją, į jos virpčiojantį vei- 
dą, pravirą burną ir mėgavosi triumfu, už kurį paaukojo sa- 
vo garbę. 

— Žiūrėk į mane! — švokštė Egonas fon Štukenas. — Tu 
paleistuve, žiūrėk į mane! 

Lotė atmerkė pabalusias akis. 

— Tu! — sudejavo ji. — O, tu! 

Jis nugalėjo ją, dabar, kai ji jau nieko jam nereiškė. 

Geidulinga konvulsija sukaustė jos kūną, ji atmetė galvą, 
suriko kimiai ir aistringai. Valandėlę abu drauge paniro į nie- 
kados anksčiau nepatirtą palaimą. 

Paskui viskas pasibaigė. Egonas atsikėlė, o ji liko gulėti 
ant grindų tarsi sulaužyta lėlė. Jis nusivalė, prieš veidrodį su- 
sitvarkė drabužius. Kraujas ant skruostų ir kaktos buvo jau 
sukrešėjęs. 

— Lik sveika, — pasakė, — aš išeinu. 

— Egonai, — sušnibždėjo Lotė, — maldauju, pasilik! 

Jis pažvelgė į ją ir nepajuto nieko daugiau, tik pasibjau- 
rėjimą. 

— Viskas baigta, — pasakė jis kimiai. 

Lotė pasikėlė, prišliaužė prie jo ir apkabino kelius. 

— Tu negali sau ko nors pasidaryti, Egonai, aš prašau pa- 
žadėti! Pradėkim kartu naują gyvenimą! 

— Su tavim? — šlykštėdamasis paklausė jis. 

— Taip. Aš tau dirbsiu, aš darysiu viską... 

— Tu net eitum į gatvę, ar ne? 

— Aš darysiu viską, ko tu panorėsi! 

— Galiu įsivaizduoti. Bent turėtum kuo pateisinti savo 
palaidą gyvenimą! Aš atsisakau. Su tokia kekše kaip tu ne- 
noriu turėti nieko bendra. 

— Egonai, bet aš tave myliu! 

— Tu sugriovei mano gyvenimą, to gana. Nemanyk, kad 
galėsi mane dar giliau nugramzdinti į savo pelkę! 

— Egonai, aš... 

Jis staigiai išsivadavo iš jos rankų. Lotė griuvo veidu į grin- 
dis, bet jis net nepažvelgė į ją. Tvirtu žingsniu Egonas išėjo iš 
kambario ir iš buto — žinojo, kad šį kartą visiems laikams. 

Nuo ano nakties įvykio tvarte Klementina Hergert sąmo- 
ningai vengė vežėjo Oto Jano. Ji nesigėdijo ir net nepyko ant 
jo už labai vyrišką ir tiesų elgesį, bet pirmiausia jai pačiai rei- 
kėjo viską gerai apgalvoti. Tai visai nesiderino su jos susikur- 
tais planais. 

Klementina neabejojo, kad Jano pasiūlymas tuoktis tik- 
rai rimtas, nes jis, tarp kita ko, žinojo, jog, be savo santau- 
pų, ji dar turi nedidelį palikimą, taigi ji jam buvo gera par- 
tija. Bet ar jis tiko jai į vyrus? 

Klementina neseniai tegyveno Berlyne, dar nebuvo pri- 
pratusi prie didmiesčio mastų. Ji vis dar mąstė provincialiai, 
pasikliovė Gerceno nuomone. Ji turėjo pripažinti, kad ten jos 
ir seno kareivio, būsimo verslininko, vedybos būtų laikomos 
visai sėkmingomis. 

Ji puikiai įsivaizdavo, ką kalbėtų žmonės: „Veigando Kle- 
mentina... — jie taip ją vadino, nes ji išaugo mokytojo na- 
muose ir kaimo gyventojai net nesistengė įsiminti jos tikro- 
sios pavardės — ... Veigando Klementina anksčiau skraidė 
padebesiais, bet dabar atėjo į protą. Jai pasisekė, kad dar nu- 
tvėrė tokį šaunų vyrą. Pats laikas, kad kas nors išvarytų jai 
visą pasipūtimą“. 

Ber kaip tik tai jai ir nepatiko. Ji negavo to vyro, kurio 
norėjo. Ar dėl to dabar reikėtų atsisakyti visų savo vilčių ir 
planų? Ji taip tvirtai tikėjo tuo, kad gimė kažkam didesniam. 
Ir staiga toks beatodairiškas kažkokio Jano įsikišimas priver- 
čia ją susvyruoti. Ar ji turi tik todėl paklusti ram vyrui, kad 
tą vienintelį kartą jis buvo stipresnis? 

Klementina žinojo, kad nemyli jo. Tai, ką ji jam jautė, 
visiškai skyrėsi nuo jausmo Justui Veigandui. Bet ją traukė 
prie vežėjo, instinktyviai traukė, ir tai Klementinai kėlė ne- 
rimą. 

Kartais, kai vakarais viena gulėdavo savo mansardos kam- 
barėlyje, jai baisiai norėdavosi užsimesti ant pečių skarą ir 
kaip stovi bėgti pas jį į ratinę. Ji ilgėjosi jo stiprių rankų ant 
savo kūno, ilgėjosi jo vyriškumo, kuris spinduliavo nevaržo- 
ma didele jėga. Ar tai, ką jis jai siūlė, ir buvo tikrasis gyve- 
nimas? Ar jos svajos tebuvo tik paikos, tuščios nebejaunos 
merginos klejonės? 

Nuo to laiko, kai prarado Justą Veigandą, ji galėjo rink- 
tis arba santuoką su paprastu, patikimu žmogumi — savi 
vaikai, saugumo jausmas, pilnas darbo ir rūpesčių gyveni- 
mas, — arba pamėginti pačiai lavintis ir mokytis. Ji jau tei- 
ravosi: Berlyne inteligentiškoms merginoms buvo galimy- 
bių lavintis; buvo „Letė draugija“, Humboltų akademijos 
vakariniai kursai arba Lesingo aukštoji mokykla. Gal ją net 
būtų priėmę į Helenos Langės gimnazijos kursus? Jei tvir- 
tai sieks savo tikslo, gal net galės pasiruošti brandos ates- 
tato egzaminams ir tapti mokytoja, technine asistente ar- 
ba bent sesele gydytojo priimamajame. Gerceno žmonėms 
ji nepadarytų jokio įspūdžio, nes dirbančios merginos kar- 
jera jiems — tuščia vieta, moterį jie vertina pagal vyrą, kuris 
nusivedė ją prie altoriaus. Panašiai galvojo ir išprusę, pasau- 
lio matę berlyniečiai. Ir jų manymu, moteris tinka prie vi- 
ryklės arba, geriausiu atveju, salone, bet jokiu būdu ne pro- 
fesijai ir ne darbui šalia vyrų. 

Klementina žinojo, kad ne viena to trokšta. Moterims pa- 
siekiama vis daugiau universitetų. Prasidėjo nauja era, kuri 
gal ir jai atvers duris į akademinį išsilavinimą. 

Kai Klementina apie tai galvodavo, jos skruostai imdavo 
degti. Ji net pati sau neprisipažino, kad jos ambicijos — tai 
ne vien mokslo troškimas: ji vis dar tikėjosi išsikovoti jei ne 
Justo Veigando meilę, tai bent pagarbą. 

Klementina pati sau atrodė trupuų pakvaišus, ir jos abe- 
jonės diena po dienos augo, nes nebuvo nė vieno žmogaus, 
su kuriuo būtų galėjusi pasitarti. Tai galėtų būti pretekstas 
nueiti pas Justą Veigandą ir paklausti patarimo. Bet vien nuo 
minties, kad jis ims ką nors nutuokti apie jos santykus su Ja- 
nu, kraujas mušė į galvą. Ne, neįmanoma eiti pas jį. 

Kai ekonomė Augusta įspraudė jai į rankas laiškutį, Kle- 
mentina dar nenujautė, kad tas laiškas padės jai apsispręsti. 
Ji čia pat, nenusisukdama nuo virėjos, atplėšė voką, ištrau- 

kė kieto popieriaus lapą ir perskaitė tvarkinga, nors kiek ne- 
dailia vežėjo rašysena išvedžiotas eilutes: 

„Miela Klementina, aš laukiu tavęs kiekvieną vakarą. Ne- 
manyk, kad norėjau tik pasismaginti su tavimi. Tu ta, ku- 
rios man reikia. Tau nereikia gėdintis del to, kas atsitiko, tai 
neišvengiama, net jei tu to ir nežinojai. Ateik į arklidę, tu- 
riu pasakyti tau kai ką svarbaus. Tavo Otas“. 

Klementina spoksojo į laišką ir juto, kaip po truputį iš- 
garuoja jos Janui jausta simpatija. Šitame labai rūpestingai ir 
atidžiai rašytame laiške jis įsigudrino įvelti tris klaidas. To jau 
buvo per daug. Klementina nebuvo smulkmeniška. Myli- 
mam vyrui ji galėjo atleisti net už nusikaltimą. Bet ji nega- 
lėjo pakęsti, kad ketinantis ją vesti žmogus nemoka taisyk- 
lingai rašyti. Ne, per šitą kliūtį ji jau negalėjo peršokti. 

— Na, tai ką jis rašo? — paklausė Augusta, kuri stebėjo, 
kaip ji skaitė. 

— Jis visai prarado gėdą, — trumpai atsakė Klementna ir 
suglamžiusi laišką įsikišo jį į prijuostės kišenę. 

Dar tą pačią popietę ji nuėjo pas ponią Dorotėją, kuri gu- 
lėjo pritemdytame buduare, užsidėjusi ant kaktos acto van- 
dens kompresą nuo migrenos. 

— Maloningoji ponia... 

— Prašau kalbėti tyliau, panele! 

Klementina prislopino balsą. 

— Maloningoji ponia, aš privalau pakalbėti su jumis apie 
poną Janą. 

— Apie ką? 

— Apie Otą Janą, vežėją. 

— Prašau nekankinti manęs tokiais niekais! Ar nemato- 
te, kaip aš kenčiu? 

— Aš labai apgailestauju, maloningoji ponia, bet vežėjas 
privalo išeiti, antraip šiuose namuose nebus manęs. 

Dabar ponia Dorotėja sukluso. Ji pasikėlė ant alkūnių, 
nuo kaktos nuslinko šlapia skepeta. 

— Ar jis... jums įkyri? 

— Taip, maloningoji ponia. 

— Tuomet atleiskite jį. Tuojau pat. Aš nepakęsiu savo na- 
muose tokių dalykų. 

— Bet, maloningoji ponia, aš negaliu taip paprastai... 

— Jūs turite mano įgaliojimą. Tas tipas nė valandos ne- 
dirbs pas mane. 

— Taip, bet ar nebūtų geriau, jei jūs pati... 

— Darykite, ką sakau, ir nevarginkite manęs daugiau. 
Prašau palikti dabar mane vieną! 

Klementina suprato, kad daugiau nieko nepasieks. Ji pa- 
siuntė kambarinę į ratinę pakviesti vežėjo. Pati atsisėdo prie 
rašomojo stalo buvusiame pono kambaryje. Kai jis įėjo, Kle- 
mentina jau buvo surinkusi jo dokumentus, gimimo liudi- 
jimą ir karinį bilietą. 

Prieš įeidamas Otas Janas pasibeldė ir, pasikišęs po pa- 
žastimi kepurę, sustojo prie pat durų. Tada pažino Klemen- 
tiną ir jo plačiame veide pasirodė šypsena, šviesūs, vešlūs 
ūsai pasišiaušė iš pasitenkinimo, ir jis nesivaržydamas pri- 
ėjo arčiau. 

— Ak, tai tu, meilute, maniau, ponia jau... 

— Pakviečiau jus, pone Janai, maloningosios ponios pa- 
liepimu, — lediniu balsu tarė Klementina. 

— Ką tai reiškia? Ar tai pokštas? 

— Aš visai nenusiteikusi pokštauti ir prašau jūsų tuojau 
pakeisti toną. 

Vežėjo veidas išraudo. 

— Perkūnėlis, ko čia išsidirbinėji? — suriko jis ir taip tren- 
kė abiem kumščiais į stalą, kad pašoko rašalinė ir rašymo 
reikmenys. 

— Jūs čia ne savo draugužių kompanijoje, Janai, — pasakė 
nė kiek neišsigandusi Klementina, — nurimkite arba turėsi- 
te nemalonumų! 


Otas Janas įsirėmė abiem kumščiais į rašomąjį stalą ir 
pasilenkė taip arti prie jos, kad į Klementiną trenkė svogū- 
nais. 

— Kokių? 

Tačiau ji neatšlijo nė per milimetrą. 

— Galėčiau apkaltinti jus išprievartavimu. 

— Taip, padaryk tai, — pasišaipė jis, — o aš pasakysiu, 
kad pati to norėjai, kad tau manęs baisiai reikėjo ir kad da- 
bar nori man atkeršyti, nes... 

Jis užsikirto. 

— Sakykite gi, — tarė Klementina, — paaiškinkite man, 
dėl kokios priežasties turėčiau jums keršyti. | 

—- Kad nenoriu tavęs vesti. 

— O, iš tikrųjų? Išdrįstumėt taip meluoti? Labai garbin- 
ga, tiesiog reikia stebėtis, — pasakė ji kandžiai. — Tik gaila, 
kad tas melagingas tvirtinimas jums nieko nepadėtų. Atro- 
do, jūs pamiršote tą, per virėją man paduotą laišką, kuria- 
me sakoma visai kas kita. 

— Ragana tu, — nusikeikė Otas Janas, — prakeikta juo- 
daakė ragana! 

Gyslos jo kaktoje grėsmingai iššoko, bet jis įtraukė galvą 
tarp pečių. 

— Na, matote, geriau nesusidurti su teismu... 

Jis pertraukė ją. 

— Tu niekuomet neišdrįstum manęs apskųsti. To neleistų 
tas tavo prakeiktas išdidumas! 

— Kas žino, — pasakė Klementina ir net nusišypsojo, — 
jūs jau ne kartą neteisingai mane įvertinote, ar ne taip? Jūs 
blogai pažįstate žmones ir dėl to kaipmat galite netekti gar- 
bės ir laisvės. 

Otas Janas atsistojo, įtraukė pilvą ir atstatė krūtinę. 

— Ko tau iš manęs reikia? — paklausė kimiu nuo slopi- 
namo įniršio balsu. — Kodėl kvietei čia ateiti? 

Klementina matė, kad jis su savo senomis jodinėjimo kel- 
nėmis ir išblukusiais marškiniais yra tikras vyriškumo įsikū- 
nijimas. Ji suleido nagus sau į delnus, kad skausmas padėtų 
prablaivėti ir tęsti pradėtą žaidimą. 

— Nieko, kas galėtų būti jums netikėta, — ramiai pasa- 
kė ji. — Man pavesta jus atleisti. Juk jūs to tikėjotės. 

— Bet kodėl? Kodėl būtent dabar? Čia tu kalta, prakeik- 
toji juodaake ragana! 

— Neketinu jums aiškintis dėl maloningosios ponios 
sprendimo. Štai jūsų dokumentai, algą už šį mėnesį jūs jau 
pasiemėte. Ponia nori, kad jūs dar šiandien susikrautumėt 
daiktus ir dingtumėt iš čia. Sudie! 

— Tu dar pasigailėsi, prakeiktoji ragana, tu dar... 

Vežėjas krustelėjo, tarsi ketintų apeiti stalą ir pačiup- 
ti ją. 

Žaibo greitumu vienu rankos mostu Klementina nutvė- 
rė Oto Tylemano bizūną, kuris drauge su karišku kardu puo- 
šė sieną jai už nugaros. 

— Nelieskite manęs! Arba... 

Ji stovėjo iškėlusi odinį bizūną. Jis žvelgė į ją, tokią išsi- 
tempusią, žėrinčiomis akimis ir geidė jos labiau negu bet ka- 
da. Deja, jam buvo aišku, kad ši moteris nusprendė pames- 
ti jį ir kad nedvejodama gali jam smogti. 

— Kada nors, — sušvogždė Otas Janas, sunkiai versdamas 
liežuvį, — tu pasigailėsi, kad taip su manimi pasielgei, bet 
bus per vėlu. Per vėlu. 

Jis čiupo dokumentus ir nerangiai išėjo iš kambario. 

Klementina stovėjo nejudėdama, kietai suspaudusi lūpas 
ir degančiomis akimis žvelgdama jam įkandin. Tik po valan- 
dėlės pastebėjo, kad tebelaiko iškėlusi bizūną. 

Pavargusiu judesiu Klementina pakabino jį į vietą ant sie- 
nos, susmuko į krėslą, padėjo galvą ant stalo ir graudžiai pra- 
virko. Tačiau net šią baisaus skausmo akimirką jai neatėjo į 

galvą pašaukti jį. Kad ir kaip skaudu buvo, ji neabejojo, kad 
apsisprendė teisingai — apsisprendė būti laisva ir nepriklau- 
soma. 


Buvo devinta valanda vakaro. Justas Veigandas buvo jau 
užbaigęs savo kasdieninius darbus ir apsilankęs Elzaso gatvė- 
je, kur pažaidė su savo augintine ir patikrino mažojo Hanso 
Kendlerio namų darbus. Dabar, apsirengęs baltu chalatu, jis 
stovėjo profesoriaus Hiubnerio laboratorijoje. Prispaudęs akį 
prie mikroskopo okuliaro, dešine ranka sukinėjo reguliatorių, 
kad matytų kuo ryškesnį vaizdą, ir keiksnojosi. Buvo taip įni- 
kęs į savo tyrinėjimus, kad net nepakėlė galvos, kai į ryškiai 
apšviestą patalpą įėjo Arnoldas Šėras. Jis buvo pasidabinęs itin 
elegantiškai ir mosikavo lazdele su sidabrine galvute. 

— Labą vakarą, seni, — pasisveikino Arnoldas Šėras. 

— Labą, — automatiškai atsakė Justas Veigandas. 

— Kodėl keikiesi kaip girtas? 

— Tu tik pažiūrėk! — Justas Veigandas, neatitraukdamas 
akies nuo mikroskopo, mostu pakvietė draugą. 

Arnoldas Šėras nustūmė jį į šalį. 

— Parodyk! 

Jis žvilgtelėjo pro mikroskopą, paskui į Justą Veigandą. 

— Kas čia yra? 

— Lašas kraujo! Įdėmiai pažiūrėk į jį! Pažiūrėjai? Dabar 
palauk! 

Jis ištraukė iš po lęšio stebimą objektą ir įkišo kitą. 

— Na, dabar žvilgtelėk į šitą! Ar matai skirtumą? 

— Skiriasi spalva. Šitas geltonas. 

— Ne tai svarbu. Ką dar matai? 

Arnoldas ilgai ir įdėmiai žiūrėjo į preparatą. 

— Daugiau nieko, — pagaliau atsakė. 

— Aš taip pat nematau. Ir kaip tik dėl to keikiuosi. Ši- 


tas kraujo lašas paimtas iš mirštančio nuo geltos kūdikio, 

anas — iš jo motinos. Aš sukūriau teoriją, kad kūdikiai su- 
serga nepagydoma gelta todėl, kad jų kraujas nesusiderina su 
motinos krauju. 

— Labai drąsu, — pasakė nejučiom susidomėjęs Arnoldas 
Šėras. 

— Ir profesorius Hiubneris taip sakė. Deja, šios teorijos 
niekaip neįmanoma įrodyti. 

— Juk tai gryna nesąmonė. Vos ne visi naujagimiai ser- 
ga gelta. Tik vieni taip stipriai suserga, kad gležnas kūdikio 
organizmas neištveria, ir tada mažasis pacientas miršta. 

— Lirumlarum lepetorum, — pasakė Justas Veigandas, — 
tai įprastas, bet jokiu būdu ne moksliškas paaiškinimas. Aš 
įsitikinęs, kad vieną gražią dieną pagaliau paaiškės, kad... 

Dabar jis pirmą kartą pakėlė akis į draugą. 

— Šėrai, tu? Iš kur Čia atsiradai? Aš maniau, tu Krėfelde! 

Arnoldas Šėras nusijuokė. 

— Man be galo džiugu, kad pagaliau teikeisi mane paste- 
bėti. Atvirai kalbant, mano sūnau, aš jau pamaniau, kad sėk- 
mingai virsti pavyzdiniu išsiblaškiusio profesoriaus egzem- 
plioriumi. 

— Man būtų malonu tapti profesoriumi, nesvarbu išsi- 
blaškiusiu ar ne. 

Justas Veigandas draugiškai paplojo Arnoldui Šėrui per 
petį. 

— Nepyk, aš tikrai buvau taip įsigilinęs, kad būčiau ne- 
nustebęs, jei į laboratoriją būtų įėjęs pats Jo Didenybė. 

— Tikiu. Tu visados buvai keistuolis, bet pamažu imi 
pranokti pats save. 

— Mes abu žiūrime į gyvenimą iš savo varpinių, — tai- 
kiai pasakė Justas Veigandas, — bet nemanau, kad dėl to tu- 
rėtume aploti vienas kitą. 

— Atleisk, Justai, visai neketinau to daryti. Mane tik iš- 
vedė iš pusiausvyros tavo gana keistas sutikimas. 

Justas atsisėdo ant laboratorinio stalo kampo. 

— Puikiai suprantu. Dabar pasakok. Ar seniai Berlyne? O 
gal tu visai nebuvai išvažiavęs? Kaip tu atsidūrei pas mane? 

Arnoldas Šėras atsisagstė paltą, įkišo ranką į vidinę kiše- 
nę, išsiėmė oda aptrauktą portsigarą, spragrelėjęs atidarė jį ir 
pasiūlė Justui cigarą. Justas paėmė ir užsidegė jį, padidinęs 
laboratorinės lempelės ugnį. Ir Arnoldas Šėras įsikišo cigarą 
tarp mėsingų lūpų, bet užsidegė jį degtuku. 

— Jei papasakosiu nuo pradžių, — tarė jis, — tai aš bu- 
vau namie. Ten kaip reikiant pauliojau ir tik vakar grįžau. 
Klausyk ir stebėkis: automobiliu ir kartu su savo senaisiais 
ponais. Šiandien aš juos supažindinau su Panvicais, o rytoj 
bus mano oficialios sužadėtuvės su Lisbete. | 

Justas Veigandas su malonumu traukė cigarą. 

— Tai tave visais atžvilgiais galima pasveikinti. 

— Galima, galima. Lisbetė — puiki mergina, geras krai- 
tis, gera šeima ir taip toliau. Tačiau man nelengva arsi- 
sveikinti su laisvu viengungio gyvenimu. Todėl ir atėjau pas 
tave, mano audringųjų metų drauge, kad paskutinį kartą 
paūžtume senajame Berlyne. Mesk tą savo šlamštą į šalį, 
renkis ir eime! 

Justas Veigandas visai nebuvo nusiteikęs tuščiai praleisti 
naktį. 

— Ak, žinai, Arnoldai..., — nedrąsiai pradėjo jis kalbą. 

— Nesibrangink čia kaip senmergę! Jaunystė būna tik vie- 
ną kartą, o su savo dvokiančiais mėgintuveliais tu sėdėsi vi- 
są gyvenimą. 

Justas išsižiojo dar kažką sakyti, tačiau nespėjo. 

— Nepakęsiu prieštaravimo, — pareiškė Arnoldas Šėras, — 
po viso to šeimyninio tvaiko man reikia protingo žmogaus, 
su kuriuo galėčiau pabendrauti. 

Justas paprastai būdavo mandagus, be to, puikiausiai su- 
vokė, kad be Arnoldo Šėro finansinės pagalbos jis dar netu- 

rėtų daktaro vardo, jei apskritai jį būtų gavęs; taigi vis dar 
jautėsi įsipareigojęs. 

— Pasiduodu, — prisipažino jis ir nuslinko nuo stalo kraš- 
to. — Tai kur mudu eisime? 

— Tu siūlyk! 

— Gal pas Rudolfą Nelsoną į „Devintąjį dangų“ Potsda- 
mo gatvėje? Šneideris Dankeris tikriausiai turės kelis naujus 
šmaikščius kupletus! 

— Gera idėja, bet aš kaip tik ten šį vakarą pasiunčiau sa- 
vo senus provincialius tėvus. 

Arnoldas pradėjo sukti rankoje lazdelę ir dainuoti. 

— „Frydricho gatvės stotyje turėjau nutikimą... tra lia lia, 
akių juodųjų žvilgsnis... tra lia lia, žavus ir patrauklus, toks 
giedras ir aikštingas! Tra lia lia! Ir daug garsiau, nei to rei- 
kėjo, pasakė kur važiuoja... ir juodos akys tra lia lia mane vėl 
suviliojo. Neketinau tenai keliaut, bet ją pamatęs sutrikau — 
tai grynakraujė rasė. Ir štai mes du, tik ji ir aš, ekspresas, pir- 
ma klase! Tai keliavau, tai keliavau, pamiršti nepajėgsiu, šiau- 
rės ekspresą visąlaik miniu aš ir minėsiu...“ 

ios programos metu Justas Veigandas sutvarkė prepara- 
tus ir užpūtė lempelę. 

— Visai neblogai, — pagyrė šypsodamasis. — Jei tau pa- 
dedant žlugs tavo tėvo fabrikas, galėsi padaryti kabareto dai- 
nininko karjerą! 

Arnoldas Šėras žemai nusilenkė. 

— Ačiū už audringus plojimus, — atsitiesė jis. — O da- 
bar man kilo mintis: aplankykime būtent tas vietas, kur ei- 
davome anksčiau, kai buvome studentai. Pradėkime nuo se- 
nosios Greifo kavinės. 

— Sutinku. Tu tik pakentėk valandėlę, kol aš persi- 
rengsiu. 

— Ar galiu eiti kartu? Mielai pasižiūrėčiau į tavo dabar- 
tinę buveinę. 

— Nusivilsi, — Justas užsuko dujas. — Ji beveik nesiski- 
ria nuo mano buvusio kambario Elzaso gatvėje. Tik kad at- 
sikračiau našlės Gebern. O čia yra keletas seselių, kurios pa- 
sirengusios bet kam, kad tik man įtiktų. 

— Reikia tik pavydėti. Tau lieka pasirinkti, kurią apdo- 
vanosi savo malone. 

— Nekalbėk taip! Tu turėtum pakankamai gerai žinoti li- 
goninės gyvenimą. Intymūs santykiai čia tik sukeltų daug 
pykčio. Ne ne, gyvenu kaip vienuolis. Istorijos su moterimis 
tik daug ką sukomplikuoja. 

Po dvidešimties minučių abu tokie skirtingi draugai jau 
sėdėjo Greifo kavinėje ant raudonos pliušinės sofos priešais 
didelį veidrodį. Arnoldas Šėras buvo dar storesnis negu anks- 
čiau ir nuo išblizgintų lakinių batų galiukų iki jau atsiran- 
dančios plikės švietė sočiu pasitenkinimu savimi; Justas Vei- 
gandas tebebuvo liesas jaunuolis įkritusiais skruostais, alkanu 
mėlynų įkritusių akių žvilgsniu ir vešliais rudais plaukais, ku- 
rie visai nesidavė glorniai sušukuojami. Arnoldas Šėras no- 
rėjo užsakyti butelį šampano, bet Justas jį sulaikė, prašyda- 
mas iš pradžių paimti Pilzeno alaus. Ištroškę jie vienu mauku 
išmetė po pirmąjį bokalą ir ėmėsi antro. 

— Fantastiška sėdėti čia su tavimi! 

Arnoldas Šėras ranka garsiai pliaukštelėjo Justui Veigan- 
dui per kelį. 

— Tu net neįsivaizduoji, kaip aš pavydžiu tau laisvės! Juk 
tu gali daryti ką tinkamas... 

— Taip, kiek leidžia piniginė ir laikas. Nemanau, kad 
rimtai norėtum pasikeisti su manimi vietomis. 

— Norėčiau. Jau dabar gyvenimas provincijoje spėjo įky- 
rėti man iki gyvo kaulo. Aš pasigendu Berlyno šurmulio, su- 
pranti? 

— O, žinoma! Aš pats... — prašneko Justas. 

Tačiau Arnoldas Šėras neleido jam baigti. 

— Aš matau ten gale žavingą mergytę su plunksnų boa? — 
sušnibždėjo jis. — Klausyk, ji į mane žiūri! Ji ką tik pamerkė 
man viena akele! 

— Pasikviesime ją prie mūsų stalo? 

Arnoldas Šėras susiraukė. 

— Nežinau. Aš juk rytoj susižadėsiu. Man regis, nederė- 
tų taip elgtis, kaip manai? 

Justas Veigandas nusijuokė. 

— Tu daraisi stebėtinai jautrus! 

— Nesišaipyk, tiesiog tu neįsivaizduoji mano padėties. 
Mes turime visuomeninių įsipareigojimų, kurie... — Jis nu- 
gėrė didelį gurkšnį iš savo bokalo. — Klausyk, aš kaip tik pri- 
siminiau, kad tu kiek laiko domėjaisi mažąja Štuken... 

Justo veidas surimtėjo. 

— Tu žinai, kad aš nepuoselėjau rimtų vilčių. 

— Protingai darei. Bet visi žinojo tą paslaptį, kad ji pati 
lakstė paskui tave. 

— Ak, nesąmonė! 

— Ne, ne, aš žinau, ką sakau. Juk del tavęs ji mane pa- 
varė šalin. 

— Arnoldai, prašau mesti iš galvos tas senas istorijas. 

Arnoldas Šėras dar kartą sušėrė draugui per kelį. 

— Bet aš visai nepykstu, netgi priešingai! Aš tau be galo 
dėkingas. Ar tu žinai, kad pats to nenujausdamas išgelbėjai 
mane nuo baisios nesėkmės? 

— Nieko nesuprantu. 

— Tai todėl, kad tu kaip kurmis įsirausęs į savo darbą. 
Antraip būtum girdėjęs, apie ką jau čirškia žvirbliai nuo vi- 
sų stogų. Net aš viską žinau, nors tik vakar atvažiavau. 

— Būk toks geras, pasakyk pagaliau aiškiai, apie ką Čia 
kalbi? 

— Kad dreba privataus pono fon Štukeno komercinio 
banko pamatai. Ką reiškia dreba? Plyšta per visas siūles! 

— Tai neįmanoma! 

— Aš irgi anksčiau taip galvojau. Bet įsigilinus kitaip at- 
rodo. Kaip tu tikriausiai žinai, garbingasis bankininkas su- 
teikdavo labai didelius kreditus statybos rangovams. Žinoma, 
tai nieko blogo tokiame besivystančiame mieste kaip Berly- 
nas. Tai, kad jis ir savo asmeninį kapitalą sukišo į statybos 
spekuliacijas, jau buvo kiek lengvabūdiška, bec ir dėl to dar 
buvo galima išvengti bėdos. Tačiau tam vargšui nepasisekė. 
Tu juk žinai Bavarijos kvartalą, kur už didžiulius pinigus bu- 
vo pastatyti monumentalūs gyvenamieji blokai... Deja, nie- 
kas nenori juose gyventi. Sklinda kalbos, kad jie pastatyti ant 
aukšto vandens lygio grunto. Sunku pasakyti, ar tai tiesa, ar 
tik pikti plepalai. Kad ir kaip ten būtų, bet kol kas sukišti 
pinigai neduoda jokio pelno... 

— Aš apie tai girdėjau, — pasakė Justas Veigandas, — bet 
nepagalvojau, kad bankininkas Štukenas.... 

— Tu tik klausyk toliau! Įdomiausia dar bus! Mūsų drau- 
gas Egonas per vieną vienintelę naktų sugebėjo pralošti stam- 
bią sumą. Kažkokia beprorystė, kalbama apie šimtą tūkstan- 
čių markių. Manau, kad tie gandai kiek perdėti, bet vis tiek 
turėjo būti krūva: pinigų. Tada, užuot kaip padorus žmogus 
paleidęs sau kulką į kaktą ir taip visiems laikams sutvarkęs 
šį reikalą, jis dar turėjo proto nueiti pas savo tėvą ir parei- 
kalauti, kad tas apmokėtų jo skolas. Iš palikimo, supranti? 
Egonas, aišku, nežinojo, kad senis tuo momentu visai netu- 
rėjo laisvai disponuojamų pinigų. 

Arnoldas Šėras išgėrė bokalą ir pamojo padavėjui. 

— Atneškite mums butelį šampano. Tik paprašyčiau kaip 
reikiant atšaldyto! 

— Arnoldai, maldauju, pasakok toliau! — paprašė visai iš- 
balęs Justas Veigandas. 

— Žinojau, kad tave šis dalykas sudomins. Taigi klausyk. 
Tėvelis bankininkas nesako nė žodžio ir pakloja ant stalo 

šimtą tūkstančių Egono skoloms. Viskas lyg ir gerai, bet is- 
torija iškilo aikštėn. Pora įtakingų žmonių, kurie buvo ban- 
kininkui patikėję savo pinigus, pareikalavo jų atgal. Dosnu- 
sis moka, kol išgali. Bet ateina momentas, kai nebelieka kuo 
mokėti ir bumtara ra — bankrotas! 

— Kaip pasisekė Štefani, — prislėgtu balsu tarė Justas Vei- 
gandas, — kad ji bent susižadėjusi. Grafas Donersbergas ga- 
lės apsaugoti ją nuo paries baisiausio. 

— Vyruti, vyruti, argi tu taip blogai pažįsti pasaulį? Kaip 
manai, kodėl grafas Donersbergas išsirinko būtent jaunąją 
Štuken? Dėl ko? Mar jam reikėjo pinigų. Be pinigų ji jam 
tuščia vieta, tik kebeknė. Galiu eiti lažybų, kad garbingasis 
ponas grafas tylutėliai pasišalins. 

Justas tylomis atsistojo, nusikabino nuo kabyklės paltą ir 
apsirengė. 

— Ką tai reiškia? — sušuko Arnoldas Šėras. — Kur tu ei- 
ni? Ar išprotėjai? 

— Man reikia išeiti. Lik sveikas, Arnoldai, ir ačiū už 
viską. 

— Bet juk negali taip palikti manęs, tuo labiau kad ką tik 
užsakiau šampano! 

— Pasikviesk ką nors kitą... gal tą žavią mergytę su plunks- 
nų boa? 

Arnoldas Šėras pašoko. 

— Taip ir padarysiu, kad tu nusprogtum! 

— Manęs neįžeisi. Gal tik savo nuotaką, jei ji kada nors 
apie tai sužinos! 

Jis skubiai nusilenkė ir nuėjo durų link. 

Arnoldas Šėras išsižiojęs spoksojo jam įkandin. 

— Chamas! — galiausiai išspaudė jis. — Tas akiplėša, tas 
nedėkingas chamas! Štai kaip atsitinka, kai prasidedi su ne- 
aiškaus plauko padugnėmis. Tik pamėgink ateiti dar kartą 
skolintis pinigų, gausi špygą! 

Justas Veigandas nė neatsigręžė. Už jo girgždėdamos už- 
sivėrė durys. 

Arnoldas Šėras atsistojo, pasitaisė švarką ir priėjo prie jį 
sudominusios merginos. 

— Panelė tokia vieniša? Gal suteiktumėte man garbės ir 
atsisėstumėte prie mano staliuko? — galantiškai paklausė jis. 

— Tiesą sakant, — pasakė mažytė, — aš laukiu savo drau- 
gės... 

— Tai nieko. Jūsų draugę taip pat bus malonu matyti. 

— Na, kad jau taip gražiai prašote... 

Ji pakilo, uždėjo savo delną ant Arnoldo Šėro rankos ir 
leidosi nuvedama prie jo staliuko. 


Bankas Kunigaikščių gatvėje buvo ryškiai apšviestas ir dėl 
to atrodė šventiškai. Justas Veigandas pastebėjo tai lipdamas 
iš karietos. Jam pasirodė keista, nes tikėjosi, jog namas bus 
tamsus ir negyvas. Bet paskui jam pasidarė aišku, kad šita 
iliuminacija reiškia tik tiek, kad karštligiškai dirbama arba 
deramasi dėl to, ką dar galima išgelbėti. 

Namo durys buvo neužrakintos. Justas užbėgo laiptais į 
viršutinį aukštą ir energingai paskambino. 

Jam atidarė tarnaitė Berta. Jos stambus veidas buvo per- 
balęs. 

— Maloningoji ponia nieko nepri... — prašneko ji, paži- 
nusi Justą Veigandą. 

Daugiau Berta nespėjo pasakyti. Justas Veigandas pastū- 
mė ją į šoną ir puolė į saloną, kurį puikiai prisiminė iš anks- 
tesnių vizitų. 

Ponia Elvira sėdėjo ant kanapos prispaudusi prie akių nė- 
rinių nosinaitę ir garsiai kūkčiojo. Štefani viena ranka laikė ap- 
kabinusi motiną ir bandė ją guosti. Atrodo, katastrofa užklu- 
po abi damas kaip perkūnas iš giedro dangaus. Tai rodė jų 
šitai padėčiai visai netinkami drabužiai. Ponia Elvira vilkėjo 

uždara žvilgančio šilko suknia, po kuria ryškėjo korseto kon- 
tūrai, o Štefani skendėjo sniego baltumo muslino apdare. 

— Aš jums sakiau!.. — rėkė Berta, pasivijusi Justą Veigan- 
dą ir bandydama sulaikyti už rankos. — Išeikite! Išeikite grei- 
čiau! 

Štefani pakėlė žvilgančiais auksiniais plaukais apsuptą gal- 
vą. Net už musliną baltesnis jos veidelis paraudo, vos tik jį 
pažino. 

— Justai! — Štefani atsistojo ir kaip lunatikė nuėjo prie jo. 

Justas apglėbė ją. 

— Mano mylimoji, — sušnibždėjo jis, — kiek tu išgyve- 
nai. Aš tik dabar sužinojau, antraip būčiau anksčiau atėjęs. 

Štefani prisiglaudė prie jo krūtinės. 

— Kaip gerai, kad tu čia, — kartojo ji, — kaip gerai! Aš 
taip džiaugiuosi! 

Ponia Elvira nekreipė į juos jokio dėmesio. Berta valan- 
dėlę stebėjo porą išplėtusi akis, paskui jos šiurkštų veidą nu- 
švietė nuovoki šypsena, ir ji tyliai pasišalino. 

— Aš turiu tuojau pat pasikalbėti su tavo tėvu, — pasakė 
Justas Veigandas, — dabar jis neišvarys manęs. Jis turbūt apa- 
čioje, banke? 

— Ne, — tarė Štefani, nepakeldama galvos nuo jo krūti- 
nės, — jis užsirakino kambaryje. 

— Bet man pasirodė, kad apačioje... 

— Taip, tėtis pavedė tvarkyti visus reikalus daktarui Ro- 
zenbaumui. Daktaras Rozenbaumas tuojau sušaukė pagrin- 
dinių kreditorių susirinkimą. 

Ji pakėlė veidą ir pažvelgė į jį. 

— Prašau manęs neklausti, ką tai reiškia. Aš visai nesu- 
prantu Šitų dalykų. Žinau tik, kad tėtis visai sutrikęs. Tu jo 
nepažintum. 

— Ber aš turiu su juo pasikalbėti, tuojau pat. Noriu jam 
išaiškinti, kad mes mylime vienas kitą ir skirti vienas kitam. 

— Jis to nesupras, — karčiai ištarė Štefani, — jis mąstė tik 
skaičiais, o kai jo apskaičiavimai nepasitvirtino, jam sugriu- 
vo visas pasaulis. Justai, jei tu tikrai mane myli... 

— Dėl to neturi abejoti nė akimirkos! 

— Atleisk man! 

Ji pasistiebė ant pirštų galiukų ir pabučiavo jį į lūpas. 

— Aš ir neabejoju. Tavo meile aš niekada neabejojau. Gal 
tau atrodys kvaila, aš neišdrįsau su niekuo apie tai kalbėti... 
bet aš žinojau, kad tu ateisi. Buvau tuo visai tikra. 

Justas abiem rankom suėmė Štefani veidą, pabučiavo 
ją, ir rodėsi, kad su švelnia aistra susilietė ne jų lūpos, o 
sielos. 

Kai paleido ją, Štefani dar akimirką stovėjo užsimerku- 
si. Paskui pasakė: 

— Justai, turi surasti Egoną. Jis man kelia didžiausią rū- 
pestį. Jis buvo baisiai susijaudinęs. 

— Ar tu nenujauti, kur galėčiau jį rasti? 

— Jis ketino eiti pas Donersbergą, ketino pasikalbėti su 
juo apie man parašytą atsisveikinimo laišką. 

— Pas tą niekšą. 

Štefani gūžtelėjo pečiais. 

— O ko kito iš jo laukti? Aš niekados neslėpiau, kad ne- 
myliu jo. Jis nebuvo man įsipareigojęs. 

— Kaip garbingas žmogus... 

Ji pridėjo ranką jam prie lūpų. 

— Nereikia, nekalbėk kaip Egonas. Vedybos daugumai 
vyrų tik sandėris. Pamatę, kad jis neapsimoka, jie nustoja juo 
domėtis. Su garbe tai neturi nieko bendra. 

Justo veide pasirodė nuostaba, ir Štefani šyptelėjo blyš- 
kiomis lūpomis. 

— Stebiesi, kad taip kalbu? Žinai, aš turėjau daug laiko 
apmąstymams. Gyvenimas svarbiau negu garbė. Prašau par- 
vesti Egoną namo, išgelbėti jį nuo jo paties. 

Grafas Donersbergas gyveno savo viengungiškame bute 
prie Verderio turgaus, visai netoli pilies ir kaizerio Frydricho 
rūmų. Namas buvo senas, kambariai aukšti ir dideli, be pa- 
togumų, tačiau nuo čia buvo tik pora žingsnių iki Unter den 
Linden, iki kazino ir Metropolio teatro, o grafas mokėjo ver- 
tinti didmiesčio kultūros laimėjimus. Iš savų ir skolintų lė- 
šų jis vis gerino butą, įrengė vonią — visą iš rožinio mar- 
muro, pasistatydino didžiules krosnis iš Berlyno porceliano 
manufaktūros koklių, grindis išklojo minkštais rytietiškais ki- 
limais, o puikius senus lipdinius ant lubų liepė išryškinti 
auksinėmis linijomis. 

Jis mėgo tą savo, kaip jis vadino, „Monrepos“, ir tai buvo 
viena iš priežasčių, kodėl jis taip vėlai prisivertė vesti. Jam nie- 
ko netrūko, viskuo pasirūpindavo jo tarnas Frydrichas, kita- 
dos buvęs jo kaip karininko pasiuntiniu. Kiekviena moteris, 
kuri tik įeidavo į jo baltai rožinį miegamąjį su didžiule apskrita 
sofa, pajusdavo pagundą. Šita ekstravagancija dviprasmiškai 
padėčiai suteikdavo viliojantį nerealumo atspalvį. 

Ir šiandien jis vartėsi, deja, vienas, ant savo pamėgtosios 
sofos, ramstėsi į kalną pagalvių. Jis vilkėjo raudono šilko cha- 
latą, ant skystų plaukų buvo užsidėjęs auksu siuvinėtą kepu- 
raitę, rūkė ilgą pypkę su jūros putos galvute, siurbčiojo kon- 
jaką ir kažką skaitinėjo. 

— Pone grafe... — ant slenksčio pasirodė tarnas. 

— Ko tau? — paklausė Donersbergas, neatitraukdamas 
akių nuo romano minkštais viršeliais. 

— Ponas fon Štukenas norėtų pasikalbėti su ponu grafu! 

— Asile tu! Ar nesakiau, kad nenoriu būti trukdomas? 

— Ponas fon Štukenas labai susijaudinęs, sako, kad tai gy- 
vybės ar mirties klausimas! 

— Tuo labiau reikėjo užtrenkti duris jam prieš nosį. 

— Kaip įsakys ponas grafas, — akmeniniu veidu pasakė 

tarnas ir išžirgliojo iš intymiojo kambario. 

Tačiau tarpduryje jis kaktomuša susidūrė su Egonu, ku- 
ris neturėjo kantrybės ilgiau laukti. Jis buvo su uniforma, su 
elegantišku raudonu Imperatorienės Aleksandros pulko mun- 
duru. 

— Hugai, man reikia skubiai pasikalbėti su tavim! — su- 
sijaudinęs pasakė jis. 

— Man jau apie tai pranešė tarnas. Frydrichai, palik mus 
vienus. Sėskis, Egonai. 

Tarnas išėjo, bet Egonas fon Štukenas liko stovėti. 

— Juk tu ištesėsi mano seseriai duotą pažadą vesti ją? 

Hugas Donersbergas pasirąžė ant pagalvių kalno. 

— Del to reikalo aš jau parašiau tavo seseriai. 

— Aš skaičiau laišką ir galiu tik manyti, kad parašei jį iš- 
tiktas šoko. 

— Tu klysti! — Hugas Donersbergas viena ranka laikė 
pypkę, o kita pešiojo savo šviesiai rusvų ūsų galiukus. — Aš 
gerai apmąsčiau šį savo žingsnį. 

Egonas fon Štukenas jau norėjo jį pulti, tačiau grafas su- 
laikė jį įsakmiu išpuoselėtos rožinės rankos mostu. 

— Palauk! Nors ir neprivalau, aš tau paaiškinsiu. Dėl se- 
nos draugystės. Štefani tikrai patraukli mergina, ir man be 
galo gaila, kad mūsų ryšys nutrūko. Tačiau mano gyvenimo 
būdas reikalauja aukų. Aš negaliu sau leisti vesti bekraitę mo- 
terį. Aš ir taip skolose iki ausų. Tu turėtum tai suprasti. 

— O kaip Šrtefani? 

— Tikriausiai yra kokių giminių, kurie galėtų ją priglaus- 
ti, o jeigu ne, tai bent galima būtų jai rasti palydovės, skai- 
tovės ar guvernantės vietą. 

— Niekšas! 

Hugas Donersbergas pasidėjo pypkę ir paskambino sidab- 
riniu varpeliu. 

— Mielasis, tu supainiojai sąvokas, — ramiai tarė jis. — 
Ne aš, o tu kaltas dėl savo sesers nelaimės. Tu sužlugdei sa- 

vo šeimą, ir stebiuosi, kaip tau užtenka įžūlumo vilkėti šią 
uniformą. Nežinia kol kas, kada būsi pašalintas iš pulko. Aš 
tavo vietoje būčiau seniai atsistatydinęs. 

Visa neapykanta ir panieka, kurią Egonas juto sau, dabar 
nukrypo į grafą. Grafo cinizmas tiesiog varė jį iš proto, nes 
turėjo prisipažinti, kad dauguma jo kaltinimų buvo pagrįs- 
ti. Labiau už viską Egonui dabar norėjosi čiupti grafą už 
gerklės ir papurtyti. Tačiau jis negalėjo pulti gulinčio ir aiš- 
kiai beginklio žmogaus. 

Grafas, atrodo, perskaitė jo mintis. 

— Įspėju tave, neliesk manęs! Ir nesvajok, kad už įžeidi- 
mą aš iškviesiu tave į dvikovą. Net nemanau šaudytis su ta- 
vim ar panašiais į tave. Mano akimis žiūrint, tu nebeturi tei- 
sės stoti į dvikovą. 

— Tu beširdis, šaltakraujis pabaisa! | 

— Burnok kiek tik nori, jei nuo to tau bus lengviau. Bet 
jei tu žengsi artyn bent vieną žingsnį, liepsiu tarnui tave iš- 
plakti ir numesti nuo laiptų. Žiūrėk! Jis jau stovi tau už nu- 
garos. 

Egonas fon Štukenas atsisuko ir pažvelgė į akmeninį 
Frydricho veidą. Ką jis galėjo padaryti. Reikėjo numaryti, 
kad grafo Donersbergo nepavyks nei perkalbėti, nei iškvies- 
ti į dvikovą. O įsivelti į muštynes su nesavarankišku žmo- 
gumi, tokiu kaip tarnas Frydrichas, jis visai neketino. 

Egonas pasisuko į Hugą Donersbergą, nusilenkė ir pa- 
brėžtinai sumušė kulnimis. 

— Gero vakaro. Man labai gaila, kad sutrukdžiau tau. 

— Tai nieko, seni, aš puikiai suprantu tavo padėtį! — su- 
šuko grafas, kuriam aiškiai palengvėjo, kad pasibaigė šis ne- 
malonus pokalbis. — Nereikia taip tragiškai į viską žiūrėti. 
Tokiais atvejais geriausia viską pakeisti iš pagrindų. Išnyk, ir 
damos, kurios šiandien tave niekina, ims tavęs gailėtis. 

Išėjęs iš namo, Egonas fon Štukenas susidūrė su Justu 
Veigandu. 

— Kaip gerai, kad jus čia sutikau! — suriko jaunasis gy- 
dytojas ir nurvėrė Egoną už rankos. — Paskubėkime, kad su- 
spetume į tą pačią karietą, kuri mane čia atvežė... Ei, vežė- 
jau! 

Jis mostu sulaikė nuvažiuojančią karierą. 

— Kas atsitiko? — irzliai paklausė netikėtai užkluptas Ego- 
nas fon Štukenas. — Kur ketinate mane vežti? 

— Aišku, namo, o įvyko tik tai, kad aš susižadėjau su jūsų 
seserimi. 

Karieta sustojo, Justas Veigandas įstūmė į ją Egoną fon 
Štukeną ir šūktelėjo vežėjui: 

— Atgal į Kunigaikščių gatvę! 

Tada atsisėdo šalia būsimo svainio. 

— Dabar matote, kad visai nereikėjo eiti pas grafą Do- 
nersbergą. Sesers problema išsisprendė ir be jūsų pagalbos. 
Taip bus ir su kitomis problemomis, kurios dabar jums at- 
rodo neišsprendžiamos. 

— Jūs su Štefani? 

— Kodėl jus tai stebina? Seniai turėjote pastebėti, kad mes 
mylime vienas kitą. 

— Ber Štefani dabar neturtinga. 

— Žinau. Antraip nebūčiau drįsęs siekti jos rankos. Da- 
bar galiu tikėtis, kad jūsų tėvas neišmes manęs dar kartą per 
duris. 

Egonas fon Štukenas pažiūrėjo į Justą iš šono. 

— Jūsų žvalumas mane erzina. Kalbate kaip gydytojas prie 
nepagydomo ligonio lovos. 

— Geras palyginimas. Aš tikrai gydytojas, ir mano žvalu- 
mas gali būti iš dalies ir dėl mano profesijos. Bet neabejo- 
kite, jūs visai nesergate, esate sveikas kaip ridikas. 

— Kas man iš tos prakeiktos sveikatos? 

— Daug kas. Kai audra praūš, pradėsite naują gyvenimą. 
Tik neaiškinkite man, kad nepajėgsite atsisakyti munduro. 
Puikiai prisimenu, kaip kitados man prisipažinote, kad ši, ži- 
noma, labai garbinga profesija, visai jūsų netenkina. 

— Tai skirtingi dalykai, — lėtai pasakė Egonas fon Štu- 
kenas, — ar pats pakabini ant vinies margąją uniformą, ar esi 
su triukšmu gėdingai išvejamas. 

— Metodai skiriasi, — ramiai atsakė Justas Veigandas, — 
bet galutinis efektas juk visai tas pats. Kertu lažybų, kad kai 
jums pasiseks nugalėti pirmąjį siaubą, jūs pajusite, kad gali- 
ma kuo puikiausiai gyventi... be pinigų, be uniformos ir be 
garbės. Galiausiai būsite visai laisvas. Nejaugi jūsų nevilioja 
laisvė? 

— Jūs tik norite sulaikyti mane nuo pasekmių, kurios 
man neišvengiamos, — niūriai ištarė Egonas fon Štukenas. 

— Geriau sakykime: tai, kas jums šiuo momentu atrodo 
neišvengiama, iš tikrųjų yra visai beprasmiška. Kuo jūs save 
kaltinate? Tiesa, savo skolomis smogėte tėvo bankui mirti- 
ną smūgį, bet jau ir anksčiau reikalai buvo gerokai pašliję, 
tik nei jūs, nei kas nors kitas visai to nenujautė. Aš manau, 
kad vienaip ar kitaip žlugimas buvo neišvengiamas. 

— Aš užstačiau savo sesers papuošalus... 

— ... ir dėl jūsų ji neteko kraičio. Bet patikėkite manimi, 
Štefani iš visos širdies jums dėkinga, kad šitaip atsikratė grafo 
Donersbergo. Egonai, kodėl galvojate tik apie save? Jūsų šei- 
mą užgriuvo nelaimės ir, reikia sutikti, ne be jūsų kaltės. Bet 
nejaugi norite, kad būtų dar blogiau, kad jūsų tėvai ir sesuo 
būtų dar nelaimingesni? Nusivilkite tą prakeiktą uniformą, 
išmeskite į Šprė upę ginklus, pasiprašykite atleidžiamas ir 
pradėkite galvoti, ką daryti toliau. Beje, mes netrukus būsi- 
me svainiai, dėl to mums derėtų vienas kitą tujinti... Aš, vy- 
resnis amžiumi, pradėsiu pirmas! Egonai, žmogau, argi ne- 
matai, kaip kvaila būtų padaryti tai, ko iš tavęs laukia tam 

tikras visuomenės sluoksnis? Savižudybė — tai pats bailiau- 
sias ir kvailiausias sprendimas. Pakelk galvą! Mes drauge su- 
galvosime ką nors geresnio! 

Egonas fon Šrukenas paspaudė svainio ranką. 

— Tu, Justai, tikras draugas. 

— Na, matai, be šitų nemalonumų nebūtum to suvokęs. 
Galiu lažintis, kad tu mane ne kartą esi keikęs kaip pasku- 
tinį šunį. Beje, kaip Lotė Mylkė? 

— Tai jau praeitis. 

— Tuo geriau tau. Štai dar viena našta, kurios atsikratei. 
Sena išmintis sako: jei esi pačiame dugne, tėra tik vienas ke- 
lias — į viršų! 


Kai Justas Veigandas grįžo vedinas Egonu, Štefani nu- 
švito. 

— Aš tokia laiminga, — sušuko ji, — net nežinau, kuriam 
iš jūsų pirmiausia pulti ant kaklo! Mama, pažvelk, Egonas su- 
grįžo! 

Ponia Elvira pakėlė užverktas akis. 

— Mano berniuk, — pasakė ji, — mano vargšas, geras ber- 
niuk! 

Egonas pabučiavo motiną. 

— Gerai, mama. Dabar aš turiu kelioms minutėms atsi- 
prašyti. 

— Egonai, — iš karto sunerimo Štefani, — juk tu nieko 
sau nepasidarysi? 

— Nesirūpink, sesyt, tavo mylimas Justas atvėrė man akis. 
Aš tik paklausysiu jo patarimo, persirengsiu civiliais drabu- 
žiais ir parašysiu prašymą atleisti mane iš tarnybos. Meluo- 
čiau, sakydamas, kad dėl to man plyšta širdis. 

— Ar tu tikras, kad jis nieko sau nepasidarys? — sušnibž- 
dėjo Štefani. 

— Jis man pažadėjo. Ar mama jau žino... apie mudu? 

— Bandžiau jai išaiškinti, bet nesu tikra, kad ji suprato. 
Ji visai sukrėsta. Ji, vargšelė, visada tiek daug reikšmės teikė 
dekoracijoms. 

Suskambėjo durų varpelis. 

Štefani nejučiomis krūptelėjo. 

— Kas tai vėl galėtų būti? 

Justas Veigandas pasodino ją į krėslą. 

— Aš išeisiu ir pažiūrėsiu. Nesijaudink. Jei ten koks nors 
nemalonus svečias, aš susitvarkysiu. 

Kai Justas išėjo į koridorių, Berta jau buvo atidariusi du- 
ris ir įleidusi elegantišką, tamsiu kostiumu apsirengusį vyrą 
mėsinga nosimi. 

Justas Veigandas užtvėrė jam kelią. 

— Kas jūs ir ko jums reikia? 

— Galėčiau jūsų to paties paklausti. Juk nesakysite, kad 
čia gyvenate. 

— Esu panelės Štefani sužadėtinis. 

— Bet juk ne grafas Donersbergas? Kiek atsimenu... 

— Ne. Daktaras Justas Veigandas. 

Gelsvas pagyvenusio pono veidas nušvito. 

— Džiaugiuosi, labai džiaugiuosi. 

Jis padavė Justui Veigandui ranką. 

— Esu daktaras Rozenbaumas. Gal panelė Štefani sakė 
jums apie mane? 

— O, prašau man atleisti, — labai sumišęs atsiprašė Jus- 
tas, — aš elgiausi kaip paskutinis idiotas. 

— Visiškai ne. Tik kaip vyras, norintis apsaugoti moterį 
nuo gyvenimo negandų. Man labai patiko. 

Daktaras Rozenbaumas leido Bertai nuvilkti jam paltą. 

— Gal eikime toliau? Jus, kaip šeimos narį, turėtų domin- 
ti, ko pasiekiau. 

Daktaras Rozenbaumas pasitrynė rankas. 

— Tai mes galėtume... O kur ponas bankininkas? 

— Užsirakino savo kambaryje. 

— Na, mes jį iš ten ištrauksime. 

Daktaras Rozenbaumas įėjo į saloną, pasisveikino su ponia 
Elvira, pasakė jai kelis raminamus žodžius, pasveikino Štefani. 

Įėjo Egonas fon Štukenas. Jis jau buvo persirengęs, o ran- 
koje laikė raštą, kurį tuojau padavė advokatui. 

— Būčiau dekingas, pone daktare, jei žvilgrelėtumėte. Ma- 
no prašymas dėl atleidimo. Ar taip gerai? 

Daktaras Rozenbaumas įdėmiai perskaitė dokumentą. Jis 
atkišo ranką, norėdamas paimti voką. 

— Jei leisite, išsiųsiu jį dar šiandien vakare. Ryt iš ryto jis 
jau bus jūsų viršininko rankose. Kuo greičiau, tuo geriau. 

— Dėkoju jums. 

Daktaras Rozenbaumas sulankstė lapą, įkišo jį į voką ir 
įsidėjo į švarko kišenę. | 

— Žiūriu į jus, jaunieji žmonės, — pasakė jis, — ir ma- 
nau, kad turite teisę sužinoti, kaip susiklostė reikalai. Man 
pavyko išvengti banko bankroto. 

Dabar sukluso ir ponia Elvira. 

— Mielasis pone daktare... 

— Bet jis nebepriklausys jūsų šeimai, o bus valdomas kon- 
sorciumo, — tęsė jis kalbą, visai nekreipdamas dėmesio į šūk- 
telėjimą. — Smulkūs kreditoriai galės atgauti savo indėlius, 
jei tik jie to pageidaus, o stambieji sutiko daryti kompromi- 
są. Bankininko žemės nuosavybė, parduoti skirti objektai, 
namai Grunevalde ir šie namai negali padengti kreditų bent 
jau šiuo momentu, bet esu tikras, kad ponai kreditoriai at- 
eityje padarys gerą biznį, ir jie patys tai supranta. Taigi nie- 
kas nenukentėjo, tik jūs. Kadangi ponas bankininkas man 
davė aiškią užduotį — garbingai vykdyti įsipareigojimus, 
jums aš tegalėjau gauti minimumą. Panelė Štefani ir toliau 
gaus savo pašalpą ir porą tūkstančių markių kraičio, trupu- 
tis grynų pinigų klius ir ponui leitenantui. 

— Aš neturiu jokios teisės... — ėmė protestuoti Egonas 
fon Štukenas. 

— Ber jūs, jaunasis pone, be to neišsiversite! Ką veiksite 
Berlyne su tuščiomis kišenėmis? 

— Aš nepasiliksiu čia. 

— Teisingai, tuo labiau. Jūs važiuosite į užsienį. Į Ame- 
riką? Na, matote, aš atspėjau. Bet tokiu atveju jums bent 
jau kelionei prireiks pinigų. Jūs jau padarėte didžiausią 
kvailystę lošdamas iš tokių didžiulių sumų ir dar su suk- 
čiais. Bet šitoms padugnėms niekados nereikia mokėti vi- 
sos sumos, nes jie to ir nesitiki. Už dalį sumos galima bū- 
tų išpirkti jūsų vekselius. 

— Aš... jūs toks malonus, kad man tai sakote. 

— Ne, ne, nereikia man dėkoti. Aš tik blaiviai galvojan- 
tis advokatas. Ir daiktus vadinu savais vardais. Bet dabar pra- 
šau man atleisti, ponas fon Štukenas tikriausiai seniai ne- 
kantriai laukia manęs. 

— Ar galiu palydėti jus į tėvo kambarį? — pasisiūlė Ego- 
nas fon Štukenas. 

— Ne, ačiū, pats rasiu kelią. 

— Mama, — tarė Šrefani, — ar tu girdėjai? Viskas ne taip 
jau blogai. Man lieka pašalpa ir dar gausiu nedidelį kraitį... 

— Puiku, mieloji, — pasakė Justas Veigandas, — tada aš 
galėsiu verstis gydytojo praktika. 

— O aš nusipurtysiu nuo kojų Berlyno dulkes ir išvažiuo- 
siu į Ameriką, — pareiškė Egonas fon Štukenas. 

— Mama, mieloji mama, nustok pagaliau verkti, — pa- 
prašė Štefani. — Tau visai nereikia žudyti savo grožio vien 
tik todėl, kad mes dabar neturtingi. 

Tą pačią akimirką pasigirdo duslus pokštelėjimas. 

Abu jaunuoliai žvilgtelėjo vienas į kitą ir puolė į korido- 
rių. Daktaras Rozenbaumas stovėjo prie pono fon Štukeno 
kambario. Jo veidas dabar buvo žalsvas. 

— Paprašiau jo, kad atidarytų, o tada... 

„ Kaip susitarę Justas Veigandas ir Egonas fon Štukenas 
puolė laužti durų, ir po trečio smūgio jos pasidavė. 

Bankininkas fon Štukenas sėdėjo prie rašomojo stalo — 
šitaip jis per burną paleido sau kulką į smegenis. Dabar jo 
galva buvo virtusi neatpažįstamu kruvinu gniutulu. Ant ki- 
limo gulėjo iš rankos iškritęs pistoletas. Staiga Justui Veigan- 
dui prieš akis iškilo bankininkas, kokį jis pažinojo — orus, 
solidus žmogus, kurio padorumu, kad ir nesutapo jųdviejų 
charakteriai ir pažiūros, jis niekados neabejojo. Ne, jis nenu- 
sipelnė tokios mirties. 

Justas pasilenkė, paėmė jo riešą, vildamasis aptikti gyvy- 
bės pėdsakus. Pulso nebuvo. Karlas Frydrichas fon Štukenas 
buvo miręs. Jis manė, kad nesugebės ištverti savo šeimos 
nuopuolio visuomenėje. 

Justas Veigandas nusisuko, giliai atsiduso ir išskėtęs ran- 
kas užstojo rašomąjį stalą. 

— Prašau, — tarė jis, — nereikia Čia eiti, jau nebereikia... 

Tačiau Egonas fon Štukenas ir daktaras Rozenbaumas pa- 
matė, kas atsitiko. 

— Tai mano kaltė! — pralemeno sūnus. — Aš sužlugdžiau 
tėtį, aš... 

— Liaukis, — subarė jį Justas Veigandas. — Tavo savi- 
grauža niekam nepadės. Susiimk. 

Jis išstūmė abu ponus iš kambario. 

— Dabar svarbiausia neleisti, kad jį tokį pamatytų moterys. 

Daktaras Rozenbaumas balta nosine šluostėsi nuo kaktos 
prakaitą. 

— Ar jūs suprantate? — pasakė jis tarsi apsvaigęs. — Jis 
būtų galėjęs likti banko direktoriumi, jis būtų praradęs tik 
savo turtą. 

— Tai mano kaltė, — pakartojo Egonas fon Šrukenas. — 
Man reikėjo atsakyti už savo poelgius, o aš... 

Justas Veigandas nutraukė jį. 

— Neįsikalbėk nesąmonių. Tu puikiai supranti, kad ta- 
vo mirtis būtų sukėlusi lygiai tokią pačią laviną kaip ir tavo 
prakeikti vekseliai... 

— Visai teisingai, — patvirtino daktaras Rozenbaumas. 

— Reikia pranešti policijai, — tarė Justas Veigandas. 

Daktaras Rozenbaumas atsiduso. 

— Aš imsiuosi šito. Paskambinsiu iš apačios, iš banko. Aš 
pažįstu poną policijos viršininką. Būtinai reikia išvengti skan- 
dalo, antraip visos pastangos nueis niekais. 

— Ar jūs manote, kad įmanoma nuslėpti tai, kas įvyko? — 
paklausė Egonas fon Štukenas. 

— Viskas įmanoma, kai kalbama apie stambias sumas. Aš 
padarysiu viską, ką galėsiu. Prašom pasirūpinti damomis. 

Tarpduryje įsmeigusi į juos akis stovėjo Štefani. Baltame 
kaip popierius veide akys atrodė tamsios ir labai didelės. 

Justas Veigandas tylomis apkabino ją. 

— Tėtis mirė, — ištarė ji vos girdimu balsu. — Gali man 
to nesakyti. Dabar aš turiu tik tave. 

Ji prarado sąmonę. 

Štefani negirdėjo, kaip suriko ponia Elvira: 

— Karlai Frydrichai, kaip tu galėjai taip su manimi pa- 
sielgti! Niekados, niekados neatleisiu sau, kad palikau tave 
vieną... kad galvojau tik apie gėdą, kai tau manęs reikėjo! 
Leisk mane, noriu jį pamatyti... man reikia pas jį... 

Egonas fon Štukenas užtvėrė jai kelią. 

— Mama, maldauju, nusiramink... 

Justas Veigandas pagavo savo nuotaką, pakėlė ją ir nunešė 
ant kanapos. 

Kai Štefani atsipeikėjo, ji jau gulėjo savo kambaryje. Kaž- 
kas buvo ją nurengęs, atleidęs liemenėlę ir užklojęs. Pirmiau- 
sia ji pamatė Justą Veigandą — šis, prisitraukęs krėslą, sėdė- 
jo prie jos. 

Štefani ištiesė ranką ir pirštų galiukais nedrąsiai palietė jo 
kelį. 

— Ar tai tikrai tu? 

— Taip, — atsakė Justas, — ir niekados tavęs nepaliksiu. 

— Vadinasi, tai buvo... ne sapnas? 

— Ne, — tarė jis ir paėmė jos šaltą kaip ledas ranką. 

Štefani įsikibo į jį. 

— Kas ten tėtis? 

— Jie jau išvežė jį. Buvo policija, išklausinėjo. Tau ir ma- 
mai jie jau neįkyrės. Daktaras Rozenbaumas, Egonas ir aš da- 
vėme parodymus. Policininkai buvo labai supratingi. 

— Vargšas, vargšas tėtis... 

— Taip, tai baisu. Bet žinai, jei žmogus padaro tokį da- 
lyką, vadinasi, jam ne viskas gerai. Tavo tėtis tikriausiai jau 
seniai sirgo. 

— Tu taip manai? 

— Taip. Aš tikras. Jau prieš kelis mėnesius pastebėjau, 
kad jį gali ištikti apopleksija. Prisidėjo dar stiprus arterijų 
kalkėjimas. Šiaip ar taip, jis būtų neilgai gyvenęs. 

— Gal tu ir teisus. 

— Tikrai. 

— O mama? 

— Ji stiprios sveikatos ir netrukus atsigaus nuo šoko. Pa- 
siunčiau Bertą į vaistinę, kad parneštų tau ir mamai ramina- 
mųjų. 

Valandėlę Štefani gulėjo tylėdama, plačiai atmerkusi akis. 

— Justai, — pagaliau prabilo ji, — tu daug aukoji, atsi- 
sakydamas mokslinio darbo ir pradėdamas verstis gydyto- 
jo praktika? 

— Aš galėjau rinktis ir pasirinkau tave. Jei reikėtų, vėl pa- 
daryčiau tą patį. 

— Ką pasakys tavo pusseserė? Klementina? 

Staigiai užkluptas Justas ieškojo tinkamų žodžių. 

— Aš niekuomet nieko jai nežadėjau. 

Štefani nesiliovė. 

— Ber ji tave įsimylėjus! Atsimeni? Tada, Tyrgartene... 

Jis pertraukė ją. 

— Ne, ne, tu ne taip supranti! Tai buvo labiau... Aš pats 
nežinau. Ji tiesiog įsikalė į galvą. Bet aš manau, kad ji yra iš 
tų moterų, kurioms geriau netekėti. 

— Argi tokių yra? 

— Klementina man visada atrodė tokia. Ji nemoka prisi- 
taikyti. Viskas turi būti taip, kaip ji nori. 

— Vargšė Klementina, — atsiduso Štefani. 

— Aš taip nesakyčiau. Ji turi gerų savybių ir, manau, bus 
savaip laiminga. Ji pati protingiausia iš visų mano pažinotų 
moterų. Aš įsitikinęs, kad judvi susidraugausite. 

— Būtų gerai. 

Jiedu nutilo, o jų pirštai švelniai lietė vienas kitą. 

— O Zenta? — paklausė Štefani, pabudusi iš savo min- 
čių. — Ją mes iš karto po vestuvių pasiimsime, taip? 

— Ar tau nebus per sunku? 

— O, ne. Aš ją mylėsiu, nes tu ją myli. 

Šrefani pasikėlė. 

— Justai, aš žinau, kad tai, ką dabar pasakysiu, skamba 
baisiai, juo labiau kad tėtė dar nepalaidotas. Bet tu privalai 
žinoti, nes tarp mūsų neturi būti jokių paslapčių.... 

— Taip, mylimoji. 

— Aš džiaugiuosi, kad viskas taip įvyko. Ne kad tėtis mi- 
rė, aš nenorėjau jo mirties. Jis dabar būtų priverstas mus pa- 
laiminti, nes kas, be tavęs, būtų vedęs neturtingą mergaitę. 
Kaip tik dėl to esu laiminga. Patikėk manim, geruoju atiduo- 
čiau savo drabužius, papuošalus, pašalpą ir kraitį, atiduočiau 
už tave viską. Be tavęs nėra nieko šiame pasaulyje, kas man 
ką nors reikštų. Visai nieko. 

Jo širdis prisipildė meilės ir švelnumo. Jis tik žiūrėjo į ją, 
o ji suprato jį be žodžių. Jų meilė buvo stipresnė už gyveni- 
mą, stipresnė net už mirtį. | 

